
og  skulde  der  i  Bogen  forekomme 

Et  og  Andet,  man  ellers  ikke  plejer  at 
stode  paa  i  videnska])elige  Skrifter,  maa 
Læseren  tilgive  mig  min  Munterhed,  til- 
give, at  jeg  for  at  lette  mig  Besværlig- 
heden undertiden  synger  til  mit  Arbejde. 
Søren  Kierkegaakd. 


^  Terden   er   af  Lave  —  alle   hidtidige  Begreber   og  Forestillinger,   ja 
V    den    hele  Kultur   er   kastet  i  en   uhyre  Smeltedigel,  og  selv  de  mest 
Fremsynede  aner  knapt,  hvad  der  kan  komme  ud  deraf. 

Det  er  under  denne  Situatioii,  at  na'rværende  Va^rk  udkommer  — 
og  dette  er  .da  en  af  de  mange  Grunde  til,  at  skønt  dets  Udarbejdelse 
er  foranlediget  af,  at  Hundredaarsdagen  for  Grosserer-Societetets  Komites 
Tilblivelse  falder  den  23.  April  i  Aar.  saa  er  dette  Skrift  ikke  noget 
Jubilæumsskrift.  Saa  lidt  som  Tiden  indbyder  til  Fest,  saa  lidt  vilde 
det  være  muligt  for  Komiteen  selvbehagelig  at  fordybe  sig  i  en  nær 
Fortids  Minder  og  en  for  en  at  opregne  dens  Bedrifter.  Til  Overflod 
har  Forholdene  føjet  sig  saa,  at  den  gamle  Institution  under  Verdens- 
krigen har  faaet  helt  nye  Opgaver  at  røgte  og  i  Varetagelsen  af  de 
særlige  Samfundspligter,  der  under  Krigen  er  opstaaede  i  vort  neutrale, 
men  midt  imellem  de  kæmpende  Stormagter  liggende  Fædreland,  oven- 
ikøbet  er  bleven  stillet  i  yderste  Forpostlinie.  Skyldes  den  hertil  fornødne 
Tillid  Institutionens  A^^rværdighed  og  af  dens  høje  Alder  grundfæstede 
Ry,  saa  turde  selve  Hvervets  Udførelse  have  vist.  at  den  endnu  stadig 
rummer  en  Fylde  af  Livskraft  og  Udviklingsmuligheder.  Men  endnu 
raser  Verdenskrigen  omkring  os,  endnu  staar  Komiteen  og  hele  Landet 
midt  oppe  i  den  deraf  skabte  Krise,  og  Tiden  til  roligt  dømmende  Til- 
bageskuen  er  langtfra  kommen.  Og  dermed  da  heller  ikke  en  saadan 
Hvilepause  i  Institutionens  Levnedsløb,  som  er  naturligt  egnet  til  gennem 
en  historisk  Skildring  af  Fortiden  at  gøre  Rede  for  gjorte  Gerninger. 
Under  Grænsevagtens  Tjeneste  er  der  ligesaa  lidt  som  under  selve 
Slaget  Stunder  til  at  lytte  efter  Skjaldens  Kvad  eller  Krønikeskriverens 
Beretning.  Alle  Tanker  er  bundne  af  Nutiden  —  og  selv  el  Værk,  der 
som  nærværende  ene  har  lil  Heiisigt  at  skildre  længst  Iienruiulne  Dage, 


i)il  lainnc  mødes  med  del  Spørgsmaal :  staar  dels  Indhold  i  iKn/el  For- 
hold li!  de  lieifivenheder,  der  netop  nn  ri/sler   Verden:' 

Men  delle  Spørfismndl  lor  da  inyenlunde  hesixires  heil  henæglende. 
Skriflel  rækker  lUbacje  lU  en  Tid  —  Napoleons-Krk/enes  — .  hnor  Hi- 
storiens Muse,  ligesom  nn.  skrev  hver  Dcujs  Saga  med  blodig  Skrift. 
Ogsaa  den  Gang  var.  som  nu.  Verden  af  Lave,  og  ingen  vidste  levende 
Raad  for.  hvorledes  den  alter  skulde  løftes  i  sine  Hængsler.  Og  naar 
der  i  denne  Bog  gøres  el  Forsøg  paa  for  vort  lille  Lands  Vedkommende 
at  vise,  hvorledes  (dl  herhjemme  efterhaanden  blev  trukket  i  Led  j)aani}. 
og  Fredens  Gerning  fik  bødet  paa  al  den  Fortræd,  Krigen  havde  voldt, 
turde  der  maaske  heri  tigge  lidt  af  en  Lære  —  //(//  af  en   Trøst. 


Oprindelig  skulde  der,  var  del  nærmest  Tanken,  ved  Komiteens  Ju- 
bilæum foreligge  el  Va'rk,  der  gav  Komiteens  Historie  i  de  forløbne 
Hundrede  Aar.  Som  det  all  fremgaar  af,  hvad  ovenfor  er  sagt,  har 
efter  Krigens  Indtræden  denne  Plan  efterhaanden  forskudt  sig.  Værket 
er  blevet  et  Led  i  en  Række  af  historiske  Studier,  hvis  første  Frugt  blev 
nedlagt  i  de  lo  Bind,  .so//j  udkom  under  Fadlestitlen :  »Fra  den  danske 
Handels  Empire«.  Heri  behandledes  den  saakaldte  »glimrende  Handels- 
periodes  Tidsrum,  fra  Aaret  il'i2  —  da  Grosserer-Societetet  blev  stiftet  — 
///  1797  (den  store  liberale  Toldforordnings  Udstedelsesaar).  Her  følger 
nu  den  umiddelbare  Fortsættelse,  hvorved  Læseren  føres  op  til  IS'i"-} 
(1857).  Den  er  grupperet  om  den  Ko  mile,  son}  blev  lovskabl  den 
2,1.  April  1817 ,  hvoraf  alier  Grosserer-Societetets  Organisation  .som 
offentligretlig   Tvangskorporation  blev  den  umiddelbare  Følge. 

Komiteen  blev  imidlertid  væsentlig  dannet  som  raadgivende  liege- 
ringsorgan  i  Handelsanliggender  for  den  enevældige  Konge  (og  hans 
CollegiestyrelseJ  —  og  paa  de  følgende  Blade  er  det  beskrevet,  hvorledes 
det  efterhaanden  lykkedes  Komiteen  at  faa  viklet  Societetet  ud  (tf  dette 
Regerings-Svøb  og  ført  del  frem  til  Selvstændighed  og  Selvstyre. 

Skal  denne  Udviklings  Forløb  og  Betydning  levendegøres  for  Læ- 
seren, maa  denne  efter  Forfatterens  Mening  ogsaa  have  Lejlighed  tit  al 
se  Begivenhedernes  historiske  Baggrund  først  derved  f(uir  Billedet 
den   rette  Dybde.   Kolorit,  og  hvad  Kunstiwre  vilde  kalde:   liuiied  i  Kom- 


positionen.     Saaledes   bliver   Værket   ikke   en  Bog  om  Societetet  og   dets 
Komite  —  men  omkring  dem  begge. 

Stoffet  til  disse  Studier  af  Forhold  og  Personer  i  Danmark,  særlig 
dets  Hovedstad,  1797 — l(Si2,  er  først  og  fremmest  øst  af  Børsens  Arkiv, 
dernæst  selvfølgelig  af  Rigsarkivet.  Det  har  endvidere  for  Forfatteren 
været  saa  heldigt,  at  han  har  haft  tvende  Standardværker  at  støtte  sig 
til,  nemlig  de  sidste  Bind  af  Edv.  Holms  ^^ Danmark-Norges  Historie« 
oy  M.  Rubins  !>1S()7 — :/i«  og  »Frederik  VVs  Tid«.  Disse  paa  grundige 
og  dybt  pløjende  Arkivstudier  byggede  Arbejder  er  i  sig  selv  rene  Kilde- 
værker. Men  endelig  foreligger  der  jo  ogsaa  fra  dette  Tidsrum  en 
overordentlig  rig  Memoire-Literatur ,  der  selvfølgelig  ligeledes  er  stærkt 
benyttet.  Som  oftest  er  Uddragene  heraf  stedfæstede ,  hvad  selvfølgelig 
ikke  i  samme  Grad  kan  gælde  de  positive  Oplysninger,  der  er  hentede 
fra  Arkiverne  eller  Holms  og  Rubins  Arbejder.  I  et  historisk  Skrift 
ligger  der  i  ethvert  Citat  en  Henvisning  til  en  Kilde  —  je  p  rend  s 
mon  bien  oii  je  le  tron  ve  er  ligesaa  god  en  Regel  for  en  historisk 
Forfatter  som  en  daarlig  for  en  Digter  — ,  og  naar  derfor  maaske  en 
eller  anden  kunde  synes,  at  der  er  citeret  for  meget,  maa  man  huske 
paa,  at  det  just  er  sket  for  at  hjemle. 

Af  hidtil  utilgængelige  Kilder  har  Forfatteren  haft  til  Raadighed 
en  Del  Breve,  som  Grosserer  Fr.  Tutein  skrev  til  sin  Søn  i  Aarene 
ISoi — 45,  samt  en  Del  skriftlige  Optegnelser  om  Familien  Knudtzon, 
hvilke  Dr.  Fr.  G.  Knudtzon  elskværdig  har  givet  mig  Adgang  til.  Jeg 
aflægger  herfor  til  begge  Sider  min  bedste   Tak. 

Den  udførlige  Angivelse  af  Kilderne  Side  for  Side,  Realregistre 
o.  lign.  kan  imidlertid  først  blive  givet  i  det  Skrift,  der  ad  Aare  — - 
naar  Krigen  en  Gang  er  afsluttet  —  vil  føre  Skildringen  af  Grosserer- 
Societetet  og  dets  Komite  videre  gennem  det  IV.  Aarhundrede  og  op  til 
vore  Dage.  Heri  vil  der  da  ogsaa  blive  givet  en  Behandling  af  flere 
Emner,  som  ligefrem  ikke  har  kunnet  finde  Plads  i  nærværende  Bog: 
saaledes  bl.  a.  af  Handelsforholdet  til  Sverige  efter  181 '4^  og  den  dermed 
jævnsides  løbende  Skandinavisme.  Ogsaa  i  den  Henseende  bærer  dette 
Værk  Mærker  af  Krigen,  at  det  til  syvende  og  sidst  ligefrem  har  knebet 
med  at  skaffe  det  Papir,  hvorpaa  det  skulde  trykkes,  saa  at  der  af  den 
Grund  maatte  spares  paa  Pladsen.  »Men  forøvrigt  er  det  jo  altid  noget 
af  en  Vilkaarlighed.  hvad  og  hvor  meget  man  tager  med  i  en  Bog  som 


mvrværende.  o;/  m(tn  tvinges  tilsidst  til,  for  al  begrænse  sig  selv  og 
spare  Læserne,  at  lade  Bunker  af  ^Lærdom«  ligge  og  beskære  sit  Ma- 
teriale med  store  og  raske  Snit  —  selv  om  de  samtidig  skærer  En  seln 
i  Hjertet«. 

I  en  Skildring  af  Bedsteforældrenes  Tid  gælder  det  fornemmelig 
om,  naar  man  henter  alle  disse  ældede,  skøre  Sager  frem  for  Nutidens 
kolde,  skarpe  Dagslys,  da  at  faa  bevaret  de  gamle  Minders  Duft  og 
Stemning,  saa  at  man  faar  den  rette  >)impression«  af  Tiden.  Skulde 
dette  blot  i  nogen  Maade  være  lykkedes,  da  faar  det  ogsaa  være,  om 
et  eller  andet  skimlet  Dokument  eller  en  eller  anden  tør  og  træet  »Kends- 
ning«  er  bleven  liggende  paa  Skuffens  Bund. 

KJØBESHAVN,  den  12.  April  ini7. 

JUL.  SCHOVELIN 


STIFTELSESAARET  OG  TIDEN 
deromkring 


et  er  i  Aar  (1917)  Hundrede  Aar  siden,  at  Gros- 
serer-Societetets Komite  afløste  det  da  7oaarige 
Societet  som  offentligretlig  Institution.  Den  lov- 
skabtes  ved  F'dg.  af  23.  April  1817  og  traadte  ud  i  Livet 
den  28.  Maj  s.  A. 

Attenhundredeogsytten  er  ikke  et  af  de  Aar,  som  paa 
Slægtens  historiske  Mindetavle  staar  indhugget  med  uud- 
slettelige Skrifttegn.  Nævner  man  Aar  som  —  for  blot  at 
blive  i  Nærheden  —  1801  (Slaget  paa  Reden),  1807  (Kjø- 
benhavns Bombardement),  1813  (Statsbankerotten),  1814 
(Norges  Tab),  1815  (Napoleons  Genkomst  og  Kejserdømmet 
paa  de  Hundrede  Dage),  1830  (Juli-Revolutionen)  —  straks 
dukker  der  et  Hukommelses-Billede  af  en  stor,  alt  over- 
skyggende Hændelse  op  i  Bevidstheden  og  faar  Aaret  til 
at  flamme  i  Ens  Erindring.  Derimod  véd  selv  dannede 
Mennesker  ikke  i  en  Hast,  hvad  der  egentlig  foregik  i 
1817  hjemme  og  ude  —  var  det  mon  ikke  et  Aar  som  alle 
andre?  Og  dog  var  1817  et  mærkeligt  og  bevæget  Aar, 
hvori  Grunden  til  mangt  et  blivende  Fremtids-Værk  blev 
lagt,  og  hvori  store  følelsesbetonede  Tanker  gik  som  et 
Slormsus  over  Landene, 

Paa  Aarets  Tærskel  lod  Literaten  Frederik  Hoegh-Guld- 
berg,  i  Prologen  til  en  Dilettant-Komedie,  Tidsaanden  frem- 
træde i  en  broget,  fantastisk  Narredragt.  Narrekappen  kunde 


han  gerne  have  helioldl  paa  sine  egne  Skuhh'e,  den  kom 
kun  med,  fordi  han  vrededes  over,  at  hans  egen  Pegasus  nys 
vai"  bleven  alslorel  al'  dvn  unge  Heiberg  og  derved  havde 
vist  sig  at  være  en  ordinær  Kæphest!  —  Naragtig  var 
nemhg  Tidsaanden  ingenlunde,  den  viste  sig  tværtimod,  da 
om  Efteraaret  300-Aars-I)agen  foi-  Reformationen  blev  fejret, 
besjælet  af  dyb,  religiøs  Alvor.  Men  broget  og  fantastisk 
—  det   kom   til  at  passe  paa   1817. 

Hvor  forskelligartede  Billeder  kunde  der  ikke  manes 
frem   fra   hint   Komiteens  Stiftelsesaar  —  — 

Det  ei'  i  det  gamle  kgl.  Theater.  Aftenen  i  Forvejen 
havde  det  været  Majestætens  F'ødselsdag,  og  med  tavs  Ær- 
bødighed havde  man  overværet  Forestillingen,  der  gaves 
til  Ære  for  Dagen.  Nu  gentoges  den,  det  var  Baggesens 
og  Kuhlaus  »Trylleharpen«,  der  opførtes,  —  under  voksende 
Uro,  Afbrydelser,  Hyssen  og  Tilraab  til  Skuespillerne!  Og 
næppe  er  Tæppet  faldet  for  sidste  Akt,  før  en  sand  Uvejrs- 
larm  bryder  løs:  Piber  skingrer.  Klapsalver  brager,  der 
lyder  Leveraab  for  Komponisten,  Fordømmelsesraab  mod 
Forfatteren  —  i  Parterret  er  alt  vild  Forvirring,  Slagtere 
og  Studenter  mundhugges  under  drøje  Albuestød,  Sværmen 
bølger  frem  og  tilbage  —  — 

En  Id3^1!  Det  er  ved  Furesøens  Vove,  i  Sophienholms 
skønne  Park  —  en  herlig  Sommeraften!  Omgivet  af  sit 
lille  Hof  af  Skønaander  indvier  Digterinden  Frederikke 
Brun  en  Marmortavle,  der  i  gyldne  Bogstaver  bærer  Navnet: 
Caroline  Amalies  Kilde  —  til  Minde  om,  at  Thronfølgeren 
netop  her,  ved  en  Kop  The  i  Havens  norske  Hus,  for  fire 
Aar  siden  havde  truffet  J)anmarks  tilkommende  Dronning 
for  første  (iang  — 

—  —  i '^igt-^  Rasp-  og  Forbedringshuset  døser  i  Som- 
merstilheden.    Da   stikkes   der  pludselig  en  Fane  ud  af  et 


Vindve,  og  i  samme  Nu  sprænges  alle  Døre  og  Porte  ind- 
vendig Ira  med  Magt,  Fangerne  styrter  ud,  svingende  med 
Knipler  og  Tænger,  Vogtere  og  Vagter  skylles  bort  som 
af  en  Stormflod.  Luerne  danser  lystig  hen  over  Taget  — 
—  Militæret  maa  kaldes  hid.  Broerne  afspærres,  Skudsalver 
afgives,  Stillingen  erobres  med  Vaaben  i  Haand  — 

—  —  Det  er  i  Hundedagene.  I  Oldesloe  vajer  der 
Flag  fra  hvert  et  Hus.  alle  Mennesker  er  paa  Benene. 
Torvet  er  helt  bedækket  med  rødt  Klæde,  foran  Baadhuset 
b3'des  Frederik  VI,  som  for  første  Gang  gæster  sit  nys- 
erhvervede  Lauenburg,  højtideligt  velkommen  i  »komisk- 
pathetiske<  Vendinger  af  Dagens  og  Byens  Sjæl,  den 
tykke  og  fiffige  Borgmester,  som  glinser  af  salig  Selvbevidst- 
hed —  og  Sved«. 

—  —  I  Minnesangernes  egeløvprydede  Sal  paa  Wart- 
burg,  Luthers  ældgamle  Wartburg,  paa  300-Aars-Dagen  for 
Opslagningen  af  hans  95  ThesesI  Nu  er  Hallen  fuld  af 
sortklædte,  bredkravede,  langhaarede  Burscher  —  og  hen- 
over deres  Hoveder  lyder  det  højtideligt  og  profetisk:  Saa 
blive  da  for  os  og  eder  Valgsproget:  Een  Gud,  eet  tysk 
Land,  een  tysk  Aand  for  Ære  og  Ret«. 

Og  samme  Aften  snor  Faklernes  lysende  Linie  sig  op 
ad  Wartebjergct,  paa  dets  Kam  flammer  Sejrsbaalet  op  — 
og  herpaa  kastes  Symbolerne  paa  Tidens  Tvangs-  og  Militær- 
Regimente:  en  Korporalstok,  et  Gendarm-Snøreliv  og  en 
hessisk  Soldater-Haarpisk. 

—  —  Det  danske  Sidestykke:  de  kongelige  Herskaber 
kommer  agende  i  fuld  Pomp  til  Trinitatis  Kirke,  Livgar- 
den til  Fods  præsenterer  Gevær.  Hs.  Højærværdighed 
Biskop  Miinter  prædiker  over  Reformationen  —  og  det 
lyder,  »som  om  han  blev  knebet  i  Benene  og  sagde  Au, 
Au«!    Frederik  Guldbergs  i  en  »ublid  Tone«  holdte  Cantate 

nu'd  Weyses  »lærde«  Musik  faar  Hoffolkene  I  il  al  gabe  — 
og  Provst  Gutfeldt  bekender  bagefter,  at  han  var  uvis,  om 
lian  skulde  kalde  det  en  kedsommelig  Højtidelighed  eller 
en   højtidelig  Kedsommelighed. 

—  —  Klasselotteriet  trækkes.  At  alt  skal  gaa  rigtigt  til, 
ser  Rentekammerets  Observatører  paa,  lidt  tunge  i  Hove- 
det af  den  gode  Frokost,  de  lige  har  nydt  hos  Fuldmæg- 
tig Gleiss.  En  stor  Gevinst  er  netop  trukken  op  af  Ge- 
vinsthjulet,  og  Opfostringshusets  Trækkerdreng  skal  just 
lage  det  tilsvarende  Seddelnummer  op  —  da  raaber  en 
Tilskuer,  idet  han  peger  paa  Gleiss:  »Han  lægger  en 
Seddel  i  Maskinen«  —  det  var  Nummeret  paa  en  af  hans 
egne  Lotterisedler,  han  lod  glide  saaledes  ned,  at  det 
kom  til  at  ligge  lige  for  Drengens  Haand.  Flere  Hundred- 
tusinde Rigsdaler  er  alt  saaledes  vandret  i  hans  Lomme  — 

—  —  Paa  Prædikestolen  i  Kiels  propfulde  Domkirke 
staar  Klaus  Harms  og  taler  til  sin  dybt  grebne  Menig- 
hed. Han  vil  føre  den  ud,  siger  han,  fra  dette  Tempel  til 
hint  derude,  hvor  den  himmelblaa  Kuppel  er  baaren  af 
usynlige  Søjler,  Tæppet  gennemvævet  med  utallige  Blom- 
ster, og  hvor  Væggene  straaler  i  det  skønneste  Grønt.  Hele 
Naturen  er  et  Evangelium  —  den  store  Bog  ligger  opslagen 
foran  Eder,  Portene  til  Templet  staar  paa  vid  Gab  —  den 
er  det,  som  leder  Dig,  og  Du  kan  ikke  staa  imod,  den 
indbyder  Dig,  og  Du  kan  ikke  sige  Nej,  den  lærer  Dig, 
og  Du  kan  ikke  modsige  den,  den  lindrer  Din  Kummer  — 
ræk  den  derfor  Din  Haand 

Og  idet  hans  vældige  Røst  slaar  op  mod  Kirkens  Buer, 
er  det  et  Øjeblik,  som  selve  Morten  stod  lyslevende  i 
Menigheden. 


En  broget  og  fantastisk  Tid  —  saa  vanskelig  at  faa  gen- 
kaldt og  levendegjort  for  moderne  Forestillings-Evne  I 

Som  nu  bare  den  Forskel,  der  herhjemme  var  paa 
Menneskene  den  Gang  og  nu  —  i  hint  Komiteens  Fødsels- 
aar  og  saa  i  det  Aar^  hvori  den  fejrer  sit  Hundred-Aars- 
Jubilæum! 

Nu  —  en  rastløs  og  raffineret  Slægt,  som  lever  i  en 
fortumlende  Taagedunst,  gennemskinnet  af  Blodets  og  Gul- 
dets Farver,  under  en  Himmel,  som  staar  stormvarslende 
luerød  i  Horizonten  —  den  Gang  trohjertede  og  taalmodige 
Mennesker  i  tarvelige  Kaar,  omkring  dem  var  alt  graat  i 
graat  —  kun  med  en  enkelt  opklarende  Lys-Stribe  ude  i 
Kimingen. 

Det  var  Baggesen-Fejdens  Tid  og  et  af  Grundtvigs  mange 
Brydnings-  og  Trængsels-Aar;  Oehlenschlågers  Lyra  stod 
stum  i  Krogen,  til  Gengæld  rykkede  vor  alt  da  verdens- 
berømte Landsmand,  den  romerfjerne  Thorvaldsen  tyde- 
ligere frem  i  den  hjemlige  Bevidsthed,  da  Alexander-Frisen 
just  dette  Aar  ved  en  Indsamling  sikredes  til  Udsm\^knin- 
gen  af  Thronsalen  paa  det  nye  Christiansborg  Slot.  Gik 
dette  af  uden  Sindsbevægelse  hos  andre  end  Digterinden 
Frederikke  Brun,  saa  var  der  nok,  som  rørte  og  rystede 
Datidens  unge  Sjæle.  Man  lod  sit  Hjerte  beklemme 
af  Ingemanns  Digte,  man  slugte  Hoffmanns  »Phantasie- 
Stiicke«,  man  forgudede  Jean  Paul  —  ikke  for  intet  var 
hans  Portræt  opklæbet  i  Laaget  paa  enhver  velmeriteret 
Dames  Syæske.  Det  var  derfor  ogsaa  Venskabernes  gyldne 
Tid,  de  lange,  følsomme  Brevskriveriers  Tid,  man  udgod 
sig  i  alenlange  Vers,  digtede  gyselige  Sonetter  og  »Ge- 
burtstags-carmina«,  man  sværmede,  man  spillede  paa  Fløjte. 
Man  afskyede  Bossini,  tilbad  Mozart,  klappede  ad  Kuhlau 
og  rørtes  til  Taarer,  naar  Weyse  lantaserede  paa  sit  Klaver. 

Man  bøjede  sig  i  Ærbødighed  for  Schelling  og  Fichte, 
agtede  Schiller,  dyrkede  Tieck,  brændte  Virak  for  Goethe 
—  og  læste  ligesaa  gerne  de  aandsforladte  »Musenalma- 
nache«.  Om  Dagen  passede  man  spidsborgerlig  sin  Dont, 
om  Aftenen  svælgede  man  i  bevægede  Stemninger,  Hovedet 
var  fuldt  af  Romantik,  Brystet  svulmede.  Øjet  var  dugget. 
Kun  Benene  lod  man  Livsglæden  raade  over,  man  dansede 
lidenskabelig  som  Pigen  med  de  røde  Sko  baade  i  »Harmo- 
nien«, i  »Vildmanden«  og  paa  Klubballernes  Maskerader. 
1  Hjemmet  spinkede  og  sparede  man.  Smalhans  var  Herre 
i  Køkkenet  —  men  kom  der  Fremmede,  kunde  der  dog 
af  og  til  vanke  et  Glas  Punch,  Beaumonden  gik  paa 
Bellevue  til  Skildpadde-Gilder,  og  det  var  en  Hjertesorg, 
at  Asparges-Saisonen  i  1817  faldt  saa   knap  ud. 

Det  var  ej  heller  saa  underligt,  om  man  havde  vanske- 
ligt ved  at  vænne  sig  til  den  Armod,  som  nu  kom  til  at 
herske  i  Landet,  ligelig  bredende  sig  fra  Kongens  Taffel 
og  Garderobe  til  Smaaborgerens  Spisekammer  og  Klæde- 
skab, —  ikke  saa  underligt,  om  der  endnu  var  blevet 
hængende  nogle  tlotte  Vaner  hos  Borgerskabet  fra  en  ikke 
synderlig  tjern  Tid,  Vaner,  som  Aarene  1813 — 16  vel 
havde  nedknuget  og  dvalebundet,  men  som  var  for  ind- 
groede til  ikke  ret  snart  at  kunne  vaagne  paany. 

Lige  før  det  store  Sammenbrud  1813  og  det  følgende  Be- 
skæmmelsens Aar  havde  nemlig  Forholdene  aabnet  mangen 
Lejlighed  til  god  Fortjeneste  for  en  driftig  og  smart  For- 
retningsmand, som  ikke  lod  sig  stavnsbinde  af  sin  tilfæl- 
dige Branche,  men  tog  sin  Chance,  hvor  den  frembød  sig. 
Dette  gjaldt  endog  helt  op  i  1812.  Den  glimrende  Han- 
delsperi()de< ,  som  havde  udviklet  sig  under  Revolutions- 
krigene.  Ibrtsattes  under  Napoleons  store  P>lttog  —  af- 
brødes vel  midlertidig  ved    Krisen    1799,    men    kun    for   at 

blomstre  frem  paany  i  det  19.  Aarhundredes  Begyndelse. 
Navnlig  var  1803 — 06  baade  for  Hovedstaden  og  Hertug- 
dømmerne gode  Tider  —  endog  til  Trods  for  den  i  No- 
vember 1806  begyndte  Kontinentalspærring  gik  den  kjø- 
benhavnske  Handelsstand  ret  forhaabningsfuld  ind  i  1807. 
Saa  kom  rigtignok  Englands  Forbud  mod  alle  Fastlands- 
havnes  Besejling  af  neutrale  Skibe,  Freden  i  Tilsit  —  og 
endelig  i  August  Kjøbenhavns  Belejring  og  Orlogs-Flaadens 
Ran.  »De  engelske  Bomber,  som  skød  Hundreder  af  kjø- 
ben havnske  Huse  i  Grus,  gav  ogsaa  den  kjøbenhavnske 
Storhandel  Grundskud«  (Rubin).  Vendingen  er  helt  pom- 
pøs, men  skal  naturligvis  ikke  forstaas  bogstavelig.  At  vor 
Skibsfarts  Trivsel  hang  uadskillelig  sammen  med  Bevarel- 
sen af  Rigets  Neutralitet,  stod  saa  fast  i  den  hjemlige  Be- 
vidsthed, ogsaa  i  Regeringskredsene,  at  hint  britiske  Over- 
fald visselig  ikke  havde  behøvet  at  føre  til  en  Syvaarskrig 
med  den  overmægtige  Sømagt.  Netop  indenfor  Købmands- 
standen var  fremragende  Kræfter  da  ogsaa  i  Bevægelse 
for  at  hindre  dette  —  først  da  Krigen  var  en  uigenkalde- 
lig Kendsgerning,  var  dermed  ogsaa  den  danske  Storhan- 
dels Skæbne  beseglet.  Den  blev  afskaaret  fra  sine  over- 
søiske Forsyningskilder,  berøvet  Mængder  af  sine  Skibe, 
maatte  undvære  regelmæssige  Varetilførsler  og  mistede  alle- 
rede som  Følge  deraf  i  stigende  Grad  sin  Eksport-Afsætning. 
Betragter  man  hine  Aar  paa  den  lange  Tidsafstand  fra 
vore  Dage,  indtræder  der  ganske  naturligt  en  saa  vældig 
perspektivisk  Forkortelse  i  Billedets  Baggrund,  at  Tids- 
intervallerne mellem  de  enkelte  Aar,  endsige  da  fra  Maa- 
ned  til  Maaned,  fra  Dag  til  Dag,  slet  ikke  syner  mere. 
Men  for  dem,  der  levede  den  Gang.  var  midt  oppe  i  det 
og  maatte  tage  alle  de  enkelte  Begivenheder,  efter  som  de 
kom,  en  efter  en  og  ofte  med   lange  Mellemrum,  gik  Uhret 

Time  for  I  inie  sin  rolige  Gang,  Haab  og  Fremlidstro  veks- 
lede med  Bekymringer  og  Frygt,  kort  sagt:  Livet  levedes 
som  altid  forlæns  og  kunde  kun  begribes  i  sin  historiske 
Sammenhæng  baglæns  d.  v.  s.  elterhaanden  som  man  fik 
det  svundne  paa  Synsviddens  Afstand.  Derfor  har  da  ej  hel- 
ler for  Datidens  Bevidsthed  1807  dannet  en  Brudflade  over- 
for den  glimrende  Fortid.  At  en  Udvikling  saaledes  som  i 
hint  Aar  bojer  om  Vinkelspidsen  og  altsaa  begynder  at  løbe 
i  modgaaende  Retning,  vil  som  oftest  paa  det  afgørende  Tids- 
punkt kun  blive  følt  eller  fornemmet  af  saare  faa.  Selv  de  Be- 
givenheder, som  i  deres  F'ølger  omskaber  Verden  —  naar  det 
ikke  netop  er  el  stort,  afgørende  Slag,  der  helt  op  til  vore 
Dages  wSkyttegravs-Krig  som  Regel  har  virket  med  drama- 
tisk Tydelighed  — .  opfattes  og  vurderes  sjældent  i  deres 
fulde  Storhed  af  de  samtidige  Tilskuere,  altsaa  af  selve 
dem,  i  hvis  Lod  Oplevelsen  falder.  Ingen  af  Historiens 
Optrin  har  vendt  saaledes  op  og  ned  paa  Verden  som 
Jesu  Christi  Korsfæstelse,  men  rimeligvis  har  Anatole  France 
t uldkommen  Ret  i.  at  selv  en  højt  kultiveret  Mand  som 
Pilatus  har  været  saa  blottet  for  al  Forestilling  om  at  have 
spillet  en  Hovedrolle  i  selve  det  Drama,  som  er  Udgangs- 
og  Brændpunktet  for  Eftertidens  største  Kulturbevægelse, 
at  denne  i  Sandhed  verdenshistoriske*  Oplevelse  intet  bli- 
vende Indtryk  efterlod  i  hans  Hukommelse.  Og  hvor  ofte 
hoier  vi  ikke  omvendt  nu  dette,  nu  hint  Øjeblik  blive 
triumferende  forkyndt  som  et  Vendepunkt  (f.  Eks.  under 
den  nuværende  Krig),  og  saa  har  dog  alt  bagefter  slæbt 
sig  hen  i  den  gamle  Gænge.  Der  hører  en  særlig  Seer- 
Gave  til  at  faa  Øje  paa  Historiens  Muse  i  en  Dagligstue 
eller  paa  et  (iadefortov,  ja  selv  i  en  Retssal  og  en  Rigsdag 
—  det  vil  altid  kun  væ^re  de  allerfærreste,  hvem  dette  Syn 
vederfares.     Man    kan    som    Regel    rolig   gaa    ud    fra,    hun 

lader  baade  Retten  og  Rigsdagen  skøtte  sig  selv,  hvorfor 
da  ogsaa  Alverdens  Politikere  med  Ro  kan  sværge  paa,  de 
aldrig  har  set  hende  —  med  korrekt  Tilføjende  af,  at  de 
heldigvis  ogsaa  er  for  oplyste  til  at  se  Spøgelser  ved  høj- 
lys Dag. 

Lad  det  straks  være  sagt  (vi  vender  dog  senere  tilbage 
til  det):  ved  en  Lejlighed  som  Martsdagene  i  1848  var 
ifølge  en  Række  samstemmende  Vidnesbyrd  af  fuld  histo- 
risk Troværdighed  Almen-Indlrykket,  at  man  saa  at  sige 
i  Timer  oplevede  en  gennemgribende  Omvæltning,  at  Alle 
som  En  følte  det,  som  drog  man  fra  Fædrenes  graa  For- 
tid gennem  en  gylden  Port  ind  i  et  solbeskinnet  Frem- 
tids-Land, ind  til  et  helt  nyt  Tidehverv,  fuldt  af  Kamp  og 
Sejr,  Daad  og  Bedrift.  Ved  nærværende  Krigs  Udbrud  har 
paa  lignende  Vis  rundt  om  i  Europa  Historiens  store  Vinge- 
sus været  hørt  af  adskillige  Tusinder  paa  een  Gang  —  den 
vældige  Begejstring  eller  Betagethed  skaber  ved  sin  Brat- 
hed den  Masse-Suggestion,  som  forklarer  Sindenes  pludse- 
lige Opladthed  for  det  udover  Døgnet  rækkende.  Og  en 
Krig,  der  erklæres,  har  desuden  det  særlige  Greb  i  Hver- 
mands  Bryst,  at  den  kalder  paa  Soldaten  og  fordrer  hans 
Liv  til  Indsats,  —  og  selv  for  dem,  som  bliver  hjemme 
eller  dækker  sig  bag  Neutralitetens  Værn,  er  just  derfor 
Krigen  altid  et  rystende  Drama,  der  ved  sit  Udbrud  kaster 
Dødens  store  skumle  Skygge  milevidt  foran  sig. 

Men  nu  i  1807  —  da  var  det  jo  netop  Krig.  netop  et 
Bombardement,  Kjøbenhavns  Indbyggere  oplevede,  de  fik 
selv  Ilddaaben  —  skulde  de  da  ikke  i  hine  Rædslens  Dage 
have  fornemmet,  at  det  ikke  blot  var  saa  og  saa  mange 
Bygninger,  men  selve  Landets  grundmurede  Velstand,  der 
ramlede  ned  omkring  dem'^  De  vidste  jo  dog,  at  al  Hoved- 
stadens  Handel   og   Skibsfart   var   bygget   op  paa  Neutrali- 

telen,  og  lui  vai-  (Iciiiu'  jo  l)leven  voldelig  brudt.  Ja,  det 
kunde  synes  saa,  men  etter  del  rige  Materiale,  der  i  Me- 
nioire-Literaturen  foreligger  om  Samtidens  Stemninger  og 
Synsmaader.  var  disse  helt  og  holdent  beherskede  af  Nuet, 
skiftede  fra  Situation  til  Situation,  uden  at  man  paa  nogen 
Maade  gjorde  sig  Rede  for,  hvad  I^^remtiden  vilde  bringe, 
endsige  drog  vidtrækkende  Slutninger  fra  selve  Fredsbrudet. 
Kjobenhavns  Overgivelse  og  Flaadens  Udlevering  føltes  vel 
som  en  øjeblikkelig  Ydmygelse  og  Beskæmmelse  i  national 
Henseende  —  men  samtidig  var  man  straks  glad  over,  at 
disse  Genvordigheder  efter  og  med  Stadens  Kapitulering 
var  ouerstaaedc,  og  man  fattede,  særlig  i  Købmandskredse, 
hastig  Haab  om,  at  dermed  var  det  økonomiske  Tab  ogsaa 
forvundet.  At  nu,  Englænderne  havde  faaet  deres  Villie, 
den  danske  Skibsfart  og  Handel  skulde  gives  til  Pris 
bagefter,  var  en  Tanke,  man  i  hvert  Fald  blandt  Hoved- 
stadens Groshandlere  skød  langt  fra  sig,  man  tøvede  endog 
med  at  afbrvde  I'orretningsforbindelsen  med  selve  det 
Land,  hvorfra  Angrebet  var  udgaael.  Kronprins  Frederik, 
som  i  lige  Grad  rasede  over  Albions  Troløshed,  den  efter 
hans  —  uretfærdige  —  Mening  altfor  ringe  og  kortvarige 
Modstand,  Briten  havde  mødt,  og  vel  ogsaa  over  sin  egen 
Malconduite'  (som  man  altid  har  vanskeligt  ved  at  tilgive 
andre),  maatte  formelig  hidse  sit  Folk  op  til  sit  eget  Høj- 
tryk af  Harme  over  Englændernes  Færd.  Ved  tænderskæ- 
rende Proklamationer  o«  drakoniske  Forbud  mod  hver 
Trævl  og  Traad  af  alt,  hvad  britisk  var,  lykkedes  det  ham 
ogsaa  ret  grundigt,  men  saaledes  blev  man  dog  først  efter- 
haanden  arbejdet  ind  i  den  Forestilling,  at  den  nationale 
Ære  ved  det  biMtiske  Overfald  var  bleven  krænket  saaledes, 
at   I^\)lket   for  al  skaffe  den  Oprejsning  maatte  finde  sig  i  et 

'  Herom   næniurc  ludciifor. 

hvilkelsomhelsl  Formue-  og  Indlægts-Talj,  altsaa  ogsaa  i 
Fragtfartens  og  Mellemhandelens  Ruin.  Da  man,  krigs- 
mæssig set,  var  midt  inde  i  det  værste,  havde  man  saa- 
ledes  laaet  Overgangs-Stunder  nok  lil  at  sunde  sig  og  om 
ikke  forsone  sig  med,  saa  dog  finde  sig  i  det  uundgaaelige. 
Og  da  kunde  allerede  Optimisterne  begynde  at  haabe  paa 
Fred  mellem  England  og  Danmark eller  paa,  al  Na- 
poleon dog  nok  tilsidst  fik  Bugt  med  Arvefjenden  hinsides 
Kanalen  og  da  ogsaa  gav  sin  tro  Forbundsfælle  en  glim- 
rende Oprejsning  ^ 

Vor  Handel  med  Udlandet  standsede  dernæst  ingenlunde 
paa  een  Gang.  til  Trods  for  Englands  maritime  Overlegen- 
hed og  vor  egen  Iver  for  at  tækkes  Napoleon  ved  at  gen- 
nemføre Kontinentalspærringen  til  det  yderste.  Man  kan 
snarere  sige,  at  den  efterhaanden  ebbede  ud.  Ved  Krigens 
Begyndelse  laa  der  vældige  Varelagre  saavel  paa  Statens 
som  paa  de  Privates  Pakhuse  —  et  helt  Aar  efter  kunde 
den  overordentlige  Finanskommission  oph'se-,  at  Kjøben- 
havn  endnu  havde  ^>betvdelige  Forraad^  af  KafTe,  The  02 
ostindiske  Hvidevarer,  Artikler,  som  alle  var  »stærkt  be- 
gærte  af  Udlandet  til  høje  Priser«,  hvorfor  det  da  ogsaa 
fraraadedes  at  forbyde  Eksporten  af  disse  Varer,  saa  vist 
som  Salget  af  dem  kunde  drage  store  Penge  til  Landet. 
Og  i  et  Tilbageblik  paa  1807 — 10  omtalte  sidenhen  Gene- 
raltoldkamret som  en  almindelig  bekendt  Ting,  at  foruden 
Kolonialvarer  henlaa  der  ved  Krigens  Udbrud  saa  store 
Mængder  af  Medicinalvarer,  Salt,  Korn  og  Vin  paa  de  kjø- 
benhavnske  Kreditoplag,  at  ej  alene  Hovedstaden,  men  store 

^  Selv  den  danske  Udenrigsminister  Chr.  Bernstorff  havde  sidst  i  1807  skrevet 
til  vor  Chargé  daffaires  i  London  iRist):  >Vi  maa  sætte  vort  eneste  Haab  til  Eng- 
lands Ydmygelse«  —  og  havde  ikke  den  store  Kejser  den  14.  Oktober  1807  sagt  til 
den  danske  Gesandt  i  Paris:    -Je  vous  ferai  nn  jour  rendre  votre  flotte.« 

*  Forestilling  af  14.  September  1808  til   Kongen    Rigsarkivet). 

Dele  al"  Riget  deraf  kiiiule  forsynes  i  Krigens  første  3  Aar, 
til  Trods  for  Skibsiai'tens  Standsning  \ 

Senere  kom  der  Tilførsler  af  Kolonialvarer  fra  Nord- 
amerika, og  som  Import  IVa  Udlandet  »fungerede  dernæst 
Kapreriet,  der  naaede  sin  højeste  Blomstring  i  1810  -. 
Selvfølgelig  smugledes  der  ogsaa  livlig,  og  naar  alt  lagdes 
sammen,  kunde  der  ogsaa  længe  efter  Krigens  Udbrud  til 
Tider  være  ligefrem  forbavsende  Lagre  af  oversøiske  Varer 
i  Kjøbenhavns  Lønnende  Afsætning  herfor  fandt  man  let, 
til  Trods  for  Udførselsforbudene  (hvorfra  der  villig  dispen- 
seredes), i  Østersøhavnene  og  i  Sverige  (bortset  fra  Krigs- 
perioden  Marts  1808 — December  1809),  for  ikke  at  tale  om  i 
Landet  selv'^,  og  da  der  i  1810 — 11  udviklede  sig  en  be- 
tydelig Trælasthandel  fra  Norge  til  England,  steg  ogsaa 
dette  Riges  Købedygtighed  —  til  Gunst  og  Glæde  for  Rege- 
ringen og  Børsen  i  Kjøbenhavn,  der  herved  forsynedes 
med  velkomne  Veksel-Fordringer  paa  udenlandsk  Valuta. 
Hovedstadens  store  Handelshuse  var  da  ej  heller  i  Krigens 
fem  første  Aar  værre  farne,  end  at  de  Gang  paa  Gang 
kunde  yde  Regeringen  store  pekuniære  F'orstrækninger, 
navnlig  af  Hamborger  Banco  —  hvad  der  noksom  viser, 
at  hvor  følelige  Tab  de  end  led  ved  at  maatte  miste  saa 
mange  af  deres  Skibe  og  Skibsladninger  ved  Englænder- 
nes   Opbringeise,    bevarede    dog   deres    Formuestand    sejg 


*  Tolden  af  Kreditoplagsvarer,  som  i  dette  Tidsrum  gik  ind  i  Konsumen.  ud- 
gjorde da  ogsaa  den  for  Datiden  betydelige  Sum  af  1,791.000  Kdl.  I).  C.  —  Jfr. 
Generaltoldkamrcts  Indstilling  til   Kongen  af  'IA.  April   1821. 

-    Rubin:   1807— 14.    S.  496  (o.  a.  St.l 

»  Se  saaledes  for  1810  og  ISll's  Vedkommende  Kubin  1.  c.  S.  497  ff. 

*  Som  det  stedse  hænder,  naar  Pengemængden  forøges  pludselig  og  stærkt,  lever 
man  ikke  alene  under  Indtrykket  af  Dyrtid,  men  ogsaa  af  >gode  Tider«.  Prisstig- 
ningerne skaber  overraskende  Avancer,  og  der  opstaar  overdrevne  \^elstands-Fornem- 
melser.  Saaledes  netop  ogsaa  i  1807 — 12  trods  alle  Forbud  mod  Luksus  og  Forma- 
ninger til  Sparsommelighed. 

finansiel    Modstandskraft  —  Indkomstskatte-Opgørelsen    for 
1809  er  ligeledes  en  Bekræftelse  herpaa^ 

Men  det  maa  ogsaa  vel  erindres,  at  hin  Tid,  netop 
fordi  den  var  løftet  ud  af  sine  Hængsler  <,  ej  alene  gav 
uventede  Tab,  men  ogsaa  med  rund  Haand  dryssede  uven- 
tet Vinding  ud  over  Samfundet.  Den  forstyrrede  al  regel- 
mæssig og  legitim  Handel,  men  i  Medfør  af  sin  Abnormi- 
tet aabnede  den  jævnsides  —  som  alt  ovenfor  sagt  —  ad- 
skillig Lejlighed  til  rig  Fortjeneste,  ja  til  at  gøre  store  Kup, 
for  hver  den  Forretningsmand,  som  ikke  lod  sig  stavns- 
binde af  sin  Branche,  men  tog  sin  Chance,  hvor  den  frem- 
bød sig.  Der  var  ikke  alene  Krigsleverancerne,  der  var 
navnlig  ogsaa  de  febrilske,  i  første  Række  af  Seddelmæng- 
dens Forøgelse  skabte  Svingninger  paa  Penge-,  Vare-  og 
Ejendomsmarkedet,  som  uafladelig  gav  Anledning  til  højst 
indbringende  Spekulationer  i  Prisdifferencer.  Saa  lige  laa 
dette  for,  at  Alverden  i  hine  Krigsaar  gav  sig  til  at  spe- 
kulere: Børsen  var  vrinmielfuld  af  outsiders,  Kulissen  var 
lige  ved  at  tage  Magten  fra  selve  Scenen.  Endnu  saa  sent 
som  i  1813  giver  selve  Jens  Baggesen  under  den  literære 
Jødefejde  samme  Aar  en  ironisk  Skildring  heraf:  »Har 
vores  Børs,  især  siden  den  fik  Piller  og  indlagte  Døre^ 
ikke  mere  lignet  en  almindelig  kristelig  Kirke,  hvori  alle 
Stænder,  aflæggende  den  standlige  Stolthed,  og  ydmygen, 
som  alle  tilsammen  Jyder  —  eller  her  passeligere  sagt: 
Jøder  for  Vorherre,  forsamler  sig  hver  Postdag  som  paa 
en  almindelig  Bededag  —  end  en  Gojim,  Nochrim  og  Ac- 
cum^  udelukkende  Synagoge?  Og  kunde  man  ikke,  ved 
at  de  frommeste  kristne  Klokkere,  Gravere,  Præster,  Prov- 
ster, Pedeller,  Bedemænd  og  Ligbærere  mylre  deri,  fristes 
til   at  omvende   Sproget  om  Templet  til  det  Udraab:    »Mit 

1  Rubin  l.c.  S.  529  ff.       MVerner:  Børsen,  S.  95.       ^  Haansnavne  for  lUke-.Ioder. 

Hus  er  el  Høverhus,  men  I  har  gjort  det  til  en  Bedel\ule«  ? 
Hvor  mange  Lutlieranere  har  man  ikl^e  set  her  ved  Auk- 
tionsbordet  forrette  deres  Andagt  —  og  Spørgsmaal,  om 
ikke  de,  der  ikke  selv  kunde  komme,  lod  Jøderne  forrette 
(len   for  dem  I    ^ 

Danmark  gik  ind  i  Krigen  1807 — 14  med  et  vaklende 
Finansvæsen.  I  Modsætning  til  de  store  Handelshuse  sav- 
nede Staten  Rygstød  og  Reserver.  Men  Ivrigsbehovet  var 
ubønhørligt,  idelig  og  idelig  maatte  der  skaffes  Penge.  Saa 
tyede  man  —  ganske  som  vi  nu  Hundrede  Aar  efter, 
under  Verdenskrigen,  ser  alle  de  krigsførende  Stater  uden 
England  gøre  det  —  til  Bankens  Seddelpresse.  Landet  po- 
stedes fuldt  af  I^ipirpenge,  Aar  efter  Aar  af  tiere  og  flere, 
Omsætnings-  og  Betalingsmidlerne  blev  saaledes  ustand- 
selig forøgede,  den  hjemlige  Produktion  og  Vareforsynin- 
gen udenlandsfra  stedse  knappere,  og  det  voksende  Mis- 
forhold gav  sig  Udslag  i  Pengerepræsentativernes  (Cou- 
rant-Sedlernes  og  siden  ogsaa  Rigsbank-Sedlernes)  stadige 
Værdiforringelse,  Vare-  og  Ejendomsprisernes  uafbrudte 
Stigning.  Saa  vidt  gik  det,  at  Systemet  tilsidst  brød  fuld- 
stændig sammen  (Statsbankerotten  1813).  Men  medens 
disse  Bevægelser  foregik  —  og  foregik  snart  i  store  Spring, 
snart  med  pludselige  Afbrydelser  og  uventede  Tilbageslag 
—  var  Fristelsen  til  at  spekulere  deri  stor  og  staaende. 
Og  da  Hovedretningen  var  ret  konstant  den  samme,  mente 
ogsaa  Publikum  at  kunne  være  med  —  som  det  altid  kom- 
mer med,  naar  hele  Ivunsten  bestaar  i  at  ligge  å  la  hausse: 
giver  man  blot  Tid  og  ikke  bliver  nervøs  over  enkelte 
Dages    Kursfald    eller    forbigaaende    Modstrømninger,    kan 


'  Det  er  paa  det  lille  Skrift,  hvoraf  oveiistaaemle  Citat  er  taget,  at  Baggesen 
forst  l)etegne(le  sig  som  I.  I.  Baggesen  (Jens  Immanuel,  det  sidste  Navn  efter  Filo- 
sofen   Kant  .     .Ifr.  .Museum   1890  S.  163. 

man  blot  ko])e  og  lade  det  kobte  blive  liggende,  saa  be- 
sørger Konjunkturen  Værditbrogelsen  og  dermed  Difference- 
Vindingen  ganske  af  sig  selv.  Og  i  hine  Aar  var  det  som 
otfest  ligegyldigt,  hvad  man  kobte:  Banco- Veksler,  Mont, 
Sølv  og  Kobber,  Konsumvarer,  Huse,  efter  nogen  Tids 
Forløb  var  de  uvægerlig  stegne  i  Pris  allerede  som  simpel 
Følge  af  Pengenes  imens  faldne  Værdi  (o:  Sedlernes  højere 
Kurs). 

For  den  almindelige  Deltagelse  heri  var  der  dog  een 
stor  og  stedse  voksende  Vanskelighed:  Regeringen  var  uaf- 
ladelig paa  Nakken  af  Agiotage  ,  som  man  den  Gang 
kaldte  al  Spekulation  i  Kurs-  og  Pris-Differencer,  og  traf 
den  ene  Foranstaltning  efter  den  anden  (Udførselsforbud, 
Indskrænkninger  af  Børshandelen  og  Vekselomsætningen, 
Afskaffelse  af  Tidsforretninger  osv.)  for  at  komme  den  til 
Livs  eller  for  dog  i  hvert  Fald  at  holde  alle  andre  end 
Købmændene  o:  Grossererne,  borte  fra  disse  Transaktioner. 
Desto  vissere  kan  man  imidlertid  være  paa,  at  adskillige 
af  disse  de  virkelig  Borsberettigede,  altsaa  de  større  Hand- 
lende, mangen  god  Gang  gennem  Spekulationer  af  den  an- 
tydede Art  har  holdt  sig  skadesløse  for  de  Tab  og  Skuffel- 
ser, som  deres  Storhandel,  altsaa  deres  egentlige  Forretning, 
bragte  dem  flere  og  flere  af.  Men  iovrigt  lyder  Samtidens 
Vidnesbyrd  paa,  at  Borsspil  ogsaa  ofte  lod  store  Summer 
løbe  ind  i  Privates  Lommer,  stadig  dog  med  Tilføjende  ai". 
at  disse  Penge  som  Regel  lob  ligesaa  hurtigt  ud  igen  —  det 
gik  dem  som  Kapergastens  dristig  vundne  Bytte,  de  blev 
haslig  leuet  op  i  muntert  Lag,  med  flot  Haand  strøet  bort 
til  Hyrekuske,  Knejpeværter  og  Smykkehandlere.  til  Dyre- 
havsture  og  Theaterbesøg  med  glade  Venner  og  smukke 
Veninder.  Hvad  man  kunde  faa  for  saadan  en  Papirlap, 
blev  jo  mindre  og  mindre  Dag  for  Dag  —  saa  hellere  lade 

den  springe  straks  i  Aften  og  t'aa  Favnen  fuld  af  reale 
Genværdier.  Der  var  Feber  og  Fortvivlelse  i  Tiden:  Ar- 
mod og  Nedtrykthed  parrede  sig  med  Nydelsessyge,  Sen- 
sationstrang.  Torst  efter  Afveksling  og  Omskiftelse  —  for 
hver  Dag,  der  gik.  gjorde  den  stedse  haardere  Dyrtid  Sli- 
det  for  Brodet  bitrere  og  mere  haablost  —  saa  da  hellere 
se  at  faa  det  fra  Haanden  bare  ved  eet  rask  Greb  i  Lvk- 
kens  Pose  I  I  Dag  Kopist  og  halvsulten  —  i  Morgen  Leve- 
mand og  Flottenheimerl 


Saaledes  tjentes  der  stødvis  store  Penge  ind  og  gaves 
strøvis  ligesaa  mange  ud!  Med  større  og  større  Lystighed 
gik  Ballet  paa  Vulkanen  —  men  tilsidst  kom  Kehraussen! 
Den  hele  Herlighed  sank  med  Statsbankerotten  sammen  i 
Aske.  Amatør-Spekulanten  gik  straks  bag  af  Dansen,  For- 
retningsmanden saa  sine  Formuerester  smuldre  bort  mel- 
lem Fingrene  paa  sig  —  og  da  Freden,  den  forsmædelige 
Fred,  kom  i  1814,  opdagede  han  hurtig,  at  den  ikke  bragte 
ham  hans  legitime  Handel  tilbage.  »Hvad  stod  der  i  den 
gamle  Sangers  Digt?  »Du  griber  —  Haabets  Dør  sig  luk- 
ker til!« « 

Og  saa  i  1814  Tabet  af  Noi'ge  —  endog  uden  Sværd- 
slag! Hvor  føltes  det  ikke  som  en  svidende  Sorg,  en  Sorg 
uden  Storhed  og  Højhed,  bare  bitter  og  beskæmmende, 
en  Sorg  uden  anden  Trøst  end  Tidens  Sløvhed,  fordi  man 
ikke  kunde  tale  ud  om  den,  men  maatte  bære  den  i  Tavs- 
hed som  den  Skam  og  Ydmygelse,  den  var! 

Grumme,  grumme  haardt  holdt  det  dernæst  ogsaa  at 
skulle  vænne  sig  til,  at  Danmark  med  eet  var  blevet  saa 
lilleø     Netop   i   den  sidste  Menneskealder  før  Adskillelsen 

*  .Ifr.  N'illi.  Andersen:  Adam  Oelilcnsclilager.  III. 

havde  man  for  Alvor  lært  at  sætte  Pris  paa  Norge,  og  hvad 
norsk  var  —  det  var  gaaet  op  for  vor  dannede  Almenhed, 
at  det  flade  og  vege  Danmark  trængte  til  Samlivet  med 
denne  sagnrige  Klippe-Vælde,  dette  Rige  af  Fjeld  og  Flint 
—  og  af  fossende  Elve.  Se,  hvor  det  ligger  der  med  sin 
stenhaarde  Nakke  vendt  koldt  og  afvisende  mod  Sverige 
og  Ansigtet  helt  mod  Vest,  nd  mod  Bretland  og  Verdens- 
havet! Og  saa  skulde  man  opleve  den  Tort  sluttelig  at  se 
det  smedet  sammen  med  vor  gamle  ArveQende,  med  det 
Sverige,  det  saa  haardnakket  stemmer  Ryggen  imod  —  det 
lave  og  lille  Danmark  skulde  herefter  savne  Norskhedens 
fjeldfaste  Stouthed,  det  friske  Havsalt  i  dens  bedske  og 
mandig-barske  Oprigtighed,  dens  vide  Udsyn  over  det  store 
Vand,  hvori  Aftensolen  slukkes. 

Følgerne  af,  at  Landet  samtidig  mistede  et  bekvemt 
Marked  for  sine  Affaldsvarer  og  Kjøbenhavns  Børs  sine 
for  Reguleringen  af  Rigets  Betalings-Balance  saa  værdifulde 
norske  Tratter,  vil  vi  nedenfor  nærmere  komme  tilbage  til. 


Overhovedet  —  det  var  forbi.  Saa  længe  Feberen  blus- 
sede og  bed,  var  der  dog  Liv.  Og  derfor  ogsaa  Haab. 
Nu  var  med  Freden,  »den  livsalige  Fred«,  alt  blevet  dødt 
og  stille.  Hvad  Krigen  havde  taget,  blev  borte,  kom 
ikke  igen  —  »hvor  var  de  henne,  store  og  smaa.  de  Ha- 
vets stolte  Svaner?«  Hvad  der  endnu  laa  paa  Reden  af 
Koffardi-Farere,  var  gamle  Skibe,  som  ved  at  henligge  i 
Havnen  i  samfulde  syv  Aar  var  fortørrede  og  end  ikke 
med  ganske  betydelige  Omkostninger  kunde  gøres  skik- 
kede til  at  sættes  i  Fart  paany  ^  Havnen  var  tom,  og 
Pungen  var  tom:  udefra  kom  intet  til  Havnen  for  at  fylde 

1  G.  S.  K.  Arkiv  18'iU. 

Pungen,  vort  eget  St.  Croix  havde  daarlige  Sukkerhøste, 
1815  kunde  der  kun  hentes  7,400  Fade  derovrefra  —  og  til 
som  tidligere  at  købe  fremmede  Kolonialvarer  for  at  kunne 
genudfore  dem  med  Fordel,  slog  vore  Midler,  slog  Pungen 
ikke  længer  til.  Selv  de  store  Købmands-Formuer  var  dels 
vejret,  dels  smuldret  bort,  Krigens  Hazard-Indtægter  ble- 
ven brugt  med  det  samme,  der  herskede  den  føleligste 
Mangel  paa  flydende  KapitaP.  Og  det  netop  nu,  da  der 
skulde  begyndes  helt  forfra.  Ja,  nu  endelig  saa  man  det 
—  nu  man  havde  Tid  nok,  o  kun  altfor  rigelig  Tid  til  at 
stirre  Sandheden  ind  i  Ansigtet  og  granske  dens  tomme 
Trøstesløshed  Træk  for  Træk:  en  begrædelig  Dødsmaske, 
taget  over  en  glimrende  Fortids  Merkur-Hoved! 

Saaledes  sled  1814  og  1815  sig  hen,  saaledes  gik  det 
langt  ind  i  1816.  Der  var  faldet  Stilhed  over  Staden.  Selv 
paa  Børsen  larmedes  der  ikke  mere  —  Publikum  var  som 
blæst  bort.  Tendensen  var  slæbende,  flov,  å  la  baisse. 
Barometret  stod  paa  Regn.  Og  Regnen  den  regned  hver 
evige   Dag.     Ingen   kunde   længer  holde   sit   paa  det  tørre. 

Indtil  omsider,  i  Foraaret  1817,  en  ganske  smal  Lys- 
stribe loftede  sig  ude  i  Kimingen.  Man  kunde  knap  tro 
sine  egne  Øjne:  endnu  var  Himlen  fuld  af  svære,  sorte- 
graa  Skyer,  men  virkelig  —  det  klarede  helt  nede  i  Syns- 
kredsen.    Paa  Vindsiden. 

Og  da  just  var  det.  Komiteen  blev  til. 

1    Diskontoen  var  i  Aarene  1814—11):   12  "/o.     G.  S.  K.  Arkiv. 

ke  l'or  intet  er  Grosserer-Societetets  Komite  en 
Vaarfødning:  det  Kongebud,  hvorved  den  indstif- 
»y  tedes,  udgilv.  som  alt  nævnt,  i  April  —  »jeg  væl- 
ger mig  April,  i  den  det  Ny  faar  Fæste  <  —  og  selv  kom 
Komiteen  til  Verden  den  28.  i  Løvspringets  Maaned,  den 
lyse,  den  unge,  den  dejlige  Maj«. 

I  al  Jævnhed  saa  man  indenfor  den  daværende  kjoben- 
havnske  Handelsstand  i  denne  Nydannelse  noget  af  Aars- 
tidens  Varsel  om  lyse  Dages  Genkomst.  Og  heri  kunde 
man  have  fundet  en  Slags  Bestyrkelse  i  det  tilfældige  Sam- 
fald med  en  formelig  Vaarbebudelses  Fremkomst:  den 
jævnsidige  Udgivelse  af  Grundtvigs  bekendte  Digt  »Paaske- 
Lillien«  med  dets  stærke  Forkyndelse  af  en  ny  Foraars- 
Højtid  i  vort  Folk.  Ingen  kunde  heller  tage  fejl  af.  at 
efter  en  aarelang  Vintertid  med  lavt  nedhængende  Himmel, 
en  barsk,  gold.  forarmet  og  fortvivlet  Tid.  saa  det  endelig 
ud  til  at  vaare  i  det  danske  Rige.  Uvejret  var  længst  stil- 
net af,  spæde  Spirer  tittede  frem  overalt,  og  en  blid  Bor 
strøg  hen  over  Landet. 

Mange  Omstændigheder  forenede  sig  om  at  give  Tiden 
omkring  Komiteens  Fødsel  et  forhaabningsfuldt  Præg.  Efter 
en  mangeaarig  Stilstand  i  Handel  og  Vandel  var  der  ende- 
lig kommet  Liv,  Bore,  Konjunktur.  1816  havde  været 
gunstigt    for   den    vestindiske  Sukker-Avl,   der  ankom  der- 

efter  til  lyjobenhavn  fra  vore  Øer  histovre  henved  24,000 
Fade  Sukker  til  en  Værdi  af  ca.  7  Millioner  Hamborger 
Banco  eller  over  tre  Gange  saa  meget  som  den  foregaaende 
Saison,  og  heraf  genudfortes  Størstedelen  med  god  Fortje- 
neste ^  Endvidere  havde  1816  herhjemme  givet  en  rig 
Kornhøst:  fra  Oktober  1816  til  Juni  1817  kunde  der  fra 
(ianske  Provinshavne  udføres  til  fremmede  Steder  og  Her- 
tugdømmerne 900,000  Tdr.  af  alle  Arter  I\ornvarer.  Til- 
med var  Priserne  særdeles  høje:  i  1817  steg  saaledes  Hve- 
den »til  den  næsten  utrolige  Højde«  af  18  Rbdl.  rede  Sølv 
pr.  Tønde,  medens  Rug  blev  betalt  med  9-/3  Rbdl.  rede  Sølv 
og  Byg  med  67«  Rbdl.  Det  var  Kieler  Købmænd,  som  besør- 
gede Eksport-Forretningen,  de  købte  dvn  urene  Sæd,  især 
Hvede  og  Rug,  paa  Fyn,  Lolland  og  Falster,  tog  den  sø- 
værts til  Kiel,  lod  den  der  »forædle  ved  gode  Maskiners 
Anvendelse«  og  afskibede  den  derpaa  til  Holland,  Frank- 
rig, England  osv.  Saaledes  blev  i  Saisonen  1816—17  det 
første  Forsøg  gjort  paa  at  br3^de  Banen  for  den  indbrin- 
gende Kornudførsel  med  vel  rensede  og  behandlede  Varer, 
som  sidenhen  skulde  afløse  forrige  Tiders  Tuskhandel  med 
Norge,  der  hidtil  havde  maattet  nøjes  med  skiden  Sæd  og 
Smaakærner. 

l^^ksporten  af  Korn  og  St.  Croix  Sukker  skabte  os  Metal- 
Tilgodehavender  i  Udlandet  og  bedrede  derved  Kongeriget 
Danmarks  Betalings-Balance,  de  efter  Krigen  udsendte  Skibe 
til  Ostindien  og  China  kom  tilbage  med  Returladninger, 
den  særdeles  store  Fart  gennem  Øresund  i  1817  (13,000 
Skibe   mod   c.  8,800    hvert  af  de   tvende   foregaaende   Aar) 

^  Af  !•()  Skibe,  som  liavde  faaet  Søpasser  til  Vestindien  iiom  allerede  i  Efter- 
sommeren de  38  tilhage.  Med  disse  Skibe  ankom  bl.  a.  oj*saa  72  levende  Skildpadder 
>til  megen  Fryd  og  Gammen  for  de  Kjøbenhavnere,  som  satte  deres  Lyksalighed  i 
Mad<  —  de  havde  nu  i  mange  .Aar  maattet  undviere  denne  lækre  S))ise.  som  i  Da- 
tidens Køkken  spillede  en   .•»a'rdeles  stor  Rolle.     (,>Fra  Hoffet  og  Byen«,  Side  242). 

Ibrøgede  Sund-Intraderne,  og  Børsen  blev  derved  forsynet 
med  mange  af  de  saakaldte  Helsingør'ske  Veksler.  Da  til- 
med Toldoppebørslerne,  der  ifølge  Fdg.  8.  September  1813 
skulde  berigtiges  i  rede  Sølv,  ligeledes  steg  som  Følge  af 
Landbrugernes  voksende  Købe-Evne  og  Nødvendigheden 
af  at  fylde  de  under  Krigen  udtømte  Varelagre  op  paany, 
gik  der  en  Del  Sølv  ind  i  Statens  Kasser.  Under  disse 
Omstændigheder  begyndte  Seddelkursen  stærkt  at  bedres. 
Den  saa  sørgelig  berømte  Fdg.  af  5.  Januar  1813  havde  ned- 
sat de  da  gældende  Seddelpenges  Værdi  til  c.  Vio  —  p" 
Rigsdaler  Courant,  hvis  oprindelige  Værdi  var  ^V^o  af  en 
Sølv-Specie,  skulde  ombyttes  med  7"°  '^f  ^n  Specie,  6  af 
de  saaledes  reducerede  Courant-Dalere  blev  altsaa  -^  V2 
Specie,  og  denne  halve  Specie  fik  nu  Navn  af  en  Rigs- 
bankdaler.  Ogsaa  denne  nye  Mønt  var  imidlertid  af  Pa- 
pir (de  af  den  nyoprettede  Rigsbank  udstedte  Sedler)  og 
fik  derfor  Kurs.  Fdg.  af  5.  Januar  1813  gik  ud  fra  en  Kurs 
af  1200  3:  1200  Courantdalere  =  100  Specier  (medens  det 
oprindelige  Pari-Forhold  havde  været  125  Courantdalere  ^= 
100  Specier).  Men  hvor  langt  denne  Lovens  Kurs  end  var 
under  Metalværdien,  saa  steg  den  virkelige  Kurs  i  daglig 
Handel  og  Omsætning  dog  i  Løbet  af  1813  til  —  15,000  og 
svingede  ved  Aarsskiftet  omkring  5000,  altsaa  for  V*^  deraf 
=  1  Rbdl.  omkring  833.  I  1816  var  Kursen  endnu  oppe 
paa  760,  men  bedredes  derpaa  yderligere  i  Aarets  Slutning 
til  c.  600  —  i  Marts  1817  var  den  580,  i  April  550,  i  Maj 
500,  i  Juni  endog  420! 

For  selve  Varehandelen  som  Helhed  og  i  sin  Alminde- 
lighed er  naturligvis  en  Stigning  i  Pengenes  Værdi  et  tvivl- 
somt Gode:  den  udøver  et  vedvarende  Tryk  paa  Pris- 
niveauet og  forringer  derved  Varernes  Værdi  fra  Indkøbet 
til  Afsætningen.    Uafhængig  heraf  holdt  imidlertid  Priserne 

Ibr  de  vigtigste  Storhandels-Artikler,  af  Grunde  som  laa 
paa  Varens  Side.  sig  i  1817  fordelagtig  høje  —  og  hvad  der 
var  det  vigtigste:  Kursbedringen  var  et  tydeligt  Tegn  paa. 
at  man  begyndte  at  genvinde  Tilliden  til  Regeringens  Fi- 
nans-Styre.  iblte  sig  forvisset  om,  at  Seddelmængden  ikke 
tiere  vilde  blive  kunstig  loroget.  Al  Pengevæsenet  for 
hver  Dag,  der  gik,  saaledes  fik  fastere  Grund  under  Fød- 
derne, kunde  for  al  legitim  Handel  kun  være  en  Betryg- 
gelse. Fra  Efteraaret  1816  holdt  Bevægelsen  konstant  een 
og  samme  Retning,  uden  af  og  til  som  stadig  tidligere 
at  gaa  baglæns.  Da  man  derfor  mer  og  mer  fik  Følelsen 
af,  at  den  nu  uafbrudt  vilde  gaa  op  og  gaa  op,  til  den 
naaede  Pari  (200) .  var  dermed  ogsaa  den  idelige  Usikker- 
hed, som  Svingninger  i  Pengenes  Værdi  uvægerlig  frem- 
kalder, og  som  er  al  regelmæssig  Omsætnings  værste 
Fjende,  endelig  og  heldig  fjernet.  Og  samtidig  var  der 
skabt  en  Basis  for  en  helt  ny  Spekulations-Forretning, 
som  ogsaa  Købmænd  naturligt  kunde  deltage  i,  nemlig  at 
spekulere  d  la  hausse  i  Rigsbanksedler. 

Ved  den  Omordning  af  Pengevæsenet,  som  fandt  Sted 
ved  Fdg.  af  5.  Januar  1813,  tillodes  det  udtrykkelig  at 
slutte  Kontrakter  saavel  i  »Navneværdi«  som  i  »Sølvværdi«. 
Da  man  nemlig  var  klar  over,  at  de  nye  Rigsdalersedler 
ikke  vilde  blive  tagne  for  deres  paalydende  Værdi  i  Sølv, 
bestemtes  det,  at  den  nyoprettede  Rigsbank  skulde  fast- 
sætte officielle  Kurser,  der  angav,  hvad  en  Rigsbankdaler 
som  Seddel  til  enhver  given  Tid  kunde  ansættes  lig  med 
i  Sølv.  Denne  Kurs  kaldtes  Sølv-Værdi-Kursen  og  angav 
den  Værdi,  som  en  Rigsbankdaler-Seddel  officielt  skulde 
tages  for.  Et  Beløb  Rbdl.  .S.  V.  (Sølv-Værdi)  kom  derefter 
til  i  Stedet  for  den  paalydende  Værdi  at  svare  til  det 
saa    meget   højere   Beløb,    som    den    sidste    officielle    Kurs 

havde  angivet  for  hver  Rigsdaler-Seddel.  Hvis  man  der- 
imod kontraherede  i  »Navne-Værdi«  (A^  V.),  skulde  Beløbet 
regnes  lig  Sedlens  nominelle  Paalydende  uden  Hensyn  til 
Kursen.  'Endelig  kunde  man  ogsaa  aftale,  at  Betaling 
skulde  erlægges  i  rede  Sølv  eller  Sølvvaluta  o :  det  paagæl- 
dende Beløbs  nominelle  Paalydende  udbetalt  i  Sølvmønt 
eller  dertil  nøjagtigt  svarende  likvide  Værdier  saasom  sikre 
Banco-Veksler.  Uafhængig  af  den  officielle  Kurs,  der 
altsaa  udtryktes  ved  S.  V.,  angav  Børs-Kursen  —  den  oven- 
for citerede  Kurs  —  hvor  meget  Rigsdalersedlerne  faktisk 
toges  for  i  Handel  og  Vandel.  Det  havde  oprindelig  været 
Meningen,  at  den  officielle  Kurs  skulde  gøre  det  samme, 
men  Virkeligheden  kom  til  ganske  at  spotte  dette  F'ore- 
havende. 

Fdg.  af  5.  Januar  1813  gav  dernæst  Regler  for.  hvor- 
ledes private  Gældsforskrivninger  i  dansk  Courant  skulde 
afvikles,  hvorved  der  toges  Hensyn  til  deres  Alder:  jo 
længer  det  var,  siden  Gælden  var  bleven  stiftet,  desto 
mere  var  det  nominelle  Gældsbeløb  værd  paa  Forskrivnin- 
gens Tidspunkt,  og  følgelig  skulde  Courant-Beløbene  om- 
sættes i  den  nye  Mønt  til  desto  større  Beløb,  jo  ældre  de 
var.  Samtidig  gaves  der  Debitorerne  et  Moratorium  o:  en 
Rentelettelse,  som  skulde  vare  til  2  Aar  efter  Freden  — 
Landet  var  jo  i  Januar  1813  endnu  i  Krig  — ,  hvorefter 
Renten  skulde  stige  med  et  fastsat  Beløb  for  hvert  .\ar. 
der  gik,  saaledes  at  den  først  med  det  sjette  Aar  efter 
Freden  naaede  de  reglementerede  4  pCt.  Fra  det  andet 
Aar  efter  Freden  kunde  Kapitalen  opsiges,  men  Kredito- 
rerne erholdt  da  kun  25  Gange  Renten  i  del  paagældende 
Aar,  altsaa  først  med  det  sjette  Aar  den  fulde  Kapital. 

Herefter  var  saaledes  1819  det  kritiske  Aar:  med  dette 
indtraadte   den   fulde   Renteydelse   af  4  pCt.,   og  den    hele 

Kapital  kinide  opsiges.  Det  var  derfor  naturligt,  at  Kre- 
ditorer, alt  elter  som  dette  Tidspunkt  nærmede  sig,  med 
Opmærksomhed  liilgte  Pengesedlernes  fortsatte  Værdibed- 
ring, altsaa  med  andre  Ord:  stigende  Kobeevne;  for  deraf 
at  lade  sig  vejlede  i  deres  eventuelle  Dispositioner.  Navn- 
lig naar  Kreditor  havde  sine  Penge  til  Gode  i  S.  V.,  vilde 
han  ved  eventuelt  at  bruge  sin  Opsigelsesret  kunne  faa  en 
storre  Sum  udbetalt  end  Paribeløbet  og  kunde  da  tjene 
paa  hver  Seddel  ved  Kursopgangen. 

Under  disse  Omstændigheder  udviklede  der  sig  altsaa 
allerede  i  1(S17  en  Spekulation  i  Landets  Mønt-Repræsen- 
lativer,  i  Sedler  og  Seddelfordringer,  som  i  første  Omgang 
havde  den  samfundsgavnlige  Virkning  yderligere  at  forbedre 
disses  Kurs.  medens  den  senere  hen  kom  til  at  volde  store 
Vanskeligheder  og  at  sætte  adskillige  Debitorer,  navnlig 
Landejendomsbesiddere,  i  stor  Forlegenhed. 

Desto  værre  viste  den  Bedring  i  Landets  Handelsforhold, 
der  som  Følge  af  den  derved  skabte  Forbedring  af  Dan- 
marks Betalingsbalance  overfor  Udlandet  og  den  nys  skil- 
drede Spekulation  fik  saa  iøjnefaldende  et  Udtryk  i  Rigs- 
bankdaler-Sedlens  Kursstigning,  sig  kun  at  være  ganske 
lorbigaaende.  Allerede  i  Eftersommeren  1817  henfaldt 
Kjøbenhavns  Handelsstand  til  sine  gamle,  bitre  Klager  over 
»Skibsfartens  og  Handelens  ugunstige  Gang«  ^  Af  de  alt 
paaviste  Aarsager  holdt  vel  den  opadgaaende  Bevægelse 
i  Rigsdalernes  Kurs  sig  endnu  et  Stykke  Tid:  i  Marts 
1819  kom  Kursen  endog  helt  op  til  212.  altsaa  kun  lidt 
undei'  Pari  (200).  Men  derefter  indtraadte  der  en  brat 
Vending  —  og  de  derpaa  følgende  Aai'  hører  som  bekendt 
til  nogle  af  de  kummerligste  i  dansk  Erhvervslivs  Historie. 
1  Stedet  for  hin  PaaskeliHie,   som  Grundtvig  i  Foraaret 

'  G.  S.  K.  Arkiv  1817. 

1817  rakte  det  danske  Folk,  havde  for  saa  vidt  en  Sommer- 
gæk været  et  mere  passende  Symbol  for  Fremtiden. 

Men  hvem  henfalder  vel  i  Løvspringstiden  til  bange 
Forudanelser,  om  det  nu  ogsaa  bliver  en  rigtig  Sommer, 
eller  om  ikke  al  Varme  og  Velsignelse  pløres  bort  af  Regn 
og  Kulde.  Den  tillidsfulde  Stemning,  som  Vaarens  For- 
jættelser skaber,  har  ikke  mindre  Værd,  fordi  den  sviges 
af  Høsten,  som  kommer  efter.  Og  det  var  denne  lyse, 
trygge  Haabets  Stemning,  som  gav  Tiden  sit  Præg,  da 
Komiteen  traadte  ud  i  Livet. 


amme  Foraar,  som  Komiteen  kom  til  Verden,  ebbede 
Hovedkampen  i  Baggesen-Fejdens  første  Afsnit  ud: 
Oehlenschliiger  var  allerede  i  Begrundelsen  af  den 
forudgaaende  Vinter  »gaaet  frivillig  i  Landflygtighed«,  for- 
dreven af  Knud  Sjællandsfars  parthiske  Pile  —  netop  i  For- 
aaret  1817  vandrede  lian  mismodig  og  aandstræt  omkring 
i  Paris,  forgæves  ventende  paa  nye  Besøg  af  sin  Ungdoms- 
Digtnings  Muse.  Men  ogsaa  hans  geniale  Angriber  slap 
Kaarde  og  Bue:  i  Januar  blev,  som  alt  tidligere  fortalt,  hans 
Sangspil:  »Trylleharpen«,  til  Trods  for  dens  Kuhlau-skabte 
Toner,  udpebet  i  det  kgl.  Theater  paa  Grund  af  en  flabet 
Plagiat-Beskyldning  fra  Peder  Hjorts  Side;  for  at  rense  sig 
fra  denne  grimme  og  ærekrænkende  Sigtelse  maatte  Bag- 
gesen gaa  Processens  Vej,  og  i  den  lange  Tid,  Retten  sad, 
var  naturligt  nok  hans  Aktions-Evne  lammet  ^  1  Beovn- 
delsen  af  August  rejste  han  atter  bort  fra  Staden. 

Ogsaa  Griindiuig  føler  sig  i  Foraaret  1817  fristet  til 
indtil  videre  »ikke  at  sætte  Pen  til  Papir«,  ja  til  at  »for- 
tryde alt«,  hvad  han  havde  skrevet  »for  et  Publikum,  som 
det  synes,  jeg  i  det  mindste  ikke  er  skabt  for«.  F'orgæves 
søgte  han  (som  senere  hans  store  Modsætning  Soren  Kierke- 
gaard) at  trøste   sig   med  Herders  Ord:    »Schreibe   fur  die 

'  OehU'Msclilatifr  udgav  seiieiT  paa  Aaiet  sin  uheldige  Itejsebeskrivelse  med  de 
bekendte  >Æde-Steder<  og  den  af  liam  i  Paris  digtede  Tragedie  >F()stl)rødrene  .  som 
mildest  talt  kun  gjorde  tynd  Lykke. 

Todten,  lur  die.  die  Du  iu  der  Vorwelt  lieb  iiast:  denii  sie 
l^ommen  zuriick  als  Nachwelt.  <  Men  det  laa  kun  daarlig 
Ibr  denne  Nuets  Mand,  i  hvem  Livskraften  sydede  og 
gærede,  blot  at  skulle  '>skrive  for  de  Dode,  som  skal  op- 
staa  og  vandre  over  vore  Grave«  —  saa  lidt  som  han 
havde  Ret  i  sin  samtidig  udtalte  Selvbedommelse,  at  han 
alt  havde  »gennemløbet  sin  aandige  Cyclus«  (just  de  nær- 
mest følgende  Aar  blev  den  store  Grodetid  i  hans  Levnedj. 
Og  umiddelbart  efter  fremkom  da  ogsaa,  som  alt  ovenfor 
nævnt,  hans  dramatiske  Digt  »Paaske-Lillien?  i  »Danne- 
virkes«  Maj-Hæfte),  denne 

Bondeblomst  fra  Landsby-Have 
uden  Duft  og  Pragt  og  Skær, 

men  saa  ægte  og  »livsalig«  en  Vaarbebuder,  som  Datiden 
kunde  ønske  sig.  Med  sand  Seer-Gave  fog  en  dermed  tæt 
sammenhængende  Selvfølelse,  som  fik  adskillige  Samtidige 
til   at   trække    paa   Skulderen    eller  Smilebaandetj    kvæder 

han  heri: 

Vinterstorm  og  Hagl  og  Regn 
suser,  bruser  over  Jorden, 
men  jeg  stander  som  et  Tegn 
for  en  Blomstertid  i  Norden. 

Det  var  om  dette  Digt.  at  ingen  ringere  end  Baggesen 
sidenhen  skrev,  at  han  havde  Øjeblikke,  hvori  han  »hellere 
gad  have  skrevet  dette  ene  høje.  dybe,  tankefulde  Kvad 
end  samtlige  sine  egne  Digte.  Og  allerede  i  selve  Aaret 
1817  skrev  den  senere  Biskop  Jens  Paludan-Miiller  om 
Grundtvig,  at  han  aabenbart  var  et  Bedskab  i  P^orsynets 
Haand«  og  havde  faaet  > Vækkerens  Kald  ;  han  lignede 
ham  med  >  et  mægtigt  Orgel,  paa  hvilket  snart  en  Aand  fra 

en    anden   Verden,    snart    en    Fantast    fra    denne    spillede 
deres  liojst  forskellige  Melodier«. 

Forøvrigt  søgte  Baggesen  netop  samme  Aar  at  slutte 
Fostbroderskab  med  (irundtvig,  men  denne  afslog  enhver 
personlig  Sammenkomst,  som  han  overhovedet  jævnlig 
viste  Kulde  overfor  Tilnærmelser:  ene  stod  han  i  al  sin 
Strid  og  Gerning,  ensom  ønskede  han  derfor  ogsaa  at  leve. 
Men  Aaret  i  Forvejen  havde  han  i  den  Sanger-Kamp  med 
Baggesen,  som  denne  selv  døbte  »Valhalla-Legen«  for  at 
betone  dens  ophøjede  og  vaabenbroderlige  Karakter,  hyl- 
det »Gratiernes  Digter«  som  den  »Aand,  der  ynkes  over 
Vrimlen,  den  Aand,  som  stirrer  op  mod  Himlen  —  og  spej- 
der Stjærnerne  paa  Nattevagt.« 

Det  var  paa  Baggesens  Nødraab  (»O  Vali,  Vali,  Vali  — 
—  hor!  Vidar  kalder  Dig«),  at  Grundtvig  var  kommen 
ilende  til  Undsætning  —  i  1817  maatte  han  paa  samme 
Vis  fare  ud  af  sit  Hi  for  at  værge  »de  sorte  Bidderes« 
»kærlige  Skjald«,  den  aandelige  Broder  til  Novalis,  Bern- 
hard Severin  Ingemann.  Dennes  dunkle,  følelsesfulde 
Diglerier,  som  svømmede  i  Taager  og  dryppede  af  Taarer, 
faldt  stærkt  i  Tidens  Smag,  men  indbod  ret  naturligt  kri- 
tiske Hoveder  til  Spøg  og  Spot.  Paa  Tærskelen  til  det 
nye  Aar  havde  just  Johan  Ludvig  Heiberg  i  sit  Debut- 
Arbejde:  »Juleleg  og  Nytaarsløjer«  gjort  sig  lystig  over  den 
blege,  sentimentale  »Hjærteskjald«,  og  da  nu  Grundtvig 
højtidelig  og  klodset  tager  til  Genmæle  mod  »den  kjøben- 
havnske  Bengel,  tik  han  vittigt  Svar  i  dennes  *Ny  A—B 
— C  Bog«  med  det  snertende  Motto:  »En  Gedebuk  er  stolt 
af  Skægget,   men  er  til   Vrede  let  opægget«: 

Aa 

En  Abekai  l)lan(ll  Præsterne 
Mindst  lindes  lig  Apostlerne. 

Ff 
Naar  Fanden  gaar  i  Præsteklæder, 
Han  allersnarest  Folk  opæder. 

Grundtvig  er  en  af  de  Præste, 
som  Satiren  ser  til  Bedste. 

Men  ogsaa  denne  Strid  ender  med  en  Vaarbebiidelse  i 
Maj  1817: 

Held  os!  Den  Gamle  med  rimfrosne  Lokker, 

Vinteren,   flyer; 
Vaaren,  bekranset  med  himmelblaa  Klokker, 
Livet  fornyer! 

Som  man  vil  se,  var  Foraaret  1817  livligt  og  forjættel- 
sesfuldt,  et  rigtigt  Foraar.  mærket  af  Tøbrud,  Blæst  og 
spirende  Kræfter.  Mens  de  gamle  Stormænd  paa  Parnasset 
trak  sig  tavse  (eller  forspiste)  tilbage,  var  det  Gennembruds- 
tid  for  de  Unge  —  Grundtvig,  den  Gang  33  Aar  gammel,  er 
allerede  omtalt,  den  omtrent  jævnaldrende  Steen  Steensen 
Blicher  skrev  1817  ovre  paa  Randlev  sin  »Nat  paa  Jellinge- 
højene«, den  23aarige  Poul  Møller  ude  paa  Espegaard  nogle 
af  sine  allerbedste  Digte  —  i  en  Digtsamling,  som  Vennen 
Thiele  udgav  i  December  s.  A.  findes  bl.  a.  »Til  Laura«  og 
»Torbisten  og  Fluen«.  Og  endelig  traadte,  som  nys  for- 
talt. J.  L.  Heiberg  nu  frem  paa  den  Arena,  han  snart  skulde 
beherske  en  Menneskealder  igennem  som  Kamp-  og  Smags- 
Dommer.  Han  var  i  1817  26  Aar.  havde  1809  taget  Stu- 
denter-Eksamen, disputerede  nu  for  Doktorgraden  med 
en  Afhandling  om  den  spanske  Digter  »Calderon«  og  skrev 
samme  Aar  sin  »Psyches  Indvielse«.  Ved  Sikkerheden  i 
sin  Formgivning  viste  han  sig  hurtig  som  den  fødte  Mester, 
han  forstod  lige  fra  første  Færd  at  tale  som  den,  der  havde 
Myndighed. 

I  Modsætning  hertil  niaa  nævnes,  at  Carsten  Hauch,  der 
i  Maj  1(S17  lyldte  sit  27.  Aar,  skrev  Dramaet  »Rosaura«, 
men  uden  liermed  at  slaa  igennem:  der  var  endnu  langt 
frem,  inden  han  ad  Lidelsens  Tornevej  skulde  finde  det 
Felt,  hvor  hans  Digterbegavelse  vandt  frugtbar  Jordbund. 
Nævnes  skal  det  dog,  at  hans  skønne  Salme:  »Stirrer  ej  i 
Graven  ned  —  med  de  taareiyldte  Blikke«  er  fra  hint  Aar. 
(Christian  Winther  var  kun  20  Aar,  og  vel  skrev  han  allerede 
Vers,  saadan  som  saa  mange  unge  Mennesker  gør  det,  blot 
rimeligvis  lettere  og  bedre,  men  mere  selvkritisk  end  de 
fleste  rev  han  dem  ligesaa  hurtigt  itu,  som  de  var  skrevne 
ned.  Hvad  her  spirede,  tittede  endnu  ikke  frem  over 
Jordfladen.  Henrik  Hertz  blev  i  1817  Student,  20  Aar 
gammel. 

Var  1817  et  bevæget  Aar  for  Literaturens  Vedkommende, 
gjaldt  dette  ikke  mindre  for  den  danske  Skueplads.  Og  man 
maa  vel  erindre,  at  just  her  samlede  i  hine  Aar  og  endnu 
længe  efter  hele  det  danske  Aandslivs  Straaler  sig  som  i 
et  Brændpunkt.  De  Digterværker,  som  ikke  kom  paa 
Scenen,  havde  en  krank  Skæbne.  I  Thealrets  Historie  ser 
Tiden  sig  i  Spejl. 

Literære  Stridigheder  havde  den  Gang  et  langt,  langt 
faatalligere  Publikum  end  i  vore  Dage,  og  det  endog  til 
Trods  for  den  dannede  Klasses  æsthetiserende  Hang  og 
det  sikre  polemiske  Greb  i  denne,  som  havde  vist  sig  at 
staa  til  Baggesens  Raadighed.  Som  ingen  tidligere  havde 
han  ved  det  journalistiske  Drag  i  sin  Ivritik  formaaet  at 
sætte  den  studerende  Ungdom  Sporerne  i  Siden  og  faa 
den  til  baade  at  vrinske  og  stejle.  Og  herved  vandtes 
ubestrideligt,  at  den  samme  Ungdom,  hvis  I'orargelse  han 
saa  heldig  havde  vakt,  just  derigennem  blev  tvungen  til  i 
ukendt  (irad    og    med    nyfigen    Iver    at     sysselsætte    sine 

Tanker  med  de  store,  aandelige  Sporgsmaal  som  Baggesen 
vilde  have  rejst  og  »sat  under  Debat«.  Baggesen  var  paa 
sin  Vis  ilvke  mindre  en  Vækker«  end  Grundtvig.  Virk- 
ningerne af  den  bevægede  F'ejde  gik  derfor  ogsaa  dybere 
ned  end  af  saa  mangen  tidligere  literær  Kamp:  den  ud- 
fægtedes  i  selve  det  kgl.  Theater  mellem  Smaahære  af 
Pibere  og  Klappere.  Ovenfor  er  alt  fortalt  om  Udpibnin- 
gen af  »Trylleharpen«,  ganske  lignende  Demonstrationer 
gav  paa  samme  Maade  »Ludlams  Hule«  af  Oehlenschliiger 
senere  hen  Anledning  til.  Men  bortset  fra  disse  enkelte 
Spektakel-Scener  dennesides  Rampen  var  det  ikke  den 
danske  Digter-Strid,  som- tog  de  Theaterbesøgende  i  1817. 
Det  var  først  og  fremmest  Balletten;  Madame  Schall  som 
Maura  i  »Rolf  Blaaskæg«  og  Madame  Ginettes  »indecente« 
Pirouelter:  for  første  Gang  saa  man  en  Danserinde  be- 
væge sig  paa  TaaspidsenI  Dernæst  Kotzebues  »Deodata«, 
hvori  den  »indtagende  naive«  Jomfru  Walther,  »das  Do- 
nauweibchen«,  spillede  Titelrollen.  Med  sine  »maleriske 
Dragter,  imposante  Bjærg- Dekorationer,  Vaabenleg.  Dans, 
Chor  og  Marche  gjorde  Stykket,  trods  alle  Romantikeres 
Ringeagt  for  Forfatteren,  stormende  Lykke  —  og  det  ingen- 
lunde blot  paa  Grund  af  Webers  Musik.  Men  der  fore- 
kom da  ogsaa  heri  »en  indespærret,  vanvittig  Olding,  Vold, 
Tvekampe  paa  Liv  og  Død,  Gengangere,  en  ranet  Frøken, 
foregivne  Zigeunere,  genkendte  Børn,  Forraskelser,  Baghold 
og  andre  hjærtegribende    Eventyrligheder«! 

Dog  ikke  for  intet  fik  Skuepladsen  i  1817  paany  sin 
iiamle  Overskrift:  Ei  blot  til  Lvst.  Thi  samme  Aar  stod 
Shakespeare's  store  tragiske  Skikkelser  Macbeth  og  Kong 
Lear  lyslevende  paa  den  danske  Scene,  og  Oehlenschlagers 
Hakon  Jarl  fik  atter  Malm  i  Mæle  —  fra  Dr.  Ryges  Læber 
klang  de  store  Digteres  Ord     som  Sværdslag  paa  Kobber- 

skjolde  .  Endvidere  spillede  Madame  Heger  Schillers  Maria 
Stuart  ,  og  Ira  Ka|)ellel  bruste  Tonerne  Ira  Mozarts  »Don 
Juan«  og  Weyses  geniale  Macbelh-Musik^ 

Del  Liv.  som  Scenen  formaar  at  skabe,  har  imidlertid 
kun  Dogntluens  Kaar.  de  Skikkelser,  den  store  Skuespillers 
Kunst  rids(?r  op,  er  som  tegnede  i  Vand  —  hverken  Mar- 
moi-,   Lierred  eller  Papir  gemmer  dem  til  Eftertiden. 

Sporger  man  da,  hvad  af  blivende  Aandens  (ierning  blev 
der  i  Aarel  1817  øvet,  da  skal  foruden  de  alt  ovennævnte 
Digter-Værker  nævnes,  at  just  i  dette  Aar  begyndte  JwsfMrt- 
thias  Thiele  at  vandre  Landet  rundt  for  at  indsamle  danske 
Folkesagn,  som  endnu  levede  i  gamle  Almuefolks  Erindring 
—  og  allerede  inden  Aaret  gik  til  Ende,  kunde  han,  dels 
paa  Grundlag  heraf,  dels  gennem  Fund  i  det  kgl.  Bibliothek, 
give  de  første  »Prøver«  af  sin  saa  højst  fortjenstfulde  Sam- 
ling i  Trykken. 

Det  var  ligeledes  i  1817,  at  Peier  Erasmus  Midlers  Saga- 
l^ibliothek  begyndte  at  udkomme  —  for  vort  Folks  Old- 
tidskundskab blev  altsaa  dette  Aar  et  afgørende  vigtigt  Ud- 
gangspunkt: »F'or  første  Gang  vandt  Læseverdenen  en  fuld 
Oversigt  over  hele  den  omfattende  islandske  Sagaliteratur; 
der   blev  gjort  Hegnskab  ikke  blot  for,    hvad   der  havdes, 

men  tillige  for  den  Værdi,  hver  Saga  besad det  var  kort 

sagt  en  af  de  mest  nødvendige  og  mest  ønskede  Bøger 

en  Grundvold  af  overordentlig  Betvdning  for  Studiet«  ^ 

Den  Sans  for  vore  nordiske  Forfædres  Gudelære,  Leve- 
og  Tankesæt,  Færd  og  Bedrifter,  som  vaktes  til  Live  i 
Aarene   omkring  1817,  hører  overhovedet  til  Tidens  vakre- 

'  Kt  stoit  Tab  havde  Tlicatrct  dog  og^aa.  i  1817:  den  8.  Januar  optraadte 
Sliakespeare-OversiL'tteren  F  o  er  som  for  sidste  Gang  (som  Krast  i  >l)en  ^'æJJ;el- 
sindede«).     Han  dode  den  24.  samme  Maaned. 

'-'  Joliannes  C.  H.  H.  Stec-nst  r  u  ji:  Historieskrivningen  i  Danmark  i  det  li).  Aarii.. 
Ivblivn.  1889.  S.  131. 

sle  Træk.  Det  er  da  ogsaa  i  de  samme  Aar.  at  Grundtvigs 
Oversættelser  af  Sakse  og  Snorre  bliver  tiP. 

Det  d3'beste  Drag  i  hine  Dage  var  dog  den  lutherske 
Kristendoms  Genfødelse  —  det  lidenskabelige  Opgør  med 
den  hidtil  herskende  Rationalisme,  som  300-Aars-Festerne 
for  Reformationen  om  Efteraaret  1817  gav  den  ydre  An- 
ledning til.  Mod  Forventning  finder  man  ved  den  nævnte 
Lejlighed  ikke  Grundtvig  i  første  Række:  i  November  1817 
offentliggjorde  han  et  Digt  til  Morten  Luthers  Minde  . 
hvori  han  tolker  sin  Glæde  over  Rjarkemaal  og  Danmarks 

Folkeviser  — 

dog  o  Luther  vist  jeg  priser 
højere  din  Kæmpegang, 
og  langt  mer  end  alle  Viser 
er  mig  dine  Salmers  Klang  — 

Og  i  Overensstemmelse  hermed  gav  han  den  kendte  For- 
danskning af  »Ein'  feste  Rurg  ist  unser  Gott«  (Guds  Kirke 
er  vor  Klippeborg).  Men  iøvrigt  var  han  optaget  af  sin 
»Oversigt  over  Verdenskrøniken«,  der  netop  udkom  i  Ok- 
tober 1817,  sit  Tidsskrift:  »Danne-Virke«  og  sine  Oversæt- 
telser bl.  a.  af  Reovulfs-Kvadet. 

Det  blev  et  andet  Sted  i  Danmark,  at  Reformationens 
Lue  paany  skulde  brj^de  frem  fra  Urgrunden  og  tænde 
Hjerter  og  Hjerner  i  Rrand.  I  1816  var  Ditmarskeren  Klaus 
Harms  kommen  som  Præst  til  Kiel,  og  ved  300-Aars-Festen 
1817  udgav  han  da  Morten  Luthers  95  Theses  og  føjede 
hertil  95  nye,  der  med  paradoksal  Styrke  satte  Troeslivet 
op  mod  den  herskende  Ligegyldighed   for  Rekendelsen  og 


^  Det  var  ligeledes  i  1817,  at  vor  geniale  Sprogforsker  Kasnius  Rask  udgav 
begge  Eddaerne,  baade  Sæmunds  og  Snorres  —  men  i  Stockholm,  hvad  man  her- 
hjemme tog  ham  meget  ilde  op.  I  Kjobcnhavn  udgav  han  s.  .\.  sin  La-rebog  i  An- 
^elsachsisk.  hvorved  der  forst  lagdes  Grunden  til  det  videnskabelige  Studium  af  dette 
Oldsprog. 

3* 

lor  den  personlige  Grebethed.  Blandt  hans  oftest  citerede 
Theses  skal  her  anfores  tvende  af  de  mest  betegnende: 
>  Syndsforladelsen  kostede  dog  Penge  i  det  16.  Aarhundrede 
—  i  det  19.  har  man  den  ganske  gratis,  thi  man  betjener 
sig  selv  med  den.«  »Den  saakaldte  Fornuft-i^eligion  er 
enten  blottet  for  Fornuft  eller  for  Religion  eller  for  begge 
Dele.«  Ved  sin  Tales  malmfulde  Kraft  og  rammende 
Fvnd,  fremfor  all  ved  sin  uimodstaaelige  Evne  til  at  fange 
det  jævne  Folks  Øre  og  Forstaaelse  lykkedes  det  Harms 
at  vække  et  saadant  Røre  hele  Tyskland  over,  at  man 
overalt  tog  Parti  for  eller  imod  ham:  store  Aander  som 
Schleiermacher  og  August  Twesten  stillede  sig  begejstrede 
\ed  hans  Side,  Theologer  og  Prælater  forkætrede  ham.  en 
Syndflod  af  Skrifter  vældede  frem  —  og  en  Tid  lang  stir- 
rede vide  Kredse  forventningsfuldt  mod  Kiel  som  mod  et 
nvt  \Mltenberg —  hvorsomhelst  To  ellej-  Tre  var  forsam- 
lede, der  var  Harms  midt  il)landt  dem    \ 

Det  bør  tilføjes,  at  saa  stor  en  Bevægelse  var  Harms 
ikke  Mand  for  at  mestre,  den  voksede  ham  hastig  over 
Hovedet  og  lod  sig  overhovedet  ikke  organisk  samle  til  en 
ny  Reformation.  Der  var  noget  i  Harms  af  en  Heimdal: 
han  forstod  at  blæse  i  sin  Lur,  saa  at  hele  Hæren  kom 
|)aa  Benene;  han  var  derimod  intet  af  en  Odin,  ingen 
Ordner  eller  Hersker.  Men  dybt  greb  han  ned  i  sin  Sam- 
tids Sind,  ved  sin  Ildhu  tændte  han  Troeslivets  Forkyndelse 
nye  Banner,  hvis  r'lammeskær  synede  over  hele  den  pro- 
testantiske Verden  —  og  hans  Fremtræden  i  Høsten  1817  vil 
derfor  altid  blive  staaende  i  Historien  som  et  ejendomme- 
ligt og  tankevækkende  Optrin,  der  giver  det  paagæ^ldende 
Aar  sit  særegne  Farvemærke. 

*  Jfr.  J.  P.  Mynster:  .Meddelelser  om   mit   Levnet.   Khlivn.  18.'>4. 

Dog  ej  alene  det  fuldrærdige.  Værket  eller  Daaden,  som 
en  Tid  bringer  for  Dagens  Lys,  maaler  dens  Værd  eller 
viser  dens  Skaber-Evne  —  nok  saa  vigtigt  er.  hvad  der 
spirer  i  dens  Midd,  hvad  der  vokser  i  dens  Skod,  hvad 
der  er  under  Forberedelse,  hvad  der  planlægges  eller  endog 
allerede  er  under  Formning,  hvad  der  alt  smedes  paa  af 
k3mdige  og  maalsikre  Hænder. 

Her  skal  da  sluttelig  mindes  om.  at  ude  i  den  store 
Verden  drog  1816  Byron  i  frivillig  Landflygtighed,  og  i 
den  nærmest  følgende  Tid  fødtes  i  hans  lidenskabelige  Sjæl 
den  Række  himmelstormende  Digterværker,  hvis  gnistrende 
Harme  og  Spot  over  Slægtens  Hade  og  filistrøse  Optimisme 
snart  skulde  fylde  den  opvoksende  Ungdoms  Hjerter  med 
Trods  og  Traa  ( »Manfred <s  4.  Sang  af  »Childe  Harold«, 
siden  »Cain«  og  »Don  Juan«).  Samtidig  afsluttede  Hegel 
sit  filosofiske  Svstem  —  1816  udkom  i  Niirnberg  sidste 
(IH.)  Bind  af  hans  »Wissenschaft  der  Logik  ,  1817  ud- 
gav han  i  Heidelberg:  »Encyclopadie  der  philosophischen 
Wissenschaften«  —  og  dermed  indlededes  et  af  de  mærke- 
ligste Kapitler  i  de  menneskelige  Vildfarelsers  Historie:  i 
de  kommende  Aar  betager  og  besnærer  dette  storladne 
Forsøg  paa  at  opløse  alle  Tilværelsens  Modsigelser  og 
Modsætninger  i  en  alt  beherskende  Harmoni  næsten  alle 
Tidens  ledende  Tænkere  og  bliver  en  Slags  videnskabelig 
Religion,  der  sætter  sit  spekulative  Præg  paa  saa  at  sige 
alle  Aandslivets  Omraader  —  herhjemme  særlig  Æstheti- 
kens  og  Theologiens.  Først  efterhaanden  og  med  største 
Besvær  befrier  Tidsaanden  sig  fra  den  HegeFske  Termino- 
logis Prokrustes-Seng. 

Men  ogsaa  hvad  der  derefter  skulde  komme,  modnedes 
allerede  i  hine  Aar,  1817  og  deromkring:  saaledes  arbejdede 
Arthur   Schopenhauer    alt    da    paa     sit    siden    saa    herom  le 

Værk:     »Die   Well   als   W'ille    und    Vorslclliino     (1.  Udgave 
1818). 

Endelig  maa  nævnes,  al  del  ikke  blol  var  vidtrækkende 
religiøse  og  filosofiske  Tanker,  hvormed  den  daværende 
Tid  gik  svanger  —  del  var  ogsaa  med  nalionalpolitiske 
Fremtids-Ideer,  hvoraf  en  enkelt  blev  SprængstofTel  i  det 
danske  Monarki:  Slesuig-Holsieiiismen. 

Fra  November  1816 — April  1817  afholdtes  der  i  Kjø- 
benhavn  en  l^ække  Møder  i  den  under  19.  August  1816  af 
Kongen  nedsatte  Kommission  til  Behandling  af  Forfatnings- 
sagen  i  Holsten:  som  dette  Lands  Hertug  havde  Frederik  VI 
liltraadt  den  tyske  Forbundsakt,  hvorved  Holsten  som  alle 
de  andre  Forbundsstater  fik  retsligt  Krav  paa  af  Souverai- 
nens  Haand  at  modtage  en  Stænder-F'orfatning.  Forud  for 
Kommissionens  Nedsættelse  var  gaaet  en  lige  fra  1814  med 
stor  Utaalmodighed  imødeset  Stadfæstelse  af  henholdsvis 
det  holstenske  og  slesvigske  Ridderskabs  Privilegier,  hver 
for  sig.  Udenfor  Kommissionens  Forhandlinger  fik  Sekre- 
tæren ved  det  holstenske  Ridderskabs  staaende  Deputation 
i  Kiel,  den  energiske  Dahlmann,  saavel  Formanden  for 
det  slesvigske  Ridderskab  som  Magistraterne  og  de  depu- 
terede Borgere  i  samtlige  slesvigske  Slæder  til  at  bønfalde 
Kongen  om,  at  den  eventuelle  Forfatning  ogsaa  maalle 
blive  udstrakt  til  al  gælde  Slesvig.  Som  det  rigtigt  er 
bleven  sagt\  gik  det  Dahlmann  paa  lignende  Vis  som  i 
sin  Tid  Saul,  da  lian  drog  ud  for  at  finde  Æsler  og  fandt 
el  Kongerige:  da  Dahlmann  støvede  om  i  gamle  Akter 
for  al  finde  Argumenter  »for  en  feudal  Kastes  skimlede 
Forrettigheder« ,  gjorde  han  et  ganske  anderledes  glim- 
rende Fund.     Han  vai'  i  sin  Tid   bleven   slærkl   greben   af 

'.lulian    Klaezko:    Europa,    Polen    og    Danmark    ISO.*}  — G4    (.Oversættelse    fra 
Hevne  des  denx   Mondes  18()6). 


39 

den  tyske  Frihedskamp  mod  Napoleon  og  havde  som  dens 
Frugt  og  Følge  imødeset  sit  store  Fædielands  Enhed  og 
folkelige  Genfødelse;  nu  saa  han  Tegn  nok  paa,  at  det 
i  Stedet  for  bar  imod  skuffende  Fornedrelse  —  men  da 
var  det  just,  at  det  under  hans  historisk-juridiske  Søgen 
om  Hjemlen  for  de  holstenske  Prælater  og  Ridderes  Privi- 
legier pludselig  faldt  ham  ind.  at  der  heroppe  maatte  kunne 
skabes  et  nordgermansk  Stats -Omraade.  hvor  de  tysk- 
nationale Frihedsideer  kunde  vinde  først  et  Hjemsted  og 
siden  et  Archimedes-Punkt  i  Forholdet  til  det  øvrioe  Tvsk- 
land  sydpaa.  Hertil  forslog  Holsten  ikke,  Slesvig  maatte 
med,  hvad  ogsaa  det  noje  Sammenhæng  mellem  de  to  Her- 
tugdommers Ridderskab  syntes  ham  at  gøre  nemt  og  na- 
turligt. Men  at  det  ikke  var  for  de  høje  Herrers  mølædte 
Privilegier,  men  for  Skabelsen  af  en  virkelig,  en  mønster- 
gyldig Forfatning,  at  han  interesserede  sig,  viste  sig  netop 
ved,  at  han  i  April  1817  bevægede  den  holstenske  Adel  til 
højtidelig  at  erklære,  at  den  ikke  i  den  ny  Forfatning  gjorde 
Paastand  paa  Forrettigheder  fremfor  de  andre  Stænder. 

Dog  netop  herved  gravede  han  en  Grav  for  sig  selv  — 
thi  adskillige  af  de  holstenske  Riddergods-Residdere  fortrød 
hurtigt  og  grundigt  dette  Skridt  —  og  ligesaa  hurtigt  angrede 
man  at  have  føjet  Dahlmann  i  en  Reslutning  om,  at  de 
to  Ridderskaber  skulde  gaa  til  Forbundsdagen  i  Frankfurt 
med  Kæremaal  over  den  danske  Regering:  denne  havde 
den  18.  April  (1817)  samtidig  med  at  udsætte  Forfat- 
ningskommissionens Moder  paa  ubestemt  Tid  nægtet  at 
give  de  adelige  Godser  en  ansøgt  Skattelettelse  og  givet 
Ordre  til  at  opløse  en  Forening,  der  var  bleven  dannet  til 
at  bære  Udgifterne  ved  Executionen  af  de  Skatter,  man  un- 
der Paaberaabelse  af  Privilegierne  havde  vægret  sig  ved  at 
betale.    Da  derpaa  Ridderskabet  androg  om.  at  begge  disse 

Spørgsinaal  i  hvert  Fald  maatte  blive  underkastede  en  reis- 
lig Afgørelse,  blev  ligeledes  dette  uden  videre  afslaaet. 

Ridderskabet  opgav  imidlertid  at  indanke  denne  Sag 
for  det  Frankfurter  F'orbundsraad  —  og  i  den  nærmest 
følgende  Tid  lammedes  overhovedet  Forfatningsbevægelsen" 
i  Hertugdømmerne,  dels  ved  den  gensidige  Mistillid  mellem 
Adelen  02,  Borgerskabet,  dels  ved  den  store  tvske  Re- 
aktion,  saa  at  Dahlmann  efter  faa  Aars  Forløb  helt  opgav 
sit  Forehavende. 

I  første  Omgang  var  saaledes  Slaget  tabt.  Men  den 
Dragesæd,  hin  mærkelige  Mand  havde  nedlagt  i  Jorden 
derovre,  skulde  en  Snes  Aar  senere  vise  sig  ikke  at  være 
saaet  forgæves. 


1817  var  adskillige  af  »den  glimrende  Haiidels- 
periodesi  mest  navnkundige  Groshandlere  for- 
længst døde.  Saaledes  Peter  Tiitein  1799,  Niels 
Brock  1802.  Niels  Ryberg  (79  Aar  gi.)  og  Giislmeyer  1804, 
Fabritius  de  Tengnagel  og  Ladiges  1805.  Endvidere  døde 
under  Krigen  Agent  Christian  Diintzfelt  (1809).  Lars  Wilder 
(1810),  Agent  Zinn  og  Frédéric  de  Coninck  1811,  Pierre  Pe- 
schier  og  Peter  Kofoed  1812,  Hofraad  Meyer  1813  —  ende- 
lig Jørgen  Bech  og  Peter  Rabeholm  1816. 

Der  var  dog  endnu  nok  af  kendte  Købmandsnavne  til- 
bage i  hint  Komiteens  Stiftelses-  og  Fødselsaar  —  saaledes 
skal  nævnes  Etatsraaderne  H.  R.  Saabye,  Societetets  For- 
mand, Erich  Erichsen  og  Jeppe  Prætorius,  Societetels  tvende 
Ældste,  endvidere  Constantin  Brun,  Andr.  Buntzen,  Jos. 
Nath.  David.  Andr.  Collstrop,  Drewsen,  Fabritius  S:  Wever. 
Fiedler,  Friderici,  Frølich,  Gottfried  Halkier.  Joseph  Ham- 
bro, Jens  Harboe,  L.  N.  Hvidt.  Mariboe.  v.  d.  Pahlen,  Joh. 
Schartau,  J.  P.  Suhr  S:  Søn,  Ter  Borch  S:  Co.,  Thøger  From. 
Tvermoes,  Fr.  Tutein.   Wassard  m.  ti. 

De  allerfleste  af  disse  Navne  paa  Datidens  anseteste 
Grosserere  og  Handelshuse  klinger  den  Dag  i  Dag  fortro- 
ligt i  vore  Øren.  Efter  alle  de  Ulykker,  der  1807—14  var 
overgaaet   Stadens   Næringsliv  —  og  hvortil  20erne  skulde 

føje  en  kronisk  Snigkrise  — ,  er  det  altsaa  dog  ikke  saa 
liell  lidt  endda,  dt^v  er  l)leven  levnet  Borgerskabet  al"  hin 
længst  henrnndne  Fortids  Glans  og  Ry.  For  Fuldstændig- 
hedens Skyld  tiltøjer  vi  al"  gamle  Industri-Navne,  der  paa 
lignende  Maade  endnu  stedse  staar  Ivslevende  i  Nutids- 
Bevidstheden:  Jacob  Holm,  Ruben,  Holmblad,  Warbiirg , 
Irgens  og  Jiirgensen. 

Af  de  Mænd,  der  indenfor  vor  hjemlige  I^^orretnings- 
verden  snart  skulde  spille  de  ledende  Roller,  skal  særlig 
peges  paa  Joseph  Hambro,  der  var  født  den  4.  November 
1780  og  altsaa  i  Foraaret  1817  var  36  Aar  (Grosserer-Borger- 
skabet havde  han  løst  1811),  medens  Hans  Puggaard,  som 
den  3.  September  1817  fyldte  29  Aar,  1813  var  bleven  Gros- 
serer og  1816  havde  ægtet  Bolelte  Hage,  en  Datter  af  Køb- 
mand C.  F.  Hage  i  Stege  —  hendes  Broder,  den  senere  saa 
fremragende  Købmand  Alfred  Hage,  var  da  kun  en  lille 
Dreng,  som  paa  Tærskelen  til  1817  var  fyldt  sit  3.  Aar.  Den 
i  40erne  og  oOerne  saa  fordelagtig  bekendte  Storhandler 
Christian  August  Broberg,  en  af  Privatbankens  Stiftere  i 
1857,  var  ligeledes  et  Barn  i  Foraaret  1817,  lige  fyldt  6 
Aar.  En  anden  af  Stifterne,  A.  N.  Hansen,  fra  1856—1873 
Komiteens  Formand,  var  derimod  allerede  en  18aarig 
Yngling  og  som  saadan  i  travl  Virksomhed  paa  Joseph 
Hambros  Kontor,  —  kun  ganske  faa  Aar  efter  skulde  han 
paa  selvstændig  Vis  godtgøre,  hvad  og  hvor  meget  han 
duede  til.  —  — 

Blandt  de  Mænd,  som  paa  andre  Omraader  skulde  bære 
Landets  Fremtid,  havde  Botanikeren  ./.  F.  Schouw,  den  til- 
kommende første  Formand  i  Roskilde  Stænder-Forsanding, 
netop  Aaret  i  Forvejen  (1816)  taget  Doktorgraden,  den  7. 
Februar  1817  fyldte  han  28  Aar.  Theologen  H.  N.  Clausen, 
i\en  senere  Marts-Minister,  disputerede  netop  1817  for  Dok- 

torgraden  i  Filosofi,  kun  24  Aar  gammel  —  det  folgende 
Aar  drog  han  ud  i  den  store  Verden  og  fandt  i  Schleier- 
macher  sin  Læremester,  Den  22aarige  A.  F.  Tscherning 
gjorde  i  1817  Tjeneste  som  Lieutenant  ved  det  danske 
Hjælpekorps  i  Frankrig  —  endelig  blev  Johannes  Hage 
s.  A.  Student,  og  C.  G.  X.  David,  Søn  at"  den  ovennævnte 
Grosserer,  f\ddte  i  Januar  1817  24  Aar,  men  havde  hidtil 
kun  S3^slet  med  allehaande  spredte  Studier  uden  endnu  at 
have  fundet  sin  rette  Hylde.  Foruden  disse  tre  var  saa  at 
sige  alle  de  øvrige  Mænd,  til  hvis  Xavne  Frihedens  store 
Gennembrud  i  vort  F'olk  siden  skulde  knytte  sig,  alle 
Nationalliberalismens  Heroer,  paa  dette  Tidspunkt  kun 
Smaadrenge:  Orla  Lehmann  7  Aar,  D.  G.  Monrad  6  Aar, 
Andræ,  Hall  og  Martin  Hammerich  5  Aar,  Ploug  4  Aar, 
C.  E.  Fenger  3  Aar  —  og  A.  F.  Krieger  fødtes  forst  i  1817 
(den  4.  Oktober). 

Som  vi  alle  ved,  var  1817  ogsaa  Gades  Fodselsaar,  me- 
dens vor  anden  store  Komponist.  ./.  P.  E.  Hartmann,  fyldte 
sit  12.  Aar  den  4.  Maj  —  og  vor  store  Eventyrdigter 
H.C.Andersen  det  samme  Aaremaal  den  2.  April.  Kunstkriti- 
keren Høyen  blev  i  1817  19  Aar  —  Christoffer  Eckersberg 
var  Aaret  i  Forvejen  vendt  tilbage  fra  sine  skønne  Romer- 
Dage  for  at  overtage  den  Stilling  som  den  unge  danske 
Maler-Skoles  Lærer,  han  siden  saa  glimrende  udfyldte. 
Thorvaldsen  var  i  1817  en  fuldmoden  Kunstner  paa  4(3  og 
skabte  just,  som  alt  ovenfor  nævnt,  i  dette  Aar  sin  store 
Alexander-Frise. 

I  sin  Manddoms-Alders  Flor  stod  i  hint  Aar  ogsaa 
Jakob  Peter  Mynster:  i  December  1811  var  han  l)leven 
1,  Kapellan  ved  Frue  Kirke,  1815  havde  han  taget  Doktor- 
graden i  Theologi  og  ægtet  Biskop  Miinters  Datter.  1  1817 
fyldte  han  (4.  November)  42  Aar  og   indvalgtes   s.  A.   i  Di- 

rektionen  for  Universitetet  og  det  lærde  Skolevæsen  — 
med  direkte  Referat  til  Kongen.  Fra  nu  af  indtog  han  den 
ledende  Stilling  i  vort  kirkelige  Liv,  som  han  gennem  sin 
senere  biskoppelige  Værdighed  bevarede  usvækket  lige  til 
sin   Dod. 

Ontc  i  Hertugdømmerne  var  af  Fremtidens  Mænd  paa 
dansk  Side  Hjorl  Lorenzen  i  1817  26  Aar,  Nis  Lorenzen  23 
og  Flensborgeren  Paul  Paulsen  19  —  paa  tj'^sk  Side  Uu^e 
Jens  Lornsen  en  Yngling  paa  22.  der  netop  Aaret  i  For- 
vejen var  bleven  Student  i  Kiel,  hvor  alt  ovennævnte  Fried- 
rich Christoph  Dahlmann,  der  lige  var  fyldt  de  32,  var  Pro- 
fessor i  Historie  —  og  forøvrigt  som  saadan  en  fremragende 
og  banebrydende  Videnskabsmand,  der  bl.  a.  i  sin  Tid  forud 
for  nogen  anden  her  i  Norden  havde  givet  en  indgaaende 
Vurdering  af  Snorres  mesterlige  Konge-Sagaer.  I  1817  stod 
han,  som  vi  har  set,  i  hele  sin  Manddoms  Kraft  —  Beseler 
var  derimod  s.  A.  kun  11,  Olshausen  15  Aar,  og  Rudolf 
Schleiden  fyldte  endelig  lige  2  Aar  den  22.  Juli. 

Allerede  disse  Aldersangivelser  vil  forhaabentlig  være 
orienterende  for  mange  Læsere,  som  i  Forvejen  har  lidt 
Kendskab  til  det  19.  Aarhundredes  Danmarkshistorie,  og 
for  hvis  Bevidsthed  denne  uvilkaarlig  grupperer  sig  om  de 
førende  Personligheder.  Det  skal  endnu  kun  tilføjes,  at 
om  Efteraaret  1817  sejler  den  13aarige  Madvig  med  sin 
Onkel,  der  var  Skipi)er,  fra  Bornholm  til  Kjøbenhavn  for 
at  blive  optaget  som  Latinskoledreng  i  Frederiksborg  lærde 
Skole  —  og  samme  Efteraar  stod  Hans  Lassen  Martensen 
som  lille  9  Aars  Gut  og  stirrede  betaget  paa  Kongen,  dt^v 
^i  en  prægtig  Glaskareth«  kørte  til  Trinitatis  Kirke  for  at 
fejre   Reformationens  30()-Aars-Jubelfest. 

Lidet  anede  han  da,  han  selv  en  Gang  skulde  blive 
Kirkens   Piimas   og  vie   en    Konge    (omend   kun   en  Vielse 

til  venstre  Haaiid),  endnu  mindre,  at  lian  just  da,  efter  al 
være  kommen  i  sin  Højhed,  skulde  blive  saa  ubarmhjertig 
angrebet  af  En,  der  i  hint  Efteraar  1817  ogsaa  kun  var  en 
lille  Purk  —  en  lille  Dreng  i  gron  Trøje  og  graa  Bukser«! 
Hvilken  lille  Fyr  var  Søren  Kierkegaard,  den  Gang  kun 
4V2  Aar  gammel  (1813  blev  jeg  født.  i  det  gale  Pengeaar. 
da  saa  mangen  anden  gal  Seddel  blev  sat  i  Cirkulation 
Og  en  saadan  Seddel  synes  min  Eksistens  bedst  at  kunne 
sammenlignes  med.  Der  er  noget  ved  mig,  som  var  jeg 
noget  stort,  men  paa  Grund  af  de  gale  Konjunkturer  gæl- 
der jeg  kun   lidet    ^). 

Som  man  vil  se.  peger  for  hint  Aars  Vedkommende 
de  Navne,  vi  har  fremdraget,  næsten  alle  mod  Fremtiden. 
I  disse  Ynglinge  og  Drengebørn  rørte  den  sig  dunkelt,  i 
deres  Hjerner  blev  efterhaanden  det  Nye  til.  De  ledende 
Personligheder,  der  i  deres  Manddom  randede  for  Riget, 
mens  hin  Vækst  stod  paa.  vil  i  det  følgende  blive  nær- 
mere belyst. 

^  Skrevet  i  hans  Journal  Marts  1844.  Jfr.  Søren  Kierkegaards  Papirer 
(,Udg.  af  P.  A.  Heiberg  og  V.  Kuhr)  5.  Bd.  S.  o. 


eU)|)  lige  et  Aar,  forinden  Komiteen  blev  til,  havde 
ilL^n  holstenske  Diplomat  Johann  Georg  Rist  be- 
sogt  Kjobenhavn  og  har  siden  i  sine  »Lebens- 
erinnerungen«  beskrevet  denne  Rejse.  Hist  var  tysk  al" 
Fødsel  O"  Tænkemaade,  men  havde  under  de  vanskeligste 
Omstændigheder  været  den  danske  Krone  en  tro  Tjener 
Og  nærede  stor  personlig  Hengivenhed  overfor  Kongen, 
Frederik  VI.  Allerede  som  ung  havde  han,  der  i  Aarene 
1797 — 1801  var  Grev  Schimmelmanns  Privatsekretær,  faaet 
fortroligt  Kendskab  til  ledende  kjobenhavnske  Kredse  og 
havde  desuden  gennem  sin  Livsførelse  og  diplomatiske 
Løbebane  udviklet  sig  til  at  blive  en  god  og  fordomsfri 
Iagttager.  Hans  Skildring  af  sit  korte  Ophold  her  i  Sta- 
den i  Forsommeren  1816,  den  nye  Handels-Institutions 
Undfangelses-Aar,  kaster  derfor  et  velkomment  L3'S  over 
de  da  herskende  Tilstande  og  Personer. 

Rist  ankom  den  8.  Maj.  Den  »vidunderskønne«  Maa- 
ned  var  dette  Aar  bitterlig  kold,  med  Frost  og  Snevejr, 
isnende  Ostenvinde  »gik  gennem  Marv  og  Ben«.  Først 
lidt  ind  i  Juni  blev  det  sommervarmt,  saa  at  Rist  kunde 
unde  sig  den  Gensvnets  Glæde  at  gæste  sit  kære  >(]hri- 
sliansholm«,  sit  »uforglemmelige  Sølyst«  og  »den  herlige 
Dyrehave«,  som  lige  stod  i  Løvspringets  lette,  lysegrønne 
Foraarsdragt.  I  de  tre  forudgaaende  Uger,  da  han  i  selve 
Byen   gjorde   sin    Kunde   hos  gamle  Venner  og  Velyndere, 

var  Vejret  saa  l)arsk  og  raat.  som  om  Vinterdvalen  aldrig 
vilde  holde  op.  At  hans  Rejseledsager  blev  saa  trykket 
heraf,  at  der  over  alt  heroppe  syntes  ham  at  hvile  en  Tro- 
stesløshedens  og  Tilbagegangens  Aand,  er  let  forstaaeligt. 
—  selv  Rist  maatte  med  al  sin  Sjæls  Styrke  fremmane  de 
skønne  og  glade  Ungdomserindringer  fra  sit  tidligere  Kjo- 
benhavner-Ophold  for  at  bekæmpe  et  tilsvarende  Indtryk. 
Helt  kunde  det  dog  ingenlunde  lykkes  ham,  dertil  var 
de  haandgribelige  Vidnesbyrd  om  Nedgang,  Forfald  og 
hensmuldrende  Velstand  kun  altfor  mange.  »Selv  de  mest 
ansete  Embedsmænd  maatte  friste  et  kummerligt  Liv,  ofte 
kom  der  hele  Uger  igennem  intet  Kød  paa  Bordet,  og  en 
Snaps  havde  næsten  overalt  erstattet  Vinen.«  »Det  var 
den  beklagelsesværdige  Tid,  hvor  den  ellers  saa  agtvær- 
dige Embedsstand  kun  altfor  tit  lod  det  skorte  paa  Vær- 
dighed og  Samvittighed,  saa  at  Kassemangel  og  Bestikkelse 
blev  en  dagligdags  Ting«.  Selv  den  »i  sin  Art  ene- 
staaende  de  Coninck'ske  Kreds«,  som  omfattede  Cheferne 
for  6 — 7  af  Stadens  største  og  rigeste  Handelshuse,  holdt 
kun  med  Møje  Skinnet  af  fordums  Storhed  vedlige  —  »faa 
Aar  efter  var  hele  Kredsen  i  Bund  og  Grund  odelagt,  Hu- 
sene st3Ttede  sammen,  de  paagældende  Familiers  Medlem- 
mer spredte  for  alle  Vinde  og  mange  af  Familierne  ligefrem 
nødlidende.«  Overalt,  selv  paa  Sommerudflugterne  bestod 
Samtalen  kun  af  trøstesløse  Klager  over  Tidens  Forfald 
og  Rigsbanken«.  Endog  ved  Kongens  Taffel  gik  det  tarve- 
ligt  til,    »og  Vinen    var   den  sletteste  i   hele  Kjobenhavn«  ^ 


^  Til  Gengæld  >optoges  det  ikke  ilde,  naar  man  stak  noget  af  Desserten  i  Lom- 
men; undlod  nogen  af  Beskedenhed  dette,  erindrede  en  eller  anden  af  Hofmæn- 
dene Vedkommende  om.  at  de  aldeles  ikke  skulde  tage  i  Betænkning  at  tage  noget 
saadant  Lækkeri  hjem  til  Familien. <  løvrigt  var  det  almindelige  .\ntal  Retter  S. 
Vinene  derimod  tvende:  Rodvin  og  Madeira  (eller  Portvin).  Man  maatte  indfinde  sig 
i  Silkestromper  og  Sko  med  forgyldte  Spænder.    E.  C.  Werlauffs  > Erindringer:. 


48 

Men  medens  saaledes  den  daglige  Levemaade  selv  i  de 
bedste  C.irklers  Selskal)elighed  bar  dybe  Spor  af  Savn  og 
Selvfornæglelse.  landt  Risl  til  Gengæld  det  aandelige  Liv 
luldt  al"  Vid  og  Varme.  Han  var  ganske  vist  ogsaa  heldig  nok 
I  il  al  kunne  gøre  sine  Iagttagelser  herom  i  Hjem  som  Anders 
Sandøe  Ørsteds  og  Oehlenschldgers  —  altsaa  under  Paavirk- 
ning  af  den  »lige  saa  geniale  som  elskværdige«  Sophie  Ør- 
sted, hvis  muntre  Ynde  ligefrem  har  bedaaret  ham,  af  hendes 
Broder,  selve  Digterkongen,  og  af  hendes  Svoger,  den  store 
Naturforsker  H.  C  Ørsted.  Ejendommeligt  nok  var  det  den  af 
disse  Mænd,  der  i  Øjeblikket  nod  størst  Ry,  nemlig  Oehlen- 
sch lager,  som  Risl  i  denne  Gelehrten-Republik  skøttede 
mindst  om:  han  kalder  ham  »en  højst  godmodig  munter 
Mand,  kun  altfor  stærkt  gennemtrængt  af  Revidstheden  om 
sine  egne  Fortjenester  ,  og  da  Digteren  en  Selskabsaften 
hjemme  hos  sig  selv  oplæste  sin  nylig  fuldførte  Oversæt- 
telse af  »Hagbarth  og  Signe«  (fra  Dansk  til  Tysk),  slumrede 
Rist  endog  et  Øjeblik  ind.  Men  desto  mere  oplivet  blev 
han  bagefter  ved  den  lystige  og  vittige  Samtale  ved  Bor- 
det«. »De  Danske,«  siger  han,  »er  i  deres  Tale  utrolig 
skæmterige  og  spøgefulde  og  har  i  deres  selskabelige  Om- 
gang saa  let  ved  at  finde  pudsige  Indfald,  at  alt  egent- 
lig vender  sig  til  Ironi.  Og  saa  samtidig  hvilken  Dannel- 
sestrang  og  Fylde  af  Viden!«  Men  han  tilføjer:  »Dog 
desto  værre  kan  selv  det  fortroligste  Kendskab  til  gammel 
og  ny  Lileratur  i  alle  europæiske  Sprog,  saaledes  som 
man  i  Kjøbenhavn  finder  det  i  talrige  dannede  Hjem,  ikke 
betage  de  Danske  den  hjerteklemmende  Følelse  af  at  tilhøre 
en  lille  Nation.  Trods  al  sin  Agtbarhed  og  videnskabelige 
Sans  lider  dog  den  kjøbenhavnske  Intelligens  aabenbart 
under,  al  dt^n  ligesom  helt  er  trængt  sammen  paa  et  enkelt 
Punkt.        (iadder   disse   Øixi    ikke    i   nogen    Maade   endnu? 

Formaalet  med  Risls  Rejse  var  at  faa  udbetalt  3000 
Daler,  som  den  danske  Stat  var  ham  skyldig  fra  hans  Em- 
bedstid  som  Landets  diplomatiske  Repræsentant  i  Ham- 
borg. Retegnende  nok  for  de  daværende  Finanstilstandes 
Usselhed  maatte  han  personlig  reklamere  denne  Sum,  »fordi 
man  kun  nødig  hørte  om  saadan  noget«.  For  at  udrette 
dette  sit  Ærinde  maatte  han  gøre  de  ledende  Statsmænd 
sin  Opvartning,  og  derigennem  har  vi  faaet  en  ikke  helt 
ueffen  Karakteristik  af  disse. 

Faa  Maaneder  førend  Rist  kom  til  Staden,  nemlig  under 
9.  Februar  1816,  var  det  hidtidige  Collegie-S\^stem  bleven 
simplificeret  og  reorganiseret  ved  et  vigtigt  kongeligt  Re- 
skript, som  straks  ophævede  eller  efterhaanden  lod  bort- 
falde en  hel  Række  collegiale  Forvaltningsled.  Statsraadet 
bestod  af  Ernst  Schi'mmelmann,  Chr.  D.  Reventlow,  Joachim 
Godske  Moltke,  Rosenkrantz,  Kaas  og  Mosting.  Af  disse  stod 
der  jo  fra  gammel  Tid  Glans  om  de  tvende  førstes  Navne, 
men  de  var  paa  dette  Tidspunkt  traadt  helt  i  Skyggen, 
havde  ingen  nævneværdig  Indflydelse  i  den  daglige  Admi- 
nistration og  kunde  højst  regnes  som,  hvad  man  med  et 
moderne  Udtryk  kalder:  Ministre  uden  Portefeuille. 

Naturligvis  opsøgte  Rist  sin  gamle  Velgører  Ernst  Schini- 
melmann.  Han  var,  skriver  Rist,  endnu  ikke  ældet,  syntes 
endog  at  føle  sig  langt  lettere  til  Mode,  nu  da  han  var 
bleven  befriet  for  Ansvarets  mægtige  Tryk.  Man  glemte 
hans  høje  Alder  (han  var  den  Gang  indtraadl  i  sit  69.  Aari 
over  hans  livlige,  næsten  altfor  springende,  for  lidet  kon- 
centrerede Interesse  og  den  digteriske,  ja  barnlige  Naivitet, 
som  det  kun  er  de  ædleste  Sind  givet  at  bevare  op  i 
Aarene.  Desværre  savnede  man  nu,  da  den  daglige  For- 
retnings Krav  ikke  mere  hæmmede  Tankens  frie  Flugt, 
kun  altfor  meget   den   faste  Retningslinie:    i  hans  Tale  var 

(ler  en  formelig  Trængsel  af  Anskuelser,  Forhaabninger, 
Beregninger  og  Ønsker.  Et  fast,  klart  Synspunkt  overfor 
det  offentlige  og  private  Livs  Foreteelser  vilde  man  for- 
gæves have  søgt  —  og  del  er  dog  egentlig  det,  som  skulde 
udmærke  den  fremskredne  Alder  fremfor  Ungdommen. 
Sikkert  en  hojst  fortræfTelig  psykologisk  Vurdering  af  den 
gamle  Statsmand  I 

Ved  Siden  af  Schimmelmann  og  Reventlow  stod  endnu 
Joachim  Godskc  Moltke  som  Repræsentant  for  den  gode, 
gamle  Tid,  men  sad  i  Modsætning  til  disse  inde  med  stor 
administrativ  Magt  og  Myndighed.  Der  var  en  Slags  Op- 
rejsning heri,  da  han  just  for  en  Menneskealder  siden  var 
bleven  styrtet  som  Minister  lige  efter  sin  Udnævnelse, 
nemlig  ved  Regeringsforandringen  1784,  hvor  netop  den 
BernstorfT-Reventlow'ske  Kreds  havde  afløst  ham.  Xu  da 
dennes  Finansminister,  Schimmelmann,  efler  Statsbanke- 
rotten (Januar  1813)  var  kørt  uhjælpelig  fast  i  December 
Termin  s.  A.  —  Lyset  brænder  i  begge  Ender,  der  maa 
hurtig  skaffes  Hjælp«  — ,  havde  Møsting  henledt  Kongens 
Opnuerksomhed  paa  gamle  Moltke.  Frederik  VI  havde 
som  Yngling  næret  formelig  Modbydelighed  for  ham, 
men  denne  ungdommelige  og  uretfærdige  P'ordom  var 
længst  henvejret,  og  hans  eneste  Frygt  var  nu:  han  gør 
det  vist  ikke«.  Moltkes  Pligtfølelse  lod  ham  imidlertid 
alligevel  gøre  det,  skønt  han  den  Gang  allerede  var  67  Aar 
og  i  næ\sten  80  Aar  havde  været  ude  af  Statstjenesten; 
endnu  i  1810,  da  Rist  besøcte  ham,  og  han  altsaa  var  fvldt 
Støvets  Aar,  var  han  trods  sin  Halthed  rask  og  rørig,  fuld 
af  Virke-Iver  og  Arbejdskraft.  Han  gav  sine  Audienser  om 
Morgenen  for  Kl.  8  —  naar  den  fornemme  Verden  stod 
oj).  korte  han  allerede  til  sit  Kontor  .  Adskillige  af  Sam- 
tidens Vidnesbyrd   gaar  ligesom  Rist's  ud  paa,  at  han  var 

en  i  sjælden  Grad  paalidelig.  retfærdig  og  taktfuld  Stats- 
tjener,  som  navnlig  besad  Udforeisens  Kunst.  Til  Ernst 
Schimmelmann  sagde  han  en  Gang:  Det  er  Skade,  at  der 
ikke  af  os  to  er  blevet  een  Finansminister,  saa  vilde  han 
baade  haft  Ideerne  og  kunnet  bringe  dem  til  Udførelse.« 
Hist  skriver  om  ham:  Som  den  Forretningsmand,  han 
var.  spildte  han  ingen  Tid  paa  Sidespørgsmaal  og  Biom- 
stændigheder, som  den  Statsmand,  han  var.  forstod  han  at 
spørge  og  høre  efter  —  middelmaadige  Mennesker  vil  altid 
kun  høre  sig  selv  tale  og  belære  andre.  Jeg  følte,  at 
han  var  Danmarks  sidste  Statsmand  af  den  gamle  Skole.« 
Noget  mere  tørt  skriver  Nordmanden  Vogt  om  ham  i  sine 
Erindringer:  Moltke  saa  paa  Skillingen,  hvilket  kunde  be- 
høves, og  vai-  bekendt  for  største  Punktlighed  i  at  behandle 
egne  og  andres  Penge.«  Men  allerede  dette  var  jo  i  hine 
Aar  en  stor  Statsmands-Dyd. 

De  to  mest  indflydelsesrige  Medlemmer  af  den  nye  Re- 
gering var  dog  Kaas  og  Møsting.  Med  Kaas  havde  imid- 
lertid Rist  halt  et  personligt  Sammenstod  i  1813.  og  da 
han  overhovedet  følte,  at  Kaas  og  han  i  ingen  Hen- 
seende passede  for  hinanden  .  indskrænkede  han  sig  til 
at  gøre  Statsraaden  en  ren  Høflighedsvisit.  Det  var  ham 
heller  ikke  let  at  komme  paa  den  gode  Forhandlingsfod, 
som  hans  Ærinde  krævede,  med  den  glatte  og  noncha- 
lante Møsting«.  »Man  kaldte  ham  den  Usynlige,  thi  ingen 
kunde  faa  ham  i  Tale.  Han  undgik  omhyggelig  enhver 
Samtale  med  Folk,  som  trængte  til  ham.  men  som  han 
ikke  trængte  til.  Man  fortalte  om  ham.  at  en  Mand,  som 
endelig  maatte  tale  med  ham  i  et  Forretningsanliggende, 
men  Gang  paa  Gang  var  Ijleven  afvist  med  den  Besked, 
at  Ministeren  ikke  var  hjemme,  til  sidst  havde  placeret  sig 
paa   hans  Trappe    med  en  Pakke  Smørrebrød  og  erklæret, 

al  lian  vikle  blive  dei-,  indtil  Ministeren  kom  hjem,  hvor- 
længe  det  saa  end  sknlde  vare.  Det  hjalp  —  han  fik  straks 
Foretræde.  Hist  gik  det  dog  heldigere,  han  blev  baade 
indbudt  til  Krtermiddagsthe  og  Middag  paa  Frederiksberg, 
behandlet  med  stor  Forekommenhed  og  overøst  med  Kom- 
plimenter. Da  han  imidlertid  ikke  kunde  lade  sig  afspise 
med  lagre  Ord.  men  maatte  og  skulde  have  sine  Penge, 
maatte  han  pudse  Moltke  og  Rosenkrantz  paa  Mosting  — 
der  som  Chet"  tor  Finansdepulationen  og  Præsident  tor 
Rentekamret  havde  saa  at  sige  Nøglen  til  Statskassen  — 
og  omsider  lykkedes   det   ham   at   faa   sil   Tilgodehavende. 

Hvor  god  Iagttager  og  fordomsfri  Bedømmer  end  Rist 
var,  saa  trænger  dog  denne  hans  Skildring  til  adskillige 
udfyldende  og  forklarende  Tillæg. 

Om  Tidens  store  Tarvelighed  i  daglig  Levemaade  og 
Livsførelse  er  alle  Vidnesbyrd  enige.  Selv  i  en  saa  højt- 
stillet  Embedsmands  Hjem  som  Collins  manglede  saa  at 
sige  al  Nutidens  huslige  Comfort.  Til  en  Familie  med  syv 
Børn.  hvoraf  de  fem  den  Gang  var  ganske  smaa,  holdtes 
der  kun  een  gammel  Pige.  Børnene  maatte  børste  deres 
Fodtøj  selv  og  F'aderen  om  Morgenen  lave  og  skænke  den 
»Morgendrik,  der  kaldtes  Thevand«.  Kosten  var  i  alle 
Borgerhuse  ret  spartansk  —  hvad  der  naturligvis  særlig 
maatte  forekomme  den  paafaldende,  der  havde  færdedes  i 
kjøbenhavnske  Kredse  for  blot  en  halv  Snes  Aar  siden, 
deltaget  i  Skildpaddegilderne  hos  Rau  paa  Kongens  Nytorv 
(nuværende  Hotel  d'Angleterre)  og  set  i  hvert  Fald  de  rige 
Handelsmænds  Middags-Borde  bugne  af  lækre  Spiser  i 
Overllod:  Dyreryg,  Fasaner,  Caviar  og  Trøtfelpostejer.  syltet 
Gua^^ava  osv.  osv. 

Men  nu  var  del  blevel  adskillig  mere  sparsomt  med  al 
slig  Herlighed  —  selv  de  største  Formuer  var  skaaret  ned 

til  et  saare  besl^edent  Jævnmaal.  Erlivervslivet  hærgel  af 
Krigens  Ulykker,  Pengeforvirringen,  Statsbankerotten.  Tabet 
af  store  Afsætningsmarkeder.  Mellemhandelens  Ruin  og 
Handelsflaadens  Formindskelse.  Og  medens  saaledes  hele 
Indtægtsniveauet  var  sunket  sammen  og  Købeevnen  bragt 
ned  til  en  Lavstand  uden  Lige  i  Mands  Minde,  havde  samtidig 
Krigsaarenes  Importhindringer  gradvis  vænnet  Befolkningen 
til  at  erstatte  fremmede  Klæder  og  fremmed  Kræs  med 
hjemligt  Hvergarn  og  Husmandskost  —  man  gjorde  af  Nød- 
vendigheden en  patriotisk  Dyd. 

Frederik  VI  gik  i  de  følgende  Aar  selv  —  »med  sin 
luvslidte  Frakke  og  gamle  Voksdugskasket«  —  i  Spidsen 
med  Udøvelsen  af  Selvfornægtelse,  Maadehold  og  Sparsom- 
melighed. Det  gik  endog  saa  vidt,  at  han  kom  med  Be- 
brejdelser, naar  der  var  bleven  serveret  for  meget  Flæsk  ved 
Prinsesse  Charlotte  Frederikkes  Horsens -Hof  eller  udvist 
for  stor  Ødselhed  med  Vadsken.  Hans  store  personlige 
Nøjsomhed  var  just  et  af  de  Træk,  hvorved  han  vandt 
sine  Undersaatters  Hjerter.  Netop  paa  det  her  omhandlede 
Tidspunkt  havde  hans  Folkeyndest  fæstnet  sig  paany.  De 
bitre  og  forsmædelige  Krigsaar  1807 — 14  og  Tabet  af  Norge 
havde  altfor  tydeligt  blottet  hans  Statsmands -Brøst,  hans 
lunefulde  og  ødsle  Kabinets -Regimente  i  Kiel  ikke  gjort 
Sagen  bedre:  naar  man  skumlede  over  hans  Adjutanter, 
»Rødtoppene«,  som  de  kaldtes  efter  Farven  paa  deres  Hatte- 
fjer,  ramte  man  uvilkaarlig  højere,  end  man  tilsj'neladende 
sigtede.  Der  er  næppe  nogen  Tvivl  om,  at  den  Popularitet, 
der  havde  ombølget  Stavnsbaandets  Løser,  den  kronprinse- 
lige Genopretter  af  Bernstorffs  milde  og  vise  Regering«, 
Borgervennen  og  Bondestandens  Velgører,  havde  faaet  drøje 
Stød  ved  Flugten  fra  hans  Rede  <  i  1807.  de  følgende 
Aars   »Halvkrig«  med  dens  uafbrudte  Række  af  Genvordig- 

heder,  den  forknylle  Opgivelse  al"  Norge  uden  Sværdslag 
og  endelig  Statsbankerotten,  der  i  vide  Kredse  føltes,  som 
om  det  var  Kongen,  der  personlig  havde  »erklæret  sig  in- 
solvent« ^  Allerede  1810  herskede  der  som  Følge  af  den 
voksende  Pengeforvirring  »midt  i  Misfornøjelsen  en  død  og 
phlegmatisk  Stiltienhed,  Tegn  til  at  man  frygtede,  al  Red- 
ning og  Hjælp  var  forgæves*^.  »Værre  end  det  er,  tror 
mange,  det  ej  kan  blive«.  Man  harmedes  i  1812  alminde- 
lig over,  at  »midt  i  denne  Tidspunkt,  hvor  der  udstedes 
Hyrdebreve  om  Tarvelighed  og  Huslighed,  er  en  ækel 
Luxus  ved  Hoffet,  hvorfra  Exemplet  dog  skulde  komme< , 
og  over,  at  de  paagældende  P'oranstaltninger  »daglig  voldede 
nye  Ulykker  og  Mangel,  en  Følge  af  at  indskrænke  den 
første  Betingelse  ved  Handel :  Frihed  og  Lethed  i  Varernes 
Omsætning«  ^.  En  af  Joh.  Biilows  Korrespondenter  klager 
s.  A.  over  »den  Forandring,  der  er  foregaaet  med  Kongen«, 
siden  han  ombyttede  Kronprins-Værdigheden  med  Thronen 
(1808):  »Ikke  i  een  Ting  ligner  han  sig  selv,«  —  han 
havde  »Sky  for  anstrengende  Arbejde  og  Lyst  til  at  give 
sig  af  med  Smaating,«  og  var  af  sin  Kabinetssekretær 
Jessen  bleven  »forført  til  at  indføre  Kaos  og  Konfusion  i 
Sagerne. »  Da  hertil  kom  Katastrofen  i  Januar  1813,  kunde 
der  i  fortrolige  Breve  tales  rent  ud  om,  »hvor  meget  han 
har  —  desværre!  —  tabt  i  Folkets  Tillid  og  Kærlighed«", 
og  sent  paa  Efteraaret,  da  det  nye  Pengevæsen  igen  be- 
gyndte at  vakle ■%  »vrimlede«  det  i  Kjøbenhavn  med  »af- 
skyelige Pasquiller«,  »anonyme  Breve«,  »nærgaaende  Pla- 
kater«   og    »skændige    Afficher«     paa    Hovedstadens    Gade- 

^  »Et  Skridt,  som  Iiij^eii  kunde  vente.«  Jfr.  Joh.  Biilows  Brevljog  {h'va  Hoffet 
og  Byen,  Stemninger  og  Tilstande  1793—1812)  S.  165—66. 

2  Bulows  Brevbog  S.  141,  177  f.  o.  fl. 

'•'  Det  var  just  den  Gang,  da  >Lyset  brændte  i  begge  Ender«,  ifolge  Finansmi- 
nister Schimmelmanns  ovenfor  S.  50  citerede  Ytring. 

hjørner   (»thi   vi    har   et   aarvaagent   PoHti  —   naar   det   ej 
sover«) ^ 

Dog  efter  alt  dette  var  Wiener  Kongressen  kommen, 
og  ved  hans  Hjemkomst  derfra  1815  bruste  en  enstem- 
mig Landehyldest  ham  i  Møde,  han  fejredes  som  en 
Triumfator,  og  hans  Vogn  blev  i  Kjøbenhavn  trukket  af 
Borgere  fra  Vimmelskaftet  til  Amalienborg  »under  idel 
Fryderaab«.  Det  var  nemlig  den  Gang  den  almindelige  Me- 
ning, at  han  havde  frelst  Landets  Bestaaen.  Man  har  under- 
tiden senere  hen  spottet  herover,  dog  næppe  med  fuld  Føje. 
Den  kloge  Moltke  var  just  i  hin  Tid  yderlig  nedtrykt  over 
de  mange  Planer  til  Danmarks  Deling,  der  laa  i  Luften: 
»en  skrækkelig  Tanke,«  sagde  han  en  Dag  til  Mynster,  »at 
det  Danmark,  som  nu  er  samlet,  maaske  om  6  Uger  er  op- 
løst« —  det  var  netop  derfor,  han  indtrængende  tilraadede 
sin  Konge  at  modtage  Indb3'^delsen  til  Kongressen:  »Under- 
handlinger,« sagde  han,  »forslaar  ikke  mere,  il  faiit  payer  de 
Votre personne«.  Og  det  tør  da  ej  heller  overfor  Datidens  Tro 
uden  videre  benægtes,  at  Kongen  jo  netop  ved  sin  personlige 
Tilstedekomst  og  Nærværelse  kan  have  forhindret,  at  man 
uden  videre  skaltede  og  valtede  med  den  Borteblevnes 
Lande  —  i  hvert  Fald  med  Holsten.  »Les  absents  ont  torh, 
hedder  det  med  Rette,  og  for  ingen  gjaldt  delte  mere  end 
for  den  slagne  Kejser  Napoleons  gamle  og  eneste  Allierede. 
Men  omvendt  var  det  ikke  saa  helt  let  for  denne  ædle 
Samling  af  Legitimitetens  Skjolddragere  at  sætte  sig  til  at 
dele  en  født  Souverains  Riger  og  Lande  i  hans  eget  Paa- 
syn   og  Paahør.     Det   var  da    i   Grunden    ogsaa    kun    den 

^  Paa  en  Rigsbankseddel  fandt  man  skrevet  folgende  Vers: 

Da  vi  havde  Christians  Penge, 
stod  vi  ikke  til  at  trænge, 
nu,  da  vi  har  Fred'riks  Klude, 
er  alt  Haabet  med  os  ude. 

lunefulde  Russerkejser  Alexander,  der  af  og  til  viste  åt^n 
danske  Konge  Uhøflighed  og  Ringeagt,  saa  al  han  ganske 
bogstavelig  blev  »syg  af  Ærgrelse«  —  de  øvrige  Herskere 
og  Statsmænd  lod  sig  trods  megen  Forhaands-Kulde  lidt 
efter  lidt  overvinde  af  Danerkongens  »ligefremme  Væsen 
og  naturlige  Forstand«  ^  Efter  alt,  hvad  man  ved,  er  det 
aabenbart,  at  han  ved  den  Blanding  af  Jævnhed  og  Vær- 
dighed, som  kendetegnede  hans  Optræden  i  hans  bedste 
Aar,  har  forstaaet  just  at  gøre  sig  saaledes  personlig  gæl- 
dende, at  hans  fyrstelige  Kollegaer  krympede  sig  ved,  ja 
fandt  det  unænsomt  og  uforeneligt  med  sand  Fornemhed  at 
plukke  denne  deres  kongelige  Confrére  for  flere  Stykker  af 
hans  Land,  endsige  efter  Norge  berøve  ham  hans  andet  fattige 
og  forarmede  Rige.  Det  Ordspil,  der  i  saa  Henseende  til- 
lægges Frederik  VI,  maler  meget  godt  Situationen:  ved 
hans  Afrejse  blev  der  sagt  ham,  at  han  havde  »vundet  alle 
Hjerter«  —  Ja,  men  desværre  ikke  en  eneste  Sjæl,«  lød 
Svaret.  Han  manglede  overhovedet  ikke  Oldenburgernes 
»Mutterwitz  og  lod  det  i  Wien  sjældent  mankere  paa  et 
bonmot. 

Efter  Samtidiges  Vidnesbyrd  var  det  en  god  Slotte  for 
Kongen,  at  Christian  Bernstorff,  Sønnen  af  A.  P.  Bernstortt", 
netop  1814  — 15  var  dansk  Gesandt  i  Wien:  han  stod 
paa  en  meget  venskabelig  Fod  med  Fyrst  Metternich  , 
og  hans  »personlige  Egenskaber,  den  høje  Agtelse,  han 
nod,  var  under  disse  Omstændigheder  af  stor  Værd<. 
Ifølge  Risl  kan  man  alene  takke  ham  for,  at  Danmark  fik 
Lauenburg  i  Bytte  for  Norge.  Del  var,  skønt  en  kummer- 
lig Erstatning,  dog  altid  en  Erstatning,  hvis  Betydning 
maa  ses  paa  Baggrund  af  »den  svære  Angst<  ,  som  ved 
Kongressens    Begyndelse    havde    fyldt    Danmark     for    dets 

^  I^ist:  Lebenscrinnerunf^cn.    111. 


Skæbne.  Lidt  Landevinding  og  en  Slump  Penge  var  unægte- 
lig et  helt  stolt  Slutnings-Resultat  paa  en  Forhandling, 
hvoi-  Folket  havde  troet,  det  gjaldt  om  to  be  or  nol  to  be. 
At  BernstorfT  i  væsentlig  Grad  hjalp  hertil,  turde  have  sin 
Rimelighed  —  saa  meget  mindre  Gavn  har  Kongen  der- 
imod haft  al"  sin  Udenrigsminister  Rdsenkrantz,  om  hvem 
Grevinde  Elisa  BernstorfT  i  sine  Memoirer  om  hin  Tid  da 
ogsaa  kun  har  den  Bemærkning,  at  der  galante  alte  Herr« 
stadig  led  at"  Gulsot. 

Var  dette  af  Ærgrelse  og  ikke  af  Vellevned  - —  paa  hvilkel 
sidste  de  daglige  Hoffesters  40  Retter  Mad  og  16  Vine 
maaske  kunde  tyde  — ,  vilde  det  have  været  let  forklarligt; 
thi  det  visse  af  Sagen  var,  at  de  Danske  ved  denne  Lej- 
lighed maatte  døje  adskillige  Skuffelser  og  Ydmygelser 
som  F'ølge  af  Rigets  værgeløse  Stilling  og  vitterlige  Armod. 
Hertil  kom  Preussens  Gridskhed  og  Bernadottes  Frækhed 
—  og  endelig  Underhandlingernes  utrolige  Langsommelig- 
hed, afbrudt  som  de  idelig  blev  af  støjende  Festligheder, 
Vildsvinejagter,  Sus  og  Dus  .  Men  netop  under  disse 
ganske  særlige  Omstændigheder,  hvor  Statsoverhovedernes 
personlige  Optræden  kom  til  at  spille  en  mere  afgørende 
Rolle  end  ved  maaske  nogen  anden  historisk  Lejlighed, 
har  det  utvivlsomt  gjort  Danmarks  Sag  god  Nytte,  at  Lan- 
dets kongelige  Repræsentant  forstod  paa  een  Gang  at  føre 
sig  som  den  fødte  Souverain  af  Guds  Naade«,  og  dog 
samtidig  vise  sig  saa  bramfri,  jævn,  naturlig  og  ægte 
menneskelig,  at  hans  Færd  og  Væsen  kom  til  at  virke 
som  en  charmerende  Modsætning  til  hele  den  øvrige  In- 
trige-Lyst, Maskepragt  og  hule  Hovmod. 

Det  var  de  samme  kongelige  Egenskabei\  hvormed  han 
de  følgende  Aar,  helt  op  til  Midten  af  Trediverne,  fastholdt 
sit  F'olks  Kærlighed.     Man   har  ytret  den   Mening,    at  For- 

klaringen  hei'til  niaalle  søges  i  de  store  Reformer  i  lians 
Ungdomstid,  som  den  opvoksende  Slægt  bevarede  i  trofast 
og  taknemligt  Minde;  men  med  Rette  har  en  Historiker 
af  A.  D.  Jørgensens  Rang  heroverfor  rejst  det  Spørgsmaal, 
om  nogensinde  tidligere  modtagne  Velgerninger  har  faaet 
et  Folk  til  at  ændre  Øjeblikkets  Misstemninger.  Nej.  Aar- 
sagerne  til  hans  utrolig  store  F'olkeyndest  maa  søges  i 
Samtiden  og  ikke  i  længst  fordunklede  Forhold  .  Og  det 
er  da  i  Virkeligheden  ogsaa  saa,  at  man  slet  ikke  forstaar 
Tiden  herhjemme  fra  1815 — 35,  naar  man  ikke  tydeligt 
for  sig  ser  Sjette  Frederiks  Rillede  i  Forgrun'den.  Det  var 
ikke  alene,  fordi  han  var  Kongen,  den  enevældige  Konge, 
den  sidste  Instans  for  alle  Afgørelser,  Centret,  hvori  alle 
Linier  løb  sammen,  men^  ogsaa  fordi  han  var  Tidens  Sind- 
billede. Paa  een  Gang  en  Personliggørelse  af  dens  Højhed 
og  Enfold,  dens  Tarvelighed  og  dens  Trohjertethed. 

Admiral  //.  B.  Dahlerup  fortæller  i  sine  Erindringer 
om  Thorvaldsens  Hjemkomst,  hvorledes  han,  efter  —  som 
»Rothas«  Chef  —  at  have  faaet  den  store  Rilledhugger  vel 
i  Land  paa  Toldboden  og  til  Sæde  i  Karethen,  blev  o|)- 
hidset  af  længselsfuld  Utaalmodighed  efter  at  se  sin  Kone, 
mens  han  maatte  løbe  om  i  Staden  og  gøre  tjenstlige 
Visiter  hos  sine  Overordnede,  tilsidst  hos  Kongen,  i  hvis 
Forgemak  han  maatte  vente  mere  end  en  halv  Time.  Men 
min  Utaalmodighed  svandt  straks  ved  de  venlige  Ord, 
hvormed  Kongen  modtog  mig.  Frederik  VI  var  i  sit  Væ- 
sen den  elskeligste  af  alle  de  Konger  og  Fyrster,  jeg 
har  kendt.  Hans  Nedladenhed  og  Venlighed  havde  intet 
afmaalt  eller  paataget,  den  var  naturlig,  faderlig  og  kom 
fra  Hjertet.  Efter  at  have  budt  mig  velkommen  og  mod- 
taget min  Melding  med  megen  Venlighed,  skønt  Gud  ved, 
den   gamle   Konge    eftei"   at    være   hentet    saa   langvejs    fra. 

kunde  have  lige  saa  megen  Grund  til  at  være  vranten  til 
Mode,  som  jeg  var  over  at  have  maattet  vente,  spurgte 
han  mig  nærmere  ud  om  Rejsen,  og  da  han  havde  spurgt, 
om  jeg  havde  set  min  Kone,  sagde  han:  »ja,  gaa  da  saa  I 
jeg  vil  ikke  opholde  Dem  længer,  jeg  kan  tænke,  De  længes 
efter  at  se   hende.   « 

Paa  lignende  Maade  fortæller  Prof.  H.  N.  Clausen,  i  hvor 
-kær  Erindring  han  bevarede,  at  Frederik  VI  ved  den  ny  Uni- 
versitets-Bygnings Indvielse,  hvor  Clausen  holdt  Festtalen, 
havde  søgt  hen  til  ham  ved  Bortkørslen  for  at  sige  ham  de 
jævne  Ord :  »Jeg  takker  Dem ;  det  var  overmaade  smukt.  Og 
den  kolde,  klarhovedede  Frihedsmand  tilføjer:  Det  simple- 
ste Ord  gjorde  i  denne  Konges  Mund  sin  Virkning,  fordi 
den  trohjertede  Klang  vidnede  om,  at  det  kom  indefra.« 

Som  ung,  22aarig  Officer  skriver  i  1817  A.  F.  Tscherning 
til  sin  Fader,  om  Folket  ikke  burde  affordre  Kongen  en 
Konstitution  —  hvorfor  skal  Danmark  være  det  eneste 
Land  i  den  civiliserede  Del  af  Europa,  hvis  Fyrste  vægrer 
sig  ved  at  tilstaa  denne  Frihed?-  Den  norske  Statsmand 
Vogt,  der  i  sine  Ungdoms-Aar  1813 — 14  var  ansat  i  det 
danske  Finanscollesium,  beretler  i  sine  Memoirer,  hvor- 
ledes  Grev  Schimmelmann  i  hvert  Møde,  inden  man  gik 
over  til  Dagsordenen,  plejede  at  meddele  Efterretninger  om 
den  politiske  Situation  og  Tilstandens  Bedrøvelighed  i  det 
Hele  .  En  Gang,  da  det  var  paa  det  værste,  tillod  Vogt  sig 
at  ytre,  »at  det  eneste,  Kongen  skulde  gøre.  var  at  frasige 
sig  Enevoldsmagten  og  kalde  Folket  til  at  sende  Depu- 
terede til  Overlæg  om  Midlerne  til  Statens  Redning. 

Men  Schimmelmann  trak  blot  paa  Skulderen  og  ytrede  i 
en  nedstemt  Tone.  at  om  saadant  kunde  der  ej  være  Tale. 

Det  var  Frederik  VI's  store  Svaghed,  at  den  blotte  Tanke 
om,   at   man  vilde  røre  ved  det   »Enevolds  ,  kunde  bringe 

licUii  heil  11(1  al"  Fatning:  han  vilde  nu  en  Gang  regere  selv 
og  led  af  en  sygelig  Mistænksomhed  overfor  sine  Omgi- 
velser, som  han  idelig  Irygtede  for  at  blive  behersket  af 
—  en  af  Hovedgrundene  til,  at  kun  Middelmaadigheder 
vandt  dyblgribende  Indflydelse  under  hans  Styre!  Det  var 
derfor  baade  hen  i  Vejret  og  ungdommelig  revolutionært, 
naar  Tscherning  spurgte,  som  han  gjorde,  og  siden  samme 
Aar  ovenikøbet  rasede  over,  at  den  Edsformular,  han  havde 
maattet  underskrive,  knyttede  ham  til  Kongens  Person  som 
absolut  Souverain  og  udsætter  os  for  at  blive  Menedere 
i  det  Tilfælde,  at  Kongen  kom  i  Strid  med  sit  Folk,  et 
Tilfælde,  som  man  har  set  finde  Sted;  thi  hvorledes  skulde 
jeg  kunne  bære  Vaaben  imod  et  Folk,  der  fordrer  de  Ret- 
tigheder, som  hver  Mand  bør  nyde?«  Aldrig  vilde  han  drage 
sin  Kaarde  for  at  forsvare  den  absolute  Kongemagt  —  — 
saa  meget  stærkere  virker  det  derfor,  naar  han  i  samme 
Aandedræt  tilføjer,  at  han  hader  Absolutismen  »ligesaa  meget 
som  jeg  elsker  Kongens  Person«.  Han  priser  derpaa  Kon- 
gens »naturlige  Godhed  og  hans  Karakters  Loyalitet  — 
hver  Dag  bemærker  man  hos  Ivongen  en  Hjertens  Ciod- 
hed,  som  udmærker  ham  fremfor  de  tleste  andre  Fvrster«. 
Saaledes  stemmer  Vidnesbyrdene  fra  de  mest  forskellige 
Sider  overens  deri,  at  Frederik  VI  i  siji  personlige  Være- 
maade  var  paa  een  Gang  ærefrygtindgydende  og  hjertevin- 
dende —  han  kunde  vel  af  og  til  være  noget  opfarende  af 
Væsen,  vise  en  pludselig  Ilterhed  og  militær  Barskhed,  saa 
at  det  undertiden  ved  Audienser  hændte,  han  var  lige  ved 
at  skræmme  Livet  af  en  altfor  undselig  og  benovet  An- 
søger; men  gennemgaaende  forstod  han  i  hele  sin  Færd 
paa  een  Gang  at  være  saa  jævn  og  ligetil,  at  det  greb  hver 
Mand  om  Hjertet,  og  at  bevare  en  kongelig  Stil  over  sin 
hele  Fremtræden,  saa  at  ingen  glemte,  at  han  var  Landets 

Hersker  og  alles  Herre.  Derfor  varmede  ogsaa  selv  Da- 
tidens betydeligste  Mænd  sig  i  hans  Naades  Straaler  og 
krympede  sig  under  hans  Kulde.  Da  han  netop  i  Efteraaret 
1817  red  stolt  forbi  Oehlenschliiger  efter  dennes  Hjemkomst 
uden  at  gengælde  Digterens  Hilsen  —  han  kunde  nu  en 
Gang  ikke  lide  den  Stads,  der  blev  gjort  af  Slotsbetjentens 
Søn^  — ,  blev  den  store  Forfatter  dybt  ulykkelig.  Og  om- 
vendt var  det  i  samme  Aar  Baggesen  en  lindrende  Trøst 
over  den  Modgang  og  Miskendelse,  han  netop  da  var  Gen- 
stand for,  at  de  høje  Herskaber  om  Sommeren  viste  ham 
stor  Bevaagenhed  og  inviterede  ham  med  paa  den  konge- 
lige Smakkes  Fart  over  Storebælt". 

I  Kommandør  J.  J.  Paludans  Ungdomserindringer  med- 
deler denne,  hvorledes  han  som  ung  Secondlieutenant  i  Ma- 
rinen blev  i  1803  sendt  til  Kronprins  Frederik  for  tjenstlig 
at  melde,  at  Orlogsfregatten  Najaden  efter  endt  Middel- 
havstogt  var  vendt  tilbage  til  Kjøbenhavns  Red.  Det  var 
tidlig  om  Morgenen,  Forgemakket  blev  just  fejet.  Jeg  blev 
meldt.  Kronprinsen  kom  ud  til  mig  i  en  gammel,  krap- 
rød, luvslidt  Frakke.  Jeg  meldte,  at  Fregatten  var  fortøjet. 
Han  spurgte  om  mit  Navn.  Er  De  en  Son  af  Madam  Palu- 
dan, som  har  de  mange  Børn?«  »Ja,  Deres  Kgl.  Højhed.  < 
Det  er  en  brav  Kone.  —  Hvad  er  Vinden?«  »N.  O.  Deres 
Kgl.  Højhed,  den  sætter  megen  Drivis  ind.  Han  bukkede.« 
I  Mit  Livs  Begivenheder«  beretter  ovennævnte  Dahle- 
rup fra  sine  Lieutenantsdage,  hvorledes  han,  da  han  lige 
skulde  afrejse  til  London  for  at  overtage  Kommandoen  paa 
en  Koffardifarer,  fik  Meddelelse  fra  Marinens  Revisions- 
kontor om,  at  han  efter  skete  Udsættelser  skyldte  60  Pund 
Sterling   til    den    kongelige    Kasse    for   et   Tjenesteophold    i 


^  Vilh.  Andersen:  Adam  Oehlenschliiger  U.  S.  124. 

-  Kr.  Arentzen:  Baggesen  og  Oehlenschliiger  VU.  S.  1  og  12. 

iMigland.  hvilken  Gæld  maatte  berigtiges  før  Afrejsen.  I  sin 
Forlegenhed  vidste  han  intet  andet  Haad  end  i  sidste  Time 
al  indgive  en  Ansøgning  til  Kongen  om  Summens  Efter- 
givelse eller  Udsættelse  med  Betalingen.  Kl.  9  om  Aftenen 
ilede  han  over  i  Palæet  med  den  og  mødte  paa  den  øver- 
ste Trappe  den  jourhavende  Adjutant,  som  just  forlod 
Slottet  for  at  gaa  hjem.  Dahlerup  standsede  ham,  forkla- 
rede ham  i  laa  Ord  sin  Nød,  og  han  lod  sig  bevæge  til  at 
gaa  tilbage  og  med  det  samme  forelægge  Sagen  for  Kon- 
gen, skønt  det  var  dennes  Sengetid.  Mens  han  var  inde 
hos  Kongen,  maatte  Dahlerup  i  Audiensgemakket  tilbringe 
en  halv  Time  i  ængstelig  F'orventning:  den  store  Sal  var 
kun  oplyst  af  et  eneste  Ln's,  som  stod  oppe  i  den  øverste 
Ende  ved  Gardens  Paukere;  inde  fra  Kongens  Værelse  hørtes 
af  og  til  hans  Stemme.  Men  omsider  kom  Adjutanten  ud 
med  det  gode  Svar,  at  den  unge  Mand  skulde  være  ube- 
kymret, der  skulde  ingen  Vanskelighed  blive  gjort  for  hans 
Afrejse;  den  næste  Morgen,  det  var  Rel'eratsdag  for  Ma- 
rinen, vilde  Hs.  Maj.  lade  sig  Sagen  forelægge  til  Decision. 
Og  Dahlerup  tilføjer:  Jeg  har  mange  Gange  i  mit  Liv 
tænkt  paa  denne  Tildragelse:  den  er  ubetydelig  i  sig  selv, 
og  dog  hvor  karakteristisk!  Hvor  mange  Konger  findes 
der,  om  hvem  man  har  saadanne  Træk  at  berette?  Hvor 
finder  man  en  Kammerherre,  der  lader  sig  bevæge  til  al 
vende  om  paa  Trai)pen  for  al  bringe  Kongen  en  Ansøg- 
ning fra  en  obskur  Lieutenanl.  sent  paa  Aftenen,  da  saa- 
vel  Konge  som  Adjutant  længes  efter  Ro?  Ansøgningen 
—  vidtløftig  var  den  ovenikøbet  —  læses  paa  Stedet,  Kon- 
gen gaar  ind  paa  Undersøgelse  og  sender  endelig  et  ven- 
ligt, beroligende  Svar.  Jeg  hai-  mange  Gange  tænkt  der- 
paa  og  altid  med  varm  Erkendtlighed  og  inderlig  Kærlig- 
hed   til    Frederik  VI.     Jeg    vil    ønske,   at    dette   Træk    maa 

l)live   almindelig   bekendt:   jeg   ved   Intet,   der   mei-   karak- 
teriserer hans  Personlighed  og  hans  Regering.« 

Hvad  er  det.  som  disse  Smaatræk  minder  os  om  —  er 
det  ikke  livagtigt  om  Kongerne  og  Kejserne  i  H.  C.  Ander- 
sens Eventyr:  som  laa  Digtere  har  denne  forstaaet  at  hente 
sine  Skikkelser  fra  Folkets  natnrlige  Forestillingskreds. 
Saa  bankede  det  paa  Byens  Port,  og  den  gamle  Konge 
gik  hen  at  lukke  op.  Eller  et  andet  Sted:  Kom  ind, 
sagde  den  gamle  Konge,  da  Johannes  bankede  paa  Doren. 
Johannes  lukkede  op,  og  den  gamle  Konge  i  Slobrok  og 
broderede  Tøfler  kom  ham  i  Mode.  Kronen  havde  han 
paa  Hovedet,  Scepteret  i  den  ene  Haand  og  Guldæblet 
i  den  anden.  Bi  lidt,<  sagde  han.  og  fik  (luldæblet  op 
under  Armen  for  at  kunne  række  Johannes  Haanden.« 
—  Der  mangler  end  ikke  Tøflerne,  som  Kejseren  (i  Svine- 
drengen) trak  op  bag  i.  for  det  var  Sko,  som  han  havde 
traadt  ud  . 

Saadan  er  altsaa  en  ret  Konge  efler  Danskens  Sind  og 
Hjerte:  han  skal  nok  være  en  rigtig  Konge,  baade  have 
Højhed  og  bære  Herskermagtens  Insignier,  men  ellers  være 
fordringsløs  og  bramfri,  venlig  mod  Hvermand,  ligefrem 
og  elskelig  —  med  eet  Ord:  landsfaderlig. 

Og  det  var  netop  som  en  Landsfader,  Frederik  VI  følte 
sig.  Til  den  preussiske  Udsending,  Grev  Dohna.  der  paa 
sin  Regerings  Vegne  bragte  ham  Beviser  for.  hvorledes  unge 
danske  Studerende  havde  brugt  statsfarlige  Udtryk  i  Sam- 
været med  tyske  Studenter,  sagde  han  saa  højst  betegnende: 
Sig  Deres  Konge  fra  mig,  at  det  ikke  er  saa  slemt,  som 
han  tror:  jeg  er  nu  en  gammel  Konge,  men  jeg  har  ikke 
sjældent  mærket,  at  der  af  saadanne  unge  Brushoveder  siden 
bliver  baade  duelige  Embedsmænd  og  virksomme  Borgere 
i  Staten.    Behold  derfor  Deres  Papirer  —  jeg  vil  ikke  læse 

dem.  ^  —  Og  da  en  miden  Gang  Grev  Dohiia  beklagede  sig 
over.  al  en  af  Kongens  Embedsmænd,  Professor  Pfafl"  fra 
Kiel,  ved  en  Sammenkomst  paa  Nonnenwerth  i  1824  havde 
udbragt  en  Skaal  for  Moritz  Arndt  og  andre  forfulgte  Fri- 
hedsmænd, svarede  han:  Min  kære  Greve,  det  maa  De 
ikke  tage  den  gode  Pfatf  ilde  op  —  han  har  troet,  at  han 
var  hjemme  i  mit  Land. 

Det  er  kendt  nok,  hvoi'  hidsig  og  haanlig  en  senere 
Tid  for  frem  mod  Frederik  VFs  Eftermæle.  Den  national- 
liberale Slægt,  som  fulgte  efter,  har  fældet  en  skaanselsløs 
Dom  over  den  gamle  Konge  baade  som  Person  og  som  Re- 
gent, og  radikale  Epigoner  har  i  vore  Dage  afkalkeret  denne 
psykologiske  Værdsættelse-.  Det  er  Orla  Lehmann,  der  i 
saa  Henseende  har  dannet  Skole'.  Endnu  i  de  Erindrin- 
ger om  sin  Ungdom,  som  han  nedskrev  i  Slutningen  af 
Treserne,  syder  formelig  den  Harme,  han  følte  over  sine 
daværende  Livskaar,  som  de  i  første  Række  blev  bestemt 
af  det  herskende  Regeringssystem,  der  atter  var  person- 
liggjort i  Frederik  VI.  »Det  er  kun  triste  Minder,  der 
opstaar  hos  mig,  naar  jeg  tænker  tilbage  paa  den  Tid, 
—  —  da  en  hysterisk  Kongekærlighed  saa  omtrent  var 
den  eneste  gennemgribende  og  stærke  politiske  Følelse.- 
Endnu  som  en  Mand  paa  57  føler  han  ved  at  tænke  til- 
bage paa  hin  Tid  en  Hjertenstrang  til  at  »aflægge  det  simple 
og  sandfærdige  Vidnesbyrd,  at  efter  alt,  hvad  jeg  og  min 
Samtid  har  set  og  oplevet,  var  der  hverken  i  hans  (Fre- 
derik VI's)  Personlighed  eller  i  hans  Regeringsfærd  noget, 

1  Peder  Hjort:   KriUske  Bidrag.     Polit.  Afd.  S.  18. 

-  Kun  A.D.Jørgensen  har  med  Mj-ndighed  optraadt  herimod  og  redelig  for- 
søgt  at    fordele  Lys   og  Skygge  retfærdigt  i  det  historiske   Billede  af  Sjette  Frederik. 

^  Fra  ham  stammer  ogsaa  den  ovenfor  omtalte  Forklaring  paa  I-'rederik  VFs 
Popularitet  —  >den  Oprigtighed,  hvormed  han  i  sin  tidlige  Ungdom  havde  sluttet  sig  til 
en  Hække  heldhringende  Reformer*  (Kftcrladte  Skrifter.  I.  Del,  S.  226).  Senere  er  den 
gentaget  af  P.  Munch  (»Det  danske  Folks  politiske  og  nationale  Gennembrud«.  1904). 

som  kunde  hæve  et  sammensunkent  Folk  eller  begrunde 
en  Fremtid  al'  Værdighed  og  Virksomhed.  Naar  man  be- 
tænker, hvorledes  Fyrrernes  og  Femtiaarenes  hjemlige  Sam- 
fundsliv var  fuldstændig  bygget  op  af  det  myreflittige  Ar- 
bejde, hele  den  Stræbsomhed  og  Sparsommelighed,  som 
udøvedes  under  den  af  Frederik  VI  ledede  Regerings  Røgt 
og  Pleje,  maa  man  om  Orla  Lehmanns  Vidnesbvrd  i 
Sandhed  sige  med  Magdelone  i  Pernilles  korte  Frøken- 
stand«: Det  er  haarde  Ord,  som  Erkebisp  Columbinus 
fører  herom.  Men  det  bør  da  ogsaa  nævnes,  at  Orla  Leh- 
mann i  umiddelbar  Fortsættelse  tilføjer:  y>Jeg  skriver  ikke 
her  Historie  —  men  giver  kun  Bidrag  til  et  Tidsbillede.« 
Det  Tidsbillede,  han  opridser,  viser  en  uduelig  Enevolds- 
konge  og  et  Folk,  paa  hvem  ved  en  besynderlig  Skæbnens 
Ironi  den  af  de  danske  Nationalliberales  Antagonister.  Sles- 
vig-Holstenerne, givne  Karakteristik  kun  altfor  godt  passer: 
»et  dorsk  og  usammenhængende  Folk.  Det  rette  Tids- 
billede fra  30erne  ser  derimod  helt  anderledes  ud,  nemlig 
i  store  Træk  saaledes:  i  det  meste  af  Forgrunden  og  hele 
Mellemgrunden  et  nærsomt  og  tilfreds  Folk.  i  Baggrunden 
foroven  Kong  Frederik,  omgiven  af  en  kyndig  og  nidkær 
Embedsstand,  og  længst  i  Forgrunden  lilvenstre  nogle  faa 
fyrige  og  selvfølende  Ynglinge,  som  brændte  ej  alene  af 
Nyhedstrang.  men  fremfor  alt  af  en  feberagtig  Utaalmodig- 
hed  efter  at  faa  fejet  alt  gammelt  til  Side  og  vendt  op  og 
ned  paa  Styresættet,  saa  de  herskende  kom  nederst  og  de 
selv  øverst  —  ote-foi  de  lå,  que  je  ni'y  mette.  Man  genfinder  i 
Orla  Lehmanns  hvasse  og  bitre  Omtale '  den  samme  liden- 
skabelige Uvilje,  som  Ploug  senere  viste  mod  A.  S.  Orsted. 
Der  er  altid   et  dybt  Svælg  mellem   Fædre  og  Sonner.  mel- 

'  .Jfr.  o}*saa,  hvorledes    Lehmann    taler   om  Konjjens  >Jievnhed   —   haade  i  For- 
stand og  Kitrdt   og  om   »hans  hele  odelæggende   Finansforvaltning;   osv. 

lem  det  herskende  og  det  opvoksende  Slægtled  —  aldrig 
hai'  det  i^abet  bredere  o"  dvbere  end  i  den  danske  Ene- 
vældes  sidste  Aar. 

Denne  haanlige  Affærdigelse  af  Frederik  VI  som  Konge 
er  ogsaa  for  saa  vidt  letkøbt,  som  ingen  med  Føje  kan 
nægte,  at  han  højlig  overvurderede  sin  Herskerevne  og  i 
denne  sin  Selvraadighed  begik  skæbnesvangre  Fejl.  Han 
var  nu  en  Gang  ingen  Statsmand,  havde  lidet  eller  intet  af 
den  Fantasi,  for  hvem  Mulighedernes  rige  Spil  aabner  sig, 
og  endnu  mindre  det  hermed  beslægtede  Vidsyn,  som  i 
det  vordende  ser  Fremtidens  Farve  skinne  igennem  og  i 
det  Ubekendtes  Taager  skimter  P'remtidsdannelsernes  store 
Skyggerids.  Det  var  derfor  ogsaa  paa  Udenrigspolitikens 
Felt,  han  forsyndede  sig  mest:  man  kunde  gerne  græde 
Blod,  naar  man  Træk  for  Træk  fordyber  sig  i,  hvorledes 
her  denne  halsstarrige  og  kortsynede  Mand  Gang  paa  Gang 
greb  afgørende  forkert.  Indadtil  var  hans  Hovedfejl,  at 
han  i  sin  Stædighed  undlod  at  handle,  naar  Øjeblikket 
krævede  det.  Rimeligvis  har  han  som  den  selvprøvende 
og  samvittighedsfulde  Mand,  han  ubetinget  var,  inderst 
inde  følt,  at  han  manglede  Initiativ  —  men  derfor  tog  han 
just  ogsaa  af  og  til  et  Initiativ,  indblæst  ham  udefra  ved  et 
Tilfældes  Vink,  men  da  som  Regel  hæsblæsende  og  forhastet. 
Det  hang  sammen  med  den  Ilterhed,  der  var  i  hans  Natur. 
Han  havde  en  levende  Følelse  af,  hvor  store  Pligtkrav  Kon- 
gegerningen stillede  til  ham,  og  var  derfor  i  største  Uro 
over,  om  han  nu  ogsaa  var  paa  Højde  hermed.  Følgen  af 
denne  Uligevæglighed  i  Sindstilstanden  var,  al  han  i  vig- 
tige Øjeblikke  kunde  blive  forfjamsket  og  lade  sig  forvirre 
eller  overrumple  (saaledes  som  bekendt  overfor  Nelson). 
Men  paa  den  anden  Side  gjorde  hans  altid  aarvaagne 
Iver  for  at   fylde   sin   Plads   ham  til   en   saare  virksom   og 

flittig  Regent,  som  med  ukuelig  Arbejdslyst  satte  sig  ind 
i  alle  Regeringsanliggender,  smaa  som  store,  uden,  som 
det  synes,  nogensinde  at  trætles.  At  der  just  heri  laa  en 
Fare  for  at  tabe  Perspektivet,  er  sandt  nok,  men  ikke 
desto  mindre  kan  man  ikke  lade  være  at  beundre  den 
Grundighed,  hvormed  han  satte  sig  ind  i  og  behandlede 
hver  enkelt  Sag.  Selv  saa  indviklede  og  vanskelige  Emner 
som  Datidens  Finans-  og  Pengevæsen  var  han  fuldkommen 
fortrolig  med,  og  hvad  man  end  kan  indvende  mod  de 
trufne  Afgørelser  fra  et  nationaløkonomisk  eller  fmansviden- 
skabeligt  Synspunkt,  er  intet  sikrere  end,  at  han  fuldtud 
magtede  disse  Sagers  »Teknik«.  I  et  Utal  af  Tilfælde,  store 
saavel  som  smaa,  traf  han  sine  Bestemmelser  efter  en  ret- 
færdig Afvejning  af  de  foreliggende  Omstændigheder,  og 
ihvorvel  det  gamle  Ord  har  gældt  ligesaa  vel  for  ham  som  for 
Præsterne:  c'est  impossible  que  d'auoir  du  bonsens  cinquante- 
deux  fois  par  an,  endsige  da  hver  Dag,  saa  viste  dog 
hans  Afgørelser  tit  og  mangen  Gang  ikke  liden  bonsens.  Mang- 
lede han  Fantasi,  og  var  han  end  blottet  for  Aand  —  som 
den  særdeles  prosaiske  og  ædruelige  Person  han  var  — ,  saa 
sad  han  inde  med  en  god  Portion  tør,  sund  Fornuft.  Og 
hertil  kom  saa  hans  godmodige  Sind  og  varme  Hjerte,  der 
særlig  gav  sig  Udslag  i  hans  Tilgængelighed,  hans  virk- 
somme Velvilje  overfor  Menigmand  og  hans  altid  redebonne 
Overbærenhed  overfor  Armodens  Fristelser  og  Brøst. 

Ganske  naturligt  blev  dette  gengældt,  og  ikke  mindst 
derfor  blev  han  just  saa  folkekær.  Med  Rette  har  Fr.  Ham- 
merich i  sit  »Levnetsløb«  kunnet  skrive:  »Misnøjet  gik 
alligevel  aldrig  ud  over  ham,  der  sad  paa  Thronen  — 
gammel  Kærlighed  ruster  ikke. 

Der  synes  derfor  ej  heller  at  være  nogen  god  Grund 
til   med   Orla    Lehmann   at   fordybe   sig   i   den    »Tilsætning 

af  Servilitet«,  som  Datidens  Loyalitet  jo  unægtelig  havde. 
Det  er  da  egentlig  ikke  til  at  ærgre  sig,  men  kun  til  at 
smile  over,  at  f.  Eks.  selve  Oehlenschlager  lod  sig  henrive 
ved  Synet  af  Frederik  VI  til  Hest  i  Spidsen  for  sine  »ilde- 
sete«  Adjutanter  til  at  skrive  de  højstemte  Strofer: 

Naar  vi  saa  Rolf  henride, 
Lyshaaret,  faderlig, 
Ved  sine  Kæmpers  Side, 
Da  tænkte  vi  paa  Dig. 

Oehlenschlager  var  jo  nu  en  (iang  Skjald,  og  Tiden  var 
vant  til  megen  Kongerøgelse  —  hvad  den  forøvrigt  ikke 
er  bleven  vænnet  helt  af  med  endnu.  De  alvorligste  Na- 
turer i  Frederik  Vis  Samtid  saa  egentlig  i  ham  en  tragisk 
Mand,  som  var  nedbøjet  over  de  tunge  Tab,  Lande!  havde 
lidt  i  hans  Regeringstid,  og  den  dybe  Fattigdom,  hvori 
Folket  efterhaanden  var  nedsunket ^  Baade  i  sit  otfent- 
lige  og  sit  private  Liv  havde  F'rederik  VI  overhovedet 
megen  Modgang,  fristede  mange  onde  Timer,  og  det  er 
])etegnende,  hvorledes  han  afværgede,  at  et  Skib  blev  op- 
kaldt efter  ham,  med  den  Ytring:  »Nej,  der  er  ingen 
Lykke  ved  mit  Navn«.  Herudfra  maa  man  forstaa  en 
Udtalelse  som  P.  Hjorts  (og  han  tør  dog  vel  næppe  be- 
tegnes som  nogen  Smigrer)  om  Kongens  Tapperhed  — 
»den  stille  Tapperhed:  at  bære  selv  det  tungeste«. 

Dette  var  den  modneste  og  dybeste  Opfattelse  af  Kon- 
gen i  hans  Samtid.  Og  paa  forunderlig  Vis  bestyrkes 
den  indirekte  ved  det  Modstykke,  som  indeholdes  i  5ø- 
ren  Kierkegaards  Optegnelser  om  det  halvt  rørende,  halvt 
barnlige  Indtryk,  som  den  da  opvoksende  Slægt  havde 
af    Frederik   VI  —  Scenen    er    Frederiksberg  Have:     Hvad 

'  »Mig,«  skriver  Adolf  Fibiger  i  sine  Krindringer,  »har  altid  Kongen  forekom- 
met som  en  Mand,  der  angrede  og  gjorde  Bod.« 

erstatter  Barndommens  uroiglemmelige  Indtryk  at",  al  Kon- 
gen det  er  Kongen,  og  at  Frederik  den  6.  er  Kongen, 
at  et  appellaiiviim  i  dette  ene  Tilfælde  er  et  proprium 
og  et  proprium  et  appellatiuum.  Hvilken  senere  Alder 
ibrmaar  saaledes  som  den  barnlige  L  videnhed,  dei-  endnu 
ikke  har  oplevet  et  Thronskifte.  der  Intet  veed  in  con- 
creio,  at  udsmykke  Forestillingen  om  Kongen  til  et  over- 
menneskeligt Væsen!  Uden  al  Misundelse,  uden  al  Anelse 
om  Kongeværdighedens  Smerte,  uden  al  Kritik  over  forment- 
lig gode  eller  svage  Egenskaber,  om  det  er  en  god  eller 
en  viis  Konge,  er  Kongen  en  næsten  uundværlig  Figur  for 
ethvert  Barn.  som  uden  at  have  læst  Kongeloven  uvilkaai- 
ligt  gør,  hvad  den  byder:  tænke  Alt,  som  elskeligt  kan 
være,   om   Majestæten.     En  saadan  Konge  boer  naturligvis 

i    et   Elfenbensslot    med   Altaner   — og   saa   sejlede 

Frederik  den  6.  der  om  Søndagen,  og  han  styrede  selv,  og 
Sluproerne  og  Svanerne  var  Virkelighedens  Gengivelse  af, 
hvad  Barnet  kendte  fra  Niirnbergerstykker  og  sine  egne 
Forsøg:  Kongen  og  Dronningen,  der  sejlede  i  en  Baad,  og 
Svanerne,  som  sejlede  bagefter  I  Og  denne  Gengivelse,  hvor 
tro.  Thi  hvad  den  Stærke  ikke  formaaer  at  bevæge  Man- 
den til,  det  formaaer  Barnet  med  sin  List  at  bevæge  ham 
til,  og  hvad  den  Ældre  ikke  med  hele  sin  Kraft  formaaer 
at  pine  ud  af  Virkeligheden,  det  faaer  Barnet  rigeligt  og  i 
Overflod  ud  deraf.« 

»Ja,  Frederik  den  6.  om  Søndagen  i  Frederiksberg  Have, 
og  han  styrede  selv,  og  saa  Sluproerne,  og  saa  Svanerne, 
—  det  er  forbi,  kun  Blomsterduften  ved  Indgangen,  kun 
Erindringen  er  bleven  tilbage!  Og  selv  den  bedste  Under- 
saat,  han  er  dog  ikke  en  saadan  Undersaat,  som  et  Barn 
er  det,  og  den  bedste  Undersaat,  han  har  en  Forestilling 
om    Kongeværdighedens   Smerte,    og   Kongeværdigheden  er 

ingen  Genstand  for  hans  Attraa ,  men  Barnet  ser  i  Kon- 
gen den  eneste  Lykkelige,  ak,  og  det  er  en  Misforstaaelse 
—  thi  det  vai-  Barnet,  der  var  den  eneste  Lykkelige.« 


Der  er  ingensomhelst  Tvivl  om,  at  Landets  Ulykker 
og  Tabet  af  det  norske  Rige  gik  Frederik  VI  haardt  til 
Hjerte.  Han  har  sikkert  ingenlunde  manglet  Følelsen  af 
Ansvar  overfor  Historien  og  havde  Erfaiinger  nok  i  sit 
Liv,  der  viste  ham,  at  man  ikke  mindst  i  de  store  For- 
hold dømmer  efter  Resultaterne  —  om  Facit  er  Tab  eller 
Gevinst.  Men  hvor  uretfærdig  en  saadan  Dom  let  kan 
blive,  og  hvor  fast  det  end  staar,  at  en  Mand  skal  døm- 
mes ikke  efter  det  Vundne,  men  efter  Gerningens  Godhed, 
saa  lader  det  sig,  som  alt  ovenfor  omtalt,  umuligt  dølge,  at 
Frederik  VI's  personlige  Indsats  i  Udenrigspolitiken  netop 
ogsaa  efter  denne  Maalestok  ofte  var  fordømmelsesværdig. 
Dog  er  der  her  paa  hans  Credit-Side  en  tungt  vejende 
Post:  den  Mand,  han  havde  snart  til  Modspiller  og  snart, 
hvad  der  var  endnu  værre,  til  Medspiller,  var  ingen  ringere 
end  selve  den  store  Napoleon.  En  Mand,  der  om  Danmark 
kunde  udtrykke  sig  saaledes  —  det  var  i  Aaret  1811  — : 
^Mainienant  mes  troupes  sont  dans  les  frontiers  du  Dane- 
marc;  je  Vobserve,  et  son  sort  dépendra  de  sa  conduite,« 
eller  saaledes:  »Le  Danemarc  se  conduit  bien;  s'il  se  con- 
duisail  mal,  Je  le  prendrais«  —  en  saadan  Mand  var  aaben- 
barl  ej  alene  en  farlig  Modstander,  men  ogsaa  en  uhygge- 
lig Makker.  Hamle  op  med  et  Verdensgeni  er  nu  en  Gang 
ikke  Hvermands  Sag,  og  da  senere  hen  Frederik  VI's  na- 
tionalliberale Kritikere  selv  kom  til  Magten  og  fik  en  til- 
svarende Opgave  overfor  et  andet  Verdensgeni,  nemlig  Bis- 
marck,  gik  det  dem  visselig  ikke  stort  bedre. 

Frederik  VFs  fældende  Fejl.  som  i  denne  Sammenhæng 
kom  til  at  træde  særligt  frem,  var  den  alt  ovenfor  berørte 
Sky,   han  følte,  for  at  have  overlegne  Mænd  ved  sin  Side. 
Med  A.  P.  Bernstorff  gik  det,  fordi  han  var  saa  meget  ældre 
og   stod    overfor  Ynglingen    med   den  modne,  navnkundige 
Statsmands  hele  personlige  Myndighed,  men  adskilligt  tyder 
paa,  at  den  unge  Kronprins  alligevel  har  følt  det  som  noget 
af  en  personlig  Lettelse,  da  han  blev  ham  kvit.    Og  siden 
da   vendte   han  uafladelig,  eller  dog  i  hvert  Fald  i  næsten 
alle  afgørende  Øjeblikke,  det  døve  Øre  til  selv  fremragende 
Raadgivere.    Vel  kunde  paa  det  indenrigspolitiske  Omraade 
hans  egen  Arbejdsomhed.  Redelighed  og  Retsindighed  man- 
gen god  Gang  bøde  paa  hans  Brist  i  Forholdet  udadtil  — 
han   var  jo   i   det   hele   i   indre   Anliggender,   særlig  af  ad- 
ministrativ Art,  en  ganske  duelig  Regent  — ,  men  det  kom 
ham  dog  ogsaa  her  til  Skade,  at  han  kun  daarlig  taalte  nogen 
stor  Mand   i   sin   Nærhed.     Det   er  ingen  sjælden  Fejl  hos 
Overordnede,   at   de  ikke  kan  lide.  at  deres  Underordnede 
paa    iøjnefaldende  Vis   er  betydelige  Mænd.  men  hvad  der 
er   en   nogenledes   undskyldelig   Svaghed  paa  alle  Samfun- 
dets  øvrige  Trin.  er   i  Virkeligheden  ret  utilgiveligt  for  en 
Konge,   hvis   Opgave   forst   og   sidst   er   denne   at   finde   de 
rette  Mænd  frem.  skænke  dem  sin  fulde  Tillid  og  beskytte 
dem  mod  Misundere  og  Bagvadskere. 

Følgen  af,  at  Frederik  VI  i  for  høj  Grad  manglede 
denne  Kongedyd,  viste  sig  saavel  positivt  i  Forholdet  til 
A.  S.  Ørsted  og  Thronfølgeren  Prins  Christian  —  den  første 
holdt  han  nede.  den  anden  ude  — ,  som  ogsaa  negativt 
deri,  at  Rigets  højeste  Poster  ikke  blev  betroede  til  frem- 
ragende Mænd.  men  til  Middelmaadigheder.  Dette  gjaldt 
saaledes  de  tvende  mest  indflydelsesrige  Mænd  i  Frede- 
rik VI's  Regering,  Kaas  og  Møsiing. 

Justits-  og  Geheiinestatsmin ister  Frederik  Julius  Kaas 
var  i  de  lier  omhandlede  Aar  (op  til  1827)  Præsident  tor 
det  loniemste  al'  de  civile  CoUegier,  det  danske  Cancelli, 
hvis  Forretningsomraade  nærmest  var  det  nuværende  Ju- 
stitsministeriums, noget  al"  Indenrigsministeriets,  herunder 
navnlig  Næringsvæsenet,  og  til  Dels  Kirke-  og  Undeivisnings- 
ministeriets.  Han  var  født  1758,  altsaa  i  1817  59  Aar. 
havde  som  ung  været  Page  hos  Enkedronning  Juliane 
Marie  os'  deretter  haft  en  vderst  broget  Carriére  som  Ofti- 
cer.  Ingeniør  og  Jurist,  indtil  han  1804  havnede  i  den 
højere  Administration.  Gennem  sit  Giftermaal  med  en  norsk 
Dame  blev  han  Ejer  af  Bærums  Jernværk  og  opholdt  sig 
1790—1802  i  Norge,  hvor  han  beklædte  forskellige  Stillin- 
ger saasom  Præsident  for  Christiania  Kommune,  Stiftamt- 
mand osv.  Paa  Grund  af  de  gode  Forbindelser,  han 
derved  havde  erhvervet  sig  i  vort  Frændeland,  blev  han  i 
1809  sendt  op  til  Christiania  for  at  holde  et  vaagent  Øje 
med  Prins  Christian  August,  hvilket  Hverv  han  udrettede 
saa  maadeligt,  at  han  baade  forspildte  sin  tidligere  Popu- 
laritet i  Norge  og  ved  sin  anmassende  Optræden  overfor 
Christian  August  skaffede  F'rederik  VI  adskillige  Ærgrelser 
paa  Halsen.  Ikke  desto  mindre  holdt  han  sig  fast  i  den- 
nes Gunst,  bl.  a.  som  det  sjnies  paa  Grund  af  el  vist  mili- 
taristisk Snit  i  sin  Adfærd  og  sine  Sympathier.  der  i  hoj 
Grad  behagede  den  Soldaterkonge,  som  Sjette  Frederik 
gerne  vilde  gælde  for.  Hovedgrunden  turde  imidlertid  have 
været  den,  at  Kaas  sammen  med  Møsting  havde  staaet  paa 
Kronprins  Frederiks  Side  i  18()().  da  han  efter  det  tyske 
Riges  Opløsning  ønskede  at  indlemme  Holsten  i  den  dan- 
ske Krone  —  hvad  Statsraadsmedlemmerne  af  den  Bern- 
storffske  Kreds  af  al  Magt  havde  modsat  sig.  Frederik  VI 
betroede    ham    derfor   ogsaa    tvende   overordentlige   Sende- 

færd  til  Napoleon,  saaledes  i  1811  Tor  at  lykønske  Kejseren 
til  Kongen  af  Roms  Fødsel,  og  til  Diesden  i  Juni  1(S13  for 
at  svække  det  Indtryk,  som  Deltagelsen  fra  dansk  Side  i 
Forsvaret  af  Hamborg  den  12.  Juni  havde  givet  af.  at  Fre- 
derik VI  paa  dette  Tidspunkt  havde  nærmet  sig  Napoleons 
Fjender.  Det  lykkedes  virkelig  ved  sidstnævnte  Lejlighed 
Kaas  at  berolige  den  store  Kejser  —  denne  begyndte  vel  med 
Ordene:  Kanonskudene  fra  hin  Dag  lyder  bestandig  i  mine 
Orer«,  men  endte  med  at  slaa  ind  i  »den  simple  og  natui- 
lige  Konversationstone,  der  er  ham  saa  egen.  og  hvormed 
han  altid  sætter  den.  han  tiltaler,  å  son  aise«.  Do«"  bør 
det  ikke  tabes  af  Sigte,  at  det  næppe  heller  vilde  have 
været  klog  Politik  af  Napoleon  i  dette  for  ham  saa  farlige 
Øjeblik  at  drive  Danmark  over  paa  sine  F'jenders  Side. 

Medens  Kaas  uforandret  bevarede  Kongens  Tillid,  nod 
han  derimod  alt  andet  end  kvalificeret  Agtelse  hos  den 
store  Almenhed.  Noget  kan  hertil  have  bidraget  hans  efter 
Datidens  Opfattelse  højst  anstødelige  Forhold  til  den  oven- 
for nævnte  Solodanserinde  Madame  Schall:  han  købte  en 
Ejendom  til  hende  i  L3'ngby.  »omgikkes  hende  aldeles 
uden  Sky.  besøgte  hende  endog  om  Aftenen  i  Theatret  i 
hendes  Paaklædningsværelse«  og  viste  sig  med  hende  paa 
offentlige  Maskerader.  (Werlauff:  Erindringer).  Langt  værre 
var  det  imidlertid,  at  han  var  en  taktløs  og  pengegridsk 
Mand,  som  mistænktes  for  at  benytte  sin  betroede  Stilling 
til  at  skaffe  sig  personlig  Fordel.  Men  allerværst  var  det 
dog,  at  medens  han  iøvrigt  skal  have  været  ret  behagelig 
i  daglig  Omgang,  søgte  han  i  sin  Hovmodighed  og  Skin- 
syge stadig  at  svække  og  bryde  Orsteds  Indflydelse  hos 
Kongen  og  i  Cancelliet,  ja  han  fattede  endog  efterhaanden 
ligefrem  Nag  til  ham  og  skadede  ham  eftertrykkeligt  —  til 
alt  andet  end  Gavn  for  P'ædrelandet. 

Doa  da  Kaas  døde,  den  11.  Januar  1827,  vakte  det, 
rimeligvis  som  Følge  af  hans  høje  Stilling  og  ret  vindende 
Væsen,  »en  overmaade  almindelig  Deltagelse«.  Han  og 
hans  Hustru,  med  hvem  han  synes  at  have  samlevet  ud- 
mærket, døde  begge  i  Løbet  af  et  og  samme  Døgn  og  blev 
efter  hans  Ønske  begge  bisat  om  Morgenen  Kl.  5  i  Bælg- 
mørke ved  4  Faklers  Skin  i  Holmens  Kirke.  De  faa  Paa- 
rørende, som  fulgte,  havde  »de  simplest  mulige  Vogne,  og 
alle  hans  sidste  Dispositioner  skulde  overhovedet  have 
været  højst  rørende«  ^  Han  efterlod  sig  intet,  og  Kongen 
maatte  tage  sig  af  hans  Datter. 

Finans-  og  Geheimestatsminister  Johan  Sigismund  Mø- 
sting  var  Præsident  for  Rentekamret,  Chef  for  Finansdeputa- 
tionen  og  første  Medlem  af  Direktionen  for  Statsgælden  og 
den  synkende  Fond.  Han  forenede  saaledes,  hvad  man  nu 
vilde  kalde  Finans-  og  Indenrigsministerportefeuillerne.  Som 
alt  ovenfor  nævnt,  havde  han  sammen  med  Kaas  ivrigt 
støttet  Kronprins  F'rederik  i  1806  —  i  Løbet  af  de  7  føl- 
gende Aar  var  efterhaanden  de  tyskfødte  Modstandere  af 
den  kronprinselige  Opfattelse  bleven  tjernede,  og  i  Spidsen 
for  Statsstyreisens  forskellige  Grene  stod  derefter,  fra  De- 
cember 1813,  udelukkende  danskfødte  Mænd. 

Af  samme  Grund,  som  gjaldt  for  Kaas'  Vedkommende, 
havde  Møsting  meget  at  sige  hos  Kongen,  der  med  en  vis 
Trofasthed  stadig  holdt  ham  hans  Optræden  i  1806  til  (iode. 
løvrigt  skal  Frederik  VI  ikke  altid  'have  været  lige  hen- 
rykt over  sin  Finansminister,  som  var  en  meget  selvraadig 
Mand.  Men  som  Aarene  gik,  vænnede  han  sig  mere  og 
mere  til  ham,  og  naar  der  kom  en  Kurre  paa  Traaden, 
tilbød  Møsting  altid  at  gaa,  og  man  vil  forstaa,  at  dette 
mægtigt  imponerede  Kongen  i   et  Land,    hvor  det   lige  op 

^  Mathilde  lU'inhardt:   F'amilie-Krincliiiit'er. 

til  vore  Dage  er  en  forbavsende  Sjældenhed,  at  en  Mand, 
der  beklæder  en  høj  Post,  er  villig  til  at  vige  sit  Sæde  — , 
ihvorvel  det  stadig  viser  sig,  at  saa  snart  Nogen  i  Stedet 
for  at  lime  sig  til  en  Plads  ved  enhver  forefaldende  Lej- 
lighed er  beredt  til  at  gaa  sin  Vej.  holder  man  ham  straks 
ængstelig  tilbage  i  Kappen. 

Møsting  havde  et  vist  ridderligt  Væsen  og  var  i  Mod- 
sætning til  Kaas  helt  blottet  for  Hovmod  i  sin  ydre  Op- 
træden. Han  var  en  gudfrygtig  og  godgørende  Mand,  som 
ved  Slutningen  af  sin  Embeds-Carriére  med  fuld  Ret  kunde 
hævde:  »Mine  private  P'orhold  til  og  min  Mening  om  Men- 
nesker har  vistnok  i  forekommende  Tilfælde  kunnet  have 
en  Indflydelse  paa  min  Anskuelse  for  (hvilket  er  menne- 
skeligt og  tilgiveligt),  men  vist  aldrig  imod  nogen  Mand, 
naar  jeg  skulde  handle  som   Embedsmand.« 

Møsting  har  sikkert  ogsaa  haft  en  vis  administrativ 
Dygtighed,  men  han  savnede  ganske  det  Overblik  over 
Finanserne,  som  deres  slette  Tilstand  netop  under  hans 
Styre  i  saa  høj  Grad  krævede.  Hans  Syn  synes  at  have 
være  helt  blottet  for  theoretisk  Indsigt  paa  dette  Omraade 
og  kun  at  have  været,  hvad  man  kalder  den  praktiske 
Mands,  noget,  der  i  en  Sammenhæng  som  den  her  om- 
handlede uvægerlig  fører  til,  at  alt,  hvad  der  bliver  gjort, 
kun  bliver  gjort  stykkevis  og  delt,  uden  Plan  og  uden 
Maal. 

Møsting  var  en  saare  konservativ  Mand  i  Ordels  slette 
Betydning,  »til  at  rokke  ved  noget  Gammelt  og  med  Kraft 
opføre  noget  Nyt  var  Møsting,  helst  naar  det  berørte  nogen 
Person  ubehageligt,  ikke  tilbøjelig  ^  Naar  han  dog  paa 
enkelte  Omraader  viste  en  vis  Liberalitet,  var  dette,  fordi 
han  som  gammel  Cancelli-Embedsmand  gik  i  Traditionens 

'  Jonas  Collins  Dom     ^Det  Collinske  Hus«.  S.  544). 


7() 

Gangkurv  —  og  dcii  al'  Forgængerne  skabte  Behandling  af 
en   Hække  wSagei-  var  jo   netop  lil)eral. 

Om  (len  gamle  Moltke  er  ovenfor  berettet  —  han  døde 
allerede  den  5.  Oktober  1818.  og  Finansernes  Styre  gik 
derefter  helt  over  til  Møsting.  Ifølge  Mynster^  bekæmpede 
Moltke  i  sin  sidste  Tid  det  den  Gang  projekterede  Laan, 
som  skulde  afhjælpe  Godsejernes  Forlegenhed,  og  hvormed 
man  vilde  bringe  Fasthed  i  Pengevæsenet  —  saa  snart  han 
var  død,  blev  Laanet  i  Begyndelsen  af  1819  eflektueret.  Hvor 
meoen  Betvdning  det  vilde  have  haft  for  Landets  Finanser, 
om  han  havde  levet  noget  længer,  er  vanskeligt  at  afgøre 
allerede  af  den  Grund,  at  Dommene  over  hans  faglige 
Indsigt  falder  meget  forskelligt  ud.  I  Modsætning  til  Hists 
Lovtaler  staar  Jonas  Collins  Bemærkning  i  hans  Erin- 
dringer, al  den  ikke  var  overvættes  dyb<  :  da  der  blev 
Spørgsmaal  om  Afbetalinger  paa  Statens  Gæld,  begyndte 
han  med  at  afbetale  den  Del  af  Gælden,  som  lød  paa  rede 
Valuta,  hvorimod  Seddelgælden,  hvis  rede  Værd  da  var 
relativt  ubetydelig,  men  tiltog  med  Pengevæsenets  Aar  for 
Aar  fremadskridende  Bedring,  blev  henstaaende  til  flere 
Millioners  Tab.  De  skikkelige  Mænd.  tilføjer  Collin,  »som 
efter  gamle  Moltkes  Afgang  har  skrevet  om  hans  Bestyrelse 
og  havde  deres  Efterretninger  fra  ham  selv,  fremstillede 
hans  Færd  anderledes. 

Medens  man  i  Rentekamret  holdt  stift  paa  det  gamle 
traditionelle,  var  der  mere  Liv  og  Frihed  i  (ieneral-Told- 
kamret,  og  dette  CoUegium  nød  ogsaa  en  temmelig  udelt 
Agtelse.  Ifølge  Collin,  der  som  det  nedenfor  nærmere  vil 
ses,  havde  indgaaende  Kendskab  til  Datidens  Collegievæsen, 
var  derimod  General-Land-Okonomi-  og  Commerce-Colle- 
giet     et  underligt  Døgnprodukt.    Det  hængte  ikke  sammen, 

*  »Meddelelser  om   mit   Levnet  ,  S.  82. 

Foretagender  osv.  liørte  der  til  Dagens  Orden.  Da  Ernst 
Schimmelmann  i  en  Aarrække  havde  været  dets  Chef,  og 
hele  hans  Arbejdsmaade  var  en  nervøs  Skiften  mellem  Om- 
svøbsfuldhed  og  hæsblæsende  Hastværk,  turde  dette  vel 
ogsaa  nok  have  sat  sit  Præg  paa  Collegiets  Virksomhed. 
Men  efter  at  det  var  bleven  slaaet  sammen  med  General- 
Toldkamret,  kom  det  efterhaanden  til  i  almindeligt  Om- 
dømme at  nyde  et  vist  R}'  for  Liberalitet,  navnlig  i  Mod- 
sætning til  Cancelliet. 

For  General-Toldkammer-  og  Commerce-Collegiet,  hvor- 
under sorterede  foruden  Toldvæsenet  alle  Handels-.  Indu- 
stri- og  Konsulatssager.  var  Oue  Hammel  Sehested  fra  1816 
Præsident:  i  1824  blev  han  tillige  Geheimestatsminister. 
Han  var  født  i  Norge  1757.  \ar  altsaa  i  1817  60  Aar  og' 
havde  bag  sig  en  lang  Carriére  i  det  gamle  General-Land-, 
Okonomi-  og  Commerce-Collegium  il778  Auscultant,  i 
1781  Gom  mitteret.  1784  første  Deputeret  med  umiddelbart 
Referat  til  Regenten  fra  1804,  1813  Præsident).  1814  var 
han  tillige  bleven  Præsident  for  det  Vestindisk-Guineiske 
Rente-  og  General-Toldkammer,  og  da  dette  blev  slaaet 
sammen  med  Commerce-Collegiet.  blev  han  ret  naturligt 
1816  dette  nye  kombinerede  CoUegiums  Chef.  Han  var 
en  sand  Arbejdsbi,  gik  med  største  Iver  og  Interesse  op  i 
sin  Kmbedsgerning.  som  han  derfoi'  ogsaa  røgtede  med 
Nidkærhed  og  Grundighed.  Schimmelmann.  der  i  en  lang 
Aarrække  havde  været  hans  Overordnede,  satte  stor  Pris 
paa  ham.  Som  Folge  af  sin  jævne  tillidvækkende  Optræden 
var  han  overhovedet  almindelig  afholdt  og  nød  sin  Konges 
højeste  Bevaagenhed. 

Heller  ikke  Sehested  var  dog  saa    lidt   som  Møsling  og 
Kaas    nogen    fremragende    og    vidtskuende    Mand.     Skønt 


stillede  paa  Statens  højeste  Poster  var  de  kun  duelige  Bu- 
reaukrater, der  kendte  deres  Kram  og  passede  deres  Ting. 
Først  i  anden  Række  fandt  man  de  Mænd,  der  sad  inde 
med  overlegen  Indsigt  og  lykkelig  Evne  til  at  give  Admi- 
nistration og  Lovgivning  et  lødigt  Præg.  Nævnes  maa 
saaledes  Schmidt- Phiseldeck  i  Commerce-Collegiet,  Jonas 
Collin  i  Finansforvaltningen  og  fremfor  alt  .4.  5.  Ørsted  i  det 
danske  Cancelli. 

Conrad  Georg  Friederich  Elias  von  Schmidt-Phiseldeck  var 
født  i  Brunsvig  1770,  altsaa  i  1817  47  Aar,  og  nedstam- 
mede fra  en  flandersk  Slægt.  1789  var  han  bleven  Lærer 
for  den  store  Købmand  Constantin  Bruns  Søn,  følte  sig 
derefter  knyttet  til  Danmark,  hvis  Sprog  han  fuldkommen 
tilegnede  sig,  og  opnaaede  i  1797  Assessorstilling  i  Økonomi- 
og  Commerce-Collegiet.  1801  blev  han  derpaa  Committeret 
og  1812  Deputeret  i  Collegiet,  1813  endvidere  Direktør 
ved  Rigsbanken.  Skønt  oprindelig  Theolog  —  i  90erne 
holdt  han  Forelæsninger  over  Exegetik  ved  Kjøbenhavns 
Universitet  —  erhvervede  han  sig  efter  Opmuntring  af 
Schimmelmann  efterhaanden  grundige  Kundskaber  i  »Ka- 
meralvidenskaberne«  Nationaløkonomi  og  Finansvidenskab, 
og  gjorde  dem  med  Snille  frugtbringende  i  sin  Embeds- 
gerning,  var  overhovedet  en  alsidig  dannet  Mand  med 
store  literære  Interesser  og  forfattede  selv  adskillige  Skrifter 
af  socialpolitisk  og  folkeretligt  Indhold,  hvoraf  især  en 
Bog  om  Amerika  (1820)  som  Fremtidens  Mønsterland  vakte 
ikke  ringe  Opsigt.  Han  var  et  meget  fremtrædende  Medlem 
af  den  kgl.  Kommission,  som  først  udkastede  Planen  til 
Dannelsen  af  Grosserer-Societetets  Komite,  og  har  rimelig- 
vis fremfor  nogen  sat  sit  Stempel  paa  denne  Kommissions 
Arbejde. 

I  sine  Dagbogsoptegnelser   fortæller  Laurids    Engelstoft, 

hvorledes  han  i  1807  havde  en  Disput  med  Schmidt-Phi- 
seldeck,  som  hævdede,  »at  den  sunde  P'ornufts  frie  Ud- 
dannelse ved  Realkundskaber  og  med  Tilsidesættelse  af 
Sprogundervisning  og  andet  lærd  Pedanteri  var  det  rette, 
medens  den  lærde  Dannelse  gjorde  uskikket  til  praktiske 
Forretninger.«  Engelstoft  bekæmpede  med  Heftighed  den 
fordømte  Lære  om  den  simple  sunde  Fornufts  Tilstrække- 
lighed og  Rutine-Mekanismens  Ypperlighed  <  —  »Collegier, 
der  ikke  bestaar  af  andet  end  Rutine-Mennesker,  er  ikke 
heller  andet  end  Skriverstuer  .  Og  han  slutter  sin  Opteg- 
nelse med  spydig  at  bemærke,  at  Justitsraad  Schmidt 
som  Medlem  af  Commerce-Collegiet  ansaa  det  for  Pligt  at 
forsvare  i  hin  Sætning  dettes  Princip.« 

Nutiden  vil  maaske  snarest  holde  med  Schmidt-Phisel- 
deck  og  med  ham  anse  det  af  Engelstoft  haanede  »Princip; 
for  ikke  ueffent  i  et  Handelsministerium;  men,  som  man 
vil  have  set,  stemmer  den  senere  Riskops  Opfattelse  af 
det  daværende  Commerce-Collegium.ret  godt  med  Collins. 

Jonas  Collin  blev  den  6.  Januar  1817  41  Aar  og  var 
just  Aaret  før  ved  Omordningen  af  CoUegierne  bleven  Fi- 
nansdeputeret  og  Deputeret  i  Rentekamret,  saaledes  at  alt- 
saa  Møsting  var  hans  Foresatte.  Allerede  1801  var  han 
kommen  ind  som  Kopist  i  Rentekamret,  var  senere  som 
Fuldmægtig  gaaet  over  til  Finanscollegiets  Sekretariat,  og 
da  han  desuden  i  Aarenes  Løb  var  bleven  anvendt  til  en 
Mængde  ekstraordinære  Hverv  paa  Statsvæsenets  forskel- 
ligste Omraader,  havde  han  efterhaanden  erhvervet  sig  ind- 
gaaende  Kendskab  til  Administrationens  forskellige  Grene 
—  intet  Under,  at  han  derfor  i  mange  Maader  blev  den 
faktisk  ledende  Mand  helt  op  til  F3^rrerne.  Møsting  var  i 
Modsætning  til  Kaas  ikke  jaloux  paa  sin  nærmeste  Under- 
ordnede,   men  var  tværtimod  ret  tilfreds   med,    at  denne  i 

sin  slore  Arbejdsiver  og  Nidkærhed  tog  sig  af  saa  meget 
som  muligt.  I  1832  blev  vel  Møsting  meget  stødt  over,  at 
('.oUin  som  Medlem  al'  en  Kommission,  der  skulde  under- 
søge noijle  Mislii>hedei'  ved  det  Frederiks})Oig'ske  Stutteris 
Forvaltning,  intet  Hensyn  tog  til,  at  hans  tidligere  Overord- 
nede just  sad  i  Stutteriets  Direktion,  men  ubarmhjertig 
ijlottede  alle  Fejlene.  —  han  kunde  da  ogsaa  i  et  Biev  til  Col- 
lin med  Rette  henvise  til,  al  han  i  sit  Samarbejde  med  denne 
stedse  havde  opført  sig  mod  ham  som  en  ærlig   Ven. 

Det  ei-  noksom  bekendt,  hvorledes  Collin  foruden  at 
røgte  sin  Kmbedsgerning  paa  fortrætfelig  Vis  var  Initiativets 
Mand,  som  med  altid  aarvaagen  Almensans  Gang  paa  (iang 
gik  i  Spidsen  for  Arbejdet  paa  at  genopbygge  Landet  efter 
Nederlagets  og  Sammenbrudets  Aai\  Det  var  særlig  Land- 
brugets Opkomst,  han  viede  sin  Kraft  og  Inteiesse,  men 
ogsaa  de  skønne  Kunster  blev  han  en  højsindet  Beskytter, 
og  1824  var  han  Medstifter  af  Athenæum  og  Selskabet 
for  Naturlærens  Udbredelse.  Ikke  mindst  Fortjeneste  ind- 
lagde han  sig  ved  —  sammen  med  I^tatsraad  Bech  (i  Gen. 
Toldkamret)  —  1820  at  oprette  Landels  første  Sparekasse, 
del  nu  saa  rige  og  ansete  Pengeinstitut,  Sparekassen  for 
Kjøbenhavn  og  Omegn. 

Biskop  Bindesbøll  skildrede  ham  siden  saaledes:  »Han 
havde  et  indre  Kald  til  at  Jiandle  —  —  han  havde  Mod 
til  al  bryde  Vejen  for,  hvad  der  eftei-  streng  Prøvelse  for 
ham  havde  godtgjort  sin  Berettigelse  til  al  træde  ind  og 
tage  Plads  i  Livet.  —  —  Han  stod  sin  Konge  nær.  og 
naai"  han  stedtes  foi"  hans  Aasyn ,  da  turde  den  prøvede 
Tjener  tillade  sig  at  tale  et  Oprigtighedens,  Frimodighe- 
dens Spiog,  som  kun  den  ret  kan  tilegne  sig,  som  aldrig 
misbrugte  Velynderes  Tillid.«  Frederik  VI  ytrede  da  og- 
saa en  (iang  til  ham,  efter  al  han  havde  forsvaret  sit  Col- 

legium  mod  Kongens  Vrede  ved  i  en  Indstilling  at  vise, 
at  Collegiet  ingen  officiel«  Kundskab  havde  om  Sagen: 
»Ja,  min  gode  Collin,  jeg  ser  nok,  at  De  har  villet  dryppe 
mi«  i  mit  e^et  Fedt.« 

Ingen  Mand  indenfor  Datidens  Statsstyre  var  dog  saa 
betydelig  som  A.  S.  Ørsted.  Den  berømte  Retslærde  var 
den  Gang  89  Aar  og  stod  altsaa  i  sin  fejreste  Manddom. 
1813  var  han  bleven  udnævnt  til  Deputeret  i  det  danske 
Cancelli,  1825  blev  han  desuden  Generalprokurør.  I  det  Aar, 
her  nærmest  omhandles  (1817),  var  han  forøvrigt  om  Som- 
meren lige  ved  at  falde  i  Unaade  hos  Kongen:  efter  Tugt- 
husoprøret mente  Cancelliet  at  burde  imødekomme  Kon- 
gens Ønske  ved  at  indstille,  at  hvis  de  Skyldige  ikke  kunde 
findes,  skulde  hver  tiende  Mand  skydes,  men  Ørsted  vilde 
ikke  medunderskrive  Forestillingen:  Frederik  VI  blev  op- 
tændt af  stor  Harme  herover,  og  Kaas  undlod  ikke  at  puste 
til  Ilden  —  thi  allerede  da  var  Ørsteds  blide  Intelligenstype 
denne  hovmodige  Mand,  der  helt  og  holdent  var  Villies- 
menneske,  inderligt  imod.  Kongen  kaldte  endog  Ørsted 
op,  overfusede  ham  med  BeskNddninger  for  Selvraadighed 
og  fordærvelige  Grundsætninger  og  endte  med  at  sige  til 
ham,  at  hvis  han  ønskede  sin  Afsked,  skulde  den  blive 
bevilget.  Ørsted  lod  vel  dette  Vink  uænset,  men  gav  heller 
ikke  en  Tomme  efter:  i  et  skriftli"t  Memorandum,  som 
han  indleverede  til  sit  Forsvar,  begrundede  han  tværtimod 
udførligt,  omend  selvfølgelig  i  ærbødige  Former,  sit  Stand- 
punkts uforanderlige  Rigtighed,  og  hermed  lod  Kongen  det 
da  ogsaa  have  sit  Forblivende  uden  siden  at  komme  til- 
bage til  denne  Sag. 

Denne  Episode  fra  Komiteens  Stiftelsesaar  fortjener  saa 
meget  mere  at  fremdrages,  som  den  er  et  Vidnesbyrd 
blandt   mansfe  andre  om  en   ofte  gentagen  Paastands  tvivl- 

somme  Rigtighed.  Baade  medens  han  levede  og  senere 
hen,  op  til  de  allersidste  Aar,  er  det  nemlig  Gang  paa  Gang 
bleven  hævdet,  at  han  manglede  Karakterstyrke,  hvad  der 
navnlig  skulde  vise  sig  i  en  altfor  stor  Bojelighed  overfor 
Magthavernes,  særlig  den  souveraine  Konges,  Villie  — 
og  som  eneste  undskyldende  Moment  peges  der  da  paa 
hans  store  dialektiske  Sans,  der  gjorde  ham  det  let  at  se 
hver  Sag  fra  alle  Sider. 

Noget  ligger  der  naturligvis  i  dette  sidste.  Han  skriver 
selv  saa  yderst  betegnende  et  Sted,  at  nu  har  han  »frem- 
sat de  Grunde,  som  taler  for  den  af  mig  antagne  Mening, 
og  tillige  efter  min  sædvanlige  Maade  anført  de  vigtigste 
Modgrunde,  som  jeg  derimod  kunde  tænke  mig  (tilligemed 
min  Gendrivelse  af  disse)«.  Men  just  herved  støder  man 
da  ogsaa  paa  det  herskende  Træk  i  hans  Aand,  paa  hans 
Grund -Væsen.  Han  var  fra  Naturens  Side  helt  og  hol- 
dent intellektuelt  bestemt.  Med  Rette  har  man  peget  paa, 
hvorledes  han  allerede  som  20aarig  Yngling  i  en  filoso- 
fisk Afhandling  udtrykker  det  Haab,  at  Sandheden,  uden 
al  Bram  og  Lyst  til  at  sige  noget  paafaldende,  vil  findes 
ikke  at  ligge  saa  højt,  at  det  kun  skulde  være  faa  Udvalgte 
givet  at  skimte  den,  men  at  den  er  tilgængelig  for  enhver, 
der  kan  tænke  i  Sammenhæng  og  ikke  skyer  den  Ulejlig- 
hed, som  dermed  er  forbunden.«  Disse  Ord  er  saa  at  sige 
hans  Livs  Motto:  man  sporer  ikke  alene  i  dem  hele  den 
Beskedenhed,  som  hans  tarvelige  Ungdomskaar  havde  ladet 
gaa  ham  over  i  Blodet,  men  først  og  sidst  hans  klippefaste 
Tro  paa  den  menneskelige  Tanke  som  Tilværelsens  egent- 
lige Dominant.  Denne  urokkelige  Tillid  til,  at  den  men- 
neskelige Tænkning  kan  løse  alle  Livets  Vanskeligheder, 
gav  hans  Aand  dens  Styrke,  hans  Sind  dets  Ligevægt, 
skabte    overhovedet    uforlignelig    Enhed    og    Sammenhæng 

i  hans  Væsen  og  Livsførelse  —  men  var  tillige  den  Svag- 
hed, hvorved  han  hang  sammen  med  det  Aarhundrede, 
han  fødtes  i^  Den  kom  ogsaa  til  at  føles  af  ham  selv  som 
en  Svaghed,  da  han  senere  i  sil  Liv  blev  stillet  overfor 
den  nationalliberale  Journalistiks  farverige  Agitation.  Det 
lidenskabeligt  forvredne,  det  paradoksalt  tilspidsede,  Knyt- 
næve-Faconen og  Appellen  til  Instinktet  kunde  han  med 
sine  rolige,  afgærede  Tankeudviklinger  og  sit  gyldne  Maade- 
hold  umuligt  hamle  op  med.  Yderst  betegnende  skriver 
han  i  sine  Erindringer:  »Der  er  rigtignok  intet  sædvan- 
ligere i  vor  Oppositionspresse  end  under  de  mest  skærende 
Udtryk  at  stille  tvende  Yderpunkter  i  de  Forhold  og  Til- 
stande, som  den  vil  ophøje  eller  nedsætte,  mod  hinanden, 
og  uden  at  bekymre  sig  om  alle  de  Mellemled,  der  be- 
høves til  en  rigtig  Opfatning  og  Bedømmelse  af  Modsæt- 
ningerne deraf  uddrage  den  Slutning,  som  man  i  Øjeblik- 
ket ønsker  at  gøre.«  Alle  Mellemleddene  —  var  det  ikke 
netop  altid  dem.  Ørsted  omhyggeligt  sørgede  for  at  faa 
med  som  alle  lige  logisk  nødvendige  i  Tankerækkens 
ubrudte  Kæde?  Hvor  forfærdende  da  at  se  paa,  at  man 
med  Villie  satte  over  dem  i  et  Spring! 

Den  bekendte  Finansforfatter  Nathanson  beskyldte  ham 
en  Gang  for  at  have  spottet  over,  at  D.  A.  Meyer  skulde 
have  forudset  og  forudsagt  Krigen  —  »sligt  har  Meyer  al- 
drig ytret,  og  det  er  ubegribeligt,  hvorledes  Ørsted  i  sin 
ugrundede  Harme  over  Meyer  kan  paastaa  noget  saa  taabe- 
ligt  blot  for  at  nedsætte  Meyers  Karakter.  Paa  denne 
grausame  Salbe  svarede  Ørsted:  »Nathanson  har  ganske 
Ret  i,  at  Meyer  aldrig  har  ytret  hin  Taabelighed  (jeg  maa 
vel  følge  Hr.  Nathanson  i  at  bruge  dette  Udtryk,  skønt 
det  ellers  ligger  udenfor  den  Kreds  af  Ord,  hvormed  jeg 

'  .Ifr.  Goetlie:  Ottiliens  Tagebiich  i     Die  \Vahlver\vandschaften<. 

betjener  mig  i  Omtalen  al'  andres  Meninger,  saa  forkerte 
disse  end  maatte  være):  men  det  er  lieller  ikke  Me3^er,  jeg 
har  tillagt  en  saadan  Ytring.  Taabeligheden  maa  Hr.  Na- 
thanson  selv  beholde  —  det  er  og  noget,  hvorfor  vore 
Dages  Journalister  idelig  har  Brug.« 

Disse  Ord  blev  skrevet  for  60  Aar  siden,  men  turde 
dog  endnu  have  en  vis  Gyldighed. 

Nu  maa  det  indrømmes,  at  Virkningen  af  Ørsteds  klare 
og  grundige  Behandling  al"  de  Emner,  som  han  syslede 
med,  helt  ofte  svækkes,  ja  endog  af  og  til  forspildes,  just 
derved,  at  han  udelukkende  sigter  paa  og  stræber  efter  at 
sætte  Læsernes  Tanker  i  Bevægelse.  Forstanden,«  siger 
en  af  vore  store  Tænkere,  forsmaar  alt,  hvad  F'antasien  og 
Følelsen  hitter  paa;  men  Følelsen  og  Fantasien  gør  det 
samme  med  samme  Bet  overfor  Forstanden  —  eller  til- 
hører Følelse  og  Fantasi  ikke  et  Menneske  ligesaa  væsent- 
lig som  F'orstanden?  Tiden  har  siden  Ørsteds  Manddoms- 
dage  i  stedse  stigende  Grad  stillet  den  Fordring  til  de  For- 
fattere og  Talere,  som  for  Alvor  ønsker  at  paavirke  deres 
Medmennesker,  at  de  ved  deres  Fremstillingskunst  maa 
sørge  for,  at  Sindet  røres,  at  Følelseslivet  sættes  i  Svingning 
—  ja  det  turde  endog  være  nok  saa  virkningsfuldt  at  vække 
Lidenskaberne  som  at  vække  Eftertanke.  Allerede  fra  Tre- 
divernes Dage  er  danske  Læsere  bleven  vænnede  til  at 
skulle  hidses  eller  forarges,  stemningsberuses  eller  kildres 
til  Latter  —  bare  een  Ting  vil  man  have  sig  bestemt  fra- 
bedt: at  blive  nødt  til  at  skulle  tænke. 

Og  hvad  er  Følgen V  Midt  oppe  i  en  Tid,  hvor  Virke- 
midlerne i  det  offentlige  Ordskifte  efterhaanden  er  bleven 
rent  literære,  rent  artistiske  —  Bythme  og  Farve  i  Stedet  for 
Linier  og  Logik  —  og  hvor  fremfor  alt  det  bedste  Vaaben 
er  at  kunne  faa  Latteren  paa  sin  Side,  fører  tilsidst  Trangen 

til  virkelig  al  vide  Besked  og  l'aa  dannet  sig  en  forstandig 
Dom  over  Sagerne  eller  Begivenhederne  til  den  besvnder- 
ligste  Beaktioii.  Overmæt  af  den  agitatoriske  Skrivemaades 
kr3'drede  Tillavning  og  behændige  Servering  vender  den 
Sandhedssogende  sig  i  stik  modsat  Retning,  havner  i  Ked- 
sommeligheden og  forveksler  den  med  Grundighed  og  Alvor. 
Saaledes  opstaar  den  i  vore  Dage  saa  kendte  Type:  den 
langskødede  Alvorsmand,  hvem  alle  gaber  over  og  just 
derfor  fatter  Tillid  til.  Alvoren  er  den  nemmeste  af  alle 
Attituder,  har  en  stor  Forfatter  en  Gang  sagt,  men  den, 
som  ikke  hvert  Øjeblik  tør  underkaste  sin  Alvor  Spøgens 
Prøve  og  Kontrol,  han  er  dum,  er  komisk.  Desto  værre 
er  den  nulevende  Slægt  herhjemme  nok  lattermild,  men 
savner  altfor  ofte  egentlig  komisk  Sans. 

Dog  det  er  kun  dans  Vamour,  que  trop  nest  pas  assez: 
hvor  det  gælder  Fremstilling  af  Samfundsforhold,  turde 
denne  vor  Tidsalders  Svingen  mellem  et  Overmaal  af  fedt- 
skinnende  Farver  eller  af  tør  Kedsommelighed  være  et 
sørgeligt  Svagheds -Tegn.  Her  om  nogetsteds  gælder  det 
om  »at  holde  sig  Midtermaalet  for  Øje<.  Hvor  rigtigt  det 
end  er  —  nærværende  Forfatter  skal  være  den  sidste  til 
at  benægte  det  — ,  at  enhver  Tilrettelægning  af  en  Sag 
eller  Skildring  af  et  Forhold  ej  alene  kræver  Tænke-Evne, 
men  ogsaa  Fremstillings-Kunst,  at  det  kun  er  Tonen,  som 
gør  Musiken,  og  at  Varme  og  Velklang  ligesaa  vel  er  be- 
rettigede Virkemidler  som  rene  Raisonnements,  saa  bør 
dog  først  og  fremmest  den  klare  Viden  anslaa  Kammer- 
tonen, og  Logikens  Liniedragning  skinne  tydeligt  gennem 
Billedets  Lys  og  Lød.  Det  er  Stregen,  som  viser  Mesteren 
—  hverken   Klangfarven  eller  KoloritenI 

Just  derfor  vil  da  ogsaa  Ørsted,  til  Trods  for  han  kun 
var  Tegner   og   intet   forstod    til    Farvelægning,   sikkert  be- 

staa  Tidens  Prøve  som  Juridisk  og  nationaløkonomisk  For- 
fatter: hans  Streg  lader  sig  ikke  udvidske  eller  bortætse, 
men  er  skarpt  og  haarfint  ridset  ind  i  Historiens  Kobber- 
tavler. Han  kan  kede  et  Nutidsmenneske,  som  et  klassisk 
Kunstværk  saa  ofte  gør  det,  fordi  de  fleste  i  vore  Dage 
mangler  Forudsætninger  —  Kundskaber,  Ln^sI,  Tid  —  til 
virkelig  at  gennemlæse  det  gamle  Skrift  eller  til  ret  at  be- 
skue det  gamle  Maleri.  Dertil  hører  saare  tit  ej  alene 
Taalmod,  for  ikke  at  sige  Andagt,  men  ogsaa  Dannelse, 
fortroligt  Kendskab  til  den  historiske  Baggrund,  op  mod 
hvilken  Værket  fortoner  sig,  eller  i  hvis  Belysning  det  maa 
ses.  Dog  selv  om  Ørsted  vil  kunne  kede  en  ørkesløs  eller 
overfladisk  Læser,  saa  vil  dog  selv  denne  efter  blot  den 
flygtigste  Gennemkigning  af  et  Par  Sider  aldrig  miskende, 
at  den  liniestrenge  Alvor,  som  her  træder  ham  i  Møde, 
saa  langt  fra  er  den  Attitude,  bag  hvilken  Dumheden 
dølger  sig,  at  den  tværtimod  er  »den  yderste  Reflexions 
fineste  F'rugt«^ 

Det  er  sandt,  at  Ørsteds  saa  dialektisk  udviklede  Tænke- 
Evne  lod  ham  se  alle  en  Sags  Sider  og  alle  Afskygninger 
i  hver  enkelt  Side  —  det  turde  derimod  være  Sandhed 
med  Modifikation,  at  han  herigennem  bødede  paa  den 
store  Brist  i  Karakterens  Støbning:  Manglen  paa  Fasthed 
i  Villien,  og  at  hans  Liv  derfor  blev  »en  Bøjen  sig  ind 
under,  uden  at  han  tog  Maal  af  Afslagets  Størrelse« :  hans 
Dialektik  satte  ham  jo  saa  højst  heldigt  »i  Stand  til  at 
fremstille  for  hans  eget  Sind  ogsaa  alt  det,  der  kunde  tale 
for  den  Opfattelse  af  en  Sag,  som  ikke  var  hans«,  hvor- 
ved han  stadig  kunde  »sørge  for  (!)  <,  at  hans  Videnskab  og 
Administrationen,  »hvor  de  ikke  helt  passede  sammen«,  dog 
alligevel     kom  til  at  dække  hinanden  (!)«^ 

^  Søren  Kierkegaards  Papirer.  G.  Bd.  '  Ru  i)  in:  Frederik  VI's  Tid  S.  495  f.  o.  a.  St. 
Udhævelserne  er  foretagne  af  nærværende  Forf. 

Denne  Karakteristik  er  allerede  derfor  lidet  træffende, 
at  den  særdeles  vanskeligt  lader  sig  stemme  sammen  med  ad- 
skillige Træk  i  Ørsteds  Embedsvirksomhed,  hvilke  netop  vi- 
ser stor  Fasthed  i  den  hævdede  Anskuelse  og  en  fuldt  upaa- 
klagelig  Frimodighed  overfor  Enevoldskongen.  Et  enkelt 
Eksempel  er  allerede  ovenfor  nævnt.  Hertil  skal  endnu  føjes, 
at  det  netop  var  A.  S.  Ørsted,  som  affattede  Cancelliets  Svar 
paa  den  berygtede  Forespørgsel  om,  hvorvidt  Prins  Christians 
Udelukkelse  fra  Arvefølgen  kunde  bringes  i  Samklang  med 
Kongeloven.  Som  noksom  kendt,  vilde  Norge  efter  Kieler 
Freden  ikke  underkaste  sig  denne,  og  den  danske  Stat- 
holder deroppe.  Prins  Christian  Frederik,  Frederik  Vis 
Fætter  og  Thronarving,  den  senere  Christian  VIII,  stillede 
sig  da  Side  om  Side  med  det  norske  Folk  overfor  Sverige, 
indkaldte  en  grundlovgivende  Rigsforsamling  i  Ejdsvold 
og  antog  Navn  af  »Norges  Regent  .  Samtidig  med  Ved- 
tagelsen af  Norges  frie  Forfatning  den  17.  Maj  lod  han  sig 
derpaa  vælge  til  Norges  Konge.  Det  var  under  disse  Om- 
stændigheder, at  der  fra  Stormagterne,  ifølge  hvis  Villie 
Norge  skulde  forenes  med  Sverige,  lagdes  et  uh3Te  Tryk 
paa  Danmark,  for  at  det  skulde  medvirke  til  en  »IoyaF> 
Gennemførelse  af  Fredslutningen,  og  fra  russisk  Side  stil- 
ledes der  i  saa  Henseende  det  bestemte  Krav,  at  Prins 
Christian  skulde  udelukkes  fra  den  danske  Arvefølge.  Ju- 
stitsminister Kaas  rettede  derfor  den  alt  nævnte  Forespørg- 
sel til  det  danske  Cancelli  og  lod  skimte  igennem,  at  Fre- 
derik VI  ønskede  Spørgsmaalet  besvaret  med  Ja\  Men 
Cancelliets  Svar  forblev  netop  i  Ørsteds  Formning  helt 
omvendt  et  ubetinget  Nej,  og  da  Prins  Christian  i  det 
givne  Øjeblik  var  ombølget  af  hele  det  danske  Folks  Sn^i- 


^  Forøvrigt  efter  A.  D.Jørgensens  Fremstilling:   >niod  Kongens  Villiec  —  hvilken 
Hjemmel  han  har  herfor,  er  nærværende  Forfatter  ubekendt. 

pathi,    hvorimod   Frederik  VI   som  ovenfor  beiørl  paa  del 
daværende  Tidspunkt,  lige  efter  Kieler  F^reden,  forbigaaende 
stod  ret  svagt  i  det  almindelige  Omdømme,  ansaa  Cancel- 
liet,  hvori  Ørsted  allerede  i  Kraft  af  sin  Overlegenhed  ved 
saadanne  Lejligheder  afgjort  var  den  ledende,  det  ej  alene 
for   betimeligt,    men    nødvendigt    at    knN^tte  en  politisk   Ud- 
talelse til  den  retslige;     I  det  Øjeblik,  Nationen  bringes  fra 
at  betragte  Kongeloven  som  en  fast  og  urokkelig  Regel  for 
Konge  og  Folk,  kunde  der  muligen  fremkomme  Tvivl  om 
Kongens   egen   Ret   og  Adkomst   til  at  herske  over  Folket, 
()"■   disse  Tvivl    vilde    let    kunne    have    Følger  i  en  Tid,   da 
de    mange  Ulykker,  som  har  rammet  Riget,  har  —  det  er 
en   hellig   Pligt   her  frimodigen  at  sige  den  fulde  Sandhed 
—  hos  den  store  Mængde,  der  er  saa  tilbøjelig  til  at  skrive 
sine   Lidelser  paa  Magthavernes  Regning,  sløvet  den  Kær- 
lighed  og   Hengivenhed,   Hans  Majestæt  har  arvet  fra  sine 
Fædre  og  forøget  ved  sine  egne  store  og  udmærkede  For- 
tjenester af  Landet.     Den   Kærlighed,   Nationen   bærer   for 
Prins  Christian,  vilde  og  bidrage  til  at  forbitre  de  Følelser, 
som  det  omhandlede  Foretagende  vilde  opvække.      Enhver 
uhildet  Læser  vil  sikkert  indrømme,  at  der  her  er  talt  rent 
ud   af  Posen   overfor  Enevoldskongen,   og   Statsraadet  veg 
da  ogsaa  tilbage  for  dette  bestemte  Indlæg. 

Og  saaledes  kunde  der  fremdrages  det  ene  Eksempel 
efter  det  andet,  som  tydeligt  godtgør,  at  Ørsted  netop  i  de 
store  Sager,  i  de  afgørende  Konfliktstilfælde,  hvor  det  ikke 
gjaldt  hans  egen  Person,  men  et  Anliggende  af  fremragende 
Samfundsbetydning,  med  stor  Styrke  og  Frimodighed  har 
hævdet  sin  Overbevisning  gennem  allé  Stadier.  Han  har 
(la  ogsaa  betegnende  nok  selv  imødegaaet  den  naturligvis 
ogsaa  i  hans  egen  Levetid  ofte  gentagne  Beskyldning  for 
manglende    Rygrad   ved    følgende   ganske   interessante    Ud- 

talelse:    »Jeg   tør   derfor    tro,   at  der  under  vor  forrige  Re- 
gering  (Enevælden)   var   ikke   mindre   Lejlighed   til   at   ud- 
vikle den  for  en  Regerings-Mand  nødvendige  Dygtighed  og 
Selvstændighed  end  under  de  nærværende  Forhold.    Under 
disse    (o:    den    frie    Forfatning)    findes    der   tværtimod    saa 
mangt  og  saa  meget,   hvorfor  man  tinder  det  fornødent  at 
bøje  sig,  at  det  for  den,     som  vil  i  Verden  frem  ,  turde  være 
blevet  vanskeligere  at  vedligeholde  en  ren  og  fast  Karakter.« 
For  at   vise,   at   Ørsteds  liberale  Meninger  ikke     stod 
for   Skud>,   fortæller   Rille   etsteds   følgende   om   Poid  Chr. 
Stemann,    der   i  1827  atløste  Kaas  som  Cancelli-Præsident: 
»Stemann,   der  ikke  kom  Ørsted  nær  i  Lærdom  eller  dia- 
lektisk Evne,  men  altid  havde  en  bestemt  Villie,  sagde  ofte: 
»I  Statsraadet  var  Ørsted  og  jeg  saa  godt  som  altid  uenige, 
men  min  Mening  sejrede  næsten  altid,  og  saa  foreslog  jeg, 
at   vi    skulde    anmode    Geheimeraad    Ørsted    om    at    skrive 
Motiverne,    hvad    han    stedse    villigt   gik    ind    paa.  Det 

klinger  lidt  usandsynligt,  at  Stemann  virkelig  skulde  have 
gjort  sig  skyldig  i  en  saa  vældig  Overdrivelse  som  at  paa- 
staa,  at  hans  Mening  »næsten  altid«  var  modsat  Ørsteds, 
men  alligevel  sejrede  —  Stemann  var  meget  for  klog  til 
ikke  at  lade  Ørsted  raade  i  de  allerfleste  Tilfælde.  Men 
under  den  Principmodsætning,  som  efterhaanden  udviklede 
sig  i  Cancelliet  mellem  Ørsteds  Frisind  og  Stemanns  Stok- 
konservatisme, sejrede  Stemann  ganske  vist  i  de  egentlige 
Stridsspørgsmaal  Gang  paa  Gang  —  simpelthen  fordi  Col- 
legiets  Afgørelser  blev  tagne  ved  Stemmeflerhed,  og  Fler- 
tallet fulgte  Præsidenten  mod  Ørsted.  Visselig  kan  man 
her  tale  om  Karakter-Svaghed,  men  det  maa  da  blive  hos 
de  Medlemmer,  der  kritikløst  fulgte  den  myndige  Stemann. 
Rrodden  i  Rilles  lille  Fortælling  maa  altsaa  ligge  i.  at  Ør- 
sted paatog  sig  at  forme  og  motivere  det  Resultat,  Afstem- 

ningen  havde  fastslaaet  som  Collcgiels  Afgørelse.  Dog  heri 
ligger  der  saa  langt  Ira  nogel  nedsættende  for  Ørsted,  at 
det  sikkert  tværtimod  har  været  en  saare  fortjenstfuld  Ger- 
ning, han  her  udøvede.  Med  sin  store  Skarpsindighed  og 
dialektiske  Sans  har  han  nemlig  aabenbart  hver  Gang  set. 
hvad  der  kunde  anføres  til  Gunst  for  dette  Resultat  — 
selv  om  han  altsaa  ikke  mente,  at  de  paagældende  Grunde 
var  de  afgørende  — ,  og  han  har  da  villet  sørge  for,  at 
det  mindre  rigtige  ikke  blev  helt  urigtigt  ved,  at  det  frem- 
traadte  i  en  kluntet  Form  eller  med  en  fejlfuld  Begrun- 
delse. Rimeligvis  har  han  ogsaa  mangen  god  Gang  ved 
at  paatage  sig  denne  Opgave  kunnet  afbøde  den  mindre 
rigtige  Beslutnings  værste  Mangler.  Denne  hans  Virksom- 
hed har  derfor  sikkert  krævet  stor  Resignation,  hvad  der 
kun  kan  tjene  ham  til  Hæder,  men  viser  desuden  ogsaa 
den  strengest  mulige  Pligtopfyldelse  —  man  kan  vel  over- 
hovedet ikke  forestille  si«"  en  Handlemaade  fra  en  Embeds- 
mands  Side,  som  er  mere  paaskønnelsesværdig  end  netop 
den,  her  udøvedes:  naar  Vedkommende  ikke  selv  kunde 
sætte  sin  Mening  igennem  da.  at  sørge  for,  at  det  bedste 
ikke  blev  det  godes  Fjende,  men  at  tværtimod  det  relativt 
gode,  som  fandtes  i  den  trufne  Afgørelse,  ogsaa  kom  fuldt 
ud  til  sin  Ret.  Ørsted  var  nu  en  Gang  ikke  Enevolds- 
konge  —  den  N3^tte,  han  kunde  gøre,  laa  indenfor  en  fast 
begrænset  Ramme;  men  denne  udfyldte  han  ogsaa  helt. 

Naturligvis  har  man  ogsaa  paa  anden  Maade  søgt  at 
godtgøre  den  til  Trivialitet  gentagne  Paastand  om  Ørsteds 
Karaktersvaghed  og  altfor  store  Bøjelighed.  Beviset  herfor 
skulde  ligge  i  hans  »valne  Optræden,  da  han  sidenhen 
blev  kgl.  Kommissarius  i  Kongerigets  Stænderforsamlinger, 
saml  i,  at  han  182G  lod  sig  tvinge  af  Kongen  ved  Trudsel 
om  Afsked  til  at  opgive  sin    videnskabelige  Forfatter-Virk- 

sonihed.  Som  Kronens  Repræsentant  i  Stænderne  havde 
han  imidlertid  en  Mæglers  og  Mellemmands  Rolle,  dei-  i 
visse  enkelte  Tilfælde  ved  et  Kongebud  pludselig  kunde 
ombj^ttes  med  Rollen  som  Regeringens  Advokat:  selv  en 
nok  saa  karakterfast,  overbevisningstro  og  konsekvent  Natur 
vil  i  en  saadan  Stilling  Gang  paa  Gang  komme  i  falsk 
Lys,  med  Urette  faa  det  Skær  over  sig,  som  var  han  veg 
og  svajende.  Naar  dernæst  Ørsted  gav  efter  i  1826.  maa 
man  dog  holde  ham  til  Gode,  at  han  i  modsat  Fald  skulde 
have  givet  Afkald  paa  en  Gerning  og  en  Værdighed,  som 
fyldte  hans  Liv,  og  hvori  han  gik  helt  og  holdent  op  — 
forlade  en  højtstillet  Post,  hvor  han  mærkede,  at  hans 
Evner  stadig  groede,  at  han  paa  en  Maade,  der  skaffede 
ham  selv  levende  personlig  Tilfredsstillelse,  gjorde  overoi*- 
dentlig  stort  Samfundsgavn.  Det  er  endog  særdeles  tilgive- 
ligt, hvis  han  netop  i  Tyverne  har  haft  den  ellers  saa  farlige 
Følelse,  at  han  var  uundværlig  —  han  vilde  i  hvert  Fald  med 
sin  umaadelige  Indsigt,  Arbejdsevne  og  Rutine  have  været 
uerstattelig.  Lad  i  hvert  Fald  kun  de  fordømme  ham,  der 
har  været  i  lignende  Konflikter  og  mandeligen  valgt  en 
mere  uafhængig,  omend  mindre  indflydelsesrig«  Livsbe- 
skæftigelse  fremfor  »at  faa  Munden  lukket«.  Men  hertil 
kom  endelig,  at  han  sikkert  maa  have  vidst,  at  Kongen 
egentlig  havde  Ret  —  ved  det  Indlæg,  han  havde  givet  i 
det  Grundtvig-Clausen'ske  Mellemværende  om  Kirkeforfat- 
ning og  Præste-Edens  rette  Forstaaelse,  medens  Striden 
endog  var  midt  under  Domstolenes  Paakendelse,  havde  han 
utvivlsomt  bragt  sig  selv  i  sin  Egenskab  af  Generalpro- 
kurør  og  Lærer  ved  Pastoralseminariet  i  en  overmaade  tve- 
tydig og  uholdbar  Stilling. 

At    han   stiltiende   har   maattet   indromme   dette  for  sUj 
selv  (altsaa  har  maattet  indrømme,  at  han  egentlig  ikke  havde 

formaaet  al  eiie  sin  ForlallcM-  med  sin  Eniljeds-Virksom- 
licd)  —  og  derfor  ogsaa  liar  kunnet  erkende  overfor  Kon- 
gen, al  lian  havde  begaaet  en  Fejl,  hvis  Følger  han  niaalte 
tage  — ,  turde  være  saa  meget  rimeligere,  som  der  ellers 
fra  alle  Sider  i  hans  Sam  lid  har  lydt  enstemmig  Lov  over 
hans  usvigelige  Jieisindighed.  Just  derfor  blev  han  aaben- 
bart  den  store  Jurist.  Han  formaaede  ikke  alene  at  gennem- 
granske  enhver  Sags  Enkeltheder  og  stille  hver  enkelt  af 
dem  paa  dens  rette  Plads  indenfor  Helheden;  han  havde 
ogsaa  jusl  i  Kraft  af  sil  Retsind  en  rent  intuitiv  Evne  til 
al  gribe  Sagens  Kærne,  saa  at  Prøvelsens  Slutresultat  blev 
ret-færdigt. 

Dette  hang  netop  sammen  med  hans  enestaaende  Evne 
til  at  lade  sine  Overvejelser  gære  af.  Kræver  Undersøgel- 
sen end  nok  saa  meget  lidenskabelig  Fordybelse  i  Emnet, 
gælder  det  om,  idet  Maalel  skal  træfles,  >at  Blodet  er  roligt, 
Hovedet  koldt  og  Haanden  sild^er«.  Der  var  saa  megen 
Græker-Aand  i  Ørsted,  at  han  lige  meget  skyede  del  for  meget 
og  det  for  lidet,  der  fordærver  det  rette.  Som  Aristoteles 
har  sagt  det:  »fejle  kan  man  paa  mange  Maader,  thi  det 
slette  hører  ind  under  del  Uendeliges  Kategori,  det  gode 
derimod  under  det  Begrænsedes:  det  rette  kan  man  kun 
gøre  paa  een  Maade.«  Faa  danske  Tænkere  har  været  saa 
gennemtrængt  som  netop  Ørsted  af  den  Erkendelse,  at  \'an- 
skeligheden  altid  bestaar  i  just  at  imde  Midtermaatet^ ,  den 
fme   Linie,  som  skiller  Sandheden  fra  Overdrivelsen. 

Ret  forunderligt  lyder  det  derfor,  naar  det  er  bleven 
sagt  om  ham,  at  han  »var  saa  lidet  monumental«',  ^'ed 
monumental  tænker  man  dog  paa  Helhedsvirkning  og  pia- 
slisk  Afslultethed,    paa    del    ydre   Omrids'  Sikkerhed,    paa 

1  Jfr.  .Julius  Langes  Udvalgte  Skrifter  II.  Hd.  S.  a. 
-   Kubin:   Fra  Frederik  VFs  Tid. 


Sammenspil  af  Linier  og  Flader.  Og  alt  cletle  finder  man 
netop  i  Ørsteds  Værker  —  det  er  omvendt  Farver  og  Toner, 
man  savner,  (ianske  vist  er  der  i  hans  Forfatterskab  ingen 
enkelt  Bog  (»Værk«  i  Ordets  flade  og  tilfældige,  bogbin- 
deriske Betvdnin^),  som  danner  en  monumental  Enhed  — 
men  vel  indenfor  hans  Skrifter  hver  enkelt  Behandlino;  af 
hvert  enkelt  Emne! 

Det  ligger  udenfor  nærværende  Skildrings  Plan  og 
Rammer  at  give  nogen  F'remstilling  og  Vurdering  af  A.  S. 
Ørsted  som  Jurist,  (ligesom  det  ogsaa  ligger  udenfor,  hvad 
Forfatteren  kunde  tiltro  sig  selv  at  magte).  Det  er  i  denne 
Sammenhæng  nok  at  minde  om,  at  han  fra  kyndige  Sider 
er  bleven  kaldt  »den  moderne  Retsvidenskabs  Fader  ,  og 
hermed  forliges  det  i  hvert  Fald  daarligt,  naar  det  endog  i 
historiske  Skrifter  fra  nyere  Tid  er  bleven  sagt  om  ham,  at 
»nogen  stor  Mand  var  han  ikke«  \  Skal  Nutidens  Storheder 
maales  med  saa  vældig  en  Maalestok,  maa  vi  jo  i  vore 
Dage  vade  i  lutter  Middelmaadighed.  Selv  om  man  vil 
indskrænke  denne  Værdsættelse  til  kun  at  gælde  Embeds- 
manden og  Lovgiveren,  den  indflydelsesrige  Deltager  i 
Landets  Stvre,  klinoer  den  hult  oe  skrattende.  Hvilken 
Fylde  af  Lovbestemmelser  og  administrative  Foranstaltnin- 
ger har  han  ikke  sat  sit  Præg  paa,  hvor  utrættelig  har  han 
ikke  værget  en  kostelig  Ret  som  Trykkefriheden  mod  An- 
greb og  Underminering,  hvorledes  har  han  ikke,  og  gan- 
ske særlig  i  Tiden  nærmest  efter  Komiteens  Stiftelse,  i  20erne 
og  30erne,  forberedt  I'remtiden,  med  stilfærdig,  men  sikker 
Maalbevidsthed  lagt  alt  til  Rette  for.  at  Samfundet  paa  or- 
ganisk Vis,  ved  rolig  Vækst  og  ikke  i  forhastede  Spring, 
kunde  vikle  sig  ud  af  Enevældens  Varetægt  og  gaa  over 
til   borgerligt   Selvstyre.      At   han    i    dette    sit   Arbejde    ikke 

'   Rubin:   Fra   Frederik  V'Fs  Tid. 

just  tral"  del  Tempo,  som  i  Fyrrerne  den  unge  National- 
liberalismes Utaalmodighed  ønskede  Tidens  Tonestykke  sal 
op  i.  —  al  lians  Maade  al  føre  sig  paa,  overhovedet  egnede 
sig  bedre  for  Menuetten  end  for  Galopaden  — ,  og  han  ikke 
mindst  derved,  men  ogsaa  paa  Grund  af  en  dyblgaaende 
Temperaments-F'orskel  kom  paa  tværs  af  de  liberale  F'øreres 
Ærgerrighed,  alt  dette  bør  dog  ikke  forlede  Nutiden  til  at 
gentage  de  vrange  og  vripne  Domme  over  Ørsted,  som  var 
gængs  i  vore  Fædres  Generation.  Ungdommen  i  hans  Sam- 
tid bør  ikke  overfor  Historien  beholde  det  sidste  Ord. 

Men  hvor  fortjenstfuld  end  hans  Embedsgerning  vai% 
behøvede  han  visselig  ikke  derfor  at  have  været  »en  stor 
Mand«.  Udtrykket  peger  helt  ind  mod  Mennesket  i  ham, 
mod  Personligheden.  Dog  just  om  denne  gælder  det,  at 
faa  eller  ingen  af  det  19.  Aarhundredes  Skikkelser  gør  saa 
helstøbt  og  harmonisk  et  Indtryk  —  mellem  alle  Ørsteds 
Evner,  alle  Sider  af  hans  Væsen,  var  der  den  nøjeste  Sam- 
menhæng: Sind  og  Sans,  Hu  og  Tanke,  alle  hans  sjæle- 
lige Egenskaber  var  smeltede  sammen  i  Enhed.  Derfor 
var  ogsaa  al  hans  Gerning  enhedspræget  —  enhedspræget 
af  hans  Personligheds  bærende  Livsprincip:  hans  urokke- 
lige Pligttroskab,  som  atter  bundede  i  en  dyb,  omend  ikke 
dogmebunden  Religiøsitet.  For  ham  var  Pligtens  Bud  ube- 
tinget —  han  var  Kants  fuldtro  Discipel  — ,  og  Pligten  be- 
tød atter  for  ham,  at  den  Enkeltes  Handlemaade  stedse 
maatte  stemme  med,  hvad  der  kunde  gælde  som  almen  Lov. 

Og  ligesom  der  for  ham  var  ubrydelig  Enheds-Sammen- 
hæng mellem  Kravene  til  Individet  og  Samfundet  paa 
Ethikens  Omraade,  saaledes  søgte  han  ogsaa  i  sin  Lære 
som  i  sit  I>iv  stadig  al  overvinde  Modsætningen  mellem 
Tlieori  og  Praksis,  han  erkendte  end  ikke,  at  der  bestod 
nogen  Modsætning  mellem  den  sande  Theori  og  den  maal- 

tio  Praksis.  Prøvestenen  for  Theoriens  Riglighed  er,  om 
den  slaar  til  i  det  praktiske  Liv.  og  omvendt  vil  enhver 
god  Praksis  bestandig  vise  sig  at  være  anvendt  Theori. 
Ogsaa  heri  er  der  Græcitet.  1  vore  Dage  gaber  der  saavel 
paa  Økonomiens  som  paa  Socialpolitikens  Felt  en  hel 
Kløft  mellem  Theori  og  Praksis  —  Theori  er  hos  de  pro- 
fessionelle Politikere  som  blandt  de  praktiske  Forretnings- 
mænd i  lisefrem  Miskredit.  Ørsted  vilde  utvivlsomt  for- 
færdes  ved  at  se  i  hvor  høj  Grad!  Men  det  er  da  saa  vist 
heller  ikke  til  Gavn  for  Behandlingen  af  de  Spørgsmaal, 
der  melder  sig  til  Løsning.  Modstykket  er  vore  Dages 
nøje  Sammensmeltning  af  Theori  og  Praksis  paa  Teknikens 
Omraade,  hvor  det  netop  derved  er  lykkedes  at  skabe  saa 
store  Vidundere:  ikke  for  intet-  har  en  Edison  arbejdet 
rent  videnskabeligt,  og  hvo  vil  nægte,  al  en  Flyvemaskine 
netop  er  anvendt  Theori.  Først  har  Theorien  (Naturviden- 
skaberne) kastet  sig  helt  i  Armene  paa  Praksis,  bortkastet 
al  Spekulation  og  udelukkende  bygget  paa  Iagttagelse  og 
Eksperiment,  paa  Erfaring  og  Induktion,  dernæst  har 
Praksis  bøjet  sig  lydig  og  lærvillig  ind  under  Theoriens  By- 
dende. Opfindelsernes  Praksis  er  naaet  saa  langt,  just  fordi 
den  stedse  er  ilet  lige  i  Hælene  paa  Naturvidenskaberne  — 
medens  Aandsvidenskaberne  til  Trods  for  deres  Rigdom  paa 
Ideer,  det  vil  altsaa  sige  Forbilleder,  maa  finde  sig  i  at  haanes 
og  retledes  af  den  møjsommelig  bagefter  Forbilledet  hinkende 
Praksis.  Mulig  er  Ideerne  ikke  alle  lige  efterfølgelsesværdige, 
men  muligt  er  det  ogsaa.  at  naar  det  staar  saa  slet  til  paa 
Økonomiens  og  Politikens  Omraader,  det  da  skyldes,  at 
Praksis  hovmoder  sig.  Unægtelig  synes  den  tekniske  Ud- 
vikling at  tyde  paa,  at  det  er  Ørsted,  der  har  Ret'. 

^  En  afdød  dansk  Politiker  har  en  Gang  ment  at  være  aandrig  ved  at  forsvare 
et  ualmindeligt  Forræderi  mod  det  theoretisk  rigtige  ved  en  Henvisning  til  det 
bekendte  Sted  i  Goethes  Faust: -jGrau,  theurer  Freund,  ist  alle  Theorie  —  und  grun 

Dog  selv  l)oiisel  herfra  fortjener  hans  Syn  paa  Foihol- 
det  mellem  Theori  og  Praksis  allerede  af  den  Grund  her 
at  fremdrages,  at  det  ligesom  de  andre,  ovenfor  nævnte 
Træk  i  hans  aandelige  Fysiognomi  viser  den  gennemførte 
Enheds-Sans,  som  er  hans  Personligheds  inderste  Kærne. 
Det  er  denne  Sammenholds-Kraft  i  hans  Væsen,  som  gør 
ham  til  —  for  at  bruge  et  af  Winckelmanns  Udtryk  om 
Grækernes  Figurer  —  »en  stor  og  fattet  Sjæl«.  Han  er 
den  vderste  Modsætning  til  Heines  >Zerrissenheit« :  han 
hang  netop  sammen. 

Just  derfor  er  —  for  atter  at  bruge  et  Winckelmann'sk 
Udtryk  —  hans  fremherskende  Kendetegn  »en  ædel  Enfold 
og  en  stille  Storhed«. 

En  ædel  Enfold  —  ikke  for  intet  kaldte  ej  alene  hans 
Hustru,  Sophie  Oehlenschlager,  sin  Anders  Sandøe  for 
»Barnet«  (»Assebarnet «),  men  hans  nærmeste  Omgangsfæller 
ligesaa.  I  den  danske  Romantiks  første  Menighed«,  som 
»hvis  jeg  end  dem  alle  talte,  beløber  de  sig  højst  til  fem  <  ^, 
skildres  i  et  af  Adams  ungdommelige  Rimerier  Svogeren 
med  disse  Ord: 

Dernæst  et  Barn,  hvis  Reden,  Tvætten 
Og  sligt  gør  Evnens  Lokker  graa. 
Som  hver  Dag  løber  hen  i  Retten, 
Naar  Evnen  har  ham  klædet  paa. 

des  Lebens  goldner  Baum<.  Desto  værre  havde  haii  overset,  at  det  ikke  er  Digteren 
selv,  som  her  har  Ordet,  men  —  Mephistopheles,  og  at  Repliken  just  forekommer  i 
den  Scene,  hvor  Mephisto  i  Fausts  Kappe  bestræber  sig  for  at  bhcnde  og  forvirre  den 
unge  Student,  der  soger  sin  Professors  videnskabehge  Vejledning  (»Bin  des  Professor- 
Tons  nun  satt,  will  wicder  einmal  Teufel  spielen«i.  Ved  Stykkets  Opforelse  paa 
»Deutsches  Theater  ^  fik  Bassermann  dette  glimrende  frem  i  sin  Behandling  af  den 
kendte  Replik.  Ikke  at  ville  forene,  men  tværtimod  modstille  Theori  og  Praksis 
forer  netop  —  Fanden  i  Vold! 

-  Nemlig  Steffens,  Oehlenschlager.  \.  S.  Orsted.  Fru  Sophie  —  og  hendes  Sø- 
skendebarn og  Tjenestepige  Frederikke. 

Evnen  er  naturligvis  et  Øgenavn  fdr  Fru  Sophie  og  ud- 
trykker genialt,  hvorledes  hun  intet  liavde  faaet  udefra, 
gennem  Lærdom  eller  Optugtelse,  men  kunde  alt  og  mag- 
ted  alt  i  Kraft  af  den  hende  iboende,  medfødte  Herlighed. 
Og  ligesaa  vist  har  Tilnavnet  Barnet  passet  paa  Anders 
Sandøe:  hele  sit  Liv  igennem  var  han  ej  alene  ubehjælp- 
som i  Smaating,  men  troskyldig  og  umiddelbar,  fremmed 
for  alt  Raffinement,  al  sjælelig  Prismebrydnings  æggende 
og  lunefulde  Farvespil,  ukendt  med  alle  Kneb  og  Kunst- 
greb. Den  rene,  den  milde,  den  barnligt  viise,  den  lille 
Kristus,  som  Sophies  Fader  i  sit  Billedsprog  kaldte  ham«  ^ 

Ren,  mild  og  viis  —  først  og  sidst  sagtmodig.  Og  efter 
det  gamle  Bibelord  er  det  jo  de  sagtmodige,  som  skulde 
herske  over  Jorden. 

En  ædel  Enfold  —  og  en  stille  Storhed«.     For 

Anders  Sandøe  Ørsted  laa  al  Larmen  fjernt,  han  hørte 
hjemme  i  de  stille  Stuer,  hvor  han  kunde  sidde  »ligesom 
sammenfalden,  med  det  store  Hoved  i  Haanden«  og  høre 
efterl  Først  høre  efter,  saa  tænke  efter,  endelig  samle  hele 
sin  Sjæls  Formaaen  om  Dommen.  Derpaa  beroede  netop 
hans  i  dansk  Aands  Historie  enestaaende  Dømmekraft:  at 
han  kunde  samle  sig  —  og  naar  han  syslede  med  en  Sag, 
lod  han  sig  ikke  sprede  eller  splitte.  Just  i  denne  Af- 
sluttethed  laa  hans  Sjælsstorhed. 

»Han  beherskede,«  sagde  ingen  ringere  end  Henrik 
Steffens,     uden  at  vi  tilstod  det.  os  alle«-. 


'■  Vilhelm  Andersen:  Adam  Oehlenschlåger  I.  S.  87. 

-   Unægtelig  en  anden  Vurdering  end  Rubins:   »en  stor  Mand  var  han  ikke«. 

>Es  giebt«,  hedder  det  i  Ottiliens  Tagebuch  (Die  Wahlverwandschaften),  »fur  den 
Kammerdiener  keinen  Helden.  Das  kommt  aber  blosz  daher.  weil  der  Held  nur 
vom  Helden  verstanden  werden  kann.  Der  Kammerdiener  wird  wahrscheinlich  seines 
Oleichen  zu  schåtzen  wissen.« 

7 

Frederik  VI  og  Ørsted  —  man  maa  nøje  kende  begge 
lor  at  forstaa  Tiden.  Hvert  Blad  af  de  følgende  to  De- 
cenniers Historie  krones  af  Frederik  den  Sjettes  kongelige 
Navne-Ciffer  —  men  løfter  man  Bladet  op  for  Lyset,  skin- 
ner som  Papirets  Vandmærke  igennem: 

Anders  Sandøe  Ørsted. 


TILBAGEBLIK 


(1797  —  1817) 


or  Nutidens  tilbageskuende  Blik  staar  Toldforord- 
ningen af  1.  Februar  1797  som  et  ypperligt  Lov- 
værk, der  fortjener  al  Beundring.  Den  var  en 
storstilet  og  gennemgribende  Beform  af  et  forældet  og  ind- 
viklet Toldsystem.  Den  bortryddede  et  helt  Junglekrat  af 
Ind-  og  Udførselsforbud  og  baned  brede  Lysninger  i  hæm- 
mende Toldsatsers  Urskov.  Den  skabte  Ensartethed  i  Va- 
rernes Toldbehandling,  ophævede  Monopoler  og  Særbegun- 
stigelser, udjævnede  lange  Bækker  af  lokale  og  latterlige 
Forskelligheder  indenfor  Biget.  Og  endelig  lovfæstede  den 
Kreditoplagsretten  (oprindelig  indført  1793),  denne  for  dansk 
Lovgivervisdom  saa  fordelagtigt  vidnende  Institution,  paa 
varig  og  vidtomspændende  Vis. 

De  Grundsætninger,  som  herved  blev  gennemført,  var 
følgende: 

Forbud  mod  en  Vares  Ind-  og  Udførsel  kunde  kun 
være  en  sjælden  Undtagelse. 

Alle  indførte  Fremmedvarer  maatte  uhindret  kunne 
føres  og  afsættes  fra  Sted  til  andet  indenrigs  og  mellemrigs. 

Alle  de  mange  forskellige  Omsætningsafgifter,  der  hidtil 
havde  bestaaet,  erstattedes  af  en  enkelt,  en  Toldafgift,  der 
opkrævedes  som  Indførsels-,  Udførsels-  eller  Transittold. 
Efter  at  Tolden  var  bereonet  efter  hver  enkelt  ^'aresorts 
gangbare    Middelpris    paa    Fortoldningsstedet,    reduceredes 

denne  Afgift  efter  Tal,  Vægt  og  Maal  paa  alle  Varer,  som 
under  Tal,  Vægt  eller  Maal  kunde  henføres,  saa  at  saa 
lidet  som  muligt  overlodes  til  Toldvæsenets  Taksation  (o:  til 
vilkaarlige  Værdiansættelser). 

Raa-  og  Hjælpestoffer  skulde  som  Regel  være  toldfri 
eller  dog,  for  saa  vidt  deres  Ansættelse  til  Finanstold  an- 
saas  for  nødvendig,  kun  svare  en  Told  af  2 — o — 7  pCt.  af 
Værdien,  og  for  andre  Raaprodukter  skulde  Toldsatsen 
sættes  saaledes,  at  den  kom  til  at  udgøre  10  pCt.  af  Vær- 
dien for  Fortæringsgenstande,  saasom  Korn  og  Fedevarer, 
endvidere  for  Ris,  Krydderier,  S3^dfrugter  o.  lign. 

For  bearbejdede  og  forædlede  Varer  indførtes  Satser  be- 
regnede efter  5  og  op  til  lOpGt.  af  Værdien,  for  saa  vidt  de 
paagældende  Artikler  kun  var  ///  Dels  forarbejdede  (saasom 
beredte  Skind  og  Huder,  Metaller  i  Traade  og  Plader,  uble- 
gede Lærreder  og  Drejler,  utrykte  Kattuner),  og  til  10  pCt. 
for  helt  forarbejdede  Fabriksvarer  saasom  Tekstilvarer.  For 
Haandværksvarer  sattes  Toldsatserne  efter  en  Rasis  af  24  pCt., 
medmindre  de  var  lette  at  indsmugle,  i  hvilke  Tilfælde  man 
for  at  borttage   denne  Fristelse   kun  beregnede  5 — 10  pCt. 

For  Udførselstolden  varierede  Satserne  mellem  2 — 5 — 
10 — 12  pCt.  Vigtige  Varer  saasom  færdige  Fabrikata  og 
Korn  var  dog  helt  fri  for  Told.  Transittolden  sattes  efter 
en  Norm  af  1   pCt. 

Samtlige  Skibsafgifter  (Lastepenge,  Ekstralastepenge, 
Acciselastepenge,  Stempelpenge  og  Skriverpenge)  blev  nu 
sammendragne  til  to:  1)  Lastepenge  til  den  kgl.  Kasse  og 
2)  Skriverpenge  til  Toldbetjentenes  Sportelkasse  —  til  hvil- 
ken sidste  iovrigt  ogsaa  blev  af  Varerne  at  erlægge  en 
mindre  Tillægsafgift. 

I  Lovens  otl'entlige  Motiver  hedder  det  særdeles  beteg- 
nende: 

»Houed forandringerne,  som  derved  indføres,  og  Grundene,  paa 
hvilke  de  ere  byggede,  ere  især  disse:  ved  ældre  og  nyere  Forbud 
mod  Varers  Indførsel  eller  Udførsel  have  mange  og  vigtige  Varesorter 
været  udelukl^ede  fra  Handelen  ind  til  eller  ud  fra  Kongens  Riger. 
I  lige  Grad  som  disse  Forbud,  tilsammentagne,  have  tvunget  Handel 
og  Skibsfart,  have  de  ikke  forfremmet  Varers  Frembringelse  i  Lan- 
det selv.  Smughandel  er  da  jævnligen  indtraadt  i  redelig  Handels 
Sted,  har  berøvet  Statskassen  en  Indtægt,  som  den  kunde  behøve,  og 
saaledes  samt  i  andre  Maader  virket  til  Skade  for  det  Almindelige. 
Kongen  har  derfor  villet  indskrænke  de  hidtilværende  F'orbud  til  saa 
lidet  et  Antal,  som  efter  Tider  og  Omstændigheder  endnu  er  fundet 
muligt.  Afgifterne,  som  Handelen  og  Skibsfarten  bære,  og  som  disse 
Næringer  i  Lighed  med  andre  billigen  bør  bære,  ere,  fordi  de  til  for- 
skellige Tider  og  ved  forskellige  Anordninger  ere  indførte,  blevne  saa 
mange  Slags,  at  deres  Beregning  gør  Regnskabsforretningerne  vidt- 
løftige og  vanskelige  saavel  for  de  Handlende  og  Søfarende  som  for 
Oppebørslernes  Betjente.  Endvidere  ere  de  befundne  at  staa,  for  en 
stor  Del,  i  Misforhold  til  Varernes  Beskaffenhed  og  nuværende  Værd. 
At  sammendrage  de  mange  Slags  Afgifter  til  enkelte  og  at  bestemme 
dem  i  rigtigere  Forhold  efter  Handelens  Gang  og  Varernes  Pris  samt 
efter  disses  større  eller  mindre  Nødvendighed,  Nytte  og  deslige  — ■ 
dette  er  da  anset  som  en  gavnlig  Sag  til  at  fremme  Orden  i  Handel 
og  forekomme  Tidsspilde  i  Forretninger«. — 

»Det  er  en  almindelig  Regel  i  alt  Toldvæsen,  at  Afgifter  paa 
indkommende  fremmede  Varer  skal  erlægges  ved  disses  Indførsel,  hvor- 
efter de,  som  have  indført  dem,  have  fri  Raadighed  til  at  sælge  dem. 
baade  i  Landet  og  ud  af  Landet.  Saa  meget  som  denne  Regel  er 
simpel  og  grundet  i  Afgiftsvæsenets  Natur,  saa  meget  er  den  derimod 
til  Hinder  for  fremmede  Varers  Indforskrivning  til  videre  Afsætning 
til  fremmede  Steder,  for  hvilken  Handel  disse  Rigers  Beliggenhed  er 
saa  belejlig.  For  at  raade  Bod  paa  denne  Ulejlighed  har  det  forben 
været  tilladt  visse  enkelte  Stæder  at  tage  visse  enkelte  Varesorter 
paa  Oplag,  med  Kredit  paa  Afgifterne,  indtil  de  afsattes,  da  disse  Af- 
gifter siden  tilsvaredes,  forsaavidt  Varerne  forbleve  i  Landet,  men 
bleve  ukrævede,  forsaavidt  de  udgik  til  fremmede  Steder.  Dette  Op- 
lag {Kreditoplag)  er  udstrakt  til  alle  Varer,  som  ere  vigtige  Genstande 
for  Udenrigshandelen,  og  til  alle  Stæder,  som  kan  føre  Søhandel. 
Endvidere  er  det  ogsaa  tilladt,  at  alle  Varer  i  Almindelighed  og  der- 
iblandt ogsaa  de  faa,  som  endnu  blive  forbudne  til  Forblivelse  i  Lan- 
det, kan  i  alle  Købstæder,  hvor  Toldsteder  ere,  oplægges  til  Udførsel 
{Transitoplag).  Ved  begge  disse  Oplag  delagtiggøres  nu,  under  et 
ordnet  Toldvæsen,  alle  Handelsstæder  i  begge  Rigerne  i  den  fri 
Handel  med  fremmede  Varer,    som  de   fremmede  Frihavne  i  Europa 

er  given,    og   som    udgør  den   væsentligste  Del   af  de  F'riheder,    der 
have  tildraget  dem  Navn  af  Frihavne«. 

Der  ligger  umiskendeligt  i  disse  Ord  en  vis  selvtillids- 
fuld Stolthed:  Enevældens  bedste  Mænd  og  klogeste  Ho- 
veder havde  fuldendt  et  Storværk,  og  ved  at  betragte  det 
fandt  de  det  nu  saare  godt.  Efterslægten  har  ogsaa  givet 
dem  Ret,  Historiens  Dom  er  falden  ud  til  deres  Gunst. 
Men  det  gaar  jo  ikke  sjældent  med  Lovværker  ligesom 
med  Kunstværker,  at  først  naar  de  har  faaet  Tidens  Pa- 
tina, bliver  de  rettelig  paaskønnede,  værdsatte  og  beun- 
drede. Og  saaledes  ogsaa  med  den  senere  saa  berømte 
Toldforordning  af  1.  F'ebruar  1797.  Netop  fra  den  Side, 
hvorfra  den  kyndigste  Bedømmelse  kunde  ventes:  fra  de 
kjøbenhavnske  Storhandelsmænd,  fra  Grosserer- Societetet^ 
lød  der  alt  andet  end  Ros.  Tværtimod  rettede  Societetet, 
med  Formanden  og  de  to  Ældste  i  Spidsen,  i  en  længere 
Henvendelse  til  Generaltoldkamret  under  31.  Juli  1797  en 
efter  Datidens  Forliold  ret  skarp  Kritik  mod  den  nye  Lov. 

Societetet  begynder  med  at  fremhæve,  at  da  den  gamle 
Toldrulle  ej  alene  var  lidet  tidssvarende,  men  desuden  og- 
saa paa  Grund  af  den  Mængde  af  Reskripter  og  Anordnin- 
ger, som  Tid  efter  anden  var  bleven  knyttet  dertil,  efterhaan- 
den  var  bleven  ligefrem  uforstaaelig  og  ubrugelig,  saa  kunde 
det  naturligvis  ikke  andet  end  glæde  Enhver,  at  der  blev 
lagt  Haand  paa  denne  for  det  Almene  saa  vigtige  Sag  og 
udarbejdet  en  ny  Toldrulle,  som  lod  haabe,  at  de  danske 
Stater  fik  den  udstrakte  Del  i  Europas  Handel,  som  deres 
Stilling  og  Beliggenhed  berettigede  dem  til.  Ingen  kunde 
heller  tvivle  om,  at  just  dette  havde  været  Øjemedet  og 
Hensigten  ved  den  nye  Toldforordnings  Udarbejdelse,  og 
i  Tillid  til  Regeringens  noksom  bekendte  Interesse  for  det 
almene    Vel     havde    man    derfor    i    Købmandskredse    med 

Længsel  imødeset  Bekendtgørelsen  at  den  nye  Tarif.  »Den 
kom.  og  Indledningen  spaaede  alt,  hvad  man  kunde  haabe, 
og  alt,  hvad  man  burde  vente.  Grundsætningerne  svarede 
til  alt,  hvad  man  kunde  ønske  —  og  intet  er  derfor  mere 
at  beklage,  end  at  man  i  Anvendelsen  deraf  og  de  spe- 
cielle Bestemmelser  synes  at  have  været  langt  mindre 
heldig. « 

For  den  Handlende,  udvikler  Societetet  videre,  er  en 
Toldtarif  af  yderste  Vigtighed,  idet  den  ligesaa  vel  kan 
skaffe  en  oplivende  og  blomstrende  som  en  aldeles  ned- 
trykt og  afmægtig  Handel.  Hver  enkelt  Toldsats  maa  der- 
for granskes  og  prøves  nøje.  for  at  derved  dens  Indflydelse 
kan  afvejes  saavel  paa  Landets  egen  Industri  som  paa  For- 
holdet til  andre  Nationer  og  den  Konkurrence,  som  man 
fra  disse  har  at  bestaa. 

»At  Staten  maa  hæve  Afgifter  af  Handelen  for  at  be- 
stride de  Udgifter,  dens  Underholdning  nødvendigt  kræver, 
er  en  saa  almindelig  kendt  Sag,  at  den  ikke  kan  komme 
under  Omdømme.«  At  der  opkræves  Told  af  de  Varer, 
der  indfores  til  Forbrug  i  Landet,  er  derfor  et  Anliggende, 
som  vedrører  alle  Statens  Borgere  som  saadanne  og  ikke 
særlig  Handelsstanden,  naar  blot  Afgifterne  ikke  bliver  saa 
høje,  at  de  giver  Anledning  til  Snighandel,  eller  Afgifter- 
nes Opkrævningsmaade  bliver  besværlig  og  byrdefuld.  Der- 
imod gaar  det  anderledes  med  de  Artikler,  hvormed  Han- 
del udenfor  Staten  skal  drives,  særlig  saadanne,  hvor  Lan- 
dets Beliggenhed  giver  Anledning  til  fra  et  Sted  i  Europa 
at  sælge  de  paagældende  Varer  til  et  andet.  Belægges  saa- 
danne Varer  med  for  høje  Afgifter,  maa  Handelen  derved 
tabes«,  og  en  vigtig  Kilde  til  Nationens  Velstand  derved  til- 
stoppes. Dette  gælder  nu  særlig  Danmark,  der  ved  egne 
Frembringelser  ingen  vigtig  Handel   kan  foranledige  .  men 

fornemmelig  er  henvist  til  den  Handel,  som  dets  Beliggen- 
hed naturligt  frembyder.  Denne  Handel  og  den  dermed  i 
nøje  Forbindelse  staaende  Skibsfart  maa  derved  i  Hen- 
seende til  Afgiftspaalæggelse  behandles  med  største  Var- 
somhed. 

I  denne  Sammenhæng  pegede  Societetet  paa,  at  saa 
snart  Krigen  var  til  Ende,  vilde  Hollands  og  Sveriges  »Med- 
bejling«  gøre  det  uomgængelig  fornødent,  at  denne  Han- 
delsgren, altsaa  Transithandelen,  lettedes  saa  meget  som 
overhovedet  muligt,  da  Danmark  i  modsat  Fald  vilde 
komme  til  at  lide  et  meget  føleligt  Skaar  i  sin  Velstand. 
Men  prøvede  man  nu  ud  fra  denne  Grundsætning  den 
nylig  bekendtgjorte  Toldtarif,  da  maatte  Societetet  »med 
Vemodighed  beklage,  at  den  i  særdeles  mange  Dele  synes 
os  afvigende  derfra,  og  at  det  maa  befrygtes,  at  den  uden 
en  foretagende  Forandring  vilde  have  en  højst  skadelig, 
altsaa  en  aldeles  modsat  Virkning  af,  hvad  man  med 
samme  aldeles  upaatvivlelig  har  tilsigtet.«  Til  Bevis  der- 
paa  vedføjede  man  en  I^ække  »frimodige«  Anmærkninger 
om  den  nævnte  Tarif,  som  formentlig  var  tilstrækkelige  til 
at  bevise,  at  en  Bevision  af  det  nye  Lovværk  var  paatræn- 
gende fornøden  — ,  »men  da  dette  naturlig  vilde  medtage 
en  ikke  ganske  kort  Tid,  og  da  visse  Poster  i  det  Mellem- 
rum kunde  have  den  Virkning  paa  visse  Handelsgrene,  at 
de  blev  ledte  i  en  forandret  Kanal  og  maaske  aldrig  vilde 
være  igen  at  vinde  tilbage«,  saa  haabede  man  paa.  at  det 
høje  CoUegium  »ej  med  Misgunst  vilde  anses  at  man  straks 
pegede  paa  nogle  Hovedpunkter,  hvor  Handelens  Tarv 
snarest  muligt  krævede  følgende  Forandringer: 

1)  At  Værdiansættelsen  for  de  Artiklers  Vedlvommende,  for  livilke 
der  var  fastsat  Værditold,  ikke  vilkaarligl  overlodes  til  den  tilfældige 
Toldbetjent,  der  skulde  foretage  den  paagældende  Klarering,  men 
kom    til    at    foregaa    efter  Originalfakturaen,    altsaa    til    Indkøbspris. 

For  at  ophæve  Fristelsen  til  at  lade  den  fremmede  Eksportør  udstede 
proforma-Fakturaer,  kunde  der  da  gives  Toldvæsenets  Embedsmænd 
Ret  til  at  tilegne  sig  alle  Varer,  hvis  Værdiangivelse  forekom  dem 
for  lav,  til  Fakturabeløbet  med  Tillæg  af  Omkostninger  og  en  Avance 
af  8— lOpCt. 

2)  At  Forhøjelsestolden  for  uprivilegerede  Nationers  Skibe  bort- 
faldt. Denne  Bestemmelse  vilde  nemlig  ramme  svenske  og  pommer- 
ske Skibe  og  derigennem  føleligt  skade  dansk  Handel  med  Sverige 
og  paa  Østersøen. 

De  svenske  Skibe  bragte  den  Gang  en  Række  uund- 
værlige Fornødenheder  til  Danmark,  som  Landet  for 
Størstedelen  ikke  kunde  faa  billigere  andetstedsfra,  saasom 
Fyrretræslast,  Kobber,  Beg,  Tjære,  Allun  osv.  Da  disse 
kunde  købes  af  Skipperne  og  altsaa  besigtiges  før  Købet, 
holdt  Societetet  dette  for  en  højst  fordelagtig  Handel,  saa 
meget  mere  som  den  lave  Hyre  for  svenske  Søfolk  tillod 
at  sælge  Varerne  særdeles  billigt.  \u  at  blive  tvunget  til 
herfra  at  hente  disse  Varer  i  svenske  Havne  vilde  være 
saa  meget  mere  bekosteligt,  som  de  danske  Skibe  oven- 
ikøbet  som  Regel  maatte  gøre  Henrejsen  med  Ballast.  Ad- 
skillige af  de  paagældende  Varer  kunde  desuden  med  For- 
del afsættes  paa  Østersøen,  medens  paa  den  anden  Side 
de  svenske  Skippere  her  indkøbte  store  Mængder  af  Sukker. 
Risengryn,  Tobak,  Frugter,  Vin,  ostindiske  Varer  osv. 
Blev  de  svenske  Skibe  tvungne  bort.  vilde  de  til  Skade  for 
Kjøbenhavn  gaa  til  Liibeck,  hvor  de  kunde  faa  de  samme 
Luksusartikler.  Paa  lignende  Maade  bragte  Stettiner  Skip- 
perne Kjøbenhavn  pommersk  Tømmer  og  kunde  gøre  det 
til  forholdsvis  rimelige  Priser,  da  hele  Mandskabet  fra 
Skipperen  til  Kokkedrengen  havde  Part  i  Skibet,  og  man 
derfor  nøjedes  med  en  forholdsvis  moderat  Fragt.  De 
danske  Skibe  var  ikke  skikkede  til  Transport  af  Tømmer, 
og  naar  de  fremmede  Skibe  indtog  danske  Eksportvarer, 
kom    de  altsaa  nu  til  at  betale    halvanden  Gang  mere  Ud- 

førselstold  end  de  danske  Skibe,  hvad  der  kun  vilde  være 
til  Skade  Tor  dansk  Eksportvirksomhed.  Man  androg  der- 
for om,  at  den  særlige  Forhøjelsestold  for  uprivilegerede 
Nationers  Skibe  maatte  bortfalde,  ligesom  ogsaa  Afgiften  for 
alle  udgaaende  Varer  i  fremmede  Skibe. 

3)  At  det  maatte  tillades,  at  saadanne  letfængelige  Varer  som 
Hør,  Hamp  osv.,  der  ifølge  §  57  straks  skulde  tages  paa  Kreditoplag, 
maatte  kunne  henligge  som  Transitgods  i  Toldbodpakhusene  og  der 
aabnes,  efterses  og  ompakkes  til  videre  Forsendelse  udenrigs.  Ifølge 
Toldlovens  §  61  maatte,  saa  længe  en  Vare  henlaa  paa  Transitoplag, 
ingen  Ompakning  foretages  ( —  hvorover  man  især  var  rent  forfærdet). 
Baade  for  mulige  Reklamationers  Skyld  og  for  at  kunne  transitere 
Dele  af  de  ankomne  Varepartier  var  det  nødvendigt,  at  Handelsman- 
den fik  fri  Raadighed  over  det  til  ham  ankomne  Købmandsgods  og 
følgelig  fik  Lov  til  at  ompakke  og  fordele  det  i  Nærværelse  af  Told- 
opsynet. 

4)  At  Transittolden  i  alle  Tilfælde  maatte  opkræves  med  1  pCt. 
af  Værdien,  beregnet  efter  den  i  Originalfakturaen  opførte  Indkøbspris. 
—  (Man  var  i  Toldforordningen  gaaet  ud  fra,  at  Transittolden  burde 
være  1  pCt.  af  Varernes  Værdi,  men  havde  kun  for  Artikler  som 
Drejer-  og  Buntmagerarbejder,  Porcellæn,  Ure,  Instrumenter,  Spille- 
kort, Luksusplanter  samt  Sukker  og  ubenævnte  Varer  ligefrem  ind- 
ført Værditoldsatsen  1  pCt.,  medens  man  for  saa  at  sige  alle  egentlige 
Handelsvarers  Vedkommende  paa  Basis  af  den  ene  Procent  havde 
omregnet  Satserne  til  Maal  og  Vægt.  Det  var  dette,  Societetet  ned- 
lagde Indsigelse  imod,  saa  meget  mere,  som  man  paastod,  at  ved 
denne  Omregning  var  Satserne  ovenikøbet  bleven  gennemgaaende  saa 
høje,  at  de  maatte  »forjage  al  Transithandel  fra  Danmark«). 

5)  At  Tolden  af  alt  Tømmer,  naar  den  beregnedes  efter  Skibets 
Læstedrægtighed,  maatte  nedsættes  til  2  Rdl.  pr.  Kommercelæst,  hvad 
der  vilde  svare  til  den  efter  Kubikfod  beregnede  Told. 

H)  Endelig  paapegedes  en  hel  Hække  Satser  for  Tara  og  Ind- 
førselstold, som  formentlig  var  for  høje. 

Dette  var  altsaa  de  Punkter,  der  efter  Societetets  Mening 
trængte  til  en  hastig  Forandring,  naar  ikke  skadelige  Følger 
skulde  tilføjes  Handelen.  Men  der  var  mange  andre  Ting, 
som  trængte  til  endog  gennemgribende  Ændring. 

Societetet  var  saaledes  meget  ilde  berørt  af,  al  Retten 
til  Kreditoplaget,  som  i  sin  Tid  havde  været  forbeholdt  Kjø- 

benhavn,  var  bleven  saaledes  udvidet,  at  enhver  bosat  og 
til  Handel  berettiget  Borger  i  danske  og  norske  Købstæder 
kunde  faa  Kreditoplag.    Societetet  skriver  herom: 

»At  udenrigs  Mellemhandel  er  en  vigtig  Kilde  til  Fortjeneste  for 
et  Land,  og  at  dets  Borgere  ligesom  en  Mægler  kunde  bringe  mange 
Handelsforbindelser  i  Stand,  der  af  mange  Aarsager  ikke  direkte  kan 
finde  Sted,  er  en  Sandhed,  som  vel  næppe  nogen  Handelskyndig  vil 
nægte.  Den  burde  derfor  betragtes  som  en  vigtig  Gren  af  borgerlig 
Næring,  og  altsaa,  naar  Regeringen  finder  det  fornødent  om  dens 
Drift  at  give  Love,  saa  maatte  disse  ikke  have  anden  Hensigt 
end  at  bortrydde  Vanskelighederne,  som  ældre  Tvangslove  har  lagt  i 
Vejen,  der  er  forfattede  i  en  Tid,  hvorudi  Regeringen  ikke  kendte 
Vigtigheden  af  en  blomstrende  Handel  for  et  Land  og  den  Styrke  og 
Velstand,  den  kan  give  en  Stat  ved  at  bringe  den  paa  lige  Fod  med 
kloge,  rivaliserende  Naboer.  Først  naar  denne  passive  Handel  er 
saaledes  tilsikret  fra  Statens  Side  den  Frihed,  som  den  bør  have, 
naar  den  skal  drives,  kan  Staten  fastsætte  Afgifter,  som  denne  med 
andre  Næringsveje  bør  bære.« 

Ud  fra  denne  Betragtning  var  Societetet  ligefrem  forarget 
over,  at  man  kunde  udvide  Oplagsrettighederne  til  at  gælde 
alle  Toldsteder,  thi  deraf  maatte  naturligt  følge,  al  Smughandel 
fik  den  skønneste  Lejlighed  til  at  undgaa  den  indenrigske 
Told  paa  alle  Manufakturvarer,  der  som  Oplagsvarer  punde- 
vis kunde  udføres.  Man  burde  netop  indskrænke  Oplags- 
varerne til  saadanne  Steder,  hvor  der,  som  i  Hovedstaden, 
findes  virkelige  Handelshuse,  der  indforskriver  Varerne 
fra  første  Haand,  og  ikke  blot  »Kræmmere«.  Kun  her- 
igennem vilde  Staten  kunne  være  vis  paa  at  erholde  den 
paalagte  Afgift,  medens  i  modsat  Fald  f.  Eks.  den  store 
Handel  med  Silketøjer  upaatvivlelig  vilde  gaa  til  Hamborg 
og  Liibeck. 

Sluttelig  nedlagde  Societetet,  ejendommeligt  nok,  en 
Indsigelse  mod,  at  Toldforordningen  af  1.  Februar  1797 
ej  alene  for  Transittoldens  Vedkommende,  men  gennem- 
gaaende    og    principielt    var    gaaet    over   fra  Værditold    til 

Vægttold.  Dette  var  bleven  prøvet  l'or  nogle  Aar  tilbage  i 
Frankrig,  men  i  dette  Rige,  som  ikke  drev  Mellemhandel, 
men  havde  en  stor,  blomstrende  Industri,  stillede  Forhol- 
dene sig  jo  helt  anderledes.  Societetet  holdt  sig  forvisset 
om,  at  et  Par  Dage  tilbragt  paa  Toldboden  med  Klarering 
efter  det  nye  System  nok  skulde  vise,  hvor  meget  man  havde 
taget  fejl  i  dette  Middel  til  at  lette  Handelsforretningerne. 
Selv  om  man  som  Statsborger  maatte  indrømme  det  ret- 
færdige i,  at  der  gennem  Toldafgifter  til  Staten  afgaves  en 
Del  af  Handelens  Af  kastning,  saa  var  det  dog  haardt,  at 
den  Afgift,  hvis  Opkrævning  derfor  var  nødvendig,  skulde 
gøres  trykkende  ved  en  vidtløftig  og  indviklet  Oppebørsels- 
maade.  Ikke  kan  det  indses,  hvorfor  man  skal  bebyrdes 
med  Undersøgelser,  som  ikke  er  meget  merkantile,  siden 
de  gaar  for  meget  i  det  smaa,  som  er  brydsomme  i  Uende- 
lighed, hvorved  egen  Tid  spildes,  og  de  Handlendes  Folk 
henstaar  uden  Nytte  paa  Toldboden  hele  Dage  med  Kla- 
reringer, hvad  der  ofte  bliver  besværligere  end  selve  Tol- 
den formedelst  den  Maaling  og  Vejning,  hvorved  mange 
Varesorter  taber  deres  Udseende,  andre  tager  Skade,  og 
som  overalt  ikke  er  analog  med  Varernes  Natur.« 

Societetet  fandt  det  i  Modsætning  hertil  at  være  det 
eneste  naturlige,  at  Værdien  o:  Faktura-Værdien  altid  lagdes 
til  Grund,  i  hvert  Fald  for  alle  Transitoplagsvarer,  som 
bruges  til  Mellemhandel.  Ved  mikroskopisk  at  tælle  Traade 
i  et  Stykke  Lærred  naar  man  aldrig  til  at  bedømme  Va- 
rernes progressive  Kostbarhed. 

At  Datidens  Grosserere  var  saa  ivrige  for  at  faa  den 
lille  1-Procents  Transittold  beregnet  efter  Fakturaværdien, 
i  Stedet  for  at  den  for  hver  enkelt  Varesort  hele  Tarifen 
igennem  var  opført  med  vekslende  Vægttoldsatser,  er  ogsaa 
fra  et  Nutidsstandpunkt  forstaaeligt  nok.    Hvad  man  aaben- 

bcirl  har  haft  For  Øje,  var  at  undgaa  Vidtløftighed  og  Tids- 
spilde. Skulde  Transittolden  berigtiges  ved  Klarering  af 
en  Række  Vareposter,  var  det  nemt  og  hurtigt  straks  at 
regne  den  ud  ved  at  tage  1  pCt.  af  Fakturabeløbene,  hvor- 
imod der  ellers  krævedes  en  omstændelig  Vejning  og  Maa- 
ling  af  hver  enkelt  Pakkes  Indhold  for  at  regne  Tolden  ud. 
Hertil  kom,  at  der  var  sat  en  Afgift  for  Varers  Oplæggelse 
paa  Transitoplag,  saavel  naar  Varerne  toges  paa  privat 
Transit  (o:  i  Købmandens  eget  Pakhus),  som  af  Varer,  der 
indlagdes  paa  Toldbodpakhus  (altsaa  svarende  til  den  senere 
saakaldte  Pakhusleje).  Denne  Oplags-Afgift  var  sat  til  V«  af 
den  bestemte  Transittold  efter  14  Dages  Forløb  og  V^  efter 
3  Maaneders  Forløb  —  altsaa  ogsaa  for  Beregningen  af 
denne  Afgift  vilde  det  blive  adskillig  nemmere  og  bekvem- 
mere at  faa  det  skyldige  Beløb  opgjort  efter  \k  eller  7^  pCt. 
ixi'  Faktura- Værdien  i  Stedet  for  gennem  en  Undersøgelse  af, 
hvilke  Vægt-Positioner  hver  enkelt  Pakke  hørte  under,  og 
hvor  stor  derefter  den  fastsatte  Ottendedel  eller  Fjerdedel 
af  Toldsummen  vilde  blive. 

Bortset  herfra  er  det  imidlertid  ret  ejendommeligt  at  se 
Datidens  Købmandsstand  optræde  til  Fordel  for  Værditol- 
den. I  de  store  Tolddebatter,  som  opstod  herhjemme 
2 — 3  Menneskealdre  senere,  har  man  ud  fra  det  rent  prak- 
tiske Købmandsstandpunkt  stedse  betragtet  den  idelig  til- 
bagevendende theoretiske  Forkærlighed  Ibr  \'ærditolden  med 
stor  Skepsis.  Og  især  er  det  vanskeligt  at  se,  hvorledes 
man  skulde  forliee  Værditolden  med  det  for  Danmark  sær- 
egne  Kreditoplags-System,  hvor  Kontrollen  dog  maa  have 
noget  mere  haandgribeligt  at  holde  sig  til  end  den  som 
en  Proteus  sig  stedse  forvandlende  Værdi.  For  Nutidens 
Bevidsthed  er  det  jo  forlængst  slaaet  fast,  at  Toldforord- 
ningen  af  1.  Februar  1797  ogsaa  ved  dens  principielle  Gen- 

nemførelse  af  Vægttoldeii  har  lagt  et  overordentlig  fast 
Grundlag  for  Udviklingen  af  den  danske  Udenrigshandel: 
næppe  noget  andet  Toldsystem  kan  i  saa  Henseende  jævn- 
stilles med  det  danske  (-norske).  De  Herrer  Grosserere  fra 
1797  har  faaet  Ret  i,  at  Toldklareringen  tager  en  ufor- 
holdsmæssig lang  Tid  —  det  er  den  uundgaaelige  Vrang- 
side af  hele  Forloldningsmaadens  Paalidelighed  og  Præg- 
nans, men  i  del  hele  og  store  er  del  ikke  hint  fjerne  Aars 
kjøhen havnske  Groshandlere,  men  dets  dristige  og  storsti- 
lede Lovgivere,  som  Eftertidens  Dom  har  givet  Oprejsning. 
Hele  denne  lange  Kritik  og  alle  disse  Henstillinger  blev 
af  Regeringen,  endog  til  Trods  for  den  højst  frimodige 
Tone,  ingenlunde  taget  Grossererne  ilde  op.  Man  gjorde 
tværtimod  Punkt  for  Punkt  til  Genstand  for  den  omhyg- 
geligste Prøvelse,  og  det  lykkedes  derved  Grosserer-Socie- 
tetet at  faa  gennemført  ikke  helt  faa  Forandringer  i  den 
nylig  udkomne  Toldlov.  Da  den  dog  maa  siges  at  være 
et  sjælden  helstøbt  Værk  og  Frugten  af  en  langvarig  og 
omhyggelig  Detailbehandling,  viser  unægtelig  denne  Imøde- 
kommen stor  Hensynsfuldhed  overfor  Datidens  Handels- 
stand. Man  vilde  ikke  let  kunne  tænke  sig  noget  Side- 
stykke i  Nutiden:  naar  endelig  noget  saa  besværligt  og 
omslændelig  afbalanceret  som  en  Toldtarif  er  blevet  færdigt 
fra  Lovgivningsmagtens  Side,  vilde  det  være  haabløs  Ger- 
ning at  prøve  paa  faa  Maaneder  efter  at  faa  det  forandret 
paa  en  hel  Række  Punkter.  Til  Trods  for  alle  moderne 
Forestillinger  om  hin  fjerne  Fortids  urimelige  Kancelli- 
Omsvøb  viser  det  sig  Gang  paa  Gang,  at  Maskineriet  den 
Gang  ofte  kunde  virke  ganske  anderledes  let  og  hurtigt 
end  nuomstunder.  Og  endnu  Et  lærer  man  heraf:  hvor 
langt  Datidens  Lovgivere  var  fra  doktrinær  Embedsmands- 
vigtighed  og  bureaukratisk  Ringeagt  for  Erhvervslivets  Ind- 

sigelser  og  Krav.  Et  af  de  mest  tiltalende  Træk  ved  det 
Schimmelmann -Reventlowske  Stvresæt  var,  at  man  saa 
villig  lyttede  til  og  lod  sig  belære  af  det  praktiske  Livs 
Meninger  og  Mænd. 

Efter  at  Generaltoldkamret  havde  haft  Lejlighed  til  at 
gennemgaa  Societetets  Andragende,  foretog  det  Indstilling 
til  Kongen  (Kronprinsen),  som  under  29.  November  1797 
gav  sit  Samtykke  til  en  Række  Forandringer  i  Toldforord- 
ningen af  1.  Februar  s.  A.  Disse  meddeltes  Societetet  i  en 
Skrivelse  af  9.  December  og  fremtraadte  offentlig  i  Plakaten 
af  30.  December  s.  A. 

Grosserer-Societetet  opnaaede  herved  en  Del  Ændringer 
i  Tara-Restemmelser  og  Satser,  heriblandt  at  Tolden  af 
Tømmer  og  Træ  i  hele  Ladninger  efter  Læstedrægtigheden 
nedsattes  fra  3  Daler  til  2  Daler  48  Sk.  pr.  Kommercelæst. 
En  endnu  klækkeligere  Nedsættelse  vandtes  for  Transit- 
tolden af  indpakkede  og  uaabnede  Varer,  idet  den  redu- 
ceredes fra  12  Sk.  for  hver  Kubikfod  af  Pakkens  eller 
Kassens  Omfang  til  4  Sk  .  hvorhos  det  tillodes  ved  Udkla- 
rering  af  Transitvarer  efter  eget  Tykke  at  erlægge  Transit- 
tolden af  saadanne  Varer  efter  Kubikmaal  uden  Indhol- 
dets Undersøgelse  eller  at  lade  Varerne  efterse  og  erlægge 
Transittolden  efter  Tarifen.  Endvidere  fritoges  Transit- 
gods, som  ikke  kunde  oplægges  paa  Toldboden,  men  blev 
indlagt  i  private  Pakhuse,  for  den  i  Toldforordningen  fast- 
satte Oplæggelsesafgift  i  de  første  2  Maaneder  efter  Skibets 
Udlosning  og  i  3  Maaneder,  naar  nogen  af  Vintermaane- 
derne  December,  Januar  og  Februar  indfaldt  mellem  de 
første  3  Maaneder  efter  Oplæggelsen.  Og  endelig  tillodes 
det  de  kjøbenhavnske  Handlende  i  de  første  3  Timer  om 
Morgenen  efter  Toldbodtidens  Begyndelse  at  ompakke  de 
Varer,  som  ikke  kunde  tages  paa. Kreditoplag,  men  maatte 

oplægges  i  Toldl)odb3'gningeii.    under  Toldvæsenets  Opsyn 
og  efter  bestemt  Angivelse  al   Indholdet. 

Generaltoldkamret  nojedes  imidlertid  ikke  med  at  med- 
dele, al  man  havde  vist  Giossererne  denne  Imødekommen, 
men  gik  dernæst  ogsaa  udlcarligt  ind  paa  Societetets  øvrige 
Anker  og  forsvarede  Toldloven  mod  disse.  Naar  der  saa- 
ledes  var  bleven  peget  paa  det  formentlig  urigtige  i  at 
overlade  Værdiens  Beregning  til  Betjentenes  TNd^ke  i  de 
Tilfælde,  hvor  der  var  sat  Værditold,  griber  Kamret  netop 
delte  Moment  til  at  begrunde  Tarifens  principielle  Benyt- 
telse af  Told  efter  Maal  og  Vægt.  Det  var  just  for  at 
undgaa  den  enkelte  Tolders  Vilkaarlighed,  at  Tarifen  var 
bleven  beregnet  efter  Varernes  Kvantitet,  og  at  Værditolden 
kun  var  bleven  anvendt  i  saa  faa  Tilfælde,  at  Toldvæsenet 
for  disses  Vedkommende  dog  let  maatte  kunne  underrette 
sig  om  den  gangbare  Middelpris.  Overfor  Societetets  For- 
slag om,  at  man  burde  sætte  Værditold  overalt  og  lægge 
Fakturaen  til  Grund,  udtaler  Kamret: 

»Fakturaer  kan  vel  ikke  altid  være  troværdige,  og  det  i  bemeldte 
Promemoria  foreslagne  Middel  til  at  hindre  Underslæb  med  dem  er 
tydeligen  uiværksætteligt,  da  Betjentene  ikke  maa  handle,  ikke  kan 
have  en  Kapital  saa  stor  tilrede,  som  behøvedes  for  at  indløse  de 
Varer,  hvis  Fakturaer  forekommer  mistænkelige,  ikke  ved  Udveje  til 
at  blive  af  med  Varerne,  og  Prisen  i  Fakturaen  maatte  være  be- 
tydeligt under  den  sande,  naar  Toldbetjentene  uden  Tab  skulde  kunne 
betale  Fakturaens  Beløb  og  alle  Omkostninger  tillagte  (om  bvis  Be- 
stemmelses Sandhed  der  vel  vilde  blive  ligesaa  megen  Strid  og  Uvis- 
hed som  om  Fakturaens  Pris)  og  endnu  betale  8 — 10  pCt.  som  Fordel 
paa  Indkøbet.  Men  var  end  alle  Fakturaer  sande  og  paalidelige, 
burde  de  dog  ikke  lægges  til  Grund  for  Toldens  Beregning,  som  ikke 
bør  rette  sig  efter  en  tilfældig  lav  eller  høj  Pris  for  det  enkelte  Vare- 
parti, men  efter  en  Middelpris  af  de  gangbare.  Den,  som  under  en 
heldig  Konjunktur  ved  en  Lejlighed  har  faaet  en  Varesort  for  det 
halve  af  dens  gangbare  Pris,  den,  som  indfører  til  Forbrugelse  i  Lan- 
det slette  Varer,  som  ikke  er  uden  af  halv  Værdi,  bør  derfor  ikke 
betale  mindre  i  Told  end  den,  som  under  andre  Omstændigheder  købte 

til  fuld  Markedspris  eller  indfører  gode  Varer.  Er  det  saa,  at  de,  som 
købte  Varer  for  det  halve  af  den  gangbare  Pris,  bør  erlægge  Tolden  efter 
denne  halve  Pris,  følger  deraf,  at  den,  som  indfører  Varer,  hvilke  han  fik 
til  Foræring,  eller  som  han  anderledes  fik  for  intet,  bør  ingen  Told  betale. 
Uden  Tvivl  er  det  ret,  at  Varer  af  lige  Slags  bør  betale  lige  Told,  og  at  den 
ene  Handlende  ikke  bør  betale  enten  mer  eller  mindre  end  den  anden, 
som  lv»ndler  ved  hans  Side.  Antoges  Fakturaer  til  Maalestok,  blev 
sjælden  to  Klareringer  lige.  Men  naar  Fakturaer  ikke  kan  lægges  til 
Grund  for  F'ortoldninger,  ej  heller  disse  overlades  Toldbetjentenes 
Taksationer,  er  vel  intet  tilovers  uden  at  lade  Varernes  Kvantitet  og 
Kvalitet  sammentagne  være  Maalestokken  for  Toldens  Beregning. 
Ved  de  fleste  Varer  er  Vægt  den  hastigste  og  nøjagtigste  Maade  at 
udfinde  Kvantiteten.  For  Manufakturvarer  især  er  den  langt  ha- 
stigere og  nøjere  end  Alenmaalet,  da  den  paa  een  Gang  omfatter 
baade  Længde  og  Bredde,  men  dette  slet  ikke  uden  at  rive  Varerne 
ud  af  deres  Sammenlægning  og  ikke  uden  megen  Vidtløftighed  kan 
anvendes.  De  antagne  Grænser  til  at  bestemme  Varernes  forskellige 
Godhed  eller  Kvalitet  kan  ikke  være  ganske  nøjagtige,  thi  da  maatte 
Afdelingerne  (Positionerne)  være  uendelige.  Der  kan  da  ikke  andet 
end  være  Ulighed  mellem  de  Varer,  som  nærmer  sig  Afdelingernes 
Grænser,  og  dem,  som  falder  midt  imellem  Afdelingerne.  Men  da 
de  Handlende  ikke  kan  formodes  at  indskrænke  deres  Handel  til  en 
enkelt  Sort  af  de  Slags  Varer,  gaar  det,  de  betaler  noget  mere  for 
den  ene  Sort,  op  imod  det,  de  betaler  mindre  for  en  anden  Sort  i 
samme  Afdeling.  Inddelingen  mellem  Lærreder,  Drejler  o.  f. ,  hvor- 
over de  have  anket,  er  da  langt  nøjagtigere  og  Toldens  Beregning 
derefter  langt  rigtigere  end  for  mange  andre  Slags  Varer,  for  hvis 
forskellige  Godhed  ved  Fortoldningen  ingen  Forskel  er  gjort,  f.  Eks. 
Hør,  Vin  osv.  For  saa  vidt  Varerne  gaar  gennem  Transitoplaget, 
kan  de  klareres  efter  Volumet«   (jvfr.  lige  ovfr.). 

Hvad  dernæst  Anken  over  Forhøj elsestolden  angaar,  gjorde 
Toldkamret  opmærksom  paa,  at  dette  egentlig  ikke  var 
noget  nyi  Paalæg,  men  at  det  var  en  gammel  Regel,  at 
Skibe  fra  de  Nationer,  som  ikke  ved  Traktat  vilde  yde 
den  dansk-norske  Skibsfart  Ligestilling,  maatte  give  et 
Tillæg.  Dette  blev  imidlertid  som  Regel  eftergivet  for 
Fragters  Vedkommende,  hvor  der  ikke  altid  kunde  faas 
danske  Skibe,  og  dette  vilde  man  ligeledes  kunne  paa- 
regne herefter  for  de  omhandlede  svenske  og  pommerske 
Skibes  Vedkommende. 

Naar  Grossererne  endelig  havde  klaget  over,  al  Kredit- 
oplaget var  bleven  udstrakt  til  alle  til  Handel  berettigede 
Borgere  i  de  Søstæder  i  Danmark  og  Norge,  hvor  frem- 
mede Vaier  maalte  losses  og  fortoldes,  saa  var  denne  Ud- 
videlse nu  egentlig  allerede  sket  ved  Fdg.   af  31.  Maj  1793 

—  omend  kun  foreløbig,  for  at  man  kunde  blive  klar  over, 
hvorvidt  der  var  nogen  Betænkelighed  herved. 

Erfaringerne  siden  da  havde  imidlertid  ikke  bestyrket 
Klagen.  Kontrabandehandelen  og  de  lybske  og  hamborg- 
ske Købmænds  Fordel  deraf  var  aldeles  ikke  tiltaget  i  de 
forløbne  4  Aar,  ligesaa  lidt  som  Forbindelsen  mellem 
Kjøbenhavn  og  de  mindre  Stæder  var  aftaget.  Erfarin- 
ijferne  lærte  tværtimod  det  modsatte.  Naar  Grossererne 
særlig  havde  peget  paa  Manufakturvarer,  saa  var  Kredit- 
oplag kun  tilstaaet  Silketøjer  og  Bomuldsvarer,  og  da  disse 
ved  Optagelsen  maatte  betale  2pCt.,  kunde  deres  Hjem- 
tagelse ikke  være  fordelagtigere  fra  Oplaget  end  ligefrem 
fra  fremmede  Steder.  Og  ikke  uden  en  vis  Malice  slutter 
Toldkamret  saaledes: 

»Det  blev  iklce  erfaret,  at  del  stedsevarende  Oplag,  som  de  kjø- 
benhavnske  Handlende  før  alene  og  i  saa  lang  Tid  var  i  Besiddelse 
af,  har  haft  en  nærmere  Forbindelse  mellem  dem  og  Smaastæderne 
til  Følge.  Det  er  heller  ikke  ved  Monopol,  at  Handel  trives.  For 
Lovgivningen  bliver  derfor  alle  Stæder,  som  kan  handle,  lige  beret- 
tigede til  Handel  og,  naar  Kolonihandelen  til  Dels  undtages  efter 
Grundsætninger,  som  passer  for  den,  lige  berettigede  til  al  anden 
Handel.« 

Med  Hensyn  til  de  paaankede   Satser   for  Transittolden 

og  Pakhuslejen  pegedes   åiiv   endelig  paa,  at  disse  allerede 

i  F'orordningen    var   bleven    betydeligt   nedsatte   og   nu   for 

uaabnede  Transitvarers  Vedkommende  blev  yderligere  lettede 

—  og  dermed  maatte  man  lade  sig  nøje. 


aar  Regeringen  saaledes  vel  tog  skelligt  Hensyn  til 
det  kjøbenhavnske  Groshandler-Societets  Hen- 
stillinger om  Ændringer  i  den  nye  Toldlov,  for- 
saavidt  disse  var  af  rent  praktisk  Natur,  men  ganske  afviste 
dets  principielle  Kritik  og  i  ingen  Henseende  lod  sig  over- 
tale til  at  tro,  at  Stadens  Transitomsætning  svævede  i  Fare, 
saa  var  det  vel  sikkert  ikke  mindst  under  et  blivende 
Indtryk  af,  i  hvor  høj  Grad  dansk  Handel  og  Skibsfart 
blomstrede  paa  dette  Tidspunkt.  Som  Commerce-Collegiet 
netop  skildrede  det  i  Juni  Aaret  efter,  var  Situationen  den, 
at  »Frankrigs  Handel  aldeles  var  standset,  Englands  Han- 
del paa  Middelhavet  ophørt,  den  fordum  saa  udstrakte  hol- 
landske Fragtfart  ødelagt,  Venedigs  politiske  Eksistens  til- 
intetgjort og  de  øvrige  italienske  Staters  Opmærksomhed 
for  Størstedelen  indskrænket  til  Selvforsvar.«  Herved  var 
der  ikke  alene  sikret  Danmark  den  klækkeligst  mulige  An- 
del i  den  oversøiske  Fragtfart  paa  Europa,  men  særlig  for 
Kjøbenhavns  Vedkommende  maa  hertil  føjes  Transithan- 
delen paa  Østersøen  med  de  vestfra  kommende  Varer. 
I  Tiden  fra  1.  Maj  1796  indtil  30.  April  1798  blev  der  da 
ogsaa  i  de  til  Danmarks  Rige  hørende  Stater  indkøbt  ialt 
195  Skibe  med  10,700  Kommercelæsters  Drægtighed.  Den 
samlede  Handelsflaade  ansloges  til  næsten  3,100  Skibe; 
Kjøbenhavn   alene   havde   i   Midten   af  1798  329  med  om- 

trent  25,000  Kommercelæster  —  indenfor  del  samlede  Rige 
var  kun  Altona  af  tilsvarende  Betj'dning.  I  Aaret  fra 
1.  April  1796  lil  1.  April  1797  blev  med  danske  og  norske 
Skibe  foretaget  4,273  Handelsrejser.  3,240  Ladninger  blev 
udlossede  i  fremmede  europæiske  Havne  og  967  Returlad- 
ninger hjembragte  i  indenlandske  Skibe  —  den  indvundne 
Fragtfortjeneste  kunde  regnes  til  47«  Mill.  Rdl.  C.  Af  dan- 
ske Produkter  genudførtes  der  for  over  3  Mill.  Rigsdaler 
om  Aaret,  og  Eksporten  herfra  til  Dansk  Vestindien  havde 
en  samlet  Værdi  af  275  Mill.  Dollars.  Fra  Ostindien  hjem- 
kom  der  i  Tiden  fra  1.  Januar  1797  til  30.  April  1798  15 
private  Skibe  med  Ladninger,  og  der  var  paa  denne  Tid 
40  kjøbenhavnske  Skibe  i  Fart  paa  China — Indien.  Endelig 
kunde  Asiatisk  Compagni  i  1798  give  12  pCt.  i  Udbytte, 
foruden  en  Ekstrahenlæggelse  af  6  pCt.  Men  de  hjemførte 
Ladninger  udbragte  ogsaa  ofte  ved  Auktionerne  1  Million 
Daler  hver. 

Maalt  med  Datidens  Maalestok  er  alle  disse  Tal  sær- 
deles bet3^delige  og  tegner  et  overmaade  lyst  og  lovende 
Billede  af  dansk  Handel  og  Skibsfart.  Men  netop  nu  skulde 
der  for  denne  trække  nye  og  store  Farer  op. 

Denne  Gang  kom  de  særlig  fra  fransk  Side.  Ganske 
vist  var  der  ogsaa  Vanskeligheder  i  Forholdet  til  England, 
der  mistænkte  vore  Skibe  for  at  fore  fjendtlige  Ladninger, 
særlig  hollandske  Ladninger  fra  Batavia,  hvad  der  gav  An- 
ledning lil  adskillige  Opbringelser  —  og  selv  i  heldigste 
Tilfælde,  naar  Priseretten  idømte  Erstatning,  kunde  det 
vare  grumme  længe,  inden  de  danske  Redere  og  Ladnings- 
ejere  fik  deres  Penge.  Ved  Begyndelsen  af  1796  havde 
man  saaledes  i  Danmaik  ikke  mindre  end  5  Mill.  Rdl.  C. 
til  Gode  hos  Englænderne. 

Dog   disse    Ulemper   stilledes    fuldstændig  i  Skygge  ved 

Siden  af  del  fortvivlende  Omfang,  som  de  franske  Kaperier 
nu  tog  i  1798.  Det  liavde  allerede  noksom  vist  sig,  at  den 
britiske  Orlogsflaade  var  den  franske  langt  overlegen  og 
gennemgaaende  kunde  dække  de  engelske  Handelsskibe 
med  Konvojer.  Der  var  derfor  egentlig  intet  andet  Middel 
til  at  komme  britisk  Handel  til  Livs  end  at  opbringe  neu- 
trale Skibe,  der  sejlede  med  engelske  Varer  fra  det  ene 
Land  til  det  andet.  Disse  Farter  skete  vel  i  Kraft  af  Grund- 
sætningen, at  F'laget  dækker  Ladningen,  hvilken  Frankrig 
tidligere  havde  anerkendt,  men  dette  satte  den  franske 
Direktorial-Regering  sig  i  sin  Hensynsløshed  fuldstændig 
ud  over:  det  gjaldt  blot  om  at  komme  den  forhadte  Fjende 
til  Livs. 

Hvad  der  navnlig  gjorde  de  franske  Kaperier  utaalelige, 
var  den  Omstændighed,  at  selv  i  Tilfælde,  hvor  Kaperne 
havde  begaaet  aabenbare  Overgreb,  fik  de  som  oftest  Med- 
hold hos  de  franske  Priseretter.  Den  store  Revolution 
havde  bragt  saa  megen  Forstyrrelse  ind  i  Landets  Admi- 
nistrations- og  Dommerforhold,  at  de  paagældende  Retters 
personlige  Sammensætning  gennemgaaende  var  alt  andet 
end  heldig.  Og  med  de  franske  Konsuler,  der  i  forskel- 
lige udenlandske  Ryer  skulde  fælde  Kendelserne,  var  det 
ikke  gaaet  stort  bedre. 

Opmuntringen  til  al  denne  Vilkaarlighed  og  Uretfær- 
dighed blev  givet  fraoven.  Allerede  ved  tvende  Dekreter 
af  14.  og  28.  Messidor  Aar  4  (2.  og  16.  Juli  1796)  havde 
Direktoi'iet  fastsat,  at  alle  Handelsskibe,  der  tilhørte  neu- 
trale Staters  Undersaatter,  skulde  behandles  paa  samme 
Maade,  hvorpaa  England  behandlede  dem,  og  nu  kom  i 
Regyndelsen  af  1798  en  Lov  af  29.  Nivose  (18.  Januar),  der 
paabød,  at  »Ladningens  Natur  skulde  afgøre,  om  et  Skib 
var  at  opfatte  som  fjendtligt  eller  neutralt.     Ethvert  Skib, 

der  enten  liell  eller  for  en  Del  var  ladet  med  Varer  fra 
England  eller  dets  Kolonier,  skulde  gælde  For  god  Prise, 
hvem  der  saa  end  var  Ejer  af  disse  Produkter  eller  Han- 
delsvarer.« Hermed  havde  altsaa  den  franske  Regering 
offentlig  bekendt  sit  Frafald  fra  de  store  Neutralitetsgrund- 
sætninger,  som  det  hidtil  havde  kæmpet  for  Side  om  Side  med 
de  neutrale  Stater  op  imod  England.  Loven  gennemførtes 
desuden  paa  rent  oprørende  Vis.  Naar  Englænderne  op- 
bragte og  prisedømte  en  Ladning  f.  Eks.  af  Fødemidler  til 
Frankrig,  betalte  de  dog  altid  Ladningen  og  gav  Vederlag 
for  Fragten,  og  selv  om  de  britiske  Priseretter  konfiskerede 
fjendtligt  Gods,  der  fandtes  om  Bord  paa  neutrale  Skibe, 
faldt  det  dem  dog  ikke  derfor  ind  at  konfiskere  Skibet 
eller  den  øvrige  Ladning.  Nu  var  det  imidlertid  efter 
fransk  Opfattelse  nok,  at  der  fandtes  et  Par  Tallerkener  af 
engelsk  Fajance  om  Bord  i  et  neutralt  Skib,  til  at  hele 
Skibet  med  Ladningen  prisedømtes. 

Ikke  saa  snart  var  Danmark  traadt  ind  i  Aaret  1798,  før 
det  saaledes  trak  op  til  en  ødelæggende  Standsning  af 
Tvillingrigernes  udstrakte  og  lønnende  Fragtfart.  Allerede 
i  de  første  Maaneder  forelaa  der  ved  de  franske  Domstole 
Sager  mod  5  store  danske  Ostindiefarere  med  Millionlad- 
ninger, opbragt  af  franske  Kapere.  Og  der  behøvedes 
ikke   meget   Fremsyn  for  at  se,  hvad  der  vilde  følge  efter. 

Saa  snart  de  truende  Efterretninger  naaede  hertil,  satte 
Grosserer-Societetet  sig  i  Bevægelse.  Under  2.  Februar  ind- 
gav det  en  Ansøgning  til  Commerce-Collegiet  om  Konvojering 
af  danske  Handelsskibe.  Det  kunde  ikke,  hedder  det  heri, 
være  det  høje  CoUegium  ubekendt,  hvorledes  franske  Ka- 
pere uden  Hensyn  til  den  mellem  Danmark  og  Frankrig 
eksisterende  Traktat  opbragte  alle  de  Skibe,  som  bevislig 
var   dansk   Ejendom  —  og   dette   havde   allerede   haft   den 

Virkning,  al  Søassurandørerne  baade  i  Kjøbenhavn  og  frem- 
mede Stæder  havde  fattet  den  Beslutning  ikke  længer  at 
forsikre  mod  fransk  Molest.  De  danske  Købmænd  —  for 
hvis  Regning  i  hine  fjerne  Tider  Skibsfarten  dreves,  hvad 
der  jo  i  første  Række  gjaldt  de  indskrevne  kjøbenhavnske 
Grosserere,  som  alle  var  Skibsredere,  enkelte  endog  meget 
store  —  havde  derfor  nu  kun  det  Valg  helt  at  renoncere 
paa  Søhandelen  eller  at  vove  deres  Formue  eller  Velfærd 
i  vedblivende  Angst  for  at  blive  ødelagt.  Den  utrættelige 
Omsorg  for  Handelens  Flor,  som  det  høje  Collegium  Gang 
paa  Gang  havde  vist,  gav  dem  imidlertid  Mod  og  Tillid  til 
at  anraabe  om  dets  Bistand  i  dette  saa  yderst  vigtige  An- 
liggende. For  at  forebygge  Skibsfartens  Standsning  var 
der  ikke  andet  Middel  at  gribe  til  end  Konvojering  af  de 
danske  Skibe,  særlie,  Ostindiefarerne,  som  svntes  mest 
truede.  »Vi  er  altfor  overbeviste  om  Hs.  kgl.  Majestæts 
landsfaderlige  Kærlighed  for  sine  tro  Undersaatter  til  at 
kunne  tvivle  om  allernaadigsl  Bønhørelse,  naar  vort  An- 
dragende af  det  høje  Collegium  bliver  frembragt  for  Thro- 
nen,  hvilkel  vi  ærbødigst  beder  at  blive  iværksat  med  den 
Hastighed,  som  Sagens  Viglighed  og  den  truende  Fare  ud- 
kræver. « 

Opfordringen  havde  for  saa  vidt  den  ønskede  Virkning, 
som  9  større  kjøbenhavnske  F'irmaej-,  der  alle  var  frem- 
ragende Medlemmer  af  Societetet,  allerede  den  10.  s.  M. 
kunde  lade  udsende  Meddelelse  om,  at  Regeringen  havde 
lovet  ej  alene  al  gøre  de  kraftigste  Forestillinger  overfor 
den  franske  Regering  mod  de  nye  Dekreter,  men  ogsaa  i 
Slutningen  af  Juli  Maaned  at  sende  en  Konvoj  til  St.  He- 
lena, hvor  den  skulde  ta^e  mod  de  fra  Ostindien  kom- 
niende  danske  Skibe.  Og  da  Forholdene  i  Frankrig  stadig 
forværrede    sig,    blev    allerede    i    April    (1798)    Linieskibet 

»Oldenborg«  paa  HO  Kanoner  sendt  afsted  til  Si.  Helena 
og  omtrent  en  Maaned  senere  Linieskibet  »Ditmarsken«, 
der  var  af"  samme  Størrelse. 

Det  er  tilstrækkelig  bekendt,  at  vort  daværende  Uden- 
rigsslyre  sidenhen  er  bleven  alvorligt  dadlet  for  denne  Re- 
geringens Eftergivenhed  overfor  de  Handlende  —  og  ikke 
uden  Virkning  har  man  som  Modstykke  fremholdt,  hvor- 
ledes den  berømmelige  Andreas  Peter  Bernstor/f  i  de  saa 
vanskelige  Aar  1793 — 94  netop  med  Statsmandsklogskab 
havde  afholdt  sig  fra  at  lade  Handelsskibene  blive  kon- 
vojerede, fordi  han  forudsaa,  at  det  kun  altfor  let  vilde 
føre  til  alvorlige  Sammenstød  med  England. 

»Maatte  dog  de  to  Dele  af  din  Aand  blive  tilbage«  — 
med  disse  Elisas  Ord  om  Profeten  Elias  bad  Biskop  Balle 
ved  Bernstorffs  Ligfærd  et  bekymret  Folks  Bøn.  Det  var 
helt  op  til  1807  en  udbredt  Tro  i  vort  Folk,  at  dette  Ønske 
var  bleven  bønhørt:  ej  alene  havde  Danmark  jo  den  Af- 
dødes tvende  Sønner,  men  fremfor  alt  Kronprinsen  (Fre- 
derik VI).  For  ramme  Alvor  troede  Datiden,  at  denne 
havde  arvet  A.  P.  Bernstorffs  Statsmandssnille  og  diploma- 
tiske Pund.  Det  var  først  de  bitre  haandG;ribeli«e  Erfa- 
ringer,  man  gjorde  i  Aarene  1807 — 14,  som  fik  disse  Skæl 
til  at  falde  fra  det  danske  Folks  Øjne.  Denne  Tillid  til 
Kronprinsens  udenrigspolitiske  Visdom  vil  maaske  fore- 
komme vore  Dage  mindre  latterlig,  naar  man  hører,  at 
den  endogsaa  deltes  i  vide  udenlandske  Kredse  —  et  en- 
gelsk Blad  skrev  endog  i  Foraaret  1807,  at  »Kronprinsen 
af  Danmark  var  den  Mand,  som  i  hele  Europa  havde  den 
bestemteste  Karakter  —  hans  Adfærd  er  bestandig  ligesaa 
klog  som  standhaftig.  Og  denne  Lovtale  begrundedes 
netop    med    en    Henvisning   til    hans   blotte    Fortsættelse   af 

Grev  Bernstorffs  Politik,  som  altid  vilde  være  »en  vældig 
Vognborg  om   Danmark  <^ 

Det  har  derfor  næppe  heller  vakt  Frygt  eller  Kritik,  at 
Regeringen  1798  i  Konvojeringsspørgsmaalet  brød  med  den 
A.  P.  Bernstorff'ske  Tradition.  Visselig  kunde  der  ogsaa  an- 
føres adskillige  gode  Grunde  for  at  yde  vor  Handelsflaade 
effektiv  Beskyttelse  i  de  fremmede  Farvande.  Selve  den 
danske  Gesandt  i  Paris,  C.  W.  Dreyer,  havde  allerede  i 
Efteraaret  1797  tilraadet  Konvojering  som  det  eneste  mu- 
lige Sikringsmiddel  overfor  det  voksende  Raseri  mod  den 
neutrale  Skibsfart,  som  han  daglig  havde  Lejlighed  til  at 
iagttage.  Steen  Bille,  som  laa  nede  i  Middelhavet  for  at 
værne  dansk-norske  Handelsskibe  overfor  Tripolis  og  de 
andre  Sørøverstater,  og  som  heller  ikke  undslog  sig  for  af 
og  til  at  konvojere  et  Skib  med  en  særlig  kostbar  Ladning 
gennem  det  altid  specielt  farlige  Gibraltar  Stræde,  skrev 
hjem  i  Februar  1798,  at  efter  Dekretet  af  29.  Xivose  var 
det  blevet  afgørende  nødvendigt  at  konvojere  alle  danske 
Skibe  gennem  Middelhavet.  Det  var  dernæst  vanskeligt  at  se, 
hvorledes  den  danske  Regering  skulde  kunne  fuldstændigt 
prisgive  hele  vor  blomstrende  Fragtfart  til  Ødelæggelse. 
Endelig  havde  ogsaa  selve  A.P.Bernstorff  af  og  til  ladet  Krigs- 
skibe krydse  i  den  vestlige  Del  af  Kanalen  eller  i  de  vest- 
indiske Farvande  for  at  beskytte  den  dansk-norske  Skibsfart. 

At  det  kunde  bringe  os  i  Vanskeligheder  overfor  Eng- 
land, indsaa  Regeringen  selvfølgelig  godt.  Naar  Krigsskibe 
ledsagede  Handelsskibe,  indestod  efter  folkeretlig  Opfattelse 
den  paagældende  Regering  for,  at  Skibsladningerne  ikke 
indeholdt  Kontrabande,  og  i  Tilfælde,  hvor  Sætningen  frit 
Skib  gør  fri  Ladning  ikke  havde  traktatmæssig  Gyldighed 
overfor  den   Stat,   hvis   Krigsskibe   modte  Konvojen,  tillige 

^  Jfr.  her  og  i  det  følg.  Edvard  Holm:   Danmark-Norges  Historie  VI.^Bd.  11.  Del. 

for,  at  Skibene  ikke  indeholdt  fjendtligt  (iods.  Men  da  en 
saadan  Garanti  altsaa  var  ydet  ved  selve  Orlogsfarernes 
Tilstedeværelse,  behøvede  disse  til  Gengæld  ikke  at  taale, 
at  de  krigsførende  Magters  Skibe  visiterede  deres  Konvojer 
—  hvad  der  jo  ogsaa  var  en  aabenbar  Fornærmelse  mod 
det  paaga^ldende  Rigsflag.  Dog  denne  sidste  folkeretlige 
Regel  havde  Englænderne  aldrig  villet  erkende  Gyldig- 
heden af,  og  just  heri  laa  —  som  det  da  ogsaa  senere 
skulde  vise  sig  —  en  farlig  Spire  til  Konflikter  med  den 
mægtige  Sømagt.  Den  danske  Regering  kunde  imidlertid 
kun  søge  at  afbøde  mulige  Sammenstød  med  England  af 
denne  Art  ved  at  træffe  de  omhyggeligste  Forholdsregler 
imod,  at  der  kunde  findes  Kontrabande  eller  fjendtlig  Ejen- 
dom om  Bord  i  dansk-norske  Konvojer  og  i  det  hele  give 
Konvojcheferne  Tilhold  om  at  optræde  med  stor  Takt  og 
Forsigtighed.  Derimod  undlod  man,  hvad  der  dog  havde 
været  det  mest  nærliggende,  at  gøre  Konvojspørgsmaalet 
til  Genstand  for  en  aaben  Forhandling  med  England  og 
derved  at  faa  fastslaaet  visse  Regler.  Der  er  med  Føje  ble- 
ven peget  paa,  at  det  rimeligvis  vilde  have  været  let  f.  Eks, 
at  opnaa  en  Regel  som,  at  Konvojchefen  vel  skulde  ind- 
rømme krigsførende  Magters  Orlogsskibe,  men  derimod 
ikke  Kapere,  Ret  til  at  visitere.  Denne  Ordning  havde  den 
danske  Regering  selv  for  nogle  Aar  tilbage  gennemført  for 
Konvojeringen  i  de  vestindiske  Farvande  og  endnu  fast- 
holdt saa  sent  som  i  December  1797,  uden  at  den  var 
bleven  mødt  med  Indsigelse  fra  Englands  Side.  Om  den 
samme  Ordning  enedes  ogsaa  England  og  Rusland  under 
17.  Juni  1801  (derpaa  formelig  tiltraadt  af  Danmark-Norge 
under  23.  Oktober  s.  A.)  —  hvad  ogsaa  synes  at  tyde  paa 
Muligheden  af  en  saadan  Løsnings  tidligere  Gennemførlig- 
hed.    Denne  Distinktion  mellem  Kapere  og  Krigsskibe  for- 

sømte  den  danske  Regering  imidlertid  at  gøre  nu  i  Som- 
meren 1798.  Det  fortjener  dog  at  oplyses,  at  Udenrigs- 
ministeren, Christian  Bemstor/f,  under  18.  xAugust  tilskrev 
Admiralitetet,  at  det  vilde  være  raadeligst  for  at  forekomme 
alvorlige  Sammenstød  at  instruere  de  Højstbefalende  paa 
de  danske  Konvojer  om,  at  de  burde  tillade  de  engelske 
Krigsskibe  Visitation,  naar  disse  var  overlegne  og  uimod- 
tagelige for  alle  Forestillinger  i  modsat  Retning.  Desto 
værre  fulgte  Admiralitetet,  hvis  Præsident  var  selve  Kron- 
prinsen, ikke  denne  Henstilling.  Ganske  vist  kom  det 
til  at  hedde  i  Instruksen  til  Konvojcheferne,  at  de  ikke 
maatte  lade  noget  Middel  »uforsøgt  til  ved  venskabelige 
Forestillinger  at  afværge  ethvert  Slags  Misforstaaelse  eller 
Fjendtlighed«,  men  samtidig  fik  de  Tilhold  om,  at  selv  om 
en  fremmed  Styrke,  de  mødte,  var  overlegen,  skulde  de  ej 
alene  ved  at  forevise  deres  Passer  og  øvrige  Skibspapirer 
og  ved  selv  personlig  at  gøre  sig  ansvarlige  for  Ladnin- 
gernes Retmæssighed  søge  Visitation  undgaaet,  men  tillige 
bestemt  erklære,  at  de  var  forpligtede  til  af  alle  Kræfter 
at  forsvare  de  under  deres  Beskyttelse  værende  Skibe. 

Oversendelsen  af  Konvqjskibene  til  St.  Helena  viste  sig 
imidlertid  hurtigt  kun  at  forslaa  saare  lidet.  I  Løbet  af 
Forsommeren  tiltog  de  franske  Kaperier  i  et  ligefrem  uhyg- 
geligt Omfang.  Den  21.  Juni  (1798)  henvendte  Grosserer- 
Societetet  sig  derfor  til  Kongen  med  en  lang  Ansøgning 
om  et  gennemført  Konvojeringssystem. 

Længe  havde  Grossererne,  hedder  det  heri,  sukket 
under  Aaget  af  de  krigsførende  Magters  vilkaarlige  Be- 
handling uden  at  ville  anraabe  Majestæten  om  andre  For- 
anstaltninger til  Handelens  Beskyttelse  end  de  hidtil  for- 
undte. Længe  havde  man  haabet,  at  et  Folk,  der  saa 
idelig   brammer   af  Friheds-   og    Retfærdigheds- Grundsæt- 

ninger  i  Ord,  dog  vilde  vise  dem  i  Gerningen  ved  at  lade 
danske  Handlende  nyde  den  Frihed  og  Ejendomssikker- 
hed,  de  som  Lemmer  og  Borgere  af  en  uafhængig  og  i 
Fred  levende  fri  Stat  tilkom  efter  Folkeret  og  Gensidig- 
hed. Men  dette  havde  vist  sig  forgæves  -  og  nu  klager 
man  i  hoje  Toner:  »Det  onde  tiltager  daglig.  Danske  Skibe 
opbringes  næsten  i  Flæng  og  i  Hobetal  af  franske  Kapere. 
Deres  Majestæts  Passer  anses  ikke  længer  for  det  Værn, 
der  sikrer  vor  Skibsfart  mod  Anfald,  og  dansk  Ejendom 
behandles,  som  den  var  fjendtlig.  <  Sjældent  hændte  det, 
at  opbragt  Skib  blev  frigivet,  og  naar  det  saa  skete,  var 
Tabet  altid  større  end  den  Erstatning,  Rederen  og  Ejeren 
fik.  Derimod  var  Kaperne  næsten  altid  sikre  paa  at 
faa  de  Skibe  prisedømte ,  som  de  kunde  bringe  i  Havn. 
Utallige  Skingrunde  anbragtes  til  Hjemmel  for  Opbringei- 
sen og  Condemnationen.  Vor  Traktat  med  Frankrig  af 
1742  blev  uden  videre  sat  til  Side  og  af  de  franske  Tri- 
bunaler erklæret  som  ikke  eksisterende,  »uagtet  den  aldrig 
havde  ophørt  at  eksistere«.  Ja  selve  det  franske  Direkto- 
rium  havde  i  et  Tilfælde,  hvor  det  var  lykkedes  at  bringe 
Prisesagerne  til  Paadømmelse  i  højeste  Instans,  og  man 
derfor  haabede,  at  denne  vilde  tage  Hensyn  til  Traktaten, 
ligefrem  befalet,  at  der  udelukkende  skulde  tages  Hensyn 
til  de  en  Gang  fastsatte  Kaper-Reglementer. 

Det  værste  var  imidlertid  tvende  nylig  udgivne  Dekre- 
ter: det  ene  paabød,  at  selv  om  et  neutralt  Skib  frigaves, 
skulde  Skibet  og  Ladningens  fulde  Værdi  deponeres,  saa- 
fremt  Kaperen  appellerede  Prisesagen  til  Tribunal  de  Cas- 
sation  i  Paris  —  ved  det  andet  paalagdes  det  de  Neutrale, 
som  vilde  appellere  til  den  højeste  Instans,  at  gøre  dette 
inden  10  Dage  fra  den  Tid,  Dommen  afsagdes  i  anden  In- 

stans,   hvad   der  var  en    Faktisk   Umulighed   for  Havnene  i 
det  sydlige  Frankrig. 

Endelig  hjalp  Spanien,  Holland  og  de  smaa  Republik- 
ker i  Middelhavel  P>ankrig,  dels  ved  at  tillade  dette  Lands 
Skibe  Udredninger  fra  deres  Havne,  dels  ved  at  etablere 
franske  Jurisdiktioner  til  Prisedømmelse  af  opbragte  neu- 
trale Skibe. 

Millioner,  fortsætter  Societetet,  var  allerede  tabt  for 
Danmark  ved  franske  Condemnationer,  flere  Millioner  var 
endnu  i  Vove  og  kunde  naarsomhelst  falde  i  de  franske 
Kaperes  Hænder.  Disses  velkendte  Ubillighed  overfor  dan- 
ske Skibe  havde  desuden  haft  den  naturlige,  men  ned- 
slaaende  Virkning,  at  de  danske  Redere  og  Købmænd  slet 
ikke  kunde  faa  assureret  Skibe  og  Ladninger  eller  kun 
imod  uhyre  Præmier  —  men  Danmark  kunde  ikke  kon- 
kurrere med  England  i  Handel  og  Skibsfart,  saa  længe  der 
bestod  en  saa  uhyre  Forskel  i  Forsikringspræmierne. 

Man  havde  haabet  at  høste  vedvarende  Frugter  af  en 
lykkelig  Fred  og  upartisk  Neutralitet«,  og  i  Tillid  hertil 
havde  danske  Undersaatter  »vovet  at  sende  deres  Ejendom 
ud  paa  Søen  uden  Beskyttelse,  hvad  der  jo  end  ikke  vilde 
være  Tilfældet,  om  Landet  var  i  Krig,  da  i  saa  Fald  Skibs- 
farten sikkert  var  værnet  ved  Konvojer«.  Selvfølgelig  var 
det  »langt  fra,  at  vi  eller  nogen  dansk  Undersaat  ønsker 
Landet  i  Krig.  Dens  Rædsler  paa  Europas  store  Skue- 
pladser og  flere  Staters  pludselige  Undergang  i  vore  Dage 
er  os  altfor  frisk  i  Minde  til  ikke  at  anse  aabenbar  Fejde 
for  det  sidste  Onde,  man  bør  underkaste  sig«.  Men  naar 
det  gik  saa  vidt  som  nu:  at  Nationens  Skibsfart  behand- 
ledes fjendtligt.  Privates  Ejendom  fratoges  dem  uden  Skaan- 
sel,  »saa  tror  vi,  AUernaadigste  Konge,  at  det  er  Klogskab 
at  forsvare   sin  Handel  og  Hæder  og  hævde  sin  Selvstæn- 

dighed  .  Ingen  krigsførende  Magt  vilde  kunne  anse  det 
for  fornæiniende  mod  sig  eller  se  en  Krigserklæring  fra 
Danmarks  Side  i,  at  vor  Skibsfart  beskyttedes  ved  Kon- 
vojer, medmindre  de  da  ligefrem  vilde  betage  os  den  Ret, 
>som  ei"  Mennesket  medfødt  og  Staterne  egen:  at  forsvare 
sig  selv«. 

I  mange  tidligere  Krige  havde  Danmark  beskyttet  sin 
Handel  ved  Udrustning  af  Konvojer,  og  ingensinde  havde 
det  været  nødvendigere  end  nu,  da  Kaperierne  var  ud- 
artet til  Sørøveri.  Naboriget  Sverige  havde  allerede  be- 
stemte Konvojer  stationerede,  ligesom  ogsaa  den  danske 
Regering  selv  for  saa  vidt  allerede  havde  antaget  Prin- 
cipet,  som  der  var  ansat  Konvojer  for  Farten  i  Middel- 
havet og  udsendt  Krigsskibe  til  at  krydse  ved  Øerne  i  Vest- 
indien. Erfaringen  viste  imidlertid  noksom,  at  disse  For- 
anstaltninger var  ganske  utilstrækkelige.  Daglig  hørtes  om 
h^^ppige  Opbringelser.  Selv  Fragtfarten  i  Middelhavet  var 
ligesaa  usikker  som  nogensinde  tidligere.  I  Vestindien  op- 
snappedes Skibe  endog  i  Sigte  af  de  danske  Øer,  hvor 
Krigsskibene  var  stationerede,  og  de  Skibe  og  Ladninger, 
der  nu  ventedes  derovrefra  til  en  samlet  Værdi  af  5 — 6 
Mill.  Rdl.,  var  »uden  Redækkelse«.  Ethvert  Skib,  der  blev 
antruffet  uden  Forsvar,  var  udsat  for  Opbringeise,  og  un- 
der saadanne  Omstændigheder  var  det  ikke  længer  Køb- 
mændene muligt  at  vove  deres  Ejendom  over  Soen  uden 
Reskyttelse. 

Societetet  androg  derfor  om,  at  dei-  til  bestemte  Tider 
i  alle  Farvande,  saa  vidt  ske  kunde,  maatte  stationeres  Kon- 
vojer, imod  at  de  Handlende  betalte,  hvad  Regeringen  fandt 
for  godt  at  bestemme. 

Som  man  vil  se.  var  del  paany  den  kjøbenhavnske 
Grossererstand,    som    af  al  Magt    puffede  Regeringen  frem 


129 

til  at  gennemføre  Konvojeringssystemet.  Og  som  Forhol- 
dene stillede  sig,  var  der  næppe  heller  andet  at  gøre.  Vin- 
flasken var  trukken  op  og  maatte  tømmes  til  Bunden,  hvis 
der  overhovedet  skulde  være  nogen  Mening  i  det  hele. 
Den  25.  Juli  1798  kundgjordes  det,  at  Regeringen  havde 
udset  Flækkerø  Havn  i  Nærheden  af  Christianssand  til  at 
være  Station  for  de  konvojerende  Krigsskibe  og  Samlings- 
plads for  de  Handelsfartøjer,  der  søgte  Sikkerhed.  I  Begyn- 
delsen af  August  afgik  den  første  Konvoj,  midt  i  September 
den  anden  og  en  tredie  i  Slutningen  af  Oktober.  Konvoj- 
skibene afgik  til  Strædet  ved  Gibraltar  med  det  Hverv  at 
tage  under  Beskyttelse  »alle  vore  Undersaatter  tilhørende 
Skibe,  saa  langt  disse  Skibes  forskellige  Bestemmelser  til- 
raader  det«.  Ifølge  en  Overenskomst  med  Sverige  skulde 
Konvojeringen  tillige  omfatte  svenske  Skibe,  medens  om- 
vendt svenske  Krigsskibe  tog  dansk-norske  Handelsskibe  i 
Beskyttelse. 

I  Middelhavet  besørgedes  Konvojeringen  af  3  Fregatter 
og  2  Brigger  under  Steen  Billes  Overkommando.  I  Vest- 
indien stationeredes  der  2  F'regatter  og  1  Skonnert.  Ved 
Jyllands  og  Norges  Vestkyst  krydsede  2  Fregatter  og  2  Kutter- 
brigger.  Paa  Østersøen  gik  1  Fregat,  og  Konvojeringen  fra 
Flækkerfjord  til  Gibraltarstrædet  besørgedes  af  1  Fregat  og 
1  Brig.  Endelig  laa  jo  de  allerede  omtalte  tvende  Linieskibe 
ved  St.  Helena  for  at  konvojere  hjemvendende  China-  og 
Ostindiefarere. 

Mest  Betydning  fik  Konvojeringen  i  Middelhavet:  i  Ti- 
den fra  21.  April  1797  til  31.  Maj  1799  blev  henimod  600 
Skibe  under  dansk  Plag  konvojerede  i  Middelhavet. 

Allerede  den  7.  November  1798  kunde  Grosserer-Socie- 
tetet bringe  Regeringen  en  Tak  for  den  ydede  Beskyttelse, 
»som  for  en  meget  stor  Del  har  formindsket  det  Onde,  man 

havde  saa  megen  Anledning  til  at  befrygte  al"  de  forskellige 
i  hvert  Øjeblik  vekslende  Systemer,  som  af  de  i  Krigen  be- 
grebne Magter  er  antagne  og  befulgte.«  Derfor  følte  man 
det  ogsaa  som  en  »taknemlig  Pligt«  at  tolke  Handels- 
standens Tak  —  hvortil  man  dog  klogelig  tilføjede  den  sikre 
Forventning  om,  at  Konvojeringen  vilde  blive  fortsat. 

Man  kan  ej  heller  sige  andet  end,  at  det  overhovedet 
lykkedes  ved  disse  Konvojeringer  at  opnaa  Hensigten:  at 
yde  dansk  Fragtfart  en  virksom  Beskyttelse.  lait  ankom 
der  i  Aaret  1798  734  Skibe  under  dansk  Flag  til  Middel- 
havets forskellige  Havne,  977  til  Atlanterhavshavne,  1871  til 
Nordsø-  og  1395  til  Østersøhavnene:  ialt  4,977  med  en 
samlet  Drægtighed  af  221,000  Kommercelæster.  I  1799  gik 
det  samlede  Tal  ned  til  3,925,  og  Fragtfarten  gav  ogsaa 
dette  Aar  lidt  mindre  Udbytte,  da  der  paa  adskillige  Handels- 
pladser rasede  epidemiske  Sygdomme,  og  Konvojeringen 
ikke  mægtede  helt  at  værne  vore  Skibe  mod  den  Masse 
franske  og  spanske  Smaakapere,  hvoraf  det  vrimlede  langs 
med  de  afrikanske  K^^ster. 

Overfor  Englænderne  gik  det  over  al  Forventning  godt: 
lige  til  December  1799  lod  de  britiske  Krigsskibe  de  dan- 
ske Konvojer  gaa  deres  uforstyrrede  Gang. 


mkring  Aarhundrede-Skiltet  var  der  paa  den  hjem- 
lige Horizont  Tegn  nok  i  Sol  og  Maane,  der 
varslede  om  det  kommende. 
En  Høstaften  sent  i  September  1800  sad  Baggesen  ved 
et  Bordlag  i  Dre3^ers  Klub:  da  han  just  stod  paa  Spring 
til  at  forlade  sit  Fædreland  for  lange  Tider,  maaske  for 
stedse,  havde  en  Flok  af  gamle  Venner  og  unge  Beundrere 
foranstaltet  en  Afskedsfest  for  ham,  og  nu  sad  han,  rørt  til 

Taarer,  med  den  til  hans  Ære  skrevne  Vise  i  sin  Haand 

Gud  glæde  Dig  for  hver  en  Glæde, 
Din  sjældne  Sang  os  Danske  gav! 

Da  den  sidste  Tone  er  forstummet,  gaar  Baggesen  hen 
til  Visens  unge  Digler  og  rækker  ham  »sit  taarevædede 
Eksemplar«  med  de  Ord:  »Dig  testamenterer  jeg  herved  min 
danske  Lyre.«  Og  se,  hin  Yngling  var  —  Ada/77  Oehlen- 
schlåger. 

»Du  gamle  Spaamands-Gøg,  Du  var  ingen  Kejser,  Du 
var  et  Løg«  —  Baggesen  skallede  sig  selv  hele  Livet  igen- 
nem, der  »var  en  ustyrtelig  Mængde  Lag«,  Kærnen  kun 
kom  aldrig  for  en  Dag:  »til  det  inderste  indre,  var  altsam- 
men Lag  —  bare  mindre  og  mindre « !  Efter  Poeten,  Salon- 
helten, den  farende  Sanger,  det  Svøb,  som  stinked  »af 
Løgne,  saa  en  ærlig  Mand  kan  faa  Vand  i  Øjne,  og  det 
Svøb,  som  ruiled'  blødagtig  sammen:  Herren,  der  leved'  i 

Fr3^d  og  Gammen«,  —  kom  nu  for  en  Gangs  Skyld   > Pro- 
feten, fersk  og  saftig.« 

Den  allernærmeste  Fremtid  skulde  vise,  han  i  alt  Fald 
denne  Gang  var   »en   ret  Piofet«. 

Hint  sidste  Aar  i  det  18.  Sekel  var  gaaet  ind  paa  en 
helt  anden  Maade.  Juleaftens  Dag  1799  var  P.  A.  Heiberg 
bleven  dømt  til  at  »forvises  Kongens  Riger  og  Lande«. 
Den  7.  Februar  paa  Kvælden  var  en  snæver  Vennekreds 
samlet  hos  ham  i  hans  Bopæl  i  St.  Kongensgade.  Kl.  10 
hentede  en  Vogn  ham,  og  sammen  med  Rahbek  og  Kamma 
kørte  han  langsomt  gennem  Byen,  fulgt  af  en  stor  Men- 
neskeskare, som  derved  demonstrerede  mod  Frihedskæmpens 
Landsforvisning.  Ved  Frihedsstøtten  gav  den  ham  et  sidste 
Hurra  —  ved  F'oden  af  Frederiksberg  Bakke  holdt  Vognen, 
og  Heiberg  tog  Afsked  med  Kamma  og  hendes  Mand. 
Deres  Vej  gik  til  Bakkehuset,  det  ny  Aarhundredes  hjem- 
lige Idyl  —  den  ensomme  Flygtnings  over  Bakkens  Kam 
ud  i  den  vide  Verden. 

Thi  saaledes  var  det  den  Gang  og  længe  efter:  over 
Frederiksberg  Bakke  løb  Vejen  ud  til  den  store  Verden  — 
og  fra  Bakken  bøjed  den  ind  til  de  danske  Borgerhjems 
snadrende,  men  fredelige  Andedam. 

Hvor  havde  han  ikke  pladsket  rundt  i  denne,  hin  bid- 
ske og  bitre  Nordmand,  saa  at  Mudderet  var  stænket  op 
paa  hojfornemme  Mænd,  adelige  Idioter,  fremmede  Mag- 
ters Gesandter,  ja  helt  op  til  Thronens  Fod.  Selv  den 
ædle  A.  P.  Bernstorff  havde  faaet  et  Stænk  paa  sin  Mini- 
ster-Uniform og  med  tydelig  Uvillie  visket  det  af.  Det 
var  ikke  blot  »King  George«,  der  »spilled'  højen  Spil«  og 
overmodig  lod  sig  forlede  til  at  »rive  ned,  sig  selv  til  stor 
Fortræd«  —  det  var  ogsaa  P.  A.  Heiberg  selv.    Der  er  ikke 

lidet   i   (len   bekendte  Ytring^,   at   Heiberg  og  Malte  Bruun 

—  den  sidste  ved  sin  Kaadhed,  den  første  ved  sin  svidende 
Haan,  begge  ved  den  »uniaadelige  Ensidighed  i  deres 
Domme  over  Forholdene«  —  sprængte  Trykkefriheden  i 
Luften.  I  Virkeligheden  blev  den  jo  følelig  indskrænket 
ved  Fdg  af  27.  September  1799,  som  en  Menneskealder 
siden  blev  Genstand  for  den  opvoksende  liberale  Opposi- 
tions voldsomme  Forbitrelse.  Allerede  ved  sin  Fremkomst 
vakte  den  de  pinligste  Følelser  blandt  »Fremskridtets  Mænd« 

—  Rahbek  skrev  senere  i  sine  Erindringer:  »Forgæves  vilde 
jeg  prøve  paa  at  beskrive  det  Indtryk,  dens  uventede  Frem- 
komst gjorde«.  Paa  Datidens  Frihedsherolder  virkede  den 
ligefrem  lammende.  Og  maaske  var  det  ikke  det  mindst 
nedslaaende,  at  denne  snævre  Grænsedragning  for  den 
offentlige  Ytringsfrihed  vandt  Billigelse  i  den  øverste  Sty- 
relses Kredse,  deriblandt  hos  Mænd,  til  hvis  Liberalitet 
man  hidtil  havde  set  op.  Saaledes  havde  selve  Heiberg 
kaldt  Kronprins-Regenten  (Frederik  VI)  for  Skrivefrihedens 
Skvts2ud,  men  samme  Skvtseud  havde  allerede  den  17.  Au- 
gust  s.  A.  i  Anledning  af  Heibergs:  Læsning  for  Publikum 
skrevet  til  Cancelliets  Præsident  om  »Skriblerne«:  »Frygt 
maa  jages  i  disse  Mennesker.  Hvortil  det  Smøreri  i  en 
Stat,  hvor  Enhver  kan  faa  sin  Ret,  og  hvor  Enhver  finder 
Vejen  til  Kongen  aaben  ^  Jeg  bifalder  ganske,  at  Cancel- 
liet  tager  fat  paa  disse  Herrer.  Kun  ingen  Skaansel  og 
dette  er  forbi.«  Præsidenten  for  det  danske  Cancelli,  Kr. 
Brandt  og  A.  P.  Bernstorffs  Svigersøn,  Kai  Reventlow.  Præ- 
sident for  det  tyske  Cancelli,  som  begge  i  Juli  1797  var 
bleven  Medlemmer  af  Statsraadet,  var  nærmest  Modstandere 
af  Trykkefriheden    eller    dog    lige    fra    første    Færd    stemt 


^  Af  N.  M.  Petersen  —  jfr.  E.  Holm  1.  c.  HI.  Bd.  2.  Oel  S.  71H  f. 
''  E.  Holm  1.  c.  HI.  Bd.  2.  Del. 

for,  at  den  burde  tøjles,  Landboreformernes  ivrige  Tals- 
mand Colbjørnsen.  stod  paa  »den  oplyste  Enevældes«  Stand- 
punkt og  havde  følt  sig  saa  meget  mere  opfordret  til  af  al 
Magt  at  arbejde  paa  at  faa  slaaet  al  Kritik  af  den  her- 
skende Regeringsform  ned ,  som  han  selv  var  bleven  an- 
grebet af  P.  A.  Heiberg  paa  den  mest  saarende  Vis.  Selv 
Chr.  D.  Reventlow  havde  forud  for  den  nye  Presselov  været 
stærkt  oplaget  af  Trykkefrihedens  Misbrug  gennem  »P'lyve- 
blade,  som  ikkun  betales  med  nogle  faa  Skillinger  og  derfor 
kommer  i  Hvermands  Hænder«:  de  var  for  ham  kun  fulde 
af  »Gift«  og  »Skændigheder*,  »Had  og  Avind«.  Grev  Schim- 
melmann  havde  ligeledes  vist  sig  saare  lunken  —  »c^est 
lin  reméde  contre  un  mal,  ce  n'est  pas  un  ideal  de  législa- 
tion,  mais  que  faire,«  saaledes  udtalte  hans  Gemalinde  sig 
om  Forordningen,  og  deri  er  sikkert  hele  Kredsens  Sinds- 
stemning t3^delig  afspejlet.  Man  var  bleven  irriteret  over 
Tonen  i  den  herskende  Piéce-  og  Tidsskrift-Literatur,  og 
da  saa  Kejser  Poul  bydende  krævede  Trykkefriheden  ind- 
skrænket, gav  man  kun  altfor  villig  efter. 

Men  just  derfor  føltes  ogsaa  i  det  oplyste  Borgerskab 
saa  vel  Fdg.  af  27.  September  1799  som  P.  A.  Heibergs  og 
Malte  Bruuns  kort  derpaa  følgende  Landsforvisning  —  den 
sidstes  ved  Højesteretsdommen  af  19.  December  1800  — 
som  tydelige  Forbud  om  en  optrækkende  Reaktion.  En 
vigtig  udenlandsk  Begivenhed  fra  samme  Tid,  Napoleons 
Statskup  af  18.  Brumaire  (9.  November)  1799  og  hans  Over- 
tagelse af  Posten  som  Første-Konsul,  pegede  aabenbart  i 
samme  Retning. 

Af  andre  uheldsvangre  Tegn  lige  ved  Aarhundredskiftet 
maa  endnu  nævnes  det  første  alvorlige  Sammenstød  imel- 
lem britiske  Krigsskibe  og  en  dansk  Konvoj  i  December 
1799.     Det  fandt  Sted  ved  Gibraltar,   hvor  Konvoj-Chefen, 

Kaptajn  van  Dockum,  nægtede  tre  engelske  Fregatter  at 
visitere  de  Handelsskibe,  han  ledsagede,  og  derpaa  med 
Vaabenmagt  modsatte  sig  Visitationens  Gennemførelse.  Sam- 
menstødet endte  vel  forholdsvis  fredeligt,  men  havde  dog 
tydelig  nok  varslet  om  kommende  Vanskeligheder  fra  Eng- 
lands Side, 

Og  endelig  maa  Handelskrisen  af  1799  omtales. 

Til  Forstaaelse  af,  hvor  dybt  dens  Følger  gik,  maa 
imidlertid  forudskikkes  en  ganske  kort  Skildring  af  Rigets 
Pengevæsen  i  det   18.  Sekels  sidste  Aar. 

Som  nærmere  udviklet  i  »Den  danske  Handels  Empire  H, 
havde  Danmarks  Finansminister  Ernst  Schimmelmann  lige 
fra  1784  syslet  med  Planer  om  dog  i  hvert  Fald  at  skaffe 
Hertugdømmerne  nye  og  solide  Penge-  og  Bankforhold 
under  særligt  Hensyn  til  disse  Landsdeles  stadige  »Mellem- 
handels-Forhold« til  Hamborg.  Endelig  lykkedes  det  ham 
Februar  1788  ved  at  faa  indført  en  helt  ny  Mønt,  den 
saakaldte  Species-Møni,  og  samtidig  oprette  en  helt  ny  Bank 
{Speciesbanken  i  Altona)  med  Ret  til  at  udstede  Sedler  ly- 
dende paa  den  nye  Mønt  (80,'  40,  20  og  8  Specier).  Ved 
Prægningen  af  dem  fraveg  man  den  tidligere  Courantfod 
—  llVs  Rdl.  paa  Marken  fin  —  og  udmøntede  i  Stedet  for 
97^  Rdl.,  der  efter  en  fastsat  Agio  af  257«  skulde  gælde 
som  slesvig-holstensk  Courant«.  Herefter  var  Pari  imod 
Hamborger  Specier  altsaa  ikke  mere  12272  Rdl.,  men 
125  Rdl.  C.  -  100  Rdl.  Species.  Denne  nye  slesvig-hol- 
stenske  Courant -Mønt  og  de  af  Speciesbanken  udstedte 
Sedler  blev  herved  Hertugdømmernes  Penge,  medens  man 
i  Kongeriget  Danmark  beholdt  den  gamle  Courant-Mønt. 
Den  ny  Bank  var  en  Statsbank,  der  stedse  skulde  have 
Sølvdækning    for  sine   Sedler    (mindst   5   Species   Sølv   for 

9  Species  i  Sedler),  og  som  overhovedet  blev  grundlagt  paa 
det  solideste  Fundament. 

Man  var  begyndt  med  at  reformere  Pengevæsenet  i 
Herlugdommerne,  fordi  det  dér  var  overkommeligt  - —  disse 
Landsdele  var  ikke  som  Danmark  oversvømmet  med 
Papirpenge.  Opmuntret  af.  at  det  derovre  gik  saa  let,  for- 
søgte man  derpaa  tre  Aar  efter  at  gennemføre  en  tilsva- 
rende Ordning  for  Danmark-Norges  Vedkommende.  Ved 
aabent  Brev  af  16.  Februar  1791  opfordredes  til  Dannelsen 
af  en  ny  Speciesbank  i  Kjøbenhavn  for  Rigerne  Danmark 
og  Norge  som  et  privat  Interessentskab,  der  selv  valgte  sin 
Bestj'relse.  Der  skulde  efter  Planen  sammenskydes  2,4  Mill. 
Species  (efter  samme  Møntfod  som  den  slesvig-holstenske), 
fordelt  paa  6000  Aktier,  og  dette  Beløb  blev  straks  —  Ti- 
derne var  jo  gode  —  overtegnet  med  V2  Million.  Banken 
traadte  derpaa  i  Virksomhed  1.  Juli  1791.  Den  fik  Ret  til 
at  udstede  Species-Sedler,  indløselige  paa  Anfordring,  i 
Forholdet  10  Specier  i  Sølv  for  hver  19  Specier  i  Sedler 
—  under  overordentlige  Omstændigheder  og  for  begrænset 
Tid  10  til  22,  naar  kgl.  Tilladelse  dertil  gaves. 

Lige  i  Starten  begik  man  imidlertid  en  afgørende  Fejl: 
man  tillod,  at  Aktiebeløbet  indbetaltes  i  de  kurserende 
Courantsedler  (i  Stedet  for  i  rede  Sølv),  saaledes  at  man 
altsaa  i  Grunden  funderede  de  nye  Sedler  paa  de  gamle. 
Og  man  tillod  då  ogsaa  i  Overensstemmelse  hermed  Banken 
at  indløse  sine  Sedler  med  Courantsedler  efter  disses  Kurs 
mod  rede  Sølv. 

At  det  ikke  desto  mindre  denne  Gang  var  Regeringens 
alvorlige  og  vel  overvejede  Hensigt  endelig  at  faa  Bund  i  det 
danske  Pengevæsen,  viser  Fdg.  af  24.  Juni  s.  A.  Det  offent- 
liggjordes herved,  at  Antallet  af  de  i  Omløb  værende  Sedler 
ej  alene  ingensinde  skulde  vorde  forøget,  men  at  det  end- 

ogsaa  herefter  regelmæssig  skulde  formindskes  med  750,000 
Rdl.  C.  aarlig^  Som  Følge  heraf  standsede  Rigets  hid- 
tidige Seddelbank  Co  urantbanken  sin  Ud-  og  Indiaans- 
forretning  og  blev  kun  bestaaende  som  en  Slags  Likvida- 
tionsanstalt  under  Speciebankens  Opsyn. 

Man  haabede  herved  efterhaanden  al  faa  hævet  Cou- 
rantsedlernes  Kurs  og  samtidig  faa  dem  lempelig  og  lidt 
efter  lidt  erstattede  i  Cirkulationen  med  de  nye  Species- 
sedler  og  klingende  Mønt. 

Dette  Haab  gik  ogsaa  til  en  Begyndelse  i  Opfyldelse: 
den  i  Hamborg  noterede  Kurs  paa  danske  Courant-Sedler 
(Pari:  22)  havde  i  Januar  1790  været  oppe  paa  60,  i  1792 
og  1793  var  den  derimod  38  å  3772,  i  Løbet  af  1794 
bedredes  den  yderligere  til  23  (altsaa  kun  Y^  Point  under 
Pari),  og  herpaa  blev  den  staaende  fra  5.  Septbr.  1794 — 
Juni  1797.  Den  gik  derpaa  lidt  op,  til  24V2,  i  1798  videre 
til  25—26—2674. 

Den  tilsvarende  paa  Kjøbenhavns  Børs  i  Gourantsedler 
noterede  Kurs  paa  Hamborger  Banco  var  i  nøje  Overens- 
stemmelse hermed  oppe  i  9974  først  i  1790,  bedrede  sig 
efterhaanden  i  Aarets  Løb  til  ca.  40,  var  hele  Aaret  1791 
ca.  37,  1792  gennemgaaende  367^.  en  Smule  stivere  i  1793, 
bedrede  sig  derpaa  i  Løbet  af  1794  til  30—25—22—2172, 
var  i  1795  2172-2072,  i  1796  21—2274,  i  1797  2274—2372, 
i  1798  2372—25. 

I  1799  be2vndte  der  imidlertid  at  komme  Uro  i  Kur- 
sen:  i  Hamborg  allerede  fra  den  10.  Maj  —  i  Oktober  gled 
den  helt  ned  i  40,  i  November  endog  i  43.  Paa  Kjøben- 
havns Børs  var  Noteringen  for  Hamborger  Banco  længe 
25,  blev  i  Maj  2672  og  stod  paa  dette  Standpunkt  til  den 
4.  Oktober.     Efter    at    derpaa    i    nogle   Dage    intet   Veksel- 

^  1792-99  blev  ogsaa  5,78  Mill.  Rdl.  Gourantsedler  tilintetgjort. 

materiale  var  fremkommet  til  Notering,  blev  Kursen  den 
11.  Oktober  sat  til  29,  den  12.  November  til  30,  den  15.  til 
31,  den  19.  til  32.  den  22.  til  33,  den  13.  December  til  35 
og  den  24.  December  til  36.  Men  da  var  ogsaa  den  store 
Handelskrise  stødt  til. 

Imidlertid  var  det  gaaet  særdeles  langsomt  for  Species- 
banken  med  at  faa  sine  nye  Sedler  ud.  Grunden  hertil  var 
bl.  a..  at  det  foreløbig  ikke  var  tilladt  de  kongelige  Kasser 
al  modtage  de  nye  Species-Sedler  i  andre  Betalinger  end 
dem,  som  udtrykkelig  skulde  erlægges  i  Specier.  Følgen 
var,  at  de  gamle  Gourant-Sedler  blev  foretrukne  i  den 
daglige  Omsætning  for  Bekvemmelighedens  Skyld  —  man 
vænnede  sig  ikke  til  de  nye  Sedler,  selv  naar  man  skulde 
have  Penge  i  Speciesbanken,  bad  man  gerne,  om  man 
hellere  maatte  faa  de  gamle  Sedler.  Herpaa  blev  der  dog 
bødet  ved  en  kongelig  Befaling  af  11.  Juli  1794  til  de  kon- 
gelige Kasser  i  Danmark  og  Norge  om  herefter  at  modtage 
Species  for  Courant-Oppebørsel  efter  Forholdet  100  Kdl. 
Species  for  125  Rdl.  dansk  Courant  eller  1  Rdl.  Species 
for  1  Rdl.  24  Sk.  dansk  Courant.  Da  det  selv  derefter 
viste  sig  henimod  Slutningen  af  Aaret,  at  medens  der  fra 
1.  Juli  1791—30.  Juni  1794  var  uddraget  af  Omløbet  og  til- 
intetgjort for  274  Mill.  Rdl.  Gourant-Sedler,  var  det  kun 
lykkedes  at  sætte  saa  faa  Species-Sedler  i  Girkulation,  at 
det  stod  »i  et  aldeles  ubetydeligt  Forhold  til  ovenmeldte 
Summa«,  mente  Regeringen  igen  at  maatte  gribe  ind  for 
at  forhindre  Mangel  paa  Omsætningsmidler.  Ved  en  Plakat 
af  3.  December  1794  fastsattes  det  derfor,  at  Speciesmonten 
herefter  skulde  modtages  af  alle  og  enhver  i  alle  Gourant-Be- 
talinger,  naar  den  tilbødes  i  Forholdet  100  Rdl.  Species  for 
125  Rdl.  dansk  Gourant  eller  1  Rdl.  Species  for  1  Rdl.  24  Sk. 
dansk  Gourant.    Fra  dette  Tidspunkt  lykkedes  det  endelig  at 

faa  Species-Sedlerne  ud  i  Befolkningen  —  endnu  i  December 
1793  havde  der  ialt  kun  været  199,300  Rdl.,  i  Juni  1798  var 
den  omløbende  Mængde  vokset  til  næsten  6  Mill.  Rdl.  I 

De  ved  Halvfemsernes  fortrinlige  Betalingsbalance  skabte 
kursgunstige  Forhold  for  dansk  Valuta  tillod  nu  ogsaa 
Speciesbanken  at  skaffe  sig  en  klækkelig  Sølvbeholdning. 
I  Bankens  sjette  Aar  (1797)  naaede  denne  helt  op  til 
3,086,934  Rdl.  Species. 

Dog  til  Trods  for  at  der,  som  vi  nys  saa,  i  1798  var 
kommet  henved  6  Mill.  Rdl.  af  de  nye  Species-Sedler  i 
Omløb,  var  der  ikke  mindre  end  mellem  127^  og  13  Mill. 
Rdl.  af  de  gamle  Courant-Sedler  endnu  i  Omløb.  Dette 
sidste   »Mønttegn«   havde  altsaa  stadig  Overvægten. 

Saaledes  var  Situationen,  da  vi  langt  hen  paa  Aaret  1799 
ramtes  af  den  nordeuropæiske  Handelskrise. 

En  lille  Forløber  havde  allerede  naaet  os  i  December 
1797.  Der  havde  allerede  paa  dette  Tidspunkt  udviklet  sig 
et  betydeligt  Veksel-Rytteri  mellem  Kjøbenhavn  og  Ham- 
borg. Gennem  denne  sidste  Plads  foregik  ikke  alene  som 
Regel  vore  Betalinger  til  Udlandet,  ligesom  ogsaa  stor  Sam- 
handel paa  naturlig  Vis  skabte  Mængder  af  Vekseltrans- 
aktioner, men  desuden  ydedes  der  ofte  af  Hamborger  Fir- 
maer unge  opadstræbende  Købmænd  herovre  en  udstrakt 
Bianco-Kredit  i  Form  af  Vekselaccept.  Vekslen  er  imidler- 
tid et  Omsætningspapir :  ogsaa  den  Veksel,  bag  hvilken 
der  ikke  direkte  ligger  nogen  reel  Varehandel,  kan  komme 
til  at  fungere  som  Led  i  den  legitime  Forretning,  træde 
ind  og  ud  af  denne  og  kan  derved  efter  Omstændighederne 
blive  et  Baand  mellem  den  solvente  og  den  mindre  sol- 
vente Handelsmand.  Et  pludseligt  Sammenbrud  af  et 
kreditgivende  Hamborger  Hus  kunde  derfor  efter  Omstæn- 
dighederne komme  til  at  berøre  ogsaa  forsigtigt  arbejdende. 

solide  Firmaer,  der  ikke  iiavde  søgt  Kredit.  Del  vakte 
nogen  Uro  herhjemme  sidst  paa  Aaret  1797,  da  et  forholds- 
vis ubetydeligt  Handelshus,  der  havde  vovet  sig  meget  for 
vidt  i  Spekulationer,  gik  fallit  og  drog  nogle  flere  efter  sig. 
I  Hamborg,  hvorfra  man  med  stor  Skinsyge  vogtede  paa 
Kjøbenhavns  blomstrende  Handel,  toges  der  Anledning 
heraf  til  at  mistænkeliggøre  vor  Børs  og  ved  betegnende 
Skuldertræk  antyde  dens  Mangel  paa  virkelig  Sundhed. 
For  at  delte  nu  ikke  skulde  faa  farlige  Følger,  besluttede 
Grosserer-Societetet  sig  til  al  standse  Ondet  i  Opløbet, 
traadte  sammen  og  valgte  en  Komite  —  den  saakaldte 
'Komite  til  Handelens  Tarv^  —  bestaaende  af  Societetets 
mest  fremragende  Medlemmer  og  nogle  højt  ansete  Med- 
borgere. Til  Understøttelse  for  de  Grosserere,  som  var 
kommen  i  øjeblikkelig  Forlegenhed,  men  havde  tilstrække- 
lige Sikkerheder  at  laane  paa,  sammenskød  derpaa  de  stør- 
ste Handelshuse  i  14  Indbetalingsrater  en  større  Kapital, 
som  dels  blev  deponeret  i  Speciesbanken  paa  den  nys- 
nævnte Komites  Folio,  dels  overdraget  denne  i  sikre  Veksler. 
Ogsaa  Speciesbanken  deltog  i  Subskriptionen,  og  paa  den- 
nes Vegne  tog  dens  første  (kongevalgte)  Direktør,  Konfe- 
rensraad  Wendt,  Plads  i  Komiteen.  Denne  gav  Kvitterin- 
ger for  de  overdragne  Veksler  og  Bankanvisninger  og  be- 
sørgede Midlernes  Udlaaning  i  de  enkelte  Tilfælde.  De 
første  Uger  traadte  den  sammen  daglig,  derpaa  2  Gange 
om  Ugen  og  tilsidst  hver  14.  Dag.  V*  af  de  tegnede  Summer 
var  allerede  indbetalt  den  7.  December,  den  sidste  Fjerde- 
del indkom  i  Slutningen  af  Januar.  Hensigten  lykkedes 
fuldstændig:  i  Løbet  af  et  Par  Maaneder  var  Roen  og  Til- 
liden genoprettet.  Allerede  i  Begyndelsen  af  1798  kunde 
der  ske  Fordelinger  af  10  og  15  7«.  o§  i  Foraaret  1800 
havde  samtlige  Indskydere  faaet  deres  Penge  tilbage. 

Saa  let  lod  Vanskelighederne  i  1799  sig  ikke  besværge. 
Men  den  Gang  kom  det  ogsaa  som  en  hel  Orkan  udefra, 
og  selve  Stormcentret  laa  i   Hamborg. 

Efter  Udbrudet  af  Revolutionskrigene  havde  Hamborgs 
Handel  faaet  et  uhja^e  Opsving.  Det  er  ganske  ejendom- 
meligt under  den  nuværende  Verdenskrig  at  læse  i  Skil- 
dringerne herom  Ord  som  disse:  »Ingen  tidligere  Krig  var 
bleven  fort  med  en  saadan  Anstrengelse,  i  ingen  tidligere 
Krig  havde  der  paa  begge  Sider  hersket  saa  megen  Liden- 
skab, aldrig  nogensinde  tidligere  var  der  af  krigsførende 
Magter  bleven  stillet  Neutrale  saa  anmassende  Fordringer.« 
»Under  saa  forbavsende  Omstændigheder  var  det  ej  heller 
underligt,  at  der  paa  Handelens  Omraade  kom  til  at  fore- 
gaa  saa  betydelige  Omvæltninger,  at  de  overtraf  alle  tid- 
ligere Erfaringer  og  spottede  al  fornuftig  Forudberegning.« 

Slægt  efter  Slægt  er  bleven  vænnet  til  den  Forestilling, 
at  den  franske  Revolution  betød  en  driftig,  men  under- 
kuet Trediestands  for  PYankrig  saa  højst  velsignelsesrige 
Sejr  over  en  nydelsessyg  og  uduelig  Gods-  og  Embedsadel, 
under  hvis  Styre  F'rankrig  var  bleven  udsuget  og  forarmet. 
Sikkert  nok  har  ogsaa  Frankrigs  Jordbrug  paa  det  her 
omhandlede  Tidspunkt  været  sørgelig  forsømt,  men  iøv- 
rigt  havde  Landet  en  højt  udviklet  Industri  og  en  livlig 
Eksporthandel.  Tilmed  var  dets  maritime  Styrke,  saavel 
for  Handels-  som  for  Krigsflaadens  Vedkommende  —  og 
vel  at  mærke  netop  under  storsindede  og  vidtskuende 
Adelsmænds  Ledelse  —  i  saa  vældig  en  Opblomstring,  at 
Frankrig  var  i  Færd  med  at  blive  en  meget  farlig  Med- 
bejler for  England,  ja  det  saa  endog  ganske  uvist  ud,  hvem 
af  disse  to  der  oversøisk  vilde  vinde  den  største  koloniale 
Magtvælde.  Den  franske  Revolution  bragte  Afgørelsen  — 
men,  som  vi  alle  ved,    ikke  til  Frankrigs  Fordel.    Turgots 

i'orudgaaende  umodne  P>ihandelstbrsøg  havde  givet  Nord- 
frankrigs Industri  et  føleligt  Knæk  og  skabt  særdeles  meget 
af  den  Armod,  der  fik  sit  Fortvivlelsens  Udtr3^k  i  Revolu- 
tionens Rædsler.  Det  3^derliggaaende  demokratiske  Styre 
sved  derpaa  utrolig  megen  Næringsdrift  bort  af  Landet. 
Og  Emigrationen  kom  til  at  betyde  en  vældig  Rlodtapning 
af  det  hidtil  saa  kapitalrige  Frankrig.  Det  var  ikke  alene 
Adelsmændene,  Godsejerne,  der  flygtede  —  nej  allerførst, 
som  Rotterne,  der  forlader  det  synkende  Skib,  gik  netop 
de  kloge  Forretningsmænd,  der  saa,  hvad  der  trak  op, 
hvorledes  det  snart  vilde  blive  en  Forbrydelse  at  have  en 
Formue  eller  blot  at  sidde  i  en  lønnende  Redrift.  Og  ikke 
helt  faa  af  disse  drog  netop  med  deres  Penge  til  Hamborg, 
den  frie  Hansestad,  hvor  de  fandt  virkelig  Frihed  o:  Ret 
til  under  Lovværns  trygge  Orden  at  passe  sig  selv  og  sit 
Erhverv.  Allerede  fra  1792  strømmede  midt  i  den  almin- 
delige Forvirring  og  Usikkerhed  Rarrer  og  Penge  fra  Frank- 
rig og  Holland  til  Elbstaden  som  til  et  sikkert  Tilflugtssted 
—  Stadens  Rank  og  det  hanseatiske  Købmandsskab  nød 
gammelt  Ry  for  Redelighed  og  Solvens.  Efter  at  Holland 
i  1795  var  bleven  erobret  af  Franskmændene,  gik  endvidere 
næsten  hele  dette  rige  Lands  Handel  over  til  Hamborg,  der 
saaledes  blev  den  eneste  Importhavn  af  Retydning  for  Fast- 
landet, der  vendte  ud  mod  Storbritannien. 

Den  største  Regivenhed  i  hine  Tider  paa  dette  Omraade 
var  imidlertid  den  vældige  Stigning  af  Englands  Handel. 
Den  tidligere  Fredens  Konkurrencestrid  mellem  Fransken 
og  Rriten  i  de  asiatiske  Farvande  blev  nu  under  den  mel- 
lem de  tvende  Riger  opstaaede  Søkrig  afgjort  med  Vaaben- 
magt  og  vendte  sig  derved  hastigt  og  afgørende  til  Eng- 
lands Gunst.  De  rige  franske  Kolonier  i  begge  Indierne 
blev  erobrede,   og    snart   herskede    det    britiske    Flag    paa 

alle  Have.  Ogsaa  de  fleste  hollandske  Kolonier  faldt  i 
Englændernes  Hænder,  saaledes  at  disse  fik  et  faktisk  Mo- 
nopol paa  hele  Europas  Forsyning  med  chinesiske  og  in- 
diske Varer  og  egentlig  kun  maatte  taale  virksom  Konkur- 
rence af  Danmark -Norge  og  Sverige.  End  ikke  Ameri- 
kanerne vovede  at  lade  deres  Skibe  gaa  uden  under  britisk 
Konvoj,  hvorved  Englænderne  altsaa  blev  deres  Mellem- 
handlere. For  disse  gjaldt  det  derfor  alt  i  alt  om  at  faa  løn- 
nende Afsætning  saavel  for  deres  Kolonialvarer  som  for  de  af 
dem  selv  tilvirkede  Manufakturvarer.  Indtil  1795  forsynede 
de  Fastlandet,  til  Dels  ogsaa  Arvefjendens  Land  Frankrig, 
med  disse  Artikler  gennem  Holland.  Efter  dette  Riges  Be- 
sættelse af  Franskmændene  blev  ganske  naturligt  Hamborg 
Stabelpladsen  for  det  europæiske  Fastland.  Den  vældige 
Vareudveksling,  der  hidtil  var  gaaet  langs  Rhinen  over 
Nederlandene  og  omvendt,  blev  efter  Fredslutningerne  i 
Basel  (1795)  og  Campo  Formio  (1797)  ledet  over  Hamborg, 
saa  at  ej  alene  Vesttyskland  og  Østfrankrig,  men  selv 
Schweiz  og  Norditalien  fik  store  Dele  af  deres  Forsyning 
fra  denne  Stad.  Dette  fristede  atter  Hamborgs  Købmandsskab 
ind  paa  vældige  Spekulationsindkøb  af  oversøiske,  navnlig 
vestindiske.  Varer,  saa  at  der  efterhaanden  ophobede  sig 
Kæmpelagre  af  disse  Artikler  i  Elbstaden.  Der  udrustedes 
nu  ogsaa  fra  denne  selv  Ekspeditioner  til  Isle  de  France, 
Java,  Manilla,  Bengalen,  men  især  til  Vestindien,  særdeles 
ofte  med  Benyttelse  af  den  danske  Frihavn  paa  St.  Tho- 
mas, og  til  Trods  for  de  kolossale  Omkostninger  var  F'or- 
tjenesten  til  en  Begyndelse  glimrende.  Hovedsagelig  var 
det  dog  stedse  de  britiske  Tilførsler,  som  gjorde  Ud- 
slaget: efter  at  Direktoriet  i  Frankrig,  som  ovenfor  be- 
skrevet, i  1798  var  slaaet  ind  paa  at  drive  Kaperi  paa 
ganske   sørøverisk  Vis,  blev   det  —  foruden,   som  ovenfor 

skildret,  det  lille  Danmark  —  udelukkende  det  mægtige  Al- 
bion,  der  kom  til  al  raade  over  Handelen  paa  Verdenshavene, 
og  britiske  Skibe  under  engelsk  Konvoj  bragte  nu  saa  at 
sige  alle  de  i  Europa  efterspurgte  Varer  til  Hamborg. 

Endnu  en  vigtig  Begivenhed  kom  i  dette  Tidsrum  til 
at  højne  Hamborgs  Stilling:  i  Februar  1797  maatte  Bank 
of  England  suspendere  Indløsningen  af  sine  Noter.  Naar 
man  herefter  i  London  skulde  skaffe  sig  Kontanter,  maatte 
det  ske  gennem  Vekseltransaktioner  med  Hamborg,  hvad 
selv  den  engelske  Regering  i  stort  Omfang  blev  nødt  til. 
For  al  skaffe  et  Grundlag  for  denne  Kredit  kom  man  og- 
saa  i  London  ind  paa  at  konsignere  store  Vareposter  til 
Hamborg,  og  naar  Pengetrangen  til  Tider  var  stor,  blev 
ganske  naturligt  Varerne  saa  meget  billigere,  altsaa  Ind- 
købet for  Hamborgs  Vedkommende  saa  meget  fordelagtigere. 
Prisbilligheden  ophævedes  dog  snart  ved,  at  den  britiske 
Regering  som  Krigsforanstaltning  suspenderede  Ydelsen  af 
Drawbacks,  og  for  de  Varer,  der  tilførtes  Hamborg  under 
britisk  Konvoj,  maatte  Ladningsmodlagerne  udrede  de  sær- 
deles høje  Konvojomkostninger:  man  regner,  at  som  Følge 
af  disse  samt  de  daværende  Foragters  og  Assurancepræmiers 
Højde  fordyredes  Kolonialvarer  alene  fra  1797  til  1798  med 
25  Vo. 

Noget  andet  var  selvfølgelig,  hvad  der  jo  ogsaa  alt 
ovenfor  er  paapeget,  at  Hamborgs  Bet3^dning  som  Bank-  og 
Vekselplads  højligen  øgedes  ved  de  nævnte  Londoner 
Transaktioner. 

Følgen  af  alle  disse  sammenstødende  Omstændigheder 
maatte  altsaa  naturligt  blive  en  kolossal  Ophobning  af  Kon- 
sumvarer i  Hamborg.  Den  samlede  Indførsel  af  Sukker  steg 
saaledes  fra  75  Mill.  Pund  i  1797  til  næsten  105  Mill.  Pund 
i  1799,   af  Kaffe   fra    3978  Mill.  Pund   til   45V8  Mill.  Pund, 

medens  Tallet  af  ankomne  Skibe  samtidig  steg  fra  1869  til 
1960.  1799  var  Kulminationsaaret.  Vinteren  1798 — 99  var 
meget  streng,  og  ved  P'oraarstid  ventede  en  Mængde  Skibe 
ved  Elbens  Munding  paa  at  kunne  komme  i  Havn.  De 
heri  indladede  Varer  kom  i  April  ind  paa  een  Gang  og  fik 
de  hamborgske  Lagre  til  saa  at  sige  at  svulme  over. 
Umiddelbart  efter  kom  der  en  hel  Flaade,  ladet  med  Sukker 
og  Kaffe,  fra  Brasilien  —  Varerne  var  oprindelig  indskibede 
til  Portugal  for  derfra  at  gaa  til  England,  men  Hamborg- 
Spekulanter  havde  sørget  for  at  faa  dem  dirigeret  fra  Por- 
tugal direkte  til  Hansestaden.  Forretningen  var  for  saa 
vidt  sund  nok,  som  de  paagældende  Varer  derved  kom  til 
at  staa  Importørerne  billigere  end  ved  Indkøb  ab  britisk 
Havn,  men  Tidspunktet,  hvorpaa  de  nu  ankom,  var  rigtig- 
nok højst  ubelejligt.  Det  var  knapt  nok,  at  man  kunde 
skaffe  Folk  til  at  losse  Skibene,  adskillige  af  Ladningerne 
maatte  blive  5 — 6  Uger  i  Lasten,  men  dernæ.st  var  næsten 
alle  Pakhuse  bleven  overfyldte,  saa  at  Lagerlejen  steg  til 
over  det  dobbelte,  og  man  i  største  Omfang  maatte  ty  rundt 
omkring  til  Altona,  Harburg,  Buxtehude,  ja  selv  til  tomme 
Skibe  i  Havnen.  Under  Losningen  viste  det  sig  desuden, 
at  adskillige  Laster  havde  lidt  Skade  dels  under  Sørejsen, 
dels  som  Følge  af  det  lange  Ophold  i  Lasterummet.  Assu- 
ranceselskaberne maatte  derfor  overtage  store  Partier,  hvad 
der  straks  gav  Anledning  til  forcerede  Auktionssalg.  Og 
dermed  var  Signalet  givet  til  det  bratte  Prisfald,  som  snart 
skulde  drage  Krisen  efter  sig. 

I  Løbet  af  1798  havde  imidlertid  Afsætningsforholdene 
ændret  sig  paa  højst  ugunstig  Vis  for  Hamborg:  Franskmæn- 
dene havde  besat  Schweiz  og  var  trængt  ind  i  Italien,  Krigen 
indskrænkede  Vareførslen  op  ad  Rhinen  og  afskar  Ham- 
borg fra  dets  Kunder  i  alle  omliggende  Egne.    Da   England 

havde  blokeret  de  engelske  Havne,  maatte  Forsj-'n ingen  Ira 
Hamborg  foregaa  over  de  saakaldte  Watten,  men  dette 
satte  England  hurtig  en  Stopper  for.  Endelig  indtraadte 
der  i  1799  ogsaa  et  Omslag  i  Frankrigs  Holdning:  der 
blev  ikke  udstedt  flere  Kaperbreve,  og  naar  Kaperne  løb 
ind  i  franske  Havne,  blev  deres  Kaperbreve  dem  fratagne, 
—  og  da  som  Følge  deraf  Nødvendigheden  for  at  betale 
britisk  Konvoj  i  dyre  Domme  og  Anløb  af  engelsk  Havn 
bortfaldt,  og  Fragter  og  Omkostninger  derved  gik  ned, 
kom  de  nye,  stadig  til  Hamborg  ankommende  Varer  til  at 
kalkulere  betydelig  billigere  end  de  alt  ankomne,  og  en 
livlig  Undersælgning  begyndte.  Tilmed  reagerede  overalt, 
ikke  mindst  i  Hamborg  og  London,  Forbruget  mod  de 
spekulationsagtigt  opskruede  Priser  —  det  blev  pludselig 
ligefrem  Modesag  at  bruge  Cikorie  i  Stedet  for  Kaffe,  Hon- 
nine  for  Sukker  osv. 

Saa  snart  imidlertid  Priserne  begyndte  for  Alvor  at 
falde,  maatte  det  hurtig  gaa  op  for  de  Hamborger  Køb- 
mænd, at  Stillingen  altfor  let  kunde  blive  uholdbar.  De 
laa  med  uhyre  Lagre  af  usolgte  Varer  til  høje  Indkøbs- 
priser, daglig  løb  der  store  Omkostninger  paa,  ikke  alene 
for  Pakhusleje,  Svind  osv.,  men  ogsaa  —  forsaavidt  Kredit 
var  benyttet  og  skulde  prolongeres  —  høj  og  stigende 
Rente.      Bankdiskontoen    havde    allerede    i    Slutningen    af 

1798  været    oppe   paa   8 — 8V2  ^h,    den    gik    vel    i  Februar 

1799  ned  til  4—472%,  men  steg  derpaa  i  Marts  til  7  7o, 
i  April  til  10 — 11  og  i  Maj  til  12  7o-  Dette  var  saa  meget 
desto  værre,  som  de  hamborgske  Vekselengagements,  sær- 
lig med  London  og  Holland,  havde  antaget  et  hidtil  ukendt 
Omfang  —  og  helt  ofte  var  af  den  løseste  Art. 

Alt  var  saaledes  ligesom  lagt  til  Rette  for  Krisebacillen 

—  og  en    skønne  Dag    i   August   begyndte    da    ogsaa    ved 
nogle  større  Huses  pludselige  Fald  Soten  at  lase. 

Meget  karakteristisk  skildres  Forholdene  i  en  Beretning, 
som  den  ovenfor  nævnte  »Komite  til  Handelens  Tarv«  af- 
lagde den  29.  Juni  1801  angaaende  de  Kalamiteter,  som 
herhjemme  blev  Følgen  af  hine  Hændelser  i  Hamborg: 
»Overspændte  Handels-Spekulationer  udenlands  og  ukloge 
Hindringer  i  Skibsfarten  til  Holland  og  flere  Steder  for- 
voldte en  almindelig  Standsning  i  Varers  Afsætning  og 
Prisernes  Fald.  Hamborg,  som  formedelst  politiske  og 
Handels-Konjunkturer  var  bleven  Stabelstedet  for  de  fleste 
Omsæ.tninger  paa  det  faste  Land,  prøvede  den  første  Virk- 
ning af  en  almindelig  Forvirring  i  Handelen.  —  Hamborgs 
eneste  Betalingsmiddel:  Sølv,  stod  i  altfor  uligt  Forhold  til 
indgangne  Betalingsforpligtelser,  og  hyppige  Fallissements 
blev  Følgen  deraf^  Dette  Uvejr,  som  formedelst  Handels- 
forbindelserne strækkede  sig  til  flere  Stæder,  truede  Han- 
delsstanden næsten  over  hele  Jordkloden  med  uberegne- 
lige Ulykker,  og  man  oplevede  en  Epoke  som  den,  man 
maatte  friste  i  Aaret  1763.  Al  Tiltro  til  Kredit  forsvandt, 
og  alle  Slags  Vekseloperationer  ophørte.  Ikke  blot  ufor- 
muende Handelsmænd   maatte   standse   med  Betalingen  og 

^  Som  alt  ovenfor  berettet,  havde  Danmark  ved  Indførelsen  af  Species-Mønten  i 
Hertugdømmerne  sat  Pari  imod  Hamborger  Specier  til  125  i  Stedet  for  til  I22V2  Rdl. 
Bl.  a.  under  Hensyn  til  den  Møntforvirring,  som  derved  skabtes  i  Hamborg,  hvor 
der  kom  til  at  kursere  en  Mængde  indbyrdes  værdiforskellige  danske  Møntsorter, 
havde  Hamborgs  Bank  besluttet  sig  til  at  sætte  sine  Bankpenge  helt  ud  af  Forbin- 
delse med  alle  kurserende  Mønter,  ogsaa  Stadens  egen  Speciesdaler.  Man  satte 
Værdien  af  1  Banco-Daler  til  en  fast,  uforanderlig  Værdi  af  »V221  af  Marken  fin. 
bestemt  efter  den  Pris  af  27  ^  10  j<i,  til  hvilken  Banken  modtog  Solvbarrer  af  Fin- 
hed 15  Lod  12  Gram.  Herefter  var  altsaa  ikke.  som  det  praktisk  og  faktisk  havde 
været  før:  den  kurserende  Speciesdaler  å  3  ^'  Beo.,  men  derimod  selve  Sølvet  den 
faste  Værdimaaler,  saaledes  at  27  ^'  10  ji  blev  den  ufravigelige  Grundpris  —  Sølv- 
metallets og  Bankpengenes  Værdi  kunde  ikke  mere  skilles,  og  dette  fik  da  ogsaa  sit 
Udtryk  i,  at  i  Hamborger  Børsens  Kursliste  bortfaldt  den  tidligere  fra  Uge  til  Uge 
skiftende  Notering  af  Sølv  i  Banco,  og  i  Stedet  for  blev  i  Kurslisten  for  »fint  Solv  i  Barrer« 
den   nævnte  Grundpris  een  Gang  for  alle  trykt.  (»Fra  den  danske  Handels  Empire«). 

gøre  Opbud,  meii  selv  de,  der  ejede  betydelige  Midler  i 
Varer  og  sikre  Effekter,  udsattes  og  maatte  til  Dels  friste 
samme  Skæbne  af  Mangel  paa  bemeldte  Metal.« 

Om  Virkningerne  heraf  paa  den  kjøbenhavnske  For- 
retningsverden hedder  det  dernæst:  »Denne  Mangel  ^og 
deraf  flydende  Forlegenhed  blev  saa  meget  føleligere  for 
Handelsstanden  her  i  Staden,  som  Landets  almindelige 
Numeraire:  Courant-Sedler  allerede  siden  Speciesbankens 
Oprettelse  var  betydelig  formindsket,  og  Speciessedlerne, 
som  cirkulerede  i  disses  Sted,  ligeledes  daglig  formindske- 
des i  Forhold  til  det  Sølv,  som  udgik  fra  Banken  til  Be- 
talinger udenlands.  Forlegenheden  forøgedes  ved  den  Om- 
stændighed, at  Speciessedlerne  var  komne  i  Cirkulation 
ikke  som  Species,  efter  sin  virkelige  indvortes  Værdi,  men 
som  Courant-Sedler  til  bestemt  Parikurs  125%^  fordi  alle 
Betalinger  udenfor  Banken  kontraheredes  og  skulde  er- 
lægges i  Courant,  hvilket  ikke  alene  gav  Vedkommende  en 
lettere  Adgang  til  Vekslen  i  Banken,  formedelst  Sedlernes 
Uundværlighed  som  Betalingsmiddel,  men  tillige  en  betyde- 
lig Fordel  derved  formedelst  Sølvets  Begær  og  Kursens 
Stigen  paa  fremmede  Steder.« 

Allerede  den  30.  August  1799  henvendte  Speciesbankens 
Direktion  sig  til  Grosserer-Societetet  med  en  Beklagelse 
over  de  vanskelige  Forhold  og  bad  om  Støtte  til  at  faa 
dem  modarbejdede.  Ulykken  var  jo,  al  Species  ikke  var 
bleven  den  almindelige  Handelsmønt.  der  var  uafhængig  af 
(^ourantkursen,  eller  retteie:  til  hvilken  Couranten  efter  sin 
Kurs  i  Handel  og  Vandel  overfor  Udlandet  reduceredes. 
I  Stedet  for  havde  man  paa  uklar  Vis  sammenblandet 
Species  med  (Courant  ved  paa  den  ene  Side  at  bestemme, 
at  Species  skulde  gaa  og  gælde  til  125  mod  Courant,  og 
ved   paa   den    anden   Side   vedblivende    at    lade  Couranten 

være  den  Mønt,  hvori  alle  kontraktmæssige  Betalinger 
skulde  ske.  Det  var  derefter  en  almindelig  Handelsskik 
ikke  at  udstede  Veksler  i  Species,  men  i  Courant,  hvilke 
Gourant -Veksler  saa  accepteredes  i  Species  å  125  Rdl.  I 
Grosserer-Societetets  Protokol  for  1797  findes  der  saaledes 
en  Fortegnelse  over  de  Herrer  Grosserere,  som  gensidig 
havde  vedtaget  at  acceptere  hinandens  Courant -Veksler  at 
betale  å  125  7«  i  Species-Sedler:  den  er  fra  Aarets  Slut- 
ning og  indeholder  40  af  de  da  mest  ansete  Handelshuses 
Navne  ^  Saa  længe  Betalingsbalancen  var  i  Danmarks 
Favør  og  Seddelkurserne  altsaa  gunstige  i  Forhold  til 
Hamborger  Banco,  voldte  dette  ingen  Vanskelighed,  men 
da  i  Løbet  af  1799  Diskontoen  i  Hamborg  steg  uforholds- 
mæssigt, og  Kursen  paa  danske  Seddelpenge  blev  ugunstig, 
virkede  dette  særdeles  skadeligt  paa  det  kjøbenhavnske 
Pengemarked. 

I  Hamborg  noteredes  Kursen  paa  dansk  Valuta,  som 
det  hed  »pro  Cento«,  hvilket  vilde  sige,  at  naar  f.  Eks. 
Pari  mellem  Hamborger  Species  og  dansk  Gourant  var 
100:125,  noteredes  Pari-Kursen  som  25,  og  en  Kurs 
som  f.  Eks.  60  betød  en  saadan  Rigelighed  af  Veksel-Krav 
paa  Danmark,  at  man  for  100  Rdl.  Hamborger  Specier 
kunde  købe  en  Vekselfordring,  betalbar  i  Kjøbenhavn,  paa 
160  Rdl.  i  dansk  Gourant.  Den,  der  altsaa  havde  en  Post  paa 
160  Rdl.  Goui\  til  Gode  i  og  derfor  havde  faaet  Accept  fra 
Kjøbenhavn,  fik  saaledes  ved  en  Kurs  af  60  kun  100  Rdl. 
Hamborger  Species,  naar  han  solgte  sit  Vekselkrav  paa  Kjø- 
benhavn, medens  han  efter  Mønternes  Metalpari  (100  :  122 V2) 
skulde    have    haft    128  —  og    den,   der   skulde    betale    en 


^  Heriblandt  .-Viulieas  Buntzeii.  de  Coninck.  Duntzfelt.  Frolicli .  PMedler.  Gust- 
me3'er,  V.  Hemert.  v.  d.  Pahlen.  Prætorius.  Ryberg.  Selby  &  Ter  Borch.  J.P.Suhr 
&  Søn,  J.  Schartau,  Wassard  og  Zinn. 

Post  paa  160  Rdl.  Courant  i  Danmark  og  vilde  afgøre  den 
ved  at  sende  en  Remisse  paa  Beløbet,  slap  med  herfor  at 
betale  100  Rdl.  Hamborger  Species  i  Stedet  for  128.  [I  Kjø- 
benhavn  noterede  man  Veksler  paa  Hamborg  efter  det  mod- 
satte Princip,  idet  man  lod  Kursen  angive,  hvad  100  Rdl. 
Hamborger  Species  kostede  i  dansk  Courant.  Den  til  Ham- 
borgs »Copenhagen  60<'  svarende  Kurs:  »Hamborg  160«  be- 
tød altsaa  her  en  saadan  Knaphed  paa  Tilgodehavender  i 
Hamborg,  at  man  fbr  en  Veksel  paa  Hamborg,  stor  100 
Rdl.  Hamborger  Species  maatte  give  35  Rdl.  Courant  ud  over 
Pari  (125)  i  Opgæld]. 

Hvad  nu  Direktionen  for  Species-Banken  i  sin  oven- 
nævnte Skrivelse  til  Grosserer-Societetet  af  30.  August  1799 
navnlig  havde  Kig  paa,  var  en  Spekulation,  der  havde  ud- 
viklet sig  paa  Grundlag  af  den  i  Hamborg  stigende  Kurs 
paa  dansk  Courant:  den  var  just  paa  det  daværende 
Tidspunkt  130.  Naar  herefter  Veksler,  stilede  paa  Courant, 
solgtes  i  Hamborg  til  130  og  her  accepteredes  i  Species 
å  125,  eller  naar  Species-Veksler  reduceredes  i  Hamborg 
til  Courant  a  125  og  derpaa  solgtes  til  130  mod  Banco, 
da  opstod  der  derved  en  Fordel  ved  »at  veksle  Species- 
Mønt  ud  af  Banken«.  Man  mødte  med  andre  Ord  op 
med  sine  Species-Sedler  og  forlangte  dem  indløst  i  Sølv- 
mønt, fordi  man  derved  fik  en  billigere  Remisse  til 
Hamborg  —  hvad  der  selvfølgelig  kom  til  at  gælde 
i  endnu  højere  Grad,  efterhaanden  som  Courant-Kursen 
yderligere  forværredes  baade  her  og  i  Hamborg  (op  til  136 
og  140  7o)-  Hertil  kom,  at  den  høje  Diskonto  i  Hamborg 
fristede  til  at  anbringe  sine  Penge  histovre  fremfor  i  Kjo- 
benhavn,  hvor  der  paa  Grund  af  den  bundne  Rentefod 
kun  kunde  opnaas  4  7«  i  Rente.  I  Speciesbanken  blev 
Direktionen  med  Forfærdelse  Vidne  til,  at  Sølvet  toges  ud 

i  større  og  større  Mængdej-,  hvorved  samtidig  Bankens 
Seddeludstedelsesret  hver  Dag  formindskedes,  og  dens  Ak- 
tionsevne  i  tilsvarende  Omfang  lammedes. 

I  den  nævnte  Skrivelse  henstillede  derfor  Bankens  Di- 
rektion til  Grosserer-Societetet  at  hjælpe  med  til  at  stemme 
op  for  denne  Udvikling,  dels  ved  at  trække  og  negotiere 
Veksler  i  Species,  dels  ved  herefter  at  lade  opføre  en  sær- 
lig Species-Vekselkurs  i  Kurslisten  —  og  endelig  at  støtte 
Direktionens  Indstilling  til  Cancelliet  om  at  faa  udvirket 
en  kgl.Besolution,  hvorefter  Vekseldiskontoen  herefter  kunde 
sættes  saavel  over  som  under  den  hidtil  i  Landet  bestemte 
Rentefod  af  4  pCt.  For  sit  eget  Vedkommende  bestemte 
Banken  herefter  kun  at  diskontere  virkelige  Species-Veksler 
og  ikke  længer  Courant-Veksler,  fordi  de  var  accepterede 
i  Species  å  125  pCt.  —  i  hvert  Fald  ikke  uden  med  Reduk- 
tion til  Species  efter  Dagskursen. 

Grosserer-Societetet  fulgte  Speciesbankens  Opfordring, 
for  saa  vidt  den  under  14.  September  (1799)  indgik  med  et 
Andragende  til  Kongen  om,  at  Vekseldiskontoen  herefter 
maatte  stige  og  falde  uden  at  være  bunden  til  en  bestemt 
Rentefod.  »Paa  alle  store  Handelssteder  i  Europa,^  hed- 
der det  i  denne  Ansøgning,  »stiger  og  falder  Vekseldiskon- 
toen efter  den  Overflødighed,  som  haves,  eller  den  Mangel, 
som  spores  paa  rede  Penge.  Der,  hvor  Diskontoen  ved 
Lovbud  er  bunden  til  noget  bestemt,  kan  en  skadelig  Spe- 
kulation foranlediges,  naar  Tilfældet  indtræffer,  at  paa  an- 
dre Steder  Vekseldiskontoen  stiger  til  nogen  anseelig  Hojde, 
da  dette  vil  uddrage  Penge  og  saaledes  ved  at  foraarsage 
Mangel  paa  samme  tillige  for  en  Tid  have  en  skadelig 
Indflydelse  paa  Vekselkursen.«  Saaledes  var  jo  netop 
Situationen  overfor  Hamborg  i  Øjeblikket  —  og  man  endte 
derfor  med  at  slutte  sig  til  Speciesbankens  Ønske. 

Dette  blev  ogsaa  opfyldt  —  men  rigtignok  først  ved  en 
Plakat  af  6.  December  1799  —  og  da  havde  Krisen  allerede 
naaet  os  forlængst  og  saa  nogenlunde  udrettet  hvad  Skade, 
den  overhovedet  kunde. 

Noget  andet  er  naturligvis,  at  denne  Bankdiskontoens 
Frigørelse  i  sig  selv  var  en  særdeles  nyttig  og  samfunds- 
gavnlig Foranstaltning,  idet  der  først  herigennem  blev  skabt 
den  reale  Mulighed  for  fra  vor  egen  Side  at  kunne  vinde 
en  regulerende  Indflydelse  paa  Betalingsforholdet  til  Ud- 
landet. 

Imidlertid  gik  Krisen  sin  Gang  nede  i  Hamborg.  I 
Løbet  af  6  Uger  gik  136  Handelshuse  fallit  med  en  samlet 
Sum  af  næsten  37  Mill.  Mark  Banco  Passiver.  —  Et  ejen- 
dommeligt Ulykkestilfælde  bidrog  sit  til  at  forværre  Situa- 
tionen: da  Krisen  var  paa  sit  højeste  og  Laan  næsten  ikke 
til  at  opdrive,  søgte  den  Kreds  af  Londoner  Købmænd, 
som  havde  særlig  udstrakte  Handelsforbindelser  med  Ham- 
borg, at  yde  Bistand  ved  en  større  Sendelse  af  Kontanter. 
De  lejede  da  af  den  engelske  Regering  Fregatten  »Lutien« 
og  indladede  for  over  1  Mill.  i'  Sølv  til  Hamborg.  Man 
vil  let  forstaa,  med  hvor  stor  en  Længsel  man  imødesaa 
denne  Hjælp.  Desto  frygteligere  var  derfoi'  Skufl'elsen,  da 
det  Rædselsbudskab  indløb,  at  Fregatten  ved  den  hol- 
landske Kyst  i  Nærheden  af  Texel  var  gaaet  under  med 
Mand  og  Mus. 

Begivenhederne  i  Hamborg  kom  til  at  ramme  den  kjo- 
benhavnske  Handelsstand  paa  dobbelt  Maade,  dels  derved 
at  Krediter,  der  var  stiftede  i  eller  gennem  Hamborg,  op- 
sagdes til  hastigst  mulig  Indfrielse,  dels  paa  Grund  af 
Vareprisernes  pludselige  Fald,  hvilket  sidste  var  saa  meget 
mere  betænkeligt,  som  Lagrene  her  ligesom  i  Hamborg  var 
usædvanlig    store.     Og   som   ovenfor  udviklet   gjorde   man 

ondt  værre  ved  at  indveksle  sine  Species-Sedler  med  Sølv 
i  Banken,  der  saaledes  stadig  saa  sig  nødsaget  til  al  ind- 
skrænke sin  Udlaansvirksomhed  i  Stedet  for,  som  Omstæn- 
dighederne krævede  det,  at  udvide  den.  Allerværst  i  saa 
Henseende  var  det  dog,  at  fremfor  alle  selve  Regeringen 
tog  sig  paa  at  tømme  Bankens  Sølvbeholdning.  Gennem 
det  saakaldte  Banco-Kontor  og  Statsbanken  i  Altona  stod 
Regeringen  i  store  løbende  Engagements  med  adskillige 
Hamborger  Huse,  og  disse  maatte  naturligvis  indfries  straks 
og  kontant,  hvad  der  ligeledes  gjaldt  forskellige  store  Gælds- 
poster i  Udlandet,  hvilke  under  de  herskende  Kriseforhold 
fordredes  indbetalt  i  rede  Sølv.  Finanserne  tyede  da  til 
Speciesbanken,  som  ogsaa  allerunderdanigst  laante  dem 
1,145,000  Rdl.  af  sit  Sølv.  Under  disse  sammenstødende 
Omstændigheder  var  Banken  efterhaanden  bleven  pumpet 
saa  fuldstændig  læns  for  det  hvide  Metal,  at  den  sidst  paa 
Aaret  kun  havde  80,000  Rdl.  møntet  Sølv  tilbage.  Derved 
var  den  tvungen  til  at  benytte  sin  Ret  til  udelukkende  at 
indløse  sine  Sedler  med  Courant-Sedler.  De  danske  Species- 
Sedlers  Kurs  dalede  derfor  stærkt  i  Hamborg  og  dermed 
i  Holsten,  blev  derfor  brugt  til  Indbetalinger  i  de  konge- 
lige Kasser  dersteds  —  og  da  denne  Trafik  blev  stoppet 
ved,  at  det  forbødes  disse  at  modtage  Sedlerne,  sank  selv- 
følgelig deres  Kurs  end  yderligere. 

Ganske  vist  traadte  Bankens  Aktionærer  nu  til  og  for- 
øgede dens  Aktiekapital  med  en  Trediedel,  600,000  Rdl. 
(D.  C),  og  da  yderligere  en  Del  Sedler  inddroges  i  den 
nærmest  følgende  Tid,  kom  Species  efterhaanden  atter  op  i 
^Pari,  hvorefter  de  paagældende  Sedler  igen  modtoges  i  de 
kongelige  Kasser.  Men  Banken  selv  havde  faaet  et  uop- 
retteligt Knæk.  Da  den,  som  skildret,  i  Løbet  af  Somme- 
ren og  Efteraaret  1799  blev   fuldstændig   blottet  for  Virke- 

midler,  og  andre  Instituter  —  hvorom  straks  nærmere 
nedenfor  —  maatte  træde  til  og  skaffe  de  kai)italsøgende 
Laan,  var  egentlig  dens  Rolle  udspillet«,  og  den  førte  fra 
nu  af  og  til  1813,  da  den  endelig  blev  overtaget  og  likvi- 
deret af  Staten,  en  Slags  »vegeterende  Tilværelse«. 

Selvfølgelig  var  det  saa  noget  nær  det  værste,  der  kunde 
hænde,  at  Landets  eneste  Bank  gik  ud  af  Spillet  paa  et 
Tidspunkt,  hvor  Pengemanglen  Dag  for  Dag  blev  føleligere, 
og  Trangen  til  Laanemidler  større  end  nogensinde.  Hvad 
der  behøvedes  for  at  ride  Stormen  af,  var  netop  at  faa  de 
i  Handelsstandens  store  Varelagre  bundne  Værdier  gjort  i 
hvert  Fald  midlertidig  likvide.  Grosserer-Societetet,  hvis 
Medlemmer  dette  naturligvis  fremfor  alt  laa  paa  Sinde, 
valgte  een  Vej  —  Regeringen  en  anden:  den  første  viste 
sig  at  føre  frelst  gennem  Vanskelighedernes  Morads,  den 
anden  at  ende  som  en  Glipsti  ude  i  haabløst  Mudder  og 
Dynd. 

Regeringen  greb  for  sit  Vedkommende  til  Oprettelsen 
af  et  nyt  Laaneinstitut,  den  saakaldte  Depositokasse  (jfr. 
PI.  af  13.  Novbr.  1799).  For  at  kunne  hjælpe  maatte  denne 
imidlertid  forsynes  med  Udlaansmidler  —  og  hvor  tog  man 
dem  fra:  fra  den  gamle  Courantbank!  Gang  paa  Gang  er 
dette  senere  af  de  Mænd,  som  har  syslet  med  hin  Tids 
Historie,  bleven  betegnet  som  et  aabent  Brud  paa  det  un- 
der 16.  Februar  1791  givne  Tilsagn  om,  at  den  daværende 
Masse  af  Courantsedler  ingensinde  mere  maatte  forøges, 
men  tværtimod  aarlig  formindskes  med  en  anselig  Sum, 
for  at  de  efter  en  Række  af  Aar  kunde  aldeles  forsvinde 
og  den  nye  private  Speciesbank  aldeles  afløse  Courantban- 
ken.  Kun  en  enkelt  har  hævet  sin  Røst  for  at  forsvare 
eller  dog  forklare  dette  Skridt,  nemlig  Anders  Sandøe  Ør- 
sted.   Ifølge  ham  var  det  aldeles  ikke  Regeringens  Hensigt 


155 

at  ville  trække  sig  tilbage  fra  det  i  1791  givne  Løite.  Man 
mente,  at  dette  opretholdtes  derved,  at  de  Courantsedler, 
der  i  Stedet  Ibr  at  brændes  nu  sattes  i  Omløb  paan}^  kun 
maatte  anvendes  til  at  holde  bestaaende  Forretningsvirk- 
somheder i  Gang,  altsaa  for  at  afhjælpe  øjeblikkelige  Savn, 
og  virke  som  en  rent  midlertidig  Nødhjælp  af  bevarende 
Art,  hvorfor  de  da  ej  heller  maatte  udlaanes  til  nye  Fore- 
tagender af  nogensomhelst  offentlig  eller  privat  Natur.  Sym- 
bolsk blev  det  udtrykt  ved ,  at  de  af  Depositokassen  ud- 
laante  Sedler  ved  et  særligt  paa  Bagsiden  anbragt  Stempel 
blev  gjort  kendelige  fra  Courantbankens  øvrige  Sedler: 
Stemplet  forestillede  en  Søjle  med  Omskriften  Depositum. 
I  Forbigaaende  bemærket  var  dette  en  ægte  Schimmel- 
mann'sk  Naivitet:  det  Ydre  var  derved  i  Orden,  den  gode 
Hensigt  tydeliggjort  for  Hvermand.  Der  var  blot  det  kede- 
lige derved,  at  det  Memento,  som  Stemplet  indeholdt,  jo 
egentlig  var  rettet  til  Regeringen,  som  gennem  Deposito- 
kassen netop  gav  Sedlerne  fra  sig,  saa  at  de  kom  ud  af 
dens  Øjes3'n,  medens  de  private  Laantagere,  som  modtog 
Sedlerne,  baade  var  og  kunde  være  lige  glade,  om  der 
stod  dette  Stempel  paa  eller  ikke,  eftersom  de  gjaldt  lige 
meget  i  Handel  og  Vandel,  og  i  alt  Fald  var  det  ikke  deres 
Sag  at  sørge  for,  at  de  senere  blev  inddragne.  Ørsted 
lægger  da  ogsaa  Hovedvægten  paa,  at  Regeringen  forud  er- 
hvervede Samtykke  af  Speciesbankens  Repræsentanter,  hvem 
det  netop  var  overdraget  at  vaage  over,  at  den  gamle 
Bank  paa  anordnet  Maade  gik  frem  med  den  aarlige  Sed- 
delinddragelse, og  just  med  dette  for  Øje  skulde  have  aar- 
lig  Oplysning  herom  af  Courantbankens  Boger  og  Regn- 
skaber, alt  »for  at  alle  og  enhver  i  Almindelighed  og  den 
nye  Banks  Interessenter  i  Særdeleshed  derom  kunde  være 
desto   mere   forvissede«.     (Det   aabne   Brev    af  16.  Februar 

1791,  §  8,  jfr.  Oktiqjen  af  s.  D.,  i^  51  og  Fdg.  af  24.  Juni 
s.  A.  §  21).  At  Samtykket  virkelig  blev  givet  af  de  Mænd, 
der  saaledes  var  sat  til  at  vogte  over  det  givne  Tilsagns 
Overholdelse,  og  det  ikke  blot  paa  den  nye  Banks  Vegne, 
som  havde  særlig  Interesse  deri,  men  ligesaa  fuldt  paa  hele 
Almenhedens  Vegne,  turde  selvfølgelig  ogsaa  være  et  Mo- 
ment, der  vejer  stærkt  i  Vægtskaalen  til  Retfærdiggørelsen 
af  disse  Sedlers  Udgivelse.  Ørsted  fremhæver  imidlertid 
selv,  at  der  heroverfor  lader  sig  gøre  den  Indvending,  at 
fordi  Speciesbankens  Repræsentanter  var  sat  til  at  vaage 
over,  at  Tilsagnet  om  de  gamle  Banksedlers  Inddragelse 
og  Tilintetgørelse  blev  opfyldt,  havde  de  dog  derfor  ingen 
Bemyndigelse  til  at  samtykke  i,  at  en  ny  Seddelmasse 
blev  skabt.  I  hvert  P'ald  kunde  de  kun  gøre  dette  paa 
det  Interessentskabs  Vegne,  der  havde  valgt  dem,  men 
Tilsagnet  var  aabenbart  givet  alle  Seddelihændehaverne, 
hvis  Ret  saa  meget  mindre  kunde  gaa  op  i  Bankens,  som 
denne  betingede  sig  Part  i  den  Indtægt,  Depositokassen 
kunde  have  af  sin  Laanevirksomhed.  Ørsted  indrømmer, 
at  der  saavist  ogsaa  er  noget  misligt  i,  at  man  tog  til 
Takke  med  hint  Samt3^kke  som  Hjemmel  for  en  Afvigelse 
fra  det  en  Gang  tilsagte,  ligesom  han  ej  heller  nægter,  at 
denne  Udgivelse  af  en  ny  Seddelmasse  blev  det  første  Led 
i  den  Række  af  Love  og  Foranstaltninger,  hvorved  Rege- 
ringen gik  tilbage  fra  den  Vej  til  et  fast  Pengevæsen,  som 
den  i  1791  havde  betraadt.  Men  at  Regeringen  skulde 
have  savnet  juridisk  Ret,  hævder  han,  at  der  ikke  rettelig 
kan  være  Tale  om.  Det  paagældende  Løfte  var  givet  til  en 
ubestemt  Mængde,  Almenheden,  uden  at  der  var  nogen 
virkelig  Person,  der  fuldstændig  kunde  repræsentere  samme. 
Det  vilde  da  være  en  Urimelighed,  at  et  saadant  Tifsagn 
skulde  være  ubetinget  bindende,  endog  naar  det  fandtes,  at 

(le.  lil  hvis  Betryggelse  og  Fordel  del  var  givet,  ej  alene 
ikke  kunde  have  noget  fornuftigt  Ønske  om  en  saadan 
ubetinget  Overholdelse ,  men  tværtimod  derunder  vilde 
blive  lidende.  Og  lidende  vilde  Almenheden  ubetinget 
være  bleven  i  den  paagældende  Situation,  der  med  uaf- 
viselig Nødvendighed  krævede  en  Forøgelse  af  Landets 
Omsætningsmidler.  Følgelig  maatte  der  findes  en  Maade, 
hvorpaa  det  kunde  afgøres,  om  ikke  netop  deres  Tarv,  hvem 
Løftet  var  givet,  krævede  en  Lempelse  af  sanmie  —  og  i 
det  her  omhandlede  Forhold  kunde  der  ikke  ret  vel  findes 
nogen  anden,  som  denne  Bedømmelse  kunde  tilfalde,  end 
dels  Regeringen  selv  som  den,  der  i  Almindelighed  repræ- 
senterer det  hele  Borgersamfund,  dels  den  Korporation, 
som  var  særlig  kaldet  til  at  paase  det  givne  Tilsagns  Over- 
holdelse. 

Saaledes  som  Omstændighederne  nu  en  Gang  stillede 
sig.  kan  Oprettelsen  af  det  nye  Laaneinstitut  ej  heller  ube- 
tinget fordømmes.  Langt  værre  var  imidlertid,  at  dets 
Styrelse  intet  smaaligt  Hensyn  tog  til  de  Indskrænkninger, 
der  under  Hensyn  til  det  oftnævnte  Tilsagn  af  1791  var 
paalagt  det  under  dets  Laanevirksomhed,  men  allerede  i 
de  første  13  Maaneder  af  sin  Virketid  lod  ikke  mindre 
end  13  Mill.  Rdl.  Courantsedler  gaa  gennem  sig  som  gennem 
en  Si  —  og  deraf  de  8  Mill.  til  Staten! 

Følgen  heraf  var,  at  den  samlede  Mængde  Courant- 
sedler, der  var  i  Omløb,  voksede  fra  henimod  13  Mill. 
Rdl.  i  1798  til  UVo  Mill.  Rdl.  sidst  i  1799  og  til  19V3  Mill. 
sidst  i  Aaret  1800.  Resultatet  blev  altsaa,  at  man  gik  ind 
i  det  nye  Aarhundrede  med  flere  gamle  Courantsedler  i 
Cirkulation  end  nogensinde  tidligere,  foruden  at  man  havde 
faaet  6  Mill.  nye  Species-Sedler.  Det  danske  Pengevæsen 
fik  herved  et  uopretteligt  Stød. 

Denne  Rundelighed,  hvormed  Depositokassen  —  i  hvis 
Bestyrelse  fbrøvrigt  tvende  af  Speciesbanl^ens  Direktører 
overgik  —  betænkte  de  Laansøgende  med  Midler,  er  saa 
meget  mere  paafaldende,  som  Institutet  ikke  kom  til  i  svn- 
derligt  Omfang  at  yde  nogen  egentlig  Krisehjælp  —  hertil 
kom  det  simpelthen  for  sent  i  Virksomhed.  Det  er  da 
ogsaa  oplyst,  at  det  især  var  Landejendomsbesiddere,  som 
fik  Laan  i  Depositokassen,  fornemmelig  større  Ejendoms- 
besiddere, »der  behøvede  Kapitaler  til  betydelige  og  kost- 
bare Foretagender,  hvormed  de  søgte  at  forhøje  Ejendom- 
menes Produktion  og  Værdi«  ^  —  i  anden  Række  dog  og- 
saa for  at  faa  Midler  til  at  fuldføre  Udskiftninger  og  Ud- 
flytninger, afskaffe  Hoveri  og  fremme  Bøndergodsets  Over- 
gang til  Selvejendom.  Naar  ved  Siden  heraf  ogsaa  en 
Del  Næringsdrivende  søgte  Laan  i  Kassen,  var  det  under 
Trykket  af  de  Eftervirkningei,  som  Krisen  i  1799  førte 
med  sig.  Derimod  blev  selve  den  egentlige  Handelskrise, 
der  i  Efteraarsmaanederne  trak  truende  op  over  os  fra 
Hamborg,  saa  at  sige  helt  og  holdent  afbødet  ved  den  af 
Grosserer-Societetet  foretagne  Aktion. 

For  den  kjøbenhavnske  Groshandel  var  Situationen,  da 
den  udenlandske  Kredit  i  Eftersommeren  1799  pludselig 
brød  sammen,  saa  meget  farligere,  som  adskillige  andre 
mislige  Omstændigheder  samtidig  stødte  til.  Der  havde 
været  Misvækst  paa  St.  Croix.  Den  danske  Handelsstands 
sædvanlige  Forsyningskilde  var  derved  bleven  stærkt  ud- 
tørret, og  den  var  bleven  tvungen  til  at  komplettere  sine 
Sukker-Lagre  over  Hamborg.  Ogsaa  vor  hjemlige  Kornhøst 
faldt  i  1799  saa  slet  ud,  at  Udførslen  af  Sæd  maatte  for- 
bydes.   Og  endelig  lukkede  Regeringen  i  St.  Petersborg  ved 

^  A.  S.  Ørsted:  Af  mit  Livs  og  min  Tids  Historie  U.  7,  S.  18. 

et  Ukas  samtidig  alle  russiske  Havne  og  standsede  derved 
med  eet  Slag  en  stor  fordelagtig  Afsætning  af  Artikler  som 
Sukker,  Kaffe  og  vestindiske  Varer,  altsaa  netop  saadanne 
Artikler,  som  var  indkøbt  i  d3're  Domme,  og  som  det  nu 
under  Prisfaldet  gjaldt  om  at  faa  afsat  saa  hurtigt  og 
saa  fordelagtigt  som  muligt.  Vekslerne  kom  protesterede 
tilbage  fra  Hamborg,  Forpligtelserne  overfor  Udlandet 
skulde  afvikles  kontant  —  og  netop  nu  brød  det  hjemlige 
Pengemarked  sammen,  Speciesbanken  indstillede  sin  Laane- 
virksomhed,  og  alle  Sunde  lukkede  sig  saaledes. 

Under  disse  Forhold  samledes  Grosserer-Societetets  Med- 
lemmer den  23.  September  1799  for  i  Forening  at  over- 
lægge, om  der  under  den  herskende  Pengemangel  »kunde 
opfindes  noget  og  da  hvilket  Slags  Pengetegn  som  Han- 
delsmønt  eller  Betalingsmiddel  uden  at  rokke  de  Grund- 
love, efter  hvilke  Landets  Pengevæsen  en  Gang  skulde 
sættes  paa  en  fast  og  sikker  F'od«  (man  erindre,  at  dette 
var  forinden  Depositokassens  Oprettelse,  hvorom  Grosserer- 
Societetet  først  fik  Underretning  den  9.  November  —  man 
vil  altsaa  se,  at  Grosserer- Societetet,  i  Modsætning  til 
Regeringen,  gik  ud  fra,  at  den  ved  Tilsagnet  i  1791 
fastslaaede  Grundsætning  var  ufravigelig).  Societetet  saa 
straks,  hvad  der  var  Styrken  i  Stillingen:  man  savnede  vel 
Penge,  men  man  havde  Varer,  altsaa  virkelige  Værdier, 
som  blot  skulde  gøres  likvide.  Man  enedes  da  om  at  op- 
rette »en  Anstalt,  der  paa  Varer,  som  var  forsikrede  mod 
Ildsvaade,  og  andre  sikre  Effekter,  kunde  gøre  Laan,  be- 
regnede til  saadanne  Værdier,  at  under  ingen  Omstændig- 
heder Tab  derved  kunde  forefalde«.  Denne  Anstalts  Be- 
stvrelse  skulde  da  bemvndioes  til  for  disse  Sikkerheder  at 
udstede  Kreditbeviser,  lydende  paa  Indfrielse  efter  12  Maa- 
neder   og  bærende   1    Sk.    daglig  Rente   for  hver   100  Rdl. 

(hvilket  svarede  til  omtrent  37*  pCt.),  medens  Laantagerne 
skulde  svare  5  pCt.  aarlig  Rente.  Forsamlingen  anmodede 
Komiteen  til  Handelens  Tarv  —  som  da  bestod  af  Wendt, 
C.  Ancker,  Fred.  de  Coninck,  Saabye  og  Romeis  —  om  at 
paatage  sig  Bestyrelsen  af  den  nye  Anstalt  i  Forening  med 
trende  paa  Mødet  udpegede  Mænd,  nemlig  de  Herrer  Agent 
/.  L.  Zinn ,  Ch.  Diintzfelt  og  M.  D.  A.  Meyer,  »dog  som  det 
sig  forstaar  uden  mindste  personlige  Ansvar«.  De  nævnte 
8  Mænd,  som  alle  var  til  Stede  paa  Mødet,  blev  tillige  an- 
modede om  straks  at  ansøge  Regeringen  om  de  Bevillin- 
ger, som  den  nye  Indretning  maatte  kræve,  og  at  sætte  alt 
ind  paa,  at  de  nye  Kreditbeviser  kunde  begynde  at  komme 
i  Omløb  fra  den  1.  Oktober.  Endelig  forpligtede  Mødets 
Deltagere  —  40  af  Kjøbenhavns  største  Grossererfirmaer 
—  sig  ved  deres  Underskrift  til  gensidig  at  antage  de  saa- 
ledes  udstedte  Kreditbeviser  i  alle  mulige  Betalinger,  som 
mellem  dem  kunde  finde  Sted,  uden  Vægring  i  nogen 
Maade  og  stedse  for  sammes  paalydende  Summa  med  der- 
paa  forfaldende  Renter  til  den  Dag,  de  blev  anbudt.  Det 
tilføjedes  end  yderligere  som  selvfølgeligt,  at  hvem  der 
ikke  ved  sin  Underskrift  forpligtede  sig  til  ubrødeligt  at 
indgaa  denne  Forening,  ikke  heller  kunde  forvente  nogen 
Understøttelse  fra  det  nye  Institut,  »ligesom  de  og  ellers 
maa  tilskrive  sig  selv,  om  udi  et  eller  andet  Tilfælde  der- 
ved Ulejligheder  for  dem  selv  kunde  opstaa.« 

Til  Begrundelse  af,  at  man  netop  havde  valgt  denne 
Fremgangsmaade,  anførtes  senere  følgende:  »At  sætte  Sedler 
i  Cirkulation,  der  ikkun  hviler  paa  personlig  Forpligtelse 
eller  paa  personlig  Sikkerhed,  vilde  være  et  forgæves  For- 
søg, efterdi  personlig  Kredit,  formedelst  foranmeldte  uhel- 
dige Tildragelser  næsten  ikke  eksisterede,  og  at  give  endog 
de  sikreste   Sedler  en    lovbefalet  Cirkulation    eller   tvungen 

Antagelse  i  Betalinger  fra  Mand  til  Mand  vilde  stride  mod 
almindelige  Anordninger  til  Betryggelse  for  Ejendomsretten. 
Man  søgte  derfor  at  kvalificere  Sedlerne  til  en  villig  An- 
tagelse i  Betalinger  ved  at  forene  uimodsigelig  Sikkerhed 
for  deres  prompte  Indfrielse  efter  en  bestemt  Tid  med 
umiddelbar  Fordel  for  Imodtagerne  selv  ved  deres  Anta- 
gelse. Man  besluttede  at  udgive  dem  som  Tegn  paa  vir- 
kelig nedlagt  Valuta  i  Varer  og  andre  sikre  Effekter  af 
større  Værdi  end  de  paalydende  Summer,  som  derpaa 
skulde  udlaanes.  Varepriserne  bestemtes  saa  lave,  at  man 
kunde  være  vis  paa  at  realisere  det  dobbelte,  eller  i  det 
mindste  Vs  mere  end  det  bevilgede  Laan,  og  paa  andre 
Effekter  laantes  efter  samme  Regel,  som  Speciesbanken  var 
foreskrevet  ved  sin  Oktroj«.  Til  Lettelse  i  Renteberegnin- 
ger ved  de  daglige  Omsætninger  eller  Betalinger  fra  Mand 
til  Mand  blev  Renten  til  Sedlernes  Ihændehavere  —  som 
nævnt  —  bestemt  til  1  Sk.  daglig  af  hver  100  Rdl.  Som 
ogsaa  ovenfor  nævnt  sattes  Udlaansrenten  til  5  pCt.  af  de 
udstedte  Vekselobligationer.  »Forskellen  mellem  den  af 
Institutet  betalte  og  modtagne  Rente,  eller  Overskudet 
deraf  efter  Omkostningernes  Fradrag  skulde  tjene  til  at 
bøde  paa  uforudsete  Tab,  om  nogle  indtraf,  eller  til  anden 
Anvendelse  efter  Grosserernes  nærmere  Bestemmelse.  Den 
største  Forsigtighed,  Nøjagtighed,  Orden  og  Kunst  skulde 
anvendes  ved  Sedlernes  Fabrikation,  Registrering  og  Un- 
derskrifter for  at  foreb3^gge  Eftergorelse,  og  da  Trangen  til 
Laan  var  for  Haanden  og  maatte  afhjælpes,  før  Sedlerne  i 
ordentlig  Form  kunde  blive  udfærdigede,  maatte  Interims- 
beviser udstedes  til  Ombytning  med  de  saa  kaldede  »Ko- 
mite-Sedler«, saa  hastigt  disse  paa  anførte  Maade  kunde 
udfærdiges.« 

11 

Regeringen  gav  hurtigt  og  beredvilligt  sit  Samtykke  til 
Udstedelsen  af  det  nye  »Numeraire«,  deii  meddelte  ikke 
alene  Bevilling  til  Pantsætningens  Gyldighed,  naar  Ef- 
fekter toges  under  Komiteens  Laas  og  Lukke,  hvorved  In- 
stitutets  Sikkerhed  altsaa  stadfæstedes,  men  Finans -Col- 
legiet  indvilgede  desuden  i,  at  alle  Betalinger  for  Veksler 
til  Statens  Bankkontorer  og  andre  kongelige  Instituter 
kunde  erlægges  i  Komite-Sedler.  Den  danske  og  norske 
Speciesbank  udviste  samme  Velvilje  ved  at  give  Løfte  om 
om  at  modtage  i  Komite-Sedler  Betaling  for  Veksler,  dis- 
konterede i  Banken.  For  endvidere  at  befordre  Sedlernes 
villige  Antagelse  af  Publikum  blev  det  bestemt,  at  saavel 
Forskrivningerne  (Vekselobligationerne)  til  Komiteen  som 
selve  Sedlerne  skulde  lyde  paa  Species  som  den  Mønt,  der 
ifølge  Hensigten  med  Species-Bankens  Oprettelse  en  Gang 
skulde  blive  Landets  almindelige  gangbare  »Numeraire«. 
Der  blev  i  første  Omgang  udstedt  for  1,200,000  Species  Rdl. 
Komite-Sedler  og  endvidere  til  Dannelsen  af  en  Separatfond 
for  deraf  at  hjælpe  de  Handlende,  der  ikke  havde  saa  fuld- 
kommen gode  Hypotheker,  som  Institutets  Forskrifter  lød 
paa,  en  ny  Serie  paa  600,000  Species,  for  hvis  Indfrielse 
Kongen  ej  alene  garanterede,  men  endogsaa  stillede  Depo- 
situm i  egne  Effekter.  Det  samlede  Beløb  af  Komite-Sedler 
blev  saaledes  1,800,000  Rdl.,  hvoraf  ialt  blev  udlaant  de 
1,700,000  Rdlr.  Species.  Samtlige  disse  Penge  blev  i  rette 
Tid  tilbagebetalt,  og  alle  Sedlerne  prompte  indfriet. 
Efterhaanden  som  de  indkom,  blev  de  deponeret  i  Spe- 
ciesbanken  og  indsat  paa  Komiteens  Folio.  Efter  at  alle 
Omkostninger  var  afholdt,  blev  der  et  Overskud  til  Dis- 
position for  Grosserer- Societetet  af  8,496  Sp.  Rdl.  (eller 
10,620  Courant-Daler),  hvilke  blev  anvendt  til  velgørende 
Øjemed. 

Det  lykkedes  ved  denne  kloge  og  koldblodige  Maade 
at  tage  Sagen  paa  at  faa  redet  Stormen  af  for  Købmands- 
standens Vedkommende.  lait  gik  under  Krisen  kun  30 
Firmaer  fallit  her  i  Staden,  blandt  disse  var  kun  2  større 
Handelshuse,  som  senere  gav  fuld  Dækning.  Ved  det  Be- 
talingsmiddel, man  havde  skabt,  lykkedes  det  at  faa  klaret 
de  løbende  Forpligtelser  og  forfaldne  Gældsposter,  saaledes 
at  man  undgik  at  rømme  Varelagrene  å  tout  prix.  Da  Ko- 
miteen den  29.  Juni  1801  afgav  Beretning  om  sin  Virk- 
somhed under  Krisen  og  heri  skildrede  dennes  Forløb, 
kunde  den  derfor  slutte  sin  Fremstilling  med  de  stolte  Ord: 
»Konjunkturerne  forandrede  sig,  Varerne  blev  afsættelige, 
Fallissementerne  standsede,  Krediten  etablerede  sig  paany, 
Handelen  fik  et  nyt  Liv,  og  saavel  Laantagerne  som  In- 
stitutet  præsterede  prompte  Betaling.  Enhver  havde  den 
Glæde  at  se,  at  Hjælpemidlet  ved  dette  Institut  havde  fore- 
bygget mange  Ulykker  ikke  alene  for  Individer,  men  ogsaa 
for  Staten  og  Handelen  i  Almindelighed.« 

For  Grosserer-Societetets  Vedkommende  turde  saaledes 
hele  denne  Episode  være  et  af  de  smukkeste  Blade  i  In- 
stitutionens Historie  ^ 


Men  medens  det  saaledes  var  l3^kkedes  de  kjøbenhavn- 
ske  Groshandlere  ved  egen  Hjælp  at  bjerge  sig  gennem 
Krisen,  tilføjede  denne  det  danske  Pengevæsen  en  Ry- 
stelse, det  ikke  sidenhen  forvandt.  Den  højtidelig  tagne 
og   som   et  Tilsagn   givne   Bestemmelse  om  Courantseddel- 


^  Under  13.  Februar  1802  tilkendegav  Kongen  da  ogsaa  gennem  Finanscollegiet 
sin  allerliøjeste  Tilfredsiied  med  >den  Nojagtigiied  og  Nidltærhed«,  hvormed  det  >ved 
Grosserer-Societetets  Beslutning«  oprettede  Laaneinstitut  iiavde  bidraget  til  at  af- 
hjælpe Landets   »temporære  Pengetrangt. 

11* 


164 

Mængdens  regelmæssige  Mindskelse  havde  været  Rygraden 
i  Systemet  —  og  det  var  just  den,  som  havde  taget  Skade. 

Endog  i  selve  Krisedagene  havde  det  været  Statens 
Finans -St3're.  som  havde  været  værst  i  Vinden  —  en 
naturlig  Folge  af  Ernst  Schimmelmanns  idelige  Veksel- 
Transaktioner  med  Hamborg,  hvorigennem  alle  Betalinger 
til  Udlandet  reguleredes.  Rist,  som  netop  var  hos  ham 
under  Krisen,  fdv  Tilværelsen  »ikke  lidet  forbitret  ved  den 
trøsteslose  Travlhed  i  Finansministerens  Kabinet,  hvor 
Penge-  og  Handelsforvirringen  skabte  Nød  og  Angst.  Naar 
lige  undtages  Middags-  og  de  seneste  Aftentimer,  svirrede 
Ordet  Banco  En  stadig  om  Ørene,  udtalt  med  stedse  sti- 
gende Emphase  og  allehaande  Modifikationer.« 

Hvor  haardt  del  kneb,  fremgaar  noksom  deraf,  at  Sta- 
tens Bancokonior  i  Altona  var  paa  et  hængende  Haar  nær- 
ved at  maatte  standse  sine  Betalinger. 

Dette  Kontor  var  bleven  stiftet  i  Aaret  1778  som  en 
Slags  Filial  af  det  1774  i  Kjøbenhavn  oprettede  Bancokon- 
tor,  hvis  oprindelige  Bestemmelse  var  at  sorge  for  Opret- 
holdelsen af  de  danske  Courant-Sedlers  Kurs.  Hvad  det  i 
saa  Henseende  gjaldt  om,  var  især  at  gribe  ind  paa  Ham- 
borgs Børs,  naar  der  paa  denne  fremkom  en  Overflod  af 
Veksler  paa  Kjøbenhavn  eller  af  Courant-Sedler,  og  ved  at 
gøre  passende  Indkøb  forhindre,  at  Kursen  trykkedes  ufor- 
holdsmæssigt, ligesom  omvendt  Opgaven  for  Kjøbenhavns 
Børs's  Vedkommende  var  i  Tilfælde  af  overdreven  Knap- 
hed paa  Hamborg  Tratter  at  kunne  fremskaffe  et  større 
Materiale.  I  Hamborg  noteredes  der  ikke  alene  Kurs  for 
Veksler  paa  Kjøbenhavn,  men  ogsaa  for  danske  Courant- 
Sedler.  I  Hertugdømmerne  havde  Courant-Sedlerne  indtil 
1788  vaM'et  anvendelige  i  Skatte-  og  andre  Betalinger  til 
de   kongelige   Kasser   og   blev   derfor  jævnlig  søgt,    saa    at 

der  stadig  cirkulerede  en  Del  af  dem  i  disse  Landsdele. 
Desuden  tog  Jyderne  paa  Kreaturmarkederne  i  Hertug- 
dømmerne helst  Betaling  i  de  Penge,  hvori  de  skulde  ud- 
rede ej  alene  deres  Skatter,  men  ogsaa  enhver  anden  dem 
paahvilende  Udgift,  og  Opkøberne  forsynede  sig  derfor 
oftest  med  Sedler.  Hamborg  var  nu  efter  Forholdene  det 
Sted.  hvor  disse  Sedler  omsattes  med  Mønt  eller  omvendt 
kunde  erhverves  mod  denne.  Det  var  derfor  i  osf  for  sig 
ganske  naturligt,  at  denne  Pengesort  blev  formelig  noteret 
paa  Hamborgs  Børs,  ja  det  var  endog  i  mange  Henseender 
en  stor  F'ordel  for  Landet.  Men  fra  dansk  Finansst\Telses 
Side  saa  man  skævt  til  dette  Forhold,  fordi  man  frygtede 
for,  at  der  herved  aabnedes  Lejlighed  til  Spekulationer, 
der  kunde  have  en  skadelig  Indfl3'delse  paa  det  danske 
Pengevæsen.  Det  var  netop  for  at  holde  et  vaagent  Øje 
med  Kursens  Gang  nede  i  Hamborg,  at  Bancokontoret  i 
Altona  oprettedes,  men  samtidig  fik  hermed  Finansmini- 
steren et  overordentlig  bekvemt  Middel  i  Hænde  til  paa 
kortere  Tid  at  skaffe  sig  rede  Penge,  naar  Omstændig- 
hederne krævede  det.  Havde  man  Udbetalinger  i  Udlan- 
det, f.  Eks.  Benter  og  Afdrag  paa  Statens  Gæld,  og  der 
ikke  var  disponible  Midler  i  Statskassen,  kunde  der  gives 
de  Vedkommende  i  Amsterdam  eller  andre  Steder  Ordre  til 
at  remboursere  sig  ved  at  trække  3  Maaneders  Veksler  paa 
Bancokontoret  i  Altona.  Naar  dette  saa  skulde  indfri  Veks- 
lerne, maatte  naturligvis  Ministeren  sørge  for  at  anvise  de 
fornødne  Summer  paa  Hertugdømmernes  Finanshovedkasse 
i  Bendsborg  eller  sende  Bemisser  herfra.  Han  kunde  imid- 
lertid ogsaa  skaffe  sig  Penge  ved  at  lade  Bancokontoret 
trække  paa  forskellige  større  Hamborger  Huse.  hos  hvilke 
han  med  dette  for  Øje  havde  ladet  aabne  en  betydelig 
Biancokredit.     Da  nu  ogsaa  det  kjobenhavnske  Bancokon- 

tor  ofte  trak  Veksler  paa  Filialen  i  Altona  for  at  skaffe  det 
kjøbenhavnske  Vekselmarked  Valuta,  havde  der  efterhaan- 
den  udviklet  sig  et  saare  vidtdrevent  Vekselrytteri,  og  Føl- 
gen var,  at  da  under  Krisen  —  for  at  benytte  Daniel  Hejres 
Udtryk  —  den  Snor,  paa  hvilken  Vekselrytterne  var  trukne, 
blev  klippet  over,  og  Perlerne  begyndte  at  trille  af,  saa  det 
ogsaa  ud  til,  at  Bancokontoret  skulde  drysse  med.  Men 
eftersom  dette  ejedes  af  og  var  enstydigt  med  den  danske 
Stat,  kunde  det  selvfølgelig  aldeles  ikke  gaa  an,  at  dette 
Kontor  skulde  komme  i  det  Tilfælde  at  maatte,  fordi  det 
ikke  paa  vanlig  Vis  kunde  faa  sine  Veksler  prolongerede, 
nægte  deres  kontante  Indfrielse.  Det  var  under  disse  Om- 
stændigheder, at  Schimmelmann  saa  at  sige  blev  nødsaget 
til  —  om  man  vil  —  at  forgribe  sig  paa  Speciesbankens 
Sølvbeholdning.  Herved  flyttedes  i  hvert  Fald  Vanskelig- 
heden fra  hinsides  Grænsen  til  dennesides,  forvandledes 
fra  et  udenlandsk  til  et  indenlandsk  Anliggende,  saa  at  man 
undgik  Skandalen, 

Mindre  akut  blev  dog  Vanskeligheden  derfor  ikke,  kun 
af  en  anden  Natur,  mere  haandterlig.  Og  omsider  kom 
man  jo  ogsaa  ud  herover  —  det  mislige  var  den  Maade, 
hvorpaa  man  kom  ud  herover.  Thi  dermed  var,  som  Ør- 
sted saa  rigtigt  har  udtrykt  det,  »Isen  en  Gang  brudt«  og 
atter  dermed  »Fristelsen  til  ved  et  saa  lempeligt  Middel  at 
skaane  Befolkningen  for  de  Byrder,  som  vilde  have  været 
forbundne  med  baade  at  bortskaffe  Seddelmængdens  Til- 
vækst og  at  fortsætte  Seddelinddragelsen«,  bleven  altfor  stor. 
Saa  stor,  at  man  da  ogsaa  ganske  rigtigt  faldt  for  den  — 
lod  sig  glide  ned  ad  Skraaplanet  lige  til  Bankerottens  Bund. 


ort  inden  Aarhundredskiftet  fremtraadte  i  Tysk- 
land den  saakaldte  romantiske  Skole  i  Literaturen 
—  Benævnelsen  »romantisk«  blev  først  brugt  i 
1799,  samme  Aar,  »Lucinde«  udkommer,  men  allerede  i 
de  to  forudgaaende  Aar  var  den  nye  Aandsretning  brudt 
afgørende  frem.  Dens  Skabere  var  Brødrene  Schlegel, 
Filosofen  Schelling,  Digterne  Liiduig  Tieck  og  Xoimlis  (Har- 
denberg),  Theologen  Schleiermacher  —  endelig  Nordmanden 
Henrik  Steffens,  der  just  i  disse  Aar  opholdt  sig  i  Jena  og 
ivrig  plejede  Omgang  med  hine  Mænd. 

»Vi  se  en  Klynge  af  store  Hoveder«,  skriver  Grundtvig 
senere,  »træde  op  med  den  gigantiske  Plan  at  bygge  et 
Drømme-Tempel,  der  kunde  rumme  hele  Verden  og  Tiden, 
og  fra  hvis  Tag  man  klarlig  kunde  gennemskue  Himlen. 
Kolossale  Buer  hæved  sig  virkelig  som  ved  en  Tryllekraft, 
hidtil  uhørte  Toner  klang,  som  om  de  klingre  Malme  i 
deres  dybe  Leje  var  forvandlede,  hvor  de  laa,  til  en  Harpe, 
Bjergaander  slog.« 

Mange  Aar  senere  (1841)  skildrede  Søren  Kierkegaard, 
hvorledes  Romantikens  Væsen  naturligt  blev  bestemt  af  den 
Modsætning,  hvori  den  mente  at  maatte  træde  til  Tidens 
tlade  og  dorske  Rationalisme.  >; Menneskene  var  ligesom 
forstenede  i  de  endelioe  sociale  Forhold:  alt  var  fuldkorn- 
ment  og  fuldendt  i  en  chinesisk  Optimisme,  der  ingen  for- 

niiftig  Længsel  lod  utilfredsstillet,  intet  Ibrnuttigt  Ønske 
uopfyldt.  Skik  og  Brugs  herlige  Grundsætninger  og  Max- 
imer  var  Genstand  for  en  from  Gudsdyrkelse;  alt  var  ab- 
solut selv  det  Absolute;  man  afholdt  sig  fra  Polygami, 
man  gik  med  spidspuldede  Hatte.  Alt  havde  sin  Betyd- 
ning, Enhver  følte  i  Forhold  til  sin  Stilling  med  nuanceret 
Værdighed,  hvor  meget  han  udrettede,  hvor  stor  Betydning 
hans  utrættelige  Stræben  havde  for  ham  selv  og  for  det 
Hele.  Man  levede  ikke  kvækeragtig  letsindigt  uden  Agtelse 
for  Timer  og  Klokkeslet,  slig  Ugudelighed  søgte  forgæves 
at  indsnige  sig.  Alt  gik  sin  rolige,  sin  afmaalte  Gang, 
selv  den,  der  gik  paa  P'rieri,  thi  han  vidste  jo,  at  han  gik 
i  lovligt  Ærinde  og  gjorde  et  højst  alvorligt  Skridt«.  »Kær- 
ligheden var  bleven  saa  tam,  saa  vel  afrettet,  saa  slæbende, 
saa  dorsk,  saa  nyttig  og  brugbar  som  noget  andet  Husdyr, 
kort  sagt,  saa  uerotisk  som  vel  muligt«.  »Verden  gik  i 
Barndom,  den  maatte  for3aiges«. 

Og  han  tilføjer,  at  just  derfor  blev  Bomantiken  saa 
»velgørende.  Der  gaar  en  kølig  Luftning,  en  forfriskende 
Morgenluft  fra  Middelalderens  Urskove  eller  fra  Græken- 
lands rene  Æther  gennem  Bomantiken;  det  løber  Spids- 
borgerne koldt  ned  ad  Ryggen,  og  dog  var  det  nødvendigt 
at  fordrive  den  dyriske  Uddunstning,  i  hvilken  man  hidtil 
havde  aandet.  De  hundrede  Aar  vare  forløbne,  det  for- 
tryllede Slot  rejser  sig,  dets  Beboere  vaagne  atter.  Skoven 
aander  let,  Fuglene  synge,  den  skønne  Prinsesse  lokker 
atter  Bejlere  om  sig,  Skoven  genlyder  af  Jagthorn  og  Hunde- 
glam, Engene  dufte,  Digte  og  Sange  rive  sig  løs  fra  Natu- 
ren og  flagre  omkring,  og  Ingen  ved,  hvorfra  de  komme 
eller  hvor  de  fare  hen«. 

Overfor  Fortidens  fhulbundede  Rationalisme  satte  man 
den  religiøse  Mystik,   overfor  dens   platte  Endelighed  Sjæ- 

lens  Higen  eller  det  Evige,  overfor  dens  DjTkning  af  For- 
nuften den  urokkelige  Tillid  til  Inspirationen,  overfor  dens 
methodiske  Oplysningsværk  den  geniale  Indskydelse,  over- 
for dens  Borgerheld  og  Samfundsvel  den  romantiske  Per- 
sonlighed. 

Og  i  deres  levende  Misfornøjelse  med  den  herskende 
Tilstand  brød  Romantikerne  Baner  og  Veje  til  alle  Tider  og 
alle  Sprog,  gjorde  Historien  til  en  Livsmagt,  Shakespeare 
til  alle  Folks  Digter,  aabnede  Øjnene  for  den  tyske  Re- 
naissances  brogede  F3dde,  for  Middelalderens  store  Kunst- 
nere, Riddertidens  Helte  og  Narre,  og  grundlagde  endelig 
den  Naturfilosofi,  som  er  »den  moderne  Naturvidenskabs 
Morgendrøm«. 

Ved  Højsommertid  1802  kom  Henrik  Steffens  til  Kjo- 
benhavn  som  det  nye  Evangeliums  Forkynder.  Med  Rette 
er  det  bleven  sagt,  at  han  forefandt  Staden  »som  Torne- 
roses Slot«.  Men  var  ikke  sligt  et  Vækkelses-Arbejde  just 
en  sand  Romantikers  Kald? 

Vi  ved  nu  alle,  hvilket  Vaarbrud  herved  indvarsles  i 
det  danske  Aandsliv:  »Jeg  vil  aabne  Dem  et  betydnings- 
fuldere Overblik  over  Tilværelsen  end  det,  den  almindelige 
Erfaring  og  det  af  døgnbunden  Tvang  indknebne  Hverdags- 
liv er  i  Stand  til  at  give«  —  med  en  saadan  MN^ndighed 
talte  den  unge  Mand  hin  11.  November  1802,  da  han  aab- 
nede sine  Forelæsninger  paa  Ehlers'  Kollegium.  For  før- 
ste Gang  hørte  den  studerende  danske  Ungdom  en  virkelig 
Taler.  Hvor  lidet  end  den  unge  Grundtvig  forstod  af 
Steffens'  Filosofi,  Et  greb  ham  med  uforglemmelig  St\Tke: 
»Sproget,  han  førte,  Tonen,  han  talte  i.  Ilden,  han  spru- 
dede, de  slog  mig  paa  Timen,  saa  jeg  følte,  der  ogsaa  i 
Ordets  Verden   er  en   himmelhøj   Forskel   som    paa    Ild    og 

Vand,  saa  det  begejstrede  Ord,  (3m  man  end  slet  ikke 
forstaar  eller  kan  udstaa,  hvad  det  har  at  føre,  dog,  saa 
længe  det  lyder,  hersker  som  en  Konge  midt  imellem  sine 
Fjender«.     (»Mands  Minde <,  Side  274). 

Allerede  denne  Aahenbarelse  al"  »det  levende  Ords;< 
Kraft  og  Lue  for  Grundtvig  var  en  Stordaad  af  Henrik 
Steffens  —  men  Hovedbedriften  var  dog  at  tænde  Digter- 
gnisten i  den  unge  Oehlenschliiger.  Omend  Steffens 
næppe,  som  han  troede,  spillede  paa  ham  som  paa  et  In- 
strument, saa  er  det  dog  sikkert  nok,  at  han  »gav  ham 
Stikordet«. 

Det  kommer  i  Livet  meget  an  paa,  har  vor  største 
Tænker  sagt.  at  passe  paa,  naar  Ens  Stikord  kommer. 
Man  maa  lade  den  unge  Adam,  at  han  faldt  ind  i  samme 
Øjeblik  —  og  med  saa  fuldtonende  en  Stemme,  saa  myn- 
dig en  Helterøst,  at  han  straks  beherskede  hele  Scenen. 
Hans  F'remtræden  i  den  danske  Literatur  er  som  Hejm- 
dals  Møde  med  Freja  —  den  nordiske  Poesis  Gudinde, 
der  paa  sin  Vandring  over  Regnbuen  smiler  til  Dagens 
unge,  glade  Forkynder: 

—  —  imens  liun  stiger  til  Jordens  dybe  Grund, 
da  sætter  dobbelt  henrytct  jeg  Gjallarhorn  l'or  Mund 
og  blæser  søde  Toner,  som  fylde  Støvels  Bryst 
med  høje,  stærke  Forsæt,  med  Kraft,  med   Levelyst! 
Da  stige  alle  Lærker  fra  Kornet  i  det  Blaa  — 
da  tolke  tusind  Struber,  at  Hejmdal  Freja  saa! 

I  Løbet  af  de  fem  følgende  Aar  vældede  det  ene  Mester- 
værk efter  det  andet  ud  af  hans  Guldhorn:  »Set.  Hans 
Aften  Spil«,  »Vaulundurs  Saga«,  Aladdin«,  »Baldur  hin 
Gode«,     Hakon  Jarl«,    »Palnatoke«,     Axel  og  Valborg«. 

Man  hører  ret  almindeligt,  at  vor  »Literaturs  Blom- 
strings-Periode  falder    sammen    med    Landets    ulykkeligste 

Tid«,  da  Alverdens  Ulykker  brød  ind  over  os:  Kjøbenhavns 
Bombardement,  Norges  Tab  og  Statens  Bankerot.  »Da 
Livet  spillede  Fallit,  havde  Poesien  Guldalder «  ^ 

Men  dette  er  en  vilkaarlig  og  urigtig  Sammenblanding 
af  det  19.  Aarhundredes  seks  første  Aar  og  den  derpaa 
følgende  Krigsperiode  1807-14.  Det  er  den  sidste,  der 
strækker  sig  fra  Kjøbenhavns  Bombardement  til  Stats- 
bankerotten og  Norges  Tab.  Og  visselig  var  disse  Aar  de 
voksende  Ulykkers  Tid;  allerede  fra  Slutningen  af  1806 
begynder  den  Vrimmel  af  Vanskeligheder,  hvorunder  vort 
hele  økonomiske  Samfundsliv  i  dette  Tidsrum  kom  til  at 
lide,  og  som  i  1813  var  lige  ved  at  overvælde  os  —  derpaa 
følger  haarde  Efterveer  i  1814-16,  en  kort  opblussende 
Bedring  i  1816-18  —  og  endelig  Tyvernes  lange  Snig- 
krise.  I  afgjort  Modsætning  hertil  var  1801-06  gode  Aar, 
hvor  »flandel  og  Skibsfart  florered«,  og  der  hersked  al- 
mindeligt Velvære  i  Befolkningen.  Man  levede  i  lykkelig 
Uvidenhed  om  de  Trængsler  og  den  Armod,  der  lurede 
ude  i  Fremtiden  —  Nutiden  tvktes  den  da  levende  Slæst 
den  naturlige  Fortsættelse  af  »den  glimrende  Handels- 
periode«,  til  hvis  Velsignelser  man  nu  i  snart  en  halv  Men- 
neskealder havde  vænnet  sig,  og  man  stolede  trygt  paa^  at 
en  »vis  og  mild«  Regering  fremdeles  vilde  forstaa  at  op- 
retholde Vilkaaret  for  al  den  let  vundne  Velstands -Er- 
hvervelse: den  ubetingede  Neutralitet.  Var  man  ikke  sluppen 
heldig  over  Handelskrisen  i  1799  —  og  var  ikke  Forskræk- 
kelsen i  1801  endt  med  hastig  genvunden  Fred  og  stor 
Berømmelse?  Og  da  den  lange  Krigsperiode  endelig  af- 
sluttedes ved  Freden  i  Amiens  1802.  var  det  klart  for  Al- 


'  Saaledes  endog  Vilh.  Andersen  i  A'ort  Folk^.  I  hans  store[Væik  om  Adam 
Oehlenschlåger  er  der  derimod  gjort  omhyggelig  Rede  for,  hvorledes  de  forskellige 
Perioder  i  Oehlenschlagers  Digtergerning  gengiver  Tidens  skiftende  Rythme. 

verden,  del  kun  var  en  midlertidig  Standsning  af  Fjendtlig- 
hederne. I  1803  stod  da  ogsaa  ganske  rigtig  Verden  paa- 
ny  i  Flammer  —  og  Aarene  1803-0()  tjente  Danmark  igen 
store  Penge. 

Orla  Lehmann  har  i  sine  »Erindringer  gengivet  sin 
Faders  Indtryk  af  de  første  Aar,  denne  tilbragte  i  Kjøben- 
havn,  Aarene  1804-07:  den  holstenske  Piæstesøn  Martin 
Lehmann  blev  ved  Hertugen  af  Augustenborgs  Protek- 
torat i  1804  ekstraordinær  Assessor  i  Commerce-CoUegiet. 
Det  var  »i  en  for  Danmark  lykkelig  Tid«,  skriver  Orla  Leh- 
mann, »at  min  Fader  kom  her  til  Landet  .  Den  glimrende 
Handelsperiode  var  vel  »væsentlig  endt,  og  det  manglede 
ikke  paa  Tegn,  der  viste,  at  denne  forbigaaende  Storhed 
var  bygget  paa  løs  Grund;  men  ingen  kunde  forudse,  hvor 
hurtig  ogsaa  Danmark  vilde  blive  revet  ind  i  Begiven- 
hedernes Malstrøm,  for  at  udgaa  deraf  ødelagt  og  vanæret. 
Tiden  var  fuld  af  Illusioner  og  Farer,  men  endnu  var  der 
Havblik,  fordi  Regeringen  stod  i  Afglansen  af  den  gode 
Tid,  som  Kronprins  Frederik  havde  laant  sit  Navn,  sit 
Hjerte  og  til  Dels  ogsaa  sin  Virksomhed,  og  Folket  levede 
i  sorgløs  Nydelse  af  den  let  ertiuevvede  Velstand  og  tryg 
Beskuelse  af  de  store  Tildragelser,  der  foregik  rundt  om- 
kring vort  Omraade^  Hertil  kom,  at  der  —  —  var  frem- 
staaet  en  Række  udmærkede  Mænd,  som  under  en  levende 
Deltagelse  fra   Publikums  Side   bebudede   en   lys  Periode   i 


'  Kan  man  undgaa  ved  at  læse  disse  Linier  at  tænlce  paa  det  danske  Folks 
Holdning  under  nærværende  Krig?  Ogsaa  Rist,  der  har  kendt  hin  Tids  Danmark 
af  Selvsyn,  taler  om  de  paagældcnde  Aaringers  »bequeme  Verdienst  durch  eine 
glucklich  erhaltene  Neutralitiit.  wegen  deren  mcin  sich  doch  zu  viele  Complimenle 
machte!  Det  offentlige  Liv,  tilføjer  han,  var  slappet  af  et  —  paa  Grund  af  Papir- 
pengenes Mængde  ovenikobet  kun  tilsyneladende  —  Velvære,  hvad  der  atter  afgiver 
en  frugtbar  .Jordbund  for  Æsthetiseren.  Hangen  hertil  blev  netop  lagt  i  dette  >de 
flotte  Dages«  Tidehverv  og  var  ingenlunde  en  Frugt  af  Armod,  holdt  sig  tværtimod 
frisk  og  levende  paa  Trods  af  denne,  da  den  endelig  kom. 

Kunsl  og  Videnskab.  Min  Fader  havde  den  Lykke  hurtig 
at  komme  i  nær  Berøring  med  flere  af  disse  Mænd,  navn- 
lig Brødrene  Ørsted,  Oehlenschlager  og  dennes  Søster 
Sophie,  A.  S.  Ørsteds  Hustru,  som  var  Sjælen  i  en  udsøgt 
Kreds,  i  hvilken  senere  ogsaa  Baggesen  fandt  Indpas.« 

Til  Tidens  Højnelse  gennem  let  vunden  Vinding  og 
Aandslivets  Blomstring  føjede  sig  harmonisk  den  nationale 
Rejsning,  som  skabtes  af  Englændernes  OverfalcT  paa  Kjø- 
benhavn  og  Skærtorsdags-Kampen  paa  Reden  den  2.  April 
1801.  »Hvilken  Enthusiasme«,  skriver  den  senere  Biskop 
Engelstoft  ( —  der  som  ung  Student  var  med  at  gribe  til  Vaa- 
ben  —}  tre  Fjerdingaar  senere  i  sin  Dagbog,  hvilke  stolte 
Følelser!  Jeg  kender  intet  skønnere  Tidsrum  i  mit  Liv, 
og  Erindringen  derom  skal  blive  mig  en  stadig  Nydelse«. 
Og  ingen  ringere  end  selve  Oehlenschlager.  der  som 
21aarig  var  F'anejunker  ved  det  da  nydannede  Studenter- 
korps, har  skildret  hine  Dages  Stemning  i  Ord  som  disse: 
»Følelsen  af  den  gamle  Helteære  til  Søs  havde  ganske  be- 
mestret sig  Nationen  og  især  Hovedstaden.  Alle  Tidens 
smaalige  Laster:  Misundelse,  Gerrighed,  Hovmod,  F'orfæn- 
gelighed.  Bagtalelse,  Nag,  havde  som  fejge  Niddinger  skjult 
sig  i  Krogene.  Derimod  fremtraadte  Brodersind,  Velvilje, 
vekselsidig  Hjælp  og  Bistand  overalt.  Fremmede  Menne- 
sker, som  aldrig  havde  set  hinanden  før,  trykkede  begej- 
stret hinandens  Haand,  naar  de  mødtes  paa  Gaden.  En 
ubeskrivelig  Munterhed  bredte  sig  over  hele  Staden.  Den 
gamle  Matrosvittighed  synes  at  have  forplantet  sig  til  alle 
Indvaanerne,  og  der  regnede  Indfald  og  Spottegloser  ned 
over  Englænderne  .  Og  da  Slagets  Tid  var  inde,  stod 
denne  Stemning  sin  Prøve.  Blev  det  end  langt  fra  nogen 
Sejr,  blev  det  dog  en  berømmelig  Daad.  Saaledes  var  da 
ogsaa  Dommen  Verden  over.     Stockholm   strømmede  over 

af  Begejstring  over  de  Danskes  Tapperhed,  den  unge  russiske 
Kejser  Alexander  —  om  hvis  Thronbestigelse  (24.  Marts)  der 
just  under  Forhandlingerne  om  Vaabenstilstanden  (8.  April) 
kom  Budskab  til  Kjøbenhavn  —  tolkede  overfor  vor  Gesandt 
i  St.  Petersborg  med  Taarer  i  Øjnene  sin  Beundring  over 
Kampen.  Og  den  landsforviste  P.  A.  Heiberg  skrev  fra 
Paris,  at  de  Danske  havde  genvundet  deres  Agtelse  —  »fra 
denne  Side  betragtet,  anser  jeg  den  Dag  (2.  April]  for  Dan- 
marks h^kkeligste  Dag«.  Saa  dybt  ned  i  Folkets  Lag  gik 
Glæden  og  Stoltheden  over  Kongedybets  Helte,  at  endnu 
længe  efter  rejste  Sælgekonerne  paa  Gammelstrand  sig  og 
nejede  dybt  for  »Prøvestenen« s  Chef,  Kaptajn  Lassen,  naar 
han  passerede  dem  ^ 

Ved  Begivenhederne  i  Foraaret  1801   blev  det  nordiske 
Neutralitets-Forbund  sprængt  —  dets  Oprettelse  i  December 

1800  var  bleven  besvaret  af  England  med  Beslaglæggelsen 
af  149  dansk-norske  Skibe  i  britiske  Havne,  hvortil  snart 
føjedes  en  Mængde  Opbringelser.  Allerede  forinden  Slaget 
paa  Kjøbenhavns  Red  var  vore  vestindiske  Øer  bleven  be- 
sat af  Englænderne,  og  i  Maj  maatte  Fredcriksnagor  og 
Trankebar  i  Indien  overgive  sig.  Nu  efter  Vaabenstilstan- 
den den  9.  April  blev  i  Juni  Embargoen  paa  vore  Handels- 
skibe hævet,  og  efter  den  derpaa  i  Oktober  følgende  Freds- 
slutning blev  vore  Kolonier  os  tilbagegivne  i  Løbet  af  det 
følgende  Aar.    Ved  Traktaten  med  England  af  23.  Oktober 

1801  var  ikke  alene  to  af  Neutralitets-Forbundets  Grund- 
sætninger bleven  godkendt  (Nødvendigheden  af  en  Blo- 
kades Effektivitet  og  neutrale  Skibes  Ret  til  at  sejle  til 
krigsførende  Staters  Havne  og  langs  deres  Kyster)  og  Ka- 
pernes Visitering  af  konvojerede  Skibe  umuliggjort,  men 
desuden  vandt  Danmark  herved  et  fast  og  relativt  gunstigt 


^  Werlauffs  Erindringer. 

Retsgrundlag  foi'  alle  maritime  Spørgsmaals  Afgørelse.  Be- 
tydningen heraf  kom  hurtig  til  at  vise  sig,  thi  tre  Fjer- 
dingaar  efter  Freden  i  Amiens  udbrød  der  allerede  (i  Maj 
1803)  en  ny  Krig  mellem  Frankrig  og  England.  I  dennes 
første  Aar  afholdt  begge  de  krigsførende  Magter  sig  fra 
tidligere  Aaringers  ubillige  Adfærd  overfor  den  neutrale 
Skibsfart,  den  britiske  Regering  slog  straks  fast,  at  intet 
neutralt  Skib,  som  førte  direkte  Handel  mellem  Fjendens 
Kolonier  og  det  neutrale  Hjemland,  maatte  anholdes  —  og 
Bonaparte  ophævede  for  de  skandinaviske  Skibes  Vedkom- 
mende det  gældende  franske  Lovbud  imod,  at  et  Skib,  der 
havde  anløbet  en  engelsk  Havn,  maatte  faa  Adgang  til 
franske  Havne.  Man  trængte  nemlig  i  Frankrig  stærkt  til 
nordiske  Artikler,  hvorfor  da  ogsaa  Tolden  for  en  vigtig 
norsk  Eksportartikel,  Stokfisk,  blev  nedsat  under  Krigen. 
Hertil  kom  snart  to  Omstændigheder,  der  særlig  blev  til 
Gode  for  dansk-norsk  Fragtfart:  Sverige  kom  i  Strid  med 
Napoleon,  som  straks  gav  sig  til  at  stille  dets  Skibsfart 
ugunstigere  end  den  dansk-norske,  og  i  Juli  1803  lod  han 
Hannover  besætte  af  sine  Tropper,  kort  efter  ligeledes  Cux- 
hafen,  uagtet  det  var  en  Hamborg'sk  By.  Fra  britisk  Side 
svarede  man  vel  herpaa  ved  at  blokere  baade  Elben 
og  Weser,  men  ordnede  sig  nogen  Tid  efter  saaledes  med 
Danmark,  at  Tønnings  lille  Havn  kom  til  at  fungere  som 
kommercielt  Mellemled  mellem  England  og  Nordeuropa  — 
alene  i  1805  kunde  Toldbøgerne  opvise  c.  32,000  Klare- 
ringsposter.  At  samtidig  Hamborg  var  sat  ud  af  Stand  til 
at  fortsætte  sin  blomstrende  Mellemhandel,  var  naturligvis 
ikke  mindst  til  Fordel  for  den  danske  Købmandsstand. 
Stor  Forskel  i  Stillingen  gjorde  det  ikke,  da  Hannover 
ved  Forbunds-Traktaterne  mellem  Frankrig  og  Preussen  i 
Schonbrunn  den  15.  Decbr.  1805  og  i  Paris  den   15.  Febr. 

1806  blev  overladt  det  sidstnævnte  Rige  (fra  1.  April  1806), 
medens  dette  samtidig  forpligtede  sig  til  at  spærre  Havnene 
og  Flodmundingerne  ved  Nordsøen  samt  sine  egne  Havne 
og  Liibeck  for  britiske  Skibe.  Følgen  var,  at  det  kom  til 
Krig  mellem  Preussen  og  England  den  11.  Juni  1806.  Alle- 
rede forinden  (Foraaret  1806)  havde  Sverige,  da  svenske  Trop- 
per under  Besættelsen  af  Hannover  var  bleven  tvungne  til 
at  rømme  Lauenburg,  erklæret  Preussen  Krig  —  og  i  For- 
sommeren blokerede  svenske  Krigsskibe  preussiske  Østersø- 
havne. Dette  sidste  var  naturligvis  til  Skade  for  Kjøben- 
havns Mellemhandel  (Afsætning)  paa  disse  Stæder,  men  til 
Gengæld  var  der  britiske  Befragtninger  at  faa  for  Udførsel 
af  Ege-  og  F'yrreplanker  fra  de  blokerede  Pladser  (hvad 
Sverige  blev  tvunget  af  sin  engelske  Allierede  til  at  finde 
sig  i)^  Under  alle  disse  skiftende  Forhold  viste  overhove- 
det den  britiske  Regering,  ikke  mindst  dens  Udenrigsmini- 
ster, Charles  Fox,  uforandret  Venlighed  overfor  Danmark, 
holdt  Kaperiet  i  Tømme  og  respekterede  i  det  hele  og 
store  den  dansk-norske  Skibsfarts  neutrale  Uantastelighed. 
Af  Dokumenter  i  Grosserer-Societetets  Arkiv  fremgaar  det 
da  ogsaa,  at  det  i  hine  Aar  lykkedes  de  kjøbenhavnske 
Storhandlende  at  hidføre  betydelige  Mængder  af  Genudfør- 
sels-Varer  »fra  alle  Verdens  Dele«. 

Det  vil  af  alt  dette  noksom  fremgaa,  at  Tiderne  lige 
forinden  Krigen  1807-14  var  de  bedst  mulige  —  slaaende 
statistiske  Vidnesbyrd  herom  indeholdes  i  Rubins  »1807-14« 
(S.  73 — 84).  Det  er  da  ikke  i  en  Fallit-Periode  ^  men  op 
imod  en  glimrende  økonomisk  Baggrund,  at  Oehlenschlager 
træder  frem  som  »en  Solhvervsaand  med  Kronehjelm  af 
det  røde  Guld«'\  Det  er  omvendt  i  Pengeforandringens 
Aar,  1813,  Tilbagegangens  Kulminations-Aar,  at  han  begaar 

^  G.  s.  Arkiv.         -  Vil  h.  A  nderseii :   >Vort  h'olk«.  '  Grundtvigs   Idtryk. 

*  Røverborgen  s  »Ludlams  Hule«  og  »Hugo  v.  Rheinberg  ! 
Ikke  uden  I'øje  er  det  bleven  sagt:  Statsbankerotten  i  1813 
strakte  sig  nok  ikke  blot  til  det  økonomiske  Omraade  — 
man  nedskrev  ogsaa  Aktivernes  Værdi  i  den  literære  Ver- 
den«. Det  var  med  fuldkommen  Ret,  at  Baggesen  i  1814 
begyndte  sin  store  Kamp  for  Sproget  og  Smagen. 

Saaledes  var  der  i  hine  fjerne  Tider  saa  langt  fra  noget 
Modsætnings-Forhold  mellem  » Literaturens  Blomstring«  og 
det  danske  Erhvervssamfunds  økonomiske  Trivsel ,  at  der 
tværtimod  kan  paavises  nøje  rythmisk  Overensstemmelse  og 
Følgeskab.  De  Aar,  da  Oehlenschlagers  Geni  med  brat 
Myndighed  skabte  Guldalder,  var  en  letlevende  og  lystig 
Tid,  svulmende  af  national  Selvfølelse,  fuld  af  Fester  og 
munter  Bægerklang.  Altid  Vin  paa  Bordet  —  Maskerader 
—  Skildpadde-Gilder  —  blussende  Ungdom  og  perlende 
Livsglæde  I 

Der  staar  om  hin  Romantikens  Indtogs-Tid  i  Danmark 
et  eget  forklaret  Skær  —  en  lang,  lys  Sommernat,  hvori 
der  end  ikke  blunder  en  Anelse  om  Høst-Storme  eller 
Vinter-Kulde:  Himlen  luer  i  varme  Farvetoner,  hvor  Solen 
efter  Dagens  Hede  har  svalet  sig  i  Havet,  langs  Strand- 
bredden blusser  Sankt  Hans  Aftens  Baal,  i  Vandet  spiller 
Maanen  paa  Sølverstrenge,  og  i  Skoven  hvisker  Bladene 
til  hverandre   om   den   Tid,    da  Nympherne    boede   i    Løv- 

hanget i  et  højt  Træ  sidder  en  ældgammel  Falk  og 

fortæller  sig  selv  om  længst  forsvundne  Dages  ridderlige 
Jagter,  mens  nedenunder  i  Kærets  Siv  de  filistrøse  Frøer 
lytter  maabende  til  og  rent  undser  sig  for  at  fremkvække 
deres  egne  Hverdags-Historier. 

Og  ret  som  Slægtens  Yngling,  »Naturens  muntre  Søn«, 
vandrer    frem    gennem    Sommernatten,    og    alle   de   gamle 

Sagn  og  Sange  bliver  levende  omkring  ham  —  Drenge, 
Drenge  Peberkorn,  Katten  blæser  i  Sølverhorn  —  saa  ser 
han  med  Et,  langt  borte  i  Vesterled,  et  gammelt,  fortryllet 
Slot.  Og  paa  dets  Altan  en  underdejlig  Jomfru,  som  vin- 
ker ad  ham  med  sit  Slør.  Didhen  styrer  han  nu  ilsomt 
sine  Fjed,  thi  Længslen  har  grebet  hans  Sind  og  lagt  hans 
Hjerte  i  Traa  —  og  dog  er  han  uvis,  om  ikke  baade  Slot 
og  Jomfru  bare  er  Aftentaage  og  Elverlandets  Kogleri. 

Det  er  hverken  hos  Henrik  Steffens,  den  romantiske 
Religions  Forkynder  og  Sværddrager,  eller  hos  Adam  Oeh- 
lenschlåger,  dens  Sakramenters  Ypperstepræst  og  Nadver- 
Vins-Nyder,  man  lærer  hin  Stortids  lyse,  legende  Stemning 
renest  at  kende  —  dertil  var  den  for  zart  og  troskyldig, 
for  kvindelig  sammenblandet  af  Sejrstryghed  og  Hjerteve. 
Just  derfor  var  det  ogsaa  en  Kvinde,  som  gav  hin  Stem- 
ning i  dens  forunderlige  Blanding  af  Lykke  og  Længsel 
det  anskueligste  Personligheds-Udtryk,  nemlig  Sophie  Ør- 
sted, Oehlenschlågers  Søster,  Anders  Sandøe  Ørsteds  Hustru 
—  og  Baggesens  Elskede, 

Kun  i  ringe  Grad  har  hun  lignet  de  berømmelige  Kvin- 
der i  Samtiden,  med  hvilke  det  iøvrigt  falder  saa  naturligt 
at  sammenstille  hende-  Slet  ikke  M"^^  de  Staél,  »Stormen 
klædt  i  Skørter«,  men  egentlig  ligesaa  lidt  Damerne  fra 
de  tyske  Romantikeres  Kreds:  den  hensynsløst  skarpe  Rahel 
Levin,  den  skønne  og  lærde  Henriette  Herz,  Moses  Men- 
delssohns Datter,  Dorothea  Veit,  som  var  Forbilledet  til 
Friedrich  Schlegels  Lucinde,  Enheden  af  Sanselighed  og 
Aandrighed  —  Caroline  Schlegel,  Kredsens  Dronning,  en 
blændende  Verdensdame,  hvis  besnærende  Majestæt  næppe 
med  Urette  forskaffede  hende  Titlen  af  Fra  Lucifer.  Sophie 
Ørsted,   »den  danske  Romantiks  Muse«,  var  borgerlig  lige- 

frem,  en  huslig  Viv,  som  kun  holdt  een  Pige,  forstod  at 
bruge  en  Fejekost,  ordnede  sit  Spisekammer  »med  Gratie« 
og  lavede  fortrinlig  Mad.  Da  hun  en  Nat  drømmer  om 
sin  Yndlings-Digter  Goethe,  laver  hun  forloren  Skildpadde 
til  ham  —  en  ægte  dansk  Husmoder-Drøm!  Hun  syede 
ogsaa  sine  Dragter  selv,  af  gode  Stoffer  og  med  et  dristigt 
Snit,  og  de  klædte  hendes  kvikke  lille  Person  saa  bedaa- 
rende,  at  hun  var  til  Forargelse  for  sine  Medsøstre  og  til 
Øjens-Lyst  for  alle  Mandfolk.  Hun  »vidste  ikke,  hvordan 
det  kunde  være«,  hun  havde  altid  mange  Venner,  men 
ingen  Veninder  —  Broderens  Svigerinde,  Kamma  Rahbek, 
kaldte  hende  nok  saa  spidst  for  Geheimeraadinden,  de.  to 
kunde  aldrig  ret  med  hinanden.  Om  sig  selv  sagde  Sophie 
ganske  pudsigt:  »To  Ting  er  jeg  skabt  til  at  være:  Kejser- 
inde af  Rusland  og  Opvartningspige  paa  Bellevue«.  Men 
faldt  hun  maaske  netop  derfor  mindre  i  Kvindernes  Smag, 
gjorde  hun  desto  mere  Lykke  hos  Mændene,  og  paa  et- 
hvert Tidspunkt  i  sit  Liv  udvalgte  hun  sig  iblandt  dem 
en  Cicisbeo  —  for  Sophie,  skriver  Svogeren,  »maa  have  En 
om  sig  til  at  lade  gaa  efter  Alt,  hvad  hun  ønsker,  ledsage 
hende,  hvorhen  hun  vil,  og  kort  sagt  være  hendes  Villies 
Tjener«.  Hun  maatte  overhovedet  altid  spejle  sig  i  et  Par 
tilbedende  Øjne.  Af  Samtidens  Ypperste  var  H.  C.  Ørsted, 
Baggesen  og  Sibbern  forelskede  i  hende  op  over  begge 
Øren.  H.  C  Ørsted  blev  som  hendes  Mands  Broder  ogsaa 
hendes,  med  Sibbern  havde  hun  Medlidenhed,  men  han 
kedede  hende  —  Baggesen  blev  en  Overgang  den  fore- 
trukne, den  »elskede  Ven«,  som  kunde  fylde  hendes  Liv 
med  »Glæde  og  Kummer«,  og  i  hvis  Arm  hun  havde 
ligget  hendaanet  »som  en  Madonna  i  Maaneskin«.  Da  hun 
sent  hen  paa  den  tordensvangre  Dag,  den  26.  Maj  1807, 
fra  Hjørnestenen  udenfor   F'rederiksberg  Slots  Jernport  til- 

vinker  ham  et  sidste  Farvel,  Tør  han  efter  el  Aars  Hjemme- 
Ophold  atter  forlod  Fædrelandet,  ender  ikke  alene  hendes, 
men  ogsaa  den  danske  RomantUvs  herlige  og  troskyldige 
Foraars-Blomstring,  dens  gyldne  og  glade  Vaar. 

Sophie  var,  trods  sine  ikke  helt  udslettede  Koppe-Ar 
og  sin  korte  Overlæbe,  skøn  at  skue  med  sine  »smukke 
Øjne  og  smukke  Ben«,  som  hun  gik  saa  udmærket  paa. 
Overhovedet  forstod  hun  at  føre  sig  og  at  smykke  et  Hjem 
til  Fest  blot  ved  at  bade  det  i  Lys.  Men  hun  kunde  ikke 
glimre  som  den  højtkultiverede  Caroline  Schlegel,  skønt 
hendes  Hjerte  var  det  pure  Guld,  og  skønt  de  Ytringer, 
som  rent  umiddelbart  fødtes  i  hendes  »forvovne,  bevæge- 
lige Sjæl«,  overraskede  og  henrykkede  selv  Tidens  største 
Skønaander.  Hun  var  slet  og  ret  elskelig,  den  legemlig- 
gjorte Ynde  i  al  sin  Færd  og  Tale,  paa  een  Gang  sprud- 
lende af  Vid  og  Lune  —  og  fuld  af  sød  Vemod.  Der  var 
i  hendes  Sind  en  stadig  Higen,  en  skælvende  Forvent- 
ning om  »det  Vidunderlige«,  en  svulmende  Længsel,  der 
ofte  ytrede  sig  som  Udve  mod  den  store  Verden,  dens 
Naturherligheder  og  Kunstskatte,  altid  som  en  hed  Tørst 
efter  Musik  og  Poesi.  For  hende  var  Poesi  ikke  Passe- 
temps,  som  den  var  selv  for  hendes  hyperkloge  Mand,  men 
nærende,  livsopholdende  Føde  som  Ambrosia  for  Guderne. 
Just  heri  viste  det  ægte  romantiske  sig  i  hende:  hun  vilde, 
at  selve  Livet  skulde  være  poetisk  —  derfor  længtes  hun 
evig  mod  en  tjern  Egn,  en  uopnaaet  Tilstand,  et  jordisk 
Arkadien,  hvor  alt  aandede  Skønhed  og  Kærlighed,  derfor 
kunde  hun  have  sagt  med  Lucinde:  »Nur  in  der  Sehn- 
sucht  fmde  ich  Ruhe«  —  und  in  dieser  schonen  Buhe 
jene  heilige  Sehnsucht«. 

Agnete  var  uskyldig, 

var  elsket,  var  tro: 

men  stedse  var  hun  ensom, 

hun  havde  aldrig  Ro  — 

aldrig  Ro! 

Hun  frydede  vel  Andre, 

men  aldrig  var  hun  fro. 

Intet  Under,  at  naar  Sophie  sad  bag  det  runde  Bord 
af  mørkt  Mahogni  i  sit  Kabinet  under  den  tændte  Lofts- 
lampe,  var  i  hende  for  Sibberns  forelskede  Øjne  »al  Poe- 
siens og  Romantikens  og  Musikens  underfulde  Trylleri  som 
sammentrængt  i  en  fyldig  Blomst,  i  en  ætherisk  Frugt«. 

I  denne  Stue,  under  hendes  mørkeblaa  Øjne,  for  hendes 
fint  mærkende  Øre,  har  vor  literære  Guldalders  Første- 
Haands- Værker  faaet  deres  Indvielse  til  Sejr  og  uforgænge- 
ligt Ry.  Hvad  der  fandt  Genklang  i  hendes  Hjerte,  har 
ogsaa  senere  vist  sig  at  rumme  Evigheds-Tonen,  som  aldrig 
forstummer. 

Sophie  Ørsted  døde  allerede  4.  Februar  1818,  kun  36 
Aar  gammel.  Men  forinden  fik  hun  Lejlighed  til  at  prim- 
signe  en  af  den  kommende  Tids  Heroer,  nemlig  Orla  Leh- 
mann, som  ved  hendes  Død  var  8  Aar  gammel.  Hun  for- 
gudede det  smukke  Barn,  og  Orla  kunde  fra  sine  Drenge- 
aar  tydelig  mindes,  hvorledes  hun  en  Gang  havde  draperet 
ham  »med  et  rødt  Shawl  som  en  ægyptisk  Sfinx«  og  fore- 
vist ham  for  de  Voksne.  Hun  bidrog  ikke  alene  derved 
til  at  nære  Barnels  tidlig  vaagne  Forfængelighed  og  Lyst 
til  at  »spille  en  Rolle«,  hun  indviede  ham  ogsaa  til  den 
æsthetiske  Livsanskuelse,  der  siden  blev  den  bærende  i 
hans  Politik. 


en  18.  September  1807  sad  Oehlenschliiger  i  Paris 
sammen  med  Brøndsted  og  afskrev  Bøddelens 
Sang  af  den  tyske  x\laddin.  Pludselig  kom  Koes, 
en  Ven  af  begge,  der  netop  samtidig  boede  i  Seinestaden, 
styrtende  ind,  ligbleg  i  Ansigtet,  og  raabte:  »Kjøbenhavn 
er  taget  efter  et  Bombardement  i  3  Døgn  —  Flaaden  er  i 
Englændernes  Hænder!« 

Efter  den  første  hjerteklemmende  Stilhed  tog  vor  store 
Digter  det  ganske  hysterisk.  Da  han  straks  efter  ifølge  en 
forudgaaende  Aftale  traf  sammen  med  sin  tyske  Bekendt 
Klinger,  var  han  fuld  af  Galgenhumor:  »Er  det  et  Under, 
at  Jeg  er  overgiven?  Kjøbenhavn  er  indtaget,  min  Familie 
er  dræbt,  kvæstet  eller  ødelagt,  det  halve  af  Staden  brændt 
og  Danmark  ad  Helvede  til«  —  hvorpaa  han  fik  Latter- 
krampe. 

Sidenhen,  da  han  fik  at  vide,  at  alle  hans  kære  lykke- 
lig havde  overlevet  Bombardementet,  slog  han  over  i  den 
helt  modsatte  Sindsstemning  (»naar  kun  de  sparer  mig, 
min  Hustru  og  min  lille  Hassan  med  de  skæve  Ben!<) 
Hans  store  Medbejler  Baggesen,  der  just  den  Gang  ogsaa 
var  i  Paris,  og  alle  Dage  var  klogere  end  Oehlenschliiger, 
vedblev  derimod  at  gaa  om  i  Fortvivlelse:  nu  var  det  ude 
med  Danmark  —  man  tænke  sig  en  søfarende  Nation  uden 
Flaade!    Det   er    trasikomisk   al   høre,   at   Oehlenschlager  i 

sin  Harme  over  Baggesens  »K3'llingefrygt  fandt  paa  den 
Indvending,  at  Matroserne  jo  kunde  blive  Bønder.  Javist, 
sagde  Baggesen,  det  var.  som  om  man  kunde  sige  til  Frø- 
erne, der  beklagede  sig  over,  at  deres  Kær  var  bleven  ud- 
tørret: Kære  Venner,  hvorfor  saa  sørgmodige,  der  er  jo 
Plads  nok  i  Skoven,  flyv  op  og  bliv  Fugle,  I  vil  da  meget 
godt  kunne  ernære  Jer! 


Ved  Englændernes  Bombardement  af  Kjøbenhavn  2. — 
5.  September  var  det  navnlig  den  nordlige  Del  af  Staden, 
hele  Kvarteret  omkring  Frue  Kirke  og  Universitetet,  det  gik 
ud  over.  Som  bekendt  brændte  begge  de  to  nævnte  Byg- 
ninger, endvidere  Borch's  Collegium  og  en  Del  Professor- 
gaarde, lait  ødelagdes  over  300  Huse  foruden  en  Mængde 
Bogsamlinger  og  Arkivsager.  Universitetsbibliotheket.  som 
den  Gang  var  anbragt  paa  Trinitatis  Kirkes  Loft,  blev  saa 
godt  som  helt  skaanet,  kun  et  Par  enkelte  Bomber  faldt, 
pudsig  nok,  ned  i  Afdelingen  for  Politik  og  Moral. 

Den  7.  September  undertegnedes  Kapitulationen,  hvor- 
ved Englænderne  bortførte  Orlogsflaaden,  bestaaende  af 
17  Linieskibe,  12  Fregatter,  8  Brigger  og  en  Del  mindre 
Fartøjer.  6  Uger  tog  det  at  gøre  dette  Skibsbytte  sejlfær- 
digt ved  at  tømme  Marinens  Arsenaler  —  endelig  den  20. 
Oktober  forlod  Englænderne  Landet. 

Ovre  i  England  udtaltes  der  fra  Oppositionens  Side 
stærke  Fordømmelsesdomme  over  Toget  til  Danmark.  Det 
hed  endogsaa  i  et  Blad:  »Naar  man  paa  Børsen.  Lloyds 
Kaffehus  eller  i  et  londonsk  Selskab  vil  tale  om  en  For- 
nærmelse mod  Delikatessen,  om  en  Troløshed,  kort  sagt 
om  en  skændig  Handling,   saa   siger   man  almindelig:    det 

er  æreløst  som  Toget  til  Kjøbenhavn  ^  Naar  det  gik  saa- 
ledes  i  London,  vil  man  forstaa,  at  det  Europa  over  blev 
en  almindelig  Opfattelse^  at  det  britiske  Overfald  var  en 
politisk  Forbrydelse.  Den  engelske  Regering^'maatte  da 
ogsaa  den  25.  September  1807  gennem  en  offentlig  Dekla- 
ration søge  at  give  en  formelig  Retfærdiggørelse  af  Togtet. 
Dette  Aktstykke  vakte  imidlertid  en  levende  Kritik  fra  Op- 
positionens Side  —  man  gjorde  med  Rette  opmærksom 
paa,  at  det  saa  langt  fra  havde  været  nødvendigt  at  fore- 
tage nogensomhelst  ekstraordinær  Foranstaltning  for  at  af- 
holde Danmark  fra  at  kaste  sig  i  Frankrigs  Arme,  som 
Danmark  netop  havde  gjort  sig  rede  til  med  Vaabenmagt 
at  modsætte  sig  en  ventet  Fordring  fra  Napoleons  Side  om 
at  slutte  sig  til  Englands  Fjender.  Dette  har  ogsaa  senere 
vist  sig  virkelig  at  være  den  historiske  Sandhed.  Det  tra- 
giske ved  Englændernes  Overfald  paa  os  var  netop  dette, 
at  den  danske  Regering  just  da  var  klar  paa,  at  naar  den 
skulde  træffe  sit  Valg,  vilde  den  slutte  sig  til  England. 
Omkring  Aarsskiftet  1807  havde  den  ogsaa  givet  den  en- 
gelske Gesandt  i  Kjøbenhavn,  Garlike,  den  udtrykkelige 
F'orsikring,  at  »hvis  F'rankrig  skred  til  at  bruge  Vold  mod 
os  for  derved  at  ville  paatvinge  os  en  Lov,  der  stred  mod 
vor  Uafhængighed,  vilde  vi  ved  et  saadant  Skridt  {par  le 
fait  mémé),  uden  at  nogen  foregaaende  Overenskomst  be- 
høvedes, blive  Englands  naturlige  Forbundsfælle.«  Efter 
Freden  i  Tilsit  den  7. — 9.  Juli  1807,  som  skræmmede  Eng- 
lænderne til  at  foretage  Overfaldet  paa  Kjøbenhavn,  for- 
søgte Napoleon  af  al  Magt  at  drive  Danmark  ind  i  en 
Krig  med  England.  Det  beg3mdte  allerede  i  August  ved 
en  Samtale   mellem  Talleyrand    og  den    danske   Gesandt   i 

*  Jfr.  her  og   i    det    følgende    Kdv.  Holm:   Danmark-Norges  udenrigske  Historie 
1800—1807. 

Paris,  Dreyer,  men  alt  den  Gang  erklærede  sidstnævnte, 
at  selv  om  Frankrig  og  Fastlandsmagterne  vilde  bruge 
Vold  og  Undertrykkelse  mod  Danmark,  vilde  de  Ulykker 
og  Farer,  dette  derved  kunde  blive  udsat  for,  »ikke  kunne 
sammenlignes  med  dem.  hvormed  England  kunde  over- 
vælde os,  og  at  vi  følgelig  ikke  kunde  være  i  Tvivl,  naar 
vi  havde  at  vælge  imellem  paa  den  ene  Side  en  forbi- 
gaaende  Fare  for  vore  Fastlandsbesiddelser  og  paa  den 
anden  Side  den  Fare  at  miste  vor  Tilværelse  som  Sømagt.« 
I  Juli  1807  besatte  Bernadotte  Hansestæderne,  ej  alene  for 
at  spærre  Trave,  Elben  og  Weser  for  Englænderne,  men 
ogsaa  for  at  lægge  Tryk  paa  Danmark.  Det  var  netop 
Napoleons  Mening  at  stille  os  overfor  et  Enten — Eller,  og 
sat  i  denne  Stilling  var  den  danske  Regering  fuldkommen 
klar  paa,  at  dens  Interesser  afgørende  bød  den  at  vælge 
England.  Her  var  imidlertid  det  tidligere  ^^^lig-Ministerium, 
med  den  os  venligsindede  Lord  Howick  som  Udenrigs- 
minister, i  April  bleven  afløst  af  et  Tory-Ministerium  med 
George  Canning  som  Udenrigsminister  —  og  denne  var 
bleven  saa  nervøst  ophidset  af  Tilsit  Freden,  at  han  uden 
at  oppebie  Tingenes  naturlige  Udvikling  og  uden  at  turde 
stole  paa,  at  denne  af  sig  selv  vilde  bringe  Danmark  til 
at  slutte  sig  til  England,  fik  sit  Kabinet  til  at  træffe  den 
skæbnesvangre  Beslutning  >at  forvisse  sig  om  Danmarks 
Sindelag  ved  at  sende  en  Flaade  til  Østersøen.« 

Det  Uheld,  som  Gang  paa  Gang  har  ramt  Danmark, 
viste  sig  ogsaa  her.  En  engelsk  Diplomat,  Earl  Pembroke, 
kom  i  Slutningen  af  Maj  paa  Vejen  til  Wien  gennem  Kjø- 
benhavn  og  kom  her  til  at  høre  Rygter  om,  at  Udrust- 
ningen af  den  danske  Flaade  skulde  skride  rask  frem. 
Han  sendte  en  Efterretning  herom  til  Canning  i  de  første 
Dage  af  Juli,   og  denne  tydede  Meddelelsen   derhen,   at  de 

Danske  beredte  sig  til  at  falde  en  Ekspedition  i  Ryggen, 
som  netop  af  England  var  sendt  til  Stralsnnd.  Selve  Med- 
delelsen var  imidlertid  fnldstændig  greben  ud  af  Luften: 
havde  Earl  Pembroke  blot  gjort  sig  den  Ulejlighed  at  gaa 
ud  paa  Toldboden,  havde  han  kunnet  se,  at  Flaaden  laa 
aftaklet  som  i  dybeste  Fred.  Canning  sendte  under  10. 
Juli  (larlike  en  skarp  Irettesættelse,  fordi  han  ikke  havde 
givet  sin  Regering  den  vigtige  Underretning,  som  den  alt- 
saa  nu  tilfældigvis  havde  modtaget  af  Earl  Pembroke. 
Garlike,  der  selvfølgelig  vidste,  at  det  hele  var  Sladder, 
sørgede  for  at  faa  Sagen  grundigt  undersøgt  og  sendte 
derpaa  Canning  et  eftertrykkeligt  Dementi.  Dette  ankom 
til  London  den  10.  August,  men  allerede  den  19.  Juli 
var  den  ovennævnte  Beslutning  om  at  sikre  sig  Danmark- 
Norge  ved  at  bringe  det  i  Afhængighed  af  England  taget  i 
Principet. 

I  de  sidste  Dage  af  Juli  lod  Canning  en  ekstraordinær 
Udsending,  Francis  Jackson,  afgaa  til  Kronprins  Frederik 
i  Kiel.  Hans  Instrukser  gik,  kortelig  sagt,  ud  paa,  at  man 
var  villig  til  at  slutte  en  Forbundstraktat  med  Danmark, 
men  i  alle  Tilfælde  maatte  man  have  den  Sikkerhed  for, 
at  Danmark  ikke  eventuelt  gik  imod  England,  som  laa 
deri,  at  den  danske  Flaade  stilledes  til  britisk  Raadighed. 
Med  andre  Ord,  Danmark  fik  Valget  mellem  Alliance  eller 
Krig.  Den  6.  August  ankom  Jackson  til  Kiel  og  fik  en 
Samtale  med  Kronprinsen,  som  derpaa  henviste  ham  til 
at  føre  nærmere  Forhandling  med  Udenrigsminister  Chr. 
BernstorfT.  Imens  tog  Kronprinsen  sporenstregs  til  Kjø- 
benhavn,  som  han  naaede  den  9.  August  om  Formiddagen, 
og  udstedte  øjeblikkelig  Mobiliscringsordre.  Han  blev  mod- 
tagen med  en  overordentlig  Jubel,  men  allerede  Natten 
mellem    den   11.  og   12.   forlod    han   B\'en    og   rejste  tilbage 

til  Kiel,  idet  han  tog  sin  sindssvage  Fader  med  sig.  »Kon- 
gens og  Kronprinsens  Bortrejse  ,  hedder  det  i  Laurids 
Engelstofts  Dagbogsoptegnelser  fra  hint  Aar,  gjorde  jo 
ikke  den  heldigste  Sensation,  især  Kronprinsens,  da  man 
ansaa  hans  Nærværelse  saa  god  som  10.000  Mand  — 
man  havde  »glædet  sig  til  at  se  hans  Eksempel  paa  Farens 
Skueplads.«  Nu  kom  Kronprins  Frederik  til  at  afgive  et 
lidt  for  t3^deligt  Modst3^kke  til  den  Navne  blandt  hans 
kongelige  Forfædre,  som  i  en  tilsvarende  Situation  vilde 
blive  og  dø  i  sin  Rede. 

Imidlertid  var  Forhandlingerne  med  Jackson  bleven 
fortsat,  men  uden  at  man  fra  dansk  Side  synes  virkelig 
at  have  faaet  klaret  Spørgsmaalet,  om  Danmark  vilde  over- 
lade England  sin  Flaade  som  Pant  —  stille  den  under 
britisk  Kommando  —  og  under  en  eller  anden  Form  blive 
dets  Forbundsfælle.  Heller  ej  blev  der  holdt  noget  Stats- 
raadsmøde  om  Sagen. 

I  sin  Danmark-Norges  udenrigske  Historie  udtaler  Ed- 
vard Holm,  at  den  Stemning,  der  først  greb  Kronprinsen 
i  de  skæbnesvangre  Dage  fra  den  8.  til  den  14.  August, 
sikkert  har  været  en  formelig  Fortumlelse  ved  at  opleve, 
at  netop  i  det  Øjeblik,  han  og  hans  Raadgivere  beskæf- 
tigede sig  med  Sandsynligheden  for,  at  Frankrig  vilde 
bryde  Danmarks  Neutralitet,  blev  det  England,  som  truede 
dermed  —  og  derefter  slog  Stemningen  over  i  en  tænder- 
skærende Forbitrelse  over  den  Maade,  hvorpaa  det  var  sket. 
Netop  da  man  endelig  havde  besluttet  sig  til  af  god  Villie 
at  blive  Englands  Forbundsfælle,  var  man  ved  at  kvæles 
af  Harme  ved  at  faa  at  vide,  at  man  kun  kunde  blive  det, 
naar  man  helt  gav  sig  i  dets  Vold. 

Det  turde  imidlertid  være  værd  at  tilføje,  at  hvor  be- 
rettiget   end    denne   Harme    kunde    være,    vilde    det   have 

været  mere  slatsmandsmæssigl  al  bide  den  i  sig  og  gøre 
gode  Miner  til  et  Spil,  der  jo  egentlig  kun  i  sin  K'dre 
Form  var  Fornærmelig  slet,  men  i  Realiteten  netop  stem- 
mende med,  tivad  man  ønskede  —  hvorimod  man,  saa 
længe  man  liavde  staaet  under  de  koldblodige  Overvejelsers 
Herredømme,  havde  været  ganske  klar  paa,  at  den  Vej, 
man  nu  i  sin  Forbitrelse  valgte,  satte  Landet  i  stor  Vaade. 
Havde  man  straks  accepteret  Forbundet,  saa  at  Forhand- 
lingen derefter  kun  var  kommen  til  at  dreje  sig  om,  hvor- 
vidt den  danske  Flaade  skulde  staa  under  britisk  Kom- 
mando, og  altsaa  sat  alt  ind  paa  at  nægte  dette  ydmygende 
og  taabelige  Vilkaar,  vilde  dog  sandsynligvis  Sagen  være 
endt  med,  at  man  fra  engelsk  Side  opgav  denne  urimelige 
F'ordring.  I  hvert  Fald  fulgte  vore  ledende  Politikere  i 
hine  bevægede  Dage  ikke  den  gamle  Bonderegel,  at  man 
hellere  straks  maa  tage  den  lille  Ydmygelse  for  derved  at 
undgaa  den  store,  som  følger  bagefter. 

Den  13.  August  gik  Jackson,  som  imidlertid  var  kom- 
men til  Kjøbenhavn,  om  Bord  i  den  engelske  Flaade,  som 
allerede  den  3.  August  havde  ankret  op  ved  Helsingør. 
Den  16.  August  gik  derpaa  Englænderne  i  Land  ved  Ved- 
bæk, og  den  25.  s.  M.  var  de  naaet  helt  ind  til  Sk^^debanen 
paa  Vesterbro,  Ladegaarden  ved  St.  Jørgens  Sø,  Blaagaard 
og  Blegdammen.  Den  10.  fulgte  derpaa  Opfordringen  til 
General  Peymann  om  at  overgive  B3'en,  og  den  2.  Septem- 
ber begyndte  Bombardementet. 

Samme  Dag  som  den  engelske  Landgang  fandt  Sted, 
blev  det  ved  en  kgl.  Resolution  befalet  at  anholde  alle 
engelske  Undersaatter  og  beslaglægge  alt  engelsk  Gods,  der 
fandtes  i  Kongens  Riger  og  Lande.  Denne  Forholdsregel 
besvaredes  af  den  britiske  Regering  med  at  lægge  Embargo 
paa  alle  danske  og  norske  Skibe,  som  den  kunde  faa  i  sin 

Magt:  den  25.  September  var  Antallet  allerede  naaet  op  til 
335.  Dernæst  tvang  en  engelsk  Eskadre  den  4.  September 
Kommandanten  paa  Helgoland  til  at  kapitulere  med  sin 
Garnison  —  og  hinsides  Atlanterhavet  blev  de  vestindiske 
Øer  besat  i  Julen  1807.  medens  Trankebar  maatte  kapi- 
tulere den  13.  Februar  1808. 

I  Slutningen  af  den  ovenfor  omtalte  britiske  Deklara- 
tion af  25.  September  udtalte  den  engelske  Konge  Lyst  til 
at  slutte  en  venskabelig  Overenskomst  med  Danmark,  lod 
det  altsaa  staa  hen,  om  Krigen  skulde  vedvare  eller  ikke. 
1  Samklang  hermed  aabnede  Canning  den  26.  September 
Forhandlinger  med  den  danske  Chargé  d'afFaires  i  Lon- 
don, Rist.  om  en  slig  Tilnærmelse  mellem  de  tvende  Re- 
geringer. Rist  nøjedes  imidlertid  med  at  modtage  det  en- 
gelske Forslag  og  oversende  det  med  sin  Legationssekretær, 
Hennings,  der  den  28.  September  afgik  som  Kurer  til  Dan- 
mark. Faa  Dage  efter  sendte  Regeringen  en  særlig  diplo- 
matisk Afsending,  Merry,  til  Kjøbenhavn  for  at  komme  til 
Forhandling  med  den  danske  Regering. 

Omtrent  samtidig  (tvende  Gange  sidst  i  September)  foretog 
herhjemme  en  af  Grosserer-Societetets  mest  fremtrædende 
Mænd,  Fr.  Tutein,  en  skriftlig  Henvendelse  til  Grev  Schim- 
melmann.  I  dette  Kalamiteternes  Øjeblik,  skriver  han,  be- 
høves der  fremfor  alt  iin  homme  coiirageiix,  indépendant, 
ayant  des  vues  générales,  et  animé  par  iin  veritable  amour 
de  ta  patrie,  pour  sauver  l'état.«  Han  fortsætter:  >  Hvad 
venter  der  denne  fordum  saa  blomstrende  Ry  (Kjøbenhavn)? 
Vil  man  virkelig  lade  den  falde  og  med  den  Staten,  thi 
den  er  Statens  Hjerte,  som  ved  sin  Handel  og  Kredit  har 
pumpet  Rlodet  ud  i  alle  Rigets  de  mindste  Aarer.  Der 
er  jo  intet  bleven  aftalt  ved  Ryens  Kapitulation  til  Sikring 
af   Handelen    og    Skibsfarten,    af   Norges    og    Koloniernes 

Skæbne  —  alle  Mennesker  er  nedsunkne  i  den  grusomme 
Usikkerhed,  som  Sporgsmaalet,  om  man  virkelig  vil  føre 
Krig  med   England,  uvilkaarlig  maa  vække.« 

Tuteins  Breve  var  sikkert  et  tro  Udtryk  Ibr,  hvad  der 
rørte  sig  i  det  kjøbenhavnske  Borgerskabs  Sind.  I  Laurids 
Engelstofts  Dagbogsoptegnelser  fra  Kronprinsens  Kvarter 
hedder  det  For  den  28.  September:  »Endnu  vedbliver  man 
i  Kjobenhavn  at. anse  alt  bilagt  med  Englænderne  —  den 
bedste  Forstaaelse  finder  Sted  mellem  begge  Parter  der- 
ovre«, og  for  den  30.  September:  »Endnu  ved  man  ikke  i 
Kjøbenhavn,  at  vi  ikke  er  forligte  med  Englænderne.  Man 
tror  der,  at  Sagen  nu  er  forbi,  da  Englænderne  har  F'laa- 
den:  »det,  som  forøger  vor  Urolighed,  skriver  En,  »er.  at 
man  siger,  at  Kongen  af  Danmark  har  erklæret  England 
Krig««.  »De  store  Købmænd«  stempler  han  som  ligefrem 
»engelsksindede«  (5.  Oktober)  —  overhovedet  var  »Tonen 
i  Kjøbenhavn  meget  engelskvenlig  og  oppositionel  overfor 
Regeringen«.  Og  Engelstoft  fortæller  tillige,  hvorledes  Kron- 
prinsen i  adskillige  af  de  Breve,  som  paa  hans  F'oranstalt- 
ning  uden  videre  blev  aabnede  og  gennemlæste  i  Kiel,  kom 
til  at  erfare  andet  og  mere  om  den  kjøbenhavnske  Stem- 
ning, end  han  egentlig  skøttede  om,  ja  der  fandtes  endog 
»mange  frie  og  haarde  Ytringer  om  Regeringen«  (Kron-  ^ 
prinsen  vilde  imidlertid,  betegnende  nok,  ikke  vide  nogen 
af  Brevskrivernes  Navne).  Aabenbart  har  man  i  vide  Kredse, 
eller  i  hvert  Fald  blandt  de  ædrueligt  tænkende  i  Kjøben- 
havn, næret  den  Opfattelse,  at  hvor  oprørende  end  det 
engelske  Overfald  havde  været,  vilde  det  dog  være  den 
rene  Ødelæggelse  for  Land  og  Rige  at  give  Englænderne 
Lejlighed  til  at  gaa  oidere  i  Fjendtligheder  ved  ligefrem  at 
erklære  dem  Krig. 

Men    Kronprinsen    uilde  nu    Krig  med  England  —  paa 

Trods  af  Englands  Tilnærmelse  og  paa  Trods  af  den  øjen- 
synlige Forfærdelse  herover,  som  bemægtigede  sig  hele  den 
danske  Forretningsverden,  og  hvorfor  Tuleins  Breve  netop 
havde  givet  Udtryk!  Samtidig  med  Kjøbenhavns  Kapitu- 
lation var  der  bleven  sluttet  en  Vaabenstilstand  fra  den 
7.  September  til  den  19.  Oktober:  under  11.  Oktober  an- 
modede den  britiske  Generalkommando  om  dens  Forlæn- 
gelse til  den  1.  November,  men  ikke  alene  blev  dette  For- 
slag ganske  afvist  —  »det  gik  ikke  selve  den  engelske  Re- 
gering og  dens  Udsending  bedre  med  deres  Forsøg  paa  at 
faa  en  Overenskomst  sluttet  med  Kronprinsen.  Ligesom 
Jackson,  der  straks  efter  Kapitulationen  havde  søgt  at 
komme  over  til  Kiel,  var  bleven  hindret  endog  fra  at 
komme  i  Land  i  Nyborg,  saaledes  nægtede  den  dansk- 
norske Regering  at  forhandle  med  Merry.  og  han  maatte 
rejse  hjem  med  uforrettet  Sag<  ^  Chr.  Bernstorff  forsva- 
rede faa  Dage  efter  dette  Standpunkt  med  de  Ord:  »Selv 
om  Danmark  vilde  slaa  en  Streg  over  alt,  vilde  det  ikke 
mere  staa  i  vor  Magt  at  vende  tilbage  til  det  Punkt,  hvor- 
paa  vi  tidligere  stod,  Frankrig  vilde  ikke  mere  indrømme 
os  den  Neutralitet,  som  dets  Fjender  havde  krænket  paa 
den  mest  skrigende  Maade.«  Rist  fik  Ordre  til  at  forlade 
England,  og  den  31.  Oktober  blev  Vaabenforbundet  mellem 
Danmark  og  Frankrig  undertegnet  i  Fontainebleau.  Her- 
ved forpligtede  Danmark  sig  til  at  bruge  hele  sin  Styrke 
til  Lands  og  til  Vands  mod  England  og  til  herefter  strengt 
at  gennemføre  Fastlandsspærringen. 

I  Overensstemmelse  dermed  blev  det  ved  Fdg.  af  24. 
December  1807  forment  alle  fra  de  storbritanniske  Besid- 
delser kommende  Skibe  at  indløbe  i  nogen  dansk-norsk 
Havn.    Allerede  ved  en  Fdg.  af  9.  September  s.  A.  var  den 

'   Edv.  Holm  1.  c. 

ovenfor  nævnte  Resolution  af  16.  August  bleven  yderligere 
skærpet  og  præciseret.  Alle,  der  havde  Varer  af  britisk 
Oprindelse  paa  Oplag  eller  til  Salg  pr.  Kommission,  skulde 
hurtigst  muligl  anmelde  det,  og  viste  det  sig  da  at  være 
engelsk  Ejendom,  blev  alt.  Skib  og  Varer  etc.,  taget  i  Øv- 
righedens Forvaring.  Alle  Veksler  og  Fordringer,  som  til- 
hørte Enailændere,  skulde  indbetales  til  en  i  den  Anled- 
ning  nedsat  Kommission,  hvorimod  alle  Fordringer,  som 
storbritanniske  Undersaatter  maatte  have  i  Stats-,  Bank- 
eller andre  statsgaranterede  Instituters  Obligationer,  end- 
videre i  Livrenter,  Tontiner  og  Renter  blev  at  indbetale 
til  det  slesvig-holstenske  Laaneinstitut  i  Kiel,  hvor  de  fore- 
løbig skulde  deponeres.  Alle  Breve,  der  kom  fra  eller  var 
bestemt  til  England,  og  alle  Breve,  hvilkesomhelst  Steder 
fra  til  engelske  Undersaatter  skulde  indsendes  til  Stiftamt- 
manden og  ikke  sendes  efter  Adressen.  Ved  en  PI.  af 
16.  Oktober  befaledes  det  yderligere,  at  enhver,  der  var  i 
Besiddelse  af  en  Veksel,  som  var  trukken  eller  endosseret 
af  en  engelsk  Undersaat,  skulde  nedlægge  denne  hos  den 
nysnævnte  Kommission  for  der  nærmere  at  godtgøre,  om 
det  var  hans  eller  britisk  Ejendom.  Endelig  paabød  den 
alt  ovenfor  nævnte  Fdg.  af  24.  December,  at  engelske  For- 
dringer eller  Ejendele  ligefrem  skulde  kunne  konfiskeres. 
Disse  forskellige  i  saa  høj  Grad  rigoristiske  Foranstalt- 
ninger vakte  stor  Bestyrtelse  i  den  kjøbenhavnske  Forret- 
ningsverden. Allerede  den  13.  November  1807  indleverede 
Stadens  Handlende  med  Grosserer-Societetet  i  Spidsen  en 
lang  Adresse  til  Kongen.     Det  hedder  heri: 

»Med  den  Iver,  som  anslaar  retskafne  Borgere,  der  med  saa 
megen  Grund  besjæler  enhver  Deres  Majestæts  hengivne  Under- 
saat, have  Grossererne  og  andre  Handlende  her  i  Staden,  enhver 
efter  sin  Stilling  og  Evne,  søgt  paa  alle  mulige  Maader  at  medvirke 
til    Landets   og   Stadens    Forsvar  og  Tarv  under  Engellændernes  lige- 

saa  uretfærdige  som  uventede  Overfald.  De  af  Handelsstanden,  hvis 
Lod  det  ikke  var  med  væbnet  Haand  at  kunne  stride  for  Fædre- 
landet, søgte  og  fandt  Trøst  i  at  opmuntre  hine  dertil  bedre  skikkede 
Medborgere  ved  at  lindre  deres  Kaar,  som  ved  Krigen  og  under 
Bombardementets  Rædsler  kom  ud  af  Næringsvej,  og  ved  at  udfinde 
og  anvende  Midler  til  ogsaa  i  hin  Krig,  endskønt  ikke  som  Militære, 
at  sørge  for  Landets  Vel.  Iblandt  Genstandene  for  denne  vores  Om- 
sorg var  Kreditens  Opretholdelse  og  Midler  til  at  forebygge  Fallisse- 
ments,  hvis  Ulemper  altid  udbreder  sig  over  flere  Klasser  af  Stadens 
Lemmer,  især  Almuen,  den  allervanskeligste.  Omringet  af  Fjender, 
afskaaret  fra  al  Kommunikation  udenfor  Staden  og  fra  alle  Hjælpe- 
kilder til  Pengeomsætning,  truedes  Handelsstanden  med  total  Stands- 
ning i  Betalingerne,  og  selv  formuende  Handelsmænd,  som  havde 
betydehge  Varelagre,  kunde  ikke  faa  Laan  derpaa,  fordi  Assurancen 
mod  Ildsvaade  medførte  den  Betingelse,  at  den  ikke  gjaldt  mod  Ilds- 
vaade  ved  fjendtligt  Overfald.  Ikke  desto  mindre  kom  ægte  Borger- 
sind og  Samfundets  Id  Staten  til  Hjælp  under  denne  vigtige  Begi- 
venhed.« 

Det  skildres  derpaa,  hvorledes  Societetet  havde  for- 
nyet den  gamle  »Komite  til  Handelens  Tarv«  og  skaffet 
Midler  til  Udlaan  paa  Varer  og  Effekter,  hvorved  den  al- 
mindelige Pengetrang  blev  afhjulpen.  Men  efter  at  man 
saaledes  var  kommen  over  de  kritiske  Forhold  under 
selve  Belejringen,  rejste  der  sig  nu  en  Hærskare  af  Be- 
kymringer paa  Grund  af  de  betydelige  Værdier  af  dansk 
Eje,  som  var  faldne  eller  vilde  falde  i  Fjendens  Vold.  Man 
vidste,  at  allerede  over  500  Skibe  var  opbragt,  svarende 
til  en  Værdi  af  mindst  15  Mill.  Rdl.  Denne  Skade  kunde 
imidlertid  endnu  betydelig  forøges  ved  flere  Opbringelser, 
ved  Koloniernes  Erobring  og  ved  Beslaglæggelse  af  danske 
Undersaatters  Ejendom  og  Tilgodehavender  i  England,  og 
derfor  gjaldt  det  om  ikke  at  give  Fjenden  noget  Paaskud 
hertil  ved  at  foretage  Condemnationer  fra  Danmarks  Side. 
»Dette  at  afvende,  allernaadigste  Konge,  er  Genstand  for 
vor  allerunderdanigste  Ansøgning:  at  udsætte  Condemna- 
tion  af  opbragt  engelsk  Ejendom,  indtil  fra  Englands  Side 

først  er  givet  Eksemplet  ved  Condemnation  af  opbragt 
dansk  Ejendom.«  Man  henstillede  i  saa  Henseende,  at 
naar  nogen  paa  Søen  tagen  Ejendom  ansaas  for  god  Prise, 
skulde  den  ikke  prisdømmes  ved  nogen  offentlig  Akt,  men 
takseres  af  kyndige  og  uvildige  Mænd,  hvorefter  Værdien 
skulde  anvises  til  Indl)etaling  i  Kongens  Kasse,  men  Ejen- 
dommen skulde  forblive  urørt  og  i  Sikkerhed  opbevaret, 
saa  længe  dette  skete  med  dansk  Ejendom  fra  engelsk 
Side.  Skulde  man  saa  alligevel  skride  til  Condemnation 
af  dansk  Ejendom,  kunde  man  herhjemme  gøre  Gengæld 
med  engelsk  Ejendom,  men  hvis  der  ikke  skete  nogen 
Condemnation  fra  nogen  af  Siderne,  tilbød  Societetet  at 
erstatte  Statskassen  de  ved  Opbevaringen  paaløbende  Ren- 
ter og  Omkostninger. 

En  anden  Sag,  som  i  høj  Grad  laa  Handelsstanden  paa 
Sinde,  var  at  vinde  Midler  til  at  inddrage  Landets  Til- 
godehavender i  England  og  begge  Indierne,  paa  hvilke  der 
endnu  ikke  fra  engelsk  Side  var  lagt  Beslag.  Ikke  blot 
Norge,  hvis  Handel  for  Størstedelen  var  paa  England, 
havde  betydelige  Summer  at  inddrage  derfra  —  for  ikke 
at  tale  om  Øresundstolden,  som  for  en  stor  Del  betaltes 
af  andre  Staters  Undersaatter  ved  Tratter  paa  England  — 
men  ogsaa  i  Kongeriget,  særlig  Kjøbenhavn,  havde  Han- 
delsstanden for  ost-  og  vestindiske  samt  østersøiske  Varer 
store  Vekselkrav  paa  England.  Man  androg  derfor  om,  at 
Brevvekslingen  med  England  og  engelske  Undersaatter  an- 
gaaende  danske  Undersaalters  Handelsaffærer  maatte  aller- 
naadigst  lillades  under  Kontrol  af  Øvrigheden,  samt  at 
Gæld  til  engelske  Undersaatter,  hvorpaa  der  var  lagt  Be- 
slag, maatte  forblive  i  de  paagældende  danske  Debitorers 
Værge,  til  der  indtraadte  en  Lettelse  i  Pengevæsenet.  Ende- 
lig  ansøgte    man    om,    al    den    Gæld,    danske   Undersaatter 

vitterlig  skN'ldte  engelske  l'ndersaatter  for  udlagte  Penge 
eller  indgaaede  Forpligtelser  for  de  danske  Debitorers  Reg- 
ning, ikke  maatte  condemneres. 

Andragendet  sluttede  saaledes: 

»Allernaadigste  Konge!  Ikke  skulde  vi  vove  denne  Begæring, 
dersom  Tab  ved  saadan  Condemnation  faldt  paa  Engellænderne, 
men  det  bliver  desværre  i  saa  Fald  de  danske  Debitorers  uheldige 
Lod,  hvis  Personer  eller  Ejendomme  antræffes  i  fremmed  Land  — 
og  det  kan  ingen  Handelsmand  undgaa  at  betale  Gælden  anden 
Gang,  da  ingen  fremmed  Tribunal  hverken  efter  Folkeretten  eller  al- 
mindelig Lands  Lov  kan  frikende  en  Debitor  for  nogen  Gæld,  fordi 
hans  Regering  formedelst  Krig  med  Kreditors  Regering  har  hindret 
ham  fra  at  betale  den.  Idet  vi  af  ganske  Hjerte  erkender  Nødven- 
digheden af  at  fortsætte  en  Krig.  hvortil  en  forræderisk,  med  Tro  og 
Love  ubekendt  Regering  saa  groveligen  har  opfordret,  og  idet  vi  op- 
livede af  den  varmeste  Fædrelandskærlighed  er  rede  til  at  ofre  alt 
for  at  opnaa  en  for  Deres  Majestæts  Krone  og  Stat  ærefuld  og  sikker 
Fred,  haaber  og  beder  vi,  at  disse  ansøgte  Modifikationer  af  Deres 
Majestæt  maatte  tages  i  allernaadigst  Betragtning,  og  naar  samme 
efter  nøje  Prøvelse  maatte  findes  overensstemmende  med  Landets  og 
Statens  Tarv,  da  at  tilstaas  Deres  Majestæts  allernaadigste  Approba- 
tion. Intet  uden  det  ivrigste  Ønske  om  at  frelse  og  sikre,  hvad  mu- 
ligt er,  af  Landets  Ejendom  og  Flomme  og  derved  at  opretholde  og 
forene  Mod  med  Styrke  er  Formaalet  for  denne  vor  Ansøgning,  som 
vi  tillidsfuldt  anbefaler  Deres  Majestæts  allernaadigste  Bønhørelse.« 

Kronprinsen  tog  imidlertid  denne  Henvendelse  særdeles 
unaadigt  op.  Som  det  vil  erindres,  var  paa  dette  Tids- 
punkt Regeringen  kun  skredet  til  at  condemnere  og  endnu 
ikke  at  konfiskere  engelsk  Ejendom,  og  derved  mente  man 
at  have  taeet  alt  fornødent  Hensvn  til  Undersaatternes 
Tarv.  Ved  nu  at  standse  Condemnationerne  vilde,  mente 
man,  Kapervæsenet  hæmmes,  og  gfennem  en  Forordning  af 
14.  September  havde  man  netop  sat  dette  i  formeligt  System. 
I  det  kongelige  Svar  henvistes  derfor  de  Handlende  til  at 
søge  Erstatning  for  deres  Tab  og  samtidig  at  tjene  Fædre- 
landet/ved at  udruste  Kapere,  men  at  brevveksle  med 
løjenden   om    Handelsaffærer   vilde   være    aldeles    stridende 

med  Hensigten  af  Kongens  Anordning,  som  just  var  den 
at  afskære  Fjenden  alt  Handelssaml^vem  og  Brevveksling 
med  Fastlandet.  Og  i  et  Land  som  Danmark,  hvor  An- 
ordninger ej  gives  paa  Skrømt  ,  kunde  derl'oi'  umulig  til- 
lades »en  saadan  Hensigten  tilintetgørende  Modifikation«, 
ligesom  heller  ikke  det  øvrige  ansøgte  kunde  bevilges.  Og 
saaiedes  var  »de  ansøgte  4  Punkter  ganske  afslagne.« 

Denne  ikke  blot  atslaaende,  men  ogsaa  med  en  vis 
Skarphed  affattede  Besked,  som  Kronprinsen  saaiedes  gen- 
nem Gancelliet  under  27.  November  1807  lod  Grosserer- 
Societetet  meddele«,  glædede  man  sig,  ifølge  Ørsted,  »tem- 
melig almindeligt  over«,  da  den  efter  kongelig  Befaling 
blev  offentliggjort  i  Collegial-Tidenden.  Rubin  gør  overfor 
denne  Udtalelse  af  Ørsted  den  Bemærkning,  at  »denne 
Stemning  næppe  har  været  upaavirket  af  Embedskredsenes 
Forhold  til  Købmandsstanden.  Der  synes  heri  at  ligge 
en  Antydning  af,  at  den  af  Ørsted  omtalte  Skadefryd  for- 
nemmelig skulde  stamme  fra  hans  egen  Kreds,  men  det 
fortjener  da  at  anføres,  at  Ørsted  udtrykkelig  finder  alle 
Societetets  Andragender  paa  eet  nær  særdeles  rimelige, 
ligesom  han  overhovedet  hævder,  at  hine  Anordninger  er 
folkeretsstridige  og  ubillige:  »De  kommer  ikke  blot  i  Strid 
med  den  antagne  humane  Grundsætning,  at  de  enkelte 
Borgere  i  de  krigsførende  Stater,  som  ikke  tager  Del  i  de 
fjendtlige  F'oretagender,  i  Almindelighed  bør  fritages  for 
f^jendtlig  Behandling.  Men  det  maa  endog  i  selve  Fredens 
Tid  virke  forstyrrende  paa  den  Tillid,  hvormed  de  for- 
skellige Staters  Borgere  gensidig  bør  kunne  betragte  deres 
Personer  og  Formue  under  den  anden  Stats  Beskyttelse, 
at  de  i  Tilfælde  af  et  maaske  aldeles  uventet  Fredsbrud 
skulde  være  udsatte  for  uforskyldt  at  tabe  deres  personlige 
Frihed,    deres   Gods   og  velerhvervede   Rettigheder.     D.  L. 

5 — 14 — 24  har  endog  med  Hensyn  til  alle  \'ekselfordringer 
tilsagt  den  hele  handlende  Verden,  at  de  ikke  for  nogen 
paakommende  Krig  eller  for  hvad  anden  Aarsag  det  være 
kunde«  skulde  underkastes  Arrest,  hvilket  Tilsagn  blev 
krænket  ved  de  Forholdsregler,  der  toges  i  1807.«  »Den 
Fordel,  som  en  Stat  ved  en  Krigs  Udbrud  kan  gøre  sig 
ved  at  tilegne  sig  det  den  nu  fjendtlige  Stat  og  dens  Under- 
saatter  tilhørende  Gods  og  deres  lovlige  Fordringer,  vil  ved 
den  uundgaaelige  Gensidighed  ordentligvis  medføre  et  til- 
svarende Tab  for  dens  egne  Undersaatter  —  og  disse  vilde 
desuden  paa  mange  andre  Omraader  være  udsatte  for 
Skade,  til  Eksempel  ved  at  tabe  den  Dækning,  som  de  for 
deres  Accepter  vilde  have  fundet  i  Varer  eller  Fordringer, 
som  nu  hjemfaldt  til  Staten.* 

Det  var  ikke  det  mindst  kedelige  ved  hele  denne  lidet 
værdige  Krigsførelse,  at  den  gik  værst  ud  over  os  selv,  da 
der  ved  Krigens  Udbrud  var  langt  mere  af  dansk  Formue 
i  engelsk  Værge  end  omvendt,  og  denne  danske  Formue 
vilde  rimeligvis  slet  ikke  være  gaaet  tabt,  dersom  ikke  de 
engelske  Fordringer  paa  danske  Undersaatter  var  bleven 
konfiskerede.  Samtlige  Konfiskationer  af  Fordringer  og 
Varer,  der  fandtes  i  Danmark-Norge,  da  Krigen  udbrød, 
og  som  tilhørte  Englændere,  opgjordes  senere  til  47*  Mill. 
Rdl.  Cour.,  og  Englændernes  Fordringer  paa  danske  Under- 
saatter var  ganske  sikkert  meget  over  det  dobbelte ^ 


»  .Ifr.  iøvrigt  Rubin:  »1807—1814«.  Side  331—34,  hvor  forskellige  interessante 
Knkeltlieder  ved  den  praktiske  Gennemføielse  af  de  paagældende  Anordninger  findes 
anført. 


a  det  efter  Handelskrisen  i  1799  omsider  var  lyk- 
kedes det  danske  Finansstyre  at  faa  vadet  i  Land, 
var  det  saa  forkomment  og  medtaget,  at  det  aaben- 
bart  trængte  til  grundig  Kur  og  Pleje  for  at  komme  sig 
igen.  Et  Tilbagefald  fik  Rekonvalescenten  ganske  naturligt 
ved  Krigsbegivenhederne  i  Foraaret  1801 ,  og  i  den  føl- 
gende særdeles  urolige  Tid  stilledes  der  ogsaa  ret  store 
Krav  til  Statens  Ydeevne.  Men  man  tør  heller  ikke  nægte, 
at  Finansvæsenets  Leder,  Ernst  Schimmelmann,  med  Alvor 
og  Omhu  tog  fat  paa  om  muligt  at  skaffe  en  gennemgribende 
Bedring  til  Veje. 

Allerede  ved  Fdg.  af  21.  Oktober  1801  udbød  Staten 
saaledes  et  indenlandsk  Laan  paa  2^/-:.  Mill.  Species  i  4  pCt.s 
Obligationer.  Disse,  der  var  uopsigelige  fra  begge  Sider, 
og  som  kunde  overdrages  fra  den  ene  Besidder  til  den  an- 
den ved  simpel  Transport  i  Statskassens  Bøger,  fik  under 
Hensyn  hertil  Navn  af  transportable  Statsfonds.  Det  lykke- 
des at  afhænde  næsten  hele  Obligationsbeløbet.  og  det  ind- 
komne Revenu  overdroges  Depositokassen  til  Inddragelse 
af  Courant-Sedler.  Paa  denne  Maadc  opnaaede  man  om 
ikke  at  formindske  Massen  af  omløbende  Courant-Sedler, 
saa  dog  at  standse  Forøgelsen.  I  Overensstemmelse  her- 
med bestemtes  det  i  1802,  at  Depositokassen  ikke  nmatfe 
modtage  flere  Sedler  fra  Courantbanken ,   end  den  alt  havde 

faaet.  Den  omløbende  Seddel  mængde  var  derefter  i  Tiden 
fra  1802—1807  26  Mill.  D.  C,  og  deres  Kurs  svingede  mel- 
lem 133  og  153. 

I  Sommeren  1806  udstedtes  der  en  Serie  ny  transpor- 
table Statsfonds  paa  2V2  Mill.  Species-Daler.  Den  nominelle 
Rente  var  3  pCt..  men  da  Obligationernes  Paalydende  var 
en  Trediedel  højere  end  det  indbetalte  Beløb,  blev  den 
effektive  Rente  4  pCt.  (foruden  en  lille  Præmie).  Der  af- 
sattes heraf  for  628,000  Species,  saa  at  det  Beløb,  der  kom 
i  Omløb,  var  ca.  837,000  Species. 

For  yderligere  at  hjælpe  Finansvæsenet  paa  Fode.  gen- 
nemførtes den  store  Reform  i  Ejendomsskatterne  af  1.  Ok- 
tober 1802. 

Under  21.  Oktober  1803  skabte  man  endvidere  en  sær- 
lig Fond  til  Bestridelsen  af  ekstraordinære  Militærudgifter 
i  Krigstid.  Den  fik  Navn  af  Skatkammerfonden,  havde 
særligt  Regnskab  og  egen  Bestyrelse,  og  der  tillagdes  den 
visse  bestemte  Indtægter  ved,  at  en  Række  Afgifter,  der- 
iblandt Ind-  og  Udførselstolden,  Lastepengene,  Købstads- 
og  Land-Konsumtionen,  Stempelpapir-Intraderne  osv.,  for- 
højedes med  V«  og  Afgifterne  ifølge  Fdg.  af  1802  paa  Jor- 
der og  Tiender  med  V^-  Disse  Midler  indsattes  derpaa  i 
Depositokassen  eller  Speciesbanken  og  udlaantes  fra  disse 
i  saakaldte  Skatkammerbeviser  mod  bankmæssig  Sikkerhed. 

Efter  Udbrudet  af  Krigen  i  1807  udvidedes  Skatkammer- 
fonden derved,  at  der  foruden  de  i  1803  til  denne  henlagte 
Indtægter  føjedes  Indtægterne  af  en  i  1806  stedfunden  For- 
højelse af  Tolden  og  Konsumtionen  med  V«  (altsaa  V^'s 
Tillæg  til  Toldsatserne  af  1797)  samt  af  Skibsfragtafgiften  lige- 
ledes med  V«  og  af  Afgifterne  paa  Jorder  og  Tiender  med 
V«.  Hertil  kom  desuden  en  yderligere  Forhøjelse  paa  14 
Aar  af  de  sidstnævnte  Skatter  paa  Jorder  og  Tiender,  saa- 

ledes  at  der  til  det  Tillæg  af  Vs  hvormed  Forordningerne 
af  1803  og  1806  havde  øget  Afgifterne,  nn  kom  et  ekstra 
Tillæg  af  ^/s.  Endvidere  tilføjedes  en  8aarig  Afgift  af  3  Mk. 
pr.  Td.  Ager  og  Eng  og  af  4  Sk.  pr.  Td.  Skov-  og  Mølle- 
skyld  og  endelig  en  ligeledes  8aarig  Afgift  af  Bygninger  i 
Købstæderne  og  paa  Landet  paa  20  Sk.  for  hver  100  Daler 
Courants  Værdi.  De  nye  Skatkammerbeviser  kom  til  at 
lyde  paa  2  og  20  D.  C.  —  Selve  Fonden  fik  derefter  Navn  af 
Skatkamm  erafdragsfonden . 

Aaret  efter  udkom  under  23.  Juni  1809  en  Forordning 
om  konsignahle  Bankfonds.  Ifølge  denne  overdrog  Finan- 
serne Courantbanken  Obligationer  til  et  Beløb  af  8V2  Mill. 
Rdl.  Sp.  og  2V2  Mill.  Rdl.  C,  hvilke  Summer  skulde  an- 
vendes dels  til  Oblgationernes  F'orrentning,  dels  til  Cou- 
rant-Sedlernes  Inddragelse.  De  paagældende  Obligationer 
var  dels  rentebærende  (i  Species),  som  skulde  indfries  i 
Løbet  af  18  Aar  ved  Indkøb  eller  Udtrækning,  dels  trans- 
portable Statsfond,  hvoraf  nogle  var  af  samme  Art  som  de 
tidligere  Statsfonds,  medens  andre  kunde  konsigneres«. 
Disse  transportable  Statsfonds  kunde  enten  tegnes  i  Cou- 
rant- Daler  med  Rente  4V2  pCt.  eller  i  Species  med  en 
Rente  af  3^2  pCt. 

Ved  Udtrykket  »konsigneres«  forstodes,  at  Ejeren  af  en 
Bankfond  kunde  erklære  Obligationen  for  ikke-transportabel 
og  deponere  Originalbeviset  hos  visse  Myndigheder.  Ved 
at  foretage  denne  Konsignering  kunde  der  opnaas  visse 
Begunstigelser,  forsaavidt  Kongen  fandt  Vedkommende 
værdig  dertil.  Naar  f.  Eks.  nogen  for  sin  Levetid  konsig- 
nerede Bankfonds  til  et  saa  stort  Beløb,  at  Renten  ud- 
gjorde 250  Rdl.  Sp.  eller  en  tilsvarende  Sum  i  D.  C.  (be- 
regnet saaledes,  at  37«  Rdl.  Sp.  sattes  lig  4V2  D.  C),  kunde 
han  gøre  Regning  paa  at  opnaa  Indfødsret,  og  ved  at  kon- 

signere  et  fire  Gange  saa  stort  Beløb,  kunde  han  endog 
vente  personelle  Adelsrettigheder  for  sig  og  sine  Børn  i 
første  Led.  Hvad  der  dog  i  denne  Sammenhæng  har  mest 
Interesse,  var  dette,  at  det  ved  Forordningens  §  24  bestem- 
tes, at  der  herefter  ikke  maatte  meddeles  Borgerskab  eller 
Bevilling  som  Grosserer,  medmindre  Vedkommende  kon- 
signerede et  Bankfonds-Beløb,  der  for  Kjøbenhavns  og  Al- 
tonas  Vedkommende  bar  32  Bdl.  Sp.  i  Rente,  ligesom  en- 
hver, der  vilde  være  Mægler,  skulde  konsignere  et  Beløb, 
hvis  Rente  var  24  Rdl.  Sp. 

Udstedelsen  af  Forordningen  om  de  konsignable  Bank- 
fonds hang  sammen  med,  at  man  paa  dette  Tidspunkt  alle- 
rede maatte  tømme  Skatkammerafdragsfondens  Behold- 
ning. Fondens  Indtægter  for  14  Aar  var  ialt  kalkuleret 
til  15,272,000  D.  C.  Derefter  var  der  indtil  da  udgivet 
Skatkammerbeviser  for  et  Bel«b  af  2,000,000  D.  C.  til  kjø- 
benhavnske  Husejere  i  Erstatning  for  den  ved  Kjøbenhavns 
Bombardement  forvoldte  Skade.  9,600,000  til  direkte  Brug 
for  Statskassen  i  1808  og  første  Halvdel  af  1809,  og  Resten: 
3,672,000  D.  C.  stilledes  nu  til  Raadighed. 

Alle  disse  ekstraordinære  Foranstaltninger,  som  man 
saaledes  efterhaanden  maatte  gribe  til,  nødvendiggjordes 
dels  af  Krigen,  dels  af  Pengevæsenets  fremadskridende 
Forværrelse.  Allerede  i  1808  blev  Courant-Sedlens  Værdi 
forringet  med  V*-  I  1809  bevægede  Kursen  sig  nedad  i 
store  Spring,  i  Januar  191,  i  April  250  (man  erindre,  at 
Pari  var  125),  i  Maj  308.  i  September  347  og  endelig  i 
Aarets  sidste  Kvartal  375  O:  7«  ^^  den  oprindelige  Værdi) 
for  i  December  at  naa  ned  i  400.  Da  man  under  alt  dette 
stadig  fra  Regeringens  Side  fyldte  Landet  med  nye  uind- 
løselige  Pengerepræsentativer,  var  dette  jo  ganske  forklar- 
ligt —  men   jo    dybere    Pengesedlernes  Værdi    faldt,    desto 

flere  maatte  Staten  se  at  skaffe  sig  af  dem:  (iet  var  eii  fuld- 
stændig Svikmølle. 

Som  det  næsten  altid  gaar  under  saadanne  Omstændig- 
heder, forsvandt  efterhaanden  alle  Metalmønter  komplet, 
de  opkøbtes,  blev  lagt  til  Side  eller  omsmeltedes.  Hege- 
lingen  gik  for  saa  vidt  i  Spidsen  hermed:  navnlig  i  1810 
lod  den  paa  Auktionerne  opkøbe  store  Mængder  Guld  og 
Sølv  og  udførte  dem  for  derved  at  skaffe  sig  Grundlag  for 
Tratter  til  sine  udenlandske  Betalingei*.  Skønt  der  i  selve 
Pengeomløbet  væsentlig  kun  var  Skillemønt  tilbage,  blev 
denne  dog  hurtig  paa  Grund  af  Pengesedlernes  stærke  Værdi- 
fald værdifuldere  end  den  egentlige  Hovedmønt  (det  vil 
altsaa  sige  Courant-Sedlerne).  Fireskillingerne  var  udmøn- 
tede til  15  Rdl.  af  Marken  fin,  hvilket  svarede  til  en  Kurs 
af  162,  og  Enesteskillingerne  samt  Sjettedelsdalerne  til  19  Rdl. 
af  Marken  fin,  d.  v.  s.  til  en  Kurs  af  205  —  i  Løbet  af  1809 
blev  de  altsaa  ifølge  deres  Metalindhold,  hvor  ringe  det 
end  var,  50 — 100  pCt.  mere  værd,  end  de  lød  paa,  og  det 
var  derfor  naturligt,  at  det  gik,  som  det  gik,  nemlig  at  de 
forsvandt  af  Omsætningen.  Folgen  blev  en  ubeskrivelig 
Mangel  paa  Smaamønt  i  daglig  Handel  og  Vandel,  saaledes 
at  adskillige  Handlende  selv  maatte  udstede  en  Slags  Papir- 
penge, naar  de  gav  igen  paa  en  større  Seddel,  hvilke  >Cou- 
pons «  de  saa  atter  modtog  ved  senere  Betalinger.  En  Mand 
>f  som  Jacob  Holm  ude  paa  (Christianshavn  lavede  saaledes 
adskillige  af  den  Slags  Sedler  ved  at  skrive  sit  Navn  og 
f.  Eks.  1  Daler  paa  en  Lap  Papir,  og  da  han  laa  inde  med 
et  stort  Varelager,  altsaa  reelle  Værdier,  hændte  det  for- 
smædelige for  Staten,  at  hans  Sedler  udi  hin  Staddel  ofte 
blev  foretrukne  for  de  egentlige  Mønt-Sedler. 

løvrigt  gav  Staten  sig  selv  til  at  udstede  Smaasedler, 
først  12  /^-Sedler,  senere  8  /^-Sedler.     Da  disse  sidste  blev 

udstedt,  i  Eftersommeren  1809,  var  Kursen  saa  lav.  at  den 
paagældende  Seddel  vilde  svare  til  en  10  Øres-Seddel  nu 
til  Dags.  Hvorledes  en  saadan  gammel  12  /?-Seddel  saa 
ud,  vil  ses  af  hosstaaende  fotografiske  Afbildning. 


«%. 


V^/^^ 


va.  ^V\\\. 


Foruden  alle  de  øvrige  Monttegn  og  Pengerepræsenta- 
tiver.  der  cirkulerede  i  Befolkningen,  var  der  ved  Krigens 
Begyndelse  ogsaa  en  Del  Komite-Sedler  i  Omløb. 

Den  4.  December  1806  samledes  Societetet  paa  Initiativ 
af  en  Raadslagning,  som  Dagen  i  Forvejen  havde  fundet 
Sted  mellem  adskillige  af  Stadens  Handlende  og  Forman- 
den og  de  Ældste.  Anledningen  var  de  >  eksisterende  kri- 
tiske Konjunkturer  ,  og  da  disse  krævede  hastig  Handling, 
opnaaedes  der  fuldkommen  Enighed   om  Iværksættelsen  af 

følgende  F'oranstaltningcr:  der  skulde  ligesom  i  1797  op- 
rettes en  »Koniile  til  Handelens  Tarv«,  der  paa  samme 
Maade  som  i  1797  og  1799  kunde  udstede  Komite-Sed- 
ler (blot  at  disse  nu  skulde  lyde  paa  Courant-  i  Stedet  for 
Species-Rigsdaler).  Disse  Sedler  skulde  som  sidst  bære  en 
Rente  af  1  Skilling  pr.  100  Rdl.  daglig  og  laanes  ud  til 
5  pCt.  Rente  ellei"  Diskonto  p.  a.  mod  Pant  i  Varer.  So- 
cietetets Medlemmer  og  saa  mange  flere  Handlende,  som 
dertil  maatte  være  villige,  skulde  til  Gengæld  forpligte  sig 
til  at  modtage  disse  Sedler  i  alle  Retalinger. 

Komiteen  valgtes  paa  samme  Møde  og  kom  til  at  be- 
staa  af  Societetets  Formand  og  Ældste,  Saabye,  Dantzfelt 
og  Prætorius,  samt  Jean  de  Coninck,  D.  Tiitein  og  D.  A.  Meyer, 
hvorhos  man  enedes  om  at  anmode  Depositokassens  Di- 
rektør, Konferensraad  Wendt  og  Konferensraad  Ancker  om 
at  tiltræde  samme  Komite.  De  valgte  Medlemmer  bemyn- 
digedes til  at  søge  Regeringens  Sanktion  erhvervet. 

Den  18.  December  bevilgedes  den  ansøgte  Ret  til  Ud- 
stedelsen af  rentebærende  Sedler,  ligesom  den  nye  Komite 
fik  de  samme  Rettigheder,  som  var  forundt  Speciesbanken 
ved  dens  Oktroj.  I  den  paagældende  Cancelli-Plakat  hen- 
vistes til  »den  indtrufne  Standsning  af  Vareomsætningen  og 
dermed  følgende   Pengemangel«. 

Hvad  der  skabte  den  kritiske  Tilstand,  var  Forholdene 
ude  i  Europa  og  den  Usikkerhed,  som  den  danske  Handel 
derved  paany  blev  udsat  for.  I  Efteraaret  1806  havde  Na- 
poleon knust  Preussen:  den  27.  Oktober  holdt  han  sit  Ind- 
tog i  Rerlin.  Dele  af  den  preussiske  Hær  forsprængtes  op 
mod  den  danske  Grænse  i  Holsten,  og  Regeringen  maatte 
ved  at  holde  et  Troppekorps  samlet  i  dette  Hertugdømme 
sørge  for,  at  Krigen  ikke  trak  sig  ind  paa  det  danske 
Riges  Grund.     Som  bekendt  var  Rliicher  efter  Rømningen 

af  Liibeck  betænkt  paa  at  krænke  det  danske  Territorium«, 
men  »holdt  dette  for  uklogt,  da  det  blev  forsvaret  af  et 
dansk  Korps«.  Den  19.  November  besatte  Franskmændene 
under  Maréchal  Mortier  Hamborg,  saa  at  Holsten  dermed 
var  helt  indkredset  af  Franskmændene.  Samme  Dag  lod 
Kronprins  Frederik  de  danske  Tropper  gaa  tilbage  til  Ej- 
deren,  for  at  ikke  et  tilfældigt  Sammenstød  mellem  danske 
og  franske  Tropper  skulde  føre  til  et  Brud  med  Frankrig. 
Napoleon  havde  da  ogsaa  ladet  Talleyrand  give  sin  Chargé 
d'affaires  i  Danmark  Ordre  til  at  lade  Kronprinsen  forstaa, 
at  han  ikke  behøvede  saa  mange  Tropper,  men  burde  ind- 
skrænke Antallet,  eftersom  han  jo  dog  ikke  havde  noget 
mere  at  hygte  fra  —  Preussens  Side  I 

Samme  Dag  Napoleon  gav  Talleyrand  Befaling  til  at  give 
Danmark  den  nysnævnte  Advarsel,  underskrev  han  i  Berlin 
sit  skæbnesvangre  Dekret  om  Fastlandsspærringen.  Han 
erklærede  herved  Storbritannien  og  Irland  for  blokerede  og 
forbød  alt  Samkvem  med  dem  [tout  commerce  et  toute 
correspondance)  ^  Al  Ejendom,  der  tilhørte  engelske  Under- 
saatter,  og  enhver  Handelsvare,  der  var  frembragt  eller  til- 
virket i  England  og  dets  Kolonier,  skulde  konfiskeres,  og 
intet  Skib,  der  havde  anløbet  nogen  Havn  i  Storbritannien 
og  Irland  eller  dets  Kolonier,  maatte  herefter  anløbe  fransk 
Havn. 

England  havde  paa  sin  Side  allerede  i  Maj  s.  A.  genop- 
taget sin  gamle  Uskik  med  at  erklære  lange  K3'ststrøg  i 
Blokade:  hele  Kysten  fra  Brest  til  Elben  skulde  nu  gælde 
som  blokeret.  Det  var  bl.  a.  denne  folkeretlig  uhjemlede 
Blokadeerklæring,  som  gav  Napoleon  Paaskud  til  at  lade 
sine  Spærringsforanstaltninger  overfor  den  engelske  Handel 


1  Jfr.  her   og   i   det   nærmest  følgende  Edvard  Holm:    Danmark-Norges  uden- 
rigske Historie  1800—07. 

faa  den  Udvidelse,  som  de  fik  ved  Dekretet  af  21.  Novem- 
ber 1806. 

Medens  den  engelske  Blokade  hindrede  de  danske  Skibe 
Ira  at  føre  Last  til  en  stor  Mængde  af  F'rankrigs,  Hollands, 
Nordtysklands,  Spaniens  og  Italiens  Havne,  standsede  Na- 
poleon nu  al  Indførsel  fra  England  eller  dets  Kolonier  til 
de  Havne,  som  endnu  stod  aabne  i  disse  Lande.  Hertil 
føjedes  allerede  i  December  1806  Toscanas  Havne,  idet 
dette  ny  Kongerige  (Etrurien«)  som  Fran4<rigs  F'orbundsfælle 
tiltraadte  Fastlandsspærringen,  og  Spanien  fulgte  snart  efter 
Eksemplet.  Hvad  hjalp  det  under  disse  Omstændigheder 
Danmark-Norge,  at  det  var  den  eneste  neutrale  Handels- 
stat af  Betydning  i  Europa,  naar  saaledes  efterhaanden  alle 
dettes  vigtigste  Havne  blev  lukkede  for  den  saa  betydnings- 
fulde Samtrafik  med  England.  Og  endelig  kunde  man  ikke 
være  blind  for,  at  Napoleons  Ønske  om,  at  ogsaa  Dan- 
mark skulde  slutte  sig  til  den  økonomiske  Krig  mod  Eng- 
land, indeholdt  en  alvorlig  politisk  Trudsel  mod  Landets 
Fremtid. 

Man  vil  saaledes  forstaa,  at  Konjunkturerne  herhjemme 
i  December  1806  virkelig  var  saa  »kritiske«,  at  ekstraordi- 
nære Foranstaltninger  maatte  forekomme  Købmandsstanden 
nødvendige. 

I  de  følgende  tre  Fjerdingaar  udviklede  Begivenhederne 
i  Europa  sig  paa  den  noksom  kendte  Maade,  som  for  vort 
Vedkommende  førte  til  Kjøbenhavns  Bombardement  og  Flaa- 
dens  Ran  i  Begyndelsen  af  September  1807.  Som  det  af  det 
foregaaende  vil  erindres,  var  man  ved  Kronprinsens  Besøg 
i  Kjøbenhavn  9. — 11.  August  bleven  fuldt  klar  paa  den 
Fare,  som  trak  op,  og  derefter  foregik  Englændernes  Land- 
gang den  16.  s.  M.  Den  19.  om  Formiddagen  Kl.  IIV2 
slet«   holdt   Societetet   Forsamling  »i  Anledning  af  nærvæ- 

rende  indtrufne  Krigsuroligheder  tor  at  trætle  Foi-anstalt- 
ninger,  der  maatte  i  dette  kritiske  Øjeblik  anses  nødven- 
dige og  nyttige. ;<  Det  besluttedes,  at  den  senest  nedsatte 
Komite  til  Handelens  Tarv  skulde  bemyndiges  til  at  fort- 
sætte Udlaan  paa  Varer,  selv  om  Brandassurancekompagniet 
ikke  indestod  for  Ildsvaade  paadraget  af  Fjendtlighed.  Sam- 
tidig overdroges  det  Formanden  og  de  tvende  Ældste  at 
indgaa  med  Anmodninger  til  Speciesbanken  og  Deposito- 
kassen  om  ogsaa  fra  disse  Instituters  Side  at  lette  Penge- 
omsætningen ved  Diskontering  og  Udlaan.  Den  29.  sam- 
ledes man  igen  >i  Anledning  af  den  bemærkede  Forlegen- 
hed blandt  flere  Handlende  til  at  præstere  Betalinger  og 
af  allerede  indtrufne  Fallissements  af  Betvdenhed,  efter  at 
den  af  Societetet  i  sidste  Forsamling  indvilgede  Understøt- 
telse ikkun  har  kunnet  komme  saadanne  til  Hjælp,  som 
har  Varebeholdninger  og  andre  Effekter,  hvorpaa  Komiteen 
til  Handelens  Tarv  kunde  laane.  Derimod  havde  man  af- 
slaaet  at  belaane  Vekselaccepter,  Stadens  Belejring  og  Stands- 
ningen i  Posternes  Gang  forhindrede  selvfølgelig  Bemisser- 
nes  Fremkomst.  For  at  undgaa  flere  Opbud  indstilledes 
det  til  Forsamlingen,  at  forsaavidt  Societetets  Medlemmer 
var  eller  maatte  blive  Ihændehavere  af  Veksler  paa  Gros- 
sere  og  andre  reelle  Handlende,  de  da  skulde  nøjes  med, 
at  Acceptanterne  kun  betalte  det  halve  Beløb  deraf,  og  un- 
der Protest  for  den  øvrige  halve  Del  forpligte  sig  til  ikke 
at  søge  Begres  derfor  mod  Acceptanterne  hverken  ved 
Bettergang  eller  paa  anden  Maade,  førend  Posternes  Gang 
var  retableret.  Endvidere  foresloges  det,  at  »Komiteen  til 
Handelens  Tarv «  skulde  bemyndiges  til  ogsaa  at  laane  paa 
protesterede  Veksler  en  passende  Andel  af  Belobet  mod 
Sikkerhed  fra  Societetet,  som  indestod  for  Sedlernes  Ind- 
løsning. 

Det  meddeltes  endvidere,  at  Stadens  Højstkommande- 
rende.  Generalmajor  Peymann,  havde  givet  sin  præliminære 
Sanktion  til,  at  Komiteens  Udlaan  og  dermed  altsaa  ogsaa 
Mængden  af  Komite-Sedler  udvidedes  indtil  2  Mill.  Rdl.  C. 
Indstillingen  vedtoges  enstemmig  af  Societetet  med  den 
Tilføjelse,  at  forsaavidt  Acceptanterne  betalte  det  resterende 
af  Vekslernes  Summa,  forinden  disse  var  fremsendt  til 
Vedkommende  udenfor  Staten ,  skulde  der  kun  oppebæres 
6  pCt.  i  Rente.  Ligeledes  gav  Societetet  i  sin  Helhed  Sam- 
tykke til —  »i  Betragtning  af  Landets  og  Handelsstandens  nær- 
værende Stilling  og  den  tilstundende  Aarstid,  som  vil  hindre 
Varers  Afsætning  og  Udskibning  ligesaa  meget  som  Penge- 
omsætningers Istandbringelse,  følgelig  ogsaa  Laanenes  Ind- 
frielse« — ,  at  Betalingsterminen  for  Komite-Laanene  og 
dermed  Indløsningsfristen  for  Komite-Sedlerne  forlængedes 
indtil  Udgangen  af  Aaret  1808,  hvilken  Forlængelse  ogsaa 
kort  efter  fik  Regeringens  Billigelse. 

Indtil  Udgangen  af  September  var  Mængden  af  Komite- 
Sedler  vokset  til  1,300,000  D.  C. 

I  September  1808  tilkendegav  Komiteen  til  Handelens 
Tarv«  Societetet,  at  der  endnu  henstod  uberigtigede  Laan 
til  et  samlet  Beløb  af  500,000  Rdl.  Da  man  nu  imødesaa 
den  Mulighed,  at  det  ikke  vilde  konvenere  de  Paagældende 
at  indfri  disse  Laan  inden  Aarets  Udløb,  men  at  det  endog 
kunde  indtrætfe,  at  de  Handlende  behøvede  nye  Laan,  ind- 
stilledes det  at  udskyde  Betalingsterminen  til  Udgangen  af 
Aaret  1809  —  man  frygtede  nemlig  ganske  naturligt  for,  at 
hvis  man  skulde  realisere  de  Varer,  der  var  sat  i  Pant,  vilde 
der  kunne  opstaa  store  Tab.  For  at  kunne  lempe  sig  efter 
Debitorerne  optog  Komiteen  med  Societetets  Samtykke  i 
November  1808  et  Laan  i  Speciesbanken  og  Depositokassen 
af  300,000  D.  C.   med   en    Forrentning   af  4  pCt.    imod,   at 

Societetet  indestod  tor  det  mulige  Tab.  Opgørelsen  fandt 
Sted  i  Forsommeren  1810,  og  der  viste  sig  da  et  mindre 
Deficit  (paa  6,000  D.  C),  som  altsaa  maatte  dækkes  af 
Societetets  Medlemmer. 

Som  det  vil  ses,  gik  det  ved  denne  Gentagelse  af  Eks- 
perimentet langt  fra  saa  glat  og  godt  som  første  Gang  (i 
1799)  —  og  da  man  tredie  Gang  (1813)  greb  til  denne  Ud- 
vej, var  det  nær  gaaet  rent  galt.  Men  da  var  det  ej  heller 
paa  Societetets  eget  Initiativ,  men  paa  Regeringens,  og 
denne  maatte  da  sluttelig  sørge  for  Sedlernes  Indfrielse. 

Forinden  det  kom  dertil,  havde  Grosserer- Societetet 
imidlertid  paa  mange  andre  Maader  været  i  Ilden. 

Det  stærke  Fald  i  Courant-Sedlernes  Kurs.  som  foregik 
i  Løbet  af  Aaret  1809  (fra  191  til  388),  fortsattes  i  Januar 
1810  til  460.  Da  man  nu  indenfor  Statsstyreisen  ikke 
vilde  se,  at  Hovedaarsagen  til  Pengevæsenets  stadige  For- 
værrelse  laa  i  dens  egen  Seddelpolitik,  men  haardnakket 
lukkede  Øjnene  for  denne  Sammenhæng,  maatte  der  findes 
en  S3^ndebuk  —  og  som  stadig  i  disse  Aar  var  Synde- 
bukken Difference-Spekulationen,  eller  som  man  den  Gang 
kaldte  det:  Agiotagen. 

Ud  fra  dette  Synspunkt  foretog  Finansministeren,  Grev 
Schimmelmann,  under  11.  Februar  1810  en  Henvendelse  til 
Grosserer-Societetets  Formand  og  Ældste.  Han  meddelte 
heri,  at  Kongen  »med  Mishage  havde  erfaret,  at  ildesindede 
og  egennyttige«  Personer  anvendte  »forskellige  Kunstgreb 
til  at  forværre  det  danske  Pengevæsen«.  Blandt  disse 
havde  han  særlig  faaet  Kig  paa  »Proforma -Veksler,  som 
cirkulerer  i  Mængde  og  giver  de  ildesindede  næsten  uud- 
tømmelige Midler  i  Hænde  til  deres  skadelige  Operationers 
Fortsættelse.«     Som  Forklaring  tilføjer  Schimmelmann: 

»Spekulanter,  som  kun  tænker  paa  at  opkøbe  alle  Varer,  Produkter, 
alt  i  Landet  værende  (iuld  og  Sølv,  alle  Fordringer  og  Tratter  paa 
Fremmede,  kort:  al  reel  Formue  for  siden  igen  at  afsætte  det  for 
uhyre  Priser  i  dansk  Courant  enten  til  Staten  eller  til  Private,  som 
har  det  nødig,  behøver  til  disse  deres  Planers  Udførelse  en  Kapital, 
som  de  ikke  er  i  Besiddelse  af,  og  som  uagtet  den  store  Summa  af 
Numeraires,  der  er  i  Omløb,  de  ikke  kan  forskalt'e  sig.  De  maa  der- 
for frembringe  et  Slags  Penge,  som  kan  cirkulere  lige  med  den  danske 
Courant,  og  som  de  efter  Behag  kan  forøge.  Det  er  for  at  fortsætte 
Spekulationer  af  denne  Art  ikke  nok,  at  der  for  deres  Begning  ud- 
bydes hyppigt  paa  den  hamborgske  Børs  Veksler  paa  Kjøbenhavn 
til  en  slet  Kurs,  som  staar  i  intet  Forhold  lil  de  danske  Courant- 
Sedlers  Pris,  men  de  tager  ogsaa  Tilllugt  til  at  lingere  Tratter  fra 
Liibeck  og  Hamborg,  som  aldrig  har  fundet  Sted.  Og  for  ingen  af 
disse  Operationer  kan  den  Undskyldning  anføres,  at  de  muligen  sker 
for  at  fremme  en  eller  anden  indenlandsk  Produktion  eller  Industri- 
gren, nej,  tværtimod  lægger  disse  Spekulanter,  som  gør  Begning  paa 
en  snar  og  overdreven  Gevinst,  Hindringer  i  Vejen  for  Produktion  og 
Industri  ved  den  store  Diskontopræmie,  som  de  giver  for  deres 
Vekslers  Diskontering,  der  berøver  den  Borger,  som  ved  nyttig  Virk- 
somhed søger  at  ernære  sig  og  sin  Familie,  enhver  stor  og  liden 
Kapital,  som  han  ellers  kunde  have  erholdt  til  sin  Næringsvejs  Ud- 
videlse. Hvad  mere  er  —  disse  Veksler  skader  den  danske  Courants 
Kredit  og  maa  omsider  undergrave  den  kjøbenhavnske  Børs.  Det  er 
altsaa  fra  ethvert  Synspunkt  indlysende,  at  Proforma-Veksler  med  Bette 
har  tildraget  sig  Hs.  Majestæts  0[)mærksomhed.« 

Som  Følge  deraf  udbad  Greven  sig  Societetets  Betænk- 
ning over,  hvorledes  slige  Pi^oibrma-Vekslers  Brug  kunde 
standses.  I  saa  Henseende  peger  han  selv  paa,  at  en 
Veksel,  der  fra  fremmed  Sted  er  trukken  paa  Kjøbenhavn, 
altid  burde  paa  den  Dag,  den  er  dateret,  være  udstedt  for 
en  bestemt  Sum  af  Trassenten  paa  den,  lil  hvis  Accept 
den  præsenteres,  og  ved  Handelsveksler  forudsættes  des- 
uden, at  baade  Trassent  og  Trassat  er  bosatte  Handlende. 
Men  saa  snart  en  Veksels  Paalydende  ikke  paa  del  Sled, 
den  er  udstedt,  og  paa  den  Dag,  den  er  dateret,  er  truk- 
ken af  Trassenten,  og  den  ikke  ved  at  præsenteres  af  den, 
som  har  den  i  Hænde,  har  faael  Accept  af  Trassaten,   saa 


211 

at  saavel  Trassent  som  Acceptant  maa,  saa  længe  den 
endnu  er  uindløst,  indestaa  for  dens  Betaling,  saa  niaatte 
en  saadan  Veksel  anses  som  pro  formå.  Det  største  Mis- 
brug med  Veksler  fandt  efter  hans  Mening  Sted  paa  den 
Maade,  at  de  efter  Børsauktioners  Afholdelse  ved  Varers 
Indkøb  eller  til  Remisser  tilbødes  og  modtoges  paa  Børsen 
som  Betaling  ofte  mod  Rabat.  Det  maatte  derfor  over- 
vejes, hvorvidt  en  saadan  Betalingsmaade  kunde  forhindres. 
Societetet  svarede  herpaa  under  17.  s.  M.,  at  man  havde 
fundet  stor  Vanskelighed  ved  at  bestemme  en  Grænse,  der 
paa  den  ene  Side  ikke  skadede  den  Kredit,  som  efter  Han- 
delens Natur  og  til  dens  Fremme  var  saa  nødvendig,  og 
paa  den  anden  Side  kunde  hæmme  de  Misbrug,  som  de 
omhandlede  Veksler  afstedkom.  Saadanne  skadelige  Veks- 
ler var  dels  fingerede,  dels  udstedte  pro  formå.  Fingeret 
kunde  en  Veksel  kaldes,  som  vel  var  accepteret  af  den, 
paa  hvem  den  var  trukken,  men  hvor  Trassenten  aldeles 
ikke  var  til  (altsaa  i  Realiteten  var,  hvad  man  senere  kaldte 
egne  eller  indenbys  Veksler).  Disse  Veksler,  som  paa  Stedet 
udfærdiges,  og  som  kan  forøges  til  saa  store  Summer, 
som  man  kan  finde  Acceptanter  til,  kunde  unægtelig  og- 
saa  efter  Societetets  Formening  gøre  megen  Skade.  En 
Proforma-Veksel  vilde  man  kalde  det,  naar  nogen  fra  et 
andet  Sted  af  en  dér  virkelig  boende  Person  lod  sig  ind- 
sende underskrevne  Blanketter  til  sin  Ordre  paa  en  Tredie- 
mand  for  deraf  efter  Tid  og  Bekvemmelighed  til  sin  Nytte 
at  gøre  Brug,  uagtet  der  ikke  havde  fundet  nogen  virkelig 
Handel  eller  Transaktion  Sted  mellem  Trassent  og  Accep- 
tant. Kun  disse  tvende  Slags  Veksler  kunde  Societetet 
anse  for  utilladelige.  Midlerne  til  at  forhindre  deres  F'rem- 
komst  dristede  man  sig  derimod  ikke  til  at  foreslaa.  men 
henstillede   blot,    om   ikke   en    betydelig   Pengemulkt   vilde 

være  det  virksomste.  Ihændehaveren  af  slige  Veksler,  der 
ingen  videre  Del  havde  deri  end  af  en  god  Endossent  at 
have  modtaget  dem  i  Betaling,  uvidende  om  de  var  fin- 
gerede eller  pro  formå,  burde  ikke  betages  sin  Ret  til  at 
fordre  Beløbet  af  Acceptanterne,  og  man  maatte  derfor 
mene,  at  en  Konfiskation  af  Kapitalen  ikke  var  pas- 
sende; Straf  burde  træffe  den  første  Endossent  her  paa 
Stedet  tilligemed  Acceptanten,  der  begge  maatte  være  vi- 
dende om  slige  Vekslers  Urigtighed. 

Næppe  har  denne  Erklæring  fra  Societetets  Side  hjulpet 
Schimmelmann  særdeles  meget  i  hans  Overvejelser  om, 
hvorledes  Vekselomsætningen  bedst  kunde  indskrænkes. 
Da  han  selv  var  yderst  forfaren  paa  dette  Omraade.  har 
han  ogsaa  nok  selv  set  Vanskelighederne.  Frederik  VI 
fik  imidlertid  nu  en  anden  Raadgiver,  hvis  Syn  paa  hele 
dette  Forhold  bedre  stemmede  med  Kongens  egen  almue- 
agtige Mistænksomhed  overfor  Veksler.  Underligt  nok  var 
det  en  Mand,  der  selv  drev  store  Pengeforretninger  og  der- 
for skulde  synes  at  have  haft  bedre  Forstaaelse  af,  hvor 
lidet  det  i  disse  Forhold  hjælper  at  lade  Staten  gribe  ind 
med  Indskrænkninger  og  Tvangsforanstaltninger.  Det  var 
den  i  dette  Værk  allerede  flere  Gange  nævnte  D.  A.  Meyer, 
(David  Amsel  Meyer),  en  jødisk  Grosserer,  der  stod  i  Spidsen 
for  det  ansete  Hus  Meyer  S:  Trier,  hvoraf  ogsaa  den  senere 
som  Finansforfatter  saa  kendte  M.  L.  Nathanson  var  Associé. 
Meyer  var  paa  det  nøjeste  inde  i  Pengetransaktionernes 
Teknik,  og  dette  Kendskab  stillede  han  nu  paa  uegennyttig 
Vis  til  sin  Konges  Raadighed.  Efter  alt  at  dømme  var 
han  virkelig  besjælet  af  Almensans  og  følte  det  ligefrem 
som  et  Kald  at  vinde  Indflydelse  paa  Pengevæsenet  for 
derved  at  kunne  forbedre  det  til  Samfundets  Gavn,  men 
desto  værre  var  han  kun  Praktiker  og  manglede  fuldstæn- 

dig  den  theoretiske  Uddannelses  Vidsyn  og  Blik  for  Ud- 
redelsen at"  en  Aarsagssammenhæng. 

Det  lykkedes  Meyer  gennem  Frederik  VI's  meget  for- 
maaende  Kabinetssekretær,  Justitsraad  P.  C.  Jessen,  hvis 
højeste  Bevaagenhed  han  nød,  at  komme  i  personlig  For- 
bindelse med  Kongen  og  stemme  denne  gunstig  for  sine 
Planer  —  det  behagede  netop  i  højeste  Grad  Frederik  VI 
saaledes  gennem  en  uansvarlig  Raadgiver  at  faa,  hvad  han 
selvfølgelig  har  troet,  fuld  og  nøje  Besked  om,  hvorledes 
Tingene  egentlig  skulde  gøres,  og  saa  tilkendegive  sine 
embedsvigtige  Cancellichefer,  at  nu  skulde  det  være  saa- 
ledes og  aldeles  ikke,  som  disse  i  deres  indbildte  Visdom 
havde  tænkt  sie  det. 

Det  var,  saa  vidt  man  kan  skønne,  efter  Meyers  Raad, 
at  al  Udførsel  af  ædle  Metaller,  møntede  eller  umøntede,  blev 
forbudt  under  5.  Juni  1809.  Man  forhindrede  altsaa  Im- 
portørerne af  fremmede  Varer  i  at  remittere  i  Sølv,  hvor 
høj  end  Vekselkursen  blev.  Under  Forbudet  kunde  For- 
sendelser af  Mønt  kun  iværksættes,  naar  det  gik  gennem 
Banco-Kontoret,  og  da  paa  den  Maade,  at  dette  modtog 
Mønterne  og  derfor  gav  4  Maaneders  Veksler. 

Endnu  umiskendeligere  var  Meyers  Indflydelse  paa  det 
derefter  følgende  F'orbud  mod  Udførslen  af  Pengesedler  og 
den  radikale  Indskrænkning  af  Vekselomsætningen.  Pla- 
katen af  6.  November  1810,  som  Kongen  ved  et  fuldt  udar- 
bejdet Reskript  tilstillede  Cancelliet  til  Udfærdigelse,  forbød 
at  udføre  Courantbank-Sedler  eller  andre  paa  dansk  Courant 
lydende  Pengerepræsentativer  (saasom  Skatkammerbeviserne) 
til  Udlandet  eller  Hertugdømmerne  uden  gennem  Pakke- 
posten (om  hvilken  det  samtidig  bestemtes,  at  den  kun 
maatte  afgaa  den  sidste  i  hver  Maaned)  og  da  kun  efter 
en  forudgaaet  Anmeldelse,  som  skulde  ske  3  Dage  før  Af- 

sendelsen.  (Det  kan  her  straks  indføjes,  at  Aaret  efter 
blev  ved  PI.  af  9.  Oktober  1811  ogsaa  den  derved  endnu 
levnede  Adgang  til  Courantsedlers  Udsendelse  af  Landet 
ijidtil  videre  aldeles  ophævet).  Ligeledes  blev  det  under 
samme  Dato  paabudl,  at  ingen  herefter  under  Straf  maatte 
udstede,  acceptere,  endossere,  sælge  eller  købe  nogen 
Veksel  i  dansk  Courant,  naar  den  lød  paa  en  Betalingstid, 
der  laa  længer  end  8  Dage  fra  Acceptdagen,  hvorhos  det 
gjordes  til  Pligt  med  første  Post  efter  Udstedelsen  at  af- 
sende enhver  Veksel,  der  var  stilet  paa  dansk  Courant. 
Dette  Bud  var  efter  sin  Natur  og  Indhold  anvendeligt  paa 
alle  Veksler,  der  skulde  betales  i  Kongens  Lande,  selv  om 
de  var  udstedte  (trasserede)  udenfor  sammes  Grænser.  Det 
var  egentlig  kun  i  Konsekvens  heraf,  naar  der  ved  Fdg.  af 
26.  September  1811  gjordes  den  yderligere  Indskrænkning, 
at  Veksler  i  dansk  Courant,  der  blev  trukne  paa  Kjøben- 
havn  fra  noget  fremmed  Sted  eller  fra  noget  Sted  i  Her- 
tugdømmerne syd  for  Haderslev  og  Tønder  eller  endelig 
fra  noget  indenlandsk  Sted  for  fremmed  Begning,  altid 
skulde  være  udstedte  til  Betaling  straks  paa  Sigt  {a  vista). 

Den  ovennævnte  8  Dages  Frist  i  Plakaten  af  6.  Novem- 
ber 1810  kunde  efter  Omstændighederne  i  enkelte  Tilfælde 
forlænges,  hvor  Afstanden  nødvendiggjorde  det,  men  det 
blev  paalagt  en  i  den  Anledning  nedsat  saakaldt  Veksel- 
komite at  paase,  at  der  ikke  blev  givet  Tid  og  Lejlighed 
til  Vekselspekulationer  mellem  Accept-  og  Forfaldstid. 

Meningen  og  Maalet  med  disse  Foranstaltninger  var  jo 
aabenbart  at  unddrage  Couranten  fra  som  saadan  at  blive 
Genstand  for  Omsætning  og  navnlig  at  forhindre  den  slemme 
Hamborger  Børs,  som  man  især  havde  et  godt  Øje  til,  i 
ved  Spekulation  i  danske  Courant-Sedler  at  drive  disses 
Værdi  ned.    Men  det  vil  let  forslaas,  at  en  saa  indgribende 

Begrænsning  af  Vekslens  Brug  —  det  fuldstændige  Ophør 
af  langsigtige  Veksler  d.  v.  s.  Benyttelsen  af  Vekslen  som 
Kredit  middel  —  maatte  volde  den  legitime  Handel  de  aller- 
største Ulemper.  Utvivlsomt  har  dette  skæbnesvangre  Lov- 
bud bl.  a.  gjort  sit  til,  at  Kjøbenhavn  i  den  følgende  Tid 
lidt  efter  lidt  mistede  sin  Handel  paa  de  danske  Pro- 
vinsbyer. 

I  Løbet  af-1809 — 10  tog  man  imidlertid  ogsaa  paa  mere 
rationel  Vis  fat  paa  Løsningen  af  den  for  hver  Dag  van- 
skeligere Opgave:  at  bringe  Landets  Penge-  og  Finans- 
væsen  nogenlunde  paa  Fode.  Allerede  i  Slutningen  af 
1809  forhøjedes  en  Række  af  Skatter  (saaledes  paa  Jorder 
og  Bygninger,  Tolden  og  Eksportafgiften  af  1802  samt 
Stempelgebyrerne),  og  omtrent  samtidig  fremkom  den  over- 
ordentlige Finanskommission  med  forskellige  nye  Skatte- 
forslag. Dette  førte  til  en  Slags  Formueskattelov  i  Februar 
1810,  ligesom  man  ogsaa  indførte  nye  Afgifter  til  Fordel 
for  Skatkammerafdragsfonden,  dels  en  Indkomstskat,  dels 
en  V2  pCt.'s  Afgift  af  alle  faste  Købstad-  og  Landejendom- 
mes Værdi,  der  ved  Køb,  Salg,  Arv  etc.  overdroges  til  ny 
Ejer.  —  Ved  disse  to  Skatter  var  der  for  saa  vidt  taget 
Hens}^!  til  Sedlernes  synkende  Kurs,  som  man  regnede 
med,  at  denne  maatte  give  sig  Lydtryk  i,  at  Befolkningens 
nominelle  Indtægter  og  Ejendommenes  nominelle  Værdi 
steg  i  tilsvarende  Omfang. 

Ogsaa  ved  Laan  skaffede  Staten  sig  Indtægt  i  1810. 
Saaledes  formaaede  den  i  Begyndelsen  af  Aaret  en  Del 
større  Handelshuse  til  at  vde  Banken  ret  betvdelioe  Laan 
i  Banco.  Selv  laante  Staten  i  Foraaret  1810  1  Mill.  Rdl. 
hos   det   slesvig-holstenske   Ridderskabe     Endelig  maa  det 


^  Samtidig  aabnedes  i  Kongeriget  et  offentligt  Snbskriptionslaan  i  Banco,  i 
hvilket  Publikum  opfordredes  til  at  indbetale  Banco.  rede  Penge  osv.  —  hvad  der 
forøvrigt  kun  gav  et  maadeligt  Resultat. 

nævnes,  at  Toldintraderne  Fra  Hertugdømmerne  var  bety- 
delige paa  Grund  af  de  Kolonialvare-Tilførsler,  som  i  dette 
Aar  gik  over  Helgoland  og  Tønningen  til  Hamborg  og 
videre  ind  over  den  franske  Toldlinie,  hvorom  nærmere 
nedenfor. 

At  Staten  saa ledes  blev  befriet  for  at  ty  til  Seddelpres- 
sen, var  naturligvis  til  Gavn  for  Pengesedlernes  Kurs. 
Denne  højnedes  desuden  ved  den  Bedring  i  Tvillingriger- 
nes Handelsbalance  overfor  Udlandet,  der  var  en  F'ølge  af 
Norges  i  dette  Aar  opblomstrende  Eksporthandel. 

For  at  lette  Fastlandsspærringens  Tryk  søgte  man  Eu- 
ropa over  at  skabe  Handelen  Udveje  ved  de  saakaldte 
Licenser,  der  naturligvis  skulde  gaa  og  gælde  som  Und- 
tagelses-Tilladelser, men  saare  ofte  endte  med  at  blive  en 
ganske  regelmæssig  Fremtoning. 

Under  vor  Krig  med  Sverige  (fra  Marts  1808  til  De- 
cember 1809)  genoptoges  allerede  i  Sommeren  Handelen 
med  Sverige  ved  Hjælp  af  særlige  Lejdebreve,  som  Kongen 
udstedte.  Men  navnlig  kom  den  saakaldte  License-Fart  i 
Aarene  1810—11  til  at  spille  den  allerstørste  Rolle  for 
Norge.  Det  blev  derigennem  dette  Rige  muligt  at  aabne 
en  indbringende  Udførsel  af  Trælast  til  England,  som 
havde  stort  Behov  for  denne  Artikel  og  derfor  ogsaa  for 
sit  Vedkommende  tillod  denne  Handel,  ligesom  ogsaa  nor- 
ske Skibe  drev  fordelagtig  Fragtfart  paa  danske  og  frem- 
mede Lejdebreve.  Det  er  ganske  ejendommeligt  at  se, 
hvorledes  der  under  den  iøvrigt  fra  dansk  Side  saa  for- 
bitret førte  Krig  med  England  blev  aabnet  Norge  en  fre- 
delig Handelsforbindelse  med  Arveljenden  —  Norge  blev 
ligesom  holdt  helt  udenfor  det  strenge  Afsondringssystem, 
der  var  foreskrevet  af  den   franske  Kejser. 

License-Forretningen  skabte  Nordmændene  store  Veksel- 

krav  paa  Udlandet.  Da  der,  som  vi  ovenfor  har  set,  alle- 
rede inden  Freden  med  Sverige  kom  Varetilførsler  derfra 
til  Kjøbenhavn,  var  der  en  Del  Trang  paa  Børsen  til  frem- 
med Valuta,  og  de  norske  Tratter  var  derfor  i  høj  Grad 
velkomne.  Regeringen  var  imidlertid  endnu  ivrigere  efter 
at  faa  fat  paa  dem  for  at  klare  sine  Betalinger  til  Udlan- 
det og  oprettede  et  formeligt  Veksel  kontor  i  Norge,  gen- 
nem hvilket  man  lod  opkøbe  Veksler  paa  Udlandet.  Be- 
løbet af  de  1810  i  Norge  købte  Veksler  paa  Udlandet  an- 
slaar  Nathanson  til  2V2  Mill.  D.  C.  Det  maa  stadig  erin- 
dres, at  selve  Krigen  idelig  slugte  store  Summer,  og  at 
Finanserne  derfor  stadig  var  i  Bekneb.  Dette  viste  sig  da 
ogsaa  deri,  at  af  de  20  Mill.  Rdl.  I).  C.  nye  Skatkammer- 
afdragsfond-Beviser,  som  var  optagne  successive  paa  Grund- 
lag af  de  Indtægter,  Fonden  havde  faaet  til  Raadighed  ved 
de  ovenfor  omtalte  nye  Afgifter,  maatte  man  straks  i  1810 
bruge  de  V«- 

Under  Indflydelse  af  den  nys  skildrede  forbigaaende 
Bedring  i  Statens  Indtægtsforhold  i  Begyndelsen  af  1810 
og  den  samtidige  Bedring  i  Betalingsbalancen  overfor  Ud- 
landet blev  Seddelkursen  gunstigere:  fra  460  i  Midten  af 
Januar  hævede  den  sig  til  366  i  Begyndelsen  af  Februar 
og  holdt  sig  omkring  400  til  helt  hen  i  August.  Derpaa 
indtraadte  imidlertid  paany  en  Forværring:  den  faldt  til 
450,  i  September  videre  til  500  og  i  Oktober  endog  til  625, 
saa  at  Courantsedlens  Værdi  altsaa  var  gaaet  ned  til  V"-- 

Ifølge  den  bekendte  norske  Forfatter  Jacob  Aall,  hvis 
»Erindringer  som  Bidrag  til  Norges  Historie  fra  1800  til 
1815«  er  et  anset  Kildeværk,  bidrog  »den  bedre  Handels- 
stilling«  i  Norge  sit  til  Kursforværringen,  som  deroppe 
endog  gik  saa  vidt,  at  de  danske  Courantsedler  faldt  til 
henimod  800.     Saa  længe  Handelen    slagnerede,    var    man 

nødt  til  at  bruge  de  Penge,  som  nu  en  Gang  var  i  Om- 
løb, og  som  derfor  ogsaa  »holdtes  i  en  vis  Agtelse«,  men 
da  Handelen  igen  >;aabnede  Kilder  til  gyldige  Værdier,  for- 
skødes de  slette  Penge,  og  man  benyttede  den  fremmede 
bedre  Mønt  i  sine  Omsætninger«.  Det  i  Danmark  købte 
Korn  betaltes  ikke  længer  med  Courantsedler,  men  med 
udenlandske  Tratter,  og  de  fra  England  hjembragte  Varer 
brugtes  i  største  Omfang  »som  rede  Penge«.  Det  var  nem- 
lig af  den  engelske  Regering  gjort  til  Betingelse  for  at 
aabne  Trælastafsætningen  til  Storbritannien,  at  der  for  en 
stor  Del  af  de  norske  Produkter  skulde  tages  Kolonial-  og 
engelske  Manufakturvarer  i  Bytte,  og  Norge  fik  derfor  nu 
med  Et  en  stor  Import  af  disse  Artikler,  »der  var  saa 
meget  velkomnere,  jo  længer  man  havde  maattet  ind- 
skrænke Nydelsen  deraf.  Kaffekedlen  kom  igen  i  Gang 
og  det  i  større  Grad  end  nogensinde  tilforn,  og  Menig- 
mand, som  af  Mangel  paa  Tobak  ofte  havde  tygget  den 
Lomme,  hvori  Tobakken  i  bedre  Dage  var  gemt,  kunde 
tilfredsstille  sin  gamle  Tyggelyst,  og  den  slette  jydske  To- 
bak kunde  ombyttes  med  den  gode  liverpoolske.«  Under 
disse  Omstændigheder  blev  de  danske  Pengerepræsenta- 
tiver  et  Omsætningsmiddel,  »som  alle  Hænder  med  Foragt 
stødte  fra  sig,  naar  de  ikke  i  Statens  regulære  Betalinger 
blev  Vedkommende  paatvunget.« 

Fra  Slutningen  af  Oktober  1810  begyndte  der  imidler- 
lertid  paany  en  Bedring  hernede  i  de  danske  Courant- 
sedlers  Kurs.  Den  23.  Oktober  gik  den  vel  fra  600  ned  til 
615  —  men  den  27.  Oktober  steg  den  fra  570  til  555  — 
den  30.  s.  M.  svingede  den  mellem  430  og  450,  og  den  2. 
November  blev  den  420  ^ 

Det   synes,   at   det   var   den   ved   Forordningerne   af  20. 

*  »Nyeste  Skilderis  at'  Kjøbenhavn. 

og  27.  s.  M.  indførte  overordentlige  Kolonialafgift,  som  be- 
virkede denne  Stigning,  idet  man  aabenbart  har  sat  sin 
Lid  til,  at  der  herved  vilde  blive  tilført  Statskassen  nye 
store  Indtægter. 

Det  er  en  noksom  kendt  Sag,  at  der  rundt  om  i  hele 
Nordeuropa  var  en  stærk  Tilbøjelighed  til  paa  Trods  og 
tværs  af  F'astlandsspærringen  at  fortsætte  Handelssamkvem- 
met med  England.  Som  alt  ovenfor  berettet,  var  det  dan- 
ske Undersaatter  strengt  forbudt  at  drive  nogen  Slags 
Handel  med  Englænderne  —  i  Hertugdømmerne  maatte 
end  ikke  Varer,  der  oprindelig  skyldtes  engelsk  Tilvirk- 
ning, falb3'des  ved  Kieleromslag  eller  ved  noget  andet 
offentligt  Marked.  Indførsel  af  engelske  Varer  kunde  imid- 
lertid ske,  dels  ved  Kaperierne,  dels  ved  Handel  med  andre 
Lande,  der  enten  ikke  havde  afbrudt  Handelsforbindelsen 
med  England,  eller  hvor  man  søgte  at  omgaa  Spærrings- 
bestemmelserne.  Selvfølgelig  fandt  der  ogsaa  fra  nogle 
Steder  indenfor  Danmarks  Grænser  Snighandel  Sted  —  for 
at  begunstige  denne  havde  Englænderne  indrettet  Helgo- 
land til  en  stor  Oplagsplads  for  britiske  Varer. 

Det  var  ikke  blot  engelske  F'abrikvarer,  der  saaledes 
med  Held  søgtes  indsmuglede,  det  var  fremfor  alt  Kolo- 
nialvarer. Ved  sit  Herredømme  paa  Havet  var  Englæn- 
derne under  den  daværende  Krigssituation  saa  at  sige 
Enekøbere  af  disse  oversøiske  Varer,  men  maatte  saa  til 
Gengæld  ogsaa  af  med  dem:  Afsætningen  til  Fastlandet  af 
disse  Artikler  var  et  økonomisk  Livsspørgsmaal  for  Landet. 
Dette  indsaa  Napoleon  naturligvis  fuldt  vel,  og  for  ham  gjaldt 
det  altsaa  omvendt  netop  om  at  faa  holdt  Kolonialvarerne 
borte  fra  Kontinentet. 

Det  var  just  fra  Foraaret  1809,  at  nordamerikanske  Skibe 
i   stort  Antal    viste    sig    i    de    europæiske  Farvande    for    at 

drive  en  ganske  vist  vovelig,  men  ogsaa,  naar  det  gik  godt, 
i  høj  Grad  fordelagtig  Fragtl'art.  Ved  Hjælp  af  disse  førtes 
der  store  Mænader  af  Kolonialvarer  til  Danmark.  I  de 
første  9  Maaneder  af  1809  ankom  der  saaledes  til  Tøn- 
n ingen  med  amerikanske  Skibe  ostindiske,  vestindiske 
og  nordamerikanske  Varer  til  en  samlet  Værdi  af  12  Mill. 
D.  C,  og  fra  Juni  til  December  s.  A.  indløb  126  Skibe  fra 
Nordamerika  alene  til  den   nævnte  lille  Havneplads. 

Nu  stødte  Holsten  ikke  alene  op  til  Hamborg,  men  og- 
saa til  andre  af  Napoleon  afhængige  Dele  af  Tyskland,  og 
følgelig  blev  der  herigennem  drevet  en  stor  og  indbrin- 
gende Smughandel  med  de  saaledes  ankommende  Kolo- 
nialvarer. Da  imidlertid  Franskmændene  havde  besat  Ham- 
borg, havde  de  ogsaa  let  ved  at  holde  Øje  med,  hvad  der 
foregik  deromkring.  De  Beretninger,  der  herom  indsendtes 
til  den  franske  Regering,  tog  vel  Udgangspunktet  fra  virke- 
lige i  Hamborg  gjorte  Iagttagelser,  men  disse  blev  gengivne 
med  digteriske  Overdrivelser.  Den  danske  Regering  af- 
viste derfor  ogsaa  de  Klager,  som  støttede  sig  herpaa,  men 
lod  det  dog  være  sig  magtpaaliggende  at  skærpe  Foranstalt- 
ningerne mod  alle  Tilførsler,  hvorved  Englænderne  kunde 
tjene  Penge.  Den  forbød  Skibe  fra  de  Forenede  Stater  at 
løbe  ind  i  Husums  og  Tønningens  Havne,  ja  det  blev  endog 
forbudt  overhovedet  at  indføre  Kolonialvarer  til  Hertugdøm- 
merne, hvad  der  nærmest  vilde  sige  —  fra  Kongeriget  Dan- 
mark, skønt  der  netop  her  var  store  Kolonialvare-Lagre,  hvis 
Indehavere  skadedes  ved  saaledes  at  lide  Skaar  i  deres  Afsæt- 
ning. For  at  skærpe  Toldopsynet  i  Holsten  med  Udførslen 
sydpaa,  blev  der  endog  ved  en  Fdg.  af  9.  August  1810  trukket 
en  formelig  Toldlinie  gennem  Holsten  fra  Neustadt  paa  Øst- 
kysten til  Gliickstadt  og  derfra    langs  Elben  til  Brunsbiittel 

og  videre  til  Biisum  i  Ditmarsken,  udover  hvilken  Toldlinie 
der  ikke  maatte  udføres  andre  Varer  end  europæiske. 

Ikke  mange  Uger  efter  ændredes  dog  disse  Forhold  ved 
en  af  Napoleon  indført  Nyordning.  Da  han  nemlig  efter- 
haanden  var  bleven  klar  over,  al  det  ikke  var  muligt  at 
hindre,  at  der  rundt  omkring  smugledes  Kolonialvarer  ind, 
ophævede  han  de  tidligere  Forbud  mod  Indførsel  af  disse 
Artikler  og  indførte  i  Stedet  for  en  Afgift  paa  50  pCt.  Han 
havde  nemlig  ladet  regne  ud,  at  alle  Udgifterne  ved  Ind- 
og  Udsmuglingen  forhøjede  Varepriserne  med  et  saadant 
Procentbeløb,  og  ved  derfor  at  paalægge  den  fri  Indførsel 
den  tilsvarende  Afgift  haabede  han  at  kunne  skaffe  sit  eget 
Rige  betydelig  Skatteindtægt,  uden  at  Englænderne  samtidig 
vandt  nogen  Fordel. 

I  nøje  Samklang  hermed  udstedte  Frederik  VI  en  F'or- 
ordning  af  20.  Oktober  1810.  hvorefter  alle,  der  i  Holsten 
og  Slesvig  havde  Oplag  af,  hvad  der  i  den  kejserlig  fran- 
ske Tarif  henregnedes  til  Kolonialvarer,  inden  en  vis  kort 
Tidsfrist  kunde  angive  for  vedkommende  Embedsmænd, 
hvad  de  af  disse  Oplag  vilde  udføre  over  Grænsen,  og 
Forordningen  foreskrev  da  videre  bestemte  Regler  for, 
hvorledes  denne  Udførsel  skulde  ske:  foruden  at  der  ved 
den  franske  Grænse  skulde  erlægges  den  af  Napoleon  paa- 
lagte Afgift,  skulde  der  bl.  a.  til  den  danske  Statskasse  ud- 
redes en  Udførselstold.  Af  de  Varer,  der  bestemtes  til  Ind- 
førsel i  Hamborg,  skulde  der  betales  6  pCt.  af  deres  Værdi 
i  slesvig-holstensk  Courant  —  men  ogsaa  af  de  Varer,  der 
ikke  bestemtes  til  Udførsel,  skulde  der  efter  en  derpaa  føl- 
gende Forordning  af  27.  Oktober  erlægges  visse  Afgiftssatser. 
Man  søgte  ved  disse  Bestemmelser  at  forhindre,  at  der 
kunde  tjenes  noget  ved  at  indsmugle  Varer  til  fransk  Om- 
raade,  hvortil  der  naturligvis  kunde  være  en  Fristelse,  hvis 

man  ved  at  sælge  dem  syd  tor  den  franske  Toldlinie  kunde 
faa  en  Pris,  der  var  højere  end  den,  for  hvilken  man  kunde 
købe  dem  i  Hertugdømmerne.  Og  dette  Skattepaalæg  ud- 
videdes ved  samme  Forordning  til  ogsaa  at  gælde  Konge- 
riget Danmark  (her  i  dansk  Courant).  De  vigtigste  Afgifts- 
satser var  i  Skilling  pr.  Pund:  Bomuld  40,  Raasukker  30, 
raffineret  Sukker  30,  finere  Thesorter  90,  Kaffe  40,  Kakao 
101,  Indigo  90,  Kochenille,  ægte  Kanel  og  Muskat  202,  Ma- 
hogni træ  5  osv. 

Afgifterne  skulde  erlægges  helt  for  alle  Varer,  der 
fandtes  uklarerede  eller  indgik  ved  Konfiskation  eller  Con- 
demnation  i  Riget,  men  kun  halvt  for  de  all  indklarerede. 

De  kjøbenhavnske  Groshandlere  følte  sig  meget  ilde  be- 
rørt ved  denne  nye  Afgift.  Ved  en  Henvendelse  til  Ge- 
neral-Toldkamret af  12.  November  1810  androg  de  om,  at 
de  Varer,  som  vare  tagne  paa  Kreditoplag,  maatte  anses 
som  indklarerede,  og  ligeledes  de  paa  Toldboden  oplagte 
Varer,  der  i  de  seneste  Dage  før  Forordningens  Bekendt- 
gørelse var  ankomne  og  bestemte  til  at  tages  paa  Kredit- 
oplag. Endvidere  anholdt  man  om  en  Lettelse  i  Hen- 
seende til  Tiden  for  Afgiftens  Erlæggelse.  Det  hedder  i 
Skrivelsen:  »Vi  grunder  denne  ærbødige  Anmodning  der- 
paa,  at  det  ikke  kan  være  det  høje  Collegium  ubekendt,  at 
den  nærværende  Periode  er  meget  trykkende  for  de  Hand- 
lende og  i  visse  Henseender  endog  kritisk.  Omstændighe- 
der indskrænker  Handelen  ene  og  alene  til  Hovedstaden 
og  Smaaøerne,  da  Udførsel  dels  ganske  er  forbuden,  dels 
formedelst  Tingenes  Stilling  ej  kan  finde  Sted.  Forraadet 
af  Varer  er  med  Hensyn  til  denne  Indskrænkning  meget 
betydeligt,  hvorimod  Afsætningen  er  aldeles  ingen.  Som 
en  Følge  herafer  der  for  Tiden  en  almindelig  Pengemangel, 
der  daglig  bliver  mere  følelig  og  trykkende.«    Man  ønskede 

derfor,  at  alle  Varer,  hvoraf  den  nye  Afgift  skulde  svares, 
maatte  efterses  kvartaliter,  og  Afgiften  erlægges  af  det,  der 
ej  længer  var  i  Behold,  paa  samme  Maade  som  ved  Kre- 
ditoplaget. At  der  saaledes  forundtes  de  Handlende  en 
frist  med  Toldens  Erlæggelse,  syntes  dem  ej  at  stride  mod, 
at  Varer,  tagne  paa  Kreditoplag,  kunde  betragtes  som  ind- 
klarerede. 

General-Toldkamret  indstillede  Sagen  til  Kongens  Af- 
gørelse, som  faldt  den  8  December  og  gik  ud  paa,  at  Af- 
giften skulde  indkræves  til  prompte  Betaling,  men  at  Kamret 
dog  bemyndigedes  til  paa  derom  indgiven  Ansøgning  efter 
Omstændighederne  at  tilstaa  som  yderste  Dilation  under  ved- 
børlig  Sikkerhed  for  den  kongelige  Kasse,  at  de  Handlende 
erlægge  V/3  af  Afgiften  med  dette  Aars  Udgang  samt  V-^  hvert 
af  det  næstkommende  Aars  første  4  Maaneder,  saa  at  Af- 
giftens hele  Beløb  i  hvert  Tilfælde  og  uden  videre  Henstand 
eller  Udsættelse  skal  i  disse  foreskrevne  Terminer  være  al- 
deles indbetalt  med  April  Maaneds  Udgang  1811. <  Dette 
var  for  saa  vidt  en  Imødekommen. 


I  1811  forværredes  Seddelkursen  endnu  mere:  fra  550 
ved  Aarets  Begyndelse  naaede  den  i  Begyndelsen  af  Marts 
885,  saa  at  altsaa  Courant-Sedlen  nu  var  sunken  til  under 
V7  af  sin  paa  lyden  de  Værdi.  Og  atter  var  det  første,  man 
fra  Regeringens  Side  tænkte  paa,  at  holde  Agiotagen,  altsaa 
Kursspekulationer,  i  Ave,  denne  Gang  ved  en  Reform  af 
Valutanoteringen  paa  Kjøbenhavns  Bors. 

Veksel  noteringen  var  ordnet  ved  et  kgl.  Reskript  af 
27.  Februar  1787.  Herefter  valgte  Societetet  5  Medlemmer 
af  sin  Midte,   hvoraf  i  det   mindste  tvende  skiftevis  skulde 

være  til  Stede  paa  Børsen  hver  Tirsdag  og  Fredag  for  tien- 
imod  Børstidens  Slutning  at  fastsætte  en  officiel  Veksel- 
kurs paa  (irundlag  af  Mæglernes  Opgivender  af  de  Summer 
og  de  Priser,  til  hvilke  Veksler  paa  Udlandet  den  Dag  var 
bleven  solgt  og  købt. 

Der  noteredes  fra  December  1789  Hamborg,  kort  Sigt 
og  2  Maaneder  Dato,  Amsterdam,  kort  Sigt  og  2  Maane- 
der  Dato,    London   ligeledes   og   Paris   2  Maaneder  Dato. 

Noteringen  fandt  iøvrigt  saaledes  Sted,  at  de  tvende 
Grosserere  lod  sig  opgive  af  3  af  de  Mæglere,  som  efter 
deres  Skøn  gjorde  de  fleste  Forretninger,  hvad  disse  post- 
daglig havde  enten  købt  eller  solgt  af  udenlandske  Veksler 
for  deraf  at  uddrage  en  Middelkurs  paa  de  forskellige 
Handelspladser.  Disse  Kurser  blev  dernæst  opslaaede  paa 
dertil  indrettede  Tavler  i  Børssalen. 

Man  vedblev  ogsaa  hermed  »efter  de  for  Handelen  og 
Børsen  i  1807  indtrufne  uheldige  Tider«,  idet  man  dog 
maatle  indskrænke  sig  til  at  notere  Kursen  paa  Hamborg, 
eftersom  »Tiderne  forbød  andre  Kursers  Notering.«  Men  da 
det  ikke  varede  særdeles  længe,  før  det  udbudte  Veksel- 
materiale  blev  altfor  sparsomt,  hørte  man  tilsidst  helt  op 
med  at  notere  nogen  officiel  Kurs. 

Ikke  desto  mindre  indeholdt  imidlertid  Bladene  fra  No- 
teringsdagene Kursangivelser,  altsaa  Meddelelser  om,  til 
hvilke  Kurser  Veksler  var  gjort  i  det  aabne  Marked,  og  disse 
fraveg  ofte  betydeligt,  dels  fra  hvad  Borskommissæren  havde 
opgivet  dem  til,  dels  fra  den  af  Speciesbanken  offentliggjorte 
Pris  (i  Species)  for  dansk  Courant.  Som  oftest  var  Bladenes 
Noteringer  betydelig  lavere  end  de  andre,  og  Kongen  gav 
derfor  (rimeligvis  efter  Meyers  Tilskyndende)  under  18.  Marts 
1811  Finanscollegiet  Ordre  til  at  søge  bragt  Enhed  og  Or- 
den i  disse  Forhold,  som  Majestæten    holdt  for  »skadelige 

og  forvirrende«.  Finanscollegiet  henvendte  sig  til  Species- 
bankens  Direktion  og  udbad  sig  Forklaring  paa,  hvilke 
Grundsætninger  der  fulgtes  ved  Noteringen  af  Kursforhol- 
det mellem  Species  og  dansk  Courant,  ligesom  Collegiet 
(under  19.  s.  M.)  samtidig  forespurgte  Grosserer-Societetet, 
hvorfor  Kursen  ikke  var  bleven  noteret  i  den   senere  Tid. 

Direktionen  svarede,  at  den  egentlig  aldrig  havde  be- 
fattet sig  med  nogen  Kursnotering,  men  at  den  blot  til  Under- 
retning for  de  Debitorer,  der  ej  saa  sig  i  Stand  til  at  er- 
lægge skyldige  Renter  og  Afdrag  i  rede  Specier  eller  Species- 
sedler,  paa  en  officiel  Maade  tilkendegav  det  Kursforhold 
mellem  Species  og  dansk  Courant,  som  postdaglig  indbe- 
rettedes af  Banco-Kontoret  i  Altona,  og  som  grundede  sig 
paa  den  hver  Børsdag  i  Hamborg  noterede  Kurs  mellem 
Banco  og  dansk  Courant  samt  det  der  ligeledes  noterede 
Forhold  mellem  Species  og  Banco. 

Grosserer-Societetet  svarede  under  22.  Marts  1811,  at 
»da  al  Handel  og  især  Eksporthandelen  ganske  var  stand- 
set, og  der  følgelig  ikke  mere  udbødes  paa  Børsen  noget 
naturligt  frembragt  Papir,  ligesom  ogsaa  ved  en  Mængde 
nye  Handlende  Forandringerne  i  Kurserne  paa  een  og  sam- 
me Dag  blev  saa  betydelige  og  unaturlige,  at  man  af  den 
Aarsag  og  formedelst  de  mange  nye  Mæglere  ikke  med 
Vished  kunde  bestemme  nogen  ordentlig  Kurs,«  havde 
man  holdt  det  for  »Pligt«  at  standse  den  officielle  Note- 
ring, »dels  for  ikke  at  anføre  nogen  urigtig,  dels  for  ved 
sammes  Bekendtgørelse  ikke  at  skade,  da  det  ofte  var  ind- 
truffet, at  Kursen  her  paa  Børsen  har  været  20-30-50,  ja 
endnu  flere  Procent  højere  end  i  Hamborg.  Det  hoje  Colle- 
gium  vil  behageligen  indse,  at  det  ved  saadanne  forvirrede 
Forretninger  og  ved  slige  foranderlige  Kurser  ikke  er  mu- 
ligt at  bekendtgøre  et  ordentligt  og  rigtigt  Medium  af  det, 

15 


226 

som  er  gjort,  og  at  det  desaarsag  er  umuligt  at  anføre 
Kurser,  der  kan  tjene  til  Efterretning  uden  derved  at  skade 
nogle  og  begunstige  andre.  Vanskeligt  vilde  det  ogsaa 
være  at  uddrage  et  rigtigt  Resultat  af  Mæglernes  Efterret- 
ninger, da  disses  Tal  i  de  senere  Tider  saa  meget  er  til- 
taget, og  den  Vejledning  til  Kursens  Notering  og  Overbe- 
visning om  Mæglernes  rigtige  Angivelser,  som  de  første 
Handelshuse  i  Fredens  Dage  ved  deres  udstrakte  Veksel- 
forretninger kunde  forskaffe  sig,  nu  ganske  bortfalder,  da 
Forretningernes  Natur  aldeles  har  forandret  sig  og  der- 
med ogsaa  Personerne  som  Handelen.« 

Det  er  et  trist,  men  sikkert  saare  træffende  Billede  af 
de  daværende  Forhold  paa  Kjøbenhavns  Børs,  som  Socie- 
tetet herved  opridser.  Det  gør  det  troligt  nok,  at  der 
virkelig  har  fundet  megen  Svindel  Sted  ved  Salg  af  kun- 
stigt skabte  Veksler  uden  noget  bestemt  reelt  Handels- 
øjemed, men  udelukkende  for  at  kunne  profitere  af  Kurs- 
svingningerne. Endnu  tydeligere  viser  Billedet  dog,  hvor 
grundig  en  Skade,  der  alt  da  var  bleven  tilføjet  den  legi- 
time Udenrigshandel,  som  ene  kan  afgive  et  tilstrækkeligt 
bredt  og  sikkert  Grundlag  for  Valutaforretningen. 

Samtidig  med  at  Finanscollegiet  i  en  Indstilling  til 
Kongen  af  3.  April  1811  refererede  disse  Erklæringer,  til- 
føjede det,  at  efter  hvad  Grosserer-Societetet  havde  anført 
om  de  forhaandenværende  Vanskeligheder,  »synes  rigtignok 
Kursens  Notering  her  paa  Børsen  mere  vanskelig  og  min- 
dre vigtig  end  i  de  Tider,  da  Handel  og  Vandel  endnu 
blomstrede,  og  Kursen  grundede  sig  paa  reel  Vare-  og 
Pengeomsætning  med  Udlandet«.  Men  naturligvis  kunde 
det  ikke  nægtes,  at  det  gjorde  »et  meget  ufordelagtigt  Ind- 
tryk i  Udlandet«,  at  der  ikke  blev  noteret  Kurser  paa  Kjø- 
benhavns   Børs,    og    hvis   /  Betragtning   heraf  Hans   Maje- 

stæt  fandt  sig  foranlediget  til  al  befale,  at  der  atter  sl^ulde 
noteres  Kurser  paa  den  lierværende  Børs,  da  vilde  man 
antage,  at  dette  bedst  kunde  ske  efter  følgende  Hoved- 
grundsætninger: 

Noteringen  skulde  som  hidtil  besørges  af  Societetets  For- 
mand og  Ældste,  herefter  i  Forening  med  Børskommissæren 
og  tvende  kyndige  og  paalidelige  Handlende,  hvortil  endnu 
maatte  træde  en  af  Bancokontorets  Direktører.  Til  denne 
Komite  skulde  Vekselmægierne  hver  Børsdag  indlevere  en 
nøjagtig  Fortegnelse  over  de  af  dem  købte  og  solgte  uden- 
landske Veksler  og  disses  Pris,  for  hvilken  Fortegnelses 
Rigtighed  de  skulde  være  ansvarlige,  ligesom  ogsaa  for 
Transaktionens  Realitet,  for  saa  vidt  de  var  i  Stand  til  at 
bedømme  den.  Af  disse  Fortegnelser  havde  Komiteen  at 
uddrage  ordentlige  Middelkurser.  —  Naar  der  paa  en  Børs- 
dag næsten  ingen  Omsætning  fandt  Sted,  skulde  den  al- 
mindelige Regel  følges,  at  man  lod  den  forrige  Sats  blive 
staaende. 

Hvad  særlig  Specieskursen  angaar,  da  maatte  den  re- 
guleres efter  den  her  noterede  Bancokurs  og  det  Forhold, 
som  efter  den  sidste  Post  fra  Hamborg  der  havde  fundet 
Sted  mellem  Banco  og  Species,  hvilken  Specieskurs  da  af 
Speciesbankens  Direktion  kunde  bekendtgøres  paa  hidtil 
brugelig  Maade. 

Finanscollegiet  tilføjede,  at  før  Krigen  havde  der  cir- 
kuleret mange  Veksler  blandt  de  solide  Købmænd,  og  der 
behøvedes  da  kun  3  Vekselmæglere,  men  nu  var  Omsæt- 
ningen fordelt  paa  langt  tiere  Handlende  og  Vekselmæg- 
lernes Antal  steget  fra  6  lige  inden  Krigen  til  det  dobbelte. 
Da  det  nu  ikke  var  »at  formode,  at  man  hos  dem  alle 
skulde  finde  den  strenge  Retskaffenhed  og  Paalidelighed, 
der   er   saa    nødvendige    Egenskaber   for  en  Vekselmægler, 

og  uden  hvilke  Vekselmægleriet  saa  lel  kan  blive  lil  Skade 
for  det  Offenllige«,  kunde  der  derfor  blive  Spørgsmaal 
om,  hvorvidt  Vekselmæglernes  Antal  for  Fremtiden  burde 
indskrænkes,  navnlig  ved  at  Jøder  ikke  mere  blev  Veksel- 
mæglere. 

Ved  en  Resolution  af  8.  April  bestemte  derefter  Kongen, 
at  Gommerce-Collegiet  i  Overensstemmelse  med  de  af  P'i- 
nans-Collegiet  angivne  Grundsætninger  skulde  udarbejde  en 
Forestilling  til  en  Plakat  om  Vekselnoteringens  Genop- 
tagelse. Denne  F'orestilling  blev  allerede  færdig  den  26. 
April  og  indeholdt  følgende  4  Punkter: 

1.  P'or  at  fastsætte  en  vis  Orden  i  Henseende  lil  Udmeldelsen 
af  de  tvende  kyndige  og  paalidelige  Købmænd,  som  skulde  tiltræde 
Noteringskomiteen,  og  for  at  ikke  enkelte  bestandig  skulde  bebyrdes 
med  den  Forretning,  ansaa  man  det  for  passende,  at  disse  Mænd 
bragtes  i  Forslag  af  Komiteens  faste  Medlemmer  og  derefter  beskik- 
kedes til  Hvervet  for  en  Tid  af  6  Maaneder. 

2.  Da  foruden  de  egentlige  Vekselmæglere  ogsaa  de  gamle  Stads- 
mæglere,  o:  de  Mæglere,  der  var  ansatte,  før  Mæglerforordningen  af 
22.  December  1808  havde  inddelt  Mæglerne  i  Klasser,  havde  Beret- 
tigelse til  at  befatte  sig  med  alle  Mæglerforretninger  uden  Forskel, 
ansaa  man  det  for  heldigst,  at  Vekselmæglernes  Pligt  til  at  give  nøj- 
agtig Besked  over  de  af  dem  købte  og  solgte  Veksler  skulde  ud- 
strækkes til  ogsaa  at  omfatte  disse  Stadsmæglere. 

3.  Bestemmelsen  om,  at  Mæglerne  skulde  være  ansvarlige  for  de 
af  dem  indberettede  Vekseltransaktioners  »Realitet«,  forandredes  til,  at 
det  blev  gjort  Mæglerne  til  Pligt  »troligen  og  uden  Forbehold  at 
aabenbare  for  Komiteen,  naar  de  formener  at  have  Vished  for  eller 
Formodning  om,  at  en  eller  anden  af  de  af  dem  opgivne  Vekselfor- 
retninger i  Stedet  for  at  være  grundet  paa  reelle  Negocer  alene  maatte 
gaa  ud  paa  ved  fingerede  Summers  Køb  og  Salg  at  stemme  Kurserne 
efter  Spekulanternes  egennyttige  Hensigter.« 

4.  I  Henseende  lil  Specieskursen  var  det  af  Finanscollegiet  fore- 
slaaet,  at  samme  skulde  reguleres  efter  den  her  noterede  Bancokurs 
og  det  Forhold,  som  efter  den  sidste  Post  fra  Hamborg  der  havde 
fundet  Sted  mellem  Banco  og  Species.  Herimod  anmærkedes,  at  de 
hidtil  fastsatte  Specieskurser  næsten  altid  havde  været  mere  i  Favør 
af  Værdien   for  den    danske   Courant    end   Børsens    noterede    Banco- 

kurs.  Collegiet  foreslog  under  Hensyn  hertil,  at  det  skulde  overlades 
til  Speciesbankens  Direktion  at  bestemme  Specieskursen  efter  et  Mid- 
delforhold mellem  den  her  noterede  Bancokurs,  naar  deri  beregnedes 
Forskellen  mellem  Banco  og  Species,  og  de  danske  Courant-Sedlers 
virkelige  Markedspris  mod  Species  i  Hamborg,  samt  at  bemeldte 
Direktion  maatte  bemyndiges  til  dette  Forholds  nøjere  Bestemmelse 
ved  at  lade  en  Repræsentant  møde  i  Noteringskomiteen  for  derfra  at 
indhente  og  gensidig  til  samme  meddele  de  fornødne  Oplysninger. 

Med  Hensyn  til  Vekselmæglernes  Indskrænkning  paatog  Collegiet 
sig  at  tilkendegive  Magistraten  det  fornødne. 

Disse  4  Indstillingspunkter  bifaldtes  under  30.  April 
1811.  Den  i  Overensstemmelse  hermed  udarbejdede  Plakat 
forelagdes  Kongen  til  Underskrift  den  2.  Maj  og  udstedtes 
under  samme  Dato 

Den  nye  Ordning,  som  blev  bestaaende  en  lang  Række 
Aar,  var  herefter  følgende:  til  Kursens  Notering  nedsattes 
en  Komite  bestaaende  af  Grosserer-Societetets  Formand  og 
Ældste  i  Forening  med  Børskommissæren  og  en  af  Banco- 
kontorets  Direktører  samt  tvende  Købmænd,  som  efter 
Komiteens  Indstilling  udvalgtes  af  Commerce-Collegiet  med 
en  Funktionstid  af  6  Maaneder.  Til  denne  Komite  skulde 
alle  Mæglere,  som  befattede  sig  med  Vekselforretninger, 
hver  Børsdag  indlevere  nøjagtige  Fortegnelser  over  de  af 
dem  købte  eller  solgte  udenlandske  Veksler  og  disses  Pris 
—  efter  Commerce-Collegiets  Indstilling  med  Tilføjende  af, 
hvorvidt  de  om  nogen  havde  Formodning  om,  at  der  ikke 
laa  reel  Handel  bagved.  Af  disse  Fortegnelser  skulde  Komi- 
teen uddrage  ordentlige  Middelkurser«.  Naar  der  ikke 
paa  en  Børsdag  var  købt  eller  solgt  for  i  det  mindste  10 
a  12,000  Rdl.  Banco,  skulde  der  som  Regel  ikke  noteres 
nogen  ny  Kurs,  men  derr  foregaaende  Postdags  Kurs  blive 
staaende;  dog  skulde  Komiteen  være  bemyndiget  til,  naar 
der  paa  samme  Tid  fra  Hamborg  indløb  en  Kurs,  som  var 
meget  forskellig  fra  den  herværende,  da  efter  bedste  Skøn 

at  notere  Kursen  efter  den  mindre  Omsætning.  Kursen 
indførtes  i  en  dertil  autoriseret  Protokol  og  blev  opslaaet 
i   Børsen  paa   Børstavlen. 

Med  Hensyn  til  Specieskursens  Begulering  overlodes 
det  til  Direktionen  for  Speciesbanken  at  bestemme  Kursen 
efter  et  Middelforhold  mellem  den  her  noterede  Bancokurs, 
mediberegnet  Forskellen  mellem  Banco  og  Species,  og  de 
danske  Gourant-Sedlers  virkelige  Markedspris  mod  Species 
i  Hamborg.  Før  denne  bestemtes,  skulde  der  konfereres 
med  Vekselnoteringskomiteen,  og  derefter  skulde  Species- 
kursen  offentliggøres  paa  den  hidtil  gældende  Maade. 

Noteringen  efter  den  nye  Ordning  begyndte  den  21. 
Maj  og  fortsattes  hver  Tirsdag  og  Fredag.  Der  noteredes 
Hamborger  Banco  a  vista  og  2  Maaneder  fra  Dato  samt 
Species.  Aabningskurserne  var  henholdsvis  807  og  800  pCt. 
for  Banco  samt  794  V2  for  Species. 

I  Løbet  af  Forsommeren  bedredes  efterhaanden  a  vista- 
Kursen  for  Banco  til  795 — 793 — 792,  men  i  Juli  faldt  den 
atter  til  820,  i  August  videre  til  840  og  September  til 
845.  Fra  den  27.  d.  M.  begyndte  imidlertid  Kursen  at 
blive  gunstigere:  fra  822  steg  den  i  Oktober  til  800 — 
794—793  og  i  November  videre  til  790—787—785—784— 
783—781—780—779,  i  December  778—777—776—775  og 
endelig  den  31.  770.  Bedringen  fortsattes  i  Januar:  769 — 
767  og  Skridt  for  Skridt  til  761,  videre  i  Februar  til  753, 
i  Marts  til  745,  i  April  til  738,  i  Maj  til  730. 

Hele  denne  Bedring  hang  sammen  med  de  i  denne 
Periode  paa  Kongens  Opfordring  af  D.  A.  Meyer  foretagne 
Kursoperationer,  der  udførlig  er  beskrevne  og  vurderede 
andetsteds,  sidst  og  bedst  af  M.  Rubin  i  hans  Værk  »1807 
— 14«,  hvortil  henvises.  Det  er  i  denne  Sammenhæng  nok 
at  anføre,    at  da   den  danske  Høst  i  1811   var  falden  saare 


231 

uheldigt  ud,  og  Norges  Trælasthandel  1811 — 12  gik  stærkt 
tilbage,  saa  at  dette  Rige  tilsidst  maatte  købe  Banco  her  i 
Kjøbenhavn  i  Stedet  for  at  sende  os  udenlandske  Tratter, 
saa  var  efter  det  første  Kvartal  af  1812  de  officielle  Kurser 
ligefrem  meningsløse. 

Da  den  officielle  Kurs  for  Hamborger  Banco  i  August 
noteredes  730,  betaltes  der  faktisk  i  det  aabne  Marked  op 
mod  1000.  Efter  at  Kursoperationerne  hørte  op,  blev  da 
ogsaa  den  først  noterede  Kurs  den  29.  September  —  1300  (for 
3  Maaneders  Tratter).  Denne  Kurs  for  lange  Veksler  faldt 
derpaa  i  Løbet  af  Oktober/November  efterhaanden  til  1650, 
og  den  først  noterede  a  vista-Kwvs  den  8.  December  kom 
til  at  lyde  paa  1760  —  i  Løbet  af  Maaneden  indtraadte  der 
dog  en  lille  Bedring  til  1698.  Men  i  Januar  1813  naaede 
a  vista-Kursen  helt  ned  i  1800  umiddelbart  efter  Udstedelsen 
af  den  berygtede  Forordning  om  Pengeforandringen  af 
5.  Januar  1813. 

Disse  Kursnoteringers  simple  Tal  maler  egentlig  tyde- 
ligere end  noget  andet  vort  Pengevæsens  totale  Sammen- 
brud. 


a  Slatens  hidtilværende  Pengevæsen  er  r3^stet  i 
sit  Inderste«  —  med  disse  Ord  begynder  Fdg. 
5.  Januar  1813.  Det  er  alt  ovenfor  berettet,  hvor- 
ledes herved  den  danske  Stat  egenmægtig  reducerede  dem 
af  dens  Gældsforpligtelser,  som  fandt  deres  Udtryk  i  de 
omløbende  Courant-Sedler,  hvorledes  et  nyt  Pengevæsen  ind- 
førtes, alle  Kreditforhold  med  ét  Slag  blev  legalt  omændrede, 
de  gamle  Banker  ophævede  og  endelig  en  ny  Bank  (Rigs- 
banken)  oprettet.  Hovedbestemmelsen  var  jo,  at  de  om- 
løbende Banco-Sedler  og  andre  Pengerepræsentativer  skulde 
indløses,  saaledes  at  der  for  hver  6  D.  C.  gaves  1  Rigs- 
bankdaler.  Ethvert  Courant-Repræsentativ  hvilede  paa  den 
tidligere  Bestemmelse,  at  125  D.  C.  skulde  være  lig  100 
Species:  nu  sattes  det  lig  med  1200  D.  C.  med  tilbagevir- 
kende Kraft  for  alle  de  Repræsentativer,  der  var  i  Omløb, 
hvorved  altsaa  Staten  definitivt  berøvede  sine  Seddelkredi- 
torer —  det  vil  vel  at  mærke  sige  dem,  der  havde  taget 
dens  Repræsentativer  efter  deres  Paalydende  —  ca.  Vio  ^f 
deres  Fordringer.  Naar  Statens  nye  Repræsentativer  atter 
kom  i  Pari  og  blev  indløselige,  skulde  det  altsaa  ikke 
længer  betyde,  at  man  for  125  D.  C.  fik  100  Specier,  men 
2076  Rbdl.  eller  IOV12  Specie.  Dog  ikke  nok  med,  at  Sta- 
ten  saaledes  slog  fast,  at  for  Fremtiden  var  125  D.  C.  lig 
2076  Rbdl.,   men    disse   Rigsbankdaler   var   jo   kun   Sedler, 

og  det  viste  sig  snart,  at  end  ikke  den  nye  legale  Kurs  af 
1200  kunde  opretholdes. 

Ved  Begyndelsen  af  Aaret  1813  cirkulerede  der  i  Konge- 
rigerne den  enorme  Sum  af  ca.  96V2  Mill.  Daler  Courant  i 
Sedler,  33V2  Mill.  D.  C.  i  Skatkammerbeviser  og  IV/o  Mill. 
D.  C.  i  saakaldte  Assignationsbeviser,  der  var  bleven  ud- 
stedt i  1812  af  Courantbanken  som  Anvisninger  paa  denne 
for  de  Kapitaler,  der  var  indsat  i  Banken  til  Forrentning, 
lait  var  der  saaledes  i  Omløb  for  1417.5  Mill.  D.  C.  I  Her- 
tugdømmerne cirkulerede  der  samtidig  forskellige  Arter  af 
Repræsentativer  til  et  samlet  Beløb  af  op  mod  IOV2  Mill. 
Daler  slesvig-holstensk  Courant.  Ved  F'orordningen  af  5. 
Januar  blev  Kongerigets  Papirmasse  reduceret  til  ca.  15 
Mill.  D.  C.  (Kurs  1200)  eller  henved  24  Mill.  Rbdl.  Da  det 
varede  noget,  inden  Rigsbankdalersedlerne  kunde  blive  fa- 
brikerede, vedblev  indtil  Oktober  1814  Courant-Sedlerne 
at  løbe  om.  Kursen  herpaa  var,  som  vi  alt  har  set.  i  Midten 
af  Januar  1800  (i  Stedet  for  1200),  hvilket  svarede  til  en 
Kurs  paa  Rigsbankdalersedlerne  af  300,  medens  Pari  jo 
var  200  Rbdl.  =  100  Specier. 

Den  første  Kurs,  der  for  Hamborger  Banco  noteredes 
i  Rigsbankdaler  paa  Kjøbenhavns  Børs,  var  den  2.  Februar: 
a  vista  286.  Men  allerede  i  Marts  faldt  den  fra  305  til 
330,  i  April  til  379  og  i  Juni  til  6667?'-  Derpaa  ophørte 
Noteringen  hele  Juli  Maaned.  Den  3.  August  noteredes 
a  vista  950,  og  atter  efter  en  lang  Pause  noteredes  Ham- 
borger Banco  den  28.  September  780,  den  1.  Oktober  800, 
den  5.  Oktober  1050.  —  Kursen  for  de  samtidig  kurserende 
Courant-Sedler  naaede  endog  forbigaaende  ned  i  15,000,  og 
af  forholdsvis  lang  Varighed  var  en  Kurs  af  ca.  12,000  eller 
ca.  96  Gange  den  tidligere  Pari-Kurs  125,  saa  at  nu  en 
Rigsdaler   bogstavelig   var   bleven    en  Skilling,    maalt  efter 

(let  i   1794  fastsatte  Forhold  mellem  Daler  og  Species  eller 
Sedler  og  Sølv. 

Del  behøver  næppe  at  tilføjes,  at  disse  enorme  Kurser 
skabte  en  grænseløs  Forvirring  og  rent  ud  fabelagtige  Pri- 
ser. Man  havde  altsaa  med  andre  Ord  ikke  ved  Stats- 
bankerotten skaaret  dybt  nok  ned:  det  var  lige  ved,  at  man 
ligesom  oppe  i  Norge  maatte  skride  til  paany  at  reducere 
Pengerepræsentativernes  Værdi  ad  Lovens  Vej.  Hoved- 
fejlen synes  at  have  været,  at  Rigsbanken  fik  Tilladelse  til 
foruden  det  Beløb,  den  havde  Lov  til  at  anbringe  i  Om- 
sætningen, at  udstede  15  Mill.,  der  afgaves  til  Finanserne, 
og  som  udstedtes  ud  over  det  Beløb,  der  var  paaregnet  til 
den  gamle  Gourantseddel-Mængdes  Inddragelse  efter  det 
fastsatte  Kursforhold.  Desto  værre  fik  Staten  godt  nok 
Brug  for  disse  Penge  og  mange  flere,  som  Følge  af  at  det 
Haab,  man  i  Begyndelsen  af  Aaret  havde  næret  om  at  faa 
Fred  med  England,  fuldstændig  brast,  og  den  i  Stedet  for 
skærpede  Krigsførelse  krævede  nye  vældige  Udgifter.  Her- 
til kom,  at  man  overfor  Hertugdømmerne  blev  nødsaget  til 
at  ophæve  den  ved  Forordningen  af  5.  Januar  1813  trufne 
Bestemmelse,  hvorefter  Pengevæsenet  skulde  være  ensartet 
i  hele  det  danske  Monarki  og  altsaa  de  nye  Rigsbanksed- 
ler  ogsaa  være  tvungent  Betalingsmiddel  i  disse  Landsdele. 
Som  ovenfor  skildret,  havde  man  indtil  da  omhyggelig 
sørget  for  at  opretholde  et  fuldstændig  sundt,  paa  virkelig 
Metalfundering  hvilende  Pengevæsen  ovre  i  Hertugdøm- 
merne, hvad  der  atter  paa  mange  Maader  indirekte  var 
kommet  selve  Kongeriget  til  Gode.  Ved  Slutningen  af  1812 
havde  man  imidlertid  set  sig  nødsaget  til  at  standse  de 
slesvig-holstenske  Sedlers  Indløsning,  og  samtidig  flyttede 
man  Speciesbankens  Beholdning  til  Rendsborg  for  at  und- 
gaa  et  run  mod  Banken.     Hertugdømmernes  Seddelsystem 

var  den  danske  »Finansbygnings  sidste  gode  Tømmer- 
bjælke;  da  ogsaa  denne  bøjede  sig,  opgav  man  Ævret  og 
lod  Bygningen  ramle  sammen«  \  d.  v.  s.  man  skred  til  Ud- 
stedelsen af  Forordningen  af  o.  Januar  1813. 

Uviljen  i  Hertugdømmerne  mod  at  blive  oversvømmet 
af  danske  Sedler  var  imidlertid  saa  levende,  og  de  politiske 
Forhold  paabød  saa  stor  Forsigtigtighed  overfor  den  tysk- 
talende Befolkning  i  Monarkiet  —  man  erindre,  at  det 
netop  var  samtidig,  den  store  tyske  Frihedsrejsning  fandt 
Sted  — ,  at  man  allerede  midtsommers  besluttede  sig  til  at 
ophæve  det  nye  Fællesskab  i  Pengevæsenet  og  fastsætte, 
at  Sølvmønt  herefter  skulde  være  det  eneste  lovbestemte 
Betalingsmiddel  i  disse  Landsdele.  Følgen  heraf  var  imid- 
lertid, at  hele  den  nye  Seddelmængde  udelukkende  kom 
til  at  cirkulere  i  Kongeriget. 

Under  de  nye  Vanskeligheder,  der  saaledes  taarnede 
sig  op  for  Regeringen  i  Efteraaret  1813,  var  det  den  —  for 
at  hjælpe  sig  ud  over  den  værste  Forlegenhed  og  undgaa 
ny  Bankerot  —  om  at  gøre  først  og  fremmest  at  skaffe  sig 
nye  Indtægter.  I  første  Række  simplificerede  man  de  al- 
mindelige Toldbestemmelser,  idet  Toldloven  førtes  tilbage 
til  Tarifen  af  1797,  saaledes  at  alle  Forhøjelser  i  Aarene 
før  og  under  Krigen  nu  blev  strøgne.  Men  vel  at  mærke: 
i  Stedet  for  bestemtes  det  nu  ved  Fdg.  af  8.  September 
1813,  at  Tolden  fremtidig  skulde  erlægges  i  rede  Sølv,  saa- 
ledes at  de  i  1799  i  Courant  bestemte  Satser  forøgedes 
med  60  pCt.  til  Rigsbankdaler,  hvilke  altsaa  herefter  blev 
at  erlægge  i  Metal.  Ved  Fdg.  5.  November  s.  A.  bestemtes 
det  ligeledes,  at  Skibsfartsafgifterne  skulde  erlægges  i  rede 
Sølv. 

Dernæst   paalagdes   ved   Fdg.  25.  Oktober  1813  en  saa- 

^  Rubin:   >1807— 14*. 


236 

kaldt  Mobilieskat  og  endelig  ved  Fdg.  14.  Oktober  en  Af- 
gift af  8  pCt.  af  alle  Varer,  man  havde  Forraad  af  til  Salg 
eller  Bearbejdelse,  kun  med  Undtagelse  af  møntet  Guld  og 
Sølv  og  forskellige  Kornvarer.  Afgiften  beregnedes  til  10 
Gange  det  ved  Toldtarifen  af  1797  fastsatte  Beløb  og,  hvor 
denne  angav  Tolden  som  Procent  af  Vareværdien,  til  8  pCt. 
Denne  Afgift,  der  skulde  erlægges  en  Gang  for  alle,  skulde 
svares  i  rede  Sølv  eller  i  Rigsbanksedler  til  Dagens  Kurs. 
8  Procents-Afgiften  vakte  stor  Bestyrtelse  i  den  kjøben- 
havnske  Handelsstand.  Grosserer- Societetet  indgik  straks 
med  en  Forestilling  til  Kongen  om,  »at  den  paabudne 
Skat  maatte  vorde  dels  i  visse  Henseender  lempet  efter 
Handelens  Tarv,  dels  noget  lettet  i  Henseende  til  Be- 
talingsterminerne«.  Man  pegede  navnlig  paa  Transitvarer, 
som  paa  Grund  af  deres  hidtidige  Afgiftsfrihed  var  bleven 
oplagt  i  store  Mængder  rundt  om  i  danske  Havne  for 
fremmed  Regning.  Herved  vandt  de  danske  Handlende 
Provision  og  Staten  dels  Indtægt  af  Transittolden,  dels 
den  Fordel,  at  der  som  oftest  var  en  Mængde  disponible 
Varer  paa  Lager.  Ved  denne  Oplagring  var  der  ikke 
kalkuleret  andre  Udgifter  foruden  Pakhuslejen  end  Transit- 
tolden, og  naar  nu  den  n3^e  Afgift  ogsaa  ramte  de  paa 
Transit  oplagte  Varer,  vilde  Følgen  deraf  upaatvivlelig  blive, 
at  fremmede  Købmænd  i  Fremtiden  blev  afskrækkede  fra 
denne  Oplagring,  thi,  vilde  de  sige,  dersom  Kongen  af 
Danmark  nu  belægger  dette  Slags  Varer  med  8  Procents  Af- 
gift, saa  kan  Statens  Trang  gøre  det  fornødent  for  ham 
oftere  at  belægge  disse  Varer  med  Afgifter  og  maaske  med 
langt  højere.  Følgen  af  denne  Frygt  vil  blive,  at  ingen 
Varer  ankommer,  at  de  Handlende  i  Danmark  skal  handle 
blot  med  egne  F'onds,  at  Provisionen  vil  tabes  for  den 
danske  Købmand,    at   Statens  Indtægter  ved   Transittolden 

vil  ophøre,  og  der  vil  opslaa  Mangel  paa  Varer  til  Skade 
for  det  Offentlige  og  for  enhver  Privatmand,  da  det  ringe 
Forraad  fordyres  efter  Tykke  .  Man  androg  derfor  om,  at 
8  Procents-Afgiften  først  maatte  ramme  saadanne  Varer,  naar 
og  for  saa  vidt  de  indklareredes  til  Konsum  i  Landet.  Man 
gjorde  endelig  opmærksom  paa,  at  det  var  umuligt  for  de 
Handlende  paa  en  Gang  at  udrede  saa  betydelige  Summer 
i  Kontanter,  da  Pengeknapheden  allerede  i  lang  Tid  havde 
været  saa  stor,  at  Diskontoen  var  mellem  20  og  30  pCt., 
og  en  tiltagende  Pengeknaphed  vilde  blive  >  endmere  til 
Fordel  for  Aagerkai:le,  men  til  Ødelæggelse  for  det  Almene. 
For  at  tilvejebringe  kontante  Penge  maa  man  sælge  en 
Del  af  Varerne  ikke  alene  langt  under  deres  Indkøbspris, 
men  endog  under  den  Pris,  som  det  naturlige  Forhold  mel- 
lem Varernes  Pris  og  Kursen  bestemmer.«  Man  ansøgte 
derfor  om,  at  Afgiftens  Betaling  maatte  udsættes  en  vis  Tid 
og  udredes  i  visse  Terminer. 

Dette  Andragende,  der  paa  en  slaaende  Maade  viser 
Handelsstandens  slette  Stilling,  blev  imidlertid  kun  for  saa 
vidt  imødekommet  som  —  der  under  5.  November  til  yder- 
ligere Supplering  af  Afgiften  lagdes  et  8  pCt.s  Tillæg  til 
Toldafgiften  af  Varer,  der  indførtes  til  April  18141 

Omtrent  samtidig  hermed  —  den  9.  November  1813  — 
indgik  Societetet  med  en  indtrængende  Forestilling  til 
Kongen  i  Anledning  af  »den  ligesaa  uventede  som  skræk- 
kelige Efterretning,  at  de  franske  Autoriteter  i  Hamborg 
har  forseglet  Banken  der  og  taget  samme  i  Besiddelse,  ind- 
til visse  foreslagne  Vilkaar  af  Staten  Hamborg  opfyldes.« 
Man  bad  derfor  Kongen  om  »ved  de  kraftfuldeste  Forestil- 
linger til  de  franske  Autoriteter  at  udvirke,  at  den  Ejen- 
dom, som  findes  at  tilhøre  Undersaatterne  i  Deres  Maje- 
stæts Stater,  udleveres  i  rede  Sølv  til  vedkommende  Depo- 

nenter«.  »Den  i  disse  Tider  saa  meget  trykkede  og  lidende 
Handel  trænger  saare  meget  til  Lindring,  og  Deres  Maje- 
stæts landsfaderlige  Hjerte  vil  sikkert  tage  samme  i  denne 
som  andre  Henseender  i  nødvendig  Beskyttelse,  hvoraf  de 
Handlende  spaar  sig  det  bedste  Udfald.«  For  at  hjælpe  de 
danske  Købmænd  i  denne  Situation  forordnede  Kongen 
under  23.  November  efter  et  Forslag  fra  Societetet  af  18. 
s.  M.,  at  der  tilstodes  saadanne,  for  hvem  Veksler  i  Ham- 
borger Banco  maatte  returnere  under  Protest,  en  8  Dages 
Frist  til  at  betale  samme  —  samt  at  saadanne,  der  ikke 
straks  kunde  indfri  deres  Veksler  med  rede  Valuta,  skulde 
have  Ret  til  at  nedlægge  en  Forskrivning  i  Hamborger 
Banco,  stille  betryggende  Sikkerhed  overfor  Vekslens  Ihænde- 
haver og  svare  6  pCt.  Rente  fra  den  Dag,  de  paagældende 
Veksler  var  forfaldne  til  Betaling.  Disse  Forskrivninger, 
som  det  tillodes  at  udstede  paa  ustemplet  Papir,  skulde  da 
først  være  forfaldne  til  Betaling  efter  3  Maaneders  Forløb. 

Til  Trods  for  at  Hovedstadens  Købmandsskab  saaledes 
stadig  udenrigsfra  blev  ramt  af  Ulykker  og  indenrigs  over- 
bebyrdet med  Skatter,  mente  Staten  dog  i  den  Kvide, 
hvori  den  ved  Slutningen  af  Aaret  1813  befandt  sig,  at 
maatte  ty  til  Grosserer-Societetets  Hjælp.  I  December  1813 
forestod  der  Udgifter  paa  adskillige  Millioner,  navnlig  til 
Krigens  Førelse,  og  da  man  gennem  de  nye  Afgifter  kun 
kunde  faa  noget  af  det  halve  til  Raadighed,  henvendte  Fi- 
nanscollegiet  sig  den  30.  s.  M.  til  Grosserer-Societetet  og 
meddelte  det,  at  da  det  var  nødvendigt  at  skaffe  et  nyt 
rentebærende  Kredit- Papir,  var  det  Majestætens  Ønske, 
at  Societetet  af  sin  Midte  udnævnte  en  Komite,  der  paa 
lignende  Maade,  som  tidligere  var  sket,  kunde  udstede 
Komite-Sedler  til  et  samlet  Beløb  af  5  Mill.  Rbdl.  N.  V. 

Et  sligt  kongeligt  Ønske   maatte   selvfølgelig  i  de  Tider 

imødekommes,  og  Societetet  meddelte  derfor  den  3.  Januar 
1814,  at  det  liavde  valgt  de  Herrer  Etatsraad  Prætorius, 
David  Tutein.  Johan  Schartau,  I.  Agier,  Agent  Zinn  og 
I.  F.  de  Coninck  til  at  indtræde  i  den  ommeldte  Komite, 
som  derefter  imødesaa  nærmere  Instruktioner.  Man  bad 
tillige  Finanscollegiet  »behageligen  tilkendegive,  hvilken  de 
Ind  lægter  er.  og  af  hvem  de  bliver  at  modtage,  der  be- 
stemmes til  Indløsningen  af  Kreditsedlerne,  da  Nødvendig- 
heden O"  Nvtten  af  at  oive  disse  Komitesedler  den  mest 
mulig  udvidede  Omløbskreds  er  indlysende.  At  Handels- 
standen ved  denne  som  andre  foregaaende  Lejligheder  vil 
efterkomme  sin  Pligt  i  ved  al  Mulighed  at  lette  og  fremme 
disse  Sedlers  Omløb,  derom  vil  det  høje  Collegium  behage 
at  modtage  dets  Forsikring.«  Men  dertil  kom  der  en 
højst  u-behagelig  Tilføjelse,  nemlig  følgende:  Men  endog 
med  den  bedste  Villie  vover  Handelsstanden  ikke.  især  i 
det  første  Øjeblik,  ubetinget  at  forbinde  sig  til  at  modtage 
disse  Sedler  i  alle  Betalinger,  fordi  den  lettelig  derved 
kunde  sættes  ude  af  Stand  til  at  præstere  sine  egne.« 

Til  Trods  for  dette  ildevarslende  Forbehold  skred  Fi- 
nanscollegiet til  at  sætte  Sagen  i  Gang.  Den  8.  Januar 
1814  bestemtes  det,  at  der  skulde  udstedes  Kreditbeviser, 
som  bar  1  Skilling  Rente  daglig  af  hver  100  Rbdl.,  hvil- 
ken Rente  dog  først  skulde  udbetales  sammen  med  Kapi- 
talen. Sedlerne  udstedtes  af  den  ovennævnte  Komite,  og 
til  Sikkerhed  for  Indfrielsen  skulde  Staten  til  samme  ind- 
betale de  af  de  kongelige  Domæner  og  af  Stempelafgifterne 
il3'dende  Indtægter.  Sedlerne  udstedtes  i  Stykker  paa  fra 
500  Rbdl.  til  5  Rbdl.,  og  det  fastsattes,  at  de  skulde  mod- 
tages af  Statens  Kasser  til  Betaling  af  kontraktmæssige 
Renter  og  Kapitalafdrag,  men  ikke  ellers.  Som  Følge 
af  den  Fundats,  der  var  givet   den   nyoprettede  Rigsbank, 

mente   man    del    ugørligt    at    lade    dem  blive    tvungent  Be- 
talingsmiddel. 

Var  det  hidtil  gaaet  godt  med  disse  Komitesedler,  saa 
gik  det  denne  Gang  temmelig  galt.  Det  viste  sig  forholds- 
vis hurtigt,  at  hvad  der  først  og  fremmest  havde  holdt  de 
tidligere  Komitesedler  i  Værdi,  var  den  Omstændighed,  at 
de  af  Stadens  store  Handlende  var  bleven  antagne  i  alle 
Betalinger  til  deres  fulde  paalydende  Værdi.  Nu  beroede 
dennes  Opretholdelse  egentlig  kun  paa  de  af  Staten  depo- 
nerede Sikkerheder,  og  til  disses  Tilstedeværelse,  naar  Ind- 
frielsestiden  kom,  har  man  øjensynlig  ude  i  det  store 
Publikum  næret  en  vis  Mistillid,  som,  efter  hvad  der  skete 
i  Aaret  1813,  just  ej  heller  kan  siges  at  have  været  ganske 
uberettiget.  Nok  er  det,  at  allerede  1  Maaned  efter  deres 
Udstedelse  havde  de  tabt  V^  af  deres  Værdi.  Paa  Finans- 
collegiets  Foranstaltning  henvendte  Magistraten  sig  i  Begyn- 
delsen af  Marts  til  Grosserer-Societetet  og  bad  om  dets 
Medvirkning  til  »at  lette  Komite-Sedlernes  Gang  og  sætte 
samme  i  en  bedre  Kredit.«  Paa  et  Møde  den  14.  s.  M.  tog 
Societetet  denne  Henstilling  under  Overvejelse  og  svarede 
derpaa  Magistraten:  »Ingen  ønsker  mere  end  vi  at  kunne 
foreslaa  Midler  til  at  gøre  bemeldte  Komite-Sedler  brugbare 
og  derigennem  sætte  Grænser  for  den  skammelige  Agio- 
tage,  som  drives  til  megen  Skade  og  Ulempe  for  mange, 
men  vi  befrygter,  at  alle  Forslag  og  Bestræbelser  vil  blive 
frugtesløse,  naar  man  ikke  kan  gøre  det  muligt,  at  disse 
Sedler  paa  en  for  alle  passende  og  lempelig  Maade  kan 
bringes  i  et  friere  Omløb  end  del,  de  hidtil  har  haft,  og 
især  at  de  i  et  vist  Forhold  ogsaa  tages  af  de  kongelige 
Kasser,  thi  det  er  uimodsigeligt,  at  Umuligheden  af  at  an- 
bringe dem  i  disse  er  Hoved-,  ja  vel  den  eneste  Aarsag  til 
den  Miskredit,  disse  Sedler  er  udi  —   og  Følgen  deraf  er. 

at  man  betaler  Varer  med  udenlandske  Veksler  og  Penge 
over  deres  sande  Værdi  Ibr  at  skille  sig  ved  bemeldte  Sed- 
ler.« Nu  var  det  selvfølgelig  Societetet  vel  bekendt,  at  Fi- 
nanscollegiet  af  Hensyn  til  Rigsbank-Fundatsen  ikke  mente 
at  kunne  paabyde  Staten  at  modtage  Sedlerne  i  Betaling 
uden  med  en  vis  snæver  Begrænsning,  og  navnlig  slet  ikke 
til  Erlæggelse  af  Skatter.  Societetet  ivrede  herimod  og  hen- 
viste især  til,  at  da  de  kongelige  Kasser  ofte  paatvang  deres 
Kreditorer  disse  Sedler  i  Betalinger,  maatte  de  ogsaa  omvendt 
modtage  dem  i  Skattebetalinger.  Man  foreslog,  at  man  i 
hvert  Fald  skulde  kunne  udrede  en  Del  af  de  Summer,  som 
man  skulde  erlægge  i  Afgifter,  f.  Eks.  V^  eller  V^  i  Komite- 
Sedler,  —  og  i  saa  Fald  vilde  ogsaa  Societetets  Medlemmer 
forpligte  sig  til  at  modtage  dem  efter  samme  Forhold  i 
alle  Betalinger.  Magistraten  ønskede  ikke  at  sende  dette 
Svar  videre  og  anmodede  derfor  Societetet  om  selv  at  gøre 
det,  hvilket  da  ogsaa  skete  under  22.  Marts. 

Regeringen  vilde  imidlertid  intet  høre  herom:  §  4  i 
Rigsbankens  Fundats  tilsagde  denne  Institution,  at  kun 
dennes  Sedler  skulde  modtages  i  de  kongelige  Kasser,  og  i 
dette  Monopol  vilde  man,  klog  af  Skade,  ikke  gøre  noget 
Indgreb.  Man  nøjedes  derfor  med  at  lade  bekendtgøre,  at 
Regeringen  i  Betaling  af  Gæld  til  Finans-  og  Depositokassen 
vilde  modtage  Komitesedler  i  et  Forhold  af  150  Rbdl.  N.  V. 
for  100  Rbdl.  S.  V.  (d.  v.  s.  300  Rbdl.  N.  V.  for  100  Specier, 
medens  der  efter  den  officielle  Kurs  krævedes  375  Rbdl.  N.V.). 

Da  dette  kun  frugtede  lidet,  besluttede  man  sig  til  i  Maj 
1814  offentlig  at  tilbyde  at  ombytte  Sedlerne  til  deres  fulde 
Paah^dende  med  kgl.  Obligationer  i  Rigsbankpenge,  bærende 
6  pCt.  aarlig  Rente  i  Navneværdi,  saaledes  at  de  fra  11.  Juni 
1817  kunde  opsiges  til  Udbetaling  med  helt  Aars  Varsel. 

I  Overensstemmelse   hermed   blev  der  afleveret   til  Ko- 

miteen  for  disse  Sedlers  Inddragelse  i  Løbet  af  Maanederne 
Maj— December  1814:  l,()r).'^,600  Rbdl.  N.  V.  Hertil  føjedes 
i  de  følgende  Aar  181() — 22  visse  aarlige  Afdrag  til  Obliga- 
tionernes Indfrielse,  hvorved  den  samlede  Sum  nedbragtes 
til  615,800  Rbdl.  pr.  1.  Januar  1823.  Stalsgældsdirektionen 
lod  sig  derefter  bemyndige  til  at  opsige  til  Betaling  i  Juli 
Termin  1823  de  resterende  Terminer,  hvis  Debitorerne  ikke 
fandt  sig  foranledigede  til  fremdeles  at  lade  Kapitalen  henslaa 
i  den  kgl.  Kasse  mod  en  Rente  af  5  pCt.  aarlig  og  halvaarlig 
Opsigelsesfrist  fra  begge  Sider.  Resultatet  af  denne  Konver- 
tering blev,  at  man  maatte  udbetale  147,700  Rbdl.  Ejerne  af 
Obligationer  til  et  samlet  Beløb  af  3,100  Rdl.  meldte  sig  over- 
hovedet ikke,  og  der  blev  saaledes  henstaaende  465,000  Rdl. 
til  5  pCt.  Disse  blev  efterhaanden  opsagt  fra  Statskassens 
Side  i  de  følgende  Aar,  saa  at  der  pr.  1.  Januar  1827  kun 
stod  en  lille  Rest  tilbage,  men  først  1837  forsvandt  det  sidste 
Spor  af  denne  for  Staten  lidet  fordelagtige  Laaneaffære. 

Med  dette  sidste  Sæt  af  Komitesedler  gaar  Societetet  ud 
af  det  danske  Pengevæsens  Saga. 

den  nærmeste  Tid  efter  Kjobenhavns  Bombarde- 
ment Eftersommeren  1807  var  Kursen  paa  Cou- 
rantsedler  omkring  150,  hvad  der  efter  Omstæn- 
dighederne var  forholdsvis  gunstigt.  Som  alt  ovenfor 
skildret,  laa  der  ved  Krigens  Begyndelse  store  Varelagre 
i  Kjøbenhavn,  og  ved  Eksportsalg  heraf  indgik  der  ikke 
faa  Penge,  ligesom  ogsaa  Englænderne  under  deres  2  Maa- 
neders  Ophold  paa  Sjælland  havde  sat  en  Del  Mønt  i 
Omløb.  (»Den  almindelige  Mand  synes  godt  om  de  en- 
gelske Guineaer«^).  I  Begyndelsen  af  Januar  Kvartal 
1808  var  Kursen  endnu  146,  men  som  alt  tidligere  be- 
rettet: i  Løbet  af  Kvartalet  dalede  den  til  156,  hvor- 
efter altsaa  Courantsedlens  Værdi  var  forringet  med  en 
Fjerdedel.  Og  fra  nu  af  gik  det  nedad  i  Spring,  saa  at 
man  ved  Høsttid  allerede  var  naaet  til  170. 

Allerede  som  Følge  heraf  maatte  Varepriserne  stadig 
gaa  i  Vejret.  Hertil  kom,  at  der  som  Følge  af  Krigsbe- 
givenhederne med  de  deraf  følgende  Importhindringer  hur- 
tigt kom  Mangel  paa  adskillige  Varer,  saa  at  Priserne  gik 
langt  ud  over  Kursforhøjelsen.  I  første  Række  gjaldt  dette 
naturligvis  Varer  som  Tjære  og  Stenkul,   der  indførtes  fra 


')  Laurids  Kngelstoft  skriver  under  26.  Septbr.  i  sine  Dagbogsoptegnelser 
fra  1807  —  08:  »Det  er  besynderligt,  at  vor  Kurs  endnu  holder  sig  saa  godt,  som  den 
gør.  Veksler  paa  Kjobenhavn  soges  stadig,  og  Krediten  er  ikke  meget  sunken. 
Man  ved  ikke  at  forklare  sig  dette  paa  anden  Maade  end  deraf,  at  man  udenlands 
maa  tro,  at  vi  snart  igen  vil  hæve  os  eller  faa  Sverige  til«. 

de  Lande,  Danmark  var  i  Krig  med,  altsaa  England  og 
(fra  den  29.  Marts  1808)  Sverige.  Men  ogsaa  for  adskillige 
andre  Artikler  steg  Priserne  daglig,  saaledes  for  Salt,  Sæbe, 
Olie,  Talg,  Lys,  Sirup  og  Risengryn.  En  under  25.  No- 
vember 1807  nedsat  Provideringskommission  fik  derfor  ud- 
trykkeligt Paabud  af  Kongen  om  at  have  sin  Opmærk- 
somhed nøje  henvendt  paa  disse  Forhold,  thi  Tiden  var 
ikke  til,  som  han  udtrykte  sig,  at  den  frie  Samhandels 
Theorier    udelukkende    kunde    gælde. 

Det  var  da  ogsaa  ud  fra  det  samme  Synspunkt,  som 
Frederik  VI  efter  Krigens  Udbrud  tilegnede  sig  med  en 
ligefrem  sammenbidt  Haardnakkethed,  at  han  greb  til  den 
ekstraordinære  Foranstaltning  at  lade  den  overordentlige 
Finanskommission,  der  var  bleven  nedsat  i  1787,  paany 
træde  sammen.  Som  det  vil  erindres,  var  det  netop  denne 
Kommission,  der  i  sin  Tid  paa  saa  fortjenstfuld  Vis  havde 
gennemført  den  store  liberale  Handelslovgivning  i  Halv- 
femserne af  det  foregaaende  Aarhundrede  —  ved  en  Skæb- 
nens Ironi  fik  den  nu  et  Hverv  af  en  unægtelig  ganske 
modsat    Beskaffenhed. 

I  den  paagældende  Kommission  sad  først  og  fremmest 
Greverne  Ernst  Schimmelmann  og  C.  D.  F.  Reventlow,  der- 
næst Ove  Malling,  Niels  Tønder  Lund,  Ove  Rammel  Sehe- 
sted, Frederik  Moltke,  Peter  Wormskjold,  Baron  Eggers, 
Kaas,    Møsting    m.    fl. 

»Kommissionen  til  at  undersøge  adskillige.  Finanserne 
betræflende  Genstande«  modtog  den  18.  August  1808  fra 
Majestætens  »Hovedkvarter  i  Kjøbenhavn«  en  kongelig  Be- 
faling til  »uopholdelig«  at  udarbejde  Forestilling  om,  ved 
hvilke  Midler  man  kunde  »raade  Bod  paa  den  ved  Speku- 
lationsaanden  fremkaldte  idehge  Stigen  af  Priserne  paa 
Fornødenhedsvarer«.     Det   havde   »ikke   undgaaet«   Frederik 

VI's  »landsfaderlige  Opmærksomhed,  at  Enkeltes  Spekula- 
tioner og  Vindelyst  i  flere  Henseender  har  tilvejebragt 
Virkninger,  som  erc  farlige  og  kunne  virke  ødelæggende 
for  det  hele«.  Det  egentlige  Initiativ  til  den  kgl.  Ordres 
Udstedelse  var  imidlertid   taget   af   det   danske  Cancelli. 

Allerede  en  Uge  efter  havde  Kommissionen  en  fore- 
løbig Indstilling  færdig;  man  havde  hovedkulds  givet  sig 
til  at  undersøge,  hvor  højt  Priserne  i  Hovedstaden  var 
steget  for  de  vigtigste  Livsfornødenheder,  og  var  derved 
kommen  til  det  Resultat,  at  Prisstigningen  gennemgaaende 
endnu  ikke  var  overdreven  undtagen  for  Kod  og  Brændsel, 
og  hvad  Kød  angik,  havde  allerede  den  til  Hovedstadens 
Forsyning  nedsatte  Providerings-Kommission  sørget  for  at 
overføre  til  Sjælland  3 — 4000  Stkr.  Hornkvæg,  hvoraf  de 
3000  græssede  rundt  omkring  paa  Øen  og  saaledes  fore- 
løbig stod  til  Raadighed.  Kommissionen  maatte  derfor 
mene,  at  overordentlig  strenge  Midler  ikke  var  fornødne 
til  at  styre  Priserne. 

Dette  vandt  imidlertid  ingenlunde  Kongens  Bifald,  og 
han  indskærpede  paany,  at  han  maatte  vente  sig  hastig 
forelagt  en  Række  indgribende  Forslag  til  Reguleringen 
af  Handelen  og  Forbruget,  saaledes  at  skadelige  Følger  af 
den  ved  Krigen  skabte  Tilstand  i  Tide  kunde  forebygges. 

Kommissionen  gav  sig  nu  atter  med  stor  Iver  i  Lag 
med  Arbejdet  og  kunde  derefter  allerede  under  14.  Sep- 
tember indgive  en  udførlig  Forestilling  om  adskillige  nye 
Foranstaltninger,  som  kunde  træffes  for  at  modarbejde 
Opskruning  af  Priserne  paa  Livsfornødenheder  og  Agiotage 
til  Forværrelse  af  Pengesedlernes  Kurs. 

Kommissionen  præciserede  selv  den  stillede  Opgave  der- 
hen, at  det  gjaldt  om  i  første  Række  at  undersøge,  for  hvilke 
Varer  der  i  disses  Egenskab  af  Fornødenheds-Artikler  burde 

udstedes  Udførselsforbud  for  at  forebygge  Mangel  —  der- 
næst at  bestemme,  for  hvilke  Varers  Vedkommende  Ud- 
førslen som  Følge  af  de  paagældende  Varers  Overflod  burde 
opmuntres  »for  at  komme  Statens  Pengevæsen  til  Hjælp« 
—  endelig  at  fastslaa,  af  hvilke  udenlandske  Varer  Landet 
behøvede  Tilførsler,  hvorved  man  maatte  have  for  Øje, 
at  Tiderne  var  alt  andet  end  egnede  til  Overdaadighed 
og  Luksusforbrug. 

Dette  førte  umiddelbart  til  en  almindelig  Overvejelse 
af  det  hele  Handelssystem,  som  maatte  »rette  sig  efter  de 
nuværende  Konjunkturer«  i  Stedet  for  »efter  de  Grund- 
sætninger for  Frihed  i  Handelen,  som  hidtil  i  roligere  Tider 
var  antagne  og  blevne  fulgte«.  Øjemedet  maatte  nu  være, 
at  Mangel  og  uforholdsmæssige  Priser  for  det  indenlandske 
Forbrug  forebyggedes,  og  at  Pengevæsenet  støttedes. 

I  Henhold  hertil  foresloges  det  Kongen  at  beordre  Gene- 
ral-Toldkamret til  at  udarbejde  nærmere  Detailforslag  til 
en  lang  Række  Udførselsforbud  m.  m.  i  Overensstemmelse 
med  disse  Grundsætninger.  Norge  burde  dog  paa  Grund 
af  sine  særlige  Forhold  holdes  helt  udenfor  denne  midler- 
tidige Principforandring  af  Rigets  Handelssystem,  ligesom 
der  ogsaa  maatte  vises  stor  Varsomhed  for  Hertugdøm- 
mernes Vedkommende.  Disses  Produkthandel  med  det  til- 
grænsende Udland,  især  med  Hamborg  og  Llibeck,  var 
»en  af  de  Afsætningsgrene«,  som  kunde  inddrage  »Species- 
eller  Banco-Penge  i  Landet«.  Den  fjendtlige  Blokade  for- 
hindrede disse  Produkters  Udførsel  søværts  til  Kjøbenhavn 
og  andre  Stæder,  og  naar  man  derfor  havde  forud  sikret 
sig  det  Korn,  som  var  nødvendigt  til  Troppernes  og  Norges 
Forsyning,  maatte  det  iøvrigt  tillades  Hertugdømmerne  at  ud- 
føre deres  Korn  og  Fedevarer  til  det  nærmest  liggende  Ud- 
land  »for  at  komme  Pengevæsenet  og  Kursen  til  Hjælp«.  — 

Endelig  havde  Kjøbenhavn  betydelige  Forraad  af  Kaffe, 
The  og  ostindiske  Hvidevarer,  og  da  disse  Artikler  var 
stærkt  begærte  i  Udlandet  til  høje  Priser,  maatte  ej  heller 
Udførslen  af  disse  forbydes  og  derved  fremmede  Penges 
Inddragelse    forhindres. 

Kommissionen  henledte  dernæst  Opmærksomheden  paa 
Vigtigheden  af  at  sikre  sig,  at  de  eventuelle  Ud-  og  Ind- 
førselsforbud blev  nøje  overholdt.  Man  foreslog  derfor 
højere  Bøder  og  Straffe  —  men  tilføjede,  yderst  betegnende 
for  hin  Tid,  at  »selv  de  skarpeste  Forbud  og  de  haardeste 
Straffe  vilde  ikke  kunne  holde  Varer  ude,  som  Brug  og 
Mode  fordrer,  naar  ikke  saadanne  Varer  kunde  frembringes 
efterhaanden,  ja  mere  og  mere  i  Landet  selv  i  tilstrækkelig 
Mængde.  Erfaringerne  fra  forrige  Tider  vidne  noksom  her- 
om«. Det  gjaldt  derfor  om  virksomt  at  opmuntre  den  inden- 
landske Fabrikflid  og  i  saa  Henseende  navnUg  formaa 
Købmænd  til  at  forene  sig  med  Teknikere  om  i  Læ  af  de 
nye  Importforbud  og  Toldforhoj  eiser  at  skabe  nye  indu- 
strielle   Foretagender. 

Kommissionen  undersøgte  endeUg,  »hvad  der  kunde  for- 
anstaltes for  at  hævde  lovlig  ordnet  Handel  mod  Uordner 
i  denne  og  derved  forebygge  opskruede  Priser«.  De  »Uordner 
i   Handelen«,    man   især   havde   for    Øje,   var   følgende: 

1)  at  uberettigede  Personer,  saasom  fremmede  Kommissionærer,  Handels- 
betjente og  andre,  der  ikke  liavde  taget  Borgerskab  paa  Handel,  ind- 
bragte og  udførte  Varer  i  Smug,  hvorved  de  indskrænkede  Afsæt- 
ningen for  de  næringsberettigede  Kobmænd  og  tvang  disse  til  at  bode 
paa  den  bristende  Afsætning  ved  at  forhoje  Piiserne  paa  de  fæn-e 
Varer,  som  de  kunde  sælge; 

2)  at  Folk,  som  havde  taget  Borgerskab  paa  den  ene  Slags  Handel,  tilUge 
drev  Handel  med  andre  Vareslags; 

3)  »at  selv  paa  Børsen,  hvor  Kobslutninger  kun  burde  foregaa  mellem 
dertil  Berettigede,  handles  der  i  Flæng  ogsaa  med  dertil  Uberettigede, 
hvis  Spekulations-Aand  ofte  bringer  baade  Penge  og  Varer  til  at  stige 

eller  falde  i   uforholdsmæssig  Grad,   uden   at   dertil   er  naturlig  eller 
grundet  Aarsag«; 

4)  at  Jøder  og  andre  strejfede  Landet  rundt  »og  der  ligesom  paanodede 
Folk  deres  Varer  for  at  indveksle  Kontanter«; 

5)  at  Mæglerforretningerne  ikke  var  saa  ordnede,  som  de  burde  være. 

Som  Midler  til  at  hæmme  eller  forebygge  disse  Misbrug 
foreslog   derfor   Kommissionen: 

1)  at  det  forbodes  alle  andre  end  bosatte  Handlende,  som  havde  vundet 
Borgerskab,  at  drive  nogen  anden  Slags  Handel  end  den,  hvortil 
deres  Borgerskab  berettigede  dem,  samt  at  forvise  Fremmede,  der 
uden  Hjemmel  drev  Handel,  Staden  eller  Landet; 

2)  at  det  blev  paaset,  at  alle  Handeler  om  Købmandsvarer  og  Veksler, 
som  skete  paa  Børsen,  kun  foregik  mellem  dertil  berettigede  Personer, 
da  al  anden  Handel  sammesteds  maatte  anses  som  ulovlig,  saaledes 
at  hverken  Køber  eller  Sælger  var  pligtig  at  holde  det  indgangne,  lige- 
som de  Varer  og  Veksler,  hvorom  der  handledes,  burde  forfalde  til 
Konfiskation; 

3)  »at  Opsigten  med  Borsforretningernes  ordnede  Gang  og  alt  Pohti 
sammesteds  anbetroes  en  egen,  dertil  anordnet  Bestyrelse,  og  at  denne 
Bestyrelse  gives  fornøden  M^-ndighed  til  Øjemedet«; 

4)  at  Fdg.  af  1776  om  ulovlig  Omløben  med  Varer  sattes  i  fuld  Kraft 
ved  at  indskærpes  overfor  samtlige  Øvrigheder. 

Udarbejdelsen  af  de  til  disse  Foranstaltningers  nærmere 
Gennemførelse  fornødne  Bestemmelser  henvistes  til  det  dan- 
ske Cancelli  og  Commerce-Collegiet. 

Hele  denne  Kommissionens  Forestilling  blev  bifaldet 
ved  kgl.   Res.   af  20.  September  1808. 

Herefter  gik  de  enkelte  Collegier  i  Gang  med  at  udar- 
bejde Forslag  til  de  Lovforanstaltninger,  hvorved  de  saa- 
ledes fastslaaede  Grundsætninger  skulde  føres  ud  i  Livet, 
og  disse  Forslag  fik,  efterhaanden  som  de  fremkom,  kgl. 
Stadfæstelse. 

For  General-Toldkamrets  Vedkommende  skal  nævnes,  at 
der  allerede  under  14.  Oktober  1808  udvirkedes  en  For- 
ordning, som  indeholdt  en  lang  Række  Ud-  og   Indførsels- 

forbud.  Blandt  udførselsforbudte  Varer  skal  særlig  an- 
føres: formalede  og  uformalede  Kornvarer,  Frøsorter,  Fede- 
og  Fiskevarer,  Tømmer  og  Træ,  Raajern,  Kobber,  Tin  og 
Bly,  Hør,  Hamp,  Uld,  Huder  og  Skind,  Svovl,  Salpeter  og 
Salt,  Humle,  Tobak,  Sukker,  Ris,  Vin,  Olier,  Sæbe,  Lys,  Tran, 
Tjære,  Teglværksprodukter,  Glas,  Farve-  og  Apotheker- 
varer.  —  Indførselsforbudt  blev  bl.  a.  alle  Slags  Manufaktur-, 
Fabriks-  og  Haandværksvarer  og   alle   Slags   Luksusvarer. 

Ved  Fdg.  af  IL  November  1809  forhøjedes  dernæst 
alle  Toldsatser  for  Ind-  og  Udførsel  samt  Transit  med  50  °/o. 
Det  samme  gjaldt  den  ved  Fdg.  af  1.  Oktober  1802  ind- 
førte Ekstra-Afgift  af  ind-  og  udgaaende  Varer,  som  hidtil 
var  erlagt  med  IV2  %  af  Varens  Værdi. 

Men  ikke  nok  hermed.  Som  alt  berettet,  var  der  ved 
Fdg.  21.  Oktober  1803  bleven  oprettet  den  saakaldte  Skat- 
kammerfond, der  skulde  tjene  til  at  bestride  de  Udgifter, 
som  overordentlige  Rustninger  maatte  kræve.  For  at  skaffe 
Indtægt  til  denne  Fond  bar  man  sig  saaledes  ad,  at  man 
forhøjede  en  Række  Afgifter,  deriblandt  Ind-  og  Udførsels- 
tolden, den  nysnævnte  ekstraordinære  Afgift  af  ind-  og 
udgaaende  Varer,  Lastepengene,  Stempelgebyrerne  o.  fl. 
med  I2V2  %  eller  Vs?  og  disse  Forhøjelser  beregnedes  for 
og  tillagdes  Skatkammerfonden.  Ved  Fdg.  af  6.  Juni  1806 
var  dette  Afgiftstillæg  bleven  forhøjet  med  endnu  ^/g  af 
Hovedafgifternes  oprindelige  Satser,  altsaa  ialt  V4  af  disse 
—  og  nu  ved  Fdg.  af  11.  November  1809  fastsattes  denne 
Tillægs-Afgift  (til  Skatkammerfonden)  til  25  %  af  de  ved 
den  heromhandlede  Forordning  forhøjede  Afgiftsbeløb. 

Ved  en  Fdg.  af  9.  December  1809  sattes  endvidere 
Stempelpapirsafgiften  op  med  50  %. 

Endnu  skal  i  denne  Sammenhæng  nævnes  Fdg.  23.  Maj 
1812,  i  hvilken  ikke  alene  alle  de  under  Krigen  hidtil  ud- 

komne  Bestemmelser  om  Forbud  mod  Handel  med  Udlandet 
kodificeredes,  men  ogsaa  i  mange  Maader  skærpedes. 

Medens  »Handelssystemet«  saaledes  under  Hensyn  til 
Krigen  helt  forandredes  fra  relativ  Frihandel  til  et  gennem- 
ført Prohibitivsystem,  søgte  man  samtidig  at  regulere  den 
indenlandske  Handel  i  Overensstemmelse  med  de  ovenfor 
gengivne,  af  den  overordentlige  Kommission  foreslaaede 
Grundsætninger,  I  første  Række  førte  disse  Bestræbelser  til 
de  under  22.  December  1808  trufne  Lovgivningsforanstalt- 
ninger, hvorved  tilsigtedes  at  modarbejde  de  ovenfor 
(Side  249—250)  under  Punkt  1—5  opregnede  »Handels- 
Uordner«. 

Først  er  at  nævne  Anordningen  om  Børsens  Holdelse 
i  Kjøbenhavn,  dernæst  Plakaten,  hvorved  Commerce-Fov- 
ordningen  »nærmere  bestemmes  og  indskærpes«,  endelig  den 
noksom  bekendte,  endnu  bestaaende  Mægler  forordning,  alle 
af  22.   December   1808. 

General-Land- Økonomi-  og  Commerce-Collegiets  Fore- 
stilling om  disse  Love  blev  indgivet  under  2.  December. 
Man  tog,  hedder  det  heri,  i  første  Række  Sigte  paa  (den  for 
Datidens  Bevidsthed  saa  højst  oprørende)  Agiotage  paa  Bør- 
sen. Allerede  længe  forinden  Krigen  —  altsaa  oprindelig 
under  Indtryk  af  de  gode  Tiders  livlige  Børshandel  og  det 
store  Publikums  ivrige  Deltagelse  i  de  hertil  knyttede  Spe- 
kulationer —  havde  Collegiet  haft  sin  Opmærksomhed  hen- 
vendt paa  Nødvendigheden  af,  at  det  Offentlige  skred  ind. 
Man  havde  med  dette  for  Øje  paabegyndt  de  nødvendige 
Forarbejder  til  en  Lovgivning,  som  kunde  ordne  disse  For- 
hold, men  de  havde  taget  Tid,  og  ved  Udbrudet  af  Krigs- 
urolighederne  1807  maatte  de  foreløbig  ganske  afbrydes. 
Efter  den  Foranledning,  som  den  overordentlige  Kommis- 
sions ovenfor  omtalte  Indgriben  havde  givet,  var  imidlertid 

ud  paa  Høsten  1808  Arbejdet  bleven  genoptaget,  og  Re- 
sultaterne heraf  forelagdes  nu  Kongen. 

Allerede  forinden  Aarhundredeskiftet  havde  det  danske 
Cancelh  af  Magistraten  udbedt  sig  nærmere  Oplysning  om 
Mæglernes  Forhold.  Magistraten  lod  under  13.  Januar  1800 
Forespørgslen  gaa  videre  til  Grosserer-Societetet.  I  dettes 
Svar  (af  10.  Februar)  pegede  man  paa,  at  de  gældende 
Mæglerartikler  var  saa  gamle  som  fra  1684,  og  at  de  deri 
fastsatte  Takstbetalinger  forlængst  var  gaaet  af  Brug.  Man 
foreslog  derfor,  at  Cancelliet  gjordes  opmærksom  paa  det 
rigtige  i,  at  de  Handlende  udarbejdede  og  indkom  med  et 
Forslag  til  Mægler-Takster,   som  var  tidssvarende. 

Da  Myndighederne  stillede  sig  velvillig  overfor  denne 
Tanke,  nedsatte  Societetet  i  Foraaret  1802  et  Udvalg  —  en 
»Komité«,  som  det  kaldtes  —  for  at  udarbejde  en  ny  Takst, 
og  gav  samtidig  dette  Udvalg  det  Hverv  at  fremkomme 
med  en  helt  ny  Plan  til  »Mæglernes  bedre  Organisation«. 
Mæglernes  Antal  var  nemhg  paa  det  sidste  efter  Købmæn- 
denes Formening  steget  i  en  foruroligende  Grad:  i  1799 
var  der  allerede  25,  medens  Grosserer-Firmaernes  Antal  var 
80,  hvoraf  dog  kun  de  tre  Fjerdedele  regelmæssig  besøgte 
Børsen.  Man  klagede  imidlertid  ikke  alene  over,  at  der  var 
for  mange  Mæglere,  saa  at  Grossererne  stadig  blev  overrendt, 
men  ogsaa  over,  at  deres  Uddannelse  og  moralske  Habitus  var 
mangelfuld.  Blandt  de  Tanker,  man  gjorde  sig  for  at  faa 
dette  forbedret,  stod  i  første  Række,  at  fremtidig  Tilgang 
skulde  gøres  afhængig  af,  om  Vedkommende  kunde  bestaa 
en   Eksamination   navnlig  i  Vekselaffærer  og  Pengevæsen. 

Udvalgets  Medlemmer  blev:  Kommerceraad  Råbe  Holm 
og  Grossererne  Prætorius,  G.  L.  Becker,  Friderici  og  Cantor. 

I  Sommeren  1803  var  Udvalget  færdigt  med  sit  Arbejde, 
som    derpaa    forelagdes    Societetet    og    vandt    dettes    fuld- 

stændige  Bifald.  Forslaget  indsendtes  derpaa  til  Magistraten, 
som  æskede  Mæglernes  Erklæring.  Med  dennes  Afgivelse 
blev  der  saa  længe  smølet,  at  Societetet  i  1804  fandt  Anled- 
ning til  at  foreslaa,  at  der  blev  sat  dem  en  peremptorisk  Frist. 
Men  omsider  havnede  Sagens  Akter  i  Commerce-Collegiet, 
som  paa  Grundlag  af  det  foreliggende  udarbejdede  et  For- 
slag til  en  ny  Mægler-Ordning,  hvilket  derpaa  gennem  Magi- 
straten sendtes  til  Societetet  og  af  dette  atter  overgaves 
Udvalget  til  Gennemsyn.  I  Følgeskrivelsen  havde  Collegiet 
rejst  et  nyt  Spørgsmaal  i  denne  Sammenhæng  ved  at  udtale 
Ønsket  om  Tilvejebringelsen  af  en  bedre  Priskurant  end  den, 
der  hidtil  var  bleven  udgivet  paa  Foranstaltning  af  Kjøben- 
havns Politi  —  hvortil  eventuelt  Mæglerne  kunde  benyttes. 

Herom  udtalte  Societetet  under  8.  November  1806, 
samtidig  med  at  tilbagesende  Collegiets  Forslag  med  sine 
Bemærkninger,  at  man  anbefalede  at  lade  den  af  Politiet 
besørgede  Priskurant  ligesom  hidtil  kun  omfatte  Torve- 
priserne,  hvorimod  det  maatte  overlades  de  Handlende  at 
forfatte  en  Priskurant  til  Brug  for  disse  selv.  Den  hidtil 
udgivne  var  bleven  udarbejdet  af  Mægler  Wilier  efter  Over- 
enskomst med  Societetet  (som  herfor  gav  ham  100  Rdl. 
aarlig),  og  denne  ansaas  for  passende  og  for  at  have  den 
fornødne  Fuldstændighed.  Men  dette  var  jo  en  ganske 
frivillig  Sag,  og  det  kunde  være  rimeligt  nok  at  benytte  den 
Lejlighed,  som  nu  frembød  sig,  til  at  paalægge  samtlige 
Mæglere  det  som  en  Pligt  at  udgive  en  saadan  Priskurant 
paa  Grundlag  af  de  Handeler,  der  kom  til  deres  Kundskab. 

Paa  dette  Standpunkt  var  altsaa  Sagen  standset,  da 
Krigen  udbrød,  —  nu  tog  Commerce-Collegiet  den  op  paa 
Kommissionens  Foranledning  og  udarbejdede  et  nyt  Forslag 
til  en  Mægler-Ordning  støttet  paa  et  Magistrats-Udkast,  som 
atter  i  alt  væsentligt  var  bygget  paa   Societets-Udvalgets. 

De   Mangler,    der   bestod   i   Datidens   Mæglervæsen,   var 
især  følgende:  1)  Mæglerforretningerne  var  ikke  virksomt  ad- 
skilt fra  hinanden,  hvorfor  Collegiet  nu  efter  fransk  Mønster 
foreslog  en   Klasseinddeling   (Vare-,  Veksel-,  Skibs-  og  Assu- 
rance-Mæglere), ved  hvilken  der,  naar  betryggende  Eksamen 
indfortes,   vilde   vindes   Sikkerhed   for   speciahseret    Indsigt; 
2)   til   Trods   for   Mægler-Artiklernes   Bud   brugte   Mæglerne 
som   Biløbere   uberettigede  Personer,   navnhg  i   Tilfælde  af 
Sygdom  og  lovUgt  Forfald,  hvad  der  havde  voldt  Uordner 
ved  Toldklareringer  og  Skibspapirers  Besørgelse,  idet  disse 
Personer    ofte    laante    deres    Hjælp    til    Defraudationer    og 
Smuglerier;     3)    Courtagen    var    ikke    saa    bestemt,    at    den 
kunde  anses   passende   til   Tidernes  forandrede   Omstændig- 
heder, hvoraf  Folgen  var,   at  den  ofte  blev  meget  for  høj 
og  i  hvert  Fald  afhængig  af  enkeltes  Tykke;    4)  kom  hertil, 
at   »Udarbejdelsen   af   ugenthge   Skibslister   og   Priskuranter 
naturligt    syntes   at   hore    til    de    Indretninger,    som    gavne 
Handelen  i  Almindelighed   og  især  bidrage  sit  til  at  fore- 
komme skadelig  Overdrivelse  i  Priserne,  saavel  for  de  Hand- 
lende i  Provinserne  som  og  i  Almindelighed  for  de  mindre 
kyndige,    der   ikke    saa    nøje   kunne    bedømme    de   virkehg 
tilstedeværende   Vareforraad    eller    Spekulationens    alminde- 
lige Gang«.    Dette  foresloges  nu  opnaaet  ved  at  gøre  det  til 
en  fælles  Pligt  for  samthge  Stadens  Mæglere  een  Gang  hver 
Uge  efter  nærmere   Overenskomst  med   Stadens  Handlende 
at   besørge   en   nøjagtig   Priskurant   udgivet,   i   hvilken   for- 
uden  de  i  Handelen   gangbare  Varers  Priser  skulde  anføres 
Kursen  paa  Veksler  og  Speciesmønt  samt  Diskonto  og  Aktiers 
Pris  tilhgemed  Assurance-Præmierne;    5)  endelig  tiltrængtes 
der   et  effektivt  Tilsyn   med   Mæglerne,    for   hvis    Indforelse 
der  da  ligeledes  nu  burde  sørges. 

I  Henhold  til  disse  Betragtninger  forelagdes  det  ovenfor 

omtalte  Udkast  til  kgl.  Approbation  og  udkom  som  Mægler- 
forordning den  22.  December  1808. 

Til  denne  Nyordning  maatte  der  efter  Collegiets  Mening 
nødvendigvis  knyttes  nye  Bestemmelser  om  Børsens  Hol- 
delse. I  mangt  og  meget  kunde  man  vel  endnu  holde  sig 
til  den  gamle  Børsforordning  af  30.  Juni  1692,  men  samtidig 
burde  man  gennemføre  den  af  Finanskommissionen  fast- 
slaaede  Grundsætning,  at  der  maatte  føres  et  nøjagtigt 
Tilsyn  med  Børsforretningerne  for  derved  at  forebygge,  at 
Uberettigede  fik  Adgang  til  Børsen,  ligesom  der  burde  sørges 
for,  »at  saavel  ved  Auktioner  som  ved  Mæglernes  og  andre 
Tilstedeværendes  Forretninger  behørig  Orden  kunde  iagt- 
tages«. Collegiet  raadførte  sig  med  det  danske  Cancelli  og 
fandt  derefter  »intet  bedre  Middel  at  bringe  i  Forslag«  end 
igen  at  oprette  Børskommissærens  Embede.  Den  nye  Børs- 
kommissær skulde  der  saa  gives  »fornøden  Myndighed  til 
at  udføre  paa  Stedet,  hvad  han  til  god  Ordens  Fremme 
og  Handels-  samt  Mægler-Forordningens  Overholdelse  finder 
fornødent  at  befale  uden  dog  derved  at  gøre  Forandring  i 
Stadens  almindelige  Jurisdiktion,  hvoraf  Følgen  bliver,  at 
alle  Sager,  som  kvalificerer  sig  til  Domstolenes  Paaken- 
delse,  af  ham  bør  henvises  til  Politiretten«. 

Til  Børskommissær  valgtes  L.  N.  Hvidl  —  en  Mand,  der 
efter  FinanscoUegiets  Dom  »besidder  gode  Kundskaber  i  Han- 
dels- og  Vekselforretninger,  er  en  paalidelig  Karakter  og  for- 
staar  de  bekendte  levende  Sprog  Fransk,  Engelsk  og  Italiensk«. 

Lauritz  Nicolai  Hvidt,  født  27.  Oktober  1777  og  altsaa 
da  31  Aar,  var  Søn  af  en  Hørkræmmer,  hvis  Hustru  igen 
var  Datter  af  en  Isenkræmmer.  Da  Selskabet  for  Borger- 
dyd i  1787  havde  stiftet  sin  Skole,  blev  han  indsat  i  denne 
og  dimitteredes  derfra  til  Universitetet  i  Oktober  1791, 
altsaa   knapt    14   Aar   gammel.     Til    sin    Studentereksamen 

fik  han  Udmærkelse,  tog  i  det  følgende  Aar  Philosophicum, 
ligeledes  med  Udmærkelse,  og  valgte  derefter  Theologien 
til  sit  Embedsstudium.  Uden  Hjælp  af  nogen  Manuduktør, 
altsaa  udelukkende  ved  Selvstudium,  tog  han,  inden  han 
endnu  havde  fyldt  sit  18.  Aar  theologisk  Eksamen  med 
Karakteren  laudabilis  et  qiiidem  egregie.  Han  blev  derefter 
ansat  som  Lærer  i  Geheimeraad  Scheel  von  Plessens  Hus, 
i  hvilken  Stilling  han  vandt  otium  til  filosofiske  Studier. 

I  1798  forandredes  imidlertid  hans  Løbebane  brat  ved 
Faderens  pludselige  Død.  Dennes  Forretning  havde  efter- 
haanden  vokset  sig  stor,  og  da  der  ikke  var  nogen  anden  til 
at  overtage  den,  ansaa  Hvidt  det  for  at  være  sin  Pligt  at 
gøre  det.  Han  led  imidlertid  Tab  i  1801,  og  i  Efteraaret 
1807  blev  hans  Skibe  og  Varer  konfiskerede  og  opbragte 
af  Fjenden,  hvorved  han  med  eet  Slag  mistede  en  ret  be- 
tydelig Formue,  der  ansloges  til  omtrent  1  Td.  Guld.  Han 
opgav  nu  aldeles  sin  Handel  og  besluttede  at  lægge  sig  efter 
Lovkyndighed  for  at  uddanne  sig  til  Sagfører.  Saa  var 
det  altsaa,  at  Stillingen  som  Børskommissær  blev  oprettet. 
Han  indgav  straks  Ansøgning  og  fik  efter  Grosserer-Socie- 
tetets IndstilUng  Posten.  I  Societetets  Skrivelse  herom  til 
Commerce-Collegiet  under  1.  Februar  1809  hedder  det,  at 
naar  han  af  de  trende  Ansøgere  udpegedes  til  Pladsen,  var 
det  ikke  mindst,  fordi  han  havde  stillet  i  Udsigt  at  ville 
tage  den  latinsk-j uridiske  Eksamen,  men  man  maatte  iøv- 
rigt  gøre  det  til  en  Betingelse,  at  han  saavel  maatte  ophøre 
med  al  Handel  som  sørge  for  at  faa  sit  foreløbig  opgivne 
Bo  ekstraderet  til  fri  Raadighed.  •  Efter  at  dette  sidste  var 
kommet  i  Orden,  modtog  Hvidt  Udnævnelsen  og  røgtede 
Hvervet  indtil  Foraaret  1816,  da  han  atter  indtraadte  i 
Købmandsstanden  og  gav  sig  til  selv  at  drive  Forretning. 

Den  tredie  Frugt  af  den  overordentlige  Kommissions  Ar- 
bejde var  PL  af  22.  December  1808,  hvorved  Commerce-Forord- 
ningen  af  4.  August  1742  »nærmere  bestemtes  og  indskær- 
pedes«. Med  denne  Plakat,  der  ligeledes  udarbejdedes  af 
Commerce-Collegiet,  var  det  —  som  alt  ovenfor  fremstillet 
—  Hensigten  at  faa  Varehandelen  lovlig  ordnet  ved  at 
skabe  faste  Rammer  for  dens  næringsmæssige  Udøvelse. 
Der  havde  allerede  i  de  5  Fjerdingaar,  Krigen  havde  varet, 
udviklet  sig  megen  Løshed  i  disse  Forliold,  idet  udenlandske 
Kommissionærer  slog  sig  ned  i  Hovedstaden  og  drev  al- 
skens Handel,  ligesom  ogsaa  Handelsbetjente  og  andre  unge 
Mennesker  indfandt  sig  til  de  ofTenthge  Auktioner  paa  Børsen 
og  andetsteds  og  opkøbte  store  Varepartier,  som  de  atter 
sjakrede  bort  eller  høkrede  ud  til  Forbrugerne.  Ved  Pla- 
katens Affattelse  tog  man  Sigte  paa  begge  Dele:  man  vilde 
baade  den  Handel,  som  Fremmede  drev,  til  Livs  og  sikre 
»de  næringsberettigede  Ivøbmænd«  mod  en  usund  Kon- 
kurrence fra  Udenforstaaende. 

Men  det  Middel,  man  i  sidste  Henseende  greb  til,  var 
ikke  synderlig  velvalgt.  For  at  forstaa  dette,  maa  man  imid- 
lertid sætte  sig  lidt  nærmere  ind  i  den  da  bestaaende  Han- 
delslovgivning. 

Ifølge  Forordningen  om  Commercien  af  4.  August  1742, 
som  endnu  paa  dette  Omraade  var  gældende  Ret,  var  Gros- 
handelen, hvad  man  med  et  moderne  Udtryk  vilde  kalde 
fri  Næring.  »Alle  og  enhver«  maatte  »handle  i  Stort  eller 
en  gros«  uden  som  Detailhandlerne  at  være  bunden  til  Af- 
sætningen af  visse  bestemte  Arter  af  Varer,  saasom  Vine, 
Manufakturvarer,  Hørkram,  Isenkram  osv.  Det  stod 
saaledes  enhver,  som  (naar  han)  havde  ladet  hidbringe 
Varer   »direkte  fra   Førstehaand«,   frit  for   at   sælge   og   for- 

handle  saavel  disse  som  Danmarks  og  Norges  egne  Pro- 
dukter i  de  tvende  Riger,  men  vel  at  mærke  ikkun  i  Partier 
paa  een  Gang  i  hele  og  uadskilte  Bundter,  Tønder  og  des- 
lige Emballager,  saaledes  som  ethvert  Slags  af  samme  Varer 
»almindelig  findes  afdelte,  fyldte,  pakkede  og  emballerede 
paa  de  Steder,  hvor  de  falde  og  købes  af  første  Haand.« 
(§  10).  Hvis  man  derimod,  i  Stedet  for  at  drive  saadan 
Frihandel,  lod  sig  »virkeligen«  for  Groshandler  »indskrive« 
og  vandt  formeligt  Borgerskab  som  Grosserer,  vandt  man 
Ret  til  paa  de  Steder,  hvor  man  havde  Bopæl  eller  holdt 
Kontor,  at  »udsælge«  Varer  »i  Kvantiteter,  der  grænsede 
meget   nær   op   til   Detailhandelen«.    (§  11). 

Forskellen  imellem,  hvor  langt  de  tvende  Slags  Gros- 
handleres Handelsberettigelse  gik,  belyses  bedst  ved  nogle 
Eksempler.  Nedenfor  vil  man  fmde  en  Sammenstilling  af 
Mindstemaal,  som  dannede  Afsætningsgrænsen  nedadtil  for 
henholdsvis  den  almindelige  Groshandler,  der  drev  Engros- 
handel som  fri  Næring,  og  den  indskrevne  Groshandler,  der 
havde  vundet  Borgerskab  som  Grosserer: 

(§    10)  (i    11) 

Røget  og  saltet  Flæsk,  Snior..       5  Skippund  100  Pd. 

Hor 3         —  1  Skpd. 

Linnedgarn 20  Skok  1  Skok 

Kobber,  Messing  og  Tin 1  Skpd.  100  Pd. 

Bræder  og  Lægter 10  Tylvter  halve  Hundreder 

Rødvin i  hele  Vat  ell.  4  Ok-sehov.  i  hele  Ankere 

Italienske  og  ungarske  Vine  .  .  i  Kister,  Kasser  og  Kurve  1  Dus.  Bouteiller 

Raffineret  Polaske 300  Pd.  50  Pd. 

hidigo 50  —  25  — 

Flasker 500  Stk.  100  Stkr. 

Raffineret  Sukker 100  Pd.  50  Pd. 

Specerier Lispund  ^/a  Lispund 

Handsker  og  Huer 10  Dusin  1  Dusin 

Varer,  for  hvilke  intet  Kvantum 

var  opgivet 50  Rdl.  20  Rdl. 

For  at  opnaa  den  videre  Handelsberettigelse,  som  vandtes 
ved  at  tage  Borgerskab  som  indskreven  Groshandler,  maatte 
man  ifølge  §  11  opfylde  de  tre  Betingelser:  1)  at  eje  Skibe 
og  (eller)  Skibsparter,  2)  at  være  opdragen  og  opvant  ved 
Købmandsskab  og  3)  at  vedligeholde  Kontor  og  Udenlands- 
Korrespondance. 

Ingen  af  de  tvende  Slags  Groshandlere  maatte,  »under 
hvad  Skin  det  være  kunde«,  holde  aaben  Bod. 

Retten  til  at  holde  aaben  Bod,  altsaa  til  at  sælge  Varer 
umiddelbart  over  Disken  til  Forbrugerne,  var  saaledes  helt 
og  holdent  forbeholdt  Detailhandlerne  —  til  Gengæld  maatte 
ingen  Detailhandler  befatte  sig  med  nogen  Slags  Engros- 
Handel  »eller  sælge  videre  end  hvis  i  deres  Bod  søges  og 
der  afhændes«.  For  Størstedelen  var  Detailhandelen  laugs- 
bunden:  paa  det  her  omhandlede  Tidspunkt  bestod  der  5 
Handelslaug,  nemlig  Silke-,  Ulden-  og  Lærred skræmmer- 
Lauget  (Laugsartikler  af  1688),  Urtekræmmernes  og  Suk- 
kerbagernes Laug  (Laugsartikler  af  1693),  der  tilhge  havde 
Ret  til  Glashandel,  Vinhandlernes  (Laugsartikler  af  1694), 
Hørkræmmernes  (Laugsartikler  af  1722)  og  Isenkræmmernes, 
der  indtil  1807  var  forbundet  med  Hørkræmmernes,  men 
da  udskiltes  som  et  særligt  Laug.  For  at  faa  Borgerskab 
maatte  man  først  have  udstaaet  en  vis  Læretid,  dernæst 
efter  aflagt  Svendeprøve  have  været  Svend  i  nogle  Aar 
og  endelig  bestaaet  Interessenteksamen. 

Udenfor  Lauget  dreves  Detailhandlernæringen  efter  Bor- 
gerskab eller  efter  særlig  Bevilling.  Fri  Næring  var  kun 
Omløben  med  Frugt,  Brød,  Brænde  osv.,  ligesom  man 
ogsaa  frit  kunde  sælge  og  oplægge  Kornvarer.  Ifølge  kgl. 
Res.  af  29.  April  1803  kunde  ogsaa  Medlemmer  af  det  bor- 
gerlige Artillerikorps  uden  Borgerskab  nedsætte  sig  som 
Spækhøkere,   Jernkræmmere,  Værtshusholdere  o.   1.   mod  en 

Kendelse  til  Stadens  Kasse,  og  ved  deres  Afsked  fra  Korpset 
fik    de  Borgerskabsbrev    paa    disse   Erhverv   uden   Betaling. 

Som  det  fremgaar  af  denne  korte  Skildring,  var  Sta- 
dens daværende  Næringsvæsen  saa  at  sige  ordnet  paa  alle 
Ledder  og  Kanter  —  kun  Groshandelen  o:  den  egentlige 
Storhandel,  navnlig  Importen  af  Varer  i  hele  Skibslad- 
ninger eller  dog  i  store  Partier,  var  fuldstændig  fri  og  kunde 
drives  saavel  af  Fremmede  som  af  Indfødte.  Enevælden 
var  overhovedet  i  hoj  Grad  gæstfri  overfor  Udlændinge, 
naar  de  medbragte  Kapital  og  Erhvervssnille.  Man  saa 
synderlig  gerne,  at  rige  Fremmede  lagde  deres  Penge  her  i 
Landet  og  grundede  Virksomheder,  hvoraf  der  kunde  flyde 
Velstand  til  vide  Kredse.  Men  det  var  just  denne  Libe- 
ralitet, som  man  nu  under  Krigsforholdene  var  bleven  be- 
tænkelig ved.  Man  saa  nu  kun  med  Mistænksomhed  Frem- 
mede slaa  sig  ned  i  Staden  og  drive  Forretningsvirksomhed: 
baade  kunde  dette  være  et  Skin,  medens  det  virkelige  For- 
maal  med  deres  Ophold  var  af  fjendtlig  Art  (Spioneri), 
og  i  hvert  Fald  paafortes  herved  de  allerede  bosatte  Køb- 
mænd en  øget  Konkurrence,  der  kunde  give  dem  Paaskud 
til  at  bøde  paa  den  mindskede  Afsætning  ved  at  sætte  Pri- 
serne i  Vejret.  Det  maa  nemlig  stadig  erindres,  at  det  over- 
hovedet var  de  stigende  Priser  og  Dyrtiden,  som  oprin- 
delig havde  sat  Lovgivningsmagten  i  Bevægelse. 

PI.  af  22.  December  1808  blev  da  ogsaa  indledet  med 
følgende  Ord:  »Da  der  i  den  senere  Tid,  især  formedelst 
fremmede  Kommissionærers  og  andre  uberettigede  Perso- 
ners Deltagelse  i  HandelsafTærer,  er  opkommet  Uordner, 
som  baade  i  Almindelighed,  og  i  Særdeleshed  under  de  nu- 
værende Konjunkturer,  skade  den  lovlige  Handel  ved  at 
virke  til  unaturlig  Forhøjelse  i  Priserne,  saavel  paa  For- 
nødenheds- som  paa  andre  Varer,  saa  bliver,  for  at  raade 

Bod  paa  disse  Misbruge  og  hævde  lovlig  ordnet  Købmands- 
skab  imod  Handel  i  Smug  og  uberettigede  Indgreb  i  Næ- 
ringerne, følgende  herved  anordnet«  osv. 

Som  almindelig  Regel  kom  Lovbudet  da  ogsaa  i  sin 
§  3  til  at  indskærpe,  at  ingen  maatte  blande  sig  i  anden 
Handel  eller  Næring  »end  dem  efter  deres  Borgerskab  eller 
Bevilhng  kan  tilkomme«,  og  al  uhjemlet  Handel  blev  straffet 
med  Bøder  og  Konfiskation  af  Varerne.  Dernæst  vendte 
det  sig  i  §  2  mod  de  Fremmede,  der  for  Fremtiden  forplig- 
tedes til,  naar  de  vilde  drive  Handel  i  de  kongelige  Stater, 
at  tage  fast  Bopæl  etsteds  i  Kongens  Riger  og  Lande  og  at 
søge  Bevilling  paa  deres  Næring.  I  Forbindelse  hermed 
indførtes  den  Bestemmelse,  at  naar  fremmede  Kommis- 
sionærer befattede  sig  med  nogen  Slags  Handel  uden  dertil 
at  være  berettiget,  skulde  de  forvises  Landet.  Endehg 
indeholdt  Plakaten  i  sin  §  1  den  Indskrænkning  i  den  hid- 
til frie  Groshandel,  at  naar  nogen  herefter  vilde  drive  denne 
uden  derpaa  at  tage  Borgerskab  —  altsaa  uden  at  lade  sig 
indskrive  som  Groshandler  med  Ret  til  at  indtræde 
som  Medlem  af  Societetet  ^,  skulde  han  derom  gøre  An- 
meldelse til  det  Steds  Magistrat  eller  Øvrighed,  hvor  han 
var  bosat,  og  erhverve  sig  en  formel  Hjemmel,  som  svarede 
til  Borgerskabet,  nemlig  en  saakaldet  Attest  fra  Øvrig- 
heden, hvorefter  han  ansattes  til  Næringsskat  ligesom  andre  Næ- 
ringsberettigede.  De,  som  ved  Plakatens  Udstedelse  drev  Gros- 
handel uden  at  have  taget  Borgerskab,  skulde  erhverve  denne 
Attest  inden  3  Maaneder  fra  Anordningens  Bekendtgørelse. 

Man  vil  se,  at  efter  denne  Bestemmelse  var  Groshan- 
delen i  intet  Tilfælde,  med  hvor  store  Varemængder  den  end 
blev  dreven,  længer  nogen  fri  Næring,  saaledes  at  den  gamle 
Forskel  mellem  indskrevne  og  uindskrevne  Groshandlere  i 
Grunden  blev  ophævet.    Vilde  man  handle  en  gros,  maatte 

man  enten  som  hidtil  løse  Borgerskab  eller  skaffe  sig  en 
anden  dermed  ganske  sidestillet  Hjemmel  fra  de  selvsamme 
Myndigheder,  som  uddelte  Borgerskaberne,  ligesom  man 
ogsaa  blev  ansat  til  Næringsskat  som  andre  Handelsbe- 
rettigede. 

Da  6  Aar  efter  Commerce-Collegiet  atter  beskæftigede 
sig  med  næringsrethge  Emner,  forklarer  det  Hensigten  med 
Indførelsen  af  denne  Attest  derhen,  at  Toldbetjente,  Mæg- 
lere og  Handlende  ved  at  fordre  sig  den  forevist  kunde 
betrygge  sig  imod  at  have  at  gøre  med  ubekendte,  mulig 
bedragerske  Personer,  »paa  en  Tid,  da  her  næsten  ingen 
Omsætning  var  eller  kunde  være  med  Fremmede,  og  da 
de  politiske  Forhold  krævede  ualmindelig  Varsomhed  og 
megen  Indskrænkning«.  Ogsaa  fra  anden  autoritativ  Side 
har  man  siden  peget  paa,  at  Meningen  med  dette  Lovbud 
netop  var,  at  Øvrigheden  skulde  blive  sat  i  Stand  til  at  føre 
en  virksom  Kontrol  med  hele  denne  Næring,  navnlig  i  Ret- 
ning af  at  hindre  Fremmede  i  uhjemlet  at  deltage  i  Ud- 
førelsen  deraf. 

I  Stedet  for  at  tilvejebringe  den  tilsigtede  Orden  i  disse 
Forhold  kom  imidlertid  det  nye  Lovbud  til  dels  at  virke 
forvirrende,  dels  at  skabe  helt  nye  Forhaabninger  i  De- 
tailhandler standen.  Det  viste  sig  saaledes,  at  Stadens  Hør- 
kræmmere og  L^rtekræmmere  i  adskillige  Aar  havde  haft 
den  urigtige  Forstaaelse  af  Commerce-Forordningen  af  4. 
August  1742,  at  da  Groshandel  var  fri,  havde  de  ogsaa  Ret 
til  udenfor  Butikssalget  at  afhænde  de  Varer,  med  hvilke 
det  var  dem  tilladt  at  handle  en  detail,  i  storre  Partier 
end  dem,  hvortil  de  ved  Salg  i  deres  Bod  over  Disken  var 
indskrænkede.  Nu  opdagede  de  til  deres  Betuttelse  ved 
den  nye  Plakats  Fremkomst,  at  de  næppe  nogensinde  havde 
haft  denne  Ret,  og  at  dens  Udøvelse  i  hvert  Fald  herefter 

krævede  Erhvervelsen  af  en  udtrykkelig  Hjemmel.  Denne 
Opdagelse  var  saa  meget  mere  ubehagelig,  som  ikke  faa 
af  de  kjøbenhavnske  Urtekræmmere  og  Hørkræmmere,  navn- 
lig de  sidste,  var  komne  ind  paa  at  forsyne  ej  alene  større 
Forbrugere  i  Kjobenhavn,  men  tillige  Sjælland  og  de  om- 
hggende  Øer  med  disses  Forbrug  af  Handelsvarer,  og  der- 
ved ogsaa  »var  komne  i  den  Nødvendighed  at  maatte  ind- 
forskrive større  Kvantiteter,  end  der  behøvedes  til  deres 
Detailsalg  i  Hovedstaden«^  Dette  gjaldt  forøvrigt  i  ikke 
ringere  Grad  Isenkræmmerne  og  Vinhandlerne,  men  medens 
disse  mente  af  deres  respektive  Laugsartikler  at  kunne  ud- 
lede en  Berettigelse  hertil,  var  dette  umuligt  for  Urte-  og 
Hørkræmmernes  Vedkommende. 

Oldermanden  for  Urtekræmmerlauget,  Kaptajn  i  Borger- 
væbningen J.  M.  Aagaard,  greb  da  i  denne  Laugets  Vaande 
Sagen  resolut  saaledes  an,  at  han  allerede  i  Februar  1809 
indgav  et  Andragende  til  Commerce-Collegiet  om,  at  de  af 
Laugets  Interessenter,  som  maatte  attraa  at  forhandle 
Urtekramvarer  i  større  Partier,  derpaa  maatte  faa  Attest 
meddelt  af  Magistraten  i  Henhold  til  PI.  af  22.  December 
1808. 

Collegiet  indsaa  imidlertid  straks,  at  »var  dette  blevet 
bevilget,  kunde  man  have  ventet,  at  alle  Detailhandlerne 
efterhaanden  havde  begæret  Groshandel s-Bettigheder,  hvoraf 
atter  Følgen  var  bleven,  at  Grossererne  havde  forlangt  Bet  til 
at  handle  en  detail,  hvad  billigvis  ikke  kunde  være  nægtet 
dem,  men  derved  vilde  der  jo  være  sket  en  total  Omvælt- 
ning og  Forstyrrelse  i  Næringsvæsenet«.  Ansøgningen  blev 
derfor  afslaaet  (Marts  1809). 

Kort  derefter  indgik  imidlertid  Oldermanden  for  Hør- 
kræmmerlauget,  Thøger  From,  og  Hørkræmmer  M.  I.  Tver- 

V  Skrivelse  fra  Magistraten  til  Grosserer-Societetet  af   16.  Februar   1810. 

moes,  Ridder  af  Dannebroge,  med  Ansøgning  til  det  danske 
Cancelli  om  at  maatte  indskrives  som  Groshandlere,  men 
beholde  deres  Rettigheder  til   Udsalg  i  det  smaa. 

Cancelliet  fandt  for  sit  Vedkommende,  at  det  var  yderst 
vanskeligt,  om  ikke  umuhgt,  at  forebygge,  at  Detailhandlere 
tilhge  udsolgte  deres  Varer  en  gros.  Dette  var  sikkert  sket 
i  en  Række  af  Aar,  og  CanceUiet  var  derfor  mest  tilbøjeligt 
til  at  give  samthge  Detailhandlere  en  almindeUg  Tilladelse 
til  at  handle  en  gros  med  de  Varesorter,  som  de  efter  deres 
Laugsartikler  var  berettigede  til  at  forhandle  en  detail. 
Dette  meddeltes  Commerce-Collegiet,  der  hgeledes  for  sit 
Vedkommende  fandt,  at  det  »i  Almindelighed  synes  rig- 
tigst at  tillade  det  at  ske,  hvad  ved  Lovens  Tvang  ikke  ret 
vel  kan  forekommes  eller  forhindres«.  Men  alligevel  fandt 
man  det  »raadeligst«  at  æske  de  interesserede  Korporatio- 
ners Erklæringer. 

Det  var  herved,  at  det,  som  alt  ovenfor  berettet,  op- 
lystes, at  Isenkræmmerlauget  ifølge  sine  Laugsartikler  af 
5.  Juni  1807,  §  2,  allerede  havde  denne  Ret  for  Isenkrams 
Vedkommende,  ligesom  ej  heller  Vinhandler-  og  Klæde- 
kræmmerlauget  hverken  ved  Commerce-Forordningen  eller 
Laugsartiklerne  var  udtrykkelig  indskrænket  til  visse 
Mængder  eller  Værdier  af  Varer,  som  de  maatte  sælge.  Hør- 
kræmmerne mente  derimod,  som  nys  nævnt,  ikke  med 
deres  Detailhandel  at  turde  forene  Handel  en  gros  for  egen 
Regning,  og  det  var  netop  derfor,  man  havde  ønsket  Lov 
til  at  maatte  lade  sig  indskrive  som  Grosserere  ved  Siden 
af.  Urtekræmmerlauget  stod  paa  samme  Standpunkt,  og 
Silke-,  Ulden-  og  Lærredskræmmer-Lauget  greb  naturligvis 
Lejligheden  til  ogsaa  for  sit  Vedkommende  at  ansøge  om 
Ret  til  Groshandel  for  Manufakturvarers  Vedkommende. 

EndeUg    afgav    Grosserer- Societetet    sin    Erklæring    under 

10.  Juli  1809.  Denne  gik  med  Hensyn  til  Tvermoes'  og 
Thøger  Froms  Ansøgninger  ud  paa,  at  der  hverken  var 
nogen  Grund  fra  Billighedens  eller  Retfærdighedens  Side, 
der  talte  for  samme,  »thi  hvis  disse  Ansøgninger  indvilgedes, 
vilde  de  tilstaaede  Rettigheder  blive  fremfor  Grosserernes«, 
idet  de  Paagældende  da  kunde  handle  saavel  en  gros  som 
en  detail,  hvilket  sidste  var  Grossererne  forbudt  »og  aldeles 
stridende  mod  de  Grundsætninger,  der  ere  etablerede  i  Lov- 
givningen om  Handelen  og  Commercien«. 

Angaaende  det  almindelige  Spørgsmaal  om,  hvorvidt 
Detailhandlerne  skulde  have  Ret  til  at  handle  en  gros  med 
de  Vareartikler,  som  de  afsatte  en  detail,  da  var  Grosse- 
rerne ogsaa  herimod.  »At  Detailhandlerne  i  en  Række  af 
Aar  skulle  have  udsolgt  deres  Handelsvarer  ogsaa  en  gros 
og  saaledes  eluderet  Lovens  Bud,  synes  ikke  at  være  nogen 
tilstrækkelig  Grund  til  at  indvilge  dem  saadant  i  Frem- 
tiden«. De  Varer,  hvormed  Groshandel  hyppigst  dreves, 
var  netop  Hør-  og  Isenkram  samt  Manufakturvarer,  og 
skulde  nu  de  paagældende  Detailhandlere  ogsaa  have  Ret 
til  enhver  for  sit  Vedkommende  herefter  at  forhandle  disse 
Artikler  en  gros,  var  det  »indlysende,  at  Grosserernes  Ret- 
tigheder derved  krænkedes  og  saa  godt  som  tilintetgjordes«. 
Og  yderst  betegnende  endte  Erklæringen  saaledes:  »Vi 
haabe  derfor,  at  saadan  Rettighed  ikke  tilstaas  Detail- 
handlerne, medmindre  det  gensidigen  tilstaas  Grossererne 
at  handle  en  detail,  hvorfor  vi  dog  ikke  tilbageholde  den 
Ytring,  at  en  saadan  Lovbestemmelse  vilde  lede  til  aldeles 
at  ophæve  Forskellen  mellem  Handel  en  gros  og  en  detail 
og  at  overlade  til  enhver  at  handle,  som  ham  behagede 
—  hvilket  ogsaa  synes  det  mest  naturlige«. 

Som  nærmere  paavist  i  »Den  danske  Handels  Empire«, 
havde   det,    lige   siden  Societetets   Stiftelse   ved    Commerce- 

Forordningen  af  1742.  været  Maalet  for  dets  Bestræbelser 
at  skaffe  Medlemmerne,  Grossisterne,  Ret  til  at  forene 
Detailhandel  med  deres  Engros-Forretning.  I  denne  Kamp 
for  Næringsfrihed  —  i  hvert  Fald  Næringsfrihed  for  Grosse- 
rernes Vedkommende  —  havde  man  uafladelig  løbet  Panden 
imod  den  enevældige  Regerings  murfaste  Opfattelse  af,  at 
Groshandel  og  Detailhandel  var  to  forskelHge  Samfunds- 
virksomheder,  der  nøje  burde  holdes  adskilt.  Sluttehg 
havde  man  slaaet  sig  til  Taals  hermed  og  blev  nu  ikke  uden 
Grund  noget  betuttet  ved  at  se  Muren  i  Færd  med  at  blive 
gennemhullet  fra  den  anden  Side  —  fra  Detaillisternes  Side. 

Commerce-Collegiet  overvejede  derpaa  Sagen  et  halvt 
Aars  Tid,  hvorefter  det  under  28.  December  1809  tilskrev 
Kjøbenhavns  Magistrat,  at  det  i  Anledning  af  de  fra  Hør- 
kræmmerne M.  I.  Tvermoes  og  Thøger  From  samt  Urte- 
kræmmeren Just  M.  Aagaard  indgivne  Ansøgninger  vel 
ikke  havde  fundet  sig  foranlediget  til  at  gaa  ind  paa,  at 
Detailhandlerne  for  Fremtiden  skulde  have  uindskrænket 
Tilladelse  til  at  handle  en  gros,  men  at  man  var 
sindet,  for  saa  vidt  det  kunde  forenes  med  Groshandlernes 
Rettigheder,  at  søge  udvirket  en  saadan  Modifikation  af 
Commerce-Forordningen,  hvorefter  Detailhandlerne  kunde 
erholde  en  større  Udvidelse  af  deres  Rettigheder  i  Hen- 
seende til  Kvantiteten  af  de  Varer,  med  hvilke  det  var 
dem  tilladt  at  handle. 

Medens  Centraladministrationen  saaledes  paa  sin  Side 
havde  beskæftiget  sig  med  Spørgsmaalet  om  Forandringer 
i  Næringslovgivningen  for  Kjøbenhavns  Vedkommende  paa 
den  Foranledning,  som  de  forskelhge  ovennævnte  Ansøg- 
ninger havde  givet,  havde  Stadens  Magistrat  uafhængig 
deraf  taget  det  samme  Spørgsmaal  op  til  Overvejelse.  Alle- 
rede under  26.  Juni  1809  havde  den  udbedt  sig  en  Betænk- 

ning  over  dette  Emne  fra  Stadens  32  Mænd.  Disses  Me- 
ninger viste  sig  imidlertid  at  være  saa  indbyrdes  afvigende, 
at  Magistraten  besluttede  at  udskyde  Spørgsmaalet,  indtil 
Landet  fik  Fred.  Nu  maatte  den  jo  imidlertid  paa  Com- 
merce-Collegiets  Forlangende  tage  det  op  paany,  og  Magi- 
straten indhentede  da  i  Løbet  af  Januar  1810  de  5  Detail- 
handler-Laugs  Erklæringer. 

Den  dannede  sig  herefter  den  Opfattelse,  at  de  Ind- 
skrænkninger, som  dels  Commerce-Forordningen  af  4.  Au- 
gust 1742,  dels  de  enkelte  Laugs  særlige  Artikler  paalagde 
Stadens  Detailhandlere,  ikke  ret  vel  stemmede  med  Tidens 
Fordringer,  men  burde  »modtage  nogen  Modifikation«.  Ma- 
gistraten udtalte  som  sin  Formening,  at  Grunden  til,  at 
Detailhandlerne  i  det  foregaaende  Aarhundrede  var  bleven 
indskrænket  til  Vareudsalg  i  det  smaa,  maatte  have  været, 
at  disse  Handlende  ikke  den  Gang,  særlig  af  Mangel  paa 
Sprogkundskaber,  kunde  skaffe  sig  Forbindelser  paa  de 
udenlandske  Pladser,  hvor  Varerne  kunde  faas  fra  første 
Haand,  men  denne  Aarsag  eksisterede  efter  Magistratens 
Skøn  nu  ikke  længere  Den  tidhgere  Forskel  mellem  Gros- 
og  Detailhandelen  var  efterhaanden  bleven  saa  temmelig 
udvisket,  og  Magistraten  opkastede  derfor  det  Spørgsmaal, 
om  det  ikke  burde  tillades  Detailhandlerne  tilhgemed  deres 
Smaahandel  at  drive  Handel  i  det  store,  dog  med  den  Ind- 
skrænkning, at  de  kun  blev  en  gros-berettigede  for  de  Varers 
Vedkommende,  til  hvis  Salg  de  enten  ved  Laugsartiklerne, 
særskilte  Bevillinger  eller  Borgerskaberne  var  berettigede. 
Paa  den  anden  Side  skulde  det  saa  tillades  de  indskrevne 
Groshandlere  i  deres  Huse  at  forhandle  alle  Slags  til  Handel 
i  Landet  tilladte  Varer,  som  Detailhandlerne  ikke  var  be- 
rettigede til  at  falholde. 

O  Jfr.  ovfr.  s.  264. 

Under  disse  Overvejelser  havde  der  da  rejst  sig  følgende 
3  Spørgsmaal  for  Magistraten,   nemlig: 

1)  om  man  i  Tilfælde  af,  at  det  blev  alle  Detailhand- 
lerne uden  Forskel  tilladt  at  handle  i  det  store  med  de  Varer, 
til  hvis  Salg  de  i  det  smaa  var  berettigede,  kunde  være 
sikker  paa,  at  saadant  ikke  omsider  for  Staten  vilde  have 
en  skadelig   Indflydelse  paa   Groshandelen; 

2)  om  det  kunde  passe  sig,  at  Groshandlerne  tillige 
skulde  være  Detailhandlere,  uden  det  derfor  skulde  kunne 
befrygtes,  at  deres  Opmærksomhed  herigennem  skulde  bhve 
bortledt  fra,   hvad   de   egentlig  burde  søge  at  være; 

3)  om  denne  Reciprocitet  ikke  vilde  bhve  mere  til  Skade 
for  Detailhandlerne  end   disses   Groshandel  for   Grossererne. 

Om  disse  trende  Spørgsmaal  æskede  derpaa  Magistraten 
under    16.  Februar    1810    Grosserer-Societetets   Mening. 

Societetet  svarede  under  24.  Marts  s.  A.  med  ganske 
at  henvise  til  sin  under  10.  Juli  1809  til  Commerce-Col- 
legiet  afgivne  Betænkning,  hvortil  man  »i  eet  og  alt  refererer: 
hvorhos  alene  bemærkes,  at  det  i  Tilfælde  af  Forandring  i 
Lovgivningen  om  Commercien  upaatvivleligen  vilde  være 
rigtigst,  at  en  saadan  Forandring  nogle  Aar  forud  blev 
publiceret,  forinden  Lovbudet  traadte  i  Kraft,  paa  det  at 
de  Vedkommende  derefter  kunde  vide  at  rette  sig,  efter- 
som pludselig  Forandring  muligen  kunde  forvolde  de  nu 
etablerede   Handlende   en   ikke   ubetydelig   Skade«. 

Omtrent  samtidig  indgik  Hørkræmmer  Tvernwes  paany 
med  en  Ansøgning,  denne  Gang  direkte  til  Kongen.  I  dette 
Andragende  henviste  han  til,  at  han  under  Bombardementet 
i  1807  paa  fortjenstfuld  Vis  havde  bidraget  til  at  frelse 
Trinitatis  Kirke,  medens  hans  egne  Ejendele  brændte,  saa- 
ledes  at  han  mistede  en  Formue  paa  40,000  Daler  Courant. 
Han    var   i    den   Anledning   bleven    udnævnt    til    Ridder   af 

Dannebroge,  og  ihvorvel  han  følte  sig  højlig  smigret  herover, 
kunde  han  dog  —  som  han  tillod  sig  at  bemærke  —  ikke 
leve  deraf  og  androg  derfor  om  »at  maatte  indgaa  i  Gros- 
sererlauget«,  uagtet  han  vedblev  med  sin  Detailhandel. 
Majestæten  henviste  ved  en  Ordre  af  25.  Juni  1810  denne 
Ansøgning  til  det  danske  Cancellis  gunstige  BehandUng, 
idet  han  pegede  paa  Muhgheden  af,  at  det  kunde  tillades 
Detailhandlerne  paa  nogle  faa  Aar  at  fortsætte  deres  De- 
tailhandel, selv  om  de  indgik  i  Grosserer-Societetet  —  eller 
ogsaa  maatte  det  overvejes,  om  man  ikke  kunde  give  samt- 
lige Detailhandlere  en  almindelig  TiUadelse  til  at  udsælge 
i  store  Partier  de  Vareartikler,  som  de  ifølge  deres  Borger- 
skabsbrev  var  berettigede  til  at  handle  med  i  det  smaa. 

Som  Følge  heraf  forelagde  nu  ogsaa  Cancelliet  for  sit 
Vedkommende  Magistraten  dette  Spørgsmaal,  og  Stadens 
høje  Øvrighed  havde  saaledes  den  rigest  mulige  Anledning 
til  overfor  de  tvende  Collegier  endelig  at  fremsætte  sin  egen 
Opfattelse  heraf.  Denne  kom  til  i  Optakten  at  lyde  sær- 
deles frisindet:  »Det  skulde  være  ønskeligt,  at  den  alminde- 
lige Handelsfrihed  her  i  Staden  kunde  have  været  tilveje- 
bragt, siden  saadant  vilde  forvolde  større  Konkurrence  og 
saaledes  være  til  megen  Gavn  for  det  Offentlige«,  men,  til- 
føjedes der  derpaa,  »de  nuværende  Tidsomstændigheder« 
var  alt  andet  end  »passende«  til  en  saadan  »total  Foran- 
dring«, og  Magistraten  indskrænker  sig  derfor  til  at  anbe- 
fale, at  Handelslaugenes  Interessenter  fik  Lov  til  at  handle 
en  gros  med  de  Varer,  til  hvis  Salg  i  det  smaa  de  efter  de 
gældende  Laugsartikler  var  berettigede.  Derimod  burde  det 
efter  Magistratens  Mening  nægtes  Grossererne  at  handle 
en  detail,  »da  deraf  maatte  befrygtes  en  altfor  skadelig 
Indflydelse    paa    Detailhandelen«.     Desuden    havde    Grosse- 

rerne  jo  Ret  til  at  sælge  alle  Yaresorter,  og  at  give  dem 
Ret   til   Detailhandel   var   derfor   meget   for   vidtgaaende. 

Efter  at  have  samlet  og  overvejet  alle  disse  forskellige 
Udtalelser  indgik  Commerce-Collegiet  under  12.  Juli  1810 
med  en  Indstilling  til  Kongen.  Det  hedder  heri,  at  Col- 
legiet  ikke  havde  ladet  sig  overbevise  om,  at  det  skulde  være 
ønskeligt  eller  gavnligt  for  det  OfTentlige,  om  al  Forskel 
mellem  Detail-  og  Groshandel  ophævedes  —  saaledes  som 
der  nu  aabenbart  var  Tendenser  oppe  i  Tiden  til  at  fordre. 
Herved  vilde  bl.  a.  Detailhandlernes  nuværende  Forplig- 
telse til  at  holde  et  assorteret  Lager  af  de  hvert  Laug  især 
forbeholdte  Artikler  ophore  og  Publikums  Forsyning  blive 
afhængig  af  tilfældige  Omstændigheder  og  Enkeltmænds 
Spekulationer.  Navnlig  kunde  man  risikere,  at  »de  rigere 
Groshandlere  letteligen  kunde  forene  al  Detailhandel  i  en- 
kelte faa  Hænder  og  derved  efter  Behag  bestemme  Priserne 
for  almindelige  Fornødenheder«.  Tilmed  vilde  Detailhandelen 
næppe  blive  dreven  »med  samme  Opmærksomhed  og  Omhu, 
naar  den  ikkun  var  en  Bisag  ved  Siden  af  Groshandelen«. 

Derimod  mente  Collegiet  at  maatte  indrømme,  at  da 
Interessenterne  i  samtlige  Handelslaug  »unægtelig  udmærke 
sig  ved  større  Oplysning  og  mere  udbredte  Handelsfor- 
bindelser fremfor  ældre  Tiders  Kræmmere  og  Høkere«, 
kunde  der  uden  Fare  tilstaas  dem  Adgang  til  at  handle 
en  gros  med  deres  Detailvarer  —  og  det  saa  meget  mere 
som  et  Par  af  Laugene  allerede  de  facto  var  i  Besiddelse  af 
denne  Ret,  andre  endogsaa  de  jure.  Og  endelig  kunde  et  For- 
bud mod  slig  Engros-Handel  »paa  mange  Maader  eluderes 
uden  bestemt  at  overtræde  Lovens  bogstavelige  Udtryk«, 
f.  Eks.  ved  umiddelbart  efter  hinanden  at  afsende  flere 
Pakker  til   den  samme  Kunde. 

Hvad  Grosserer-Societetets  Indsigelse  angaar,  kunde  Com- 
merce-Collegiet  ikke  finde,  »at  Grossererne  væsentligen  kunde 
anse  sig  for  fornærmede  eller  krænkede  ved  den  foreslagne 
Udvidelse  af  Laugenes  Udsalgs-Rettigheder«,  ligesom  man 
maatte  anse  »Paastanden  om  Frihed  til  Detailhandel  som  en 
Reciprocitet«  baade  at  være  i  sig  selv  ugrundet  og  »til  største 
Skade  om  ikke  aldeles  Undertrykkelse  for  Detailhandelen«. 
Det  var  jo  ej  heller  Meningen,  at  Detailhandlerne  skulde 
have  Ret  til. at  handle  en  gros  med  alle  Varer,  hvad  der  dog 
maatte  gøre  en   betydelig   Forskel. 

CoUegiet  udvirkede  derfor  et  kgl.  Reskript  af  21.  Juli 
1810  (bekendtgjort  ved  Raadstueplakat  af  1.  Oktober  s.  A.), 
hvorefter  det  i  Fdg.  af  4.  August  1742  indeholdte  Forbud 
mod,  at  Detailhandlere  handlede  en  gros,  for  saa  vidt 
ophævedes,  som  det  tillodes  Interessenterne  i  Kjøbenhavns 
Handelslaug,  der  i  deres  Udsalg  var  bundne  til  en  vis  Kvan- 
titet af  Maal  og  Vægt,  paa  derom  indgiven  Ansøgning  hos 
Magistraten  at  løse  Bevilling  til  at  handle  en  gros  med  de 
samme  Vareartikler,  hvormed  de  var  berettigede  til  at 
handle  en  detail  —  alt  imod  at  de  af  denne  udvidede  Næ- 
ring svarede  forhøjet  Næringsskat. 


en  gamle  Strid  mellem  Grossererne  og  Detailhand- 
lerne var  saaledes  endt  med,  at  de  sidstnævnte  ved 
Cancelli-Embedsmændenes  Hjælp  var  trængt  sejrrig 
ind  paa  Grosserernes  Omraade  og  havde  besat  store  Dele  deraf, 
medens  omvendt  Grosserernes  stadig  gentagne  Ønske  om 
at  faa  Ret  til  Detailhandel  paany  var  bleven  afvist  af  Myn- 
dighederne. Fra  Groshandlernes  Side  var  vel  dette,  lige 
efter  Societetets  Dannelse  saa  levende  Ønske  forstummet, 
efterhaanden  som  Konjunkturerne  havde  aabnet  den  egent- 
lige Storhandel  og  den  dermed  forbundne  Skibsfart  saa 
rige  Chancer,  at  man  under  disses  Udnyttelse  ingensomhelst 
Trang  følte  til  at  beskæftige  sig  med  Detailhandel.  Dette 
Forhold  havde  endog  i  den  glimrende  Handelsperiode  ud- 
viklet sig  saaledes,  at  de  kjøbenhavnske  Grosserere  havde 
Kunder  nok  rundt  om  paa  Østersøpladserne  samt  i  Sverige 
og  Norge:  Afsætningen  af  de  fra  Ost-  og  Vestindien,  Middel- 
havet og  Vesteuropa  hjembragte  Varer  øst-,  syd-  og  nord- 
paa,  ligesom  omvendt  af  østersøiske  Produkter  vestpaa, 
var  saa  betydelig  og  indbringende,  at  i  Sammenligning 
hermed  Forsyningen  af  Hovedstadens  Detailhandlere  og  de 
danske  Provinskøbmænd  var  af  ret  indskrænket  Betydning. 
Nu,  i  Slutningen  af  1810,  var  imidlertid  dette  Billede  stærkt 
paa  Veje  til  fuldstændig  at  ændre  sig.  Stadens  store  Mellem- 
handel havde  ved   Krigen   faaet  et  Knæk,   den  ikke  siden 

forvandt,   som   en   ganske   naturlig   Følge   af,   at  vore   For- 
bindelseslinier   med    den    store   Verden,    navnlig    den    over- 
søiske  Del   deraf,   var   bleven  afskaarne.     De   danske   Vest- 
indiefarere,    China-  og  Ostindiefarere   var   enten   bleven   op- 
bragt  eller   maatte  ligge  stille  —  og  det  var  jo  netop  særlig 
disse,   som  i   tidligere  Aar  havde   slæbt   saa  vældige   Vare- 
skatte sammen  i  Kjøbenhavn,  der  ved  Privilegier  var  blevet 
Oplagsstedet  for  Tvillingrigerne   og  i   Kraft   af   Forholdene 
og    sin    Behggenhed    blevet    Fordelingscentret    for   Landene 
omkring  Østersøen.    Nu,   da  man  var  bleven  afskaaret  fra 
Forsyningskilderne,    maatte    man    først    tære    paa    de    for- 
haandenværende    Lagre,    som    vel    tilfældigvis    var    meget 
store  ved   Krigens  Begyndelse,   men   dog   selvfølgelig   efter- 
haanden  udtømtes,   og  man   fik   dem   siden  kun   vanskeligt 
og  uregelmæssigt  kompletterede  ved  amerikanske  Tilførsler 
og  Kaperier  samt  efter  Freden  med  Sverige  over  Goteborg. 
Paa  den  anden  Side  blev  ogsaa  Afsætningen  til  udenrigske 
Steder  hæmmet  og  besværliggjort,  dels  ved  engelske  Skibes 
Tilstedekomst  i  vore  Farvande,  dels  ved  de  ovenfor  omtalte 
Udførselsforbud,   saa   at   Handelen   saa   at   sige   blot   kunde 
drives  indirekte,  ad  vanskelige  og  kostbare  Snigveje.    Selv 
med    Norge    blev    Handelssamkvemmet    saa    godt    som    af- 
brudt.   Dette  Rige  blev,  som  alt  fortalt,  i  1810—11  i  stort 
Omfang    forsynet    med    Kolonialvarer    og    britiske    Fabrik- 
varer   direkte    fra    England.     Endog    med    Kornfarten    gik 
det  saaledes,   at  det  for  det  meste  kun  var  norske  Skibe, 
som   sattes  ind  heri,   fordi   »Licenserne  flod   lettere  gennem 
norske   Kanaler   under    Norges   hvligere    Handel    med    Eng- 
land, og  fordi  Norge  havde  flere  Skibe  af  passende  Dræg- 
tighed«.    Tidligere    havde    Norge    bedre    fundet    sin    Fordel 
ved   at   beskæftige  sine  Sømænd   paa  Fragtfarter,    som   gik 

til  fjerne  Lande,  og  det  var  da  som  oftest  danske  Skuder, 
der  tilførte   Norge  det  tiltrængte  danske  Korn. 

Under  disse  Omstændigheder,  der  idelig  skærpedes,  maatte 
naturligt  Forsyningen  af  Hjemmemarkedet  vinde  voksende 
Betydning  for  Grossererne,  fordi  det  efterhaanden  blev  saa 
at  sige  det  eneste  Felt,  der  levnedes  dem.  Og  ejendommeligt 
nok  var  Efterspørgslen  paa  dette  Marked  livlig  og  lønnende, 
til  Dels  endog  i  højere  Grad  end  før  Krigen.  Danmarks  Ud- 
rustninger krævede  store  Krigsleverancer,  og  Militærets  For- 
øgelse i  Kjøbenhavn  fremmede  ligeledes  Afsætningen.  Som 
alt  tidhgere  berørt  blev  derved,  at  Pengemængden  stadig 
voksede,  og  Priserne  gik  i  Vejret,  manges  Købeevne  kun- 
stigt stimuleret.  »I  en  stor  By  er  derhos  den  indenbys  Om- 
sætning af  stor  Vigtighed,  idet  det  ene  Forbrug  rækker 
det  andet  Haanden  i  Omsætningernes  Kredsløb.  Køb  og 
Salg  løb  ved  Siden  af  hinanden  i  en  idehg  fortsat  Kæde, 
og  Livets  mangfoldige  Krav  udvidede  Virksomhedens  Kredse 
i  alle  Retninger«^  Under  disse  Omstændigheder  gav  netop 
Detailhandelen  stor  og  som  oftest  sikker  Fortjeneste.  Mange 
af  de  større  Detaillister  blev  velstaaende,  og  som  vi  oven- 
for har  set,  sattes  de  derved  i  Stand  til  at  udvide  deres  For- 
retningsomraade  og  forsyne  Købmændene  udenfor  Hoved- 
staden. Saa  længe  dette  var  en  mere  eller  mindre  illegitim 
Handel,  kunde  Grossererne  have  Haab  om  ved  at  henlede 
Øvrighedens  Opmærksomhed  derpaa,  at  faa  sat  en  Stopper 
for  dette  Indgreb  i  deres  Handelsrettigheder.  Men  da  det 
ved  PI.  L  Oktober  1810  lykkedes  Detailhandlerne  at  faa 
denne  deres  Afsætning  en  gros  legitimeret,  kom  Grossererne 
til  at  staa  overfor  en  højst  ubehagelig  Konkurrence  netop 
paa  det  Felt,   som  de  nu   maatte  se  sig  indskrænket  til. 

^)  Jacob  Aall:    Erindringer. 

Ubilligheden  heraf  var  saa  meget  mere  indlysende,  som 
det  umuligt  kunde  nægtes,  at  Krigen  først  og  fornemmelig 
gik  ud  over  de  egentlige  Grosserere.  Det  var  Storhandelen 
og  Fragtfarten,  altsaa  netop  deres  Forretningsomraade,  som 
Krigen  lidt  efter  lidt  lagde  øde.  Saa  meget  mere  maatte 
de  have  Krav  paa  Statens  Hjælp,  i  hvert  Fald  det  Mindste- 
maal  deraf,  at  deres  Næringsrettigheder  intet  Skaar  led, 
men  det  var  just  dette,  som  var  sket  ved  PI.  1.  Oktober 
1810.  Og  derved  var  tillige  den  hele  næringsretslige  Ord- 
ning af  den  kjøbenhavnske  Handel  kommen  saaledes  i  Ulave, 
at  Trangen  til  en  gennemgribende  Reform  paa  dette  Om- 
raade  ikke  kunde  miskendes.  Til  Trods  for  at  Commerce- 
Forordningen  af  1742  formelt  opretholdtes,  var  Gros-  og 
Detailhandelen  efterhaanden  bleven  blandet  sammen  paa  en 
fra  Lovgiverens  eget  Standpunkt  om  skarp  Adskillelse  her- 
imellem begrebsstridig  Maade,  og  PI.  22.  December  1808 
havde  yderligere  bragt  Forvirring  i  dette  Forhold. 

Hertil  kom  nu,  at  Grosserernes  Antal  var  steget  ufor- 
holdsmæssigt. Ved  Aarhundredeskiftet  havde  der  været 
ca.  80  Grosserere,  hvoraf  49  var  Medlemmer  af  Societetet. 
Det  fremgaar  ikke  af  Commerce-Forordningen  af  4.  August 
1742,  §  11,  med  fuld  Klarhed,  om  de  deri  omtalte  indskrevne 
Groshandlere,  der  altsaa  havde  vundet  Borgerskab  som 
Grosserere,  havde  en  offentligretlig  Forpligtelse  til  at  slutte 
sig  sammen  om  Valg  af  en  Formand  og  Ældste  og  deltage 
i  de  af  Formanden  bestemte  Sammenkomster  med  det  For- 
maal  »at  fremsætte  det,  som  er  til  Handelens  Bedste«.  Efter 
Paragrafens  Ordlyd  maatte  det  nærmest  forstaas  saaledes, 
som  om  det  var  en  frivillig  Sag.  Ikke  desto  mindre  vaagede 
man  fra  Regeringens  Side  over,  at  dette  Valg  blev  fore- 
taget, og  at  der  saaledes  stedse  var  en  Institution,  til  hvilken 
Regeringen  kunde  henvende  sig,   altsaa  med  andre   Ord   et 

raaclgivende    Organ    for    denne.     Gang    paa    Gang    ophørte 
Institutionen    at    fungere,    men    stedse    pustede    Regeringen 
nyt  Liv  i  den,  saa  at  Grossererne  maatte  faa  det  Indtryk, 
at  om  det  end  ikke  var  deres  legale  Pligt  at  deltage  i  de  af 
Formanden    berammede    Møder,    saa    forventede    dog    Re- 
geringen,  at  saadanne  Møder  stadig  afholdtes  til  Afgivelse 
af    de    Erklæringer,    Collegierne    ønskede    afæsket    Handels- 
standen,  hvorimod   det   var   Staten   mindre  væsentligt,   om 
samtUge    Grosserere    deltog    deri.     Det   var   under    Indtryk 
heraf,   at   Stadens   store  ledende   Grossererfirmaer  i   Begyn- 
delsen   af    1790   havde    besluttet    at    fæstne    den    organiske 
Forbindelse  til  Varetagelse  af  fælles  Interesser  ved  at  knytte 
strammere    og    snævrere    Baand    imellem    sig.     Den    første 
Marts    det   nævnte   Aar   havde   39    Grosserere   indgaaet   en 
formelig  Konvention  om  regelmæssig   at   mødes  hver  første 
Mandag  i  Maaneden  efter  Formandens  og  de  Ældstes  nær- 
*  mere  Tilsigelse  og  at  holde  en  Skriver  til  at  optage  en  Pro- 
tokol over  Forhandlingerne  og  Beslutningerne. 

Dermed  var  Regeringen  fuldstændig  tilfreds,  thi  man 
havde  nu  Sikkerhed  for,  at  det  Organ,  man  ønskede  at  have 
til  sin  Raadighed,  var  i  stadig  Funktion.  Men  alligevel 
vedblev  Forholdet  altsaa  at  være  det,  at  naar  en  Grosserer 
havde  vundet  Borgerskab,  havde  han  Ret  til  at  indtræde 
i   Societetet,   men   ansaas   derimod   ikke   for   at   have   Pligt 

dertil. 

En  lignende  Løshed  var  der  i  et  andet  Forhold,  nemlig 
i  Henseende  til,  hvorvidt  Grossererne  havde  Eneret  til  at 
deltage  i  de  egenthge  Børsforretninger.  Man  erindre,  at 
Christian  IV's  Børs  egentlig  slet  ikke  var  nogen  Børs  i  Or- 
dets tekniske  Forstand:  det  ejendommehge  ved  en  saadan 
er  netop,  at  Varerne  ikke  er  til  Stede,  men  at  Køberne  og 
Sælgerne    blot    kommer    sammen    for    at    handle    om    dem. 

Christian  IV's  Børs  var  derimod  en  Samling  Boder,  altsaa 
et  Slags  moderne  Varemagasin.  Kun  et  enkelt  Rum  ])lev 
efterhaanden  forbeholdt,  hvad  man  kaldte  Købmændenes 
Forsamlinger,  og  dette  afskildredes  i  Borstiden  mere  eller 
mindre  fuldkomment  —  som  endnu  mange  Ældre  vil  mindes, 
var  der  helt  op  i  forrige  Aarhundrede  en  stadig  Gennemgang 
for  Publikum  gennem  Børsen,  men  Borstj eneren  skulde 
da  paase,  at  de  Forbigaaende  ikke  forstyrrede  de  egentlig 
Børssøgende.  Nu  var  det  utvivlsomt  i  Aarene  omkring 
1800  Administrationens  Opfattelse,  at  Adgangen  til  Børsen 
o:  den  egentlige  Børs  i  Børsbygningen,  ved  den  af  Commerce- 
Forordningen  af  1742  trufne  Ordning  var  forbeholdt  Gros- 
handlerne, Mæglerne  og  Skipperne.  I  de  første  Aaringer 
af  det  19.  Aarhundrede  blev  det  imidlertid  ganske  alminde- 
ligt, at  alle  mulige  Folk  handlede  paa  Børsen.  Det  var  ikke 
mindst  derfor,  at  Fdg.  22.  December  1808  om  Børsens  Hol- 
delse indsatte  en  Borsinspektør.  Men  heller  ikke  denne 
lykkedes  det  paa  nogen  Maade  at  holde  Publikumsdelta- 
gerne  udenfor  Børsen.  Imidlertid  var  det  dog  efter  Børs- 
forordningens Givelse  blevet  Almenheden  klart,  at  egentlig 
kun  Grosserere  havde  Ret  til  at  gøre  virkelige  Børsforret- 
ninger, og  dette  har  utvivlsomt  bidraget  til,  at  Antallet 
af  Grosserere  voksede.  Ved  Aarsskiftet  1814/15  var  der  217 
Grosserere  ifølge  Borgerskab  og  24  med  Attest,  altsaa  til- 
sammen 241  —  det  vil  altsaa  sige  det  tredobbelte  af  An- 
tallet ved  Aarhundredets  Begyndelse.  Man  vil  forstaa,  at  med 
Datidens  Lokaleforhold  gjorde  dette  store  Tal  .det  vanskeligt 
at  holde  Societetsforsanilinger,  da  enhver  af  disse  241  jo 
havde  Ret  til  naarsomhelst  at  indmelde  sig  i  Societetet. 

Der  var  saaledes  Omstændigheder  nok,  baade  alminde- 
lige og  specielle,  som  gjorde  det  nødvendigt  og  i  høj  Grad 
ønskeligt,   at  der  blev  truffet  en   Nyordning  om  alt,   hvad 

der  vedrørte  Grossererne,  selvfølgelig  i  første  Række  med 
Hensyn  til  deres  Næringsberettigelse  og  dennes  Afgræns- 
ning overfor  Detailhandelen. 

Det  var  derfor  højst  naturligt,  at  der  i  Forsommeren 
1812  blev  nedsat  en  kgl.  Kommission  med  dette  Formaal. 
Ved  et  kgl.  Reskript  af  18.  Juni  gaves  der  det  danske  Can- 
celli  Meddelelse  om,  at  Kongen  ønskede  nedsat  en  Kom- 
mission »for  at  gøre  Forslag  om,  hvorledes  Grænserne  for 
de  forskellige  Slags  Handelsberettigelse  rettest  kunde  være 
at  fastsætte,  samt  hvad  særdeles  Phgter  og  Rettigheder 
der  kunde  være  at  foreskrive  og  tilstaa  saavel  Grossererne 
for  sig  som  og  enhver  af  de  forskellige  Slags  Detailhster, 
alt  med  særdeles  Hensyn  til  Kjøbenhavn«.  Til  at  indtræde 
i  denne  Kommission  udnævntes  i  samme  Reskript  Kon- 
ferensraad  Christian  Knudsen,  som  var  første  Deputeret  i 
Cancelhet,  Etatsraad  og  Grosserer  H.  R.  Saabye,  Justits- 
raad  og  Assessor  Bærens,  Justitsraad  og  Kommitteret  i 
Commerce-Collegiet  Schnndt-Phiseldeck,  Justitsraad  og  Raad- 
mand  Frederik  Hammerich  (paa  Magistratens  Vegne^)  samt 
Grosserer  Johan  Schartau.  De  Paagældende  fik  Meddelelse 
herom  den  18.  Juni,  og  den  25.  s.  M.  udfærdigedes  Kom- 
missoriet efter  allerhøjeste  Befaling. 

Christian  Knudsen,  der  blev  Kommissionens  Formand, 
nød  megen  Anseelse  indenfor  Centraladministrationen  paa 
Grund  af  sin  Kundskabsfylde,  Embedsiver  og  sunde  Dømme- 
kraft. Han  døde  imidlertid  allerede  den  1.  April  1813,  og 
der  blev  ingen  anden  udnævnt  i  hans  Sted.  Ogsaa  Assessor 
Bærens  døde,  inden  Kommissionens  Betænkning  blev  afgivet. 
Om  Schmidt-Phiseldecks  Personlighed  og  Betydning  hen- 
vises til  den  ovenfor  Side  78/79  givne  Skildring.  Det  karak- 
teristiske ved   Sammensætningen   turde  imidlertid   være,   at 

^)  Raadmand  1806-21.  Borgmester  1821-37. 

Formanden  og  et  andet  fremragende  Medlem  af  Societetet 
fik  Sæde  i  denne  Syvmandskommission,  hvori  Grossererne 
saaledes  fik  tvende  betydende  Talsmænd  for  deres  Interesser 
og  grundet  Haab  om,  at  der  vilde  blive  taget  gyldigt  Hen- 
syn til  disse.  Særlig  gjaldt  dette  for  Saaby  es  Vedkommende. 
Han  var  ikke  alene  Societetets  Formand,  men  havde  i  en 
Aarrække  været  Associé  i  det  højt  ansete  Ryberg'ske  Han- 
delshus. 

Betydningen  af,  at  Grosserer-Elementet  fik  saa  stor 
Indflydelse  gennem  Kommissionens  Sammensætning,  under- 
stregedes yderligere  ved  den  Bestyrtelse,  som  dens  Ned- 
sættelse vakte  blandt  Stadens  Detailhandlere.  Formændene 
for  samtlige  Detailhandlerlaug  indgav  allerede  den  30.  Juni, 
altsaa  faa  Dage  efter,  at  Kommissionen  var  bleven  kon- 
stitueret, et  Andragende  til  Kongen  om,  at  Handelslaugene 
maatte  faa  hver  en  Repræsentant  i  Kommissionen.  De  fandt 
det  betænkehgt,  at  i  en  saadan  Kommission  de  ^3  var  Em- 
bedsmænd og  kun  V3  Borgere  '  og  Handlende,  men  endnu 
værre  var  det  naturligvis,  at  disse  sidste  alene  var  Grosserere 
»og  altsaa  kun  af  een  Klasse«.  Laugenes  Ønske  om  Reprsé- 
sentation  var  »ikke  fremsat  af  Egennytte  eller  af  en  lav 
Hensigt,  men  alene  i  det  Øjemed,  at  Deres  Majestæts  lands- 
faderlige Hensigt  med  Deres  allernaadigste  Reskript  der- 
ved muligen,  efter  vore  ringe  Tanker,  bedst  opnaas«. 

Paa  Kongens  Opfordring  ytrede  Cancelliet  herom,  at 
det  ikke  fandt  det  nødvendigt,  at  Interessenter  fra  disse 
Laug  blev  »bestandige  Medlemmer  af  Kommissionen  —  der- 
imod vilde  .det  vel  være  gavnligt,  at  En  paa  hvert  af  disse 
Laugs  Vegne  tiltræder  Kommissionen,  naar  deri  afhandles 
noget,  som  vedkommer  enten  Laugene  i  Almindelighed 
eller  Grænserne  mellem  disse  og  Grossererne«.  Og  i  Over- 
ensstemmelse hermed  blev  der  ved  kgl.  Reskript  af  13.  Juli 

givet  Formændene  for  samtlige  Handelslaug  i  Kjøbenhavn 
Paalæg  om  paa  denne  Maade  at  være  til  Raadighed  for  Kom- 
missionen. Men  at  trænge  ind  i  denne,  komme  til  at  deltage 
i  dens  Overvejelser  og  dens  Arbejde,  endsige  præge  dens 
Betænkning,  naaede  Detailhandlerne  altsaa  ikke. 

Der  er  det  mærkelige  ved  denne  Kommissions  Ned- 
sættelse, at  den  ikke  skete  paa  noget  af  Collegiernes  Fore- 
stilling, men  det  ovennævnte  kongelige  Reskript  blev  i 
fuldt  udarbejdet  Stand  tilstillet  Cancelliet  til  Udfærdigelse. 
Naar  Grosserer-Elementet  ene  var  repræsenteret  i  Kommis- 
sionen, og  dette  senere  understregedes  ved,  at  det  næg- 
tedes Detailhandlerne  at  faa  noget  Medlem  ind  deri,  saa 
stemmede  dette  altsaa  med  selve  Kongens  Villie.  Det  er 
da  naturligt  at  spørge  om,  hvad  eller  hvem  der  har  paavirket 
ham  i  saa  Henseende  og  derved  overhovedet  foranlediget, 
at  han  tog  dette  opsigtvækkende  Initiativ. 

Herom  lader  sig  intet  positivt  oplyse.  Men  Nøglen  til 
Gaadens  Løsning  er  utvivlsomt  at  søge  i  den  ovenfor  saa 
udførlig  omtalte  Plakat  af  1.  Oktober  1810.  Denne  var, 
som  vi  vil  have  set,  i  fremtrædende  Grad  de  højere  Em- 
bedsmænds Værk  —  man  sporer  stadig  hos  disse  i  hele  denne 
Periode  en  vis  halvdulgt  Uvilje  overfor  de  store  og  rige 
Grosserere.  Men  det  var  omvendt  for  disse,  at  Kongen 
netop  i  hine  Aar  havde  Brug.  Intet  er  mere  ejendommeligt 
end  de  store  Groshandlerfirmaers  Stilling  under  Krigen. 
Som  ovenfor  skildret,  var  det  netop  dem,  der  først  og  sidst 
ramtes  af  Krigens  Følger,  saa  vist  som  det  var  Storhandelen 
og  Fragtfarten,  der  lidt  efter  lidt  lagdes  øde.  Særdeles  ilde 
maa  det  derfor  have  berørt  dem  at  se  det  Indgreb  i  deres 
Næringsrettigheder,  som  Plakaten  af  1.  Oktober  1810  be- 
tød. Og  ikke  nok  hermed:  samtidig  med  at  de  maatte 
fmde  sig  i  at  se  deres  Velstand  rystet  i  sin  Grundvold,  blev 

de  ovenikøbet  ved  kongelig  Ordre  eller  Overtalelsestvang 
nødsagede  til  at  stille  de  Ressourcer,  som  de  i  deres  pri- 
vate Virksomhed  havde  saa  ekstragod  Brug  for,  til  Staten 
og  Finansstyrelsens  Raadighed. 

Foruden  alle  de  andre  Laan,  som  Regeringen  i  Løbet 
af  Krigen  optog  indenlands  og  udenlands  —  og  hvoraf 
enkelte  er  bleven  omtalt  i  det  foregaaende  —  maatte  nemlig 
de  kjøbenhavnske  Grosserere  Gang  paa  Gang  forstrække 
Finanserne  med  Hamborger  Banco,  altsaa  med  andre  Ord: 
med  Vekselkrav  paa  Udlandet,  der  gjaldt  som  rede  Sølv 
og  derfor  af  Staten  kunde  benyttes  til  Dækning  af  dens 
udenrigske  Gældsforpligtelser. 

Forinden  Krigen  var  Kjøbenhavns  Bors  ret  godt,  ja 
ofte  rigeligt  forsynet  med  Veksler  paa  Udlandet,  i  første 
Række  Hamborg,  dernæst  ogsaa  Amsterdam  og  London. 
Disse  Vekselkrav  skabtes  dels  ved  Udførslen  af  vore  egne 
Produkter,  dels  ved  K^jobenhavns  betydelige  Genudførsel 
af  oversøiske  Artikler,  dels  endelig  ved  vor  Fragtfart  for 
andre  Nationer.  Under  de  store  Krige  i  Slutningen  af  det 
18.  og  Begyndelsen  af  det  19.  Aarhundrede  havde  ikke 
mindst  vor  Skibsfart  under  det  neutrale  danske  Flag  skaffet 
os  store  Indtægter  udenlandsfra,  og  den  ofte  omtalte  Mel- 
lemhandel mellem  China,  Ostindien,  Vestindien  og  Ame- 
rika paa  den  ene  Side  og  Ostersøpladserne  paa  den  anden 
Side  maatte  selvfølgelig  ligeledes  give  os  store  Fordringer 
paa  fremmede  Valutaer.  Hertil  kom  endelig  de  norske 
Tratter,  hidrørende  fra  Produktudforsel  og  Fragtfart,  hvilke 
saa  at  sige  alle  gik  til  Kjøbenhavn  som  Remisser  for  Til- 
førsler fra  Danmark  af  Korn,  Kolonial-  og  INIanufakturvarer. 

Som  ovenfor  skildret,  drev  de  danske  Finanser  gennem 
Regeringens  saakaldte  Bancokontorer  i  Kjøbenhavn  og  Al- 
tona    livlige    Vekseltransaktioner    med    forskellige    Handels- 

huse  i  Altona  og  Hamborg,  der  havde  aabnet  disse  Kon- 
torer Blancokrediter,  Ugesom  ogsaa  mellem  de  tvende  Banco- 
kontorer  indbyrdes.  Under  normale  Forhold  havde  Finan- 
serne heller  ikke  haft  nogen  Vanskelighed  ved  at  forsyne 
sig  med  fremmed  Valuta  paa  Kjøbenhavns  Børs,  og  naar 
der  omvendt  af  og  til  paa  denne  var  Knaphed  herpaa, 
kunde  Finanserne  paa  deres  Side  støtte  de  herværende 
Købmænd  ved  at  sælge  dem  lange  Veksler  paa  Banco- 
kontoret  i  Altona. 

Da  Krigen  brød  ud,  var  Regeringen  netop  i  stor  Veksel- 
gæld dels  ved  løbende  Veksler  paa  Bancokontoret  i  Altona, 
dels  overfor  sine  Forbindelser  i  denne  Stad  og  i  Ham- 
borg. Denne  Vekselkredit  maatte  enten  remitteres  eller 
forlænges,  altsaa  Vekseltransaktionerne  fortsættes.  Med 
Krigens  Udbrud  tilstoppedes  imidlertid  alle  de  ovenfor 
nævnte  Kilder,  hvorfra  fremmed  Valuta,  navnlig  altsaa 
Hamborger  Valuta,  regelmæssig  flød  ind  paa  Kjøben- 
havns Bors:  Skibsfarten  standsedes.  Mellemhandelen  ind- 
skrænkedes ganske  væsentligt.  Udførslen  af  vore  egne  Pro- 
dukter hæmmedes  eller  hindredes.  Som  alt  berettet,  var 
det  imidlertid  saa  heldigt,  at  der  ved  Krigens  Begyndelse 
laa  store  Oplag  af  Kolonialvarer  i  Kjøbenhavn,  saa  at  vi 
endog  en  Tid  kunde  sende  en  Del  deraf  til  selve  Hamborg. 
Efterhaanden  som  disse  Lagre  realiseredes,  fremkom  der 
her  paa  Børsen  adskilhge  Veksler  paa  Udlandet,  og  det  blev 
saaledes  heller  ikke  vanskeligt  for  Finanserne  at  forsyne 
sig  i  Slutningen  af  Aaret  1807  og  næsten  hele  Aaret  1808. 
Det  var  betydelige  Summer,  det  drejede  sig  om:  i  de  to 
første  Aar  efter  Krigen,  indtil  Juli  Maaned  1809,  maatte 
saaledes  Finanserne  sørge  for  Købet  af  over  9  Mill.  %  Banco. 
I  Almindelighed  synes  det  at  være  gaaet  saaledes  til,  at 
Bancokontoret  købte  direkte  hos  de  eksporterende  Handels- 

huse  kort  Banco  og  til  Gengæld  solgte  de  Købmænd,  der 
paa  Børsen  søgte  Remisser  til  udenlandsk  Betaling,  3  å 
4  Maaneders  Veksler  paa  Bancokontoret  i  Altona.  At  saa- 
ledes  det  naturlige  Betalingsmateriale,  Sigtveksler  og  korte 
Veksler,  derved  i  temmelig  stort  Omfang  blev  taget  bort 
fra  selve  Borsomsætningen,  turde  maaske  have  bidraget 
sit  til  det  tidligere  omtalte  Ophor  af  Vekselnoteringerne. 

Gang  paa  Gang  havde  imidlertid  Finanserne  ingen  Mid- 
ler til  at  købe  Bancovekslerne  hos  Stadens  Handlende, 
men  maatte  laane  dem  hos  disse. 

Allerede  i  September  1808  paalagde  Kongen  Schimmel- 
mann  at  henvende  sig  til  Firmaerne  de  Coninck,  Ryberg, 
Erichsen,  Duntzfelt,  Brødrene  Tutein,  D.  Tutein,  Con- 
stantin  Brun,  Meyer  &  Trier,  G.  L.  Becker,  Biigel  og  An- 
dresen &  Smith  og  opfordre  dem  til  ved  frivillig  Overtagelse 
og  Fordeling  mellem  sig  indbyrdes  at  afgive  ialt  3  Mill. 
%  Banco  mod  Tilbagebetaling  efter  henholdsvis  6  og  9  Maa- 
neder,  imod  at  Tilbagebetalingen  hgeledes  skete  i  Banco, 
og  at  Kapitalen  forrentedes  med  4  pCt.  i  Courantsedler 
til  en  Kurs  af  165.  De  nævnte  Firmaer  gik  ind  herpaa  og 
tegnede  sig  fra  1.  Januar  1809  for  906,000  ^  Banco  at  til- 
bagebetale efter  6  Maaneders  Forløb,  83,000  %  at  tilbage- 
betale efter  9  og  1,624,000  %  at  tilbagebetale  efter  12  Maa- 
neders Forløb.  Da  ved  Midten  af  1809  de  første  Renter 
skulde  erlægges,  maatte  Staten  søge  om  Prolongation  mod 
en  Forhøjelse  af  Renten  til  4V2  ^  5  pCt. 

Efter  Opfordring  paatog  dernæst  de  fleste  af  de  nys- 
nævnte Handelshuse  sig  i  Begyndelsen  af  1810  at  forstrække 
Banken  med  1  Mill.  Banco  mod  V2  pCt.  maanedlig  Pro- 
vision plus  V2  pCt.  maanedlig  Diskonto,  begge  Dele  i  Species 
eller  Banco,  og  desuden  Sikkerhed  for  Belobet  i  3  Maaneders 
Veksler  halvt  i  Species,  halvt  i  Courant  til  en  Kurs  af  450. 

I  August  s.  A.  maatte  Staten  atter  afslutte  et  Laan 
med  Handelshusene  Ryberg,  Blachs  Enke,  Meyer  &  Trier, 
Brødrene  Tutein,  Biigel  og  Duntzfelt  paa  1  Mill.  Banco 
straks  og  eventuelt  200,000  til  Midten  af  Oktober  mod 
4  pCt.  Rente  i  Species  eller  Banco  og  en  Præmie  af  25  Rdl. 
Sp.  i  3V2  pCt.'s  konsignable  Bankfonds  for  hvert  Indskud 
af  hver  100  Rdl.   Species  eller  Banco. 

Da  endehg  D.  A.  Meyer  i  Eftersommeren  1811  efter 
Aftale  med  Kongen  begyndte  sine  alt  ovenfor  omtalte  Kurs- 
operationer,  var  det  et  Led  i  hans  Plan,  at  der  maatte  skafTes 
Bancokontoret  den  fornødne  Valuta  til  at  understøtte  de 
reelle  Handlende,  som  havde  legitimt  Brug  for  udenlandske 
Remisser,  og  saaledes  forebygge,  at  de  søgte  dem  paa  Bør- 
sen og  derved  kom  til  at  gribe  ind  i  den  Regulering  af  Kur- 
sen, hvortil  de  Meyer'ske  Operationer  sigtede  —  han  vilde 
nemhg  indrette  det  saaledes,  at  alle,  som  her  købte  og 
solgte  Banco,  skulde  henvende  sig  til  ham  og  underkaste 
sig  hans  nærmere  Prøvelse  af  de  til  Grund  liggende  Forret- 
ningers Natur.  Til  Basis  for  sine  Manøvrer  fik  han  derfor 
arrangeret  det  saakaldte  tvungne  Bancolaan  hos  Grosserer- 
Societetet. 

I  den  Redegørelse  for  disse  Forhold,  som  hans  davæ- 
rende Associé  M.  L.  Nathanson  udgav  i  1857,  henvises  der 
i  saa  Henseende  til  et  kgl.  Reskript  af  25.  September  1811, 
hvorom  det  hedder,  at  da  det  ikke  findes  hverken  i  Re- 
skriptsamlingen eller  i  Collegialtidenden,  vil  han  meddele 
det  in  extenso.  Ved  denne  Gengivelse  er  der  den  Mær- 
kelighed, at  den  paagældende  Skrivelse  fra  E.  H.  Schim- 
melmann,  hvori  Reskriptet  indeholdes,  er  stilet  til  7 
navngivne  Handelshuse.  Selve  den  paagældende  Origi- 
nalskrivelse findes  imidlertid  i  Børsens  Arkiv,  og  det 
fremgaar  heraf,    at    den    er  stilet    til    Grosserer-Socieieiet  og 

fremtræder  med  en  Tilføjelse  fra  Schimmelmanns  Side, 
der  ikke  forefindes  i  Hr.  Nathaiisons  Gengivelse.  Det  turde 
derfor  være  af  Interesse  nu  at  lade  den  hele  Skrivelse  frem- 
komme i  sin  nøjagtige  Form: 

»Haus  Majestæt  Kongen  har  under  25de  dennes  allernaadigst  be- 
haget at  reskribere  til  mig  saaledes: 

»Ved  at  folge  Gaugen  af  de  Handels-  og  Vekseltransaktioner,  som  har 
nærmest  Indflydelse  paa  Kursen  og  Pengevæsenet,  med  ufravendt  Op- 
mærksomhed, har  Vi  ikke  uden  særdeles  Mishag  maattet  erfare,  at  der 
iblajult  dem,  som  under  Navn  af  Handlende  besoger  Kjøbenhavns  Børs, 
gives  nogle,  der  synes  at  have  valgt  sig  til  Hovedbeskæftigelse  at  anvende 
alle  de  kunstige  Midler,  de  kan  udfinde,  for  at  nedsætte  Værdien  af  danske 
Couranlbanksedler  og  Repræsentativer.  Blandt  disses  Kunstgreb  horer 
det  at  opkøbe  Banco  ikke  blot  for  den  Kapital  i  dansk  Courant,  de 
virkeligen  ejer,  men  og  for  de  ubegrænsede  Kreditsummer,  de  veed  at 
sætte  sig  i  Besiddelse  af,  dels  ved  at  bringe  og  holde  i  Omløb  egne  ind- 
byrdes Kreditbeviser,  dels  ved  at  pantsætte  eller  lade  sig  diskontere  paa 
det  Banco,  de  en  Gang  har  opkobt,  hvorved  de  stedse  har  nye  Midler 
i  Hænde  til  endmere  at  opdrive  Prisen  paa  Banco  og  derimod  at  ned- 
sætte de  danske  Penges  Kredit. 

Formaalet  for  deres  vindesyge  Spekulationer  er  at  drage  Fordel  af 
Vore  Finansers  eller  Vort  Bancokontors  Behov  og  Trang  til  rede  Penges 
eller  EfTekters  AnskafTelse  for  de  Udbetalinger,  som  efter  Omstændig- 
hedernes Medfør  lettehgen  kan  beregnes  at  være  uomgængelig  nødvendig. 
De  søger  saaledes  paa  Statens  og  Borgersamfundets  Bekostning  at  til- 
fredsstille en  Vindesyge,  der  vanærer  deres  personlige  Karakter  og  ned- 
værdiger ved  saadan  Fremgangsmaade  den  Agtelse,  som  den  hæderlige 
Handelsstand,  paa  slige  uværdige  Medlemmer  nær,  har  velgrundet  For- 
dring paa. 

Den  Skaansel,  hvormed  Vi  hidtil  har  valgt  at  gaa  frem,  for  ikke  at 
træffe  den  Skyldfrie  med  den  Skyldige  og  for  saa  lidet  som  muligt  at  lægge 
Baand  og  Indskrænkningei  paa  uskadelige  Handelsoperationer,  har, 
som  Vi  fornemmer,  tjent  til  endmere  at  forøge  de  skadelige  Agioteurers 
Frækhed. 

Stalskredilens  Opretholdelse,  Vore  samtlige  Undersaatters  Vel  og 
Vedligeholdelsen  af  Handelsstandens  Agtelse  opfordrer  Os  derfor  lige 
kraftigen  til  at  sætte  Grænser  for  Agioteurernes  Uvæsen,  og  Vi  kan  med 
Sikkerhed  regne  paa,  at  Vi  heri  vil  mode  virksomst  Understoltelse  af  de 
flere  blandt  Kjøbenhavns  Handlende,  der  ved  foregaaende  Lejligheder 
til  Vor  allerhøjste  Tilfredshed  har  lagt  for  Dagen  det  Sindelag  mod  Fædrene- 
landet og  Os,  som  sømmer  Borgeren  og  hædrer  Undersaatten. 

Som  det  første  og  væsentligste  Skridt  til  at  naa  Maalet  har  Vi  aller- 
naadigst  besluttet  at  sætte  Vort  Bancokontor  ud  af  den  Xodvendighed  at 
søge  de  behovende  rede  Fonds  paa  Kjøbenhavns  Bors  og  derimod  ved 
Understøttelse  af  de  reelle  Handlende  at  forskaffe  samme  de  Summer, 
som  udfordres  til  at  dække  dets  Gæld  og  hæve  dets  Vekselcirkulation. 

I  saa  Henseende  vil  Vi  allernaadigst  have  Dig  ovei  draget,  at  Du  ved 
at  meddele  Grosserer-Societetet  i  Almindelighed  samt  Hoveddeltagerne 
i  Laanet  af  10.  August  1810  i  Særdeleshed  Indholdet  af  dette  Vort  Re- 
skript tillige  underretter  dem  om,  at  det  er  Vor  allerhøjste  Vilhe  og  Be- 
slutning, at  et  Laan  af  4,000,000  Mk.  Banco  til  foranforte  Øjemed  skal 
tilvejebringes  af  samtlige  Kjøbenhavns  Handlende  saavel  som  dem,  der 
har  sogt  og  søger  Kjøbenhavns  Bors.  For  at  opnaa  dette  paa  en  Maade, 
som  Vi  anser  mest  overensstemmende  med  de  Handlendes  Ønsker,  vil  Vi 
allernaadigst  have,  i  Kraft  af  nærværende,  anordnet  en  Komite  be- 
staaende  af  følgende  Handlende,  nemlig  Konsul  og  Ridder  Saabye,  Agent 
Erichsen,  D.  A.  Meyer,  Biigel,  F.  Tutein  og  D.  Tutein  og  Chevalier, 
hvilken  Komite  skal  tiltrædes  af  begge  Direktørerne  for  Vort  Banco- 
kontor. Denne  Komite  skal  være  bemyndiget  til  at  fremkalde  alle  og 
enhver  uden  Undtagelse,  som  soger  Kjøbenhavns  Bors,  og  af  dem  forlange, 
at  de  efter  Evne  skal  deltage  i  det  udfordrende  Laan  af  4,000,000  Mk. 
Banco;  paa  samme  Maade  og  i  samme  Henseende  skal  Komiteen  end- 
videre være  bemyndiget  til  at  fremkalde  Indvaanere  i  Kjobenhavn,  der 
ikke  søger  Børsen,  men  om  hvilke  det  iøvrigt  er  bekendt,  at  de  er  i  Be- 
siddelse af  Banco.  De  Oplysninger,  Komiteen  maatte  behøve  af  Mæglere 
eller  andre  offenthge  Embedsmænd,  skal  disse  være  pligtige  uvægerligen 
at  meddele  samme,  og  i  Særdeleshed  skal  Borskommissæren  gaa  Komiteen 
til  Haande  ved  at  opgive  de  Personer,  som  søger  Borsen. 

Ligesom  Vi  sætter  den  allernaadigste  Tillid  til  ovenanførte  af  Os  ud- 
nævnte Komites  Medlemmer,  at  de  indbyrdes  efter  Samvittighed  vil 
ansætte  sig  til  Deltagelse  i  Laanet,  efter  deres  virkelige  Evne,  saa  vil  Vi 
og  endvidere  have  samme  allernaadigst  overdraget  i  Tilfælde,  hvor  de  for 
samme  fremkaldte  Personer  mod  Formodning,  hverken  ved  Komiteens 
Tilskyndelser  eller  Formaninger,  maatte  være  at  formaa  til  at  deltage  i 
Laanet  i  saadant  Forhold,  som  Komiteen  efter  sin  Overbevisning  anser 
at  være  svarende  til  den  Fremkaldtes  virkelige  Evne,  da  derom  at  ind- 
sende allerunderdanigst  Beretning,  som  af  Dig  bliver  Os  at  forelægge  til 
nærmere  allerhøjeste  Bestemmelse,  hvorledes  der  skal  forholdes  med  at 
ansætte  dem  til  Deltagelse  i  Laanet,  der  paa  saadan  Maade  maatte  be- 
findes vrangvillige. 

De  Bidrag  til  Laanet,  som  for  Komiteen  tegnes  og  af  samme  antages, 
vil  til  Vort  Bancokontor  blive  at  indbetale  i  5  maanedlige  Terminer,  nemlig 
i  November  og  December  Maaneder  d.  A.  og  i  Januar,  Februar  og  Maits 

Maaneder  næstkommende,  Bancokontorets  Veksler  og  Beviser  for  ældre 
optagne  Laan  i  Banco,  som  inden  Marts  Maaneds  Udgang  1812  er  for- 
faldne til  Betaling,  modtages  som  Valuta  med  Fradrag  af  Diskonto. 

For  Laanets  Tilbagebetaling  vil  Vi  allernaadigst  have  bestemt  følgende 
Afdragsterminer: 

I  September  1812 10  pCt. 

I  December  1812 10  pCl. 

I  Aaret  1813  i  4  /remaanedlige  Terminer 40  pCt. 

og  i  Aaret  1814  ligeledes 40  pCt. 

Medens  den  laante  Kapital  indestaar  i  Vor  Kasse,  tilstaas  og  beregnes 
Kreditor  4  pCt.  aarlig  Rente  i  Banco,  hvorhos  endvidere  tilstaas  en  Præmie 
af  40  Rdl.  dansk  Courant  for  hver  100  Rdl.  Banco,  som  til  Laanet  ind- 
skydes, saaledes  at  den  Indskydende  for  bemeldte  Præmies  Beløb  erholder 
af  Os  garanterede  Obligationer  betalelige  i  5  Aar  med  Vs  hvert  Aar  og 
imidlertid  bærende  4  pCt.  Rente. 

For  at  dække  Forrentningen  og  Tilbagebetalingen  af  dette  Laan  som 
og  af  de  Laan,  Vi  ligeledes  er  sindede  at  optage  hos  de  Handlende  paa  andre 
Steder  i  vore  Riger  og  Lande,  og  hvormed  Vore  Finansers  fremtidige  Be- 
hov skal  blive  sikret,  vil  Vi  nærmere  være  betænkte  paa  at  udskrive  en 
taalelig  Skat  i  Sølv  eller  rede  Værdi.  Ved  disse  Foranstaltninger  og  ved 
den  strenge  Opmærksomhed,  med  hvilken  Vi  herefter  agter  at  sætte 
Skranker  for  Agioteurernes  Kunstgreb,  men  fremfor  alt  ved  den  bered- 
villige Medvirkning,  Vi  i  et  Anliggende  som  dette,  hvor  det  gælder  om 
Fædrenelandets  Vel,  sikkert  vil  finde  hos  Vore  tro,  hengivne  Undersaatter 
blandt  Handelsstanden,  haaber  Vi  at  se  Agiotagens  videre  fordærvelige 
Følger  standsede  —  men  skulde  Vort  landsfaderlige  Haab  ikke  opfyldes, 
da  vil  Omsorgen  for  det  Heles  Vel  paalægge  Os  den  ubehagelige  Pligt  at 
vælge  strengere  Forholdsregler«. 

Idet  jeg  herved  efterkommer  Hans  Majestæts  Befaling,  skulde  jeg 
blot  tilføje,  at  alle  Bevæggrunde,  der  kan  være  vigtige  for  den  danske 
Stats  Borgere,  opfordre  til  at  anvende  det  Yderste  for  at  opfylde  Kongens 
allernaadigste  Hensigter,  og  nærer  jeg  det  Haab  snart  over  Sagens  Ud- 
fald at  kunne  fremlægge  en  til  Hans  Majestæts  Forventninger  svarende 
allerunderdanigst  Beretning. 

Kjobenhavn,  d.  28.  Sept.  1811. 

E.  H.  Schimmelmann. 

Til 
Grosserer-Societetet  i  Kjøbenhavn.«^ 


^)  Det  i  Nathansons  lille  Skrift  gengivne  Brev  er  a  åbenbart  den  Skrivelse,  hvor- 
ved Indholdet  af  ovennævnte  Henvendelse  til  Societetet  er  kommuniceret  Medlemmerne 
af  den  i  samme  nævnte  Komite. 

Af  Grev  Schimmelmaiins  egenhændige  Tilføjelse  frem- 
gaar  det,  at  han,  i  Modsætning  til  hvad  Nathanson  stedse 
formoder  om  ham,  saa  langt  fra  stillede  sig  vrangvillig 
overfor  det  af  Mever  forcslaaede  Skridt,  at  han  tværtimod 
gav  det  sin  personlige  Anbefaling  og  derved  forøget  Vægt 
overfor  Societetet,  hos  hvis  Medlemmer  han  nu  en  Gang 
fra  gammel  Tid  havde  en  høj   Stjerne. 

De  i  Henvendelsen  antydede  Tvangsforholdsregler  blev 
der  ingen  Brug  for.  Laanet  kom  til  ialt  at  indbringe 
1,178,000  Specier.  Som  det  vil  ses,  kunde  der  til  Laanets 
Ydelse  saavel  anvendes  Bancokontorets  Veksler  som  Be- 
viserne for  de  tidligere  Laan,  der  skulde  tilbagebetales 
1812,  saaledes  at  Laanet  delvis  blev  en  Prolongation  af 
de  tidligere  Laan.  Det  fortjener  iøvrigt  at  bemærkes,  at 
der  for  dette  Laan  af  1811  ingensomhelst  Sikkerhed  blev 
stillet  fra  Statens  Side,  Kreditorerne  maatte  nøjes  med 
simple  Forskrivninger. 

Den  Villighed,  hvormed  dette  saavel  som  de  tidhgere  Laan 
blev  givet,  vakte  i  høj  Grad  Kongens  Paaskonnelse.  Som  et 
Udslag  heraf  fremsendte  Schimmelmann  under  28.  Januar 
1812  følgende  kgl.  Skrivelse  til  Societetet:  »Ved  i  Alminde- 
lighed at  hense  paa  de  forskellige  Lejligheder,  hvorved  Kjø- 
benhavns Grosserere  og  Handlende  paa  den  umiskendeligste 
Maade  har  lagt  for  Dagen  deres  Hengivenhed  for  Os  og  deres 
dermed  forbundne  Attraa  efter  at  understøtte  og  fremme 
almengavnlige  Indretninger  og  fædrenelandske  Anliggender, 
og  ved  i  Særdeleshed  under  nærværende  Krig  at  have  til  Vor 
allerhøjeste  Tilfredshed  modtaget  fyldestgørende  Beviser  paa, 
at  Kjøbenhavns  anseelige  Handelsstand  ikke  tragter  efter 
den  Fordel,  som  skal  vindes  ved  forbuden  og  for  Landet 
skadeligt  Samkvem  og  Handel,  er  det  blevet  til  en  Genstand 
for  Vore  Onsker  at  give  denne  \oy  Residensstads  agtværdige 

Handelsstand  Bevis  paa  Vor  kongelige  Naade  og  Velbe- 
hag. I  dette  Øjemed  har  Vi  allernaadigst  besluttet  at  ud- 
nævne Grosserer-Societetets  Formand,  Konsul  og  Ridder 
af  Danebrogen  H.  R.  Saabye,  som  og  dets  tvende  Ældste, 
Agent  E.  Erichsen  og  Bankdirektør  I.  Prætorius,  til  Vore 
virkelige  Etatsraader  samt  i  denne  Egenskab  at  lade  dem 
Bestallingerne  under  28.  ds.  gratis  meddele«. 

Det  fremgaar  noksom  heraf,  at  Kongen  omfattede  Sta- 
dens store  Grosserere  med  megen  Sympathi,  ja  ligefrem  følte 
sig  i  Taknemmelighedsgæld  overfor  dem  paa  Grund  af  den 
Beredvillighed,  hvormed  de  i  disse  for  dem  saa  ruinerende 
Aar  støttede  Statens  Finanser.  Ogsaa  ind  i  1812  maatte  Staten 
—  omend  for  mindre  Summer  og  mod  at  stille  Kolonial- 
varer i  Pant  —  ty  til  enkelte  store  Firmaers  Hjælp.  Naar 
man  da  spørger  om:  hvad  er  da  sket  mellem  Udstedelsen 
af  PL  1.  Oktober  1810  og  hin  Junidag  1812,  hvor  den  oven- 
nævnte Kommission  nedsættes,  og  øjensynlig  nedsættes  for 
ligesom  at  give  Grossererne  en  Slags  Oprejsning,  saa  turde 
det  ligge  nær  at  pege,  som  det  ovenfor  er  gjort,  paa  alle 
disse  forskelhge  Bancolaan  og  den  store  Støtte,  som  Gros- 
sererne derved  ydede  deres  Konge.  Det  har  altsaa  været 
ganske  naturligt,  at  han  til  Gengæld  har  villet  hjælpe  dem 
med  at  faa  de  af  hans  Cancelli-Embedsmænd  temmelig  for- 
kludrede Næringsforhold  bragt  i  en  ny  og  bedre  Orden. 
Og  i  saa  Fald  er  der  da  heller  intet  mærkeligt  i,  at  han  tager 
Initiativet,  at  det  ovenfor  omtalte  Reskript  pludselig  en 
skønne  Dag  ligger  fuldt  færdigt  paa  Cancelliets  Bord  — 
man  tør  uden  Tvivl  heri  spore  f.  Eks.  en  Mand  som  Etats- 
raad   Saaby  es   direkte   mundtlige   Henstillinger   til   Kongen. 

Desuden  var  der  noget,  som  ved  dette  Skridt  laa  Kon- 
gen særhg  paa  Hjerte.  Dette  fremgaar  af  det  andet  kgl. 
Reskript,  han  i  denne  Sag  tilstiller  Cancelliet,  nemlig  under 

2.  Juli  1812.  Det  hedder  heri:  »Da  det  har  tildraget  sig 
Vor  allerhøjeste  Opmærksomhed,  at  et  saa  stort  Antal 
Fremmede  opholder  sig  her  i  Staden  under  Foregivende 
af  at  have  Handelsforretninger  at  udfore,  saa  vil  Vi  herved 
allernaadigst  have  Vort  Cancelli  paalagt  at  indhente  Be- 
tænkning fra  den  af  Os  anordnede  Kommission  til  at  gøre 
Forslag  angaaende  Grænserne  for  Handelsberettigelse,  om 
det  ikke  kunde  forbydes  saadanne  fremmede  Handlende  i 
Handelsanliggender  at  opholde  sig  her  længere  end  3  Maa- 
neder,  samt  hvilke  Betingelser  og  Indskrænkninger  der 
iøvrigt  kunde  være  at  foreskrive  dem,  som  saaledes  op- 
holder sig  her  i  Handelsanliggender,  hvilken  Betænkning 
med  Vort  Cancelhs  egen  Forestilhng  til  Os  skal  indsendes. 
Ligeledes  vil  Vi  have  Cancelliet  overdraget  at  paalægge 
Politimesteren  her  i  Staden  efter  herom  gjorte  Anmeldelser 
at  forfatte  Navnelister  over  de  fremmede  Handlende,  som 
opholder  sig  længere  end  2  Maaneder,  med  Betegnelse  af 
Vedkommendes  Logis  eller  Bopæl.  Hvis  dette  ikke  skulde 
være  muligt  paa  den  Maade  at  affatte  fuldstændig  For- 
tegnelse, skal  han  offentlig  indkalde  disse  fremmede  Hand- 
lende til  at  mode  hos  sig  inden  en  vis  Tid  og  herefter  ind- 
sende den  paagældende  Fortegnelse  til  Vort  CancelU,  som 
da  har  at  forelægge   Os  samme«. 

Man  støder  her  paa  et  af  Ledemotiverne  i  den  Handels- 
politik, Frederik  VI  dannede  sig  under  Krigen,  og  som 
den  følgende  Udvikling  viser,  havde  han  med  Rette  den 
Fornemmelse,  at  han  paa  dette  Punkt  egentlig  havde  sine 
Embedsmænd  imod  sig  —  men  til  Gengæld  sine  Grosserere 
for  sig.  Ogsaa  i  saa  Henseende  var  hans  Ordre  til  at  ned- 
sætte den  paagældende  Kommission  i  nogen  Maade  et  af 
disse  just  paa  den  Tid  af  ham  saa  hyppig  foretagne  Skridt 
imod  Collegierne. 

19* 

Det  skal  endnu  i  denne  Sammenhæng  berettes,  at  sam- 
tidig med  Kommissionens  Nedsættelse  gaves  der  kgl.  Be- 
faling til.  at  Magistraten  indtil  videre  i  Kjobenhavn 
aldeles  standsede  med  Udstedelsen  af  Borgerskabsbreve. 
Bevillinger  eller  Attester,  hvorved  nogen  erholdt  Beretti- 
gelse til  at  fore  nogen  Vare-  eller  Vekselhandel,  ligesom  ej 
heller  Cancelliet  iovrigt  foreløbig  maatte  give  nogen  Be- 
villing til  liandel  her  i  Staden,  indtil  Ivommissionens  Ar- 
bejde var  endt. 


ommissionen  tog  med  stor  Grundighed  fat  paa 
sit  Arbejde.  Den  begyndte  med  at  indhente 
Detailhandlerlaugenes  Erklæringer  om,  hvorvidt 
det  skulde  kunne  være  foreneligt  med  disses  Interesser,  at 
der  tilstodes  Grossererne  den  af  disse  gennem  saa  mange 
Aar  attraaede  Ret  til  at  afhænde  deres  Varer  ej  alene  en 
gros,  men  ogsaa  en  detail,  derigennem  at  de  fik  Lov  at  ind- 
træde som  [Medlemmer  i  Handelslaugene  uden  iovrigt  at 
opfylde  de  sædvanhge  Betingelser  (Drenge-  og  Læreaar, 
Eksamen  osv.).  Man  vil  efter  det  foregaaende  forstaa, 
at  Detailhandlerne  med  Hænder  og  Fodder  modsatte  sig 
en  saadan  Plan.  Saaledes  skriver  bl.  a.  Oldermanden  for 
Horkræmmerlauget  M.  I.  Tvermoes  under  31.  Marts  1813, 
at  det  selvfølgelig  ikke  vilde  blive  »vore  gamle,  faste  op- 
lyste og  med  velfortjent  Agtelse  hædrede  Grosserere,  der 
vilde  nedtræde  til  Detailhandlerne,  men  fornemmelig  saa- 
danne,  som  ved  at  prunke  med  laante  Fjedre,  f.  Eks.  ved 
at  laane  Fonds  til  Forevisning  og  lade  sig  give  pro  forma- 
Skoder  paa  Skibe,  kunde  være  blevne  indskrevne  i  Gros- 
serer-Societetet«. »Lettelig  kunde  man  fristes  til  den  Tanke, 
at  Grosserer-Societetet  ønskede  for  at  blive  skilt  med  des- 
hge  Medlemmer  paa  en  god  Maade  at  kunne  faa  dem  ind  i 
Handelslaugene«. 

Det  er  forovrigt  i  samme   Skrivelse,   at    Tvermoes  i  An- 

ledning  af  Forslaget  om,  at  der  til  at  vinde  Grossererborger- 
skab kun  skulde  kræves  Formue  og  Indfødsret,  udtaler  følgende 
høje  Tanker  om  den  Stand,  hvori  han  selv  tilsidst  efter 
at  have  nedlagt  sin  Hørkramhandel  havnede:  »Til  at  blive 
en  virkelig,  sig  selv  og  Staten  nyttig  Grosserer,  udkræves 
ikke  alene  et  fint  Geni,  men  ogsaa  at  dette  er  udviklet  ved 
Kundskaber  om  alle  Landes  Handel,  ved  Sprogkyndighed, 
ved  megen  Selvejendom  og  ved  Rejser;  en  Grosserer  maa 
derhos  være  standhaftig,  paa  passende  Maade  tilraade- 
havende  og  forsigtig«. 

Som  alt  nævnt  døde  Knudsen  og  Bærens  under  Kom- 
missionens Arbejde,  som  derpaa  fortsattes  af  de  øvrige 
Medlemmer,  uden  at  nye  traadte  til.  Saa  vidt  man  kan  se, 
har  Krigens  vVf slutning  ved  Freden  i  Kiel  af  14.  Januar 
1814,  naturligt  nok,  foranlediget  en  kritisk  Gennemgang 
af,  hvad  man  indtil  da  var  bleven  enig  om,  og  derefter  af- 
gaves den  endelige  Betænkning  den  4.  Maj  s.  A.  Da  dette 
Dokument  i  mange  Maader  er  grundlæggende  for  det  kjøben- 
havnske  Næringsvæsen,  skal  dets  Indhold  nedenfor  gen- 
gives i  store  Træk. 

»Den  Handlendes  Næring  og  Erhverv  gaar  ud  paa  at 
afsætte  Varer  med  Fordel:  det  er  altsaa  egenthg  Sæl- 
geren af  Varer,  der  karakteriserer  sig  som  Handlende 
—  Køberen  af  Varer  kan  derimod  ikke  egentlig  siges  at 
drive  Handel,   men   bliver  først  at  anse  som  saadan,   naar 

han  igen  afsætter  det  købte .   Den,   der  køber  Partier 

af  Varer,  han  ikke  selv  forbruger  eller  forædler,  kan  umulig 
tænkes  at  have  noget  andet  fornuftigt  Øjemed  med  saadan 
Handling  end  igen  at  afhænde  det  købte.  Men  har  han  nu 
ingen  Berettigelse  til  Salg,  forekommer  det  os  at  være  klart, 
at    han    ved    selve   Købet   viser   at    han    vil    tilsnige    sig    en 

Næringsvej,  som  han  er  uberettiget  til  at  drive  og  altsaa 
intenderer  at  eludere  Loven.«  Derfor  burde,  slutter  Kom- 
missionen videre,  ligesaa  vel  den,  der  køber  Varer  i  Partier 
eller  en  gros,  have  Handelsberettigelse  som  Sælgeren,  vel  at 
mærke  naar  han  ikke  køber  saadanne  Varer,  han  bruger  i 
sin  Bedrift,  ligesom  omvendt  den,  der  sælger  de  Varer,  han 
ikke  har  produceret  eller  forædlet,  behøver  særlig  Handels- 
berettigelse. 

Herefter  bestemmes  »det  legale  Begreb  om  Handel« 
derhen,  »at  saavel  den,  der  køber  .en  gros  Varer,  hvilke  han 
ikke  selv  anvender  til  Forbrug  eller  Forædling,  som  den, 
der  sælger  Varer,  hvilke  han  ikke  selv  har  produceret  eller 
forædlet,   skulde  anses  for  at  drive  Handel«. 

Efter  den  hidtil  gældende  Lovgivning  fordredes  der 
vel  en  Berettigelse,  men  ingenlunde  altid  Borgerskab.  Be- 
rettigelsen kunde  som  for  de  zA'A'e-indskrevne  Groshandlere 
bero  paa  selve  Lovens  Bestemmelser  (jfr.  saaledes  Com- 
mercie-Forordningen  af  4.  August  1742  §§  1  og  10),  eller 
paa  en  Traktat  med  en  fremmed  Magt  eller  endelig  paa  en 
af  Øvrigheden  meddelt  Hjemmel  (som  f.  Eks.  den  i  Plakat 
af  22.  December  1808  omhandlede  Attest,  der  kunde  med- 
deles formuende  Fremmede,  som  »attraaede«  at  handle 
en  gros  eller  drive  Veksellererforretning).  Nu  foreslog  imid- 
lertid Kommissionen,  »at  Enhver,  der  vil  drive  det  være 
sig  hvilkensomhelst  Handel,  skal  derpaa  have  vundet  Bor- 
gerskab«. Herfra  undtager  den  kun,  omend  ikke  uden  Tvivl- 
raadighed,  den  indenlandske  Kommissionshandel,  væsentlig 
af  Hensyn  til,  at  Landmænd  maaske  kunde  finde  deres 
Regning  ved  i  den  nærliggende  Købstad  at  afslutte  en 
eller  anden  Handel  uden  derved  at  være  personlig  til 
Stede  eller  have  Varen  ved   Haanden   —   og  dertil   maatte 

han    da    formen  Hig   kunne    anvende    en    Slægtning    eller    en 
Bekendt  uden   at   ty   til   en   Købmands   Mellemkomsts 

Som    Betingelser    for    at    kunne    vinde   Borgerskab    op- 
stillede derpaa  Kommissionen  tvende: 

1)  Fuldmyndighed.  Ilerlil  knyttedes  endogsaa  det  Onske,  at  der  »ikkun 
i  særdeles  Tilfælde  maatte  gores  Undtagelse  fra  denne  almindelige 
Regel;  thi  som  Handelsforetagender  i  Almindelighed  er  forbundne 
med  Risiko,  saa  er  den  Uerfarne  i  Særdeleshed  udsat  for  ad  denne  Vej 
at  forsætte  sit  Gods«. 

2)  At  Vedkonmiende  ikke  havde  Rorgerskab  i  nogen  fremmed  Stat  »eller 
til  saadan  stod  i  nogen  politisk  Forbindelse«. 

Endvidere  formentes  det,  at  alle  aktive  Interessenter  i 
Handelsselskaber  burde  være  berettigede  til  saadan  Handel, 
som  Selskabet  driver  og  har  vundet  Borgerskab  paa,  hvoraf 
droges  den  Slutning,  at  i  de  saakaldte  kollektive  Selskaber, 
hvori  alle  Interessenter  tager  Del  i  Handelsforretningen, 
skulde  alle  lose  Boi^gerskab,  hvorimod  i  Kommandit- 
selskaber de  Deltagere,  som  »ikkun  indskyde  Fonds,  uden 
at  have  Andel  i  Administrationen«,  skulde  være  fritagne 
herfor. 

Naar  en  Enke  ikke  direkte  selv  fortsatte  sin  Mands 
Forretning,  men  gav  en  anden  almindelig  Fuldmagt  hertil, 
maatte  ogsaa  denne  vinde  Borgerskab. 

Derpaa  fastslog  Kommissionen  den  almindehge  Grund- 
sætning, at  »naar  Nogen  har  vundet  Borgerskab  som  Hand- 
lende, bor  han  formentlig,  saa  vidt  hans  Handelsberetti- 
gelse  gaar,  ikke  være  paalagt  nogen  Indskrænkning  i  sine 
Handelsforetagender«. 

Commerce-Forordningen  af  4.  August  1742  indeholdt 
imidlertid    den    »mærkelige    Indskrænkning«,    at    Grosserere 

M  Ifølge  Fdg.  af  24.  November  1790  var  det  da  ogsaa  tilladt  Landboere,  som  ind- 
førte Korn-  og  Fedevarer  i  Kobstaden,  at  oplægge  og  lade  sælge  det  deraf,  som  de 
ikke  selv  personlig  havde  kunnet  afsætte  paa  Torvet,  hvad  der  mentes  at  pege  i 
samme  Retning. 

skulde  være  bundne  til  at  forskrive  visse  Varer  fra  første 
Haand,  medens  andre  kunde  indfores  hvorsomhelstfra.  Denne 
Forpligtelse  holdt  Kommissionen  for  unodig,  naar  den 
Handlende  fordelagtigst  kunde  indforskrive  de  paagældende 
Varer  direkte  fra  Produktionsstederne  —  og  naar  han  ikke 
kunde  det,  var  det  urimeligt  at  tvinge  ham  dertil.  »Kon- 
junkturer og  mange  andre  Omstændigheder  kunne  foran- 
ledige, at  Varer  andetstedsfra  kunne  erholdes  til  lettere 
Pris«,  saaledes  var  det  ofte  Tilfældet,  at  schlesiske  Lær- 
reder kunde  faas  bilhgere  i  Hamborg  end  fra  selve  de  schle- 
siske Fabriker.  Da  Bestemmelsen  i  sin  Tid  blev  given,  var 
desuden  Handelen  i  Opkomst,  men  nu  (1814)  kunde  i  hvert 
Fald  dens  Opfyldelse  »vanskelig  paases«,  og  Kommissionen 
tilraadede   derfor   denne   Forpligtelse   fuldstændig   strøget. 

Medens  dette  var,  hvad  alle  Kommissionens  Medlemmer 
mente  at  maatte  foreslaa  for  Handelen  i  Almindelighed, 
hævdede  Bærens,  at  der  hertil  burde  fojes,  »at  enhver  Klasse 
af  Handlende  kun  kunde  bestaa  af  et  af  Ovrigheden  be- 
stemt Antal«.  »Gives  der  for  mange,  som  virke  i  een  Næ- 
ring, fremkomme  opskruede  Priser,  alskens  Bedrageri  og 
tilsidst  Armod«.  »Et  bestemt  Antal  Næringsdrivende  i  hver 
Klasse  synes  saa  meget  mere  tilraadeligt  for  Handelsstanden, 
som  Handelen  er  en  Næringsvej,  der  kan  anses  shbrig  for 
Borgernes  Moralitet  og  kun  lidet  fremmer  Industri  i  egentlig 
Forstand«. 

Imod  dette  Standpunkt  vendte  Flertallet  sig  med  megen 
Skarphed:  Regenten  burde  ikke  være  »Folkets  Formynder« 
og  fremfor  alt  ikke  indskrænke  Undersaatternes  Adgang 
til  lovligt  Erhverv,  »ved  hvad  Haandtering  hvortil  de  fmder 
sig  oplagt«.  Det  var  utænkehgt,  at  alle  skulde  ville  befatte 
sig  med  en  enkelt  Forretning  —  sHgt  vilde  regulere  sig  af 
sig  selv,  da  netop  »Frygten  for  ikke  at  kunne  finde  Udkomme 

eller  falde  i  Armod  vil  afholde  fra  at  entrere  i  en  Næring, 
hvormed  mange  Hænder  allerede  er  sysselsatte,  og  saa- 
ledes  vil  Ligevægten  af  sig  selv  tilvejebringes.  At  Over- 
fyldning af  et  enkelt  Erhverv  skulde  føre  til  opskruede 
Priser,  stred  ganske  mod  den  Erfaring,  at  Priserne  var  desto 
lettere,  jo  flere  Sælgere  der  var«.  »Tværtimod  vilde  opskruede 
Priser  være  at  befrygte,  naar  en  Handelsgren  blev  mono- 
poliseret for  et  bestemt  Antal  Personer;  thi  det  er  tænkeligt, 
at  disse  letteligen  kunde  forene  sig  om  at  bestemme  Pri- 
serne efter  eget  Tykke«. 

Kommissionen  gik  derefter  over  til  at  behandle  Gros- 
handelen  som  den   »vigtigste  af  alle   Handelsnæringer«. 

Da  det  efter  Krigens  Udbrud  i  1807  havde  vist  sig  at 
give  Anledning  til  adskillige  »Uordner«  og  Misbrug,  at  Gros- 
handelen ifølge  Commerce-Forordningen  af  1742  var  til- 
ladt Alle  og  Enhver,  uden  at  der  fra  Øvrighedens  Side  kunde 
føres  nogensomhelst  Kontrol  med  hele  denne  Næring,  be- 
stemte PL  22.  December  1808,  at  de  uindskrevne  Gros- 
handlere dog  i  hvert  Fald  skulde  være  pligtige  til  herefter 
at  erhverve  sig  en  formelig  Hjemmel,  idet  de  skulde  gøre 
Anmeldelse  til  de  kommunale  Myndigheder  om,  at  de  ag- 
tede at  drive  saadan  Handel,  og  af  disse  erhverve  en  Ai- 
lesi,  hvoraf  det  altsaa  synlig  fremgik,  at  de  drev  saadan 
Næringsbrug  »lige  med  andre  Handelsberettigede«,  hvor- 
efter de  ligeledes  ansattes  til  Næringsskat. 

Nu  foreslog  imidlertid  Kommissionen,  at  der  i  Kraft 
af  den  almindelige  Grundsætning,  ifølge  hvilken  herefter 
al  Handelsberettigelse  skulde  bero  paa  Borgerskabs  Er- 
hvervelse, ikke  længer  skulde  være  uindskrevne  Groshandlere, 
men  kun  den  ene  Slags:  de  virkelige  Grosserere,  der  tog 
Borgerskab  paa  Groshandel.  Dermed  blev  det  imidlertid 
paany    nødvendigt    udtrykkelig    at    bestemme,    hvor    vidt 

Grossererens  Virkekreds  skulde  gaa.  Kommissionen  mente 
i  saa  Henseende,  at  en  Grosserer  saa  lidt  som  muligt  skulde 
befatte  sig  med  at  sælge  Varer  i  Smaapartier  —  den  natur- 
lige Grænse  mellem  Gros-  og  Detailhandel  syntes  at  maatte 
blive,  at  Grossererne  afsatte  Varerne  til  saadanne  Købere, 
hvis  Hensigt  det  var  at  drive  Handel  med  det  kobte,  hvor- 
imod Detailhandelen  forsynede  dem,  der  købte  til  eget  Brug. 

Man  foreslog  derfor,  at  Grosserere  herefter  ikke  maatte 
sælge  i  mindre  Kvantiteter,  end  Conmierce-Forordningen  af 
1742  havde  fastsat  i  sin  §  10  for  de  uindskrevne  Grosserere 
(jfr.  ovenfor  S.  258/259).  Disse  temmelig  hoje  Mindstemaal 
nedsattes  dog  for  enkelte,  særlig  kurante  Varer  saasom 
formalede  og  uformalede  Kornvarer,  forskellige  Fede- 
varer, Farvevarer,  Krydderier,  Klæde  samt  Vin  og  Spirituosa. 

Da  der  havde  »indsneget  sig  den  Uskik,  at  der  af  Gros- 
serere paa  Auktioner,  navnlig  ogsaa  paa  Børsen,  bortsolgtes 
Varer  en  detail«,  søgtes  dette  —  efter  samtlige  Handels- 
laugs  indstændige  Andragende  —  forhindret  ved  en  Be- 
stemmelse om,  at  Grosserere  herefter  ej  heller  ved  offentlige 
Auktioner  maatte  sælge  Varer  i  mindre  Kvantiteter  end 
saadanne,  hvori  det  overhovedet  var  dem  tilladt  at  for- 
handle samme. 

Et  langt  vigtigere  Spørgsmaal  var  imidlertid,  hvorvidt 
det  var  nok  for  at  vinde  Borgerskab  som  Grosserer  at  inde- 
have de  »Egenskaber«,  der  alt  fra  Kommissionens  Side  var 
opstillet  som  de  nødvendige  Betingelser  for  overhovedet 
at  kunne  blive  Handlende.  Kommissionen  besvarede  efter 
nøje  Overlæg  dette  Spørgsmaal  bekræftende.  Hensynet  til 
»det  almene«  maatte  kræve,  »at  ikke  andre  end  erkendte, 
retskafne  og  duelige  Mænd  stededes  til  at  vinde  Borgerskab 
paa  Groshandel«.  Som  ovenfor  fremstillet,  var  der  hidtil 
ikke  fordret  videre  af  den,    der  attraaede   saadant  Borger- 

skab,  end  al  han  erhvervede  sig  en  Attest  fra  Grosserer- 
Societetet  om  at  være  kvaUficeret  til  at  bhve  Grosserer, 
og  denne  Attest  erholdt  han,  naar  han  godtgjorde  at  være 
oplært  ved  Handelen  og  at  kunne  fore  udenlandsk  Korre- 
spondance samt  paa  det  Tidspunkt,  da  Borgerskabet  sogtes 
erhvervet,  »at  eje  1)1  ot  en  ubetydelig  Skibspart«.  »Der  haves 
(saaledes)  ingen  sikker  Forvisning  om,  at  han  forstaar  den 
Næringsvej,  hvormed  han  vil  beskæftige  sig,  og  om  hans 
Agtelse  blandt  hans  Medborgere  er  der  heller  intet  Spørgsmaal«. 
Kommissionen  holdt  imidlertid  for,  at  den,  der  vilde 
være  Grosserer,  burde  —  foruden  de  almindelige  Egen- 
skaber, der  udkrævedes  for  at  vinde  Borgerskab  paa  Handel 
—  »endvidere  besidde  følgende  særdeles   Egenskaber«: 

1)  Han  skulde  bevisliggøre,  at  han  ejede  Skibe  eller  Skibspartcr  »i  det 
mindste  til  Belob  af  60  Kommercelæster«,  og  forpligte  sig  til  under 
sit  Borgerskabs  Fortabelse,  vedblivende  at  opretholde  et  saadant 
Mindstemaal  af  Skibsejendom. 

2)  Han  skulde  fremlægge  en  Attest  fra  tvende  Medlemmer  af  Grosserer- 
Societetet,  hvori  bevidnedes,  at  han  ikke  havde  begaaet  nogen  i  den 
offentlige  Mening  vanærende  Handling. 

3)  Han  skulde  gøre  et  nærmere  bestemt  »Indskud  i  Statskassen«  og 

4)  »ved  en  skriftlig  Eksamen  have  godtgjort  sin  Duelighed  og  derom  frem- 
lægge Attest.« 

Etatsraad  Bærens  havde  desuden  Lilfojel,  »at  han  skulde 
være  Indfodt  eller  have  erhvervet  Indfødsret«,  men  dette 
fraraadedes  af  alle  Kommissionens  øvrige  Medlemmer.  Der- 
imod foreslog  disse,  at  naar  han  ved  den  skriftlige  Prøve 
valgte  at  foretage  Udarbejdelserne  i  et  andet  Sprog  end 
Dansk,  burde  han  tillige  godtgøre,  at  han  kunde  »opsætte 
et  Brev  i  det  danske  Sprog«. 

Efter  saaledes  forslagsvis  at  have  fastslaaet,  hvilke  al- 
mindelige og  særlige  Betingelser  der  burde  udkræves  for 
at  blive  Grosserer,  fremsatte  endelig  Kommissionen  sit  For- 
slag om  Dannelsen  af  Grosserer-Societetets  Komite. 

Heroin  hedder  det  ordret: 

»Det  er  af  megen  Vigtighed,  at  der  liaves  en  ærværdig  Samling  af  de 
mest  retskafne  og  oplyste  Købmænd,  der  ved  Aar,  Kundskaber  og  Er- 
faring fortjener  Regerings-Collegiernes  Tillid  og  i  vigtige  Tilfælde  kunde 
afgive  Betænkninger.  I  Medfor  af  Commerce-Forordningen  har  Grossererne 
samlet  sig  i  et  Societet,  der  styres  ved  en  Formand  og  tvende  Ældste; 
men  da  Grosserer-Societetets  tre  Styrere  ikke  ene  kunne  afgore  alle  slige 
Sager  uden  først  at  have  konsuleret  Societetets  ovrige  Medlemmer,  og 
da  disses  Sammenkaldelse  kræver  Tid,  ligesom  Sagernes  Gang  nødvendigen 
maa  vidtløftiggores,  naar  saa  mange  Mænd  derom  skulle  deliberere,  saa 
holder  man  for,  at  det  var  passende  at  gøre  et  Udvalg  blandt  Grossererne, 
hvilket  i  saadant  Øjemed  som  det  nævnte  kunde  træde  sammen«.  Det 
foresloges  derfor,  »at  der  foruden  Formand  og  Ældste  skulde  for  Gros- 
sererne forordnes  en  Komite  af  12  Grosserere  under  Navn  af  Grosserernes 
Repræsentantere;  disse  Repræsentantere  tillige  med  Formand  og  Ældste 
skulle  iagttage  de  samme  Pligter,  hvilke  nu  paaligge  Societetet,  afgive 
Erklæringer  og  Betænkninger  til  Collegier  og  Øvrighed  samt  Responsa 
i  Retssager,  naar  saadant  af  dem  forlanges.« 

»Repræsentanterne  skulle  første  Gang  vælges  af  det  nuværende  Gros- 
serer-Societet, og  for  Fremtiden  skulle  samtlige  Grosserere,  naar  Va- 
kance indtræffer,  for  hver  vakant  Plads  foreslaa  tre,  af  hvilke  General- 
Land-Økonomi-  og  Commerce-Collegiet  efter  at  have  over  Forslaget  mod- 
taget Repræsentationens  Betænkning  vælger  En.  Skulde  bemeldte  Col- 
legium  ikke  finde  sig  foranlediget  til  at  vælge  nogen  af  de  foreslaaede, 
maatte  Sagen  forestilles  Deres  Majestæt.« 


Endnu  stod  efter  Kommissionens  Mening  et  vigtigt 
Sporgsmaal  tilbage,  nemlig,  »hvorvidt  andre  end  de.  der 
driver  Handel  en  gros,  kunde  eller  burde  tilstedes  Adgang 
til  at  deltage  i  Børsens  Forhandlinger«. 

PL  af  22.  December  1808  samt  Fdg.  af  samme  Dato 
om  Borsens  Holdelse  »omtaler  Borsen  som  Købmændenes 
Forsamlingsplads.  Commerce-Forordningen  af  4.  August  1742 
benævner  egentligere  Groshandlerne  som  Købmænd  og  Detail- 
handlerne som  Kræmmere,  og  dens  §  17  skelner  udtrykkehg 
imellem  begge  Slags  Handlende«. 

»Det  synes  derfor  at  være  klart,  at  ikkun  Grossererne  [og  de 
Interessen tere  af  Handelslaugene,  hvilke  i  Medfør  af  det  kgl. 
Reskript  af  25.  September  1810  (jfr.  PI.  1.  Oktober  s.  A.)  har 
erhvervet  Berettigelse  til  at  handle  en  gros  med  de  Varer, 
hvormed  de  efter  Langs- Artiklerne  kunne  handle  en  detail]  har 
Ret  til  at  indfinde  sig  paa  Børsen  —  »Købmændenes  For- 
samhngsplads«  —  i  Børstiden«.  Kommissionen  mente  at  vide, 
at  saavel  det  danske  Cancelli  som  General-Land- Økonomi- 
og  Commerce-Collegiet  antog,  at  de  gældende  Anordninger 
burde  forstaas  saaledes.  Men  heroverfor  gjorde  Kommissionen 
gældende,  at  det  var  »et  bekendt  Faktum,  at  andre  end 
Handlende  frekventerer  Kjøbenhavns  Børs,  og  det  er  ogsaa 
forekommet  os  meget  betænkeligt  at  indskrænke  Adgangen 
til  at  komme  paa  Børsen  i  Børstiden,  hvilken  i  de  fleste 
store  Handelsstæder  er  fri  og  staar  enhver  aaben«.  Skip- 
pere maatte  jo  under  alle  Omstændigheder  have  Adgang 
til  dette  Sted,  og  naar  med  »den  genoprettede  Fred«  — 
man  erindre,  at  dette  blev  skrevet  faa  Maaneder  efter  Fred- 
slutningen i  1814  —  »fri  Handel  og  Skibsfart  kommer  i 
Flor,  burde  det  vel  ikke  være  forbudet  enten  Detailhandlere, 
Fabrikører,  Haandværkere  eller  enhver  anden,  som  det  kan 
interessere  at  faa  sine  Varer  fra  første  Haand,  at  bivaane 
en  Forsamling,  hvor  han  sikrest  kan  forskaffe  sig  de  i  saa 
Henseende  fornødne  Efterretninger«. 

Og  der  fortsættes  meget  betegnende:  »den  Kvæstion 
om,  hvo  der  maa  bivaane  Borsforhandlingerne,  er  egent- 
ligen  først  i  de  senere  Krigsaar  fremkaldt  derved,  at  man 
har  ønsket  at  se  Børsen  renset  for  de  mange  til  Handel 
uberettigede,  som  under  en  eller  anden  Forevending  har 
opholdt  sig  der  i  Borstiden.  Dette  kunde  maaske  sikrest 
opnaas,  naar  det  under  folelig  Straf  blev  indskærpet  Mæg- 
lerne ikke  at  slutte  nogen  Handel  for  andre  end  de  til  saa- 

dan  Handel  berettigede,  og  for  at  Mæglerne  ikke  skulde 
kunne  undskylde  sig  med  Uvidenhed  om,  hvor  vidt  Sæl- 
gerens Berettigelse  gik,  kunde  det  bestemmes,  at  For- 
manden og  Bisidderne  for  Mæglerne  skulde  fra  Magistraten 
tilstilles  en  Fortegnelse  over  alle  dem,  der  er  berettigede 
til  Handel  en  gros,  være  sig  med  enkelte  eller  alle  Artikler, 
samt  derhos  gøres  enhver  Mægler  til  Phgt  at  forskaffe  sig: 
nøjagtig  Genpart  af  denne  Fortegnelse,  hvorpaa  hver  ny 
tiltrædende  blev  at  anføre,  saa  snart  hans  Optagelse  blandt 
de  Handlende  fra  Magistraten  anmeldtes«. 


Detailhandelen  foresloges  af  Kommissionen  ordnet  saa- 
ledes,  at  der  fremdeles  som  hidtil  blev  5  Handelslaug:  Urte- 
kræmmernes, Isenkræmmernes,  Hørkræmmernes,  Silke-,  Ul- 
den- og  Lærredskræmmernes  samt  Vintappernes  Laug.  For 
at  kunne  udsælge  Varer  i  smaa  Portioner  til  Husholdnings- 
brug maatte  man  holde  aaben  Bod.  Denne  Forpligtelse 
ønskede  man  indskærpet  Detailhandlerne,  navnhg  under  Hen- 
syn til  at  de  fleste  Jøder  vel  havde  Detailhandler-Bor- 
gerskab, men  i  Stedet  for  at  sælge  Varer  fra  aaben  Bod 
drev  »den  vistnok  ikke  gavnlige  Schakker-Handel«  eller 
befattede  sig  med  »Omsætningen  af  Penge  og  Penge-Re- 
præsentativer,   hvorved   de   drive   højst   skadelig   Agiotage«. 

Det  oplystes,  at  over  1100  Famiher  i  Hovedstaden  er- 
næredes ved,  at  deres  Forsørgere  var  Høkere,  Værtshus- 
holdere, Øltappere,  Theskænkere,  Billardholdere  og  »Marque- 
tentere«  —  det  foresloges,  »at  ikkun  aldrende  Mænd  og  Kvin- 
der tilstedes  Adgang  til  saadan  Næringsvej«. 

Efter  Kommissions-Betænkningens  Afgivelse  den  4.  Maj 
1814   blev   der   af   CancelUet   givet   Embedsmændene   i   det 

forrige  General-Land- Økonomi-  og  Commerce-Collegiuni  Lej- 
lighed til  at  ytre  sig  om  Kommissionens  Forslag.  Som  alt 
tidligere  meddelt,  var  under  9.  Februar  1816  Centraladmi- 
nistrationen bleven  grundig  omordnet.  En  Række  tidligere 
bestaaende  C.ollegier  var  bleven  ophævet,  og  ved  samme 
Lejlighed  var  General-Land- Økonomi-  og  Commerce-Colle- 
giet  bleven  slaaet  sammen  med  det  Vestindisk-Guineiske 
Rente-  og  General-Toldkammer  til  ét  Collegium  under 
Navn  af  General-Toldkammer-  og  Commerce-Collegium^. 
Da  nu  Kommissionen  ved  sin  Nedsættelse  den  23.  Juni 
1812  havde  sorteret  under  det  gamle  General-Land- Øko- 
nomi- og  Commerce-Collegium,  var  det  naturligt  nok.  at 
de  paagældende  Embedsmænds  Erklæring  i  Sagen  ind- 
hentedes.   Denne  afgaves  under  10.   Januar  1815. 

Der  rettedes  heri  paa  adskillige  vigtige  Punkter  en  skarp 
Kritik  imod  Kommissions-Betænkningen.  Kommissionen  fik 
derfor  Lejlighed  til  at  gore  sine  Modbemærkninger,  hvilket 
skete  under  10.  Februar  1816.  Herefter  tog  Cancelhet 
fat  og  afgav  en  Række  skriftlige  Vota,  hvoraf  det  første, 
som  er  dateret  under  1.  April  1816,  skyldes  Anders  Sandøe 
Ørsted.  Dette  Votum  turde  i  mange  Maader  være  det  væg- 
tigste Indlæg  i  Sagen  og  blev  ogsaa  grundlæggende  for 
Cancelliets  endeUge  Indstilling.  Sidst  i  Rækken  voterede 
Collegiets  Præsident  Kaas,  men  til  ham  kom  Turen  forst 
8  Maaneder  efter. 

I  det  forrige  Commerce-Collegiums  Erklæring  betegnes 
til  en  Begyndelse  Kommissionens  Definition  af  Begrebet 
Handel  som  ulilfredsstillende.  Man  kan  ikke  med  Rette 
slaa  fasL,  at  den,  der  kober  Varer,  han  ej  selv  forbruger 
eller  vil  torædle,  eller  som  sælger  Varer,  han  ikke  selv  har 
produceret    eller   forædlet,    bor   anses    som    den,    der   driver 

^'     Herefter  blot  benævnet:    Comnierce-Collegiet. 

Handel.  Der  er  for  mange  Undtagelsestilfælde,  f.  Eks. 
Erhvervelse  af  Strandingsgods  eller  en  Kreditors  Over- 
tagelse af  et  Vareparti  som  Fyldestgørelse  for  sit  Tilgode- 
havende —  at  eventuer  Realisation  af  saadanne  Varer  skulde 
kunne  anses  som  Handelsdrift,  burde  aldrig  vinde  kgl.  Ap- 
probation. Som  Købmand  var  kun  den  at  betragte,  som 
»idelig  og  vedvarende«  købte  for  at  sælge,  saaledes  at  denne 
Virksomhed  helt  eller  dog  for  en  Del  blev  hans  regelmæssige 
Næringsvej. 

Kommissionen  svarede  herpaa  i  en  meget  fornærmet 
Tone,  at  den  maatte  fastholde  sin  Definition,  da  der  sikkert 
næppe  kunde  anføres  »mangfoldige  andre  Undtagelsestil- 
fælde« end  de  af  Collegiet  nævnte. 

Ørsted  fandt  ikke  Collegiets  Anmærkninger  imod  Kom- 
missionens Definition  for  »i  det  hele  grundede«;  men  heller 
ikke  Kommissions-Bestemmelsen  var  »adæqvat«.  Den  første 
Del  af  denne  —  Købermomentet  —  var  unyttig,  da  Handels- 
drift  først  fremkommer  ved  at  sælge.  Indkøb  af  et  større 
Vareparti,  end  man  kan  bruge,  giver  vel  en  Formodning 
om,  at  man  vil  drive  Handel  —  i  PI.  15.  Marts  1814  om 
Tilvejebringelsen  af  lovhgt  Bevis  for,  at  Sælgeren  har  været 
berettiget  til  at  afslutte  hver  den  Groshandel,  hvorom  der 
maatte  rejse  sig  Sag,  udtales  dette  ogsaa  ligefrem  i  §  4.  Men 
det  er  dog  aldrig  udelukket,  at  en  Køber  vil  forsyne  sig 
for  en  Række  af  Aar  eller  vil  af  sit  rige  Forraad  betænke 
gode  Venner.  Og  hertil  føjer  Ørsted  endnu  ét,  som  senere 
har  faaet  en  skæbnesvanger  Rækkevidde,  idet  paa  denne 
Betragtning  hele  den  senere  Undtagelseslovgivning  for  Brugs- 
joreningerne  i  Virkeligheden  er  bleven  bygget  op.  Han 
siger  nemlig  ordret:  »Det  er  heller  næppe  at  drive  Handel, 
naar  flere  Privatpersoner  slaar  sig  sammen  for  til  Deling 
imellem  sig  at  købe  et  Vareparti,  f.  Eks.  et  Oksehoved  Vin, 

hvis  Købesum  ligeledes  forholdsmæssig  deles  imellem  dem, 
uden  at  den,   der  staar  for  Købet,   tager  nogen  Fordel«. 

»Det  karakteristiske  ved  Handel«,  slutter  han,  »er  vel 
egentlig,  at  man  sælger  Varer,  som  man  har  anskaffet  sig 
for  at  falholde«.  Men  heller  ikke  denne  Definition  foreslaar 
han  indført  i  Loven,  da  det  efter  hans  Skøn  er  »klogest« 
at  afholde  sig  fra  legale  Definitioner  paa  Handel  og  i  Stedet 
for  stiltiende  henholde  sig  til  det  Begreb,  enhver  danner 
sig  om  Handel. 

Dette  sidste  er  ægte  Ørsted'sk. 

Men  til  Trods  for,  at  Rigtigheden  af  dette  Ørsted'ske  Re- 
sultat er  saa  slaaende,  bør  man  dog  ikke  opholde  eller  for- 
undre sig  over,  at  Datidens  Lovgivere  saa  omhyggelig  drøf- 
tede den  Slags  Begrebsbestemmelser.  Har  der  en  Gang  i 
Samfundets  lovgivende  Bevidsthed  indsneget  sig  en  falsk 
Betragtningsmaade,  kan  deraf  senere  opstaa  vidtrækkende 
Følger  i  uheldig  Retning,  Lige  ovenfor  blev  der  i  Forbi- 
gaaende  peget  herpaa  med  Hensyn  til  Ørsteds  Bemærk- 
ning om,  at  Privatpersoners  Fællesindkøb  en  gros  til  ind- 
byrdes »Deling«  »næppe«  kan  anses  for  Handelsdrift,  navnlig 
fordi  den,  der  staar  for  Købet,  ikke  beregner  sig  nogen 
Avance.  Dette  ser  baade  uskyldigt  og  skarpsindigt  ud; 
men  naar  Konsekvensen  deraf  drages  med  den  Ensidighedens 
Styrke,  som  Nutiden  har  set  i  Lovgivningsmagtens  Behand- 
ling af  Forbrugsforeningerne,  havner  man  i  det  absurde. 

Det  er  Handelens  Samfundsopgave  at  sørge  for  For- 
brugsgenstandenes Tilstedeværelse,  hvor  og  naar  de  udfor- 
dres for  at  tilfredsstille  Behovet  —  altsaa  at  sørge  for,  at 
Varerne  er  til  Rede  for  Forbrugerne  paa  rette  Sted  og  Maade 
og  til  rette  Tid  samt  i  fornøden  Mængde,  Udvalg  og  Kva- 
litet. Særlig  er  det  Detailhandelens  Hverv  at  tillempe  Va- 
rens  Kvantitet  efter  Køberens  Behov   og   fordele   de   store 

Produktionsmængder  paa  de  smaa  Aftagere.  Denne  Sam- 
fundsgerning  kræver  sit  Vederlag,  er  med  andre  Ord  indtægt- 
skabende.  Da  Varen  er  værdifuldere,  jo  nærmere  Produktet 
rykker  Forbrugeren,  og  altsaa  værdifuldest  paa  det  Tids- 
punkt, da  den  endelig  gaar  over  i  Forbrugerens  Hænder, 
har  Udviklingen  naturligt  formet  sig  saaledes,  at  Vederlaget 
for  Detailhandlerens  Samfundsgerning,  Detailhandler-For- 
tjenesten, erlægges  gennem  selve  Vareprisen  som  et  Tillæg 
til  Engrosprisen.  Naar  nu  flere  Forbrugere  slaar  sig  sammen 
for  at  købe  en  gros  og  derved  billigere,  lader  dette  sig  altsaa 
klarest  udtrykke  saaledes,  at  de  slaar  sig  sammen  for  selv 
at  indtjene  Detailhandlergevinsten.  Saa  længe  de  selv  paa- 
tager sig  Ulejligheden  og  Tidsanvendelsen  ved  Indkøbet 
og  Fordelingen,  hvorved  altsaa  tilsidst  enhver  har  sit  Be- 
hovs Dækning  i  Huset,  kan  det  vel  »næppe«  siges,  at  de 
»drive  Handel«,  for  saa  vidt  nemlig  —  for  at  bruge  Com- 
merce-Collegiets  Udtryk  —  den  med  Detailhandlerens  aldeles 
samfaldende  Virksomhed,  der  er  udøvet  for  at  hidskaffe 
Varen  fra  Grossistens  Lager  til  de  forskellige  Hjem,  ikke  er 
foretaget  »erhvervsmæssig«.  Men  naar  en  enkelt  af  For- 
brugerkredsen faar  det  Hverv  regelmæssig  at  foretage  Ind- 
købene og  Fordelingen  og  derfor  lønnes  med  en  Del  af  den 
samlede  Detailhandlerf ørt j eneste,  for  hvis  Indvindings  Skyld 
Sammenslutningen  er  foregaaet,  og  der  tilsidst  ovenikøbet 
holdes  aaben  Bod  for  Samkøbernes  Kreds,  kan  det  ikke 
længer  forblive  tvivlsomt,  at  der  herved  er  opstaaet  en  helt 
ny  Type  paa  Næringsdrift,  en  kollektiv  Type  paa  Mellem- 
og  Detailhandel,  der  samfundsmæssig  set  ganske  svarer  til 
den  almindelige  Næringsdrift  og  derfor  næringsretlig  burde 
behandles  paa  samme  Maade. 

At  Detailhandler-Gevinstens  Indtjening  ikke  sker  direkte 
i  Form  af  flere  Penge  ind  i  Lommen,  men  indirekte  i  Form 

af  færre  Penge  ud  af  Lommen,  gør  selvfølgelig  begrebsmæssig 
ingen  Forskel  —  hvad  der  er  spart,  er  som  bekendt  fortjent. 

Ørsteds  ovenfor  citerede  Bemærkning  peger  derfor  aaben- 
bart,  nationaløkonomisk  set,  i  skæv  Retning  —  og  i  denne 
er  derved  den  senere  Udvikling  bragt  ind.  Det  turde  deraf 
fremgaa,  at  man  ikke  uden  videre  tør  afvise  Nytten  af, 
at  der  ved  slige  grundlæggende  Lovgivningsarbejder  fra  først 
af  fastslaas  korrekte  og  udtømmende  Begrebsbestemmelser. 

Vender  vi  derefter  tilbage  til  det  forrige  Commerce- 
CoUegiums  Kritik  af  Kommissionen,  skal  om  denne  videre 
berettes,  at  den  for  sit  Vedkommende  hævdede,  at  den 
ovenfor  omtalte  PI.  af  22.  December  1808  egentlig  maatte 
opfattes  som  en  indskrænkende  Bestemmelse;  thi  efter 
Commerceforordningen  var  Engros-Handel  tilladt  alle  og 
enhver  —  nu  skulde  de  dog  efter  Plakaten  melde  sig  hos 
Øvrigheden  og  erhverve  en  Attest  (o:  en  Hjemmel).  Dette 
havde  været  dikteret  af  de  under  Krigen  raadende  Hensyn, 
men  nu,  da  Handelen  atter  skulde  fremmes,  syntes  det 
tilraadeligst  helt  at  ophæve  denne  Indskrænkning  og  atter 
gøre  Engros-Handelen  helt  fri,  o:  uafhængig  af  al  Borger- 
skabs-Erhvervelse. —  Cancelliet  gik  imidlertid  efter  Ørsteds 
Tilskyndelse  med  Kommissionen  og  fastholdt,  at  ogsaa  til 
Groshandel  burde  der  herefter  hore  Borgerskab,  dog  med 
den  »Modifikation,  at  hvis  nogen  af  særdeles  Aarsager  maatte 
attraa  at  være  fri  for  at  tage  Borgerskab  (som  Grosserer)«, 
f.  Eks.  naar  han  var  Embedsmand,  fremmed  Konsul  eller 
deslige,  kunde  Cancelliet  undtagelsesvis  tilstede  dette.  En 
Bestemmelse  herom  blev  da  ogsaa  indsat  i  Loven  (§  2). 

Det  forrige  Commerce-Collegium  var  dernæst  imod  Be- 
stemmelsen om,  at  det  skulde  være  en  Betingelse  for  at  blive 
Grosserer,  at  den  Paagældende  ejede  og  vedligeholdt  Skibs- 
parter    til    et    Beløb    af    60    Kommercelæster.     Dette    var 

»lidet  passende  med  nuværende  Handelskonjunkturer«  (1814 — 
15).  For  samtlige  Grosserere  vilde  dette  blive  13,020  Kom- 
mercelæster  —  »og  det  er  uvist,  om  den  kjøbenhavnske 
Handel  kan  beskæftige  et  saadant  Antal«.  CoUegiet  maatte 
derfor  mene,  »at  disse  Kommercelæsters  Værdi  mere  for- 
delagtigen  saavel  for  Ejerne  som  for  Staten  kunde  an- 
bringes i  indenlandsk  Industri«. 

Cancelliet  maatte  heroverfor  indrømme,  at  det  kunde 
være  vanskeligt  nok  forud  at  bestemme,  hvor  stort  et  Antal 
Kommercelæster  enhver  Grosserer  kunde  paalægges  at  eje, 
ligesom  Forpligtelsen  til  at  vedligeholde  et  bestemt  Antal 
Kommercelæster  kunde  umuliggøres  ved  alskens  »Søuheld« 
(Ørsted).  Da  man  imidlertid  ansaa  det  for  betænkehgt  »al- 
deles at  give  slip  paa  al  Bestemmelse  om,  hvad  en  Grosserer 
bør  eje«,  saa  indskrænkede  Cancelliet  sig  til  at  bestemme, 
at  den,  der  vilde  vinde  Borgerskab  som  Grosserer,  skulde 
»godtgøre,  at  han  enten  ejer  Skibsparter  til  et  Beløb  af  30 
Kommercelæster  eller  besidder  en  saadan  Formue,  at  han 
kan  være  i  Stand  til  at  etablere  en  Groshandel«  —  hvor- 
over da  Grosserer-Societetet  (o:  dets  Komite)  skulde  skønne. 

Det  forrige  Commerce-Collegium  gik  ogsaa  imod  Kom- 
missionens Forslag  om,  at  der  skulde  kræves  en  skriftlig 
Eksamen  for  at  blive  Grosserer.  Herved  vilde  nemlig  »baade 
duelige  og  formuende  Mænd  blive  afskrækkede  fra  at  etablere 
sig«,  saa  vist  som  en  Mand  særdeles  godt  kunde  være  duelig 
til  at  handle  en  gros  med  enkelte  Varesorter  uden  derfor 
at  være  i  Stand  til  at  bestaa  en  almindelig  Eksamen  i  Han- 
delskundskab.  Desuden  havde  ogsaa  hidtil  Lovgivningens 
Tendens  stedse  været  den  at  gøre  Groshandelen  til  en  friere 
Næringsvej  end  Detailhandelen.  Da  nu  netop  Groshandelen 
desuagtet'  blev  bunden  til  flere  Regler  end  hidtil,  Inirde 
man  »vel  tage  sig  i  Agt  for  at  gaa  for  vidt  med  at  lægge 

Baand  paa  denne  Handel«.  Saa  vidt  man  havde  kunnet 
erfare,  var  noget  lignende  ej  heller  bleven  »befalet  i  nogen 
anden  handlende  Stat«. 

Denne  Opfattelse  sluttede  ogsaa  Cancelhet  sig  til,  saa  at 
den  foreslaaede  Eksamen  bortfaldt  i  det  endelige  Udkast. 

Med  Hensyn  til  Kommissionens  Forsøg  paa  igennem 
Attestationer  at  gennemføre,  at  kun  Mænd  af  uplettet  Rede- 
lighed skulde  kunne  vinde  Grosserer-Borgerskab,  mente 
Cancelhet,  at  Hensigten  vilde  opnaas  ved,  at  det  paalagdes 
Magistraten,  inden  den  meddelte  Nogen  Grosserer-Borger- 
skab, at  indhente  Grosserer-Societetets  Erklæring  om,  hvor- 
vidt der  med  Hensyn  til  Vedkommendes  Vandel  maatte 
være  noget  til  Hinder  for,  at  han  vandt  saadant  Borgerskab. 
Herefter,  kom  Cancelliets  Indstilhng  til  at  lyde  paa  (jfr. 
Anordn,  ang.  Handelsberettigelse  af  23.  April  1817,  §  11), 
at  enhver,  som  herefter  vilde  vinde  Borgerskab  som  Gros- 
serer, skulde: 

a)  »med  Attest  fra  Grosserer-Societetet  i  Kjøbenhavn, 
eller  paa  anden  Maade,  for  Magistraten  godtgøre,  at  han 
enten  ejer  Skibsparter  til  et  Beløb  af  30  Kommerce-Læster, 
eller  besidder  en  saadan  Formue,  at  han  kan  være  i  Stand 
til  at  etablere  en  Groshandel; 

b)  have  vist  et  saadant  Forhold,  at  han  kan  anses  værdig 
til  at  vinde  saadant  Borgerskab,  hvorom  i  Kjøbenhavn 
Grosserer-Societetet  bør  høres;  og 

c)  have  gjort  det  befalede  Indskud  i  Statskassen.« 
Med    Hensyn    til    Indretningen    af    Grosserer-Societetets 

Komite  »mente  det  forrige  Commerce-Collegium,  at  denne 
Foranstaltning  vel  kunde  være  nyttig,  men  at  det  dog  vel 
maatte  være  overladt  til  Societetet  selv  at  organisere  sig, 
som  det  fandt  for  godt«.  Denne  Mening  kunde  imidlertid 
Cancelhet    aldeles    ikke    tiltræde,    »thi    det    OfTentlige    med- 

virker  efter  de  gældende  Love  overalt  til  Valg  af  dem,  der 
med  juridisk  Virkning  skulle  repræsentere  en  Kommune 
eller  Korporation,  og  der  er  ingen  Grund  til  at  gøre  en  Und- 
tagelse for  Grosserer-Societetet.  Tværtimod  er  det,  da  den 
omhandlede  Repræsentation,  som  i  mange  Tilfælde,  f.  Eks. 
hvor  der  i  Retssager  spørges  den  om,  hvad  der  er  Handels- 
coutume,  skal  have  fideni  piiblicam,  her  særdeles  passende, 
at  det  OfTentlige  har   Indflydelse  paa  Valget«. 

Efter  at  Cancelliet  saaledes  havde  gennemgaaet  alle 
Sagens  Akter,  blev  der  i  Begyndelsen  af  1817  afholdt  nogle 
mundtlige  Konferencer  mellem  Cancelliets,  nogle  af  det  nye 
og  af  det  forhenværende  Commerce-Collegiums  Tilforordnede 
samt  nogle  Medlemmer  af  Magistraten.  Cancelliet  skred 
derpaa  til  Udarbejdelsen  af  sin  endelige  Forestilling  om 
Sagen,  som  den  12.  Marts  1817  blev  forelagt  Kongen  og 
af  denne  samme  Dato  foreløbig  approberet.  Omsider  ud- 
færdigedes den  endelige  Anordning  om  Handelsberettigelse 
m.  V.  under  23.  April  1817. 

Ved  denne  fastsloges  altsaa  den  almindelige  Grundsæt- 
ning, at  enhver,  der  vil  drive  Handel,  maa  derpaa  vinde 
Borgerskab.  Den  tidligere  bestaaende  Adgang  til  ifølge 
PL  22.  December  1808,  §  1,  at  vinde  Handelsret  som  Gros- 
serer uden  at  tage  Borgerskab  som  saadan,  ophævedes  i 
Samklang  hermed,  dog  at  Cancelliet,  naar  »særdeles  Om- 
stændigheder tale  for  en  Undtagelse«,  skulde  kunne  give 
Fritagelse  for  Borgerskabs  Erhvervelse,  i  hvilke  Tilfælde 
den  Paagældende  dog  skulde  svare  dobbelt  Næringsskat 
mod  de  egentlige  Borgere. 

I  §  3  bestemtes  det,  at  det  herefter  skulde  være  Frem- 
mede tilladt 

»under  deres  Ophold  her  i  Rigel  at  slutte  Handel  med  Kongens  Under- 
saatter   om    saadanne    Varepartier,    hvilke,    efter    denne    Anordning,    eie 

Genstand  for  Handel  en  gros;  dog  er  det  dem  ikke  tilladt  her  i  Landet  at 
sælge  Varer,  som  de  her  have  tilforhandlet  sig.  Den  Fremmede,  som  her 
i  Riget  driver  videre  Handel  end  den,  hvortil  han  saaledes  er  berettiget, 
bør  anses  med  Straf«  (jfr.  PI.  22.  Decbr.  1808,  §  3). 

Bestemmelsen  om  Grosserer-Societetets  Komite  kom  (§  12) 
til  at  lyde  saaledes: 

»Ved  Grosserer-Societetet  i  Kjobenhavn  skal  forordnes  en  Komite, 
der  foruden  Formand  og  Ældste,  hvilke  sidste  dog  bortfalde,  naar  de  nu- 
værende fratræde,  skal  bestaa  af  12  Medlemmer,  hvilke  skal  iagttage 
de  Pligter,  der  paaligge  hele  Societetet,  samt  afgive  de  Betænkninger, 
Erklæringer  og  Responsa,  som  Collegierne,  Øvrighederne  eller  Dom- 
stolene maattc  fordre,  eller  som  private  Personer  maatte  forlange  i  dem 
vedkommende  Retssager«. 


Inden  vi  forlader  dette  Afsnit  'om  Tilblivelsen  af  An- 
ordningen af  23.  April  1817,  skal  endnu  Opmærksomheden 
henledes  paa  en  højst  karakteristisk  Udvikling  i  Ørsteds  paa 
Embeds  Vegne  afgivne  Erklæring  over  Udkastet  til  denne  Lov.' 

Han  minder  om,  at  ved  Fdg.  af  21.  Maris  1800  var  de  hidtil  fastsatte 
Læreaar  og  Svendeaar  som  Betingelse  for  Optagelse  i  Haandværkslaugene 
bleven  ophævede,  hvad  der  senere  under  5.  Januar  1807  ligeledes  var  sket 
for  Isenkræmmerlaugets  Vedkommende.  Da  denne  »Omskiftning  i  Prin- 
cippet« blev  foretaget,  var  det  ud  fra  den  Grundbetragtning,  at  det  skulde 
høre  til  Menneskets  naturlige  Frihed  at  maatte  ernære  sig  paa  hvilken- 
somhelst  Maade,  »der  ej  umiddelbart  fornærmer  andre«.  Heroverfor 
hævdede  nu  Ørsted,  at  hvis  man  vilde  indfore  denne  »Menneskets  med- 
fødte Næringsfrihed«  fuldtud,  maatte  man  egentUg  ogsaa  ophæve  Ejen- 
domsretten, »thi  ogsaa  denne  indskrænker  min  mcdfodte  Ret  til  at  fore 
mig  alle  Naturens  Goder,  som  jeg  kan  overkomme,  til  Nytte«.  Aabenbart 
vilde  dette  imidlertid  kun  gøre  Tilværelsen  »jammerlig  og  usikker«.  »Et 
andet  Motiv  for  hint  nye  Princip  ligger  i  den  Tanke,  at  intet  er  ønskeligere 
for  en  Stat,  end  at  enhver  af  dens  Medlemmer  saa  tidligt  som  muligt  kan 
stifte  P'amilie  og  saaledes  foroge  Folkemængden,  som  man  ansaa  for  det 
højeste  politiske  Gode.«  Det  var  det  samme  Synspunkt,  fortsætter  Ør- 
sted, som  forte  til  Forøgelsen  af  I  luslodder  og  den  vidtdrevne  Udpar- 

cellering  af  Jorden  ved  Aarhundrcdskiflet  —  og  det  var  egentlig  den 
samme  Bctragtningsmaade,  som  skabte  det  da  opstaaede  »Had  mod  alle 
Laugsindretninger.<<  Selve  Fdg.  af  21.  Marts  1800  var  netop  Udslaget 
heraf:  vel  havde  man  ikke  dristet  sig  til  formelig  at  ophæve  Laugene, 
man  havde  nojedes  med  at  begunstige  Frimestre,  afskalle  Lære-  og 
Svendeaar  csv.  »De  Tvivl«,  skriver  Ørsted  videre,  »som  straks  begyndte 
at  ytre  sig  om  Hensigtsmæssigheden  af  denne  vistnok  saare  velmente 
Omvæltning  i  de  forhen  fulgte  Forholdsregler,  tiltog  stedse  mere  og  mere, 
efter  som  Erfaringerne  viste  os  dens  Felger«.  Men  i  Særdeleshed  var  hele 
Theorien  om  Folke  formereisen  som  det  vigtigste  Formaal  for  Regerings- 
foranstaltninger  »rystet  i  sin  Grundvold  ved  Englænderen  Malthiis'  be- 
rømte Værk  om  denne  Genstand.«  I  dette  Skrift,  »der  vistnok  er  det  dyb- 
sindigste og  sikkert  vil  blive  et  af  de  mest  velgørende  Værker,  der  er 
skrevet  over  Statshusholdning,  er  det  til  Evidens  godtgjort,  at  Folke- 
formerelsen,  naar  den  ikke  hæmmes,  vil  gaa  frem  i  en  ganske  anden  og 
større  Progression  end  Mængden  af  Næringsmidler.«  »Da  det  nu  er  ind- 
lysende, at  det  hverken  er  menneskekærhgt  eller  statsgavnligt,  at  et  stort 
Antal  Mennesker  skaffes  til  Verden,  som  af  Mangel  paa  tilstrækkehge 
Næringsmidler,  efter  dog  at  have  fortæret  en  Del  af  disse,  om  kort  Tid 
igen  bortrykkes,  er  det  klart,  at  Staten  ikke  behøver  at  sørge  for,  at 
mange  tidligen  etableres,  men  at  den  altid  kan  være  sikker  paa,  at  der 
ikke  vil  savnes  en  saa  stor  Folkemængde,  som  de  Midler,  der  haves  til 
dens  Subsistens,  tilsteder.« 

Resultatet  heraf  bliver  da,  at  Loven  ikke  handler  viselig  ved  at  give 
efter  for  Menneskenes  naturlige  Hang  til  saa  tidligt  som  muligt  at  blive 
deres  egen  Herre  og  stifte  Familie,  som  de  dels  paa  Grund  af  den  Uer- 
farenhed og  Flygtighed,  hvormed  de  driver  deres  Anliggender,  dels  paa 
Grund  af  Næringsvejenes  Utilstrækkelighed  ikke  er  i  Stand  til  at  under- 
holde —  hvoraf  atter  Følgen  bliver,  at  de  altfor  ofte  falder  det  Offentlige 
til  Byrde. 

Derfor  ansaa  Ørsted  det  for  gavnligt  at  holde  Folk  i  de  yngre  Aar 
under  Husbondens  »Tvang  og  Opsigt«.  Derved  forer  de  langtfra  et  ulykke- 
ligt Liv,  men  »ville  med  det  Haab  i  Tide  at  bUve  deres  egen  Herre  end- 
ogsaa  finde  større  Lykke  end  den,  de  vilde  finde  ved  straks  og  let  at  nan 
dette  Maal  for  deres  Ønsker.« 

Han  vender  sig  derefter  til  et  andet  af  Tidens  Modeprinciper,  som 
havde  skabt  Hadet  til  Laugsvæsenet,  nemhg  Tyrketroen  paa  »Kon- 
kurrencens gavnlige  Indflydelse  paa  Priserne.«  I  saa  Henseende  rettede^ 
han  særlig  sin  Kritik  mod  Kommissionen,  som  stadig  var  gaaet  ud  fra, 
at  jo  flere  Varer  der  kom  paa  Markedet,  desto  billigere  blev  Priserne. 
Heroverfor  hævdede  han,  at  ihvorvel  det  bidrager  til  Prisbillighed,  at 
ikke  alle  Varer  er  paa  enkelte  Hænder,  turde  det  næppe  være  rigtigt,  at 

\'a rerne  skulde  blive  billigere,  fordi  de  samlede  Varepartier  var  paa  et 
stort  Antal  Sælgeres  Hænder,  »tværtimod  er  det  klart,  at  jo  flere  Familier 
der  skal  leve  af  det  samme  Partis  Afsætning,  desto  storre  Handelsfordel 
behover  de,  ligesom  det  heller  ikke  er  statsøkonomisk  gavnligt,  at  mange 
beskæftige  sig  med  de  Omsætninger,  som  et  mindre  Antal  til  ligesaa  stor 
Bekvemmelighed  for  Publikum  kan  bestride.« 


Den  Lovordning,  som  blev  skabt  ved  Anordningen  af 
23.  April  1817,  vakte  straks  de  kjobenhavnske  Grossereres 
Utilfredshed  i  vigtige  Henseender.  Det  føltes  som  en  Skuf- 
felse, at  man  med  Hensyn  til  Bestemmelsen  af,  hvad  man 
skulde  forstaa  ved  Groshandel,  for  de  fleste  Varesorters 
Vedkommende  var  gaaet  tilbage  til  den  gamle  Commerce- 
Forordnings  ret  store  Mindstemaal,  og  i  den  følgende  Tid 
satte  Standen  sig  Gang  paa  Gang  i  Bevægelse  for  at  faa 
tilvejebragt  en  Forandring  heri.  Men  dernæst  saa  man 
kun  med  Misnøje  paa  Anordningens  §  3  om  de  Fremmedes 
Handelsberettigelse.  I  Modstrid  med,  hvad  selve  Plakaten 
af  22.  December  1808  havde  fastsat,  tillodes  det  herefter 
Udlændinge  under  deres  Ophold  her  i  Riget  at  slutte  Handel 
om  saadanne  Varepartier,  som  var  Genstand  for  Handel 
en  gros,  altsaa  at  berejse  Landet  for  at  afsætte  Varer  en 
gros  direkte  til  Detailhandlere  og  andre  Handelsberettigede. 
Herimod  nedlagde  Grosserer-Societetet  i  en  Indstilling  til 
Cancelhet  af  16.  Maj  1817  en  afgjort  Indsigelse.  Herved 
berøvedes  nemlig  de  Handlende  den  Provision,  som  de 
hidtil  havde  fortjent  af  de  Indkøl^  eller  Salg,  som  var  sket 
for  fremmed  Regning,  ligesom  ogsaa  herved  Anledning  til 
»megen  Uefterrettelighed  i  Forretningerne«  kunde  afsted- 
kommes. Societetet  ansaa  det  derfor  tilraadeligt  og  gavn- 
ligt, at  den  i  Anordningens  §  3  givne  Frihed  kun  opretholdtes 
med  Tilføjende  af  den  udtrykkelige  Betingelse,  at  de  af  saa- 

danne  Fremmede  foretagne  Handelsforretninger  kun  kunde 
iværksættes  gennem  her  etablerede  Handelshuse.  Skrivelsen 
sluttede  saaledes:  »Det  forekommer  os  at  være  et  Fortrin, 
som  danske  Handlende  burde  have  for  Fremmede,  som  vi 
overlader  til  det  kongehge  Collegii  behagehge  Overvejelse. 
Det  tillades  os  fremdeles  at  anmærke,  at  om  Fremmede 
tillodes  at  iværksætte  Handelsforetagender  og  til  den  Ende 
henvender  sig  til  en  Mægler,  kunde  saadant  lettehg  give 
Anledning  til  Misbrug  og  komme  i  Kontradiktion  med 
Mæglerforordningen  af  22.  December  1808  §  9,  hvorefter 
ingen  Mægler  tør  betjene  andre  end  saadanne  Personer, 
som  enten  har  taget  Borgerskab  paa  Handel  eller  paa  an- 
ordnet Maade  dertil  er  berettiget.« 


TIDEN,    DER   SKRED 


(1817  —  30) 


rcderiksberg  Bakke  —  fra  den  løb  i  liin  Tid  Vejen 
ud  lil  den  store  Verden  —  og  Ira  dens  Kam  har 
Gang  paa  Gang  den  ene  efter  den  anden  af  Fol- 
l<^ets  aandelige  Førere  skuet  forventningsfuldt  ud  over  Staden. 
Saaledes  havde  netop  Steffens  en  tidlig  Sommermorgen 
i  sin  første  Ungdoms  Dage  staaet  paa  Frederiksberg  Bakke 
og  stirret  ind  mod  Kjøbenhavn,  som  laa  indhyllet  i  Taage 
og  Halvmørke:  da  hævede  Solen  sig  op  over  den  skaanske 
Kyst,  gød  sin  Glans  over  Kongeborgens  Kobbertag,  lod 
sine  Straaler  muntert  spille  i  Taarnenes  Guld  —  og  for 
Steffens  med  hans  bevægelige  Sind  var  det  som  et  Varsel 
om,  at  Tusmørket  i  hans  Sjæl  og  Sind  nok  en  Gang  skulde 
blive  spredt  af  Erkendelsens  klare  Sollys. 

Længe,  længe  efter.  Skøn  Valborgsdag  1808,  stod  en 
anden  ung  Mand,  Grundtvig,  og  saa  ud  over  Kjøbenhavn. 
Efter  lang  Fraværelse  fra  Staden  kom  han  nu  tilbage  — 
han  mindedes,  hvorledes  han  som  19aarig  Yngling  en  Ok- 
toberdag Aar  1800  havde  staaet  paa  denne  Bakketop  og 
nysgerrig  betragtet  den  fremmede  By,  Byen  med  de  skønne 
Taarne«,  som  han  da  saa  for  første  Gang.  Og  nu  —  hvil- 
ken sørgelig  Forandring!  Vor  Frue  Kirkes  lyse,  ranke,  vid- 
underskønne Spir  løfted  sig  ikke  længer  op  over  Tagenes 
Linier;  i  den  By,  han  nu  skulde  betræde,  laa  hele  Kvarterer 
hen  i  Ruiner,  vrimled  der  af  røgsværtede  Mure  og  sønder- 
skudte Huse. 

Og  alle  Belejringens  Rædsler  stod  med  Et  lyslevende 
for  hans  indre  Svn: 

»Først  da  fra  Axelstad   Luerne  svang 

Højt  sig  mod  Sl^y, 

Kom  under  Vaabnenes  Gny 

Liv  i  min  Sang.« 

Rinder  der  Sorg  og  Harm  af  røde  Roser,  saa  kan  der 
ogsaa  af  Sorg  og  Harm,  ja,  af  svidende  Ildsluers  Fordærv 
rinde  store  Tanker,  nye  og  frugtbare  Tider. 


»Fra  1817«,  skriver  Overskou \  »da  Krigens  haardeste 
Følger  nogenlunde  var  forvundne,  og  Folket,  udmattet  af 
den  lange  Spænding  og  Kamp,  begyndte  at  komme  til  Ro, 
blev  Samfundslivet  en  Vegeteren ;  der  foregik  ikke  noget 
Usædvanligt  eller  Stort,  som  kunde  vække  Almenheden  til 
kraftig  Livlighed;  uden  at  være  synderlig  tilfreds  med  Foi'- 
holdene,  tog  man,  i  behagelig  Følelse  af  den  tilbagevendte 
Fred  og  Sikkerhed,  Tiderne,  som  de  var,  og  fornøjede  sig 
med  det  Hverdagslige,  som  man  bedst  kunde.«  Og  Bag- 
gesen skriver  om  samme  Tid,  at  der  bare  »levedes  in 
den  Tag  hinein,  blot  for  Livets  Skyld«. 

Vist  er  det,  at  Tiden  herhjemme  fra  1817  til  op  mod 
1830  tæredes  af  Bekymringer  for  Udkommet,  for  Leve- 
brødet, at  den  stadig  led  af  Næringssorger.  I  Tyvernes 
Danmark  herskede  i  endnu  højere  Grad  end  i  Samlidens 
Frankrig  den  seniimenl  de  malaise,  hvorom  Alfred  de  Mus- 
set taler,  —  »de  trange  Kaars  Sindelag!«  At  dette  først 
og  fremmest   er  rettet   paa  Dagen  og  Vejen  og  derfor  kun 


'   »Den  diinske  Skueplads«,  V. 

altfor  let  bliver  filistrøst  (am  ewig  Gestrigen  klebt  der  Phi- 
lister), er  en  naturlig  Ting. 

Men  dermed  er  langtfra  alt  sagt  —  det  er  uretfærdigt 
derfra  at  slutte,  at  Folkets  Grundstemning  var  »døsig«  og 
»slap«,  »fremmed  for  al  højere  Interesse«.  Det  er  ikke 
mindre  uretfærdigt,  naar  Sønnerne  af  det  da  levende  Slægt- 
led brød  Staven  over  hin  Tid,  udelukkende  fordi  den 
manglede  Interesse  for  Samfundsspørgsmaal  og  Politik,  ja 
nærede  en  ligefrem  Sky  for  alle  Forandringer  paa  dette 
Omraade. 

For  ret  at  forstaa,  hvorledes  Fædrene  selv  maatte  føle 
det,  hvorledes  Livet  havde  lagt  sig  til  Rette  for  dem,  maa 
man  nøje  genkalde  sig  i  Erindringen,  hvad  de  som  Børn 
og  Ynglinge  havde  maattet  gennemgaa. 

Den  Slægt,  som  i  Tyverne  stod  i  sin  kraftigste  Mand- 
dom, hvad  havde  den  ikke  oplevet,  hvad  havde  den  ikke 
været  Vidne  til?  I  sin  tidligste  Barndom  havde  den  set  de 
Ældre  fælde  Taarer  over  Ludvig  XVI's  Henrettelse  og  hørt 
dem  med  Angst  og  x\fsky  i  alle  Miner  fortælle  om  Revo- 
lutionens Rædselsscener  —  mens  udenfor  paa  Gaden  Vise- 
kællingerne skraalede  Marseillaisen  i  dansk  Oversættelse  I 
For  dens  Øjne  var  en  F'ebruar-Dag  Kongeborgen  med  dens 
rige  Indhold  af  Møbler  og  Kunstværker  bleven  fortæret  af 
Flammerne  —  den  samme  ærefrygtindgydende  Kæmpe- 
bygning, i  hvis  lab3ainthiske  Gange  Datidens  Børn  saa 
ofte  havde  vovet  sig  ind  med  andagtsfuld  G3^sen  for  at 
kvæge  sig  ved  Madlugten  fra  Køkkenerne  eller  finde  en 
Lejlighed  til  at  smutte  ind  paa  Riddersalens  Galleri  og  der- 
fra med  maabende  Beundring  nyde  Skuet  af  den  kongelige 
Pomp  og  Pragt  ved  de  høje  Herskabers  Gallataffel.  Knapt 
halvandet  Aar  efter  hører  den  en  Sommerdag  Kirkeklok- 
kerne paany  ringe  Brandalarm  —  den  stolte  Nicolai  Kirke 

og  hele  Kvarteret  deromkring  gaar  op  i  Luer.  Og  da  det 
gamle  Aarhundrede  ganger  mod  Hæld,  gaar  en  Handels- 
krise  hærgende  gennem  Hovedstaden. 

Saa  oprinder  en  ny  og  glansfuld  Tid  med  hin  Skær- 
torsdag Morgen  den  2.  April  1801,  da  dens  unge  Hjerter 
banker  vildt  af  Spænding  ved  at  lytte  til  Kanontordenen 
ude  fra  Kongedj^bet  —  og  med  Velbehag  dvæler  dens  Blik 
for  første  Gang  ved  Adam  Oehlensch låger,  der  ung  og 
skøn  som  en  Halvgud  svinger  sin  Sabel  foran  Fronten  af 
hint  Studenterkorps,  hvori  Ynglinge  som  H.  C.  Ørsted, 
Grundtvig,  Blicher  og  Ryge  stod  beredt  til  at  ofre  Liv  og 
Blod  for  deres  Fædreland.  Og  derpaa  i  Slægtens  Ynglinge- 
Aar  fij'ver  Napoleons  Kejserørne  sejrrigt  gennem  Verden, 
Europas  Stormagter  synker  en  for  en  blødende  for  den 
store  Korsikaners  Fod,  kun  det  lille  Danmark  og  dets 
norske  Tvillingland  ligger  smukt  i  Fred,  Dannebrog  gaar 
gladelig  paa  Langvejsfart  til  de  store  Have,  og  fra  Skibenes 
Køl  stimer  Sølvet  ind  til  de  danske  Kyster. 

Men  brat  skifter  Tidsbilledet  om:  i  Eftersommeren  1807 
hvisler  de  britiske  Bombers  Ildregn  ned  over  Staden,  Frue 
Kirkes  statelige  Taarn  synker  i  Grus  —  og  Sejrherrerne 
drager  bort  med  den  Flaade,  som  var  Landets  Stolthed  og 
Trøst.  Og  nu  maa  hin  Slægt  se  paa,  hvorledes  en  æreløs 
»Halvkrig«  og  et  forsømt  Pengevæsen  vender  op  og  ned 
paa  Fredens  og  en  glorværdig  Fortids  Overflødighedshorn, 
og  lidt  efter  lidt,  Aar  for  Aar,  lader  dets  rige  Indhold  løbe 
ud  og  ud,  indtil  der  tilsidst  ikke  er  en  Draabe  tilbage. 
Vore  Skibe  tages  fra  os,  vore  Tilførsler  afskæres,  vore  Kolo- 
nier spærres  vi  ude  fra,  vor  Handel  lægges  øde,  Skatter 
og  Afgifter  breder  sig  kvælende  som  Ukrud,  og  Hjem- 
landet oversvømmes  endelig  af  Papirpenge,  saa  at  tilsidst 
i  1813   Staten    maa   gøre  Bankerot   og   er  lige   ved   samme 

Aar  at  maatte  gøre  det  en  Gang  til.  1810  brister  et  rimeligt 
Haab  om  en  dynastisk  F'orening  med  Sverige,  1813  et  Forsøg 
paa  Udsoning  med  England,  1814  følger  den  beskæmmende 
Kieler  Fred  og  det  svidende  Norges -Tab,  1815  knuses  de 
ved  Napoleons  Genkomst  fra  Elba  vakte  Forhaabninger 
paa  Waterloo  Sletten  —  og  Ydmygelsen  er  omsider  tømt 
til  Bunds  med  den  definitive  Vished  om,  at  Danmark  maa 
være  glad  til  for  overhovedet  at  faa  Lov  at  bestaa. 

Saa  kommer  den  lille  Lysning  i  pengelig  og  forretnings- 
mæssig Henseende  omkring  1817  —  men  det  mørknes 
hurtig  igen,  i  Stedet  for  den  ventede  Bedring  kommer  nye 
Kvaler.  Og  endelig  udefra  (stadig  udefra  I)  den  store  Land- 
brugskrise. 

Intet  Under,  at  efter  alt  dette  i  mindre  end  en  Menneske- 
alder Slægten  nu  var  mæt  af  ydre  Begivenheder  og  træt 
af  Omskiftelser.  Intet  Under,  at  den  var  uden  alt  Ønske 
om  at  opleve  flere  følgesvangre  Hændelser  i  sin  Levetid. 
Efter  at  alt  det  udefra  Kommende,  al  Politik  i  Ordets  videste 
Betydning,  overhovedet  alt,  hvad  man  nuomstunder  sam- 
menfatter i  Ordene:  offentligt  Liv,  gennem  hele  Slægtens 
Ungdom  og  første  Manddom  havde  vist  sig  at  være  fjendt- 
lige og  ødelæggende  Magter,  som  bare  havde  skabt  Ulykker, 
Ydmygelser  og  Buin,  saa  vendte  man  sig  nu  helt  og  hol- 
dent indadtil  og  søgte  sin  Tilflugt  i  den  huslige  Hygge  og 
Hjemmets  Fred.  Thi  det  var  Fred,  hvortil  man  først  og 
fremmest  følte  Trang  efter  det  sidste  Tiaars  Krigskaar, 
Kamptid,  Bystelser,  Uro  og  Feber.  Dulmende  for  Sind  og 
Nerver  lagde  sig  nu  Stilstand  og  Ensformighed  over  hele 
den  daglige  Tilværelse.  At  intet  j^dre,  hverken  store  Be- 
givenheder eller  gennemgribende  Forandringer,  greb  for- 
styrrende ind  heri,  føltes  som  en  Lindring,  og  en  Lise. 
Man  havde  haft  smertelig  nok  af  ^interessante«  Hændelser 

21* 

og  Tildragelser,  alle  var  de  blol  gaaet  hen  over  vort 
lille  Land  som  hærgende  Tordenvejr.  Nu  var  Stilheden 
styrkende  og  vederkvægende,  Livet  genvandt  atter  sit  sunde 
regelmæssige  Aandedrag,  Pulsen  banked  atter  i  rolig  og 
taktfast  Rythme.  »Den  ene  Dag  var  den  anden  lig,  det  var 
ensformige  stille  Dage  —  men  enhver  kunde  møde  dem 
uden  Klage,  hans  Livsens  Kæde  skulde  dog  blive  rig.« 
Thi  netop  indenfor  Hjemmets  fire  Vægge,  i  Familielivet  i 
de  smaa  Stuer  og  Studerekamrets  stilfærdige  Sysselsættelse 
fandt  man  en  Rigdom,  der  ikke  glimrede  som  de  store 
Handelskonjunkturers  Guld,  men  til  Gengæld  gav  Sjælen 
Næring  og  Sindet  Ro.  Ja,  mere  endnu:  gav  Hjertet  Varme 
og  Fantasien  Flugt. 

Det  er  vel  muligt,  at  »Stilstand  er  for  unge  Hjerter 
Døden«  —  hvis  der  herved  menes  Stilhed  i  social  og  po- 
litisk Henseende,  er  ikke  en  Gang  det  rigtigt,  unge  Hjer- 
ter finder  som  Regel  mer  end  Adspredelse  nok  i  Kærlig- 
hedshistorier, Sport,  Dans  og  —  Drømme!  Og  hvad  Mand- 
doms-Alderen angaar,  da  er  efter  en  saa  grundig  Omgang 
brogede  og  bevægede  Oplevelser,  som  hin  Slægt  fra  Re- 
gyndelsen  af  Firserne  i  det  18.  Aarhundrede  havde  bag  sig. 
Stilstand  ikke  Døden  —  men  endelig  en  Gang  Livet.  Saa 
vist  som  Livet  først  teues,  naar  man  gennemstrømmes  af 
Fornemmelsen  af,  at  man  lever,  naar  man  faar  Tid  og  Ro 
og  Lejlighed  til  ret  at  besinde  sig  paa,  at  setue  det  at  leve 
er  Lykke.  At  se  Solen  gaa  hen  over  Himlen  og  »sprede 
Guld  paa  Sky«,  at  se  Aarstiderne  skifte  og  Skoven  grønnes 
og  Vaarens  Herlighed  afløse  Vinterens  Hygge.  At  føle  sine 
Evner  gro  og  se  sin  Stræben  lykkes,  at  nyde  Hvilens  Ro 
efter  Arbejdets  Rastløshed.  At  se  Rørnene  vokse  op  og 
atter  deres  Rørn  igen,  at  være  Vidne  til  baade  for  sit  eget 
og    for    sine    Kæres   Vedkommende:    Personlighedens   Op- 

blomstring,  Manddoms-Gerningens  Sætlen  Frugt,  den  ældre 
Alders  Høstglæde.  At  vaagne  hver  Morgen  og  have  en  lang 
Dag  for  sig,  hvor  man,  om  man  blot  vil,  skal  se  saa  meget 
smukt  og  kan  nyde  sine  Sansers  Brug,  sine  Musklers 
Spændstighed,  sin  Sjæls  Handlekraft  og  Modtagelighed  for 
nye  Indtryk.  Hvor  megen  Glæde  giver  ikke  alene  Ger- 
ningen, Dagens  Dont,  den  stadige  Overvindelse  af  Vanske- 
ligheder, tekniske  eller  psykologiske,  Time  for  Time. 

Man  forstod  ikke  alene  dette  i  hine  fjerne  Dage,  man 
forstod  tillige  instinktmæssig,  at  Sorg  og  Glæde  vandrer 
tilhobe,  ja  at  Sorger  er  uadskillelige  fra  Livet:  vil  man 
dette,  maa  ogsaa  hine  bæres  —  og  bæres  med  Anstand  og 
Stilfærdighed.  Og  Styrken  dertil  hentes  naturligt  fra  Vis- 
heden om,  at  Sorrig  kan  skifte  om  til  Glæde,  ja  saa  at  sige 
rythmisk  vil  gøre  det,  det  gælder  blot  om  at  vise  Taalmod 
og  give  Tid.  Saa  indøvet  var  man  i  denne  Livets  Kunst, 
at  man  ogsaa  fik  gladelig  Bugt  med  hver  Dags  Bekymring 
for  Brødet  —  medens  Nutids-Menneskene  selvplager  sig 
med  rastløs  Pengejagt.  I  vore  Dage  er  der,  som  man  rig- 
tig har  gjort  opmærksom  paa,  i  hvert  Fald  een  Menneske- 
klasse, der  beskæftiger  sig  mere  med  Penge  end  selv  de 
Velhavende  —  det  er  de  Fattige,  der  saa  at  sige  er  ude  af 
Stand  til  at  beskæftige  sig  med  andet:  deri  ligger  netop 
deres  Tragedie.  Den  Gang  var  man,  endog  helt  højt  op  i 
Samfundet,  langt,  langt  fattigere  end  nuomstunder,  men 
man  optoges  ikke  mere  deraf  end  lige  strengt  nødvendigt 
—  derfor  alligevel  rigelig  nok,  men  paa  Grund  af  Slægtens 
utrolige  Nøjsomhed  og  Sparsommelighed  fik  man  dog  Tid 
tilovers.  Stunder  til  at  sysle  med  aandelige  Ting  ved  Siden 
af,  til  at  glemme  sine  Pengesorger  og  nyde  den  sjældent 
budte  Kunstglæde  dobbelt,  just  fordi  den  var  saa  sjælden, 
til  af  al  Sindets  Kraft  at  nyde  det  Mangefold  af  Glæder,  Til- 


326 

væreisen  byder  En  gratis:  det  var  saaledes  just  i  hine  Aar, 
at  man  først  for  Alvor  herhjemme  fik  Sind  og  Øjne 
rigtig  opladt  for  Naturens  Skønhed,  for  den  Fryd,  det  er 
at  færdes  i  det  Frie,  nyde  Landskabets  skiftende  Belysning, 
slikke  Sol  og  indaande  Skovenes  iltrige  Luft  og  Markblom- 
sternes Vellugt. 

Og  inde  i  de  hyggelige  gamle  Huse  med  Stentrapper, 
der  løb  helt  ud  paa  Fortovet,  kunde  man  ogsaa  indaande 
søde,  milde  Dufte  —  fra  Hyazinthglassene  og  Urtepotterne 
i  Vindverne,  fra  Potpourrikrukkerne  paa  Kakkelovnen  og 
fra  Husfruens  Skuffer:  lukkede  man  dem  op,  laa  Tøjet  der, 
omhyggelig  glattet  uden  ringeste  Fold,  indsvøbt  i  chinesisk 
Papir  og  med  Lag  af  Resedaer  og  Lavendler  imellem.  Her 
fik  Datidens  Børn  »den  første  Anelse  om  den  Stemning  i 
Sjælen,  som  Duft  og  Stilhed  kan  vække«  ^ 

Just  denne  var  Fædrene-Slægtens  Grundstemning:  —  i 
nøjeste  Sammenhæng  hermed  staar  Tidens  Sans  for  Idyl- 
len. Dens  ydm3^ge  og  hjertelige  Poesi  var  da  ogsaa  den 
Gang  let  at  finde  —  den  laa  over  Gadekæret  i  Landsbyen, 
den  lille  Havestrimmel  med  Levkøjer  og  Geranier  mellem 
Bondehuset  og  Vejen,  ja  selv  i  Hovedstadens  brolagte 
Stræder  dukkede  den  hvert  Øjeblik  op  —  som  en  prægtig 
Lind,  der  i  Forbigaaende  skimtedes  gennem  Porten,  en 
hyggelig  Hjørnekrog  med  en  Vandpost,  en  Løvkrone,  der 
ludede  ud  over  en  halvforfalden  Gaardsmur.  For  ikke  at 
tale  om  i  Marmorkirkens  og  Christiansborgs  kratbevoksede 
Ruiner,  langs  de  tavse  Kanaler,  paa  Voldskrænternes  Ba- 
stioner og  i  Kirsebærgangene  nede  paa  Bunden,  hvor  Gla- 
ciets  maleriske  Vildnis  skimtedes  paa  den  anden  Side  En- 
veloppe-Graven. 

At  Tilværelsen  formede  sig  idyllisk,  og  at  Tiden  saa  let 

^  Jfr.  Fr.  Hammerich:   Et  Levuetsløb.  S.  53. 

fik  Øje  paa  Idyllen  —  hvor  naturligt  I  »Idyllens  Emne  er 
just  Liuet  —  Livet  uden  Bagtanke  og  Omsvøb.  Og  dens 
»Indhold  er  evig  ungt  og  dog  titusind  Aar  gammelt«  \ 

Naar  Overskou  derfor  taler  med  en  Bismag  af  Haan 
eller  Medynk  om,  at  Livet  i  hine  Aar  blev  til  en  Vegeteren, 
røber  han  blot  herved  Mangel  paa  Dybde  i  Opfattelsen  af 
Tilværelsens  Maal  og  Mening:  hans  egen  Verden  var  kun 
Theatrets  skraa  Scene-Bræder,  hans  Blik  naaede  ikke  læn- 
gere end  til  den  malede  Horizont  paa  Bagtæppet,  intet  Un- 
der derfor,  at  han  maalte  Livets  Værd  med  Dramaets  Maale- 
stok  —  med  andre  Ord:  fordrede,  at  der  skulde  ske  noget, 
helst  noget  spændende,  Livet  skulde  være  som  et  Skue- 
spil og  kunne  inddeles,  som  det  just  den  Gang  hed,  i  saa 
og  saa  mange  Handlinger.  Skønt  han  selv  har  levet  i  Ty- 
verne og  derfor  haft  Betingelser  for  at  kunne  vide  lidt  af 
det  rigtige,  har  han  aabenbart  ikke  saa  meget  som  anet, 
,hvor  vidunderligt  Menneskets  Væsen  vilde  vise  sig  at  være, 
naar  det  hos  hver  enkelt  fik  Lov  til  uden  Strid  og  Mod- 
stand, uden  Næstens  idelige  Indblanding  at  folde  sig  frit 
ud  i  hele  sin  Renhed:  det  vilde  da  »blomstre  op.  for  os 
ligesaa  ligefremt  og  naturligt  som  en  Blomst  eller  som  et 
Træ«  ^.  Det  vilde  ikke  mere  være  splidagtigt  med  sig  selv, 
ikke  mere  krøges  og  forkludres  ved  Samfunds-Individets 
stadige  Stræben  efter  at  ligne  andre  Mennesker  eller  rette 
sig  efter  dem.  Personligheden  vilde  faa  Tid  og  Lov  til  ufor- 
styrret at  vokse  sin  egen  Vækst  og  saaledes  vorde  rank, 
høj,  egenartet,  særmærket,  et  Menneske  med  selvstændig 
Værd. 

Det  lykkedes  netop  i  Tyverne  for  vore  største  Skønaan- 
der   at   finde   den    Afsondrethed   og   Uforstyrrethed  i  deres 

^  Jfr.    Hans    Brix:    Træk    af   den    tyske   Idyldigtnings    Indvirkning   paa   dansk 
Literatur.     Tilskueren  1914. 

-  Oscar  Wilde:  The  human  soul  and  socialism. 

daglige  Livsførelse,  som  gav  dem  Vokseplads,  Grolid  og 
Vækstbetingelser  —  Ro  og  Lejlighed  til  Studier,  til  Selvfor- 
dybelse, til  at  samle  sig,  til  at  modnes  i  Stilhed  uden  Sindsop- 
hidselse  og  ydre  Adspredelse.  Medens  Mænd  som  Byron  og 
Heine  sled  deres  Evner  op  og  splittede  deres  Væsen  i  bitre 
og  oprivende  Kampe  mod  Tidens  Filistre  og  Spidsborgere, 
lykkedes  det  danske  Digtere  som  Ingemann,  Blicher  og 
Chr.  Winther  at  bringe  sig  selv  i  Sikkerhed  for  Døgnets 
Strid  og  Splid,  den  ene  i  Sorø  Skove,  den  anden  paa  Jyl- 
lands Heder,  den  tredie  i  Kjøbeløv  Præstegaard.  Paa  til- 
svarende Vis  har  sikkert  i  Poul  Møllers  Liv  China-Rejsen 
1820—21  virket,  til  Dels  ogsaa  Norges-Opholdet  1826— 30  \ 
medens  Christiane  Oehlenschlåger  inde  i  selve  Hovedsta- 
dens Tummel  værnede  om  sin  Ægtefælles  otium,  hertil 
mægtig  hjulpen  af  Frederiksbergs  Nærhed.  Man  erindre 
ogsaa,  hvilke  Oaser  eller  fredhellige  Kunstens  Templer  der 
i  hine  Aar  stod  Aandsdyrkerne  aabne,  saasom  Kamma 
Rahbeks  Rakkehus,  Frederikke  Rruns  Sophienholm  og 
Thomasine  Gyllembourgs  Hjem^,  —  Sønnen  i  dette  sidste, 
J.  L.  Heiberg,  havde  desuden  som  Amatør-Astronom  altid 
Stjernehimlen  at  ty  til'^   »den  tavse,  den  kølige  Nat«. 

De  anførte  Navne  burde  allerede  ved  deres  Nævnelse 
være  nok  til  at  frikende  den  Tid,  hvori  deres  største  Dig- 
terværker kom  til  Verden,  for  den  stadig  gentagne  For- 
dømmelsesdom  over  den  da  levende  Slægts  Dorskhed,  Slap- 
hed og  Mangel  paa  højere  Interesser.  Det  er  lige  ved,  at 
Sandheden  er  den  stik  modsatte:  at  faa  Tider  har  været  mere 
aandelig  bevægede  end  netop  T3^verne.  At  den  sagtens  kan 
hamle  op  med  vore  Dage,  da  Samtalens  skønne  Kunst  for- 

'   Som  Lærer  i  F"ilosofi  ved  Christianias  Universitet. 

-   Man  kan  bl.  a.    ogsaa    nævne  Etatsraad   Olsens  og  det  Saint-Aubain'ske  Hjem 
(.jfr.  Abrahams:  Meddelelser  af  mit  Liv    —  til  Dels  Prins  Christians  Hof. 
'  »Er  ej   Himlen  alle  Vegne,  hvad  behøver  jeg  saa  mer.'- 


329 

længst  er  døet  ud,  behøver  vel  næppe  nogen  udførlig  Paa- 
visning:  nuomstunder  kommer  man  jo  blot  sammen  for  at 
sidde  halvfjerde  Time  til  Bords  og  bagefter  spille  Bridge 
eller  hengive  sig  til  den  Vaden  rundt  paa  Gulvet  å  la 
Slingrebrædt,  som  man  kalder  for  Dans.  Man  læser  intet 
mere,  men  gennem-øjer  højst  et  Par  Blad-Spalter  eller  Bog- 
Sider,  man  har  heller  ingen  Tid,  faar  man  endelig  et  Øje- 
blik tilovers,  saa  at  man  kan  fordybe  sig  i  et  Emne  enten 
ved  Studium  eller  Selvtænkning,  fluks  kimer  det  paa  Tele- 
fonen, og  man  er  dermed  ude  af  Tankegangen.  Den  Gang 
derimod  havde  man  Tid  —  Tid  til  at  læse,  og  man  læste 

—  Tid  til  at  tænke  over,  hvad  man  læste,  og  man  tænkte 

—  Tid  endelig  til  at  samtale  med  andre  om  det  læste  — 
og  i  de  lange  Aftentimer  gik  Husets  Herre  og  hans  Venner 
op  og  ned  ad  Gulvet,  dampende  paa  deres  lange  Piber,  og 
udvekslede  Meninger  om  Livets  og  Literaturens  Foreteelser. 
Og  var  der  ingen  Gæster,  blev  der  læst  højt  og  Børnene 
fik  indprentet  de  skønne  Vers 

Tak,  Bue,  Tak,  dér  svandt  den  røde  Skygge, 
Du  har  aftvættet  Pletten  paa  mit  Skjold! 

Scenen  er  H.  P.  Hansens  søndagstomme  Vinkælder,  hvor 
de  smaa  Hammerich'er,  Frederik  og  Martin,  er  paa  Besøg- 
hos  Faderens  Ven,  som  stiller  Malvasier  paa  Bordet  og 
forelæser  Drengene  »Palnatoke  —  og  ved  hint  Vers  staar 
Taarerne  ham  i  Øjnene. 

Og  nu  de  unge  Mennesker  —  først  og  fremmest  natur- 
ligvis Studenterne  —  hvor  disputerede  de  ikke  paa  Livet 
løs  om  alt  det,  som  Læsningen  af  Tidens  Digterværker 
bragte  frem  i  deres  modtagelige,  let  bevægelige  Sjæle,  sam- 
talede ej  alene  herom  paa  deres  Hybler,  men  særlig  ogsaa 
paa   deres  Skovture   og  ved   deres   andre  Sammenkomster. 

Hvad  der  fyldte  Datidens  Unge  var  Poesi  og  ikke  Sport, 
Ideer  og  ikke  Idræt.  Det  var  netop  i  hin  Tid,  at  det  ejen- 
dommelig danske  Studenterliv  uddannede  sig,  dette  Liv,  der 
i  sin  Aandighed,  i  sin  frie,  glade,  sommerfuglelette  Flagren 
fra  Spøg  til  Alvor  og  fra  Alvor  til  Spøg  var  saa  forskelligt 
fra  det  iyske  Burschen-Commerz.  Dette  var  vel  i  nogen 
Maade  dets  oprindelige  F'orbillede:  saaledes  var  Christian 
Pingel^,  som  havde  studeret  1814 — 17  i  Breslau  og  Jena, 
dér  bleven  fuldt  indviet  i  det  1815  stiftede  Burschenschaft's 
Mysterier,  den  senere  saa  bekendte  Theolog  Rudelbach  var 
alt  i  hele  sin  Fremtræden  »ein  alter  bemooster  Bursch«,  og 
blandt  de  Yngre  »sværmede«  formelig  Christian  Winther  og 
hans  nære  Venner  A^.  C.  Møhl  og  Henrik  Krøyer  for  det  ger- 
manske Studentervæsen.  Da  Christian  Winther  i  1821  kom 
hjem  til  sin  Stedfader  i  Kjøbeløv  Præstegaard,  var  han 
barhalset,  iført  en  kort,  olivengrøn  Jakke,  med  en  lille  Hue 
paa  Hovedet  og  under  Huen  et  langt  lyst  Haar,  der  laa 
langt  ned  ad  Nakken  (han  blev  da  ogsaa  en  sand  Rædsel 
for  Omegnens  Damer!). 

Men  alt  dette  tyske  Væsen  var  dem  blot  i  Klæderne 
skaaret;  hvad  der  var  i  Hjertet  baaret,  var  ægte  dansk: 
en  spæd,  frisk  Ungdommelighed,  en  mild  Munterhed,  et 
Sind  saa  lyst,  som  Sommernatten  er  lys  (Solskinsbørn  bliver 
vi  Danske  sjældent). 

Da  iV.  C.  Møhl  i  1816  blev  Student,  blev  hans  Hjem  i 
den  store,  røde  Gaard  paa  Hjørnet  af  Nygade  og  Gammel- 
torv et  Samlingssted  for  hans  Studenter-Kammerater  —  og 
det  blev  sidenhen  denne  Kreds,  som  gav  Studenterlivet  dets 
Præg,  et  Præg,  der  vel  efterhaanden  blev  stærkt  forslidt,  men 
aldrig  siden  har  tabt  sig  helt.  F'oruden  de  ovennævnte 
hørte  Peder  Hjort,    Niels  Bijgum  Krarup,   Christian  Lutken, 

^  Død  som  Overinspektør  ved  det  naturhistoriske  Musæum. 

Nicolai  Fogtmann,  Just  Mathias  Thiele,  X.  C.  L.  Abrahams  og 
først  og  sidst  Poul  Møller  med  til  dette  Lag,  hvorfra  i  1820 
Studenterforeningens  Stiftelse  udgilc. 

I  en  lille  Fortælling  fra  1821  skildres  der  en  ung  Stu- 
dent fra  Samtiden:  »han  er  en  velvoksen  Ungersvend  med 
et  aabent,  muntert  Ansigt,  et  purret,  for  ikke  at  sige  krøllet, 
blondt  Haar  og  blaa  Øjne.  Han  er  iført  en  kort  blaa  Frakke, 
sorte  Bukser,  sort  Halstørklæde  og  hvid  Vest.  Han  sidder 
skævt  paa  en  Stol  og  læser  i  Klein  Zaches  genannt  Zin- 
nober«.  Hvad  hans  Karakter  angaar,  da  svarer  den  om- 
trent til  hans  Valgsprog,  der  zirlig  er  indskaaret  i  hans 
Ziegenhainer,  og  som  lyder:  Semper  lustig  —  toujours  ærlig 
Karl « . 

Saaledes  er  Typen  —  Poul  Møller  transponerede  den 
kort  efter  (1824)  helt  over  i  dansk  Tonart  og  udødeliggjorde 
den  i  sin  Novelle  om  »den  krøllede  Frits«.  Selv  svarede 
han  ikke  helt  til  den:  han  lignede  jo  »det  ideale  Billede 
af  en  ung,  smuk  Bondekarl«  og  var  en  »genial  Klodrian«, 
som  stundom  led  af  »falsk  Undseelse«.  Frits  er  frejdigere, 
mere  en  Friskfyr  fra  Hovedstaden,  ej  alene  en  ungdommelig 
Spasmager,  men  lidt  af  en  fri,  forvoven  Aand«.  Saadan  var 
Typen  endnu  ikke,  da  Poul  Møller  skrev:  »En  dansk  Stu- 
dents Eventyr«,  kun  i  Vorden  henderimod:  først  langt  oppe 
i  Trediverne  faar  Vingerne  den  rette  rappe  Flyver-Evne  og 
bruger  den  da  til  en  dristigere  Flugt  mod  højere  Maal  end 
den  krøllede  Frits'  erotiske  Flagren  fra  Blomst  til  Blomst. 

Den  i  20ernes  Slægtled  ejendommelige  Grundstemning 
finder  man  sikkert  bedst  personliggjort  i  Nicolai  Christian 
Møhl,  den  »sindrige«  med  sit  »poetiske  Øre  for  Takt  i  Livet, 
Takt  i  Poesi«,  i  fuld  Overensstemmelse  med  Typen  lys  af 
Lød  og  Haar  og  med  et  Par  klare,  blaa  Øjne  —  »der  Blonde 
kaldte   Kamma   ham   altid  — ,   men   i  Modsætning   til  Poul 

og  Frits'  evig-fors'orne  Robusthed  mild  og  fin  i  Færd  og 
Væsen.  Paa  sin  stilfærdige  og  indtagende  Vis  formaaede  han 
stedse  ved  sine  Besøg  paa  Bakkehuset  ligesom  Maanen  at 
sprede  Skyerne«  —  han  kunde  altid  tale  med  gamle  Rahbek 
om  Literatur  og  med  Kamma  om  hendes  »Fortrip«  (Æske- 
mageri)  —  >der  Blonde  ist  doch  der  solideste«,  sagde  hun 
drillende  til  lille  Just  Mathias  Thiele,  som  dog  saavist  ikke 
slog  særlig  bagud.  Ogsaa  sine  Foresatte  behagede  Møhl  sær- 
deles —  han  havde  aabenbart  dette  fordringsløse,  ærbødigt 
lyttende,  forekommende  i  sin  Væremaade,  som  enhver  ung 
Mand,  der  vil  »gøre  fortiine  i  Verden«,  meget  maa  ønske  sig: 
for  saa  vidt  drev  han  det  jo  ogsaa  til  i  en  ung  Alder  at  blive 
Professor  ved  Universitetets  lægevidenskabelige  Fakultet. 
Dog  ingenlunde  fordi  han  i  nogensomhelst  Henseende  var 
Carricremager  —  ellers  havde  han  næppe  heller  været  saa 
afholdt  af  sine  Studenterkammerater,  for  hvem  alt  Øjentje- 
neri var  en  Vederstyggelighed.  I  Samlag  med  Vennerne 
var  han  paa  sin  blide,  elskværdige  Facon  altid  i  høj  Grad 
livlig,  endog  »gesvindt«  i  sin  Livfuldhed  —  men  inderst 
inde  rugede  der  Tungsind,  og  »netop  fordi  han  var  tung- 
sindig, har  han  haft  en  abstrakt  Forestilling  om,  at  Livet 
for  andre  er  saa  glædeligt  og  lykkeligt«.  Dette  har  aaben- 
bart atter  avlet  en  hemmelig  Utilfredshed  i  hans  Sind,  og 
i  ensomme  Timer  henfaldt  han  til  mørke  Grublerier  (»thi 
Tungsindet  venter  blot  paa  En,  til  man  bliver  ene«). 

I  denne  modtage^lige  Jordbund  faldt  Romantikens  Udve 
som  en  giftig  Sæd  —  og  bedre  blev  det  selvfølgelig  ikke, 
da  han  sidenhen  søgte  Bedøvelse  for  sine  Sindslidelser  i 
Byrons    Livslede  V      Hvad    der    virkede    befrugtende    paa 

*  Intet  viser  maaske  tydeligere,  hvorledes  Slægten  gennem  lyverne  arbejdede 
sig  ud  over  Aladdin-Tjpen,  end  Møhls  aandelige  Udvikling  —  det  er  derfor  ogsaa  et 
saare  betegnende  Træk,  naar  han  en  Gang  som  Ældre  ligefrem  forskende  spørger 
Hjort;   >Tror  Du  virkelig,  det  endnu  kunde  glæde  Dig  at  læse  Aladdin  c. 

Digter-Naturerne,  søndergnavede  dette  bløde  Sind,  der  ikke 
gennem  Aandsproduktion  kunde  udløse  Længslerne  i  sil 
Indre.  Saaledes  som  en  Tænker,  der  var  sært  forfaren  i  at 
tumle  sit  Tungsind,  har  udviklet  det,  maa  Livet,  rent 
borgerlig  set,  leves  indikativisk  —  i  Modsætning  hertil  er 
det  Romantiske  conjunctiuisk,  saa  vidt  som  Conjunctiv  er  den 
Modus,  hvori  man  udtrykker  den  ønskende  Lidenskab,  Sjæ- 
lens Bevægelighed  i  Forventning.  En  Droskekusk,  der  ven- 
ter paa  Betaling,  er  ikke  romantisk,  men  naar  Phædria  i 
Terents'  Phormio  venter  den  Githarspillerinde,  han  er  for- 
elsket i,  venter  han.  blot  hun  dog,  naar  hun  dog  blot,  at 
hun  dog  blot,  snart,  snart  vilde  vende  tilbage,  og  alt  dette 
er  ret  egentlig  conjunctivisk^  Naar  man  da  i  Grunden 
slet  ikke  ved,  himd  man  venter  paa,  men  blot  venter  i 
Utaalmodighedens  Længsel,  naar  det  eneste,  man  sikkert  føler, 
er,  at  Tilværelsen  holder  noget  in  mente  for  En,  men  aldrig 
faar  det  gaadefulde  Ciffer  opgivet,  hvorved  forst  Ens  Livs 
Regnestykke  skulde  kunne  gaa  op  —  og  man  saa  har 
det  Tungsind,  at  man  alligevel  stadig  grubler  derover,  i 
Stedet  for  at  leve  frisk  væk  og  lade  fem  være  lige,  saa  er  man 
just  i  Møhls  Tilfælde,  og  det  er  da  kun  altfor  let  forklar- 
ligt, at  det  endte  der,  hvor  det  i  1830  endte:  i  Selvmordet. 

I  1830  —  altsaa  paa  Tærskelen  til  den  ny  Tid,  hvor 
Romantikens  Længsel  efter  den  hlaa  Blomst  afløstes  af  en 
højst  indikativisk  Stræben  efter  Livets  haandgribelige  Rea- 
liteter saasom  Magt,  Indflydelse,  positive  Samfunds-Goder 
og  Samtidens  Bifald. 

En  saadan  Skæbne  som  Byron-Dyrkeren  Møhls  er  dog 
blot  som  et  Højdemærke,  der  angiver  den  romantiske  Bølges 
yderste  Stigningspunkt:  det  var  vel  egentlig  kun  Sophie  Ørsted 

^  Soren  Kierkegaard:  Stadier  paa  Livets  Vej. 

og  ham,  der  tog  Tidens  Løsen  med  saa  dødelig  Alvor. 
Poeterne  vidste  i  alt  Fald  fuldt  vel,  samtidig  med  at  de 
tolkede  den  ud  over  Nuet  dragende  Længsel,  at  hygge  sig 
i  en  smaaborgerlig  Tilværelse.  Og  paa  den  danske  Læse- 
verden virkede  Romantikens  poetiske  Aabenbarelser  som 
straalende  Himmeltegn,  som  Nordlys  og  Kornmod,  der 
ved  at  kaste  et  Trylleskær  over  Hverdagens  nøgterne  Virke- 
lighed forsonede  Slægten  med  dens  trange  Kaar  og  træl- 
somme Slid^  Man  traadte  ligesom  tryggere  paa  Jorden, 
naar  man  havde  glædet  sig  ved  Skuet  af  hine  Luftsyn  — 
man  fandt  hverken  paa  at  ville  storme  Himlen  eller  trække 
den  ned  paa  Jorden.  Just  derfor  var  hin  Slægt  saa  leve- 
dygtig. 

Det  maa  heller  ikke  glemmes,  at  den  aandelige  Føde, 
som  den  nød  i  sine  Hvilestunder,  var  saa  nærende  og 
hjertestyrkende,  at  Eftertiden  ikke  har  frembragt  den  bedre. 
Man  læste  —  læste  —  ikke  alene  de  tyske  Romantikere, 
særlig  Tieck  og  Novalis,  men  ogsaa  Goethe,  Schiller,  Johannes 
V.  Muller,  Jean  Paul,  Fouqué  og  Heinrich  Heine,  af  fremmede 
Forfattere  endvidere  Ryron  og  Walter  Scott.  Men  fremfor 
alt  bød  Tyvernes  danske  Digtekunst  rig  Ernæring,  baade 
Festspiser  og  sund,  styrkende  Hverdags-Kost,  baade  solide 
Retter  og  Sukkergodt  —  foruden  de  Oehlenschlåger'ske 
Tragedier:  Blichers  jydske  Folkelivs-Skildringer,  Inge- 
manns historiske  Romaner,  Chr.  Winthers  lyriske  Digte  og 
Heibergs  Vaudeviller.  I  et  af  de  allertrangeste  af  hine 
»Trængslens  Aar«,  1824,  læste  Poul  Møller  Rrudstykker  af 
den  første  danske  Novelle  (»Den  krøllede  Frits«)  op  i  Stu- 

'  Man  betragtede  Poesien  som  en  ^Sejr  over  Verden«:  gennem  en  >Negation 
af  den  ufuldkomne  Virkelighed«  aabnede  Poesien  >en  hojere  Virkeligbed,  udvidede 
og  forklarede  det  Ufuldkomne  til  det  Fuldkomne  og  formildede  derved  den  dybe 
Smerte,  der  vil  formørke  alt.  For  saa  vidt  er  Poesien  en  Slags  Forsonings  (S.  Kierke- 
gaard: Om   Begrebet  Ironi). 

denterforeningen,  Christian  Winther  skrev  >Flyv  Fugl,  flyv 
over  Furesøens  Vove«,  Blicher  ofl"entliggjorde  »En  Landsby- 
degns Dagbog«,  Ingemann  udgav  i  Juni  »Valdemar  den  Store 
og  hans  Mænd«  —  og  endelig  Grundtvig  i  September  s.  A. 
sit  storladne  »Rim  :  »Nytaarsmorgen^^,  paa  een  Gang  et  dyb- 
sindigt Opgør  med  Fortiden  og  en  jublende  F'orkyndelse  af 
en  ny  national  Æras  Frembrud  (»Ja,  nu  faar  vi  Sommer, 
og  nu  har  vi  Dag«).  De  nærmest  følgende  Aar  fortsætter 
Blicher  med  Udgivelsen  af  sine  uovertrufne  jydske  Novel- 
ler (saaledes  i  sit  Tidsskrift  »Nordlyset«  1827 — 29  over  en 
Snes)  —  »med  Nordlyset  begynder  Realismen  i  Danmark«^ 

—  og  Ingemann  gaar  videre  med  sine  middelalderlige  Ro- 
maner (»Valdemar  Sejr«  1826  og  »Erik  Menveds  Barndom« 
i  1828).  Den  første  danske  Vaudeville  (Kong  Salomon  og 
Jørgen  Hattemager«)  gik  over  det  kgl.  Theaters  Scene  den 
28.  November  1825,  derpaa  følger  »Aprilsnarrene«  1826, 
»»De  Uadskillelige«  og  »Et  Eventyr  i  Rosenborg  Have«  1827. 
Vaudevillernes  Forfatter,  J.  L.  Heiberg,  begyndte  i  1827 
Udgivelsen  af  den  »Flyvende  Post«,  og  Aaret  efter  fremkom 
heri  hans  Moder  Fru  Gyllembourgs  »En  Hverdagshistorie« 

—  »den  første  danske  Nutidsroman«.  Samme  Aar  (1828) 
udgav  Chr.  Winther  sine  »»Digte«,  hvoraf  manges  Tilblivelse 
gaar  helt  tilbage  til  20ernes  Begyndelse  (»Træsnittene«). 

Hvor  forskellige  er  ikke  disse  Digterværker  indbyrdes, 
hvorledes  spænder  de  ikke  tilsammentagne  over  næsten 
alle  Poesiens  Felter,  fra  den  lyseste  Ridder-Romantik  til  den 
mørkeste  Almue-Realisme  —  og  dog  gaar  der  en  fælles 
Grundtone  gennem  dem  alle:  deres  udprægede  Dansk- 
hed. Gennem  deres  Tilblivelse  og  efterfølgende  Tilegnelse 
besinder  Folket  sig  paa  sin  Fortid  og  sit  Væsen,  paa  dansk 
Sprogs    og    dansk    Naturs    Ejendommelighed,    og    derved 

^  Jeppe  Aakjær:  St.  St.  Blicher. 

faar  Nationalitetsfølelsen  først  den  rette  Dybde  i  Klang- 
farven. Idet  Folket  ser  sig  i  Spejl  (det  Spejl,  Digterne 
holdt  op  for  det),  lærer  det  først  sit  eget  Selv  at  kende, 
sine  Svagheder  og  sine  Fortrin,  sine  Dyder  og  sine  Daarlig- 
heder,  sine  Lidenskaber  og  sine  Latterligheder,  lærer  baade 
at  se  sig  selv  som  den  grimme  Ælling  og  som  den  stolte 
Svane.  Og  P^olket  lærte  at  lytte  —  til  sit  fagre  Sprogs 
rislende,  klukkende  Rythme,  til  alle  dets  nuancerige  Mund- 
og  Tonarter  —  til  det  levende  Ord,  om  det  kaldte  til  Daad 

eller  dyssed   til  Ro og  ikke   mindre  opmærksomt  til 

Hedelærkens  Sang  og  Nattergalens  Triller. 

Stig  op  af  Graven,  du  Slægt,  som  døde! 
Forkynd  dit  Fald  og  afmal  din   Brøde! 
Advar  os  for  Udslettelsens  Dom, 
Og  vis  os,  hvorfra  din  F'relse  kom ! 
Men  I,  som  lyste  i  Tider  dunkle, 
Som  klare  Nordlys  ved  Midnat  funkle! 
I  store  Aander,  som  over  Jord 
Med  Frelsens  evige  Banner  foer, 
Der  Herren  mægtig  sin  Haand  udstrakte 
Og  Folkeaanden  til  Liv  genvakte! 
Lys  atter  for  os  fra  natlig  Tid, 
I  Aandekæmper  i  Herrens  Strid! 
Og  blunder  atter  i  Blødheds  Drømme 
Mit  Fødeland  ved  de  dybe  Strømme  — 
Hvad  heller  raser  i  blinde  Lyst 
Forvildet  Slægt  mod  sit  eget  Bryst  — 
Da  rj'ster  Sjælen  og  vækker  Aanden, 
Og  styrker  Hjertet  og  ruster  Haanden 
Til  dansk  og  stor  og  til  herlig  Id  — 
Til  Danmarks  Frelse   i  Nødens  Tid!^ 

En    saadan    Opsang    var    aldrig    før    hørt    i    Danmark. 
Endnu  var  aldrig  saaledes  Historiens  store  Skikkelser  manet 

^  B.S.Ingemann:  Valdemar  den  Store  og  hans  Mænd. 

frem  for  at  bøde  paa  Tidens  Brøst.  Med  poetisk  Vælde  er 
her  med  Et  Folkets  Samhørighed  med  dets  Fortid  gjort 
lyslevende  for  dets  Bevidsthed. 

Der  er  i  Tidens  Løb,  lige  fra  C.  Molbechs  Dage,  rejst 
megen  flov  og  flad  Kritik  mod  Ingemanns  Romaner,  stadig 
ud  fra  det  Synspunkt,  at  de  mangler  historisk  Korrekthed. 
Adskillige  af  de  Indvendinger,  der  i  saa  Henseende  er  ret- 
tet mod  hans  Bøger,  støtter  sig  imidlertid  til  den  bedre 
Indsigt  i  de  af  ham  skildrede  Tiders  Historie,  som  er 
vundet  efter  hans  Studier.  Men  dette  er  endda  helt  under- 
ordnet, det  i  kunstnerisk  Henseende  afgørende  er  aldeles 
ikke,  om  de  skildrede  Personer  just  har  været  og  opført 
sig  saaledes,  som  Ingemann  fremstiller  det,  men  at  det 
ved  hans  Skildringer  er  lykkedes  ham  at  levendegøre  For- 
tiden for  sit  Folk.  Det  er  vanskeligt  at  se,  hvorfor  man 
endelig  skal  have  den  ramme  Stank  af  Middelalderens 
Smuds  og  Raahed  i  Næsen,  fordi  vi  skal  læse  om  hin 
Tid  —  skulde  det  virkelig  være  saa  nødvendigt  at  faa  Sj^n 
for  Sagn,  om  Fløjlet  i  Ridderens  Vams  var  glat  og  glans- 
fuldt eller  luvslidt  og  vinplettet?  Med  alle  disse  statelige 
Riddere  og  høviske  Møer  i  Silke  og  Skarlagen,  svøbte  i 
Maar,  med  gyldne  Spange  og  Sporer,  ridende  paa  Graa- 
skimler  eller  mælkehvide  Dvstløbere,  er  vor  Barndom  bleven 
fortrolig  —  ved  at  have  tryllet  alle  disse  Skikkelser  frem 
for  vor  Fantasi,  disse  ophøjede  Væsener,  som  vel  er  i 
menneskelig  Ham,  men  stedse  i  Statueformat,  har  han  for- 
maaet  at  lade  Slægt  efter  Slægt  begejstres  for  deres  For- 
fædres Bedrifter  og  en  svunden  Tids  Storhed.  Skinner  hin 
tjerne  Tid  i  Guld  og  Purpur,  fanger  den  just  derved  stær- 
kere den  umiddelbare  Læser,  og  klager  man  over  de  skil- 
drede Figurers  Uvirkelighed,  saa  er  de  jo  virkelige,  for  saa 
vidt  som   de   er  traadt   ud   af  Digterens  Hjerne,   har  faaet 

Kød  og  Blod  l'or  vore  Øjne  og  derved  er  bleven  som 
levende  Mennesker,  med  hvem  vi  har  samlevet.  (Er  ikke 
ogsaa  en  Drøm  Virkelighed  —  saa  længe  den  drømmes?) 
Man  fristes  uvilkaarlig  til  at  spørge,  om  Kæmpeviserne  da 
er  Poesi  eller  Historie?  Virker  de  paa  os  i  Kraft  af  den 
Stemning,  de  skaber,  eller  fordi  de  er  realistiske  Virke- 
lighedsskildringer? Er  det  mon  ikke  paa  Grund  af  Tonens 
Skønhed,  Sprogets  naive  Ynde  og  det  Skær,  de  breder  over 
Tiden,  at  de  har  vundet  F'olkets  Hjerte.  Saa  meget  er  i 
hvert  Fald  vist,  at  skal  en  Digtning  maales  efter,  hvor  stor 
Virkning  den  har  øvet,  saa  er  der  faa,  der  kommer  paa 
Højde  med  Ingemanns  Romaner:  Gang  paa  Gang  har  den 
opvoksende  Slægt  af  disse  suget  Kærlighed  til  Fædrelan- 
det. Man  bebrejder  dem,  at  de  skulde  have  gjort  T3^vernes 
Læsere  —  den  Gang  læstes  de  nemlig  ikke  alene  af  »Børn 
og  barnlige  Sjæle«,  men  blev  højt  skattede  endog  af  Tidens 
største  Aander  —  uskikkede  til  det  levende  Liv,  ret  som 
om  man  ikke  den  Gang  var  mindst  ligesaa  forfaren  i  det 
praktiske  Livs  Dyder  som  senerehen:  har  nogen  senere 
Tid  set  flinkere  Husfædre  eller  fermere  Husmødre? 

Ligesom  det  var  en  Oplevelse  for  Datiden  at  se  en  saa- 
dan  historisk  Digtning  som  Ingemanns  blive  til,  saaledes 
maa  ogsaa  Chr.  Winthers  Lyrik  ved  sin  første  Fremkomst 
have  virket  som  en  Aabenbaring:  mægtigt  har  den  bidraget 
til  at  aabne  Folkets  Øjne  for  det  danske  Landskabs  sær- 
egne Skønhed  og  Ynde.  Og  endelig  turde  det  vel  i  høj 
Grad  tjene  hin  Tid  til  Ære  og  burde  være  nok  til  at  om- 
støde den  vrange  Dom ,  der  har  stemplet  den  som  gold, 
flad  og  højst  kun  sentimental-idyllisk,  at  St.  St.  Blicher  netop 
i  de  paagældende  Aar  skænker  sit  Folk  de  første  realisti- 
ske Fortællinger.  Og  samtidig  var  Blicher  i  højeste  Grad 
et  Barn  af  sin  Tid,   altsaa  Romantiker,    havde    ikke    alene 

denne  Aandsretnings  Sans  for  det  historiske,  men  elskede 
ogsaa  det  særprægede,  den  sælsomme  Hændelse,  de  vold- 
somme Livsytringer.  Ej  heller  søgte  han  gennem  sin 
Kunst  al  virke  andet  end  kunstnerisk,  søgte  hverken  ved 
denne  at  moralisere  eller  sætte  Problemer  under  Debat. 
Men  fremfor  alt  hang  han  sammen  med  sin  Tid,  fordi  han 
bekendte  »den  samme  sagtmodige  Tro« ,  som  var  dennes 
Grundstemning:  »Livets  Gang  er  Livets  Maal«  —  »i  Bun- 
den af  hans  Væsen  ligger  der  noget,  der  er  Qernt  fra  alle 
Tidsbevægelser  og  Øjeblikkes  Drømme«  ^ 

Det  er  denne  ejendommelige  Evne  til  at  finde  sig  til 
Rette  med  Livet,  om  det  saa  blot  er  gennem  Døgnets  smaa 
Sysselsættelser,  som  stadig  viser  sig  at  være  Tidens  t3^de- 
ligste  og  mest  elskelige  Træk.  Selv  da  Tilværelsen  paa 
Bakkehuset  i  Tyvernes  Slutning  blev  tom  og  trist,  fandt 
Kamma  altid  »i  sit  eget  Sind  saa  rige  Kilder  til  Fornyelse, 
at  Tomheden  og  Ensomheden  aldrig  fik  Magt  over  hende. 
Om  Vinteren  var  hun  optaget  af  Paparbejder,  Læsning  og 
Brevskrivning.  Og  næppe  havde  de  første  Foraarstegn  vist 
sig  over  Markerne,  før  hun  trak  i  sin  graa  Kavaj  og  tog 
fat  paa  Havearbejdet.  Af  den  trøstesløse  Stenrøs,  der  ved 
hendes  Ankomst  til  Bakkehuset  udgjorde  hele  Haven,  frem- 
tryllede hun  de  vidunderligste  Blomsterpartier,  og  blandt 
dem  fandt  hun,  Foraar  og  Sommer,  sine  største  Glæder.  I 
en  blomsterfattig  Tid  skabte  hun  en  ukendt  Sans  og  Iver 
for  deres  Dyrkning.- «  Saa  forunderlig  stærkt  var  det  Baand, 
som  bandt  hende  til  Livet,  at  selv  da  hendes  fine,  spinkle 
Legeme  hentæredes  under  den  sidste  Sygdoms  Lidelser, 
»vilde  hun  saa  nødig  bort  fra  sin  gamle  Rahbek.-  Og 
dog  havde  denne  stærkt  ældede,  livstrætte  Sjuskepeter  egent- 

^  Jfr.  Hans  Brix:   Blicher-Studier. 

*  H.  Kyrre:  Knud  Lyhne  og  Kamma  Kahbeli. 

lig  aldrig  formaaet  at  fylde  hendes  Liv,  hverken  som  Ægte- 
fælle, Digter  eller  Menneske. 

Dog  var  det  ingenlunde  alene  i  literær  Henseende,  at 
hin  Periode  —  som  indlededes  med  Baggesen-Fejdens  sid- 
ste Afsnit  (1818)  og  endte  med  den  store  Strid,  der  vaktes 
ved  Heibergs  kritiske  Prøvelse  af  Oehlenschlåger  som  Digter, 

—  var  fuld  af  aandeligt  Røre.  Den  gennemrystedes  ogsaa 
af  dybtgaaende  filosofiske  TvistemaaP  og  af  store  religiøse 
Brydninger.  Det  er  til  dette  Tidehverv,  Grundtvigs  »mageløse 
Opdagelse  <  af  Trosbekendelsens  menighedsskabende  Betyd- 
ning knytter  sig:  det  apostolske  Symbol  er  det  Feltraab,  det 
Løsen,  som  Christus  har  hvisket  Menneskene  i  Øret,  som 
disse  skal  lade  gaa  fra  Mund   til  Mund,   Slægt   efter  Slægt 

—  og  som  han  paa  Dommedag  vil  høre  af  den  Sidste. 

I  1825  udgav  dernæst  Professor  H.  N.  Clausen  sit  Værk 
om  Katholicismen  og  Protestantismen  —  og  det  var  som 
Angreb  mod  dette,  at  Grundtvig  samme  Aar  rettede  sit 
»famøse«  Skrift:  Kirkens  Genmæle.  Selv  Biskop  Mynster, 
som  i  denne  Sammenhæng  maa  kaldes  et  i  høj  Grad  uvil- 
digt Vidne,  indrømmer  i  sit  »Levnet«,  at  »næppe  noget 
Skrift  i  Danmark  har  frembragt  en  saadan  Sensation.« 
»Kirkens  Genmæle  var  til  Stede  i  enhver  Samtale,  det  trængte 
op  i  Paladserne  og  ned  i  Kælderne.«  Ikke  mindre  beteg- 
nende er  det,  hvad  den  senere  saa  bekendte  Bondepolitiker 
/.  A.  Hansen  skriver  herom  i  »Mit  Livs  Historie  og  Gerning«. 
Han  var  1824,  I8V2  Aar  gammel,  bleven  Skomagersvend  i 
Rudkjøbing  og  »havde  intet  mere  at  ønske  sig«:  da  læste 
han  i  August  1825  en  Anmeldelse  i  Hempels  Avis  (Odense) 
af  Grundtvigs  lille  Bog,  fik  den  straks  anskaffet,  læste  den 
op  for  sin  Fader  Skomagermesteren  og  dennes  anden 
Svend  paa  Værkstedet,   fordybede  sig  derefter  med  største 

'  Den  saakaldte  Howitz'ske  Strid  om   Determinismen. 

Iver  i  den  store  Strid,  som  dette  Skrift  fremkaldte  —  og 
yderst  betegnende  var  det  især  den  skarpsindige  og  slag- 
færdige Dialektiker  Lindbergs  Deltagelse  i  samme,  som  til- 
drog sig  den  senere  saa  spidsfindige  Agitators  udelte  Be- 
undring og  Samstemning«  —  den  samme  folkelig  danske, 
noget  plebejisk  sindede  Lindberg,  gennem  hvis  Person- 
lighed Fr.  Hammerich  som  Dreng  først  fik  en  Anelse  om, 
hvad  »Folkelighed«  vilde  sige^  »Det  var,«  skriver  LA. 
Hansen,  »Paastanden  fra  Grundtvig  og  Lindberg,  at  Pro- 
fessor Clausen,  der  som  Professor  i  Theologi  ved  Univer- 
sitetet var  forpligtet  til  at  forkynde  og  forklare  Statskirkens 
Tro  for  de  Studenter,  der  senere  som  Præster  skulde  for- 
kynde den  samme  Tro  for  Menighederne,  tværtimod  i  sin 
Bog  havde  angrebet  og  fornægtet  denne  Tro  i  flere  Hoved- 
stykker, hvilket  de  klarlig  paaviste.  Paa  den  anden  Side 
søgte  A.  S.  Ørsted,  Professor  Poulsen  og  Biskopperne  at 
vise,  at  den  edelige  Forpligtelse  til  at  lære  i  Overensstem- 
melse med  den  anførte  Trosbekendelse  eller  de  saakaldte 
symbolske  Bøger  egentlig  ikke  havde  nogen  Betydning,  og 
at  det  kun  var  den  hellige  Skrift,  der  var  det  virkelig  for- 
bindende for  vore  Præster  og  Lærere,  og  at  som  Følge 
heraf  alt  maatte  anses  som  Kristendom,  hvad  en  eller  an- 
den af  disse  var  i  Stand  til  at  udlede  af  Bibelen.« 

Medens  L  A.  Hansen  afgiver  et  vægtigt  Vidnesbyrd  om, 
hvorledes  hin  Strid  opfattedes  af  Almuens  fremmeligste 
Hoveder,  har  Orla  Lehmann  i  sine  Erindringer  skildret, 
hvorledes  den  »blev  opfattet  af  den  dannede  Almenhed«, 
altsaa  navnlig  af  de  kjøbenhavnske  Universitetskredse : 
»Clausen  var  ubetinget  den  populæreste  af  Universitets- 
professorerne: man  ærede  i  ham  ikke  blot  den  højtbega- 
vede og  rigt  udviklede  Lærer,  men  tillige  den  uforfærdede 

^  Fr.  Hammerich:  Et  Levnetsløb.  S.  11. 

Repræsentant  for  Frihed  i  Videnskab,  i  Kirke  og  Stat, 
Derimod  havde  Grundtvigs  Navn  ingen  god  Klang  uden- 
for hans  Tilhængeres  den  Gang  temmelig  snævre  Kreds.« 
»Han,  som  senere  har  frakendt  ikke  blot  Reformatorernes 
konfessionelle  Arbejder,  men  selv  Bibelen  kanonisk  Betyd- 
ning og  tilsidst  gennem  Læren  om  Præstefrihed  har  villet 
gøre  Anarkiet  til  Kirkens  Regeringsform,  han  fordømte 
den  Gang  selv  den  mindste  Afvigelse  fra  de  symbolske 
Bøgers  Bogstav  som  et  Kætteri,  der  endog  skulde  forfølges 
med  Lovens  Sværd.  Det  var  især  dette,  som  i  høj  Grad 
opbragte  den  oplyste  ofTentlige  Mening.  Ligeoverfor  en 
med  Videnskabens  Vaaben  ført  Polemik  mod  Clausens 
dogmatiske  og  kirkehistoriske  Meninger  vilde  de  fleste 
have  været  rolige  Tilskuere,  men  det  var  ikke  hans  Lære- 
begreb, men  hans  personlige  Ære  og  borgerlige  Stilling, 
der  angrebes.«  »Dette  er,  jeg  gentager  det,  ikke  et  Forsøg 
paa  en  Opgørelse  af  denne  Fejde,  men  kun  en  tro  Gen- 
givelse af  den  Opfattelse,  som  da  var  den  almindelige.« 
»Selv  en  saadan  Lovens  Mand  som  A.  S.  Ørsted  stemplede 
det  som  et  Angreb  paa  den  kristelige-protestantiske  Tænke-, 
Lære-  og  Trosfrihed,  og  det  vilde  i  Sandhed  have  været 
sørgeligt,  om  ikke  den  akademiske  Ungdom  havde  samlet 
sig  om  den  højt  elskede  Lærer,  som  hævdede  denne  Livs- 
betingelse for  alt  aandeligt  Liv.«  —  — 

Endnu  kunde  mangt  og  meget  nævnes,  som  med  Føje 
kan  sættes  paa  Tyvernes  Kreditside.  Saaledes  Stiftelsen  af 
Selskabet  for  Naturlærens  Udbredelse  (1824),  af  det  nor- 
diske Oldskriftselskab  (s.  A.),  af  Athenæum  (1825),  af  Sel- 
skabet for  Udgivelse  af  »Maanedsskrift  for  Literatur«  [14 
Videnskabsmænd,  hvoriblandt  Heiberg,  Høyen,  Madvig  og 
Ørsted  (1829)]  og  Oprettelsen  af  den  polytekniske  Lære- 
anstalt   (ligeledes    1829),    ligesom    ogsaa    de    fleste    af  vore 

offentlige  Samlinger  blev  til  i  dette  Tidsrum.  I  dette  falder 
endvidere  Rasks,  Rafns,  C.  J.  Thomsens,  Fin  Magnussens, 
P.  E.  Midlers  og  Brøndsteds  Virksomhed,  ligesom  ogsaa 
/.  H.  Bredsdorff  ved  sit  lille  Skrift  om  Aarsagerne  til  Spro- 
genes Forandring  (1821)  foregreb  Aarhundreders  Resul- 
tater«. Ogsaa  fortjener  det  at  nævnes,  at  C.Molbech  i  disse 
Aar  udgav  den  danske  Rimkrønike,  Henrik  Harpestreng, 
den  ældste  danske  Ribel  og  de  første  indholdsrige  Bind  af 
»Nordisk  Tidsskrift  for  Historie,  Literatur  og  Kunst«. 

Men  fremfor  alt  stod  hin  Tids  videnskabelige  Liv  under 
det  Ørsted  ske  Dobbelttegn.  Om  Anders  Sandøe  Ørsted  er 
ovenfor  talt,  men  endnu  større  Glans  samlede  der  sig  om 
Hans  Christian  Ørsted,  som  netop  paa  Tærskelen  af  Ty- 
verne gjorde  sin  verdensberømte  Opdagelse.  Det  er  ikke 
for  meget  sagt,  at  saa  at  sige  alle  de  Mænd,  som  senere 
fik  Betydning  for  dansk  Aandsliv,  efter  deres  eget  Udsagn 
har  staaet  under  denne  geniale  Mands  Indflydelse  og  fra 
ham  modtaget  aandelige  Impulser  af  forskellig  Art.  H.  N. 
Clausen  skriver  om  ham:  »Den  aand-  og  idérige  Mand 
med  de  tændende  Tankehm,  den  fri  og  uforbeholdne  Tale, 
var  tillige  den  modtageligste  for  enhver  virkelig  Modgrund, 
den  villigste  til  at  kalde  ,en  umoden  Tanke,  et  ubeføjet 
Ord  tilbae;e.  I  ædlere  Skikkelse  er  Sansen  for  Sandhed, 
den  rene  Sandhed  og  den  fulde  Sandhed,  ikke  nogensinde 
kommen  mig  i  Møde  end  her.«  Selv  Søren  Kierkegaard, 
der  vel  stod  Naturvidenskaberne  saa  fjernt  som  nogen, 
taler  som  22aarig  Yngling  om  det  »velgørende  Indtryk«, 
han  har  modtaget  af  denne  Forsker  —  »den  Ro,  den  Har- 
moni, den  Glæde,  som  man  finder  hos  ham,  finder  man 
ellers  sjældent.«  Og  han  taler  om,  hvorledes  hans  »An- 
sigt bestandig  har  forekommet  mig  som  en  Klangfigur, 
Naturen  netop  har  anstrøget  paa  den  rette  Maade«. 

Denne  fra  Tonernes  Rige  hentede  Lignelse  henleder 
naturligt  Tanken  paa,  hvad  for  Vilkaar  denne  Kunstart 
havde  i  Tyverne.  Og  her  niaa  det  vidnes,  at  Tiden  ej 
alene  rummed  megen  Vidskab  og  Skjaldskab,  men  og- 
saa  havde  —  i  nøje  Overensstemmelse  med  det  Krav,  hvis 
Opfyldelse  Shakespeares  Lorenzo  stiller  som  Maalestok  for 
Menneskeværd  —  »Musik  i  Sjælen«.  Hvad  Weyse  og 
Kuhlau  har  betydet  for  dansk  Tonekunst,  kender  jo  en- 
hver\  Mindre  kendt  er  det  derimod,  hvorledes  der  i  hine 
Aar  levedes  et  rigt  Musikliv  herhjemme,  og  da  netop  ikke 
mindst  i  de  store  Grossereres  Huse.  Det  var  saaledes  i 
Peter  Tuteins  Hjem,  at  Weyse  mødte  sin  Skæbne:  Datteren 
Julie  var  højt  musikalsk  begavet,  komponerede  selv  og 
havde  en  saare  skøn  Stemme.  Weyse  fik  snart  sin  dag- 
lige Gang  der  i  Huset,  akkompagnerede  ofte  Julie  til  hen- 
des dejlige  Sang,  og  det  varede  da  ej  heller  længe,  før  der 
udviklede  sig  et  Kærlighedsforhold  mellem  dem.  Hun  var 
livlig  indtil  Lystighed  og  fuld  af  Vid:  da  en  paatrængende 
Person  bad  om  en  Lok  af  hendes  Haar,  klippede  hun  en 
Tot  af  sin  hvide  Puddelhund  og  sendte  ham  den  med 
disse  Linier:  »Der  Kummer  hat  in  einer  Nacht  —  die 
schwarzen  Locken  weiss  gemacht.«  Tilmed  havde  hun  en 
egen  æggende  og  dristig  Skønhed,  var  dertil  fuld  af  Luner 
og  Nykker  —  vilde  da  ej  heller  som  den  feterede  Dame 
og  rige  Storkøbmands  Datter,  hun  var,  binde  sig  til  den 
fattige  Komponist.  Mere  fordomsfrit  saa  Frederich  Tutein, 
Julies  Halvfætter,  paa  Tonekunstens  Udøvere:  han  tillod  sin 
Søn  at  ægte  en  Datter  af  Syngemester  Siboni,  der  i  sin  Ung- 
dom havde  været  Tenor  ved  den  italienske  Opera  i  Wien 
og  London.  Fru  Tutein  var  en  Klaverspillerske  af  første 
Rang.   og   hendes    Hus   blev    et    Samlingssted    for    Kjøben- 

^  Jfr.  bl.  a.  >Elverhøjt  (,1828). 


345 

havns  musikalske  Verden.  Hendes  senere  Svigersøn,  Fri- 
herre V.  Liliencron  fortæller,  hvorledes  han  en  Gang  bragte 
den  berømte  Pianovirtuos  Thaiberg  med  til  Tuteins;  den- 
nes Øje  faldt  paa  det  pragtfulde  Flygel,  men  da  han 
vilde  afværge  en  af  de  sædvanlige  Opfordringer  til  at  lade 
sig  høre,  spurgte  han  halvt  ironisk,  om  ikke  Fruen  vilde 
glæde  ham  ved  at  forespille  noget  paa  Instrumentet.  Fru 
Tutein  lod  sig  ikke  nøde,  men  tog  straks  fat  paa  et  We- 
bersk  Koncertstykke,  og  næppe  havde  hun  slaaet  de  første 
Akkorder  an,  før  Thaiberg  vendte  sig  til  Liliencron  med 
de  Ord :  Ja  saa,  vi  er  hos  en  Kunstnerinde  —  det  for- 
andrer jo  rigtignok  hele  Situationen. 

Endelig  skal  nævnes,  at  Joseph  Hambros  Associé, 
George  Gerson,  ikke  alene  var  i  høj  Grad  musikbegejstret, 
men  selv  spillede  Violin  til  Fuldkommenhed  og  med  Held 
komponerede  baade  større  og  mindre  Ting  —  saaledes  et 
Paternoster  for  Mandsstemmer,  der  senere  blev  opført  ved 
Musikforeningens  første  Koncert  i  1837.  Samtidig  med  at 
han  var  Hambros  højre  Haand,  en  fremragende  og  skarp- 
sindig Købmand  og  Bankier,  stiftede  han  Musikselskaber 
og  arrangerede  Koncerter  i  Hoftheatret,  hvor  hele  Kjøben- 
havn   »trængte  sig  for  at  komme  hen.« 

Gerson  var  en  høj,  smuk,  livlig  og  underholdende  Mand, 
som  med  Lethed  skrev  og  talte  de  fleste  levende  Sprog 
—  det  var  dels  derved,  dels  paa  Grund  af  sin  udmær- 
kede Kalligrafi,  at  han  oprindelig  havde  tildraget  sig  Ham- 
bros Opmærksomhed  efter  1812  at  have  faaet  en  under- 
ordnet Post  i  hans  Forretning.  Hans  Ungdomsven  Abrahams 
(den  senere  Notarius  publicus)  fortæller  et  lille  pudsigt 
Træk  af  hans  Liv  —  som  allerede  afsluttedes  1825  i  hans 
35aarige  Alder  ved  et  Slagtilfælde.  Kuhlau  var  som  streng 
Kontrapunktist  ingen  Ven  af  Rossini,   hvem  det  den  Gang 

var  Mode  al  frakende  al  Fortjeneste.  En  Aftenstund,  da 
en  lille  Kreds  af  musikalske  Venner  var  sammen,  viste 
Gerson  Kuhlau  et  lille  Musikblad,  et  Stykke  gammelt  gult 
Papir,  hvorpaa  der  med  afbleget  Blæk  var  nedskrevet  nogle 
Noder  —  disse  Par  Linier,  fortalte  Gerson,  havde  han  just 
faaet  fra  en  Wiener  Ven,  der  havde  fundet  dem  blandt  Mo- 
zarts Efterladenskaber.  Kuhlau  blev  henrykt  —  »ja  noget 
saadant  kunde  kun  Mozart  skrive«!  da  brast  Gerson  i  Lat- 
ter og  fortalte  ham,  at  han  selv  havde  fabrikeret  denne 
Mystifikation,  og  at  Stedet  fandtes  i  Akkompagnementet  til 
Basilios  Arie  i  Rossini's  »Barberen  i  Sevilla ». 

For  Skuespilkunstens  Vedkommende  behøver  man  kun 
at  minde  om  R^^ge,  Lindgren,  Frydendahl,  C.  N.  Rosenkilde, 
N.  P.  Nielsen  og  hans  senere  Hustru,  Anna  Brenøe.  Og 
endelig  vendte  A'^.  L.  Høyen  1829  hjem  fra  Udlandet  og  be- 
gyndte at  holde  Forelæsninger  over  Kunstens  Historie. 

1827  afholdtes  den  første  Maleriudstilling  herhjemme, 
og  vi  træffer  der  blandt  Kunstnerne  Navne  som  L  Lund, 
C.  A.  Jensen,  Kiichler  og  Sonne.  Men  fremfor  alt  var  det 
jo  i  dette  Decennium,  at  Eckersberg  udøvede  sin  ædruelige 
og  opdragende  Kunst,  mens  Arkitekt  C.  F.  Hansen  opførte 
Christiansborg  Slot,  Frue  Kirke  og  Raadhuset  paa  Nytorv  i 
den  tunge,  glædeløse  Romerstil,  hvis  konstruktive  Kraft, 
retskafne  Linie-Virkning  og  rolige  Rythmik  ogsaa  i  Nutiden 
har  vundet  saa  megen,  til  Tider  endog  ret  hysterisk  Beun- 
dring. Hans  Medarbejder  og  Svigersøn,  Wiirttembergeren 
G.  F.  Hetsch,  tog  et  frugtbart  Arbejde  op  for  at  oplære  vort 
Haandværk  i  kunstnerisk  (o:  akademisk)  Forstaaelse  —  ikke 
mindst  under  hans  Paavirkning  skabtes  den  Efter-Empire- 
Stil.  som  vi  alle  kender  fra  ældgamle  Borgerhjem:  de  store 
Skabs-Sofaer  og  andre  solide  Møbler  af  »fuld«  Mahogni,  ind- 
lagte med  Ornamenter  af  lyst  Citrontræ,   loftshøje  Konsol- 

spejle,  Chiffonierer  og  Piedestaler,  hvorpaa  der  var  anbragt 
Søjlelamper,  Bronce-Ure  og  antiktformede  Porcelæns-Vaser. 
Som  oftest  fik  dog  paa  Grund  af  Tidens  Armod  denne 
Frederik  VI-Stil<s  særlig  i  de  offentlige  B3'gninger,  et  lidt 
lurvet  Præg  af  Stuk  og  Messing  i  Stedet  for  af  Marmor  og 
Guld  —  Empirens  stolte  og  statelige  Muse,  straalende  i  rene 
Farver  og  i  gylden  Glans,  skrumpede  ind  til  en  tør,  kan- 
tet, radmager,  men  højst  agtværdig  og  korrekt  Gouvernante- 
Skikkelse,  fattig,  men  dydig. 

Og  her  vender  vi  da  atter  tilbage  til  Udgangspunktet: 
visselig  var  Tiden  fattig  —  og  Dyd  er  ikke  længer  paa 
Mode,  hvor  er  f.  Eks.  ikke  de  da  levende  Kvinders  Kydsk- 
hed  og  Elskernes  Ærbarhed  bleven  latterliggjort  af  den 
hjemlige  Retning,  der  i  Romantiken  kun  saa  en  —  Reak- 
tionl  Altsaa  paa  hint  Slægtleds  Dyder,  dets  Velanstændig- 
hed, dets  Trohjertethed  og  Nøjsomhed,  skal  der  overfor 
deres  Angribere  og  Fordømmere  ikke  spildes  et  Ord,  man 
maa  hellere  straks  lade  Jorden  være  flak  som  en  Pande- 
kage, det  er  dog  kun  Fladheden,  de  fleste  Tilbageskuende 
i  vore  Dage  faar  Øje  paa.  Altsaa  det  skal  indrømmes: 
visselig  var  hin  Tid  fattig  —  fattig  paa  ydre  Rigdom,  fat- 
tig paa  Bedrifter,  fattig  paa  Begivenheder.  Især  naar  man 
maaler  med  den  sidste  Maalestok,  og  hvor  naturligt  at  gøre 
det,  naar  man  hver  Morgen  læser  en  Avis  fuld  af  Verdens- 
begivenheder, saa  tåaler  visselig  hin  Tid  ingen  Sammen- 
ligning, hverken  med  den  store  liberale  Epoke  og  den 
glimrende  Handelsperiode,  som  gik  forud  —  ej  heller  med 
30ernes  April-Stemninger,  Brydningsaarene  i  40erne  og 
Folkeaandens  sejrrige  Gennembrud  i  1848—^50,  endsige 
med  hele  Resten  at  Aarhundredets  skiftende  Sindsbevægel- 
ser, rystende  Optrin,  Krigsbegivenheder,  politiske  Kampe, 
sociale  Omvæltninger,    hele  den  moderne  Tekniks  Revolu- 

tionering  af  hele  Samfundslivet,  for  nu  slet  ikke  at 
tale  om  tilsidst  vor  egen  Tid:  Verdenskrigens  infernalske 
Storhed. 

Ja  visselig  falder  hin  Tid  igennem,  naar  den  skal  sættes 
op  imod  saa  megen  Afveksling  og  Overflod,  saa  megen  Høj- 
hed og  Grumhed.  Visselig  var  den  dalevende  Slægts  Kaar 
kun  kummerlige,  dens  Fordringer  indskrænkede,  dens  Leve- 
sæt tarveligt,  dens  Hu  indadvendt,  dens  Tilværelse  —  vege- 
tatw\  Paa  dens  Grave  bør  der  hverken  plantes  Cypresser  eller 
Laurbærtræer,  knapt  nok  Sørgepile  og  Zirbuske.  Men  vel 
nok  en  Set.  Hansurt: 

Pæne  lille  Urt, 
staar  saa  rent  og  purt, 
staar  saa  frisk  og  grøn, 
uformærkt,  i  Lønl 

Set.  Hansurten  er  hverken  en  Nytteplante  eller  en  Have- 
blomst, egentlig  slet  ikke  egnet  til  en  Mindernes  Kirkegaard. 
Maaske  endog  et  Ukrud  — 

»Ja,  sæt  der  var  et  Ukrud,  som  var  fjernet  fra  den 
nyttige  Sæd:  saa  stod  det  vel  afsides,  var  vel  et  Ukrud, 
var  vel  beskæmmet  —  men  sæt  det  hed:  Stolten-Hendrik«. 


il  §  12  i  Anordningen  af  23.  April  1817  knyttedes 
et  kgl.  Reskript  af  samme  Dato,  hvori  bestemtes, 
at  Grosserer-Societetets  Komite  første  Gang  skulde 
vælges  af  det  daværende  Grosserer-Societet.  Derefter  skulde 
for  Fremtiden  samtlige  Grosserere  for  hver  ledig  Plads  fore- 
slaa  3,  af  hvilke  General-Toldkammer- og  Commerce-Collegiet 
valgte  1.  I  Tilfælde  af,  at  Collegiet  ikke  ansaa  nogen  af 
de  foreslaaede  Kandidater  for  værdig  til  Valget,  blev  Sagen 
at  forelægge  Kongen. 

Funktionstiden  bestemtes  saaledes,  at  de  tvende  ældste 
afgik  ved  hvert  Aars  Begyndelse,  men  de  kunde  genvælges, 
i  hvilket  Tilfælde  den  paany  valgte  beholdt  sin  forrige  Plads. 
De,  som  maatte  være  berettigede  til  næste  Aar  at  afgaa, 
tabte  ikke  derved  denne  deres  Ret,  ligesom  ej  heller  den 
paany  valgte  skulde  være  pligtig  til  imod  sin  Villie  at  ved- 
blive at  være  Medlem  af  Komiteen  længer  end  1  Aar. 

Til  Formand  for  Komiteen  skulde,  naar  denne  Post  blev 
ledig  herefter,  af  Komiteen  foreslaas  3  af  dens  Medlemmer, 
hvoraf  Commerce-Collegiet  valgte  1,  som  beholdt  denne 
Post,  saa  længe  han  vedblev  at  være  Medlem  af  Komiteen. 

Grosserer-Societetet,  henholdsvis  dets  Formand  og  tvende 
Ældste,  vedblev  dog  at  fungere  som  hidtil  i  henved  5  Uger, 
Først  den  28.  Maj  samledes  Grosserer-Societetet  for  at  vælge 
de   12  Medlemmer,   der  foruden  Formanden  og  de  Ældste 

(Saabye,  Erichsen  og  PrætorinsJ  skulde  indtræde  i  den  nye 
Komite.     Der  valgtes  følgende  Mænd  i  følgende  Orden: 

J.  Harboe,  Fr.  Tiitein,  A.  C.  Schmidt, 

Chr.  Thomsen,  S.  S.  Trier,  Jean  de  Coninck, 

J.  Schartau,  L.  N.  Hvidt,  I.  Suell, 

G.  L.  Becker,  Joh.  Fredr.  Zinn,  D.  Tutein. 

Den  saaledes  nyvalgte  Komite  holdt  sit  første  konsti- 
tuerende Møde  den  21.  Juli  1817.  Det  vedtoges  paa  dette, 
at  man  hvert  Fjerdingaar  vilde  sammenkalde  Grosserer- 
Societetet  og  give  det  en  almindelig  Beretning  om,  hvad 
der  i  det  forløbne  Tidsrum  var  passeret.  Endvidere  be- 
stemtes det,  at  naar  V«  af  Medlemmerne  eller  10  af  dem 
var  til  Stede,  skulde  dermed  Komiteen  anses  for  beslutnings- 
dygtig, ligesom  det  samme  Antal  Underskrifter  gjorde  Eks- 
peditioner gyldige,  som  om  de  var  i  Komiteen  »vedtagne 
og  besluttede«. 

Paa  det  næste  Møde,  den  1.  September,  erholdt  Societetets 
Sekretær,  Prokurator  Kofoed,  sin  Afsked  efter  Ansøgning. 
Til  Efterfølger  valgtes  den  af  ham  anbefalede  Prokurator 
Malthe  Bruun  Nyegaard,  der  ansattes  »under  samme  Vil- 
kaar  og  med  samme  Emolumenter«.  Hans  aarlige  Gage  var 
400  Rdl.  rede  Sølv.  Kofoed  beholdt  dog  »Skriveriet«  med 
Bestyrelsen  af  de  store  Legatmidler,  som  Grosserer  Niels 
Brock  ved  Testamente  af  19.  Februar  1796  havde  henlagt 
under  Societetet.  Niels  Brock  døde  i  1802,  og  de  tvende 
af  ham  oprettede  Legater,  Legat  A.  og  Legat  B,,  traadte  i 
Kraft  1807.  Det  kan  her  indskydes,  at  Testators  Hensigt 
med  Legat  A.:  Oprettelsen  af  en  Grossererskole,  i  adskillige 
Aar  blev  uopfyldt.  Ved  Overtagelsen  af  Legatet  mente  man 
nemlig,  at  den  til  Raadighed  staaende  Sum  ikke  for  Øje- 
blikket var  tilstrækkelig  til  Opfyldelsen  af  Testators  Villie, 

og  Sagen  blev  hermed  foreløbig  udsat.  Legat  B.,  der  skulde 
tjene  som  et  Slags  Skolelegat  for  Drenge  og  Pigebørn,  hvis 
Forældre  var  eller  havde  været  Grosserere  eller  dog  Køb- 
mænd her  i  Staden,  traadte  derimod  straks  i  Virksomhed. 
Ifølge  Testators  Villie  blev  der  for  Legaterne  nedsat  en  særlig 
Styrelse  bestaaende  af  F'ormanden  og  de  4  Ældste  for  Sta- 
dens Grosserere. 

Paa  Komiteens  egentlige  Førstemøde,  den  2L  Juli  1817, 
behandledes  et  Andragende  fra  Skibsmæglerne  om  For- 
højelse af  deres  Courtage.  Andragendet  var  fremkommet 
i  April  s,  A.  og  under  19.  Maj  af  Magistraten  oversendt 
Societetet  til  Erklæring.  Dette  havde  nedsat  et  Udvalg 
om  Sagen,  og  Udvalgets  Betænkning  blev  nu  oplæst  og 
godkendt  af  Komiteen,  hvorpaa  den  fremsendtes  under 
29.  August.  Det  hed  heri,  at  naar  Mæglerne  ikke  kunde 
have  et  anstændigt  Udkomme  af  deres  Courtage -Indtægt, 
saa  laa  dette  fornemmelig  i  »de  nærværende  for  den  danske 
Handel  og  Skibsfart  saa  ugunstige  Tidsomstændigheder,  der 
sikkerlig  trykker  Købmanden  ligesaa  meget«,  men  paa  den 
anden  Side  kunde  det  ikke  nægtes,  at  »paa  Grund  af  det 
siden  1808  forandrede  Pengevæsen«  var  det  virkelig  saa, 
at  Courtagen  i  og  for  sig  ikke  længer  stod  i  rigtigt  For- 
hold til  Mæglerens  Arbejde  og  Ansvar«.  Man  anbefalede 
derfor  en  moderat  Forhøjelse,  men  foreslog  tillige,  at  Mæg- 
leren —  i  Lighed  med,  hvad  Hamborgs  Mæglerartikler  af 
12.  December  1816  bestemte  —  i  Tilfælde  af,  at  han  for- 
drede eller  modlog  højere  Courtage,  ifaldt  Straf  eller  sus- 
penderedes for  længere  eller  kortere  Tid.  Denne  sidste 
Henstilling  tog  Commerce-CoUegiet  ikke  til  Følge,  men 
iøvrigt  blev  den  ansøgte  Forhøjelse  ved  PI.  af  24.  December 
s.  A.  billiget  med  Satser,  som  var  overensstemmende  med 
Komiteens  Forslag. 

Paa  et  af  de  næste  Møder  i  1817  enedes  Komiteens  Med- 
lemmer om  at  samles  hveranden  Onsdag  Kl.  IIV2.  —  Den 
21.  Januar  1818  vedtog  Komiteen,  at  ethvert  Medlem,  der, 
efter  at  have  modtaget  Tilsigelse  til  et  Møde  Dagen  før 
dette,  udeblev  uden  at  have  grundet  Forfald  (Sygdom  eller 
Bortrejse)  —  hvilket  da  udtrykkelig  skulde  anmeldes  — 
maatte  bøde  2  Rdl.  rede  Sølv  til  Komiteens  Kasse,  hvilken 
Bøde  ogsaa  skulde  erlægges  i  Tilfælde  af,  at  han  mødte 
V2  Time  og  derover  efter  Mødets  Begyndelse. 

Som  det  vil  fremgaa  af  det  foregaaende,  blev  Societetets 
Formand,  Etatsraad  Saabye,  ogsaa  Komiteens  Formand. 
Dette  Formandsskab  blev  imidlertid  kun  af  kort  Varighed, 
idet  han  afgik  ved  Døden  den  8.  November  1817,  og  Komiteen 
udpegede  derpaa  den  26,  November  i  hans  Sted  Etatsraad 
E.  Erichsen  (med  11  Stemmer)  som  Nr.  1  af  de  3,  den  ind- 
stillede, hvorpaa  han  den  2.  December  valgtes  til  Formand 
af  Commerce-Collegiet. 


Den  nye  Institution  begyndte  med  at  konsolidere  sig: 
man  indsaa  klart,  at  skulde  der  ved  den  nye  Ordning  vin- 
des varig  Indflydelse  paa  Administration  og  Lovgivning, 
maatte  man  sørge  for  at  skaffe  sig  faste  Rammer  og  faa 
afgrænset  sig  et  bestemt  Myndighedsomraade. 

Et  vigtigt  Skridt  i  saa  Henseende  havde  Formand  og 
Ældste  allerede  foretaget,  lige  forinden  Societetet  ved  An- 
ordningen af  23.  April  1817  havde  faaet  sin  nye  Bestyrelse. 
I  Foraaret  1816  ønskede  L.  N.  Hvidt  at  opgive  sin  Stilling 
som  Børskommissær  og  at  genindtræde  i  Grosserernes  Ræk- 
ker. Som  det  ovenfor  er  bleven  skildret,  var  dette  Embedes 
Oprettelse  en  af  de  ekstraordinære  Foranstaltninger,  som 
Forholdene   under   Krigen   havde   fremkaldt.     Børsen   blev 

overrendt  af  alle  Slags  Personer,  hvoraf  de  fleste  ingen- 
lunde kom  for  at  beskæftige  sig  med  legitime  Forretninger, 
men  for  at  drive  Spekulation  som  en  Art  Hazardspil.  Der 
havde  da  været  god  Brug  for  et  myndigt  og  maalklart  Til- 
syn. Det  S3mes,  som  om  Hvidt  baade  ifølge  den  Anseelse, 
han  nød,  og  sit  personlige  Kendskab  til  Stadens  Handlende 
har  haft  gode  Betingelser  for  at  kunne  røgte  dette  Hverv: 
han  har  utvivlsomt  skaffet  Ro  og  Orden,  men  derimod 
mægtede  han  ikke,  som  vi  har  set,  at  faa  Børsen  saaledes 
renset  for  outsiders,  at  den  udelukkende,  som  efter  Be- 
stemmelsen, forbeholdtes  de  til  Groshandel  berettigede  Køb- 
mænd. I  saa  Henseende  slog  man  sig,  saaledes  som  vi 
ogsaa  ovenfor  har  set,  ganske  til  Ro  i  Regeringskredsene, 
saa  at  Praksis  efterhaanden  skabte  Hjemmel  for,  at  Adgan- 
gen til  Børsen  var  for  alle  og  enhver,  naar  de  blot  ikke 
ved  deres  Optræden  forstyrrede  Børsforretningernes  rolige 
Gang  —  og  at  paase  dette  blev  efter  1814  et  forholdvis  let 
Hverv.  Da  det  ret  snart  viste  sig,  at  den  genvundne  Fred 
ingenlunde  bragte  forrige  Tiders  Storhandel  tilbage,  og  da 
Spekulationen  i  Pengerepræsentativer  ved  Begivenhederne 
i  1813  havde  faaet  et  alvorligt  Knæk,  forsvandt  efterhaan- 
den Børslivligheden  og  Publikums  Deltagelse  i  Børsforret- 
ningerne. Men  dermed  blev  ogsaa  Børskommissærens  Em- 
bede en  altfor  magelig  Bestilling  for  saa  virksom  en  Mand 
som  Hvidt.  Han  henledte  derfor  selv  Regeringens  Opmærk- 
somhed paa,  at  der  ikke  længer  var  nogen  Grund  til  at 
opretholde  dette  Embede,  og  da  han  derefter  fratraadte  for 
at  gaa  over  i  selvstændig  Virksomhed,  udbad  Commerce- 
Collegiet  sig  Societetets  Betænkning  om,  hvorvidt  Posten 
som  Børskommissær  behøvede  at  genbesættes. 

Societetet   greb   da   straks  denne  Lejlighed   til  at   skafTe 
sig  selv,  eller  rettere  sin  daværende  Bestyrelse  (Formianden 

og  de  Ældste)  den  ledende  Stilling  paa  Børsen.  I  dets 
Svarskrivelse  under  21.  Maj  1816  hedder  det:  »Opsigten 
med  Børsforretningernes  ordentlige  Gang  og  Politiet  inden- 
for Børssalen  kan  meget  vel  besørges  af  Grosserer-Socie- 
tetets Formand  og  Ældste,  ligesom  disse  og,  om  det  høje  Col- 
legium  maatte  ønske  det,  skulde  findes  villige  til  at  lade  ved 
Børsens  og  Societetets  Bud  anfordre,  hvad  der  af  de  paa  Bør- 
sen holdende  Auktioner  er  paalagt  at  svares,  og  ved  hvert  Aars 
Udgang  derover  at  aflægge  Regning  til  det  høje  Collegium.« 

Collegiet  bifaldt  dette  Forslag  og  erhvervede  en  kgl.  Re- 
solution af  1.  Juni  1816,  hvorefter  Børskommissær-Embedet 
indtil  videre  skulde  forblive  ubesat,  og  den  Del  af  de  der- 
med forbundne  F'orretninger,  som  angik  Tilsynet  med  Børs- 
forretningernes ordentlige  Gang,  Politiet  indenfor  Børssalen 
og  Indfordringen  af  Auktionsgebyrerne  midlertidig  over- 
drages Grosserer-Societetets  Formand  og  Ældste. 

I  Overensstemmelse  hermed  meddelte  Societetets  For- 
mand og  Ældste  under  5.  Juli  1816  Collegiet:  »at  vi  mel- 
lem os  har  taget  vedbørlig  Aftale  i  Henseende  til  Tilsynet 
med  Børsforretningerne  og  Politiet  indenfor  Børssalen,  og 
om  nogen  Uorden  skulde  finde  Sted  paa  en  Tid,  da  vi  ikke 
er  til  Stede,  vil  vi  overdrage  Tils3met  og  Ordens-Vedligehol- 
delsen til  den  Mægler,  som  ifølge  Mæglerforordningen  daglig 
har  jour  paa  Børsen.« 

Den  Formanden  og  de  Ældste  saaledes  tillagte  Myndig- 
hed til  at  holde  Orden  og  Ro  paa  Børsen  gik  efter  Komi- 
teens Konstituering  over  til  denne.  Paa  given  Anledning 
lod  Komiteen  i  Januar  1819  opslaa  paa  Børsen  en  Bekendt- 
gørelse, hvorved  det  bragtes  samtlige  Handlende,  der  be- 
søgte Børsen,  i  Erindring,  at  Komiteens  Medlemmer  var 
berettigede  som  forpligtede  til  at  haandhæve  Ordenen  paa 
Børsen,   og  at   derfor  enhver  havde  at  henvende  sig  til  et 

af  Komiteens  Medlemmer,  naar  Uordener  maatte  opstaa. 
Som  det  vil  erindres,  var  denne  Beføjelse  kun  givet  Ko- 
miteen midlertidig,  men  denne  maa  aabenbart  have  røgtet 
sit  Hverv  tilfredsstillende,  saaledes  at  Regeringen  ingen 
Anledning  fandt  til  at  beskikke  nogen  ny  Børskommissær, 
altsaa  en  særlig  Embedsmand  til  at  føre  Opsyn  med  Bør- 
sen. De  faa  Uordner,  der  forekom  i  den  første  Tid,  synes 
Komiteen  at  have  klaret  med  Lethed:  saaledes  kom  i  Be- 
gyndelsen af  1818  tvende  Børssøgende,  de  Herrer  Joseph 
Heymann  Wallich  og  Simon  Eybeschiitz  op  at  slaas  i  Børs- 
salen;  de  blev  da  straks  kaldt  for  i  Komiteens  Møde  den 
18.  Februar,  og  Eybeschiitz  vedtog  at  erlægge  en  Mulkt  af 
50  Rdl.  N.  V.,  »hvorved  enhver  gensidig  Klage  i  denne  Sag 
bortfalder,  og  den  anses  som  endelig  afgjort«.  Kort  efter 
maatte  tvende  andre,  der  ligeledes  havde  forstyrret  Orde- 
nen, begge  erlægge  en  Mulkt  af  50  Rdl.  Mere  stridige  var 
de  Herrer  W.  Suell  og  Nicholas  Kali,  og  da  de  faldne  ver- 
bale og  reale  Injurier  synes  at  have  været  af  særlig  grov 
Beskaffenhed,  henviste  Komiteen  sluttelig  Sagen  til  Afgø- 
relse ved  Politiretten. 

Bortset  fra  disse  enkelte  spredte  Tilfælde  lykkedes  det 
Komiteen  uden  ringeste  Gnidningsmodstand  at  haandhæve 
sin  Højhedsret  overfor  de  Børssøgende,  idet  de  bøjede  sig 
for  dens  Politimyndighed.  Og  denne  har  sidenhen  ned 
gennem  Aarene  ikke  alene  fæstnet  sig,  men  med  Regerin- 
gens og  senere  Lovgivningens  stiltiende  Samtykke  udviklet 
og  udvidet  sig  til  den  nu  fra  alle  Sider  ubestridte  Magt- 
stillins  som  Børsens  autonome  Stvrelse. 

Men  medens  dette  Forhold  saaledes  bunder  i  en  gen- 
nem og  af  Tiden  skabt  Sædvaneret,  hvortil  blot  Kimet  blev 
nedlagt  ved  hin  Overførelse  i  1816  af  Børskommissærens 
Myndighed   paa    Societetet,   lykkedes    det   Komiteen    meget 

23* 


356 

hurtigt  efter  sin  Konstituering  at  forskaffe  sig  en  positiv 
Lovhjemmel  i  en  anden  ikke  mindre  vigtig  Henseende. 
Saaledes  som  der  all  tidligere  er  gjort  Rede  for,  gik  Re- 
serineen  vel  ud  fra,  at  der  til  enhver  Tid  var  et  Grosserer- 
Societet,  til  hvilket  den  naarsomhelst  kunde  henvende 
sig  for  at  søge  Raad  og  Vejledning  i  Handelssager,  men 
den  havde  hverken  ved  selve  Commerceforordn ingen  af 
4.  August  1742  eller  senere  gjort  det  til  en  Pligt  for  de 
indskrevne  Grosserere  at  være  Medlemmer  af  dette  Socie- 
tet: ifølge  den  paagældende  Forordnings  Art.  11  var  det 
blot  de  indskrevne  Groshandlere  tilladt  at  forene  sig  om 
Valget  af  en  Formand  og  to  Ældste,  hvilke  da  efter  eget 
Tykke  kunde  samle  deres  Vælgere  for  i  Forening  med 
disse  »at  fremsætte  det,  som  er  til  Handelens  Bedste«. 
Institutionen  havde  derigennem  en  ret  svævende  Stilling, 
og  det  hændte  da  ogsaa  Gang  paa  Gang,  at  dens  Funktion 
klikkede  —  Formanden  og  de  Ældste  kunde  ingen  faa 
samlet,  hverken  til  nye  Valg  eller  til  Behandling  af  de 
Sager,  som  Regeringen  henviste  til  dem,  og  for  saa  vidt 
de  da  nødtes  til  selv  at  tage  sig  af  disse,  skete  det  ganske 
naturligt  under  den  trykkende  Følelse,  at  de  kun  højst 
uegentlig  talte  paa  Standens  Vegne.  Vel  bragte  Regeringen 
stadig  paany  Apparatet  i  Gænge,  men  det  fik  dog  først  Art, 
da  i  1790,  som  alt  ovenfor  beskrevet,  39  af  Stadens  mest 
ansete  Grossererfirmaer  forenede  sig  om  at  give  Societetet 
faste  Rammer:  indføre  Love,  ansætte  en  Sekretær,  be- 
stemme regelmæssige  Mødetider  (med  Mulkter  for  Medlem- 
mernes Udeblivelse  fra  disse)  og  endelig  fastsætte  et  be- 
stemt aarligt  Kontingent  til  Udgifternes  Bestridelse. 

Ved  Anordning  og  Reskript  23.  April  1817  havde  nu 
Regeringen  ved  Skabelsen  af  Grosserer-Societetets  Komite 
fuldstændig    omordnet    Forholdene,    saaledes    at    det    ikke 

længer  var  Societetet,  der  gennem  sine  Møder  og  Sammen- 
komster skulde  fungere  som  Regeringens  raadgivende  Or- 
gan, men  den  nyoprettede  Komite,  der  altsaa  herefter  blev 
den  egentlige  Institution  —  den,  der  skulde  have  fidem 
publicam  —  idet  det  var  den,  som  skulde  iagttage  de 
Pligter,  der  paaligge  hele  Societetet«,  herunder  navnlig 
Afgivelsen  af  Betænkninger  og  Erklæringer  til  Regerings- 
mj'ndighederne  og  Responsa  om  Handelscoutumer  til  Pri- 
vate. Selve  Societetet  fik  herefter  kun  Betydning  som 
Valgforsamling.  Det  var  overladt  Societetet  frit  at  vælge 
den  første  Komite  og,  efterhaanden  som  aarlig  tvende  Med- 
lemmer efter  Tur  fratraadte,  da  at  indstille  til  Commerce- 
Collegiets  endelige  Valg  trende  Medlemmer  for  hver  af  de 
ledige  Pladser,  der  skulde  besættes. 

Societetet  var  med  sine  halvtredie  Hundrede  Medlem- 
mer —  om  nemlig  alle  Grosserere  gjorde  Brug  af  deres  Ret  til 
at  indtræde  i  Societetet  —  blevet  et  uhaandterligt  Apparat,  og 
derfor  var  der  nu  bleven  skabt  en  Bestyrelse,  en  Komite,  der 
»med  juridisk  Virkning  skulde  repræsentere  Korporationen«. 

Paa  Sammensætningen  af  denne  Repræsentation,  der 
altsaa  skulde  varetage  Grosserernes  Interesser  overfor  det 
Offentlige,  havde  nu  vel  enhver  Grosserer  Indflydelse  gen- 
nem Valget  eller  Indstillingen  til  Valget,  men  dog  kun  for 
saa  vidt  han  var  (bleven)  Medlem  af  Societetet  —  og  dette 
var  endnu  i  1817  de  allerfærreste. 

Med  tidligere  Tiders  Erfaringer  for  Øje  mente  Komiteen 
derfor  ret  naturligt,  at  den,  ligesom  Formanden  og  de 
Ældste  i  det  foregaaende  Aarhundrede,  let  kunde  komme 
til  at  svæve  i  Luften,  medens  omvendt  den  nye  Institutions 
Betydning  i  højeste  Grad  maatle  komme  til  at  afhænge  af, 
om  den  virkelig  hvilede  paa  et  solidt  Fundament.  Det  var 
da   egentlig  en  logisk  Konsekvens  af  den  nye  Ordning,  at 

der  positivt  sørgedes  for,  al  samtlige  Stadens  Grosserere 
traadte  ind  i  Societetet  og  derigennem  fik  Adgang  til  at 
deltage  i  Valgene  eller  Indstillingerne  til  Valgene.  Kun 
saaledes  vilde  Komiteen  virkelig  blive  en  gyldig  Repræ- 
sentation for  Grossererstanden  og  blive  sat  i  Stand  til  paa 
fyldestgørende  Vis  at  varetage  dennes  Interesser. 

Den  6.  November  1817  henvendte  Komiteen  sig  derfor 
til  Cancelliet  og  gjorde  dette  opmærksom  paa,  hvorledes 
det  hidtil  havde  været  overladt  enhver  Grosserer,  om  han 
vilde  indtræde  i  eller  udgaa  af  Societetet  eller  ikke,  »det 
var  derfor  tænkeligt,  at  Medlemsantallet  kunde  blive  saa 
ringe,  al  det  enten  blev  umuligt  at  fremme  Forhandlin- 
gerne, eller  Udgifterne  for  Medlemmerne  blev  for  b3Tde- 
fulde«.  »Med  Hensyn  hertil  og  i  Betragtning  af  den  aller- 
højeste Opmærksomhed,  der  ved  den  allernaadigste  For- 
ordning af  23.  April  d.  A.  er  bleven  vist  Grosserer-Societetet, 
idet  samme  er  givet  en  bestemtere  Konstitution,  finder  vi 
os  foranledigede  til  at  indstille  til  det  høje  Collegium,  om 
det  maatte  paalægges  enhver  af  Stadens  Grosserere  som 
Pligt  at  indtræde  i  Societetet  og  at  erlægge  til  sammes  Kasse 
et  aarligt  Kontingent,  hvis  Størrelse  Komiteen  bemyndiges 
til  efter  Omstændighederne  at  fastsætte.«  Sluttelig  gør  man 
opmærksom  paa,  at  Reskriptet  syntes  ligefrem  at  forud- 
sætte, at  alle  Stadens  Grosserere  var  Medlemmer  af  Socie- 
tetet, idet  deri  befaledes,  at  samtlige  Grosserere  skulde 
foreslaa  Kommitterede  ved  forefaldende  Vakance. 

Denne  Henvendelse  fandt  en  gunstig  Jordbund  hos 
Cancelliet  —  vi  har  jo  allerede  ovenfor  set,  hvorledes  Ør- 
sted op  mod  Tidens  liberale  Strømning  var  i  høj  Grad  vel- 
villig stemt  overfor  Laugsvæsenet.  Det  var  ligeledes  ham, 
der  indenfor  Gollegiet  gjorde  Udslaget  i  Henseende  til  at 
udstyre    Komiteen    med    oft'entligretlig    Myndighed,    og   det 

er  da  rimeligvis  ogsaa  faldet  ham  naturligt  al  tage  den 
af  Komiteen  paapegede  Konsekvens  heraf,  nemlig  at  skaffe 
denne  et  tilstrækkelig  bredt  og  solidt  Fundament.  Nok  er 
det,  Collegiet  indstillede  den  21.  Januar  1818  til  Kongen  at 
følge  Komiteens  Forslag,  »det  er  som  Repræsentanterne 
for  samtlige  Grosserere,  at  Komiteen  udøver  sine  Forret- 
ninger, og  de  skulle  ogsaa  allesammen  deltage  i  at  fore- 
slaa  Komite-Lemmer  med  Hensyn  hertil,  og  da  Komiteens 
Organisation  har  alle  Grosserernes  Fordel  til  Formaal«, 
fandt  Collegiet  Komiteens  Fordring  billig,  og  denne  var  da 
ogsaa  bleven  understøttet  af  Stadens  Magistrat.  Det  maatte 
ligeledes  erkendes  for  at  være  ligesaa  retfærdigt  som  bil- 
ligt, at  alle  Grosserere  deltog  i  de  Udgifter,  som  flød  af  en 
Indretning,  der  var  til  fælles  Gavn. 

Ved  kgl.  Res.  21.  Januar  1818  blev  det  herpaa  gjort  til 
Pligt  for  alle  Grosserere  her  i  Kjøbenhavn  at  indtræde  i 
Grosserer-Societetet  og  at  erlægge  aarlig  et  saadant  Kontin- 
gent, som  til  Udgifternes  Bestridelse  fandtes  fornødent  efter 
Komiteens  nærmere  Bestemmelse.  En  Plakat  herom  ud- 
færdigedes under  10.  Februar  s.  A. 

Komiteen  vedtog  derefter  i  et  Møde  den  18.  Marts  1818, 
at  enhver  af  Stadens  Grosserere,  saavel  de,  der  havde  Bor- 
gerskab, som  de,  der  havde  Bevilling  til  at  handle  en  gros 
med  alle  Varer,  burde,  uden  Hensyn  til  om  flere  var  asso- 
cierede i  eet  Firma,  betale  et  aarligt  Kontingent  af  12  Rdl. 
rede  Sølv  til    »Grosserer-Societetets  Kasse«. 


Ogsaa  i  en  anden  vigtig  Henseende  blev  i  den  nærmest 
følgende  Tid  Betydningen  af  at  være  Grosserer  fæstnet  og 
højnet.  Dog  ikke  som  Følge  af  Komiteens  Bestræbelser, 
men  paa  Grund  af  ydre  Omstændigheder. 

Som  alt  tidligere  meddelt,  udstrakte  Toldforordningen 
af  12.  Februar  1797  Kreditoplaget  ej  alene  til  alle  vigtigere 
Varer,  men  ogsaa  til  alle  Handlende  saavel  i  Kjøbenhavn 
selv  som  alle  Købstæder,  hvor  der  var  Toldsteder. 

Under  Krigen,  da  saa  at  sige  al  regelmæssig  Import 
blev  standset,  tabte  ogsaa  dermed  Kreditoplagene  og  Tran- 
sitoplagene foreløbig  helt  deres  Betydning.  Efter  Freden  blev 
imidlertid  ved  Fdg.  10.  Marts  1814  alle  senere  end  13.  August 
1807  udkomne  Bestemmelser  om  og  Indskrænkninger  af 
Transithandelen  ophævede  og  Fdg.  1.  Februar  1797  atter 
sat  i  Kraft.  Fdg.  2.  April  1814  satte  derpaa  Kreditoplaget 
paa  samme  Fod  som  før  Krigens  Udbrud,  men  bestemte 
dog,  at  Krediten  skulde  være  indskrænket  til  6  Kvartaler, 
saa  at  Tolden  paa  alle  i  Kreditoplag  indgaaede  Varer 
skulde  være  berigtiget  inden  det  6.  Kvartals  Udgang. 
Først  ved  PI.  af  8.  Juni  1815  blev  dette  Oplag,  ligesom 
tidligere,  ikke  længer  indskrænket  til  nogen  bestemt  Tid. 

Idet  Toldforordningen  af  1.  Februar  1797  traadte  i 
Kraft,  blev  ifølge  dens  §§  216 — 220  Reglerne  følgende: 

Af  Kreditoplagsvarer  skulde  Toldafgifterne  erlægges  hvert 
Fjerdingaar,  nemlig  til  den  1.  Januar.  1.  April,  1.  Juli  og 
1.  Oktober,  paa  hvilke  Tidspunkter  der  gjordes  Afregning 
med  Oplaget  for  de  sidst  forløbne  3  Maaneder.  Til  denne 
Opgørelse  skulde  enhver  Oplagshaver  forfatte  og  indlevere 
en  Angivelse  over  1)  de  Varer,  han  havde  udført,  2)  de 
Varer,  han  havde  transporteret  til  andre  Oplagshavere, 
3)  hvilke  og  hvor  mange  Varer  han  havde  udtaget  til  Af- 
sætning og  Fortoldning,  og  4)  hvor  meget  af  enhver  Slags 
han  endnu  havde  i  Behold.  Derefter  foretoges  paa  Grund- 
lag heraf  Efters\met. 

Men  den  sidstnævnte  Paragraf  indeholdt  endnu  en 
Bestemmelse,  nemlig  denne   under  Litra  c:     »Dersom  Op- 

lagshaveren  fra  den  Tid  af,  da  han  indgav  sin  Angivelse 
ved  Kvartalets  Slutning,  og  til  den  Tid,  Eftersynet  fore- 
tages, har  afsat  af  sin  angivne  Beholdning,  hvorved  denne 
er  formindsket,  da  afgiver  han  derover  en  skriftlig  Forkla- 
ring til  Opsynsbetjentene,  førend  de  begynder  Forretningen, 
til  disses  Efterretning:  men  Afregningen  af  disse  Varer  sker 
først  efter  det  nu  løbende  Kvartals  Slutning.^  Da  denne 
Bestemmelse  ikke  helt  sjældent  brugtes,  henholdsvis  mis- 
brugtes, af  de  Handlende  til  delvis  at  faa  3  Maaneders 
ekstra  Kredit  paa  Tolden,  og  Kongens  Opmærksomhed  blev 
henledet  herpaa,  befalede  han  gennem  General-Toldkamret 
at  undersøge,  hvorvidt  det  ikke  skulde  være  muligt  ved 
Indskrænkninger  i  Kreditoplaget  eller  Skærpelser  i  Tilsynet 
effektivt  at  sørge  for,  at  den  til  Betaling  virkelig  forfaldne 
Told  ogsaa  blev  erlagt  uden  Henstand. 

I  den  Forestilling,  som  Kamret  paa  Foranledning 
heraf  indgav  til  Kongen  under  24.  April  .1821,  udvikler 
CoUegiet,  hvorledes  Indførelsen  af  Kreditoplags-Institutionen 
1726  havde  bidraget  til,  at  Kjøbenhavn  fik  en  stor  Handel 
paa  Hansastæderne  og  efter  de  forskellige  Tidsomstæn- 
digheder tillige  en  betydelig  Vareomsætning  til  Sverige 
og  Østersøen.  Købmandens  Fordel  ved  Kreditoplaget  var 
ikke  mindst  den  ham  tilstaaede  uindskrænkede  Kredit, 
indtil  Varen  var  solgt,  hvilken  Tid  undertiden  kunde  ud- 
strække sig  til  flere  Aar.  I  Sammenligning  hermed  ind- 
skrænkedes den  Kredit,  som  ved  Toldforordningens  i^  220c 
var  bleven  tilsagt  de  Handlende  paa  de  mellem  Kvartals- 
angivelserne og  Eftersynet  afsatte  Varer  —  Angivelsernes 
Rigtighed  forudsat  —  til  trende  Maaneder.  Selv  om  der 
simuleredes  ved  Angivelserne  for  at  udstrække  Krediten 
ud  over  denne  Tid,  kunde  dog  derved  kun  vindes  Kredit 
til    næste    Kvartalsangivelse,    da    Varerne    ved    den    forrige 

maa  være  noterede  som  saadanne,  der  skulde  klareres  ved 
den  paafølgende  Angivelse  o:  i  slige  Tilfælde  kan  der  ved 
urigtig  Angivelse  dog  ikkun  vindes  en  forlænget  Kredit  af 
3  Maaneder  eller  i  det  allerhøjeste  6  Maaneder.  Bestem- 
melsen i  §  220  c.  sigter  især  paa  de  større  Handlendes  Af- 
sætning til  Detailhandlerne  og  Provinsstæderne,  der  som 
oftest  sker  paa  Kredit,  hvad  man  ikke  vilde  lægge  Hindrin- 
ger i  Vejen  for,  da  Kongens  Kasse  ved  de  almindelige 
Bestemmelser  om  den  Sikkerhed,  denne  har  for  sin  Kre- 
ditydelse, i  Almindelighed  maa  anses  for  tilstrækkelig  be- 
trygget. 

Havde  man  imidlertid  nu  anset  det  for  gavnligt  i  en 
Periode,  hvor  Danmarks  Handel  blomstrede,  at  lette  den 
indre  Afsætning  og  Omsætning  af  Varer,  da  maatte  saadant 
være  endnu  betydningsfuldere  nu,  da  Handelen  var  betyde- 
lig aftaget  og  Pengemangelen  stor.  Skulde  under  saadanne 
Omstændigheder  den  de  Handlende  tilstaaede  Kredit  blive 
indskrænket,  og  de  derved  fik  et  Motiv  mere  til  at  skærpe 
Betingelserne  overfor  deres  Købere,  da  kunde  det  let  føre 
til,  at  Hansastæderne,  som  altid  gav  en  vis  Kredit,  ofte 
paa  6,  ja  12  Maaneder,  til  dem,  som  købte  hos  dem  i  det 
store  i  Stedet  for  selv  at  forskrive  Varerne  fra  første 
Haand,  vilde  i  endnu  højere  Grad  end  hidtil  søge  at  sætte 
sig  i  Besiddelse  af  den  Handel,  som  Kjøbenhavn  endnu 
havde  med  Provinsstæderne,  hvorved  der  tillige  vilde  op- 
staa  Tab  for  Statskassen. 

Ogsaa  fra  anden  Side  betragtet  maatte  enhver  Ind- 
skrænkning i  Krediten  under  de  daværende  Konjunkturer 
anses  for  betænkelig.  I  Vintermaanederne,  naar  der  kun 
finder  ubetydelige,  ja  ofte  aldeles  ingen  Varetilførsler  Sted, 
afgav  Kreditoplagene  de  vigtigste  Toldindtægter:  som  F'ølge 
af  deres  Tilstedeværelse  stod  der  store  Oplag  til  de  Hånd- 


363 

lendes  frie  Raadighed,  idet  disse  frit  kunde  dirigere  Va- 
rerne efter  Lejlighed  til  Afsætning  enten  i  Udlandet  eller  i 
Indlandet.  Betydningen  heraf  havde  ikke  mindst  vist  sig 
ved  Krigens  Udbrud  i  1807,  da  der  fandtes  saa  mange 
Varer  paa  Lager,  at  Kjøbenhavn  kunde  forsyne  store  Dele 
af  Riget  i  nogle  Aar  under  Handelens  og  Skibsfartens 
Standsning.  Jo  vigtigere  disse  Fordele  maatte  siges  at 
være,  desto  betænkeligere  maatte  det  være  at  gøre  nogen 
Indskrænkning  i  Krediten,  da  Oplagene  næppe  derved 
vilde  blive  forsynet  saa  rigeligt  som  hidtil. 

Vel  kunde  nu  de  Handlende  som  nævnt  ved  at  simu- 
lere Angivelser  fremskaffe  sig  en  længere  Kredit  end  paa- 
tænkt, men,  som  paavist,  over  6  Maaneder  kunde  den  ikke 
forlænges,  og  nogen  Risiko  herved  løb  Statskassen  ikke:  i 
de  28  Aar,  som  var  forløbne,  siden  Fdg.  3L  Maj  1793  havde 
udvidet  Kreditoplaget,  havde  Statskassen  overhovedet  ved 
denne  Kreditydelse  kun  tabt  ialt  nogle  faa  Tusinde  Rbdl. 
Den  værste  Følge  kunde  saaledes  ikkun  blive  en  noget  se- 
nere Indbetaling  af  de  forfaldne  Afgifter  i  Kongens  Kasse. 
Indførte  man  nu  et  strengere  Eftersyn,  vilde  det  jo  kun 
i  det  første  Kvartal  vise  nogen  Indflydelse  paa  Toldin- 
traderne, medens  disse  i  alle  efterfølgende  vilde  holde  sig 
i  samme  Forhold  som  nu. 

Af  alle  disse  Grunde  kunde  Kamret  ikke  tilraade  at 
gøre  nogen  Forandring  i  de  gældende  Bestemmelser. 

Angaaende  det  i  kgl.  Reskript  6.  Januar  1821  omhand- 
lede almindelige  Eftersyn  af  alle  Oplagene  ved  hvert  Kvar- 
tals Slutning,  førend  Kvartalsangivelserne  indgaves,  maatte 
CoUegiet  herom  bemærke:  der  var  i  Kjøbenhavn  saa  mange 
Kreditoplag,  og  en  Del  af  dem  var  saa  betydelige,  at  Told- 
væsenet vanskelig  vilde  kunne  effektuere  et  saadant  fore- 
løbigt, almindeligt  Eftersyn,  især  naar  det  skulde  gaa  forud 

for  Angivelserne,  thi  det  var  ene  disse,  der  for  Opsynet 
angav  en  sikker  Ledetraad  ved  Undersøgelserne,  der  ellers 
maatte  omfatte  hver  enkelt  Foustages  og  Emballages  Indhold 
i  deres  specielleste  Detailler,  naar  den  skulde  være  paa- 
lidelig.  Erfaringen  havde  lært,  at  Undersøgelserne  i  Told- 
oplaget uden  forudgaaende  Angivelse  ikke  var  at  lide  paa, 
men  førte  til  vilkaarlige  Ansættelser  og  anden  Uorden,  der 
ikke  var  let  at  imødesaa  eller  kontrollere.  Der  vilde  saare 
ofte  forefindes  Uoverensstemmelser  mellem  de  foreløbige 
Inkvisitioner  og  den,  der  foretoges  efter  Angivelserne,  og 
derved  kunde  der  tit  uden  Grund  kastes  Skygge  paa  Told- 
personalet: i  Tilfælde  af,  at  begge  Undersøgelserne  skulde 
foretages,  vilde  Arbejdet  fordobles  og  allerede  derved  let 
blive  mindre  paalideligt  end  ved  den  nuværende  enkelte 
Kvartalsundersøgelse. 

Skulde  derfor  CoUegiet  alligevel  bringe  noget  i  For- 
slag, hvorved  Krediten  saa  meget  som  muligt  indskræn- 
kedes til  den  i  Anordningerne  fastsatte  Tid,  kunde  der  kun 
peges  paa  to  Ting:  man  kunde  sætte  nogle  flere  Embeds- 
mænd til  at  foretage  Opsynet,  saaledes  at  dette  fremskyn- 
dedes —  og  i  P'orbindelse  hermed  kunde  man  for  Kjøben- 
havns Vedkommende  foretage  en  Indskrænkning  i  de  Kre- 
ditoplags-Berettigedes Antal. 

Ifølge  Toldforordningens  §  66  kunde  nemlig  enhver  bo- 
sat og  til  Handel  berettiget  Borger  tage  Varer  paa  Kredit- 
oplag, og  Følgen  var,  at  i  Kjøbenhavn  havde  en  stor  Mængde 
Detailhandlere  saasom  Urtekræmmere,  Isenkræmmere  o.  1. 
Kreditoplag,  endskønt  de  fleste  af  disse  ikke  drev  nogen 
Eksporthandel,  ja  som  oftest  knap  nok  udførte  noget  til 
Provinsstæderne,  men  alene  ønskede  Kredit  paa  Tolden  af 
de  Varer,  som  de  her  i  Staden  købte  af  de  større  Kredit- 
oplagshavere. 

Denne  Kredit  kunde  imidlertid  Detailhandlerne  ligesaa 
let  opnaa  hos  Grossisterne,  og  for  Toldopsynet  og  Kredit- 
oplags-Bogholderiet var  det  meget  vanskeligt,  ja  ligefrem 
uoverkommeligt  at  holde  Rede  paa  alle  de  forskellige  Varer, 
som  disse  Detailhandlere  ved  Transport  fra  Groshandlernes 
Oplag  tog  paa  Kreditoplag,  da  de  jo  ofte  ikke  en  Gang  selv 
førte  ordentlige  Bøger  eller  havde  et  forsvarlig  indrettet 
Pakhus  eller  andet  Lagerlokale,  hvor  det  var  muligt  at 
ordne  og  overse  Varernes  Mængde  og  forskellige  Kvaliteter. 

For  at  indskrænke  Ops3^net  her  i  Staden,  hvor  en  nøj- 
agtig Kontrol  paa  Grund  af  Mængden  af  slige  Handlende 
var  vanskeligst  og  derved  Misbrugen  af  Krediten  i  Hen- 
seende til  at  forlænge  den  ud  over  Tiden  almindeligst,  ind- 
stillede derfor  Collegiet.  at  Kreditoplagsretten  fremtidig  for 
Kjøbenhavns  Vedkommende  indskrænkedes  til  de  virkelige 
Grosserere  og  de  Detailhandlere,  som  havde  løst  Bevilling 
paa  Groshandel  for  visse  Varesorter. 

Denne  Indstilling  bifaldt  Kongen  under  17.  September 
1821. 

Herefter  udkom  der  et  Reskript  af  6.  November  1821, 
hvorefter  Kreditoplagsretten  i  Kjøbenhavn  fremtidig  kun 
tilstodes  de  Handlende,  der  havde  Handelsret  som  Gros- 
serere, eller  som  var  Medlemmer  af  de  forskellige  Handels- 
laug  og  ifølge  disses  Artikler  var  berettigede  til  at  handle 
en  gros  med  de  Varer,  som  de  udsolgte  en  detail  —  og 
endda  kun,  naar  de  havde  Pakhuse,  der  tilstedte  en  or- 
dentlig Sortering  og  Undersøgelse  af  Varerne.  Dog  tilstodes 
det  ogsaa  de  øvrige  Detailhandlere,  som  nu  en  Gang  havde 
faaet  Kreditoplagsretten,  at   beholde  den  for  deres  Livstid. 

Grosserer-Societetets  Komite  var  vel  længe  misfornøjet 
med  saavel  den  sidste  Overgangsbestemmelse,  som  at  over- 
hovedet andre  Handlende  end  Grossererne  kunde  faa  Kre- 

ditoplagsrel,  men  efterhaanden  udviklede  Forholdet  sig 
saaledes,  at  det  faktisk  kun  blev  Grossererne,  der  fik  denne 
Ret,  og  da  Handelslaugene  efter  Næringsloven  af  1857  bort- 
faldt, var  det  dermed  givet,  at  Kreditoplagsretten  udeluk- 
kende knyttede  sig  til  Grossererborgerskabets  Erhvervelse. 
Ogsaa  dette  har  haft  sin  fuldgode  Betydning  for  Gros- 
serer-Societetet i  den  forløbne  Tid. 


Medens  denne  Ret  saaledes  paa  en  Maade  faldt  som 
Appelsinen  ned  i  Aladdins  Turban,  saa  mislykkedes  det 
for  Komiteen  at  sikre  sig  et  andet  Retsgode,  som  den  straks 
strakte  sin  Haand  ud  efter.  Ifølge  Anordningen  af  23.  April 
1817,  §  11  b,  skulde  den,  der  vilde  erhverve  Borgerskab 
som  Grosserer,  erhverve  sig  en  Attest  fra  Komiteen.  Herom 
indgav  man  en  formelig  Ansøgning  til  Komiteen.  Nu  hændte 
det,  at  en  vis  Jøde  ved  Navn  Simon  Wulff  Courlænder  ind- 
gav en  slig  Ansøgning,  kort  efter  at  Komiteen  var  traadt  i 
Virksomhed.  Umiddelbart  forinden  havde  han'  dels  an- 
draget Kongen  om  Tilladelse  til  at  tage  endeligt  Ophold 
her  i  Landet,  dels  Magistraten  om  Tilladelse  til  at  vinde 
Borgerskab  samt  om  Tilladelse  til  midlertidigt  Ophold  her 
i  Staden,  indtil  hint  Andragende  var  bevilget.  Denne  sidste 
Ansøgning  blev  sendt  til  Societetets  Erklæring.  Det  sva- 
rede herpaa,  at  hvad  det  sidstnævnte  Pelitum  angaar,  »da 
er  samme  en  Genstand,  som  ligger  udenfor  Societetets  Res- 
sort, og  man  anser  sig  derfor  ej  beføjet  til  derover  at  ytre 
nogen  Mening«.  Med  Hensyn  til  Begæringen  om  Gros- 
sererborgerskab henledte  man  Opmærksomheden  paa,  at 
da  han  »ikke  i  mindste  Maade  har  legitimeret,  at  han  be- 
sidder   de    dertil   fornødne   Kundskaber,    kan   Societetet    ej 

for  Tiden  ytre  sin  Mening,  om  Supplikanten  maatte  besidde 
de  i  denne  Henseende  fornødne  Kvalifikationer  eller  ikke.< 

Som  nævnt  kom  imidlertid  Courlænder  nu  til  Komi- 
teen for  at  faa  Attest,  og  denne  gjorde  foranlediget  heraf 
Magistraten  opmærksom  paa,  at  man  havde  nægtet  ham 
denne,  fordi  der  inden  hans  Ankomst  her  til  Staden  havde 
hvilet  en  Mistanke  paa  ham,  som  han  »ej  os  vitterlig  enten 
ved  nogen  Handling  fra  sin  Side  eller  ved  noget  fyldest- 
gørende Vidnesbyrd  om  sin  foregaaende  Vandel  har  hævet. « 
Saavel  paa  Grund  heraf  som  ogsaa  fordi  det  under  nær- 
værende for  den  danske  Handel  ej  gunstige  Omstændig- 
heder synes  betænkeligt  at  tillade  fremmede  Handlende  at 
nedsætte  sig,  naar  disse  ikke  enten  har  udmærket  sig  ved 
sjældne  Kundskaber  eller  en  retskaffen  Karakter  eller  med- 
bringer en  betydelig  Formue,«  kunde  hans  Ansøgning  ikke 
anbefales. 

Magistraten  vendte  imidlertid  under  10.  Oktober  tilbage 
til  Sagen  og  spørger,  »paa  hvilke  Data  hans  ufordelagtige 
Ry  støtter  sig,  og  om  der  bevislig  kan  imputeres  ham  saa- 
danne  Handlinger,  som  kunde  nedsætte  hans  Agtelse  i  den 
Grad,  at  han  paa  Grund  af  samme  maatte  anses  for  uværdig 
til  at  vinde  Borgerskab«.  Komiteen  svarede  herpaa,  at  et 
af  Komiteens  Medlemmer  længe  havde  været  i  Besiddelse  af 
en  af  ham  accepteret  Veksel,  som  han  hidtil  ej  havde  kunnet 
faa  berigtiget,  hvorefter  Courlænders  Formueangivelse  synes 
at  kunne  drages  i  Tvivl.  Den  oprindelige  Kilde  til  hans 
daarlige  Omdømme  var  vanskelig  at  finde,  og  der  kunde 
derfor  ikke  opgives  bestemte  Data  for  hans  ufordelagtige 
Rygte,  »men  vi  formener,  at  naar  en  offentlig  Autoritet  af- 
fordrer os  Erklæring,  maa  vi  kunne  bygge  den  paa  vor 
moralske  Overbevisning  —  og  for  saa  vidt  der  spørges,  i 
hvilken   Grad    Hr.  Courlænders  Agtelse    kan   siges   at   ned- 

sættes  ved  det  omtalte  Rygte,  antager  vi,  at  endogsaa  den 
mindste  Grad  er  nok  l'oi-  al  nægte  ham,  hvad  han  ansøger.« 
Men  Magistraten  blev  ved.  Under  19.  December  1817  op- 
fordrer den  kort  og  godt  Komiteen  til  inden  14  Dage  at 
opgive  de  F'akta,  der  kunde  tale  mod  Hr.  Courlænders  An- 
søgning om  at  vinde  Borgerskab.  Komiteen  blev  yderst 
forbitret  herover  og  svarede  under  27.  s.  M.:  »Vi  finder 
aldeles  ingen  Grund  til  at  fravige  vor  Erklæring,  vi  kan  i 
Særdeleshed  ikke  overbevise  os  om,  at  der  bør  tænkes  en 
Distinktion  mellem  Moralitet  i  Almindelighed  og  moralsk 
Kvalitet  til  at  være  Handlende  en  gros,  som  den  høje  og 
velædle  Magistrat  i  Forespørgslen  til  del  høje  kgl.  Cancelli 
statuerer«.  Komiteen  har  med  Fornøjelse  bemærket,  »at 
det  høje  Cancelli  med  den  er  enig  i,  at  §  11  bør  forstaas  saa- 
ledes,  at  ethvert  Forhold,  der  pletter  Ens  gode  Navn,  Rygte 
og  Oprigtighed,  udelukker  en  Person  fra  at  blive  Gros- 
serer«. Det  var  ikke  blot  dette  at  være  ligefrem  Forbryder, 
der  skulde  gøre  en  Mand  uværdig  til  at  blive  Grosserer, 
»men  ogsaa  Handlinger,  der  for  den  indvortes  Domstol 
kaster  Skygge  paa  moralsk  Karakter,  og  vi  er  saa  meget 
mere  beføjede  til  at  hylde  denne  Mening,  da  det  er  en  Følge 
af  Handelens  Natur,  at  Købmænd  saa  ofte  kommer  til  at 
staa  i  Forhold  til  hinanden,  hvor  alene  gensidig  Oprigtig- 
hed, og  Tillid  dertil,  giver  en  Betryggelse  imod  Foruret- 
telse, som  de  borgerlige  Love  næppe  kan  give«. 

Ikke  desto  mindre  nedlod  man  sig  dog  denne  Gang 
til  at  give  bestemte  Oplysninger,  nemlig  først  denne,  at 
Hr.  Courlænder  stod  under  Politiets  specielle  Opsyn,  og 
dernæst  følgende  ret  pudsige:  »I  det  af  Hempel  i  Odense 
i  Aaret  1815  udgivne  Skrift  under  Titel  Hamborgs  Skæbne 
og  overordentlige  Lidelser  under  det  franske  Aag«,  findes 
pag.  70—71  indrykket  saadan  Karakteristik:  Hr.  d'Aubignose 

var  en  Hr.  Couiiænders  Sekretær;  denne  levede  med  sin 
Kone  paa  en  meget  biillant  Fod  og  havde  sit  Hus  møbleret 
med  megen  Smag,  men  betalte  ingen.  Kort  før  Afrejsen 
lod  han  nogle  af  sine  Kreditorer  komme  til  sig  (de  øvrige 
kom  uindbudne)  og  gav  dem  sine  Effekter  i  Stedet  for  Be- 
taling. Da  de  Franske  siden  igen  kom  til  Hamborg,  var 
Hr.  Courlænders  første  Forretning  at  lade  disse  Folk  hente 
og  tvinge  dem  til  Udlevering  af  de  Effekter,  som  de  havde 
modtasiet  i  Betalins:  uden  at  tilbvde  dem  mindste  Godt- 
gøreise  derfor«. 

Til  Trods  for  alle  disse  Betragtninger  og  Oplysninger 
fik  imidlertid  Hr.  Courlænder  sit  Borgerskab  (23.  Februar 
1818)  som  Grosserer.  Det  synes,  som  om  det  er  lykkedes 
ham  paa  en  eller  anden  Maade  at  erhverve  sig  Kongens  sær- 
lige Bevaagenhed,  da  denne  ogsaa  Gang  paa  Gang  skyndte 
paa  Cancelliets  Afgørelse  af  Spørgsmaalet  om,  hvorvidt  han 
skulde  have  Lov  til  at  forblive  her  i  Riget.  Da  dette  ved 
kgi.  Resolution  var  bleven  tilladt,  har  Magistraten  formo- 
dentlig ment,  at  Meningen  dermed  vel  maa  have  været,  at 
han  saa  ogsaa  skulde  have  Ret  til  at  drive  Næring  paa 
borgerlig  Vis.  Men  Tilfældet  fik  for  saa  vidt  ret  vide 
Konsekvenser,  som  Komiteen  herved  fik  det  —  og  som  det 
synes  heller  ikke  helt  uberettigede  —  Indtryk,  at  den 
Censurmyndighed  overfor  Ansøgende  til  Grossererborger- 
skab, den  havde  ment  var  lagt  i  dens  Haand  ved  An- 
ordningens §  11  b,  ingenlunde  kunde  ventes  at  blive  fuldelig 
respekteret  af  den  Øvrighed,  som  gav  Borgerskaberne,  og 
som  øjensynlig  var  af  den  Opfattelse,  at  Komiteen  i  Virke- 
ligheden skulde  indskrænkes  til  at  paase,  hvorvidt  den 
Paagældende  ikke  ligefrem  var  en  straffet  Person.  Der- 
imod  syntes   den    ikke   med    Komiteen   at   være   enig   i,   at 

det  skulde  være  en  Betingelse  for  Borgerskabs  Erlivervelse, 
at  den  Vedkommende  skulde  have  ført  en  agtværdig  Vandel. 
Komiteen  undlod  dog  derfor  ikke  i  hvert  enkelt  Til- 
fælde at  danne  sig  et  Skøn  herom  og  meddelte  Magistraten 
dette  —  saaledes  finder  vi  ikke  sjældent  i  Komiteens  Attester 
en  Vending  som  denne,  at  der  mod  den  Paagældendes 
»Sædelighed  intet  vides  at  erindre  . 


Hvad  der  øjensynlig  er  faldet  af  sig  selv  —  som  det 
da  ogsaa  stemmer  med  Anordningens  Ord  — ,  var  Komi- 
teens Optagelse  af  Societetets  responderende  Virksomhed, 
altsaa  Afgivelsen  af  Erklæringer  om,  hvad  der  maatte  be- 
tragtes som  Handelscoutume  eller  god  Købmandsskik,  naar 
Oplysning  herom  æskedes  af  Myndighederne  eller  Private. 
Det  Synspunkt,  som  Komiteen  i  saa  Henseende  mente  at 
maatte  lægge  til  Grund,  fremgaar  ret  tj^deligt  af  ét  Re- 
sponsum, der  blev  afgivet  under  22.  Juli  1818.  Der  var 
bleven  spurgt  om,  hvorvidt  Nedsættelsen  af  Taraen  for 
Raasukker  i  Fade  fra  22  til  17  pCt.  berettigede  til  en  For- 
andring af  Fragtberegningen  for  de  allerede  i  dette  Aar 
fra  St.  Croix  ankomne  eller  endnu  ankommende  Sukkere. 
Komiteen  afgjorde  Spørgsmaalet  saaledes,  at  da  de  Paagæl- 
dende i  Vestindien  ikke  havde  kunnet  tage  Hensyn  til 
Fdg.  13.  Juni  1818,  hvorved  Taranedsættelsen  indførtes,  men 
var  gaaet  ud  fra  det  tidligere  P'orhold,  burde  de  22  pCt. 
Tara  lægges  til  Grund  for  Fragtberegningen  med  følgende 
Motivering:  »da  det  ikke  vedkommer  Komiteen  at  be- 
tragte Sagen  fra  den  strenge  Retsside,  men  kun  at  tage 
Hensyn  til,  hvad  Rimelighed  og  Billighed  tilsiger.« 

Fra    Regerings -Gollegiernes    Side    lagde    man    lige    fra 

først  af  ret  ofte  stærl^^t  Beslag  paa  den  nye  Institution  ved 
at  fordre  dens  Erklæringer  saa  om  dette,  saa  om  hint 
Anliggende,  hvorved  dog  øjensynlig  Hensigten  sjældnere 
var  at  høre  Handelsstandens  Mening  om,  hvilke  Skridt 
der  fremtidig  burde  foretages,  end  at  faa  Oplysning  om, 
hvorledes  et  eller  andet  Forhold  faktisk  stillede  sig.  Paa 
eet  Omraade  fik  Komiteen  dog  straks  en  meget  betydelig 
Indflydelse,  nemlig  med  Hensyn  til  Konsulaters  Besættelse, 
hvorved  man  saa  at  sige  altid  lod  sig  lede  af  de  store 
Købmænds  gennem  deres  Forbindelser  erhvervede  Perso- 
nalkendskab  paa  de  fremmede  Pladser,  hvor  passende  Valg- 
konsuler skulde  udfindes. 


At  man  saaledes  fra  Regeringens  Side  søgte  Bistand 
hos  Komiteen,  og  at  Loven  havde  givet  dens  Responsa  og 
Erklæringer  fidem  publicam,  forlenede  selvfølgelig  straks 
Komiteen  med  en  vis  Værdighed  og  Betydning,  gav  den  et 
vist  Relief,  men  dette  var  dog  kun  den  ene  Side  af  Sagen, 
gjaldt  i  Forholdet  opefter  og  udadtil.  Men  mindst  ligesaa 
vigtig  var  naturligvis  Sagens  anden  Side:  F'orholdet  nedefter 
og  indadtil  —  med  andre  Ord:  hvorvidt  Komiteen  vilde  være 
i  Stand  til  at  udrette  noget  for  Groshandelen,  hvad  der 
selvfølgelig  atter  var  afhængigt  af,  om  og  i  hvor  høj  Grad 
den  blev  et  repræsentativt  Udtryk  for  Grossererstanden.  I 
saa  Henseende  blev  netop  den  ovenomtalte  PI.  10.  Februar 
1818  Fremtidens  bærende  Grundpille,  endog  helt  bortset 
fra  den  Skatteopkrævningsret,  som  der  herved  skænkedes 
Komiteen  til  den  finansielle  Fyldestgørelse  af  dens  Formaal. 
Det  vigtigste  er,  at  det  gjordes  enhver  Grosserer  til  »Pligt« 
at  indtræde  i  Grosserer-Societetet  og  altsaa  qua  Medlem 
af  dette  skatte  til  det. 

Troligvis  har  denne  Lovbestemmelse  ved  sin  Fremkomst 
ikke  vakt  synderlig  Opmærksomhed,  endsige  Røre,  næppe 
en  Gang  indenfor  selve  Grosserernes  Kreds  —  for  de  aller- 
færreste, maaske  for  ingen  udenfor  Komiteen  og  Cancelliet 
har  dens  Rækkevidde  staaet  fuldkomment  klar.  Men  i  Virke- 
ligheden fik  den  afgørende  Betydning  for  Eftertiden.  Gros- 
serer-Societetet blev  herved  en  fast  sammentømret  Korpo- 
ration, blev  til,  hvad  det  tidligere  undertiden  var  bleven 
benævnet,  et  Grosserer/az;^.  Det  fik  med  andre  Ord  offent- 
ligretlig Grund  under  Fødderne,  og  Komiteen  vandt  derved 
den  sikre  Basis,  paa  hvilken  den  ned  gennem  Tiderne  har 
kunnet  bygge  sin  Indfl3^delse  op.  Den  blev  herigennem  ej 
alene  det  konsultative  Regeringsorgan,  som  det  havde  været 
Regeringens  Hensigt  at  skabe  sig,  men  ogsaa  de  kjøben- 
havnske  Groshandleres  og  dermed  i  lange  Tider  hele  den 
danske  Handelsstands  fuldgAidige  Repræsentation,  den  legale 
Varetager  af  Forretningslivets  Interesser. 

Inden  der  var  gaaet  et  Aar  efter  Komiteens  Tilblivelse, 
var  det  saaledes  lykkedes  den  nye  Institution  at  sætte  sig 
fast  i  Sadlen  —  Ridtet  mod  Fremtidens  Maal  kunde  begynde. 


Hvad  er  imod   Studentens   Kaar 

St.  Peders   Haf.' 

Om   Verden   falder  eller  staar. 

Han  mellem   Oldtids  Vise  gaar. 

Han   rolig  tæller  Bjerges  Aar 

Ved   Dag  og   Nat. 

Mens   ufrie  Slægter  slaas  for  Muld. 

Er  klare  Tanker  alt  hans  Guld 

Og  Skat. 

Poul  Møller. 


hele  Tyvernes  saa  ejendommelige  Tidsperiode, 
paa  een  Gang  saa  fattig  og  saa  frugtbar,  da  Sin- 
dets Rigdom  og  Tankens  Glans  stod  i  saa  for- 
underlig en  Modsætning  til  de  ydre  Levevilkaars  Karrig- 
hed og  Graat-i-Graat,  dannede  der  sig  tvende  Kraftcentrer, 
hvorfra  den  aktive  Fornvelse  i  Samfundslivet  skulde  ud- 
gaa.  Det  er  intet  Tilfælde,  at  ved  Tærsklen  til  Tyverne 
faar  tvende  Kredse  fastere  Organisationsformer:  Grossererne 
og  Akademikerne.  1818  bliver  de  kjøbenhavnske  Groshand- 
lere et  fast  sluttet  Laug,  og  i  Højsommeren  1820  stiftes 
Studenterforeningen. 

Denne  sidste  havde  vel  ingenlunde  den  samme  Karakter 
som  Grosserernes  Sammennitning:  Studenterforeningen  var 
ingen  Tvangskorporation,  men  et  paa  Frivillighedens  Grund 
dannet  Selskab  og  havde  saa  langt  fra  Loven  for  sig,  at 
den  endog  var  lige  paa  Nippet  til  at  faa  Myndighederne 
imod  sig.  Men  det  i  denne  Sammenhæng  afgørende  var, 
at  der  nu  var  skabt  en  særlig  Studenter-Or^/an/saf/o/?,  thi 
herigennem  vaktes  efterhaanden  Standsbevidstheden  hos  de 
akademiske  Borgere,  Betydningen  af  Sammenholdet  udadtil 
blev  dem  klar,  og  det  varede  heller  ikke  ret  længe,  før 
der  ikke  uden  Grund  Mand  og  Mand  imellem  kunde  tales 
om  det  lærde  Laug. 

Ganske   vist   havde   allerede   Studenterne   haft  en   Sam- 

menslutning  i  det  saakaldte  Studenterkorps,  der  opstod 
1801,  og  hvis  Medlemmer  endog  liavde  haft  en  Uniform: 
»den  blaa  Trøje  med  de  hvide  Kanter«.  Dette  havde  ovenikø- 
bet  haft  Kronprins  Frederiks  særlige  Bevaagenhed,  navnlig 
efter  at  Napoleons  Adjudant  Lauriston,  som  overværede  en 
Parade  over  Korpset,  havde  givet  det  den  Lov,  at  han  i 
Spidsen  for  saa  brave  unge  Mænd  vilde  gaa  imod  enhver 
Fjende.  Efter  Fredslutningen  med  England  blev  imidler- 
tid Kronprinsens  Livkorps,  som  det  var  bleven  døbt,  hjem- 
permitteret  og  dermed  faktisk  opløst  —  og  et  Forsøg  paa 
i  1806  at  danne  en  Studenterforening  blev  kvalt  i  Fødslen. 
Korpset  blev  genoprettet  1807,  men  kom  ikke  til  at  deltage 
i  Krigen  —  dets  ivrige  Begæring  herom  i  Januar  1814 
vakte  imidlertid  paany  Frederik  VI's  store  Tilfredshed, 

Hvorledes  der  i  Aarene  1815 — 20  dannede  sig  en  sær- 
lig Studenterkreds  om  Peder  Hjort,  Poul  Møller  og  N.  C. 
Møhl  af  de  paagældende  Aarganges  livligste  Hoveder,  er 
ovenfor  berettet.  Det  var  herfra,  Tylvtens  Udfordring  til 
Baggesen  udgik  den  3.  Oktober  1818. 

I  1819  arrangerede  Studenterne  et  Gilde  paa  Skyde- 
banen for  Thorvaldsen,  som  da  var  hjemme  paa  Besøg. 
Med  en  Dristighed,  som  forbavsede  Samtiden,  opfordrede 
de  unge  Mennesker  deres  Medborgere,  endogsaa  de  højeste 
i  Staten  næstefter  Kongehuset,  til  at  deltage,  og  Festen 
blev  en  stor  Succes.  I.  P.  M3^nster  skrev  herom  til  Brønd- 
sted: »De  har  ventelig  allerede  hørt,  at  den  uden  Tvivl 
var  den  smukkeste  af  denne  Slags  Festligheder,  der  har 
fundet  Sted  i  Danmark.  Tonen  var  saa  fri  og  dog  saa 
anstændig   som  muligt,    og   da    man   sang  Oehlenschliigers 

Vise : 

Ej  Alexander  til  Babylon  kom 

Med  større  Hæder  og  Ære, 

—  (la  syntes  dette  bogstaveligen  opfyldt.  Selv  Udenrigs- 
ministeren, Grev  Schimmelmann.  var  til  Stede  og  vandt  alle 
Menneskers  Hjerte  ved  sin  meget  elskværdige  Begejstring. 
»Man  vergisst«,  sagde  han  til  mig,  »bei  so  einer  Gelegen- 
heit  den  Sctiiffbruch,  den  man  gelitten«.  Og  til  sin  Se- 
kretær, Dankwart,  sagde  han,  da  han  kom  hjem:  »Auch 
Ich  war  in  Arcadien.«  Morsomt  var  det  at  se  paa,  hvor- 
ledes den  fornemme  Verden  før  Festen  ikke  vidste,  hvor 
haanligt  den  skulde  omtale  en  Festlighed  foranstaltet  af 
Studenter,  og  fandt  det  latterligt,  at  man  vilde  tage  Del 
deri;  men  efter  Festen,  da  alt  var  gaaet  saa  vel,  og  Schim- 
melmann havde  været  der,  da  var  det  ganske  anderledes; 
da  var  enhver,  som  ikke  havde  været  til  Stede,  kun  stødt 
over,  at  man  ikke  havde  givet  ham  Anledning  til  at  kom- 
me med,  som  han  saa  gerne  havde  ønsket.« 

Mynster  tilføjer,  at  Studenterne  ogsaa  ved  de  forud- 
gaaende  Uroligheder,  der  havde  fundet  Sted  under  den 
saakaldte  Jødefejde  samme  Aar,  havde  »opført  sig  eksem- 
plarisk, og  at  Kongen  derfor  sagde  dem,  at  han  aldrig 
skulde  glemme  deres  Forhold.« 

I  Løbet  af  Vinteren  1819 — 20  kom  det  herefter  den  ene 
Gang  efter  den  anden  paa  Tale  blandt  Studenterne,  om 
ikke  de  akademiske  Borgere  burde  slutte  sig  sammen  i 
Stedet  for  at  søge  hver  til  sit,  nogle  til  Billarder,  andre  til 
tarvelige  Kaffehuse  og  —  vel  de  fleste  —  til  Begensen, 
hvor  mange  samledes  om  Sommeren  under  det  store  Træ 
og  fordrev  mangen  gemytlig  Time  med  Sang  og  Samtale. 
Saa  snart  Vejret  blev  mildt.  Aftenen  lang  og  lys,  flyttede 
Begensianerne  Borde  og  Stole  fra  Kamrene  ud  under  Lin- 
dens Krone,  deres  Studenterkammerater  ude  fra  Byen  kom 
i  Besøg,  og  »ved  Glasset  knyttedes  gamle  Forbindelser 
fastere,  og  nye  stiftedes.«     »Der  hvilede  en  særegen  begejst- 

ret  og  poetisk  Stemning  over  disse  improviserede  Stu- 
dentergilder, og  Omgivelserne,  der  næsten  havde  været  i 
Stand  til  at  vække  den,  om  den  ej  havde  været  der,  for- 
højede og  Forklarede  den:  det  ærværdige  Træ,  gennem  hvis 
Løv  Maanens  Straaler  forenede  sig  med  Lysenes  og  Lam- 
pernes Skær,  de  røde  Mure,  der  gennem  to  Aarhundreder 
havde  set  den  ene  Slægt  af  tvende  Rigers  studerende  Ung- 
dom afløse  den  anden,  og  i  Baggrunden  det  mægtige  Runde- 
taarn,  der  aftegnede  sig  mørkt  og  skarpt  paa  den  lyse 
Sommernatshimmel.« 

I  Eftersommeren  1819  var  imidlertid  Regensianerne 
kommen  paa  Kant  med  Økonomen,  og  Beboerne  søgte  dei- 
efter  i  nogen  Tid  bort  fra  Regensen  og  holdt  deres  Aften- 
sammenkomster andre  Steder.  Det  var  under  disse  For- 
hold, at  —  som  ovenfor  nævnt  —  Tanken  om  at  stifte  en 
egentlig  Studenterforening  naturligt  kom  op.  Foreløbig 
enedes  man  om  at  holde  et  større  Gilde  under  den  gamle 
Lind  den  5.  Juni  1820  —  og  det  var  ved  denne  Lejlighed, 
at  man  for  første  Gang  sang  Chr.  Winthers  berømte  Vise: 

Her  under  Nathimlens  rolige  Skygge 
Vil  vi,  o  Frihed,  dit  Tempel  opbygge, 
Glædernes  milde  Pauluner  opslaa; 
Trofaste  Brødre!  vor  Hymne  skal  stige, 
Stjernen  skal  vidne,  at  ingen  vil  svige! 
Herrer  vi  ere  i  Aandernes  Kige, 
Vi  er  den  Stamme,  som  evig  skal  staa. 

Bonde  og  Sømand  og  Kriger  med  Sværdet, 
Roret  og  Ploven,  de  staa  uforfærdet, 
Bygge  paa  Danemarks  Gærde  og  Vold: 
Højskolens  Sønner  staa  ikke  tilbage, 
Ogsaa  vi  kæmpe  de  Nætter  og  Dage, 
Dristig  vi  Bogen  og  Pennen  vil  tage: 
Det  er  de  Mærker,  vi  føre  i  Skjold. 

Under  Gildet  gik  der  en  Liste  rundt  blandt  Deltagerne, 
og  denne  indeholdt  en  Opfordring  til  disse  om  at  tegne 
sig  som  Medlemmer  af  en  vordende  Studenterforening.  8 
Dage  efter  fremkom  den  egentlige  Indbydelse  —  blandt 
Underskrivernes  Navne  finder  man  Chr.  Winther  og  Chi". 
Wilster.  Selve  Dannelsen  foregik  derefter  Søndagen  den 
16.  Juli,  ved  hvilken  Lejlighed  Chr.  Winther  holdt  Talen. 

Som  alt  ovenfor  antydet,  vakte  dette  Skridt  stor  Bestyr- 
telse blandt  Studenternes  høje  Foresatte  —  man  maa  til 
Forstaaelse  heraf  erindre,  hvilke  Udskejelser  der  var 
fundet  Sted  fra  det  tyske  Burschenschafts  Side,  og  hvor- 
ledes Myndighederne  rundt  om  i  de  tyske  Stater  var 
skredet  ind  mod  Studenternes  Sammenslutninger,  efter  at 
Student  Karl  Sand  den  23.  Marts  1819  havde  myrdet  den 
bekendte  Forfatter  A.  v.  Kotzebue  i  Mannheim.  Endvidere 
var  herhjemme  i  Sommeren  1820  Cancellipræsident  Kaas 
kommen  under  Vejr  med,  at  der  havde  dannet  sig  en  saa- 
kaldt  »Jernringsforening«  med  det  Formaal  at  virke  for 
Indførelsen  af  en  fri  Forfatning,  hvad  der  som  bekendt 
gav  Anledning  til  Dr.  Dampes  Fængsling. 

Frederik  VI  glemte  imidlertid  ikke  de  Løfter,  han  ved 
forskellige  Lejligheder  havde  givet  Studenterne,  og  disse 
fik  derfor  os^saa  Lov  til  uforstvrret  at  fortsætte  deres 
Foreningsvirksomhed. 

Det  var  da  ogsaa  saare  langt  fra,  at  man  i  den  første 
halve  Snes  Aar  af  Foreningens  Liv  drev  nogen  Art  af  In- 
denrigspolitik. Man  fulgte  i  Tyverne  med  en  vis  Begejst- 
ring Grækernes  Frihedskamp  og  ikke  uden  Sympathi  de 
Frihedsrørelser,  der  fandt  Sted  rundt  om  i  Sydeuropa 
(Neapel,  Spanien,  Portugal  osv.).  blev  vel  ogsaa  smertelig 
betagen  af  al  den  Brutalitet  og  Blodsudgydelse,  hvormed 
disse   sidstnævnte  Forsøg   paa    at   hævde   en  fri  Forfatning 

blev  slaaet  ned  af  den  hellige  Alliance.  Men  i  Modsætning  til 
al  denne  Uhygge,  i  Modsætning  endog  til  det  Tryk.  hvorunder 
de  lyske  Studenters  Liv  i  disse  Aar  kom  til  at  forme  sig, 
levede  man  herhjemme  under  et  mildt  landsfaderligt  Regi- 
mente, hvorunder  man  hyggede  sig  særdeles  godt  og  nød 
den  personlige  Frihed,  som  der  sattes  Pris  paa,  nemlig 
Lov  til  at  leve  sit  private  Liv,  som  man  vilde.  løvrigt 
var  der  Lighed  for  Loven;  under  de  smaa  og  snævre  For- 
hold kendte  man  alle  de  Styrende  og  kunde  naarsom- 
helst  henvende  sig  til  dem ,  hvis  man  havde  noget  paa 
Hjerte.  Og  kneb  det  endelig  en  Gang  for  En  —  navnlig 
da  i  pekuniær  Henseende,  hvad  der  i  hine  Dage  særlig  laa 
En  paa  Sinde  —  havde  man  altid  selve  den  gamle  velvil- 
lige Konge  at  ty  til. 

Derimod  blev  Studenterforeningen  et  Brændpunkt  for 
alle  aandelige  Rørelser  af  ikke-politisk  Art,  og  uimodsigelig 
vandt  herved  de  Mænd,  som  i  deres  Ungdom  tilbragte 
deres  Fritimer  i  denne  Forening,  Fortrolighed  til  mange 
af  Tidens  store  Tanker,  ogsaa  de  filosofiske  Frihedsideer, 
saa  at  disse  Sædekorn  kunde  spire  og  finde  Betingelser 
for  rolig  og  organisk  Vækst  i  de  unge  Sind. 

Der  blev  ikke  alene  i  Foreningen  soldet,  drukket  Punch 
og  sunget  Viser  —  man  fik  hurtig  sin  særlige  Visebog  — , 
men  der  holdtes  ogsaa  saakaldte  videnskabelige  Øvelser, 
ledede  af  Datidens  mest  fremragende  Forskere.  C  N.  David 
fik  da  ogsaa  Lov  til  1824 — 25  i  den  store  Sal  al  holde 
Forelæsninger  over  Statistik  og  kom  derved  ind  paa  en 
Række  offentlige  I'orhold,  der  ellers  paa  den  Tid  aldrig 
var  Genstand  for  Omtale  —  oo  om  denne  end  var  »holdt 
indenfor  en  videnskabelig  Ramme«,  saa  maatte  dog  »alene 
det,  at  der  blev  talt  om  dem.  vække  nye  Tanker  og  Tvivl.« 

Saaledes  forberedtes  i  al  Stilhed   Fremtiden. 

Naar  man  tager  Hensyn  til  Tidsforholdene,  kunde  der 
ej  heller  med  Føje  i  første  Omgang  ventes  mere.  Man 
maa  erindre,  at  Medlemmerne  var  unge  Mennesker,  som 
netop,  med  Undtagelse  af  fra  Davids  Side,  stadig  af  de 
Ældre  paavirkedes  i  æsthetisk,  særlig  literær  Henseende 
—  det  var  i  hine  Aar  Mænd  som  Poul  Møller,  Chr.  Win- 
ther, Henrik  Hertz,  Møhl,  P.  V.  Jacobsen,  der  var  de  ledende 
Aander,  medens  Rahbek  og  Oehlenschliiger  dyrkedes  som 
et  Par  Halvguder. 

Optræden  udadtil  fandt  kun  Sted  faa  Gange.  Saaledes 
bragtes  der  den  18.  September  1822  Prins  Christian  og  Prin- 
sesse Caroline  efter  deres  Hjemkomst  fra  en  treaarig  Uden- 
landsrejse et  Fakkeltog  ved  Sorgenfri  —  og  fremfor  alt  hold- 
tes der  den  23.  September  1824  en  Fest  for  Henrik  Steffens, 
som  dette  mindeværdige  Aar  var  paa  Besøg  herhjemme. 

Af  en  derfra  vidt  forskellig  Karakter  var  Studenternes 
Optræden  den  2.  November  1828:  da  var  det  ikke  Fri- 
hedshelten, man  hyldede,  men  Landets  tilkommende  Konge, 
idet  henved  1000  Studerende  bragte  Prins  Frederik  (den 
senere  Frederik  VH)  og  Prinsesse  Wilhelmine  et  Fakkeltog 
i  Anledning  af  deres  Formæling.  Endelig  fik  ogsaa  Prins 
Ferdinand  og  Prinsesse  Caroline  ved  deres  Bryllup  et 
Fakkeltog,  som  den  1.  August  drog  gennem  Frederiksberg 
Have  op  til  Slottet.  Ved  de  to  sidstnævnte  Lejligheder 
viste  man  en  saa  overstrømmende  Loyalitet,  at  senerehen 
Orla  Lehmann  var  næi^  ved  at  faa  Kvalme  ved  at  tænke 
derpaa  og  skrive  derom.  Til  Garde  for  Friheden  udvik- 
lede den  danske  Universitets-Ungdom  sig  først  i  Tiden  umid- 
delbart efter  Kongens  Tilsagn  om  en  Stænderforfatnings  Ind- 
førelse. P^ørst  et  Aarstid  herefter  (fra  Februar  1832)  beg3'n- 
der  det  Sammenspil  eller  den  paralleltløbende  Aktion  mellem 

det  lærde  Laug  og  Grossererlauget  —  Bourgeoisiets  modne 
Mænd  og  dets  unge  Sønner  — ,  der  saa  væsentlig  skulde 
bidrage  til  at  fremme  vor  hjemlige  Frihedsbevægelse. 

I  Tyverne  var  saaledes  endnu  Grosserer -Societetet  og 
dets  Komite  ene  om  at  skabe  de  udefra  kommende  Paa- 
virkninger  af  Regeringen  i  Retning  af  Reformer  og  Frem- 
skridt. 


en  Skrivelse  af  8.  Juni  1820  fra  Komiteen  til 
Commerce-Collegiet  skildres  det,  hvorledes  Gros- 
handlerne straks  efter  Freden  i  1814  gjorde  iv- 
rige Forsøg  paa  at  genoplive  Skibsfarten:  en  efter  Omstæn- 
dighederne talrig  Koffardiflaade  løb  ud  fra  de  forskellige 
danske  Havne,  bestemt  dels  til  Østersøen,  dels  til  Svd- 
europa  og  Amerika,  og  man  saa  med  spændte  Forventnin- 
ger Resultatet  af  disse  Anstrengelser  i  Møde.  Men  overalt 
stødte  man  paa  uforudsete  Vanskeligheder:  England  havde 
paany  sat  sin  Navigationsakt  i  fuld  Kraft,  Nordamerika,  som 
havde  profiteret  saa  meget  under  Krigen,  viste  ligeledes 
stor  Uvilje  overfor  fremmed  Skibsfart  —  og  samtidig  blom- 
strede, hjulpen  frem  ved  Statsbegunstigelser,  den  preussiske 
og  russiske  Skibsfart  op.  Den  vældige  Konkurrence  paa 
Fragtmarkedet  lod  derfor  snart  Skibsfragterne  synke  til 
det  halve. 

I  Aarene  1815 — 16  havde  man  med  Iver  arbejdet  paa 
atter  at  faa  Handelen  paa  Gled,  men  kun  med  kummer- 
lige Resultater:  »Man  skulde  saa  at  sige  begynde  forfra 
igen;  næsten  alle  Foretagender  var  kun  Forsøg,  men  alle 
krævede  betydelige  Udlæg  i  rede  Sølv,  som  først  senere 
kom  ind  igen«  —  Følgen  heraf  maatte  naturligt  blive  »Han- 
delens maadelige  Stilling  og  krybende  Gang«.  Men  fra 
Sommeren    1816    begyndte    Ostindiefarerne    at    komme    til- 

bage,  og  op  til  1820  ankom  der  nu  regelmæssig  4 — 6  saa- 
danne  aarlig  til  Hovedstaden.  Som  all  tidligere  berettet, 
kom  der  nu  ogsaa  Liv  i  Vestindiet'arten  og  i  Indførslen 
af  St.  Croix  Sukker.  I  Høstaarene  181()-17  til  1819-20  var 
Udførslen  af  Korn  og  Fedevarer  anselig  —  samtidig  for- 
bedredes jo  ogsaa,  som  vi  har  set,  i  Sammenhæng  hermed, 
de  danske  Rigsbanksedlers  Kurs. 

For  den  egentlige  Ivøbmandsforretning  her  i  Hovedsta- 
den begyndte  det  imidlertid,  efter  den  korte  Opblussen  i 
1817,  meget  hurtigt  at  gaa  tilbage  igen.  I  den  endnu  1818 
nogenledes  fordelagtige  Produkthandel  havde  man  kun  for- 
holdsvis ringe  Del,  og  iøvrigt  bragte  de  i  de  følgende  Aar 
stedse  synkende  Priser  paa  saa  at  sige  alle  Varer  først  da- 
lende Fortjeneste  og  senere  ligefremme  Tab  paa  Lagre  og 
svømmende  Ladninger.  Det  er  kendt  nok,  hvorledes  og- 
saa Kornpriserne  begyndte  at  falde  fra  1820.  I  1818  havde 
Prisen  for  Rug  ifølge  Kapitelstaksterne  udgjort,  omsat  til 
rede  Sølv,  7  ?t  44  /?,  i  1820  kom  den  ned  i  2  ^  64  /?  og  i 
1824  i  1  ^  93  /?.  Og  paa  samme  Maade  sank  Prisen  paa 
Byg  fra  6  |^  27  /?  i  1818  til  1  ^  70  /?  i  1820  og  1  ^  62  /? 
i  1824.  Ved  Aarsskiftet  1823/24  skrev  Handels-  og  In- 
dustritidende med  Rette:  »Landmandens  Hovedprodukter, 
Kornvarer,  staar  næsten  uden  Eksempel  lavt  i  Pris;  Pri- 
serne staar  mange  Steder  under  den  halve  Produktions- 
værdi.« Den  bemærker  i  samme  Anledning  om  »den  nær- 
værende almindelige  Standsning  i  Handelen,  der  er  ud- 
bredt saa  langt  og  virker  saa  foleligt,  at  der  kun  gives  faa, 
som  ikke  paa  en  eller  anden  Maade  skulde  være  interes- 
serede derved«,  at  man  »i  Almindelighed  er  temmelig  enig 
om,  at  Grunden  maa  søges  i  den  Nød,  som  har  truffet  den 
agerdyrkende  Del  af  Samfundet.  Denne  Nød  har  rejst  en 
til  Værdiløshed  grænsende  ringe  Pris  paa  næsten  alle  Land- 

mandens  Produkter  uden  Undtagelse.  Denne  sætter  Land- 
manden ud  af  Stand  til  at  tiltusl^e  sig  sine  Fornødenheder 
og  bevirker  derved  Standsning  i  Handelsomsætningen.« 

Sikkert  var  det,  at  medens  Landbrugskrisen  hærgede 
»den  agerdyrkende  Del  af  Samfundet«  —  paa  hvor  omfat- 
tende og  indgribende  Vis  er  tit  nok  skildret  —  ,  saa  var 
ogsaa  den  kjøben havnske  Groshandel  i  Tyverne  saare  3^nke- 
ligt  stillet.  Til  det  dybe  Fald  i  Fragterne  og  de  allerfleste 
Varepriser,  saaledes  ikke  mindst  for  Kolonialvarer,  kom 
Tabet  af  store  Omsætningsomraader:  den  asiatiske  Fart 
sygnede  efterhaanden  helt  hen,  og  af  Vestindiefarere  an- 
kom der  i  Tyverne  til  Kjøbenhavn  kun  gennemsnitlig 
aarlig  ca.  22  mod  64  i  1817  og  69  i  1816.  Indførslen  af 
St.  Croix  Sukker  var  i  1820  ca.  8,300  Fade  (+  300  Tdr.),  hvil- 
ket blot  var  Halvdelen  af  Importen  i  1818  og  en  Trediedel 
af  Importen  i  1816,  og  i  de  følgende  Aar  1821 — 29  indførtes 
der  kun  gennemsnitlig  aarlig  7,658  Fade  (+  977  Tdr,).  Under 
disse  Omstændigheder  kunde  Kjøbenhavn  ikke  paa  hidtidig 
Vis  blive  noget  Fordelingscentrum  for  Østersølandenes  og 
Skandinaviens  Fors3^ning  med  oversøiske  Varer.  Det  er  da 
ogsaa  paafaldende  at  se,  hvorledes  Kreditoplagsbeholdnin- 
gerne  svinder  i  disse  Aar,  selv  blot  sammenlignet  med  1816  — 
eksempelvis  skal  nævnes,  at  der  ved  Slutningen  af  1821 
kun  henlaa  576,000  Pund  Kaff"e  mod  1,379,000  ved  Udgan- 
gen af  1816.  Og  denne  Nedgang  i  Beholdningerne  gjaldt 
ikke  alene  Kolonialvarer,  men  ogsaa  Artikler  som  Jern, 
Hør,  Hamp,  Talg,  Salt,  Tjære,  Indigo  osv. 

Det  er  da  ogsaa  et  ret  betegnende  Træk  i  det  datidige 
Kjøbenhavns  Fysiognomi,  at  den  egentlige  Stad  saa  at  sige 
var  spærret  ude  fra  Havnen:  som  Orla  Lehmann  udtryk- 
ker det  i  sine  Erindringer,  var  Havnen  for  Kjøbenhavn erne 
næsten  et  mare  clausum.    Den  hele  Strækning  fra  Kongens 

Bryghus  ved  Langebro  til  Sukkerraffinaderiet  Pliønix  ved 
Knippelsbro  var  taget  i  utilgængelig  Besiddelse  af  den  kgl. 
Landetat  og  fra  Knippelsbro  til  Nyhavn  af  den  kgl.  Søetat 
og  saaledes  aflukket  fra  Staden.  Ganimelholm,  som  altsaa 
hørte  under  Admiralitetet,  blev  den  Gang  »hovedsagelig 
benyttet  af  Equipagemesterens  Køer,  og  hans  Mælkehandel 
var  saa  meget  fordelagtigere,  som  han  derved  sparede  Ac- 
cisen.« Det  var  saaledes  kun  mellem  Nyhavn  og  Told- 
boden, al  der  endnu  var  nogle  Pladser  og  Pakhuse,  saa- 
ledes det  vestindiske  Pakhus,  hvor  der  dog  af  og  til  laa 
en  Vestindiefarer  for  at  lade  og  losse.  Man  erindre,  at 
den  tidligere  Havnetrafik  i  den  saakaldte  glimrende  Han- 
delsperiode  for  en  stor  Del  havde  udfoldet  sig  paa  Chri- 
stianshavnssiden,  og  derovre  var  vel  endnu  vældige  Pak- 
huse, men  de  »gemte  intet  og  indbragte  intet,  thi  vel  er 
Ekko  en  meget  stille  Beboer,  men  hvad  Næringsvejen  og 
Betalingen  angaar,  da  er  ingen  Ejer  tjent  med  det.« 
Endnu  var  der  lidt  Røre  om  det  Asiatiske  Kompagni  — 
»dog  ikke  for  at  bringe  nyt  Liv  i  de  forlængst  standsede 
Porretninger,  men  for  at  faa  Kompagniet  ophævet,  hvilket 
dels  lønnede  Direktør,  Borgmester  Schåfer,  i  lang  Tid 
vidste  at  forhindre  mod  de  af  daværende  Vinhandler  H.  P. 
Hansen  indførte  Interessenters  enstemmige  Villie.«  løvrigt 
kunde  man  paa  Christianshavnssiden  om  Vinteren  kun  se 
den  kgl.  grønlandske  Handels  Skibe  og  »nogle  vanskabte 
Islandsfarere«,  —  ved  Børsen  laa  de  saakaldte  Einlapper, 
der  udhøkrede  deres  Trælast,  og  i  Kanalen  mellem  Hol- 
mens Kanal  og  Højbro  de  danske  Pæreskuder,  som  solgte 
Eødevarer  og  Brænde  direkte  til  Publikum.  Men  ellers 
var  Havnen  som  Helhed  sørgelig  lom  for  de  store  egent- 
lige Kofl'ardiskibe,  der  gik  i  Langvejsfart.  I  1826  udgik 
der  fra  Kjøbenhavn  ialt  kun  40  Skibe  til  Frankrig,  Portu- 

gal  og  Middelhavslandene  med  en  Bestuvning  af  2300  Kom- 
mercelæster  og  til  oversøiske  Havne  ialt  9  Skibe  med  920 
Kommercelæster,  medens  der  fra  samme  Havne  indkom 
19  Skibe   med  knap  1600  Kommercelæster. 


Den  kjøbenhavnske  Handels  Tilstand  i  Tyverne  skil- 
dredes af  Grosserer-Societetets  Komite  saaledes: 

»De  svage  Handelsforretninger,  som  nu  næsten  ti  Aar 
efter  den  genvundne  Fred,  viser  sig  at  være  tilbage  for 
Kjøbenhavn  med  en  Del  af  Landets  Produkter,  islandske, 
grønlandske  m.  11.  F'rembringelser  samt  Kolonialvarer,  føres 
møjsommeligt  og  langsomt,  da  næsten  ingen  har  Midler  til 
at  kunne  taale  at  sælge  paa  Tid,  og  ligesaa  faa  evner  at 
købe  paa  Spekulation  eller  til  Forhandling  i  det  store. 
Vor  Handel  er  altsaa  indskrænket  til,  Iwad  der  behøves 
til  Konsumtion.  Man  maa  bie,  til  Forraadet  er  fortæret 
og  Skillingerne  atter  samlet,  førend  noget  nyt  kan  fore- 
tages. Naar  imidlertid  enhver  er  i  den  Nødvendighed 
straks  at  skille  sig  ved  sit  Produkt,  saa  gaar  det  som  ved 
alle  nødtvungne  Handlinger,  at  det  sker  uden  Hensyn  til 
Konjunkturerne,  og  at  man  maa  lukke  sine  Øjne  for  Frem- 
tiden. I  Særdeleshed  synker  Kjøbenhavn  alt  dybere  og 
dybere  —  og  i  samme  Forhold  som  vi  gaar  tilbage,  maa 
vi  atter  føle  Hamborgs  Overlegenhed  og  vor  Afhængig- 
hed af  denne  Stad,  hvilken  vi  i  de  senere  Aar  for  Krigen 
mestendels  tiaude  unddraget  os  fra.« 

»Er  Proprietærens  Skæbne  den,  at  han  maa  ile  med 
at  gøre  sine  Naturprodukter  i  Penge,  saa  fmder  vi,  at  næ- 
sten intet  Kunstprodukt  kan  frembringes:  Raffinaderierne 
kunne  ikke  erholde  Sukker,  Væverierne  ikke  Uld  eller 
Bomuld  paa  Kredit,  Tobaksfabrikørerne  ikke  Tobak.    Saa- 

ledes  gaar  næsten  alting  i  Staa,  og  naar  man  ved,  hvad 
Tid  der  gaar  med  Tilvejebringelse  af  Raa materialet  for  et 
Kunstprodukt,  saa  indser  man,  at  Fabrikerne  uden  Kre- 
ditterminer ikke  kan  eksistere,  saa  lidt  som  Handel  i 
det  store.  Producenten  kan  paa  Uld,  Rapssæd,  Kornvarer 
og  Humle  saavel  for  Pengemangel  som  af  Mistillid  ikke 
give  Kredit,  Kommissionæren  kan  ikke  købe  kontant  for 
sin  Kommittent  indenlandske  Produkter  eller  Kolonial- 
varer, da  Kommittenten  ved  ham  nægtes  at  nyde  en  Let- 
telse, som  kan  erholdes  paa  de  fleste  Handelspladser,  nem- 
lig 6  Ugers  Kredit.  De  Handlende  har  søgt  at  raade  Rod 
paa  denne  Mangel.  Køberne  har  nemlig  gjort  sig  en 
Rlancokredit  paa  3  Maaneder  i  Hamborg,  men  denne  Re- 
misse er  vanskelig  at  vedligeholde.  IV2  pCt.  Diskonto, 
Kommission  V2  pCt.  og  Courtage  V2  pCt.,  tilsammen  2V2 
pCt.  hver  Gang,  viser,  at  Pengene  paa  denne  Maade  skaf- 
fede koster  aarlig  10  pCt.,  der  gaar  ud  af  Købernes  Lommer 
og  over  i  Hamborgernes.  Foruden  at  ingen  Handel  kan 
bære  saadanne  Ryrder,  beror  ogsaa  denne  Kredit  paa  saa 
mange  Riomstændigheder  og  fører  med  sig  saa  megen  Ri- 
siko, sammensat  af  Remittentens,  Trassentens  og  Acceptan- 
tens Individualiteter,  at  enhver  maa  være  bange  for  at  be- 
nytte sig  af  en  saadan  Hjælp.« 

»Den  samme  Remærkning  gælder  om  Transithandelen. 
Den  er  siden  Freden  ganske  forsvunden  og  drives 
nu  fra  Havne  ved  Østersøen.« 

Man  ser  tydeligt  af  denne  Udtalelse,  at  hvor  beklage- 
ligt man  end  fandt  det,  at  den  store  oversøiske  Handel  og 
Transitafsætningen  saa  at  sige  var  gaaet  tabt,  saa  gik  det 
dog  især  den  kjøbenhavnske  Grosserer  nær  til  Hjertet, 
at  Hovedstaden  i  de  danske  Provinser  gennemgaaende  var 
bleven  fortrængt  af  Hamborg.    Grunden  hertil  var  ikke  alene 

at  søge  deri,  at  Hamborg  var  den  store  Kreditgiver,  men 
ogsaa  i  den  daværende  Provinshandelsstands  lave  Stand- 
punkt: Paa  meget  faa  Undtagelser  nær  søges  forgæves  i 
Provinserne  efter  en  Købmand  i  Ordets  vigtigste  Forstand«. 
Den  danske  Provinshandlende  var  »efter  Reglen  tillige  Kro- 
mand, hans  Dagligstue  er  Kontor,  Børs,  Skænkestue  paa 
een  Gang,  Brændevinsflasken  er  Mægler,  og  den  jævner 
alle  Vanskeligheder,  sædvanlig  paa  Bondens  Bekostning. 
De  altfor  mange  Smaastæder  har  udklækket  en  altfor  stor 
Mængde  Købmænd,  der  egentlig  er  Kræmmere  og  Høkere. 
De  fleste  er  løbet  ind  i  Standen  uden  Opdragelse,  uden 
Kundskaber,  uden  Kapital,  uden  ringeste  Handels-Konnek- 
tioner,  højest  med  et  lybsk  (eller  hamborgsk)  Handelsven- 
skab.« 

I  et  af  de  Aar,  da  det  var  allerværst,  nemlig  det  samme 
Aar,  hvori  Komiteen  gav  den  lige  ovenfor  anførte  Skildring 
af  Forholdene  (1823),  begyndte  Handelstidendes  Prisover- 
sigter for  Aarets  sidste  Halvdel  saaledes: 

»Den  24.  Juni.  Der  vedbliver  at  lierske  en  næsten  utrolig  Liv- 
løstied  i  alle  Omsætninger  her;  alle  Artikler  daler  af  Mangel  paa 
Søgning.« 

»Den  29.  Juli.  Vor  Handel  og  alle  Omsætninger  ligger  i  en  mage- 
løs Dvale.« 

»Den  12.  August.  Vi  kan  endnu  ikke  melde  nogen  Forandring 
i  Handelens  livløse  Tilstand  her.« 

»Den  9.  September.  Siden  vor  sidste  Beretning  er  de  fleste  Vare- 
artikler  dalet  endmere  i  Pris.« 

»Den  4.  Oktober.  Vi  kan  ikke  melde  nogen  heldig  Forandring 
i  vore  Handelskonjunkturer,  al  Omsætning  er  næsten  ophørt,  og  hele 
Handelen  ligger  i  en   usalig  Dvale.     Kornpriserne   er   særdeles   lave.« 

»Den  25.  Oktober.  Endnu  bestandigen  maa  vi  istemme  den 
Klage  over  Handelens  Livløshed ,  som  genlyder  overaltfra ;  fra  Ud- 
landet indløber  kun  faa  Kommissioner,  endskønt  vore  lave  Priser 
kunde  indbyde  til  saadanne.  De  faa  Omsætninger,  som  sker,  er  næ- 
sten bestandig  til  forringede  Priser.« 

»Den  11.  November.     i\arstiden    og    de   seneste    Begivenheder    bi- 

drager  end  mere  til  at  lamme  vor  Handel,  som  ikke  viser  levende 
Omsætning  i  nogen  Artikel.  Priserne  er  blot  nominelle  og  bliver 
ringere  ved  hver  Købslutning.« 


Allerede  inden  man  var  naaet  ned  lil  Bunden,  der  naaedes 
ved  1824,  var  der  bleven  rN^ddet  godt  op  blandt  de  mere 
modstandssvage  Elementer  i  den  kjøbenhavnske  Handels- 
stand. Femaaret  1816-20  kunde  tælle  ikke  mindre  end 
henved  250  Falliter,  hvoriblandt  64  Grosserere,  12  Køb- 
mænd og  12  Handelshuse.  Del  aarlige  Antal  naaede  i 
1817  op  til  62,  i  1820  til  61,  faldt  derpaa  til  20  i  Aarene  1821 
og  22  og  var  herefter  højst  17  i  Aarene  1824-29.  Størst 
Opsigt  vakte  det  Ryberg'ske  Firmas  Fald  den  20.  Juni  1820, 
som  fulgtes  af  Meyer  &  Triers  Fallit  den  28.  Juli  s.  A. 
Selv  paa  en  Mand  som  I.  P.  MNmster,  der  dog  slod  den 
kjøbenhavnske  Handelsverden  særdeles  fjern,  gjorde  disse 
Falliter  et  saa  stærkt  Indtryk,  at  han  ret  udførligt  omtaler 
dem  i  et  Brev  af  26.  August  s.  A.  til  Arkæologen  Brønd- 
sted. Han  skriver  heri:  »Naar  man  betænker,  at  det  Ry- 
berg'ske Huses  Kreditorer  kun  kan  vente  omtrent  10  pCt., 
saa  ser  man  vel,  paa  hvor  svage  Fødder  Huset  stod,  at 
dets  Fald  var  uundgaaeligt,  og  at  det  vel  næppe  var  til  Skade, 
at  det  nu  faldt,  inden  det  ved  sin  Kredit  havde  faaet  endnu 
flere  Summer  betroede,  som  vel  kunde  have  hjulpet  lil  længer 
at  soutenere  den  udvortes  Glans,  men  ikke  havde  ophjulpet 
Handelshuset,  hvis  Fald  stedse  maatte  blive  sværere,  jo 
længer  det  blev  forhalet.«  Han  anfører,  at  det  Ryberg'ske 
Firmas  Fallit  hang  sammen  med  Nationalbankens  Optagelse 
af  et  Laan  samme  Aar  for  at  kunne  inddrage  en  vis  større 
Seddelmængde:  dette  bevægede  »mange,  som  tilforn  havde 
haft  deres  Penge  staaende   hos  Købmænd,    til   nu  at  drage 

dem  tilbage  for  at  indsætte  dem  i  Banken.  Dette  bragte 
nogle  Købmænd  i  Forlegenhed  og  kan  vel  have  foranlediget 
de  to  store  Handelshuses  hurticfere  Fald.«  »Det  Mever  & 
Trier'ske  Hus'  Fallit  har  skadet  Danmarks  Kredit  langt 
mere.  Og  umiddelbart  taber  den  kjøbenhavnske  Handels- 
stand dog  mindst  ved  denne  Fallit,  Hamborgerne  især  be- 
tydeligt saavel  som  her  adskillige  Ikke-Handlende.  <  Det 
maa  til  Forstaaelse  heraf  erindres,  hvorledes  del  i  hine 
Tider  var  ret  almindeligt,  at  Smaakapitalister  betroede 
større  Handelshuse  deyes  Penge  for  derigennem  at  faa 
højere  Rente.  Det  er  da  rimeligt  nok,  at  dette  i  stort  Om- 
fang netop  har  været  Tilfældet  for  det  Ryberg'ske  Hus' 
Vedkommende,  da  saa  at  sige  intet  nød  større  Anseelse 
blandt  Almenheden.  Det  var  da  for  denne  som  et  Torden- 
slag, at  et  saadant  Købmandsfh'ma  kunde  bryde  sammen 
—  og  i  vide  Kredse  følte  man  det  som  en  Hjertesorg  at  se 
den  gamle  Ryberg'ske  Gaard  i  Store  Kongensgade  staa  for- 
ladt og  tom  med  tillukkede  Vinduesskodder.  Firmaets  da- 
værende Indehavere  var  Joh.  Chr.  Ryberg,  Borries,  v.  d.  Pah- 
len  og  Wibroe  —  ogsaa  Komiteens  første  Formand,  Etats- 
raad  Saabye,  havde  været  Associé  i  Huset,  men  var,  som 
alt  ovenfor  berettet,  allerede  død   i  November  1817. 

Meyer  &  Trier  var  stiftet  af  den  ovenfor  omtalte  Hof- 
raad  D.  A.  Mever,  som  imidlertid  var  død  i  1813:  ved 
Fallilens  Indtrædelse  var  den  bekendte  senere  Finansfor- 
fatter  M.  L.  Nathanson  og  S.  S.  Trier  Firmaets  Indehavere. 
Ogsaa  om  dette  havde  det  store  Publikum  troet,  at  det  bog- 
stavelig talt  svømmede  i  rede  Penge,  medens  det  rette 
Forhold  var,  at  det  sad  op  til  Halsen  i  Pengespekulatio- 
nernes Dynd.  Rubin  formoder,  at  det  var  de  voldsomme 
Svingninger  i  Seddelkursen  1819-20,  som  i  det  afgørende 
Øjeblik    voldte   Husets    F'ald.     Boels   Ordning  overtoges   af 

kgl.  udnævnte  Kommissærer,  hvoraf  den  ene  var  Etatsraad 
L.  N.  Hvidl. 

Endvidere  skal  nævnes,  at  Jean  de  Coninck  ligeledes 
gik  fallit  i  Begyndelsen  af  Aaret  1821  og  i  den  Anledning 
maatte  udtræde  af  Komiteen,  kort  efter  fulgt  af  Israel 
Suell,  der  pludselig  forlod  Staden  og  bagefter  viste  sig 
at  være  insolvent,  saa  at  hans  Bo  maatte  lages  under  Kon- 
kursbehandling. 

Det  skal  endnu  i  denne  Sammenhæng  anføres,  at  i  For- 
sommeren 1833  maatte  C.  S.  Blachs  Enke  &  Co.  standse  sine 
Betalinger,  og  det  ældgamle  i  sin  Tid  saa  rige  Firmas  Inde- 
haver, Erich  Erichsen,  Komiteens  Formand  siden  November 
1817,  maatte  følgelig  nedlægge  sin  Post.  Dette  Handelshus 
havde  ligeledes  uN^dt  et  sjældent  By,  og  ved  at  tære  paa 
sin  uhyre  Bigdom  var  det  ogsaa  til  en  vis  Grad  lykkedes 
Erichsen  at  vedligeholde  sin  sociale  Stilling,  i  hvert  Fald 
det  ydre  Skin.  Men  naar  dog  tilsidst  Firmaet  brød  sam- 
men, var  det  just,  fordi  det  i  hine  Aar,  Begyndelsen  af 
Tyverne,  havde  faaet  det  afgørende  Knæk,  som  det  aldrig 
siden  forvandt. 

Ogsaa  adskillige  andre  Handelshuse  at  tilsvarende  Alder 
og  Anseelse  gik  det  paa  lignende  Vis:  selv  om  det  ved 
stadige  Indskrænkninger  lykkedes  dem  at  svare  enhver  sit, 
forblødte  de  sig  langsomt  og  døde  tilsidst  som  af  Svindsot. 
Lykkedes  det  deres  Indehavere  ellers  disses  Arvtagere  at 
redde  nogle  Levninger  af  Fortidens  store  Formuer,  skete 
det  saa  at  sige  altid  ved  i  Tide  at  faa  Pengene  ud  af  For- 
retningen og  anbragt  i  kgl.  Obligationer  eller  faste  Ejen- 
domme her  i  Hovedstaden. 


a  Grosserer- Societetels  Komite  begyndte  ret  for 
Alvor  at  træde  i  Funktion,  var  der  saaledes  nok 
at  tage  fat  paa,  hvis  den  paa  virksom  Vis  skulde 
varetage  den  kjøbenhavnske  Groshandels  Interesser.  Og 
det  maa  da  ogsaa  til  dens  Ære  siges,  at  den  efter  at  have 
faaet  sin  Myndighed  fæstnet,  tog  sit  Hverv  op  med  Iver  og 
Kraft. 

De  Opgaver,  som  laa  nærmest  for,  var  at  søge  Skibs- 
farten og  Transithandelen  genoplivet,  Kornhandelen  bragt 
ind  i  en  bedre  Gænge,  Dansk  Vestindien  gjort  til  det  bedst 
mulige  Handelsaktiv  for  Landet,  Købmandens  naturligste 
Kreditinstrument,  Vekslen,  forbedret,  og  endelig  den  ved 
Anordningen  af  23.  April  1817  om  Handelsberettigelse  skabte 
Ordning  af  Næringsvæsenet  reformeret  i  væsentlige  Hen- 
seender. Hertil  føjede  Komiteen  endelig  af  eget  Initiativ 
et  Arbejde  for  en  bedre  Fallitlou. 

Med  disse  Opgavers  Løsning  ser  vi  da  ogsaa  Komiteen 
i  Tyverne  ihærdigt  at  sysle  —  og  til  Trods  for  den  store 
Gnidningsmodstand  fra  Collegierne  og  Konjunkturerne,  der 
var  at  overvinde,  lykkedes  det  dog  i  nogen  Maade.  For 
denne  trange  og  træge  Periodes  Vedkommende  fortjener  selv 
de  smaa  Fremskridt  Historieskriverens  Paaagtning. 

Allerede  i  Januar  1818  fandt  Komiteen  Anledning  til  at 
tage  fat  paa  den  første  af  de  ovennævnte  Opgaver.  Overfor 

en  af  Skippeiiauget  nedsat  Kommission  om  forskellige  For- 
hyringsforhold  udtalte  den  bl.  a.  følgende:  »Førend  Krigen 
i  Aaret  1807  udbrød,  havde  vi  en  blomstrende  Søfart,  som 
vi  vel  med  Sandhed  kan  sige,  gav  Danmark  noget  nær  en  af 
sine  bedste  og  sikreste  Indtægtskilder.  Disse  blev  standsede 
og  er  ikke  komne  i  nogen  rigtig  Gang  igen.«  »Skal  dette 
ske,  og  dermed  igen  gøres  en  Begyndelse,  maa  dermed 
Udgifterne  indskrænkes,  saa  at  de  kommer  til  at  staa 
i  et  passende  Forhold  til  Fragterne«  —  »ellers  maa  Skibs- 
farten standse,  og  vi  kommer  til  al  give  Fremmede  den 
Fragt,  vore  egne  Skibe  burde  fortjene.«  »Den  almindelige 
Mand  tror,  naar  han  faar  en  høj  Dagløn  eller  høj  Hyre, 
er  han  veltjent,  men  han  betænker  ikke,  at  naar  den  Dag- 
løn og  høje  Hyre  har  foraarsaget  Skibsejeren  Tab,  maa 
denne  lade  Skibet  ligge  stille,«  hvorved  han  altsaa  bliver 
helt  uden  Fortjeneste.  Den  almindelige  Mand  maatte  der- 
for oplyses  om,  at  han  efter  Tidsomstændighederne  maatte 
arbejde  billigere,  og  at  efter  Priserne  paa  F'ødemidler  og 
Klæder  skete  der  ham  herved  ingen  Uret. 

Under  8.  Juni  1820  rettede  dernæst  Komiteen  en  lang 
og  indtrængende  Henvendelse  til  General -Toldkamret  & 
Commerce-Collegiet  om  Lettelser  i  Skibsafgifterne.  Efter 
den  ovenfor  gengivne  Skildring  af  de  frugtesløse  Forsøg, 
man  i  Aarene  umiddelbart  efter  Freden  1814  havde  ugjort 
paa  at  genoplive  Skibsfarten,  drog  man  deraf  den  Slutning, 
at  det  var  ubetinget  nødvendigt  at  faa  nedbragt  Redernes 
Udgifter,  og  her  stødte  man  da  straks  paa  Skatterne  til 
Staten,  som  man  nu  androg  om  at  faa  dels  nedsatte,  dels 
hævede.  Man  oversaa  ingenlunde,  at  Landbrugerne  endnu 
bar  høje  Skatter,  men  deres  Jorder  var  til  Gengæld  ogsaa 
komne  i  bedre  Kultur.  Og  om  Skibsfarten  gjaldt  det  sær- 
lig, at   hvis   man   satte  Afgifterne   saa    højt,    al    denne    helt 

maatte  standse,  saa  vilde  de  paagældende  Afgifter  jo  intet 
indbringe  Staten.  Hvad  for  det  første  Lastepengene  an- 
gik —  samtlige  Skibsafgifter  var  jo  ved  Fdg.  1.  Februar 
1797  bleven  sammendragne  under  denne  Benævnelse  — 
saa  var  disse  bleven  forhøjede  først  ved  Fdg.  21.  Oktober 
1803  under  Hensyn  til  de  da  gunstige  Forhold  og  dernæst 
under  6.  Januar  1807  paa  Grund  af  Krigen.  Ved  den  oven- 
for nævnte  Forordning  af  8.  September  1813  om  Toldafgif- 
ternes Erlæggelse  i  Sølv,  var  denne  Afgift  ligeledes  faktisk 
gaaet  i  Vejret.  Derfor  androg  man  nu  om  nogen  Ned- 
sættelse. Endvidere  om,  at  den  ved  Fdg.  24.  November 
1802  paabudte  Fyrafgift  maatte  nedsættes  til  det  halve, 
og  at  den  saa  kaldte  Ekstraafgift  af  Skibsf rag  terne  maatte 
reduceres  til  \^3.  Denne  sidste  var  bleven  indført  ved 
Fdg.  24.  Februar  1796  —  paa  en  Tid,  da  det  danske  Flag 
havde  store  Fortrin,  og  Fragterne  var  100 — 200  pCt.  højere; 
oprindelig  var  den  kun  bleven  givet  for  1  Aar,  men  der- 
efter blev  den  fornyet  Aar  efter  Aar,  indtil  den  ved  Fdg. 
10.  November  1802  blev  erklæret  for  permanent. 

Endelig  ønskede  man  Fritagelse  for  Sportlerne  til  Havne- 
kaptajnen og  Toldbodkommandanten  og  forskellige  lignende 
Havneafgifter  ophævede. 

Ved  Skrivelser  af  18.  Juli  og  30.  September  1820  afslog 
vel  General -Toldkamret  &  Commerce-Collegiet  henholds- 
vis Nedsættelsen  af  Fyrafgiften  til  det  halve  og  Lettelsen 
af  Fragtafgiften,  det  sidste  efter  Brevveksling  med  Direk- 
tionen for  Statsgælden,  som  af  Hensyn  til  de  Forplig- 
telser, der  paalaa  den  i  Henseende  til  Gældens  Forrent- 
ning og  Afbetaling,  ikke  mente  at  kunne  undvære  en 
saa  betydelig  Indtægt.  Ikke  desto  mindre  ophævedes  dog 
Afgiften  af  Skibsfragterne  et  knapt  Aar  efter,  nemlig  Ved 
F'dg.  10,  August  1821,   som   overhovedet    imødekom  Komi- 

leens  Andragende  ved  at  gennemføre  en  Række  Lettelser 
for  Skibsfarten.  Saaledes  ophævedes  ogsaa  herved  de  La- 
stepenge, der  iflg.  Toldforordningens  §  370  skulde  erlæg- 
ges af  de  Skibe,  som  sejlede  i  længere  Tid  end  1  Aar  paa 
hin  Side  Kap  Finisterre,  og  Gebyrerne  af  de  ved  Fdg. 
9.  April   1810  anordnede  kgl.  Søpasser  eftergaves. 

Endelig  bestemte  Regeringen  sig  samtidig  til  at  ændre 
Opkrævningen  af  Lastepengene.  Reglen  havde  været  den, 
at  naar  det  lossede  eller  ladede  Gods  udgjorde  V^  af  Ski- 
bets Læstedrægtighed,  betaltes  Afgiften  i  Forhold  til  den 
Last,  som  Skibet  virkelig  rummede,  men  ellers  skulde  den 
udredes,  som  om  Skibet  var  fuldt  bestuvet.  I  tidligere  Ti- 
der havde  denne  Forskel  mellem  Drægtighed  og  Bestuv- 
ning  ingen  Rolle  spillet,  da  Skibene  altid  gik  fuldt  ladede 
ud  og  ind.  Nu  forekom  det  derimod  ikke  helt  sjældent, 
at  man  maatte  gaa  med  Halvladning  eller  mindre,  man 
fandt  det  derfor  urimeligt  alligevel  at  skulle  betale  for 
Helladning.  Commerce-Collegiet  indstillede  derfor,  at  Laste- 
pengene herefter  i  alle  Tilfælde  ikkun  skulde  beregnes  af 
saa  mange  Kommercelæster,  som  det  Gods  bestuver,  hvil- 
ket det  paagældende  Skib  indlader  eller  udlosser  ved  det 
paagældende  Toldsted,  hvorved  altsaa  Lastepengene  for 
ballastede  Skibe  helt  bortfaldt.  Geheimeslatsraadet  gav  vel 
dette  sin  Billigelse,  saa  at  den  paagældende  Bestemmelse 
blev  optaget  i  Fdg.  10.  August  1821,  men  til  Gengæld  her- 
for saavel  som  for  Fragtafgiftens  Ophævelse  fordobledes 
Lastepengene  og  paalagdes  som  nye  i  tvarten  mellem  Pro- 
vinskøbstæderne indbyrdes,  der  hidtil  havde  været  fri  for 
dem,  og  ved  udgaaende  Fart  fra  Hertugdømmerne,  der 
hidtil  kun  havde  betalt  dem  for  indgaaende. 

At  der  ved  Forordningen  i  sin  Helhed  alligevel  var  vist 
Skibsfarten   nogen  Imødekommen,    erkendte  vel  Komiteen 

»med  allerunderdanigst  Taknemlighed«,  men  da  selv  der- 
efter de  samlede  Skibsafgifter  var  saa  betydelige,  at  de  ikke 
stod  »i  Forhold  til  de  Fragter,  som  nu  kan  fortjenes,  og 
de  Fordele,  som  Handelsentrepriser  for  egen  Regning, 
hvortil  Skibe  benyttes,  kan  afkaste«,  indgik  Komiteen 
under  20.  Marts  1823  med  en  ny  Forestilling  til  General- 
toldkamret. 

Det  paagældende  Foraar  var  der  stor  Uro  i  Europa,  og 
man  maatte  være  forberedt  paa,  at  det  endog  kunde  komme 
til  en  ny  Søkrig.  Nede  i  Spanien  havde  i  Løbet  af  1822 
Modsætningsforholdet  mellem  Kongen,  Ferdinand  VII,  og 
det  radikale  Flertal  i  Cortes  efterhaanden  tilspidset  sig, 
saaledes  at  det  kom  til  Uroligheder  rundt  omkring  i  Riget 
Den  15.  August  havde  endog  Tilhængerne  af  det  absolute 
Kongedømme  i  Urgel  dannet  et  Regentskab  under  Forsæde 
af  Baron  Eroles  for  at  varetage  Souverainens  Interesser 
under  hans  »Fangenskab«  —  saaledes  betragtede  man  nem- 
lig hans  Stilling  i  Hovedstaden  og  for  saa  vidt  med  Rette, 
som  han  temmelig  aabenlyst  viste  sin  Sympathi  med  Ene- 
vældens Gennemførelse,  men  dog  samtidig  var  i  de  forfat- 
ningstro Partiers  Vold  og  altsaa  maatte  gøre  gode  Miner 
til  slet  Spil.  Under  disse  Omstændigheder  blev  det  be- 
sluttet paa  en  af  den  hellige  Alliance  afholdt  Kongres  i 
Verona  i  Efteraaret  1822,  at  der  skulde  interveneres  til 
Fordel  for  det  legitimistiske  Parti,  altsaa  Regentskabet,  og 
derigennem  ligeledes  for  Kong  Ferdinand,  og  det  overdroges 
Frankrig  al  besørge  dette.  Det  var  denne  Intervention, 
som  den  engelske  Regering  og  Parlament  i  Begyndelsen 
af  1823  stillede  sig  bestemt  imod,  og  det  trak  altsaa  op 
til,  at  denne  Modstand  vilde  øves  ved  Vaabenmagt.  For- 
ventningen herom  skuffedes  imidlertid,  det  belejlige  Øje- 
blik blev  i  hvert  Fald  forpasset,  og  den  3.  April  overskred 

den  franske  Armé  under  Hertugen  af  Angoulémes  Anførsel 
den  spanske  Grænse.  Den  24.  Maj  holdt  den  sit  Indtog  i 
Madrid,  hvor  Regentskabet  nu  flyttede  hen,  medens  For- 
fatningens Tilhængere  trak  sig  tilbage  til  Cadiz  og  førte 
Kongen  med  sig.  Da  det  Rygte  udbredte  sig,  at  den  dan- 
ske Regering  havde  anerkendt  Regentskabet  som  Spaniens 
rette  Regering,  opskræmmede  det  i  høj  Grad  Kjøbenhavns 
Rørs,  rimeligvis  som  Folge  af  de  samtidig  fremkomne 
Efterretninger  om  de  blodige  Forfølgelser  af  Forfatningens 
Tilhængere,  der  iværksattes  i  den  spanske  Hovedstad.  For- 
øvrigt var  Ængstelsen  ugrundet:  Regentskabets  Parti  blev 
det  sejrende.  I  August  maatte  Cadiz  kapitulere,  og  den 
befriede  Kong  Ferdinand  fik  Lov  til  som  nu  enevældig  Her- 
sker at  tilintetgøre  de  sidste  Rester  af  Forfatningspartierne. 
Herhjemme  gjorde  man  sig  aabenbart  i  Aarets  første 
Maaneder  fortrolig  med  den  Tanke,  at  der  vilde  blive  Krig 
ikke  alene  mellem  Frankrig  og  Spanien,  men  derigennem 
øgsaa  mellem  England  og  Frankrig,  maaske  endog  mellem 
England  og  Fastlandsmagterne,  ligesom  i  Napoleons  Tid. 
Det  var  under  disse  Omstændigheder,  Komiteen  indgav 
den  ovennævnte  Forestilling  ('-%  1823):  den  havde  faaet 
det  Indtryk,  at  Konjunkturerne  atter  kunde  muliggøre 
en  større  Konsignationshandel  i  Kjøbenhavn  og  derved 
videre  en  Transitomsætning  paa  Østersøen,  men  det 
gjaldt  da  om,  at  baade  de  paa  Skibsfarten  og  paa  Transit- 
handelen hvilende  Afgifter  blev  betydeligt  formindskede. 
Den  lige  ovennævnte  Fdg.  10.  August  1821  havde  vel  lettet 
Partladninger  for  de  Varers  Vedkommende,  som  gik  fra  og 
til  Østersøen,  men  Hensigten  forfejledes  dog  i  de  fleste  Til- 
fælde derved,  at  denne  Lettelse  i  Skibsafgifterne  var  util- 
strækkelig, og  at  Afgifternes  Svarelse  fandt  Sted  i  et  meget 
ulige  Forhold.     Kun  i  det  Tilfælde,  hvor  et  Skib   paa   Re- 

den  lossede  en  ringe  Del  af  sin  Ladning,  blev  samtlige 
Skibsafgifter  reguleret  forholdsvis,  men  saa  snart  et  Skib 
laa  indenfor  Toldbodbommen,  maatte  samtlige  Paalæg  med 
Undtagelse  af  Lastepengene,  selv  om  Skibet  ikke  lastede  en 
Fjerdedel  af  sin  Ladning,  udredes  efter  hele  Drægtigheden, 
saaledes  at  Afgiftssummen  blev  omtrent  3  Gange  saa  høj 
som  i  første  Tilfælde.  Naar  endvidere  et  Skib  paa  Reden 
lossede  25  Læster  af  sin  Drægtighed  i  Stedet  for  24,  gjorde 
dette  en  Forskel  i  Afgiften  paa  3  Gange  Afgiften,  idet  i 
sidste  Tilfælde  Afgiften  ogsaa  beregnedes  for  udgaaende. 
Endelig  havde  Transittoldsatserne,  siden  de  blev  fastsat  i 
1797  paa  Basis  af  1  pCt.  af  Værdien,  gennemgaaende  for- 
skudt sig  saaledes,  at  de  faldt  meget  ulige  paa  de  forskel- 
lige Varer  og  i  flere  Tilfælde  udgjorde  2—8  pCt.  af  Vær- 
dien. Med  disse  forskellige  Henstillinger  havde  man  kun 
det  ene  for  Øje  at  tilføre  Kjobenhavn  en  betydelig  Vare- 
handel —  »maatte  Komiteens  Bestræbelser  ved  denne  Lej- 
lighed bære  saadan  gavnlig  Frugt!« 

Ogsaa  dette  Andragende  blev  delvis  imødekommet  af 
Regeringen.  Den  nedsatte  en  Kommission  til  Revidering 
af  samtlige  Transittoldsatser,  saa  at  de  atter  kom  ned  paa 
den  oprindelige  Basis  af  1  pCt.  af  Værdien.  Den  nye  Tarif 
bekendtgjordes  ved  Fdg.  28.  Maj  1825,  der  ophævede  Af- 
giften for  Adgang  til  Kreditoplaget,  reducerede  Pakhuslejen 
for  Transitvarer  og  regulerede  Skibsafgifterne  saaledes,  at 
de  i  alle  Tilfælde  kun  beregnedes  for  det  Læstetal  af  Varer, 
der  indladedes  eller  udlossedes.  Endvidere  fritoges  Varer 
i  uprivilegerede  Skibe,  der  indkom  direkte  oversoiskfra, 
for  Forhøjelsestolden,  og  Lastepenge  bortfaldt  for  udgaaende 
Transitvarer  af  Værdi  under  400  Rbdl.  Solv  pr.  Kommerce- 
læst.  Endelig  ophævedes  den  ovenfor  omtalte  Række  Smaa- 
afgifter  paa  Skibsfarten  her  i  Kjobenhavn,  saasom  Accise-, 

Laste-  og  Vejer-,  Havne-Penge,  Slenpenge,  Pælepenge  samt 
Toldbodkommandantens  og  Havnekaptajnens  Sportler. 

Man  fandt  det  dog  nødvendigt  at  skaffe  Statskassen  en 
Kompensation  for  det  Indtægtstab,  den  kom  lil  at  lide  ved 
disse  forskellige  Bestemmelser.  Del  fastsattes  derfor  i 
1825,  at  der  efterhaanden  skulde  udstedes  nve  Maalebreve 
for  de  kjøbenhavnske  Skibe,  hvorved  disses  Drægtigheds- 
angivelse  forhøjedes  med  V^,  hvad  der  altsaa  gav  Staten  et 
saa  meget  højere  Skibsafgiftsbeløb.  Ved  en  gammel  kgl. 
Ordre  af  6.  April  1672  til  Skibsmaaleren  i  Kjøbenhavn  var 
det  nemlig  bleven  paalagt  denne  at  opføre  for  alle  her  i 
Staden  maalte  eller  ommaalte  Skibe  V^  mindre  i  Maale- 
brevet  end  den  virkelige  Læstedrægtighed  —  hvorved  man 
hverken  havde  haft  mere  eller  mindre  i  Sinde  end  at  gøre 
del  muligt  for  danske  Skibe  at  snyde  sig  fra  en  Del  af  Af- 
gifterne i  de  udenlandske  Havne.  'Efter  hvad  Gommerce- 
Collegiet  oplyste,  havde  imidlertid  »denne  meget  gamle  For- 
anstaltning omsider  tabt  sin  Hemmelighed«,  og  forskellige 
fremmede  Regeringer  udlignede  simpelthen  Mindremaalet 
ved  i  tilsvarende  Grad  at  forhøje  Afgiften  for  danske  Skibe. 
Nu  brugte  man  dette  som  Anledning  til,  ved  at  bringe  Rig- 
tighed ind  i  dette  Forhold,  at  faa  reddet  sig  lidt  højere 
Statsindtægt. 

F'orøvrigt  fik  dansk  Skibsfart  samtidig  en  Opmuntring 
af  anden  Art,  idet  den  ved  PI  1.  April  1818  bevilgede  Ned- 
sættelse i  Afgiften  af  Skibe,  der  af  Danske  købtes  i  Udlan- 
det for  at  sættes  i  Fart  under  dansk  Flag  (en  Afgift,  der 
var  paalagt  ved  Fdg.  13.  Marts  1812  til  Beskyttelse  af  dansk 
Skibsbyggeri)  tilstodes  indtil  videre. 

Hvad  Kornhandelen  angaar,  fik  allerede  Komiteen  i  Efter- 
aaret  1817  og  1818  Lejlighed  til  at  skildre  sit  Syn  herpaa. 
Før    1813,   da   Norge   var  forenet  med  Danmark,  tog  dette 

Rige  næslen  hele  Overskudet  af  den  danske  Landbrugs- 
produktion, og  vor  Kornhandel  var  derfor  grundet  paa 
Norges  naturlige  Trang  til  Sæd.  Faa  Grund  af,  at  Op- 
holdet i  Skibene  var  saa  kort,  var  >P'ordærvelse  der  ej  at 
befrygte«,  og  da  desuden  »dette  Riges  Indbyggere  var  i 
Henseende  til  Kornets  Reskaffenhed  ej  særdeles  kræsne«, 
var  der  den  Gang  »liden  Anledning  til  at  sørge  for  Kor- 
nets kunstige  Tørring,  saa  meget  mindre  som  Trangen  i 
Norsje  først  vtrede  sie,  om  Foraaret,  hvor  Kornet  havde 
ligget  paa  Loftet  hele  Vinteren  igennem.«  Før  Krigen 
bragtes  Kornet  ogsaa  gerne  til  Norge  af  mindre  danske 
Skibe,  som  den  øvrige  Del  af  Aaret  gik  til  Østersøhavnene 
—  de  norske  Skibe  var  nemlig  indrettede  til  Trælastfart  — , 
men  nu  efter  Krigen  bragte  de  norske  Skibe  selv  deres 
Produkter  til  de  østersøiske  Havne  og  indvekslede  for  disse 
de  fornødne  Kornvarer,  saa  at  kun  meget  faa  danske  Skibe 
var  beskæftigede  dermed.  Under  disse  Omstændigheder 
burde  Regeringen  forandre  sin  Kornpolitik.  Saa  længe  Norge 
havde  taget  det  aarlige  Overskud,  maatte  det  »interessere 
Regeringen,  at  Priserne  paa  de  danske  Produkter  var  lave, 
da  Norge  ellers  ikke  kunde  faa  det  nødvendige  Godtkøb 
paa  sin  Forsyning.«  Denne  Situation  var  nu  helt  forandret, 
og  en  fornuftig  Statsøkonomi  fordrede  derfor,  at  de  dan- 
ske Produkters  Priser  kom  til  at  staa  i  Forhold  til  Pri- 
serne i  de  nærliggende  Lande,  hvormed  man  nu  skulde 
kunne  konkurrere.  Dette  kunde  kun  tilvejebringes  ved  at 
forbedre  Produkternes  Kvalitet  og  dermed  deres  indre 
Værd  —  og  ved  at  skaffe  den  størst  mulige  Frihed  i  Omsæt- 
ningen. 

Ved  PI.  3.  November  1819  ophævedes  da  ogsaa,  til  Let- 
telse af  Kornhandelen,  den  Ekstraafgift,  der  efter  Fdg. 
1.  Oktober   1802   og   Fdg.  11.  November   1809   hvilede   paa 

Udførsel   af  Kornvarer,   Mel   og  Gryn,   indtil   Udgangen   af 
1820  —  og  ved  PI.  27.  December  1820  for  bestandig. 

I  Henseende  til  Kornvarernes  Kvalitetsbedring  gjaldt  det 
jo  fornemmelig  om  at  skaffe  Kornet  tilborlig  tørret.  I  saa 
Henseende  er  en  Skrivelse  fra  Komiteen  af  10.  November 
1818  til  det  kgl.  Landhusholdningsselskab  af  stor  Interesse. 
Paa  given  Foranledning  opl3'ses  det  heri,  at  naar  den 
Korntørrings-Indretning,  som  var  opfort  i  det  øster- 
søiske  Kompagni's  Pakhus,  hidtil  kun  var  bleven  sparsomt 
benyttet,  var  Grunden  den,  at  Omkostningerne  ved  Brugen 
var  for  store  (24  og  32  Sk.  rede  Sølv  pr.  Td.,  hvad  der  for 
1  Td.  Byg,  som  var  bestemt  til  Udskibning,  udgjorde  6  a 
8  pCt.  af  den  sædvanlige  Middelpris,  hvortil  kom  Indsvin- 
dingen,  der  mindst  udgjorde  16  pCt.).  Heraf  tog  man  imid- 
lertid Anledning  til  indtrængende  at  henstille  til  Selskabet 
at  sørge  for,  at  Tørringen  kom  til  at  foregaa  paa  Produk- 
tionsstedet, da  en  længere  Transport  til  Udskibningsstedet 
i  Almindelighed  fordærvede  Kornet.  Nu  da  Norge  ikke 
længer  var  regelmæssigt  Afsætningssted  for  dansk  Sæd,  var 
Spørgsmaalet  om  Kornets  rette  Forædling  gennem  kunstig 
Tørring  et  Livsspørgsmaal  for  det  danske  Landbrug. 


en  store  Handel,  som  Kjøbenhavn  havde  drevet 
før  Krigen,  var  først  og  fremmest  oversøisk:  med 
vore  egne  Skibe  hentede  vi  dels  ostindiske  og 
chinesiske  Produkter,  dels  vestindiske  og  amerikanske.  Den 
asiatiske  Handel  fik  ved  Krigen  et  Knæk,  som  den  aldrig 
siden  forvandt.  Asiatisk  Kompagni  sank  ned  til  at  føre  en 
rent  vegeterende  Tilværelse,  og  vel  fik  i  1815  forskellige 
store  Handelshuse  Lov  til  at  udruste  en  Ekspedition,  der 
skulde  hente  The  i  China,  og  vel  forløb  denne  heldigt,  men 
da  P'orsøget  gentoges  næste  Aar,  faldt  det  kun  lidet  til- 
fredsstillende ud,  og  efterhaanden  gik  vor  regelmæssige 
Handel  paa  Asien  helt  i  Staa. 

Saa  meget  større  Opfordring  var  der  for  Handelsstan- 
den til  at  holde  fast  ved  den  vestindiske  Handel,  eller  be- 
stemtere udtrykt:  Handelen  paa  den  danske  Sukkerø  St. 
Croix.  Den  kunde  føres  med  danske  Skibe,  skaffede  vort 
Land  en  saare  vigtig  Artikel  til  Genudførsel,  og  dens  in- 
dustrielle Bearbejdelse  (Raffineringen)  gav  hjemlig  Arbejds- 
kraft og  Kapital  lønnende  Beskæftigelse.  Det  kgl.  vestin- 
diske Handelsselskab  likviderede  i  1816.  lovrigt  var  Suk- 
kerhandelen for  saa  vidt  fri,  som  enhver  kunde  deltage  i 
Importen  af  /?aasukker  —  raffineret  Sukker  maatte  over- 
hovedet ikke  indføres  i  Kongeriget  — ,  men  det  maatte  kun 
indføres  til  Kjøbenhavn,  bortset  fra  nogle  enkelte  begræn- 

sede  Mængder,  som  direkte  kunde  tilføres  de  I3yer,  der 
havde  I^affinaderier.  Det  øvrige  Danmark  var  lukket  tor 
direkte  Tilførsler  af  Raasukker.  St.  Croix  var  forpligtet  til 
at  afgive  all  sil  Sukker  til  Danmark  —  hovedsagelig  altsaa 
til  Kjøbenhavn  —  med  Undtagelse  af  en  Mængde,  der  sva- 
rede til  den  halve  Værdi  af,  hvad  den  modtog  af  Plantage- 
Fornødenheder  fra  Nordamerika,  som  den  kunde  afgive  dette 
i  Bytte  herfor.  løvrigt  var  del  tilladt  til  Kjøbenhavn  at 
importere  andet  oversøisk  Sukker,  medens  Indførslen  af 
alt  europæisk  Sukker  til  Danmark  var  forbudt. 

Gennemsnitlig  kom  der  aarlig  ca.  20  Mill.  Pund  St.  Croix 
Sukker  til  Kjøbenhavn,  og  deraf  kunde  omtrent  Halvdelen 
udføres  til  Østersølandene,  Sverige  og  Norge.  Med  andre 
Sukkere  var  Handelen  ret  ubetydelig  —  de  maatte  ogsaa  be- 
tale 7^  højere  Indførselstold  end  St.  Croix  Sukker,  men  for 
at  opmuntre  Genudførslen  nedsattes  Transittolden  for  frem- 
med Sukker  fra  ca.  4  til  1  pGt. 

I  Foraaret  1821  androg  Købmændene  i  Flensborg  om, 
at  Vs  af  det  Sukker,  som  dertil  fra  St.  Croix  indførtes,  igen 
maatte  udføres  til  fremmede  Steder  uden  Indskrænkning. 
Som  lige  ovenfor  berettet,  havde  Kjøbenhavn  Monopol  paa 
Sukkerhandelen.  F'lensborg  havde  altsaa  aldeles  ingen  Ret 
til-  at  udføre  Sukker  og  kunde  kun  indføre  et  til  Raffine- 
ring dersteds  bestemt  Kvantum  af  250  Fade  pr.  Pande  i 
fuld  Virksomhed,  lig  4,250  Fade  aarlig.  Nu  klagede  imid- 
lertid de  Flensborg  Handlende  over,  at  deres  Sukkerhan- 
del var  aftagende,  og  hvis  de  kunde  faa  Lov  lil  at  drive 
en  Eksportvirksomhed  med  Sukker,  vilde  de  ved  at  købe 
mere  Sukker  ovre  paa  St.  Croix  kunne  afhjælpe  den  der 
herskende  Mangel  paa  Mønt.  Andragendet  blev  støttet  af 
de  vestindiske  Øers  Guvernør,  Oxholm. 

Komiteen  fik  Sagen    til    Erklæring,   som   afgaves   under 

9.  Maj  1821.  Heri  oplyser  Komiteen  først,  at  Indførslen  af 
Sukker  til  henholdsvis  Kjøbenhavn  og  Flensborg  havde 
stillet  sig  saaledes  i  de  sidste  6  Aar; 

Til  Kjøbenhavn  Til  Flensborg 

1815 7,420  Fade  789 

1816 23,614  —  3,003 

1817 10,019     —  1,153 

1818 18,051     —  3,243 

1819 15,039     —  2,681 

1820 8,361      —  2,248 

Det  fremgik  altsaa  heraf,  at  Flensborgs  Import  sammen- 
lignet med  Kjøbenhavns  langtfra  havde  været  særlig  lille  i 
1820.  Hvad  Mangien  paa  Mønt  i  Dansk  Vestindien  angik, 
troede  Komiteen  snarere  paa,  at  der  manglede  Velstand.  Som 
Følge  af  knappe  Høste  og  faldende  Sukkerpriser  var  Plan- 
terne derovre  kommen  i  dyb  Gæld  til  Kjøbenhavn,  kunde 
derfor  ikke  længer  trassere  paa  denne  B}^  og  derfor  ej 
heller  remittere  Afdrag  og  Renter  paa  de  betydelige  Kapi- 
taler, der  var  anbragt  derovre,  deriblandt  ogsaa  af  Umyn- 
diges Midler  og  af  Arvemidler.  Nu  kunde  man  ganske 
vist  skaffe  nogle  af  Planterne  øjeblikkelig  Luft  ved  at  lade 
dem  sælge  Sukker  til  nye  Købere  i  Flensborg,  paa  hvilke 
de  saa  kunde  trassere,  men  derved  blev  deres  »Tilstand 
kun  forværret  i  Stedet  tor  at  forbedres«.  De  Fornøden- 
hedsvarer, som  Flensborgerne  mente  at  kunne  levere,  kunde 
Kjøbenhavn  ogsaa  levere  og  leverede  faktisk  baade  bedre 
og  billigere,  end  den  slesvigske  Provinsb}'  kunde  gøre 
det.  Nu  paastod  imidlertid  Flensborgerne:  naar  St.  Croix 
sender  sit  Sukker  udelukkende  til  Kjøbenhavn,  konkurre- 
rer det  der  i  Priserne  med  Sukker,  som  føres  did  fra  hele 
Verden,  og  derved  faar  de  vestindiske  Plantere  lavere  Pri- 

ser.  Komiteen  svarer:  »Dette  synes  tydeligt  at  vise,  at 
Ansøgerne  ikke  er  handelsky ndige«  —  de  bedste  Priser 
plejer  dog  at  opnaas  paa  det  Marked,  hvor  der  findes  et 
passende  Assortiment,  efterdi  Forbrugerne  altid  der  kan 
tilfredsstille  flere  af  deres  Fornødenheder  og  derved  spare 
baade  Tid,  Møje  og  Omkostninger.  Just  derfor  burde  Plan- 
lerne altid  foretrække  det  kjøbenhavnske  Marked  i  Stedet 
for  Flensborg,  der  kun  var  i  Besiddelse  af  en  højst  ube- 
tvdelig  Handel  med  ikke-europæiske  Produkter.  Imidlertid 
havde  Planterne  samtidig  ansøgt  om,  hvorvidt  Sukker  ikke 
overhovedet  maatte  indføres  til  alle  Stæder  i  de  danske  Stater 
og  derfra  igen  frit  udføres.  Hertil  bemærkede  Komiteen,  at 
hvis  Kolonierne  nu  blev  erhvervede,  »vilde  den  ikke  for- 
driste sig  til  at  besvare  dette  Spørgsmaal  benægtende,  thi 
de  liberale  Grundsætninger,  som  i  den  senere  Tid  synes 
alt  mere  og  mere  at  erholde  Vægt,  lader  sig  ikke  lettelig 
forene  med  Privilegier  —  og  om  der  end  kunde  anføres 
mange  Grunde  for,  at  Kjøbenhavn,  som  sikkert  mere  end 
nogen  anden  dansk  Købstad  har  følt  de  trykkende  Byrder  af 
den  langvarige  Krig,  naar  Lejlighed  dertil  gaves,  fortrinligen 
burde  begunstiges,  saa  vilde  man  dog  ikke  vove  at  anholde 
om  nogen  Eneret.«  »Men  Synspunktet  forandrer  sig  alde- 
les, naar  der  tales  (3m  en  Indretning,  der  allerede  uforan- 
andret  har  bestaaet  i  længere  Tid  end  i  et  helt  Aarhun- 
drede,  og  hvorpaa  utallige  Menneskers  Tilværelse  beror.  Det 
er  i  Forventning  om  en  saadans  Bevarelse,  den  nuværende 
Generation  af  Handlende  i  Kjøbenhavn  er  opvokset  og  har 
opofret  sin  Tid  og  sine  Evner,  thi  for  en  opmærksom  Iagt- 
tager har  det  ej  været  vanskeligt  at  forudse,  at  det  maatte 
blive  den  eneste  ikke-europæiske  Handel,  der  under  almin- 
delige Fredsforhold  vilde  blive  Danmark  levnet.  Det  er  paa 
Grund  af  denne  Kjøbenhavn,  sikkerlig  efter  langt  Overlæg 

og  Prøvelse,  af  Regeringen  tilstaaede  Rettighed,  at  de  for- 
nødne Skibe  med  store  Bekostninger  af  de  kjøbenhavnske 
Handlende  er  bleven  anskaffede,  for  hvilke  der  —  da  de 
dels  ej  passer  til  nogen  anden  Fart,  dels  den  øvrige  Skibs- 
fart næsten  uden  Undtagelse  er  forbunden  med  Tab  —  ej 
bliver  andet  tilovers,  end  at  de  maatte  forraadne  eller  op- 
hugges. Det  er  stolende  paa,  at  der  til  disse  Sukkeres  Trans- 
port aarlig  udfordres  et  bestemt  Antal  Skibsfolk,  at  en  Del 
af  den  kjøbenhavnske  Ungdom  har  oplært  sig  til  Søen,  og 
disse  vilde  ved  denne  Forandring  se  sig  skuffede  i  deres 
Haab  og  berøvede  ethvert  Middel  til  deres  Eksistens.«  I 
sidste  Instans  vilde  den  kjøbenhavnske  Handels  Forfald  na- 
turligvis ogsaa  gaa  ud  over  de  vestindiske  Plantere,  der 
Gang  paa  Gang  modtog  saa  bet3'delige  Forskud  fra  de  her- 
værende Grosserere.  —  Komiteen  turde  derfor  af  Collegiets 
»Visdom«  forvente,  at  man  ikke  vilde  svigte  den  kjøben- 
havnske Handel. 

Ikke  uden  en  vis  Behændighed  lykkedes  det  saaledes 
Komiteen  at  ene  sit  liberale  Frihandelsstandpunkt  med 
Hævdelsen  af  Sukkerhandels -Monopolets  Nødvendighed. 
Regeringen  lod  sig  ogsaa  overbevise  af  disse  Betragtninger 
og  afslog  Andragendet  i  Juli  1821,  men  paa  den  anden 
Side  kunde  det  ikke  være  Komiteen  skjult,  at  Forholdene 
ude  i  Dansk  Vestindien  var  slette,  og  at  der  paa  en  eller 
anden  Maade  maatte  bringes  Hjælp.  Den  kjøbenhavnske 
Groshandlerstand  var  ogsaa  selv  dybt  interesseret  deri: 
den  havde  store  udestaaende  Fordringer  derovre.  Paa  et 
Møde  i  Efteraaret  1822  besluttede  Komiteen  derfor  at  ind- 
gaa  med  en  Forestilling  til  Kongen  angaaende  Lettelser  i 
de  vestindiske  Planteres  Kaar.  Det  blev  overdraget  Hvidt 
at  udarbejde  Adressen,  som  derpaa  indgaves  til  Majestæten 
under  14.  Oktober  1822. 

Den  begyndte  højtideligt  med  Paaberaabelsen  af  »det 
ømme  Faderkærlighedens  Baand«,  hvormed  Kongen  »om- 
slyngede alle  sine  Undersaatter,  hvad  enten  de  lever  blandt 
Grønlands  Isbjerge  eller  beskinnes  af  Indiens  brændende 
Sol«.  Just  derfor  fordristede  Komiteen  sig  »som  den  kjø- 
benhavnske  Handelsstands  Repræsentanter«  at  anraabe  Hans 
Majestæt  om  at  ville  tage  den  sørgelige  Tilstand  i  Betragt- 
ning, hvori  St.  Croix  befandt  sig. 

Efter    Krigens    pludselige    Udbrud    i    1807    blev    store 
Mængder    af   de    fra    Øen   kommende   Produkter,    der   var 
under  Vejs   til  Danmark,   opbragt  af  engelske  Krydsere  og 
prisedømt,   hvorved    de  kjøbenhavnske   Handlende  kom  til 
at  mangle  Dækning  for  deres  Tilgodehavender.    Øerne  blev 
besat   af   engelske   Tropper   lige   til   1815    (»en    højst    tryk- 
kende Indkvartering«).    Paa  Grund  af  Krigen  mellem  Nord- 
amerika  og  England   blev  Tilførsel    af  Provisioner   under- 
kastet  store  Vanskeligheder,   og   Priserne   steg   til   det  tre- 
dobbelte.    Efter    1816    kom    der    Tørkeaar,    saa    at    af   de 
sidste   6  Høste   havde   de  4   været   ligefrem   slette   og  de  2 
kun    middelmaadige,   og   i   samme  Tidsrum   faldt   Priserne 
paa  Øernes  Produkter  i  Europa  til  det  halve,  og  de  Sukkere, 
som  i  1816  betaltes  med  20  Sk.  rede  Sølv,  kunde  nu  van- 
skeligt sælges  til  10  Sk.    Derimod  steg  Kommuneafgifterne 
til  en  utrolig  Højde,  ja   indtil  det  firedobbelte.     Ved  dette 
Sammenstød  af  saa  mange  uheldige  Begivenheder  var  Øens 
Ejendomsbesiddere  kommen  i  dyb  Gæld  til  fremmede  Han- 
delshuse.   For  at  faa  Kredit  til  Anskaffelsen  af  deres  Drifts- 
midler havde  de  ligefrem  maattet  betale  Aagerrenter.     Nu 
var   Farten    til   St.  Croix   saa   at   sige    den    eneste,    der   var 
bleven  tilbage  for  det  danske  Flag:  aarlig  gik  40 — 80  store 
Skibe,  bemandede  med  omtrent  1000  Søfolk,  til  Dansk  Vest- 
indien,  og    mangfoldige  var  de  Familier,   som  derigennem 

havde  Brødet.  Ved  St.  Croix  Handelen  droges  selvfølgelig 
ogsaa  megen  anden  udenlandsk  Handel  til  det  danske 
Marked. 

Det  gjaldt  nu  altsaa  tor  den  kjøbenhavnske  Handels- 
stand om  at  faa  styrket  dens  vestindiske  Debitorers  Sol- 
vens. Man  foreslog  i  saa  Henseende  ingen  Midler,  »hvilke 
Deres  Majestæts  Visdom  lettere  vil  udfinde  <  —  ikke  desto 
mindre  gav  man  dog  nogle  Antydninger  ved  at  pege  paa 
Ønskeligheden  af,  1)  at  den  ved  Fdg.  1.  Oktober  1802  paa- 
budte  Eksportafgift  af  Sukker  og  Rom,  som  udførtes  fra 
St.  Croix,  bortfaldt:  da  den  blev  paalagt,  udgjorde  den  kun 
2  pCt.  af  Produkternes  Værdi,  men  var  nu  paa  Grund  af 
disses  Prisfald  steget  til  over  3  pCt.:  2)  at  Planterne  i  de 
næste  3  Aar  erholdt  Nedsættelser  i  Udførselstolden. 

Før  1797  havde  kjøbenhavnske  Sukkerraffinaderier  faaet 
en  Udførselsgodtgørelse,  der  var  saa  meget  højere  end  Ind- 
førselstolden af  den  Raasukker-Mængde,  der  svarede  til 
det  raffinerede  Sukker,  at  der  herved  fremkom  en  Eks- 
portpræmie. Denne  bortfaldt  imidlertid  i  1797  og  blev 
endog  ombyttet  med  en  Udførselstold  paa  ca.  3  pCt.,  der 
yderligere  forhøjedes  1802  og  1806.  En  Nedsættelse  heraf 
skete  imidlertid  ved  Fdg.  8.  Maj  1807,  og  efter  1813  var 
denne  Udførselstold,  omsat  i  Rigsbankmønt,  80  Sk.  pr. 
100  Pd.,  hvilket  efter  en  beregnet  Sukkerpris  af  ca.  20  Sk. 
pr.  Pd.  skulde  udgøre  ca.  4  pCt.  For  St.  Croix  Sukkeret 
var  der  imidlertid  allerede  ved  Udførslen  fra  denne  0  be- 
talt en  Eksporttold  til  den  danske  Statskasse  af  772 — 8V2 
pCt-,  efter  de  forskellige  Sukkerpriser  —  naar  da  dette 
Sukker  senere  herfra  genudførtes  i  raffineret  Stand,  for- 
dyredes det  yderligere  af  den  nysnævnte  4  pCt.'s  danske 
Udførselstold  (ialt  altsaa  med  omkring  12  pCt.).  For  Suk- 
ker, der  indgik  i  Landets   eget  Forbrug,   betaltes  der  des- 

uden  en  saakaldt  Indførsels-Konsumtion  af  62V2  Sk.  pr. 
100  Pd.  (svarende  til  ca.  3 — 4  pCt.  af  Værdien).  Denne 
Afgift  godtgjordes  imidlertid  ved  Genudførslen  af  Sukker  i 
raffineret  Stand,  medens  derimod  Eksporttolden  overfor 
denne  Artikel  kom  til  at  virke  som  en  Transittold,  der 
altsaa  var  4  Gange  saa  høj  som  den  almindelige  Transit- 
afgift (1  pCt.).  Udførslen  af  raffineret  Sukker  spillede  dog 
ikke  nogen  stor  Rolle,  navnlig  ikke  i  Sammenligning  med 
Re-eksporten  af  St.  Croix  Sukker,  der,  som  ovenfor  nævnt, 
beløb  sig  til  en  halv  Snes  Millioner  Pd.  aarlig.  Denne 
Afsætning  vilde  man  fra  Gommerce-Collegiets  Side  gerne 
yderligere  forøge  og  havde  derfor  nedsat  Transittolden  paa 
disse  Sukkere  fra  80  til  40  Sk.  pr.  100  Pd.,  svarende  til  ca. 
2  pCt.,  og  da  dette  Beløb  omtrent  svarede  til  Øresunds- 
tolden  (36  Sk.  pr.  100  Pd.),  som  de  var  fritaget  for,  kom 
de  derved  til  at  betale  1  pGt.  mindre  i  Transitafgifter  end 
de  fremmede  Sukkere,  der  skulde  betale  den  sædvanlige 
1   pGt.  i  Transittold  +  Øresundstolden. 

Efter  Komiteens  Andragende  blev  for  det  første  ved 
PI.  10.  Maj  1823  Eksportafgiften  for  danske  Produkter,  Kød, 
Flæsk  m.  ti.  Varer,  der  udførtes  til  Dansk  Vestindien,  op- 
hævet, ligesom  det  ogsaa  bestemtes,  at  Konsumtionsafgiften, 
i  Modsætning  til  lidligere,  skulde  godtgøres.  Denne  Let- 
telse gaves  foreløbig  indtil  videre,  men  blev  stedse  forlæn- 
get, naar  Gjddighedsfristen  udløb.  Dernæst  lettede  en  PI. 
af  30.  Maj  s.  A.  itl.  kgl.  Resolution  af  7.  Maj  Transithandelen 
ved  at  indføre  en  Udførselspræmie  af  16  Sk.  pr.  100  Pd. 
saavel  for  Sukker  fra  fremmede  Steder,  der  fra  Transit- 
oplaget i  Kjøbenhavn  (de  paagældende  Sukkere  kunde  ikke 
tages  paa  Kreditoplag)  eksporteredes  til  Udlandet,  som  for 
St.  Croix  Sukkere,  naar  disse  udførtes  fra  Kjøbenhavn.  Ende- 
lig samlede  PI.  27.  Maj  1825  Udførselsafgifterne  paa  St.  Croix 

for  Sukkerets  Vedkommende  til  en  enkelt  Told,  som  kun 
blev  7V2  pCt.  af  Værdien  for  Udførsel  til  Kongens  Lande 
i  Europa,  men  10  pCt.  til  andre  Lande.  Samtidig  tillodes 
det  at  indføre  europæisk  Raasukker  hertil  med  de  Told- 
afgifter, der  1818  var  bestemt  for  andre  fremmede  Raasuk- 
kere  —  for  fremmede  oversøiske  Sukkere  var  1822  Transit- 
tolden nedsat  fra  1  til  V«  pCt.,  hvad  der  dog  kun  kom  til 
at  gælde  for  3  Aar,  hvorefter  man  vendte  tilbage  til  den 
almindelige  Transittoldsats  af  1  pCt. 

Den  lille  Udførselspræmie  af  16  Sk.  pr.  100  Pd.  af  de 
fremmede  Sukkere,  der  transiterede  Kjøbenhavn,  indførtes 
som  en  Slags  Lettelse  for  disse  Sukkeres  Vedkommende  af 
Øresundstolden  (36  Sk.  pr.  100  Pd.),  ved  hvilken  man  ikke 
turde  røre,  for  at  ikke  de  udenlandske  Magter  skulde  kræve 
tilsvarende  Nedsættelser  for  deres  Vedkommende.  Naar 
fremmede  Raasukkere  indgik  til  Forbrug  her  i  Landet,  be- 
talte de  Vs  højere  Told  end  Sukkerne  fra  St.  Croix.  Ind- 
førsel af  fremmed  raffineret  Sukker  vedblev  at  være  for- 
budt, og  Kjøbenhavn  beholdt  sit  Monopol  paa  Handel  med 
St.  Croix  Sukker. 


ed  kgl.  Resolution  af  26.  December  1818  nedsattes 
der  en  Kommission  til  nærmere  Prøvelse  af  et 
Udkast  til  en  Omordning  og  Kodificering  af 
Veksellougiuningen,  der  var  bleven  udarbejdet  af  den  Depu- 
terede i  Commerce-Collegiet,  Etatsraad  Kirstein.  Foruden 
ham  kom  der  i  denne  Kommission  til  at  sidde  A.  S.  Ørsted 
og  paa  Statsgældsdirektionens  Vegne  Holten ,  hvorhos  Ko- 
miteen blev  opfordret  til  at  udpege  tvende  Medlemmer,  og 
som  saadanne  valgte  Etatsraad  L.  N.  Hvidt  og  Generalkonsul 
Becker.  Resultatet  af  denne  Kommissions  Arbejde  blev 
den  fordelagtigt  bekendte  Fdg.  18.  Maj  1825  angaaende 
trasserede  Veksler,  et  for  sin  Tid  udmærket  Lovarbejde, 
ved  hvis  klare  og  grundige  Bestemmelser  vor  hele  Veksel 
omsætning  fik  fast  Grund  under  Fødderne. 

Da  denne  Kommission  havde  arbejdet  i  godt  2  Aar, 
og  det  endnu  ikke  var  til  at  overse,  hvad  og  hvor  meget 
der  vilde  komme  ud  heraf,  mente  Komiteen  i  hvert  Fald 
at  maatte  tage  Initiativet  til  Indførelsen  af  egne  Veksler. 

I  en  Skrivelse  til  Commerce-Collegiet  af  13.  Februar  1823 
herom  gav  Komiteen  følgende  Skildring  af  den  kjøben- 
havnske  Handels  Stilling: 

Naar  Komiteen  kalder  sig  de  Tider  tilbage,  da  vor  Ho- 
vedstad ej  alene  var  i  Besiddelse  af  en  udstrakt  Handel, 
men  ogsaa  for  Norge,  de  danske  Provinser,  Hamborg,  Lii- 

beck,  undertiden  endog  for  Sverige  blev  brugt  som  en  ikke 
ubetydelig  Vekselplads,  hvorved  enten  Penge  eller  Cirkula- 
tionsmidler  tilvejebragtes,  tilstrækkelige  til  at  repræsentere 
den  i  Handel  cirkulerende  Varemasse,  saa  fremstiller  sig 
til  Refleksion  dels  gunstige  Begivenheder,  der  ikke  lader 
sig  kalde  tilbage  —  dels  Nutidens  Vanskeligheder,  som 
kunne  overvindes:  saaledes  vil  bl.  a.  Transithandelen  paa 
Grund  af  Kjøbenhavns  mange  Lokalfortrinligheder  for  en 
Del  kunne  vindes  tilbage. 

Og  hvad  var  da  Midlet  til  at  faa  raadet  Bod  paa  disse 
Forhold  og  især  faa  gamle  Dages  Transithandel  i  alt  Fald 
delvis  vunden  tilbage?  Det  var  efter  Komiteens  Mening 
indenbys  Veksler,  lydende  paa  rede  Sølv:  ved  Brugen 
af  disse  kunde  man  nemlig  »gøre  Forskud,  og  Forskud  er 
og  bliver  den  uundgaaelige  Betingelse  for  at  erholde  Kon- 
signationer.« 

Hertil  knytter  saa  Komiteen  yderligere  følgende  Be- 
mærkninger: »Det  er  imidlertid  en  Selvfølge,  at  det  ende- 
lige Likvidationsmiddel  befinder  sig  i  Køberens  Hæn- 
der, kun  at  det  først  danner  sig  hos  ham  til  Penge  med 
Tiden  og  ved  Handelens  Gang,  hvortil  han  skulde  bruge 
den  midlertidige  Kredit  og  et  midlertidigt  og  ikke  kostbart 
Cirkulations-  eller  Betalingsmiddel.  Dertil  finder  vi,  at 
den  Handlende  har  i  Udlandet,  ja  endog  i  Holsten,  et 
meget  simpelt  Middel,  ved  at  udstede  Veksler  paa  sig 
selv,  bekendt  næsten  paa  alle  Pladser  under  Navn  af  Sola- 
eller  indenbys  Veksler,  saasom  ved  de  strenge  P'orpligtelser, 
under  hvilke  Køberen  paatager  sig  at  betale  i  en  fast- 
sat Tid,  Nødvendigheden  af  kontant  Betaling  bortfalder.  < 
Kun  vi  har  ikke  noget  lignende,  saasom  et  Anfordrings- 
bevis,  der  dog  i  Virkningen  mest  nærmer  sig  til  de  om- 
meldte  Veksler,    skal   skrives    paa   stemplet   Papir  og  hver 

Transport  ogsaa  gives  paa  stemplet  Papir,  hvorved  Stemp- 
lets Kostbarhed  og  de  vidtløftige  og  voluminøse  Transporter 
forbyder  Cirkulationen. 

Nu  havde  vel  Lovgiverne  ved  F'dg.  26.  November  1731 
tilladt  et  Slags  Gældsbevis,  der  kunde  udstedes  med  veksel- 
retlig Virkning  saavel  til  Udenbys  som  til  Indenbys,  men 
skønt  indenbys  Veksler  saaledes  de  facto  eksisterede,  var 
det  paa  Grund  af  Stempelafgifterne  kun  med  saadanne 
Indskrænkninger  og  under  saadanne  Former,  at  de  ikke 
kunde  tjene  til  Handelens  Tarv.  Det  passede  imidlertid 
ikke  længer  til  Tiden  at  indskrænke  indenbys  Veksler  og 
bebyrde  dem  med  kostbare  Transporter;  heller  ikke  Kapi- 
talisterne var  tjent  dermed,  da  tiere  Kapitaler  i  Sølv  hen- 
laa  af  Mangel  paa  diskontable  Effekter  i  denne  Valuta. 
Beviset  herpaa  mente  man  at  finde  i  den  stive  Diskonto 
her  paa  Pladsen,  hvilken  imod  Pengenes  Natur,  naar  de 
har  frit  Omløb,  herhjemme  var  bleven  urokkelig. 

Man  androg  derfor  om,  at  det  ved  et  Lovbud  maatte 
tillades  ved  Indkob  af  Varer  at  udstede  3  Maaneders  Veks- 
ler paa  sig  selv  til  Kreditors  Ordre  (»3  Maaneder  fra  Dato 
betaler  jeg  denne  min  Solaveksel  til  Ordre  af  Hr.  N.  N. 
med  — ,  Valuta  modtaget  i  Varer«),  og  at  saadanne  Veksler 
maatte  faa  fuld  Vekselkraft  og  kunne  endosseres  fra  Haand 
til  Haand  som  Veksler  i  Almindelighed.  Endelig  ønskedes 
Stempelafgiften  sat  ned  til  1  pro  mille  (saadanne  Veksler 
skulde  dog  kunne  tillades  udstedt  paa  en  Sum  af  200  Rdl. 
og  derover). 

Dette  Ønske  fra  Komiteens  Side  blev,  efter  at  Sagen 
havde  vandret  frem  og  tilbage  mellem  Collegierne,  imøde- 
kommet fra  Regeringens  Side  ved  F^dg.  26.  Juni  1824. 
Denne  tillod  Købmænd  og  Fabrikanter  at  udstede  Veksler 
paa   sig   selv   og   betalbare   paa   samme   Sted,   som   de    ud- 


stedtes,  hvilke  Veksler  dog  ej  maatte  lyde  paa  anden  Va- 
luta end  rede  Sølv  og  ej  paa  ringere  Sum  end  200  Rdl. 
eller  paa  længere  Tid  end  3  Maaneder  fra  Udstedelses- 
dagen.  Som  Købmænd  betragtedes  i  Hovedstaden  Gros- 
sererne og  Medlemmerne  af  Handelslaugene.  Dog  kunde 
disse  Veksler,  ligesom  andre,  ved  Endossement  overdrages 
enten  til  en  bestemt  Person  eller  til  enhver  Ihændehaver. 
Endelig  maatte  de  ogsaa  gerne  udstedes  eller  endosseres 
//■/  Personer  i  en  borgerlig  Stilling.  —  Stempelafgiften  sattes 
noget  højere  end  ønsket :  for  Veksler  paa  200 — 300  Rdl. 
12  /?  og  derefter  en  stærkt  stigende  Skala,  saa  at  f.  Eks.  en 
Veksel  paa  2000  Rdl.  betalte  3  Rdl.  36  /?,  en  paa  3000  Rdl. 
4  Rdl.  48  /?. 


Mod  Fdg.  3.  December  1828  om  Stempelpapirs  Rrug  i  Dan- 
mark nedlagde  Komiteen  straks  under  14.  Januar  1829  Ind- 
sigelse efter  almindelig  Opfordring  fra  Societets-Medlemmer- 
nes Side.  Man  indgav  til  Rentekamret  et  Andragende  om  en 
Række  Forandringer,  men  anmodede  samtidig  Commerce- 
Colle^iet  om  dettes  Støtte  i  ovennævnte  Skrivelse.  Det  var, 
hedder  det  heri,  kun  naturligt,  at  Stempelanordningen  havde 
maattet  vække  Sensation  blandt  de  kjøbenhavnske  Handlende 
—  »og  ligesaa  naturligt  var  det,  at  Meningerne  i  denne  Hen- 
seende maatte  forme  sig  forskelligt  i  Forhold  til  dels  For- 
ordningens forskellige  Indflydelse  paa  de  forskellige  Per- 
soners Stilling,  dels  til  den  højere  eller  ringere  Grad  af 
Dannelse,  disse  var  i  Residdelse  af(!).«  Men  »smerteligt  var 
det  for  Komiteen  at  se,«  hvad  der  straks  efter  Forordnin- 
gens Oflfentliggorelse  havde  staaet  i  et  af  de  offentlige 
Blade,  og  som  syntes  at  maatte  stamme   fra   en  af  de  kjo- 

benhavnske  Handlende,  og  som  Komiteen  ingenlunde  kunde 
billige.  Og  endnu  mere  smertelig  berørt  var  man  bleven 
over,  at  Forfatteren  rent  ud  havde  paaslaaet,  at  Hensigten 
med  det  af  Grosserer-Societetet  den  5.  Januar  afholdte  Møde 
var  at  øve  Kritik  mod  F'orordningen,  endskønt  Sandheden 
var,  at  der  paa  dette  kun  var  givet  de  sædvanlige  Medde- 
lelser om  Aarets  Gang,  og  Deliberation  iøvrigt  havde  fun- 
det Sted.  Alligevel  kunde  Komiteen  nok  have  Lyst  til  at 
gøre  det  høje  Collegium  opmærksom  paa  adskillige  for 
Handelsstanden  særdeles  b3a'defulde  Bestemmelser  i  den 
nye  Lov,  men  man  havde  fuldkommen  indset,  at  denne 
Genstand  ingenlunde  egnede  sig  til  Behandling  i  en  al- 
mindelig Forsamling.  Det  havde  dog  ikke  kunnet  undgaas, 
at  forskellige  af  de  tilstedeværende  Grosserere  paa  hint  Møde 
havde  bragt  dette  Anliggende  paa  Bane,  men  Komiteen 
havde  forebygget  en  egentlig  Diskussion  ved  at  give  Løfte 
om,  at  den  snarest  muligt  skulde  forelægge  det  høje  Colle- 
gium de  vigtigste  Anker,  som  man  fra  et  Handelsstandpunkt 
følte  sig  foranlediget  til  at  fremsætte 

Efter  dette  Lirumlarum  gaar  Komiteen  endelig  over  til 
at  fremsætte  sin  Kritik,  hvorved  den  »kun  kan  ønske,  at 
den  maa  være  i  Stand  til  derved  at  forene  den  F'ri modig- 
hed, som  Genstanden  fordrer,  og  som  altid  har  været  an- 
set for  et  Træk  af  den  danske  Borgers  Karakter,  med  F'ø- 
lelsen  af  den  Underdanighed,  der  er  Undersaattens  Pligt, 
og  at  dens  Hensigt  i  intet  Tilfælde  maatte  vorde  misty- 
det «  (!) 

Hvad  der  laa  den  saa  højst  underdanige  Komite  paa 
Sinde  var  følgende:  om  Tirsdagen  og  om  F'redagen  kunde 
Vekselmæglerne  kun  give  en  Nota  paa  Vekslernes  samlede 
Sum,  Købernes  og  Sælgernes  Navne  og  de  accepterede 
Kurser    i'  den    sidste    halve  Time    af  Børstiden.     Da    hver 

Vekselmægler  havde  en  40 — 50  Veksler,  kunde  han  følgelig 
ikke  udfærdige  og  i  Overensstemmelse  med  Stempelanord- 
ningens §  4  faa  stemplet  Slutsedler  paa  Vekseltransaktio- 
nerne. Man  maatte  erindre,  at  de  forskellige  Valuta  skulde 
omsættes  til  rede  Sølv,  for  at  Stempeltaksten  kunde  be- 
stemmes, og  Følgen  af  Bestemmelsen  kunde  derfor  meget 
let  blive,  at  man  sprang  Vekselmæglernes  Mellemkomst  og 
Slutsedlernes  Udfærdigelse  over,  saaledes  at  Køberne  og 
Sælgerne  søgte  hverandre  gensidig. 

Denne  Henvendelse  blev  for  saa  vidt  imødekommet,  som 
ved  en  PI.  5.  Juni  1829  Slutsedler,  som  af  Mæglere  ud- 
stedtes  paa  Veksler,  der  inden  24  Timer  skulde  leveres, 
kun  skulde  stemples  med  6  Rb/?  Sølv  uden  Hensyn  til 
den  Sum.  hvorpaa  Vekslen  lød. 


Komiteens  Sekretær,  NN'^egaard,  tog  straks  efter  sin  An- 
sættelse i  Højsommeren  1818  Initiativet  til,  at  Komiteen 
skulde  søge  foranlediget  en  Forandring  i  Fallitlougiunin- 
gen,  og  ganske  pudsigt  udbad  man  sig  i  den  Anledning 
af  Collegiet  et  af  Societetet  om  dette  Emne  til  det  paa- 
gældende Collegium  i  1790  indgivet  Forslag. 

Til  nærmere  at  behandle  denne  Sag  nedsattes  der  et 
Udvalg,  bestaaende  af  Hvidt,  Tutein  og  Harboe. 

Paa  Grundlag  af  Societetets  Udkast  var  der  i  Collegierne 
bleven  udarbejdet  et  Forslag,  der  atter  i  Sommeren  1792 
blev  givet  Societetet  til  Erklæring.  Efter  dennes  Afgivelse 
hørte  Grossererne  imidlertid  intet  til  Sagen,  og  de  tog  den 
derfor  op  under  3.  Februar  1801  ved  en  Adresse  til  Kon- 
gen. Man  gjorde  her  opmærksom  paa,  at  Hamborgs  Fal- 
litordning var  saa  overmaade  forskellig  fra  den  her  i  Lan- 

det  gældende,  hvoraf  der  efter  Krisen  i  1799  havde  rejst 
sig  adskillige  Ulemper  for  de  kjøbenhavnske  Handlende. 
Navnlig  fandt  der  i  Hamborg  »den  Indretning  Sted,  at  naar 
Vs  af  Kreditorerne  eller  'V4  af  Summen  af  den  hele  Masse 
har  tiltraadt  en  proponeret  Akkord,  maa  de  øvrige  Kredi- 
torer ligeledes  samtj^kke  deri.«  Herhjemme  kunde  imid- 
lertid een  eneste  Udlænding,  det  var  hændet  flere  Gange, 
kuldkaste  et  af  samtlige  øvrige  Kreditorer  foretaget  Arrange- 
ment og  derved  gøre  et  større  Indgreb  i  Ejendomsretten  end 
i  Hamborg,  hvor  den  enkeltes  Villie  var  underkastet  de  fleres. 
Man  dristede  sig  derefter  til  at  ansøge  om,  at  selv  om  man 
ikke  vilde  skride  til  en  almindelig  Reform  af  Fallitlovgiv- 
ningen, man  dog  i  hvert  Fald  vilde  bestemme,  at  7"  ^f 
Kreditorernes  Antal  eller  "V*  af  Summerne  af  en  Fallitmasses 
hele  Beløb  skulde  forpligte  de  øvrige  Kreditorer  til  at  sam- 
tykke i  Akkorden. 

Atter  havde  nu  Sagen  hvilet  i  godt  og  vel  en  halv  Men- 
neskealder, og  Komiteen  tog  den  derfor  op  paany.  Ved  at 
sN^sle  hermed  kom  man  ind  paa  et  andet  Spørgsmaal  i 
denne  Sammenhæng,  nemlig  Betydningen  af,  at  der  i  Køb- 
mandsforretninger førtes  et  forsvarligt  Bogholderi. 

Den  28.  Oktober  1820  henledte  man  Cancelliets  Opmærk- 
somhed paa,  at  blandt  hensigtsmæssige  Midler  til  at  skabe 
en  bedre  Fallitordning  maatte  i  første  Række  nævnes  en 
ubetinget  Pligt  for  de  Handlende  til  at  føre  et  ordentligt 
Bogholderi.  I  modsat  Fald  kunde  nemlig  den  Under- 
søgelse og  Behandling,  der  bør  finde  Sted  i  ethvert  F'allitbo, 
ikke  foretages  med  Virkning:  uden  dette  kan  Fallentens 
Forhold  ikke  prøves,  ingen  paalidelig  Status  opgøres,  og 
man  kan  overhovedet  ikke  gaa  frem  med  Tryghed  i  Be- 
handlingen af  Boet,  men  maa  nøjes  med  i  for  høj  Grad  at 
stole  paa  Fallentens  egne   Angivelser.     Naar  D.  L.  5 — 14 — 

48  bestemte:  »rette  Købmænds  Bøger  imod  Købmænd  blive 
i  deres  Værd«  osv.  og  5 — 14 — 51  paabød  Købmændene  at 
»holde  en  sær  rigtig  Bog«,  hvori  skulde  indføres,  hvad 
Bønder  blev  dem  skyldige,  saa  var  dette  altid  bleven  op- 
fattet som  betingede  Bud,  der  beroede  paa,  om  Vedkom- 
mende ønskede  at  opnaa  det  ham  derved  tilstaaede  Bene- 
ficium. Vel  havde  senere  Reskript  18.  Januar  1732  fore- 
skrevet, at  Købmænd,  der  ikke  opfyldte  Lovens  Befaling 
om  at  føre  Bøger,  skulde  straffes  med  Mulkter,  men  dette 
var  faktisk  aldrig  bleven  overholdt,  hvad  der  utvivlsomt 
hang  sammen  med,  at  intet  Lovbud  foreskrev,  hvilke  Han- 
delsbøger  en  Købmand  burde  føre. 

Komiteen  foreslog  derfor,  at  det  gjordes  enhver  Hand- 
lende »til  ubetinget  Pligt  at  føre  saadanne  Bøger,  at  en- 
hver derefter  kan  overse  og  bedømme  hans  Status  og 
Gangen  i  hans  førte  Handel. «  Man  henstillede,  at  en  Gros- 
serer skulde  føre  følgende  Bøger:  1)  en  Memorial,  2)  en 
Kassebog,  3)  en  Journal  indeholdende  baade  det  i  Memori- 
alen og  det  i  Kassebogen  anførte,  4)  en  Hovedbog,  hvorved 
Konti  aabnedes  saavel  for  Personer  som  for  Varer,  Veksler 
og  Ejendomme,  5)  en  Varebog,  6)  en  Vekselaccept-Bog, 
7)  en  Brevkopi-Bog,  8)  en  Kontokurant-Bog,  hvori  der 
aabnedes  alle  Personer  Konto,  og  som  daglig  maatte  føres 
efter  Memorialen  og  Kassebogen,  saa  at  man  deraf  kunde 
se  til  alle  Tider  enhver  Mands  Forfatning,  hvad  Komiteen 
holdt  for  saa  meget  mere  nødvendigt,  som  Journalen  og 
Hovedbogen  ikke  stedse  kunde  være  å  jour. 

Paa  samme  Maade  skulde  en  Detailhandler  føre  1)  en 
Dagbog,  hvori  alting  indførtes,  som  daglig  foretoges,  baade 
Køb  og  Salg  af  Varer,  2)  en  Hovedbog,  der  holdtes  efter 
Dagbogen   og  stedse  skulde  være  ført  å  jour,    3)  en  Vare- 

27 

bog,  hvori  der  aabnedes  hver  Slags  Varer  en  Konto,  4)  en 
Brevkopibog,  5)  en  Kassebog. 

Man  foreslog  sluttelig,  at  Magistraten,  henholdsvis  de 
øvrige  Byøvrigheder,  ikke  uddelte  noget  Borgerskab,  førend 
Bøgerne  var  indleverede  til  Autorisation. 

Cancelliet  indhentede  i  Anledning  af  denne  Henvendelse 
Handelslaugenes  Erklæringer,  og  da  det  selv  delte  adskil- 
lige af  de  Betænkeligheder,  som  fremkom  heri,  udbad  det 
sig  den  26.  Maj  1821  Komiteens  Ytringer  herom.  I  Komi- 
teens Svar,  der  afgaves  den  23.  August  s.  A.,  udvikledes  det, 
hvorledes  man  ingenlunde  havde  overset  de  Vanskeligheder, 
der  kunde  møde  Gennemførelsen  af  et  almindeligt  Lovbud 
om  Handelsbøgers  Førelse,  men  man  ansaa  Øjemedet  for 
saa  vigtigt,  at  det  ikke  turde  tilsidesættes  for  hine  Vanskelig- 
heder. I  og  for  sig  skulde  det  jo  være  nok  at  paabyde,  at 
enhver  Handlende  skulde  føre  saadanne  Bøger,  at  hans 
Status  deraf  til  enhver  Tid  kunde  erfares,  »men  deraf  vilde 
paa  den  anden  Side  følge,  at  det  maatte  overlades  til  Under- 
søgelsesrettens Arbitrum  at  skønne,  om  og  hvorvidt  den 
fornødne  Orden  eksisterer  eller  ikke, «  hvorved  der  levnedes 
Plads  for  utilladelig  Overbærenhed  i  enkelte  Tilfælde  »for- 
medelst den  Medlidenhedsfølelse,  der  saare  naturligt  vækkes 
for  en  Fallent,,  og  paa  den  anden  Side  kunde  den  svigagtige 
Fallent  stedse  undskylde  sig  med,  at  hans  Bogførelse  efter 
hans  individuelle  Forestilling  var  ordentlig,«  medens  den 
redelige  Mand  med  Urette  blev  mistænkt  for  Svig.  »Efter 
vort  Skønnende  kan  man  ikke  forskafTe  sig  Kundskab  om 
en  Købmands  Status  eller  udfinde,  hvad  han  virkelig  ejer 
og  skylder,  medmindre  han  i  kronologisk  Orden  har  ført 
Bog  over  alle  sine  Forretninger,  Indtægter  og  Udgifter,  d.  v.  s. 
en  Dagbog  —  ført  Bog  over  sit  Mellemværende  med  andre, 
saa  at  hans  Tilgodehavende  og  Debet  deraf  kan  ses  o:  en 

Hovedbog  —  endvidere  ført  en  særskilt  Kassebog  over  alle 
sine  Indtægter  og  Udgifter  og  endelig  ført  en  særskilt  Bog 
over  alle  de  Varer,  han  har  modtaget  og  udleveret  (naar 
denne  konfereres  med  Beholdningerne,  kan  det  ses,  om 
noget  er  forstukket,  ligesom  ved  Konferencer  med  Kasse- 
bogen og  Kassebeholdningen,  om  kontante  Penge  er  for- 
stukne) —  og  en  ordentlig  Korrespondance,  der  indfattes 
i  en  Brevkopibog.  Alle  disse  Bøger  anser  vi  nødvendige 
for  Grosserere,  Købmænd  i  Provinserne  og  de  Detailhandlere, 
der  har  Bevilling  til  at  handle  en  gros,  endvidere  for  Ban- 
kiers (hvor  desuden  Vekselbog  og  Kontokurant-Bog  er  nød- 
vendige)«. Alle  Detailhandlere  maatte  kunne  føre  en  Dag- 
bog, en  Hovedbog,  en  Kassebog  og  en  Brevkopibog,  bilagt 
med  ankommende  Breve,  som  et  Minimum  —  men  iøvrigt 
skulde  det  naturligvis  være  dem  tilladt  al  føre  saa  mange 
Bøger,  som  hver  især  fandt  det  passende. 


vad  der  først  og  fremmest  laa  Komiteen  paa  Sinde, 
var  en  Reform  af  Næringsvæsenet,  saaledes  som 
j  dette  var  bleven  ordnet  gennem  Anordningen  af 
23.  April  1817.  Det  vil  erindres,  at  Societetet,  allerede 
inden  det  skred  til  Valget  af  den  første  Komite,  ytrede  sin 
Utilfredshed  med  denne  Lov  paa  et  afgørende  Punkt,  nem- 
lig med  Hensyn  til  Fremmedes  Handelsberettigelse.  Lige- 
ledes var  man  misfornøjet  med,  at  den  nævnte  Anordning 
var  gaaet  bort  fra  de  forholdsvis  lave  Minima  for  de  Vare- 
mængder, en  Grosserer  maatte  afsætte,  som  var  tilstaaet 
de  saakaldte  indskrevne  Grosserere  i  den  gamle  Commerce- 
forordnings  (1742)  §  11,  og  vendt  tilbage  til  de  langt  højere 
Mindstemaal,  der  ved  samme  gamle  Forordnings  §  10  var 
bleven  bestemt  for  Groshandel.  Betegnende  i  saa  Henseende 
er  det  ogsaa,  at  af  Grosserer-Societetets  tvende  Repræsentan- 
ter i  den  Kommission,  som  havde  udarbejdet  Forslaget  til 
Anordningen  af  23.  April  1817,  blev  den  tilbagelevende. 
Grosserer  Schartau,  ikke  genvalgt,  da  han  den  29.  Decem- 
ber 1819  kom  paa  Valg. 

Endelig  var  fremdeles  PI.  1.  Oktober  1810  de  kjøben- 
havnske  Grosserere  en  Torn  i  Øjet  —  Storhandel  og  Fragt- 
fart var  der  jo  kun  rent  undtagelsesvis  Lejlighed  til  at 
drive,  i  hvert  Fald  med  Fortjeneste,  og  man  var  saaledes 
næsten  helt  og  holdent  henvist  til  Hjemmemarkedet,  hvor 

de  større  Detailhandlere  begunstigedes  gennem  den  an- 
førte Plakat  og  den  Indskrænkning  i  Grosserernes  tidligere 
Handelsberettigelse,  som  Forøgelsen  af  de  tidligere  Minima 
havde  skabt.  Under  disse  Forhold  opfattede  Komiteen  det 
derfor  som  sin  Opgave  at  faa  Regeringen  bevæget  til  at 
raade  Bod  paa  disse  forskellige,  særdeles  følelige  Ulemper. 

Allerede  i  1818  fandt  man  overfor  Cancelliet  Lejlighed 
til  at  komme  ind  paa  det  førstnævnte  af  disse  Punkter. 
Det  nævnte  Collegium  havde  æsket  Komiteens  Betænkning 
over  adskillige  til  det  indkomne  Forespørgsler  >angaaende 
Handelsberettigelse  og  formentlige  Indgreb  i  Handelsberet- 
tigedes  Næring«.  I  sin  Svarskrivelse  begynder  Komiteen 
med  en  Definition  af  Begrebet  Købstad  som  et  Sted,  hvor 
flere  Familier  har  nedsat  sig  for  at  ernære  sig,  dels  ved 
Handel,  dels  ved  Haandværk  og  Fabriksdrift,  dels  for  at 
lette  Landmanden  Afsætningen  af  hans  Produkter  og  dels 
for  at  forsyne  ham  med  Nødvendighedsartikler  til  hans 
Husholdning  og  Bedrift.  Deraf  deres  Beliggenhed  »ved 
Søer  og  F'loder«!  »Det  er  Handelen,  som  her  sætter  Livet 
i  alt,  thi  hvor  denne  blomstrer,  vil  ogsaa  flere  kunne  er- 
nære sig  af  Haandværk  og  Manufakturer.«  »Derfor  har 
Købstæderne  visse  Næringsrettigheder  og  har  Krav  paa 
Beskyttelse,  for  saa  vidt  en  friere  Omsætning  af  Landets 
Produkter  til  saa  høje  Priser  som  muligt  derved  kan 
bestaa.« 

Tidligere,  udvikler  Komiteen  videre,  da  alle  Landmænd 
undtagen  Sædegodsejere  var  forpligtede  til  at  sælge  deres 
Produkter  paa  den  Maade,  at  de  førtes  til  Axeltorvene  i 
Købstæderne,  var  Landmanden  egentlig  aldeles  i  Købman- 
dens Vold  i  den  nærmeste  Købstads  og  da  der  i  de  min- 
dre  Købstæder   naturligvis   kun   gaves   nogle   enkelte  Køb- 

mænd,  var  det  let  for  disse  at  enes  om  et  Maksimum  for 
Landbrugsprodukternes  Priser. 

Dette  Baand  var  jo  imidlertid  bleven  løst  ved  PI.  af  25. 
Juli  1815,  som  ophævede  de  indtil  da  bestaaende  F'orbud 
mod  Opkøb  af  Landmandens  Produkter  i  hans  Hjem.  Det 
maatte  derfor  »nu  blive  Købstadborgerens  Sag  ved  at  ud- 
finde nye  Veje  for  Afsætningen  af  Landets  Produkter  at 
forøge  de  Fordele,  som  allerede  er  i  hans  Hænder,  dels 
derved,  at  han  bor  Landmanden  saa  nær,  nøje  kender 
denne  og  hans  Forraad  og  saaledes  lettere  kan  benytte 
en  fordelagtig  Handelskonjunktur,  dels  derved,  at  han  har 
del  til  Produkternes  Opbevaring  fornødne  Pakhus-  og 
Lasterum.«  Ud  fra  disse  Betragtninger  fraraader  man  at 
indskrænke  den  ved  PI.  af  25.  Juli  1815  givne  Handels- 
frihed. 

Derimod  greb  man,  som  alt  anført,  Lejligheden  til,  i 
Overensstemmelse  med  og  under  Henvisning  til  Societetets 
Skrivelse  af  16.  Maj  1817,  paany  at  henstille,  at  den  i  An- 
ordningen af  23.  April  1817  §  3  omhandlede  Frihed  for 
Fremmede  til  under  deres  Ophold  her  i  Riget  at  slutte 
Handeler  om  Varepartier  en  gros  maatte  bortfalde  eller 
indskrænkes,  saaledes  at  det  ikke  tillodes  Fremmede  at 
rejse  omkring  i  Landet  og  dér  direkte  gøre  Opkøb,  men 
at  de  herefter  maatte  betjene  sig  af  danske  Kommissionæ- 
rer, saa  vist  som  de  danske  Undersaatter  saa  at  sige  over- 
alt, naar  de  i  fremmed  Land  ønskede  at  gøre  Indkøb,  var 
nødt  til  at  bruge  en  Købmand  paa  Stedet  og  betale  ham 
en  Provision. 

Komiteen  foretog  derpaa  af  eget  Initiativ  en  Henven- 
delse til  Regeringen  i  1822,  idet  den  nemlig  under  30.  De- 
cember indgik  med  en  længere  Forestilling  til  Commerce- 
Collegiet   i   Anledning   af    »den   for  en  stor  Del  af  Stadens 

Grosserere  stedse  mere  voksende  Standsning  i  Handelsfor- 
retningerne <.  Komiteen  havde  søgt  at  udfinde  de  Aarsager, 
som  foruden  de  over  hele  Europa  hersl^ende  ugunstige 
Handelskonjunkturer  maatte  antages  at  fremkalde  denne 
Næringsløshed,  og  man  var  kommen  til  det  Resultat,  at  den 
for  Grosserernes  Vedkommende  for  en  meget  væsentlig  Del 
skyldtes  Detailhandlernes  Indgreb  i  deres  Næringsvej.  Paa 
de  udenlandske  Markeder  havde  den  danske  Handlende 
kun  faa  danske  Produkter  at  tilbyde  og  mødte  overalt  stor 
Konkurrence.  Følgelig  maatte  de  kjøbenhavnske  Grosserere 
henvende  deres  Opmærksomhed  paa  den  indenlandske  Han- 
del, >>men  her  fortrænges  de  af  Detailhandlerne «  paa  Grund 
af  den  disse  ved  PI.  1.  Oktober  1810  givne  Ret  til  at  handle 
en  gros,  »uden  at  man  paa  den  anden  Side  har  villet  til- 
staa  Grossererne  Tilladelse  til  at  udsælge  Varer  en  detail«. 
Erfaringen  viste  noksom,  at  Detailhandlere,  der  kunde 
sælge  en  gros,  havde  lettere  ved  at  skaffe  sig  Bekendtska- 
ber end  Grossererne,  og  denne  Ret  gav  desuden  Anled- 
ning til  Misbrug:  Detailhandlerne  handlede  faktisk  med 
alle  Slags  Varer  og  ikke  blot  med  dem,  som  de  havde  Ret 
til  at  sælge  over  Disken  i  deres  Bod.  Derfor  talte  Billig- 
heden for  enten  at  ophæve  den  Grossererne  paalagte  Tvang 
til  kun  at  kunne  udsælge  deres  Varer  en  gros,  eller  »hvad 
der  vel  er  mere  hensigtsmæssigt,  at  Detailhandlerne  atter 
sættes  indenfor  de  dem  oprindelig  anviste  Grænser«.  De- 
tailhandlerne vilde  da  mindre  hyppigt  end  hidtil  forskrive 
Varer,  Grossererne  vilde  sikres  en  stadig  Afsætning  og 
»derved  Lejlighed  til  at  beskæftige  Sømanden  —  og  Søg- 
ningen efter  Veksler  paa  Udlandet  vilde  komme  paa  færre 
Hænder«.  Man  behøvede  ikke  at  frygte  for,  at  Varepri- 
serne derved  vilde  blive  drevet  kunstigt  i  Vejret,  da  Gros- 
serernes Talrighed  sikrede  tilstrækkelig  Konkurrence.    For 

Tiden  led  imidlertid  Samfundet  Tab  ved,  at  Varerne  gen- 
nem forskellige  Detailhandlere  forskreves  i  smaa  Kvanti- 
teter, der  stedse  maatte  betales  dyrere  og  med  indirekte 
RemboLirsement. 

Men  man  havde  endnu  en  vigtig  Sag  paa  Hjerte  — 
man  vilde  have  indskrænket  de  Fremmedes  Handelsbe- 
rettigelse.  Som  vi  alt  har  set,  udtalte  Societetet  sig  under 
16.  Maj  1817  straks  i  denne  Retning,  og  da  Magistraten  i 
Oktober  s.  A.  udbad  sig  Komiteens  Betænkning  angaaende 
Forstaaelsen  af  den  nye  Anordning  om  Handelsberettigelse 
paa  forskellige  Punkter,  benyttede  man  Lejligheden  til  at 
bringe  denne  Skrivelse  i  Erindring.  I  Oktober  1822  havde 
Stadens  32  Mænd  foreslaaet,  at  fremmede  Rejsende,  som 
opholdt  sig  over  1  Maaned  her  i  Byen  i  Handelsforretnin- 
ger, skulde  betale  Næringsskat  og  bære  andre  borgerlige 
Byrder,  og  dette  Forslag  havde  Komiteen  tiltraadt  under 
14.  s.  M.  Nu  henpegede  Komiteen  i  sin  Skrivelse  til  Col- 
legiet  paa  den  skadelige  Omstændighed,  at  det  var  tilladt 
fremmede  Købmænd  og  Skippere  her  i  Staden  at  drive 
Handel  uden  Mellemkomst  af  nogen  dansk  Kommissionær. 
Billigheden  talte  dog  for,  at  den  Borger,  som  yder  Staten 
Afgift  af  den  ham  bevilgede  Næringsvej,  maa  lettes  i  Ud- 
øvelsen heraf,  »thi  uden  dette  lader  hint  sig  ikke  tænke: 
naar  den  udenrigske  Købmand  eller  Skipper  ej  i  sit  eget 
Navn  kan  gøre  Affære  her  paa  Pladsen,  men  maa  antage 
som  Kommissionær  en  hertil  berettiget  Borger,  da  vil  min- 
dre Forvirring  i  Handelen  finde  Sted,  og  Grossererne  høste 
en  Fordel,  som  bedre  sætter  dem  i  Stand  til  at  ernære  sig 
og  bidrage  til  Medborgernes  Virksomhed  og  Statens  For- 
nødenheder«. Det  var  i  de  senere  Aar  bkvet  almindeligt 
»til  mægtig  Skade  og  Tab  for  Grossererne«,  at  fremmede 
Handelsrejsende  opholdt  sig  her  i  Riget  lang  Tid  ad  Gan- 

gen,  ja  hele  Aar  igennem,  saa  at  deres  Ophold  her  i  ingen 
Henseende  var  forskelligt  fra  den  næringsdrivende  Borgers 
uden  netop  derved,  at  de  hidtil  ingen  Andel  tog  i  horger- 
lige  Byrder.  De  besøgte  især  de  mindre  Detailhandlere, 
opmuntrede  disse  til  Vareforskrivninger,  ja  opsøgte  endog 
Haandværkere  for  at  forsyne  disse,  hvorved  den  egentlige 
Handelsstand  tabte  dem  som  Kunder. 

Efter  endelig  paany  at  have  anket  over  de  høje  Afgif- 
ter paa  Skibsfarten  sluttede  Komiteen  med  at  stille  følgende 
positive  Forslag: 

1)  at  enhver,  der  havde  Borgerskab  paa  Detailhandel,  ikke  maatte 
handle  en  gros. 

2)  At  enhver  udenlandsk  Købmand  og  Skipper  ved  Indklarering  af 
Varer  eller  Skib  skulde  være  forbunden  til  for  Toldvæsenet  straks 
at  opgive  det  Handelshus,  til  hvilket  han  vilde  henvende  sig  med 
sit  Skib  eller  de  Varer,  han  maatte  bringe  til  Forhandling. 

3)  At  ingen  udenrigsk  Købmand  eller  Skipper  maatte  foretage  noget 
Køb  eller  Salg  i  sit  eget  Navn.  men  kun  ved  Hjælp  af  en  dertil 
antagen  handelsberettiget  Borger. 

Da  Komiteen  intet  Svar  modtog  herpaa.  og  Grossererne 
altsaa  ikke  hørte  noget  mere  til  Sagen,  rettede  adskillige 
Grosserere  af  Societetets  Medlemmer  den  28.  Maj  1824  en 
Skrivelse  til  Komiteen,  hvori  de  begærede  en  ekstraordi- 
nær Generalforsamling  afholdt,  for  at  det  paa  denne  kunde 
tages  under  Overvejelse,  ved  hvilke  Midler  man  kunde 
standse  de  Indgreb,  som  der  stadig  gjordes  i  Grosserernes 
Rettigheder. 

Komiteen  anmodede  de  Paacældende  om  at  indkomme 
med  et  bestemt  Forslag,  som  kunde  forelægges  Generalfor- 
samlingen. Dette  vilde  de  imidlertid  ikke  indlade  sig  paa, 
hvorimod  i  Juli  s.  A.  24  Grosserere,  deriblandt  Chr.  Bro- 
berg, A.  T.  Møller  og  Jørgen  Bech,  paany  krævede  en  eks- 
traordinær Generalforsamling  indkaldt.    Denne  blev  da  af- 

holdl  den  20.  September,  og  her  foreslog  H.  P.  Clausen 
Nedsættelsen  af  et  Fællesudvalg  bestaaende  af  6  af  Komi- 
teens og  6  af  Societetets  Medlemmer,  som  skulde  tage 
denne  Sag  op  til  Behandling.  Komiteen  henstillede,  at  der 
kun  valgtes  3  fra  hver  Side.  Man  gik  ind  herpaa,  og  F'or- 
samlingen  valgte  straks  paa  Societetets  Vegne  de  Herrer 
H.  P.  Clausen  (med  32  Stemmer),  P.  C.  Knudtzon  (med  27 
Stemmer)  og  Theodor  Suhr  (med  22  Stemmer).  Den  11. 
Oktober  udpegede  Komiteen  for  sit  Vedkommende  de  Her- 
rer E.  Busch,  Agent  Zinn  og  Fr.  Tutein  til  at  indtræde  i 
dette  Fællesudvalg. 

Den  25.  Februar  1825  var  F'ællesudvalget  færdigt  med 
sit  Arbejde:  en  udførlig  Adresse  til  Kongen.  Det  overdro- 
ges Hvidt  kritisk  at  gennemgaa  Forslaget,  som  derpaa  efter 
fornyede  Konferencer  med  Fællesudvalget  vedtoges  i  sin 
endelige  Form  i  et  Komitemøde  den  2.  September  1825, 
ligesom  det  her  besluttedes,  at  Formanden  skulde  over- 
række Majestæten  Andragendet. 

Overrækkelsen  skete  den  31.  Oktober  s.  A  I  det  vidt- 
løftige Aktstykke  pegedes  der  først  paa  den  alt  mere  og 
mere  aftagende  Handel,  i  Særdeleshed  her  i  Kjøbenhavn, 
hvorpaa  der  bl.  a.  maatte  raades  Bod  ved  en  Reform  af 
Næringslovgivningen.  Man  gik  ud  fra,  at  saa  længe  der 
ikke  herskede  almindelig  Handelsfrihed  i  Europa,  maatte 
enhver  Stat  nødvendigvis  ved  Lov  sikre  sine  egne  Under- 
saatter  Fordelen  af  den  Handel,  til  hvilken  Landets  geo- 
grafiske Beliggenhed  og  Naturen  og  dens  Frembringelser 
aabnede  Adgang.  Ikke  desto  mindre  var  »det  velgørende 
Forbud«,  der  indeholdtes  i  PI.  22.  December  1808,  i^  2, 
imod  Fremmedes  umiddelbare  Handel  her  i  Riget,  bleven 
ophævet  ved  Fdg.  23.  April  1817,  v<  3,  hvorefter  enhver 
fremmed   Købmand    kan    uden    at    bære   nogen   af  Stadens 

Byrder  udøve  de  væsentligste  Handelsrettigheder,  idet  han 
baade  kan  tage  Varerne  hertil  og  forhandle  dem  ved  sine 
Skippere  eller  sine  Handelsbetjente,  ligesom  han  ogsaa  her 
kan  indkøbe  de  Varer,  han  maatte  ønske  (og  at  han  ikke 
maatte  sælge  disse  sidste  her  i  Landet,  var  praktisk  taget 
en  ret  ligegyldig  Regel).  Følgen  var,  at  store  udenlandske 
Handelshuse  stadig  havde  deres  Betjente  boende  her  paa 
paa  Pladsen  for  at  drive  Handel,  især  med  Detailhandlere, 
Fabrikanter  og  Haandværkere,  hvorved  de  beregnede  sig 
en  Kommission,  som  lagdes  til  Varens  Pris.  Man  androg 
derfor  om, 

1)  at  det  ikke  maatte  tilstedes  nogen  fremmed  Købmand,  Skipper 
eller  Rejsende  at  drive  nogen  Handel  i  Danmark  uden  gennem 
et  indenlandsk  Handelshus. 

2)  At  PI.  1.  Oktober  1810  maatte  ophæves. 

Med  Hensyn  til  det  sidste  Punkt  anførtes  det,  at  den 
udenrigske  Handel,  d.  v.  s.  Indforskrivning  af  fremmede 
Varer,  kun  med  F'ordel  kunde  ske  i  det  store,  medens  De- 
tailhandlerne »maa  betale  med  indirekte,  altsaa  kostbart 
Remboursement«,  hvorved  Varerne  fordyredes.  Spurgte 
man,  om  det  da  ikke  var  urigtigt  at  tage  denne  Ret  bort 
fra  Detaihandlerne,  maatte  Svaret  lyde,  at  noget  saadant 
var  sket,  da  man  i  sin  Tid  fratog  Grossererne  deres  Ene- 
ret og  delvis  gav  den  til  Detailhandlerne.  Hvis  man  ikke 
vilde  holde  Groshandel  og  Detailhandel  skarpt  adskilt  som 
før  PI.  1.  Oktober  1810,  burde  man  ogsaa  give  Grossererne 
Ret  til  Detailhandel. 

Endvidere  ankede  man  ogsaa  over,  at  Grossererne  ved 
Forordningen  af  23.  April  1817  §  9  var  bleven  indskræn- 
kede i  Henseende  til  de  Varekvantiteter  (Mindstemaal),  de 
maatte  udsælge. 

Man  foreslog  endelig,  at  det  skulde  gøres  til  Betingelse 

for  at  blive  Grosserer,  at  Vedkommende,  for  saa  vidt  han 
var  Indlænding,  skulde  være  opdraget  ved  Handel  i  3  Aar 
hos  en  Grosserer,  medens  Udlændinge  skulde  betale  mindst 
10,000  Rdl.  Sølvmønt  for   at  vinde  Grosserer-Borgerskab. 

Kongen  tog  meget  naadigt  mod  dette  Andragende  og 
gav  det  Tilsagn,  at  han  vilde  tage  det  under  gunstig  Over- 
vejelse. I  472  Aar  hørte  man  imidlertid  intet  til  Sagen  — 
man  vidste,  at  den  var  henvist  til  Collegierne  og  vandrede 
frem  og  tilbage  mellem  disse.  Da  man  endelig  i  Marts 
1830  bragte  Andragendet  til  Kongen  i  Commerce-Collegiets 
behagelige  Erindring  og  udbad  sig  Besked  om,  hvorledes 
Sagen  stod  for  at  kunne  berolige  de  Handlende,  der  »sik- 
kerlig  ikke  uden  Grund  har  besværet  sig  for  Komiteen,« 
modtog  man  under  22.  Maj  gennem  Magistraten  det  Svar, 
at  »Gancelliet  ikke  for  Tiden  finder  Anledning  til  at  ind- 
lade sig  paa  det  nævnte  Andragende.«  Som  vi  senere  skal 
se,  var  det  fornemmelig  Tanken  om  Indskrænkninger  i  de 
Fremmedes  Handelsberettigelse,  som  i  det  nævnte  Collegium 
havde  stødt  paa  afgjort  Modstand. 


1824  fejredes  Børsbygningens  200  Aars  Jubilæum, 
og  i  den  Anledning  vedtoges  det  den  11.  Okto- 
ber d.  A.  at  udstede  en  Indbydelse  til  samtlige 
Grosserere  og  Medlemmerne  af  Handelslaugene  om  at  tegne 
sig  for  en  Sølvmedaille,  som  i  den  Anledning  blev  slagen. 
Societetets  første  Generalforsamling  afholdtes  den  30. 
December  1818,  og  ved  denne  Lejlighed  afgik  Justitsraad 
Thomsen  og  Grosserer  Harboe  efter  Tur.  Der  skulde  alt- 
saa  indstilles  6,  og  ved  Afstemningen  fik  Harboe  det  største 
Stemmeantal  (31  Stemmer),  derefter  fulgte  Borries  (med  23 
Stemmer),  medens  Thomsen  kun  fik  13,  og  Commerce- 
CoUegiet  valgte  derefter  Harboe  og  Bornes,  saa  at  Thom- 
sen gik  ud^  Hermed  indlededes  den  Praksis,  der  siden 
uvægerlig  fulgtes,  at  CoUegiet  stedse  valgte  de  2  Grosserere, 
som  ved  det  aarlige  Valg  havde  faaet  det  største  Stemme- 
antal. 

Som  allerede  ovenfor  nævnt  faldt  Scharlau  ved  Gene- 
ralforsamlingen i  December  1819,  og  medens  den  samtidig 
efter  Tur  fratrædende  Generalkonsul  G.  L.  Becker  opnaaede 
Genvalg,  kom  William  Duntzfelt,  der  af  alle  havde  det 
største  Stemmeantal  (21  Stemmer)  ind  i  Stedet  for  Schartau. 
I  1825  fratraadte  Malthe  Bruun  Nyegaard  som  Sekretær, 


*  Thomsen  blev  dog  senere  ved  et  af  Medlemmernes  Dødsfald  atter  valgt  ind  i 
Komiteen. 

og  i  Stedet  for  valgtes  paa  hans  Anbefaling  Broderen  Pro- 
kurator Lauritz  Nyegaard. 

Endnu  skal  nævnes,  at  i  Foraaret  1819  ingik  Komiteen 
med  en  Forestilling  til  General-Toldkamret  om,  at  de  for- 
hen tilladte  Toldbodlister  over  ind-  og  udgaaende  Varer 
igen  maatte  blive  udgivet  ligesom  tidligere,  »da  saadan 
Kundskab  for  de  Handlende  var  nødvendig«  —  hvilken 
Anmodning  blev  imødekommet. 


Blandt  Komiteens  Medlemmer  gjorde  i  Løbet  af  Tyverne 
ingen  sig  stærkere  gældende  end  L.  N.  Hvidt.  I  sin  tidligere 
Egenskab  af  Børskommissær  stod  han  ret  naturligt  med 
en  vis  Autoritet  overfor  sine  Kolleger,  og  han  raadede 
desuden  ubestrideligt,  i  Kraft  af  sin  tidligere  Livsførelse, 
over  tiere  og  større  Kundskabsfelter  end  noget  af  de  an- 
dre Medlemmer.  Det  var  allerede  derfor  naturligt,  at  han 
var  selvskreven  i  alle  vigtigere  Udvalg,  og  at  han  foretog 
næsten  alle  større  skriftlige  Udarbejdelser.  Men  endelig 
øgede  det  ogsaa  hans  personlige  Indflydelse,  at  hans  Gros- 
sererforretning i  denne  Periode  var  i  høj  Grad  blomstrende. 
Han  deltog  navnlig  i  Handelen  paa  St.  Croix  og  anskaffede 
sig  hertil  et  ikke  ringe  Antal  til  Dels  ret  store  Skibe,  saa  at 
han  endog  i  lang  Tid  var  den  betydeligste  Skibreder  i 
Hovedstaden.  Det  var  ogsaa  efter  hans  Tilskyndelse  og 
til  Dels  ved  Understøttelse  fra  hans  Side,  at  »den  begavede 
Fremskridtsmand«,  Auditør  Steen  Bille  (senere  dansk  Mi- 
nisterresident i  Washington),  1819  satte  det  første  Damp- 
skib i  Fart  i  de  danske  Farvande.  Allerede  181()  havde 
en  Mekanikus  Gillespie,  men  uden  Held,  ansøgt  Commerce- 
Collegiet  om  Eneret   til    i    12  Aar  at  bygge  Dampbaade   til 

Brug  i  Farten  mellem  danske  Kyster.  1818  indkom  Bille  med 
el  tilsvarende  Andragende,  hvorpaa  han,  Gillespie  og  en  tredie 
Ansøger  fik  Meddelelse  om,  at  den  af  dem,  der  kunde 
sætte  en  ordentlig  Dampbaad  til  30  Passagerer  i  Gang  mel- 
lem Kjøbenhavn  og  Kiel  i  Løbet  alAaret  1819,  skulde  faa 
Eneret  til  denne  Rute  i  10  Aar.  Dette  lykkedes  Bille,  der 
i  England  fik  indkøbt  Dampskibet  »Caledonia«  (28  Hestes 
Kraft),  som  paa  sine  Rejser  mellem  Kjøbenhavn  og  Kiel 
anløb  Øerne  Møen,  Lolland  og  Falster.  Da  Bille  i  1821 
fik  et  Embede  paa  St.  Croix,  overtog  L.  N.  Hvidt  Skibet 
for  egen  Regning  —  og  dermed  ogsaa  »den  berømte  Op- 
varter Mads,  alle  søsyge  Damers  Trøst  !<  Senere  lod  han 
herhjemme  bygge  Dampskibet  »F'rederik  VI  <,  som  blev 
færdigt  1830. 

Caledonia«  foretog  ogsaa  Lystfarter  i  Sundet.  En  Rejse 
til  Helsingør  kostede  4  Rdl.  frem  og  tilbage,  hvortil  kom 
3  Mk.  for  Fortæringen  om  Bord.  1828  gik  det  første  Gang 
til  Malmo,  hvor  det  ved  sin  Ankomst  vakte  stor  Sensation. 
Ikke  helt  med  Urette  er  det  sagt,  at  Skandinavismen  først 
tog  sin  rette  Begyndelse,  da  den  kunde  sætte  Dampen  op 
—  den  pludselig  skabte,  efter  Datidens  Forhold  saa  lette 
og  bekvemme,  Samtrafik  imellem  Kjøbenhavn  og  Skaane 
bevirkede  i  hvert  Fald,  at  man  nu  fra  begge  Sider  af  Sundet 
begyndte  at  lære  hinanden  at  kende. 

I  Løbet  af  Tj^verne  kom  der  endnu  3  Dampskibe  til, 
nemlig  »Jydland*,  »Dania«  og  » Prinsesse \\^ilhelmina«,  hvor- 
hos Staten  i  1828  satte  et  Postdampskib  i  Fart  over  Store- 
bælt,  »Mercurius«. 

Som  Lastdampere,  altsaa  for  Varebefordring,  havde  dog 
intet  af  disse  Skibe  nogen  Betydning:  det  var  kun  Passa- 
gerbaade,  der  af  og  til  kunde  medbringe  lidt  Post. 

Allerede  det,  at  L.  N.  Hvidt  var  en  af  de  allerførste  her- 

hjemme,  som  lod  det  gaa  med  Damp,  viser  noksom,  at 
han  ikke  rigtig  hørte  til  Tyvernes  Mennesketype.  Der  var 
ej  heller  det  mindste  Gran  af  Møhl'sk  ved  ham,  han  var 
ingen  Romantiker,  var  praktisk  udadvendt  og  spildte  ingen 
Tid  paa  Selvfordybelse.  Han  bundede  i  den  store  liberale 
Fortid  —  og  kom  først  til  ret  at  udfolde  sit  Væsen  i  Tre- 
divernes og  Fyrrernes  fremadskridende  Frihedsgang.  I 
Tyverne  lod  han  sin  Ungdoms  Ideer  fryse  inde  i  sit  Hjerte 
—  da  Tøbruddet  kom  i  Trediverne,  viste  det  sig,  at  de 
havde  holdt  sig  friske  og  levende.  For  saa  vidt  som  han 
ikke  paraderede  med  dem  i  hine  trange  Aar,  men  tvært- 
imod forvarede  dem  vel  —  gemt  er  ikke  glemt  — ,  kom 
han  ogsaa  til  at  passe  godt  nok  ind  i  Tyverne,  hvortil 
yderligere  hans  strenge  Pligttroskab,  store  Arbejdsiver  og 
gennemførte  Nøjsomhed  hjalp  ham.  Med  omhyggelig  Iagt- 
tagelse af  de  Former,  som  Tidens  Krumryggethed  overfor 
de  høje  Collegier  og  dens  naive  Tro  paa  den  kongelige 
Enevældes  Urokkelighed  paalagde  hver  den,  der  vilde  lede 
en  Institution  som  Grosserer-Societetets  Komite,  søgte  han 
uafladelig  og  uden  at  trættes,  med  den  Villiefasthed,  som 
var  hans  Væsens  inderste  Kærne,  stadig  at  faa  Tiden  til  at 
skride  —  at  faa  skaffet  Vækstbetingelser  for  de  grønne 
Spirer  af  den  Vintersæd,  han  med  sine  Købmandskolleger 
havde  været  med  til  at  saa.  Derfor  lykkedes  det  ogsaa, 
som  vi  har  set,  hans  taalsomme  Ihærdighed  saa  hist,  saa 
her  at  faa  presset  en  lille  Reform  igennem,  medens  han 
rolig  oppebiede  Høstens  Modning  paa  Markerne. 


DAGNING  OG   DAAD 


(1830—39) 


tter  efter  10  Aars  Forlob,  nemlig  i  1826,  kom  Rist 
paa  Besog  i  Kjøbenhavn.  Del  var  midt  i  Høj- 
sommeren —  han  ankom  sidst  i  Juni  og  rejste 
bort  den  11.  Juli.  Havde  Vejret  sidste  Gang  været  koldt 
og  regnfuldt,  var  det  nu  straalende  og  solhedt.  »En  frygte- 
lig Tørke  sved  formelig  Landet,  og  Varmen  besværliggjorde 
hvert  Skridt:  de  brede  Gader  og  de  store  Torve  glødede 
som  Ildbækkener,  og  mit  Hotel  var  en  Bagerovn.«  Højst 
naturligt  var  han  derfor  glad  ved  af  og  til  at  kunne  t}'  ud 
ad  Strandvejen  til  Dyrehaven.  »Da  jeg  en  Søndag  paa  en 
saadan  Spadseretur  ad  denne  nærmede  mig  Fiskerlejet 
Skovshoved,  mærkede  Havets  salte  Aande  blæse  mig  i  Møde 
og  gensaa  de  til  Tørring  ophængte  Fiskernet,  fornam  jeg, 
ikke  uden  en  vis  hjerteklemmende  Følelse,  hvorledes  den 
Ungdomstid,  jeg  havde  levet  paa  denne  Kyst,  opstod  i  mit 
Indre  med  hele  Nutidens  Friskhed.  Emilies  Kilde  rislede 
endnu  —  ak,  men  den  Aand,  som  boede  paa  disse  Steder, 
var  der  ikke  mere!  Jeg  følte  det  ikke  alene  inde  i  Sølyst's 
Park,  men  ogsaa  i  Dyrehaven,  hvor  de  brede  Køreveje 
næsten  var  spærrede  til  Trængsel  af  lystige  Skovgæster, 
henved  tusinde  Bøndervogne,  tomme  og  belæssede,  jagede 
forbi  mig.  Jeg  gjorde  overhovedet  den  Iagttagelse,  at  lige- 
som inde  i  selve  Staden  havde  baade  Menneskenes  og 
Husenes   Udseende   og  Ydre   forbedret  sig  —  saaledes   var 

Træsko  næsten  helt  forsvundne,  og  Bonderdrengene  liavde 
faaet  studset  deres  lange  lodne  Manker.« 

I  Kongens  Forværelse  dojede  han  meget  af  Hede,  inde- 
lukket Luft,  sin  Uniforms  Snæverhed  og  det  for  ham  usæd- 
vanlige saaledes  at  staa  og  vente  i  Timevis.  Kongen  fandt 
han  roligere  og  mere  fattet  end  nogensinde  tidligere.  »Hans 
rastløse  Væsen  synes  at  forlade  ham  med  den  tiltagende 
Alder;  han  talte  paa  en  hyggelig  og  tænksom  Maade  om 
de  mig  betroede  Tjenesteanliggender  og  gjorde  mangt  et 
fortroligt  Spørgsmaal  om  Forholdene  i  Hamborg  for  at  er- 
lare  min  Mening  derom.« 

»Politisk,«  skriver  Rist,  »var  paa  dette  Tidspunkt  Van- 
dene særdeles  oprørte  ude  i  det  store  Europa.  Grækernes 
vaklende  Skæbne,  Cochranes  gaadefulde  Ekspedition,  Blod- 
badet paa  Janitscharerne,  den  portugisiske  Konstitution, 
Jesuiterfejden  i  Frankrig,  Spaltningen  i  Columbien,  StrafTe- 
dommene  i  den  russiske  Sammensværgelse  og  de  politiske 
Rumlerier  i  I^reussen,  alt  spændte  Opmærksomheden  paa 
det  højeste  og  viste,  man  stod  overfor  et  Tidehverv,  der 
dannede  som  en  Knude  paa  Udviklingstraaden,  saa  man 
herefter  maatte  regne  med  helt  nye  Dannelser  og  Begiven- 
heder.« Opfyldt  af  den  nervøse  Uro  herover,  som  han 
medbragte  fra  det  Vindve  ud  til  den  store  Verden,  ved 
hvilket  han  gennem  sit  Tjenesteophold  i  Hamborg  var  an-  . 
bragt,  undrede  han  sig  saa  meget  mere  over,  hvor  ganske 
man  i  Kjøbenhavn  lod  Verden  skøtte  sig  selv  og  Tingene 
gaa  deres  Gang  uden  at  betragte  dem  som  noget,  der  i 
mindste  Maade  vedkom  Danmark.  Hans  gamle  Velynder 
Grev  Schimmelmann  var  i  1824  bleven  Udenrigsminister, 
hvad  der  da  ogsaa  opfattedes  som  et  Udtryk  for,  at  Dan- 
mark ikke  havde  nogen  Udenrigspolitik  at  drive.  Det  kneb 
derfor    med    at    faa    selv    en    Smule    Skibsfartstraktat   med 

Sverige  ordentlig  i  Stand.  »At  man  med  saa  ringe  Midler 
som  i  Udenrigsdepartementet  og  uden  en  (lang  rigtig  at 
kunne  haandtere  disse  overhovedet  kunde  faa  en  Stat  til 
at  gaa,  viste  tydeligt  nok,  at  den  saa  at  sige  gik  af  sig  selv. 
Allerede  længe  havde  man  i  Publikum  af  Medlidenhed  med 
den  værdige  Olding  følt  Trang  til  en  Departementschef  ved 
hans  Side  og  udset  mig  (Rist)  dertil,  men  hverken  Greven 
eller  Kongen  havde  gjort  det  samme  —  hvad  der  visselig 
ogsaa  baadede  mig  bedst.  At  tjene  i  Kjøbenhavn,  hvor 
Lønningerne  var  saa  knappe,  havde  sikkert  ikke  været  mig 
tjenligt,  og  jeg  har  aldrig  forstaaet  at  logre  for  at  opnaa 
Smaagratialer.  Naar  man  i  Kjøbenhavn  har  en  lige  Gang 
og  storslaaede  Ideer,  hører  man  til  Havuhyrerne;  de  faa 
virkelig  dygtige  Folk  arbejder  sig  døde  i  Stilhed  uden  Ro 
og  uden  anden  Tak  end  Bevidstheden  om  at  have  faaet 
Lov  til  at  regere  en  Smule  med.« 

Han  samler  endelig  sine  Indtryk  af  Regeringsforholdene 
herhjemme  i  Slutningen  af  Tyverne  i  følgende  Ord:  »Tiden 
synes  at  være  staaet  stille  over  Kjøbenhavn:  de  Halvfjerds- 
aarige,  som  jeg  forlod,  travede  som  Firsaarige  lige  saa  be- 
hageligt omkring  i  deres  Trædemølle.  Lidet  eller  intet  var 
forandret,  kun  var  alle  Statens  Springfjedre  mer  og  mer 
slappede,  Aanden  havde  næsten  ganske  forladt  Maskineriet, 
som  var  blevet  et  hult,  klaprende,  hvinende  Hjulværk.« 

Dommen  var  ikke  helt  retfærdig  —  det  skulde  kun  gan- 
ske faa  Aar  eftei-  vise  sig,  at  der  dog  inde  fra  dette  Regi- 
mente kunde  tages  et  saare  befrugtende  Initiativ,  nemlig 
til  Provinsial-Stændernes  Dannelse.  At  Stødet  hertil  ganske 
vist  kom  udefra,  forringer  ikke  Betydningen  heraf  —  den 
laa  i,  at  det  blev  taget  rettidigt.  Da  Rist  5  Aar  efter,  alt- 
saa  1831,  paau}'  besøgte  Kjøbenhavn,  h'der  da  ogsaa  hans 

Dom  ganske  anderledes,  ihvorvel  adskillige  af  de  Styrende 
var  de  samme  som  hin  Gang.  I  en  lang  Samtale,  han 
havde  med  Kongen,  udtalte  denne  sig  med  stor  Aaben- 
hjertethed  over  Regenternes  Stilling,  Folkenes  Ønsker  og 
de  Fortrædeligheder,  vor  Tids  Konger  var  udsat  for  ved 
at  maatte  bøde  for  deres  Standsfællers  Fejltrin.  »Kongens 
Syn  var  det  rette,  kun  var  i  hans  Udviklinger  Billedernes 
Omrids  ikke  optrukne  synderlig  fint  og  skarpt,  men  det 
hele  behandlet  ret  massivt,  som  det  i  den  Stilling  let  bli- 
ver Vane.«  Om  Geheimeraad  von  Møsting,  hvem  han  tid- 
ligere havde  set  paa  med  saare  kritiske  Øjne,  aflægger  han 
nu  det  Vidnesbyrd,  at  han  egentlig  var  af  en  højst  liberal 
Tænkemaade,  og  at  det  Standpunkt,  han  havde  dannet  sig, 
var  ganske  rigtigt:  Administrationen  maatte  gennemgaaende 
forbedres  ved  en  virksom  Kontrol  med  Embedsmændene, 
og  en  saadan  kunde  netop  bedst  udøves  gennem  de  raad- 
givende  Stænder,  som  man  nu  havde  besluttet  sig  til  at 
indføre.  Rist  gik  endog  fra  ham  med  det  Indtryk,  at  han 
blandt  samtlige  daværende  danske  Ministre  var  den,  som 
i  rigest  Maal  besad  den  Egenskab  hverken  at  lade  sig 
trykke  eller  beherske  af  Sagerne,  men  tværtimod  holdt  sig 
disse  saaledes  paa  Afstand,  at  han  frit  kunde  danne  sig 
Overblik  over  og  derved  mestre  dem.  Han  tilføjer  kun  en 
Beklagelse  af,  at  der  med  denne  kostelige  Egenskab  ikke 
var  forbundet  større  aandelig  Dybde. 

Endnu  interessantere  er  imidlertid  en  anden  Iagttagelse, 
som  Rist  gjorde  i  Foraaret  1831,  hvor  forøvrigt  Kjøben- 
havn  og  dets  Beboere  i  det  ydre  syntes  ham  ganske  ufor- 
gængelige og  trodsende  Tidens  Tand,  saa  at  han  for  saa 
vidt  let  og  hurtigt  fandt  sig  til  Rette  i  Byen:  »Hvad  jeg 
straks  saa  ved  mine  første  Skridt,  var,  at  der  var  oprundet 

en  helt  anden  Tid  for  Danmark:  fri  Tale,  selvstændige 
Domme,  dristigt  Initiativ,  hvor  jeg  tidligere  var  vant  til  at 
finde  den  for  et  Øland  saa  naturlige  Afgrænsningens  Aand, 
der  ikke  ynder  at  anvende  fremmede  Erfaringer  paa  sine 
indre  Forhold.  Selv  frygtsomme  Folk  talte  om  Fremtiden 
som  moden  til  større  Udvikling,  og  den  gamle  Forsigtig- 
hed kunde  knap  længer  spores.  Det  oplyste  Mindretals 
længe   undertrykte  Tanker  kunde  endelig  komme  til  Orde 

—  og  de  kom  det  med  den  familiære  Frejdighed,  som  ud- 
mærker alle  Hovedstæder.« 

Hvad  var  det  da,  der  siden  Rist's  forrige  Besøg  i  1826 
var  sket  herhjemme? 

Da  i  H.  C.  Andersens  berømte  Eventyr:  »Vanddraaben« 
Trolden,  som  intet  Navn  havde,  saa  gennem  Krible-Krables 
Forstørrelsesglas,  var  han  straks  klar  paa,  det  maatte  være 
Kjøbenhavn,  han  saa  —  uden  Krible-Krables  Hjælp  havde 
han  vel  dømt  det  til  at  være  en  Draabe  stillestaaende  Vand. 
For  Rist,  som  den  intelligente  Verdensmand  han  var, 
skulde  vel  ogsaa  Kjøbenhavn  i  1831  ligesaa  vel  have  været 
stillestaaende  Vand  som  i  1826,  men  det  gik  ham  som 
Trolden  uden  Navn  i  Eventyret:  da  han  efter  5  Aars 
Forløb  paany  betragtede  Vanddraaben  gennem  sit  Skarp- 
sinds og  Velviljes  Forstørrelsesglas,  saa  var  der  »gjort  en 
lille  Kunsts  saa  at  han  nu  pludselig  saa  Liv,  Frihed  og 
Røre,  hvor  før  alt  stod  stille.  En  Trolddomsmagt  havde 
givet  Staden  Kulør  paa,  for  at  alt  kunde  blive  tydeligere, 
ved    at    hælde    »en    lille    Draabe  rød  Vin    i  Vanddraaben«, 

—  nemlig  Politikens  »Hekseblod  <! 

Det  var  det  nye,  som  var  kommet  til,  og  som  pludselig 
ændrede  Synet  aldeles. 

Da  under  det  store  Ordskifte,  som  i  1836  førtes  mellem 
Søren  Kierkegaard  og  Orla  Lehmann  om  Tyvernes  Fortrin 

og  Mangler,  den  sidste  til  Slut  blev  trængt  helt  op  i  en  Krog, 
kunde  han  egentlig  kun  finde  eet  at  laste  det  af  ham  saa 
haardt  bedømte  Slægtled  for:  dets  Mangel  paa  virksom  In- 
teresse for  offentlige  Samfundsanliggender,  med  andre  Ord: 
for  Politik. 

Og  naturligvis  var  det  en  Fejl.    For  Politik  maatte  der 
nu  en  Gang  til. 


d  paa  Høsten  1830  var  der  en  Søndag  Aften  Sel- 
skab hos  Raadmand  Hammerich  i  Nvbroaade: 
en  af  Sønnens  Barndoms -Kammerater,  Lorens 
Kilde,  var  lige  kommen  hjem  fra  Belgien  og  fortalte  nu  om 
det  Frihedsrøre,  som  Julirevolutionen  s.  A.  havde  skabt  i 
dette  Land.  »Det  vil  gaa  Europa  rundt,«  sagde  han,  »pas 
kun  paa;  ogsaa  vi  kan  vente  det  med  det  første.«  De 
Gamle  rystede  skeptisk  smilende  paa  Hovedet  ad  den  ellers 
saa  tørre  og  ædruelige  Ynglings  Iver  —  »ja,«  vedblev  han, 
»jeg  tør  da  maaske  være  sikker  paa  en  Plads  i  Deres  ven- 
lige Ihukommelse,  naar  det  melder  sig.« 

Lorens  Kilde  fik  Ret  —  »o?e^<  gik  baade  Europa  rundt 
og  kom  ogsaa  til  os. 

Allerede  sidst  i  Juli  Maaned,  fortæller  Rist  i  sine  Me- 
moirer, indløb  i  Holsten  Efterretningerne  om  Carl  X's  Or- 
donnanser,  dernæst  om  de  første  F'olkebevægelser,  og  nu 
fulgte  Slag  paa  Slag  under  Betblkningens  stadig  voksende 
Spænding  Meddelelserne  om  de  store  verdenshistoriske  Be- 
givenheder, som  endte  med  det  konstitutionelle  Partis  Sejr 
—  »et  velgørende  Vindpust  efter  det  Tordenvejr,  som  en- 
delig havde  afløst  det  lumre  Vindstille,  der  saa  trykkende 
havde  hvilet  over  Europa  siden  1816.«  >  Friheden  eller 
snarere  Ligheden  havde  i  faa  Dage  generobret  alt,  hvad 
der  for  15  Aar  siden  var  tabt.  og  endda  gjorl  et  stort  Skridt 

ud  over  del  gamle.  Eii  Borgerkrig,  frie  Valg,  Trosfrihed 
og  lige  Rel  for  Loven  —  som  Fortids-Kæmper  af  titanisk 
Slægt  rejste  disse  banlyste  Foreteelser  sig  midt  oppe  i  det 
tamme  Europa.  Tricolorens  trende  Farver  vajede  atter  som 
et  befriende  Symbol  over  P>ankrig.« 

Gjorde  det  skete  et  saa  stærkt  Indtryk  paa  den  halv- 
gamle forsigtige  Diplomat,  hvor  meget  stærkere  maatte  det 
da  ikke  gribe  den  holstenske  Ungdom.  I  det  danske  Mo- 
narki var  Holsten  Forstuen:  herfra  traadte  man  umiddel- 
bart ud  i  den  store  Verden,  og  fra  den  store  Verden  traadte 
man  ind  i  Danmark  gennem  Holsten.  I  mere  end  en 
halv  Menneskealder  havde  man  hernede  forgæves  ventet 
paa  den  af  Danerkongen  lovede  Fortætning  —  og  imid- 
lertid var  Universitetet  i  Kiel  blevet  som  et  venligt  Fristed 
for  alle  de  liberale  Ideer,  hvis  Ytringer  holdtes  nede  i  selve 
Tyskland.  Det  var  derfor  naturligt  nok,  al  efterhaanden 
som  Frihedsrøret  fra  F'rankrig  forplantede  sig  til  Mellem- 
europa, skabtes  der  en  Gæring  i  Hertugdømmerne,  endog 
helt  nordop  til  Haderslev,  hvor  Købmanden  Peter  Hjort 
Lorenzen  var  en  vældig  Frihedsmand  for  Herren.  Europa 
saa  nu,  for  at  bruge  Bornes  Udtryk,  hvad  »Klokken  var 
slagen«  —  »og  Efterretningen  herom  blev  gennemspillet  i 
alle  Tonarter.«  Gnister  fra  Juli-Revolutionens  Friheds- 
fakkel  fængede  rundt  omkring  —  ikke  alene  i  Belgien, 
men  i  en  hel  Række  tyske  Stæder  og  Stater  —  siden  hen 
ogsaa  i  Polen.  Med  stigende  Opmærksomhed  og  Begejst- 
ring fulgtes  alle  disse  Begivenheder  i  Hertugdømmerne. 
Efterhaanden  som  Efterretningerne  kom  til  Kjøbenhavn  om 
det  voksende  Røre  histovre,  maatte  det  endog  blive  Frede- 
rik VI  klart,  at  Tidens  Finger  bankede  paa  hans  Riges 
Port.  Som  det  saa  ofte  gaar,  kom  der  endog  en  Række 
højst   overdrevne   Rygter  om,    hvad    der    egentlig    foregik, 

til  Kjøbenhavn,  enkelte  ovenikøbet  af  ret  opskræmmende 
Natur. 

Under  disse  Omstændigheder  besluttede  Kongen  sig  til 
at  sende  en  betroet  Mand  til  Hertugdømmerne  for  gennem 
hans  Beretninger  at  faa  dannet  sig  et  paalideligt  Indtryk 
af,  hvorledes  det  egentlig  forholdt  sig  med  Stemningen  og 
Tilstanden  i  disse.  Da  der  forud  var  gaaet  en  Del  Klager 
over  den  Nød,  som  de  nærmest  forudgaaende  Aars  slette 
Høste  skulde  have  skabt  histovre,  havde  man  heri  et  plau- 
sibelt Paaskud  til  at  sætte  en  særlig  Undersøgelse  i  Gang  — 
og  i  Høpp  havde  man  en  Mand,  som  Kongen  fandt  særlig 
egnet  til  en  saadan  Sendefærd. 

Johann  Paul  Høpp  var  en  født  Flensborger.  Han  var 
lige  fyldt  48  Aar  og  havde  en  lang  Embedscarriére  bag  sig 
—  et  lyst  Hovede,  stor  Arbejdskraft,  et  tillidvækkende 
Væsen,  overhovedet  en  saare  habil  Mand,  forfaren  i  alle 
Cancelli-Kneb  og  vel  skikket  til  at  vinde  høje  Foresattes 
Gunst. 

Da  han  den  18.  Oktober  med  »Caledonia«  tog  til  Kiel, 
vilde  Skæbnen,  at  med  samme  Skib  tog  Uive  Jens  Lornsen 
tilbage  til  sit  Hjemland,  efter  at  han  havde  fattet  den  Be- 
slutning at  ville  slaa  et  stort  Slag  for  at  skaffe  Hertugdøm- 
merne en  demokratisk  Forfatning  —  og  det  tilmed  i  en 
Fart,  ved  at  rejse  en  saa  stærk  Agitation  for  Kravet  herom, 
at  Kongen  maatte  bøje  sig!  Da  han  hidtil  havde  været 
Kontorchef  i  Cancelliet  og  nylig  var  udnævnt  til  Landfoged 
paa  sin  Fødeø  Sylt,  hvorhen  han  just  begav  sig  for  at 
overtage  Embedet,  og  da  han  yderligere,  som  nævnt,  kom 
til  Kiel  sammen  med  den  første  Deputerede  i  sit  Collegium, 
J.  P.  Høpp,  var  det  intet  Under,  at  han  ved  Udgivelsen  af 
sit  lille  Skrift  »Cber  das  Verfassungswerk  in  Schleswig- 
Holstein«    (o.  November)   kom   til   al    staa    i    den    offentlige 

Bevidsthed  som  den,  der  i  nogen  Maade  »stod  i  Pagt  med 
højere  Autoriteter«  eller  dog  i  hvert  Fald  ikke  kunde  an- 
tages at  handle  i  aabenbar  Strid  med  disse.  Saa  meget 
større  Opsigt  maatte  naturligvis  Piécen  vække,  efterdi  den 
for  sin  Tid  var  saare  radikal  —  den  forlangte  ikke  alene, 
at  Hertugdømmerne  skulde  skilles  helt  ud  fra  Kongeriget 
Danmark  og  blot  være  forenet  med  dette  Rige  i  en  Per- 
sonalunion,  men  ogsaa  at  de  skulde  have  et  Tokammer- 
system efter  norsk  Mønster. 

Rist  skildrer  Lornsen  som  en  Mand,  »hvis  høje,  kraf- 
tige Skikkelse  harmonerede  med  hans  Højsindethed,  lige- 
som det  beslutsomme  Udtryk  i  hans  Ansigtstræk  og  hans 
Bevægelser  harmonerede  med  hans  Væsens  geniale  Kraft. 
Fuld  af  ædel  Hjertevarme  og  i  høj  Grad  uselvisk  forenede 
han  en  klar,  mathematisk  anlagt  Forstand  med  en  vis  op- 
brusende Begejstring.« 

Skønt  denne  Skildring  sikkert  indeholder  megen  Over- 
vurdering af  Lornsen,  er  dog  saa  meget  vist,  at  den  Fri- 
modighed og  I\larhed,  hvormed  han  traadte  frem  i  sit  lille 
Skrift,  virkede  ret  overvældende.  Det  kom  i  hvert  Fald 
hurtigt  til  at  staa  Høpp  klart,  at  han  var  en  farlig  Mand, 
som  maatte  slaas  ned  med  det  samme,  og  efter  hans  Raad 
blev  da  ogsaa  Lornsen  fængslet  den  16.  November,  sat  un- 
der Tiltale  og  senere  straffet  med  Embedsfortabelse  og 
1  Aars  Fæstningsarrest.  Samtidig  med  hans  Arrestation 
udstedtes  en  kgl.  Kundgørelse,  der  i  bestemte  Udtryk  op- 
fordrede til  Ro  —  og  i  den  Adresse,  som  Ridderskabs-De- 
putationen indgav  til  Kongen  den  22.  November,  misbil- 
ligede den  da  ogsaa  Lornsens  F'ærd  og  forsikrede,  »at  en- 
kelte Ildesindedes  Bestræbelser  ingenlunde  slemmede  over- 
ens med  den  almindelige  Mening  . 

Uwe  Jens  Lornsen  havde  imidlertid  allerede  opfyldt  sin 

historiske  Mission  —  den  lille  Episode,  han  skabte,  blev 
den  umiddelbare  Foranledning  til,  at  det  danske  Monarki 
fik  sin  Stænderforfalning.  Om  Frederik  VI  just  blev  saa 
bange,  at  han  rent  tabte  Hovedet  —  saaledes  som  af 
P.  Munch  paastaaet  — ,  skal  man  lade  være  usagt.  Men  i 
livert  Fald  er  det  troligt,  at  Kongen  har  haft  en  daarlig 
Samvittighed  overfor  det  Holsten,  som  han  saa  længe  uden 
god  Ret  havde  nægtet  en  Forfatning  —  og  det  synes,  som 
om  han  rigtigt  forstod,  at  naar  han  begyndte  at  give  For- 
fatning i  den  ene  Ende  af  sit  Rige,  kunde  han  ligesaa 
godt  med  det  samme  gøre  Skridtet  fuldt  ud  og  ikke  alene 
(hvad  der  næsten  fulgte  af  sig  selv)  tage  Slesvig  med,  men 
ogsaa  give  sine  Undersaatter  i  Kongeriget  raadgivende  Stæn- 
der —  »inden  de  forlangte  det« !  Saa  meget  synes  vist,  at 
i  alt  Fald  tvende  Mænd,  til  hvem  han  havde  stor  Tillid, 
gav  ham  indtrængende  Raad  i  denne  Retning,  nemlig  for 
det  første  Høpp  og  dernæst  Møsting.  Denne  gjorde  sig 
megen  Umage  med  at  forklare  Rist,  da  han  var  paa  Besøg 
i  1831,  at  han  havde  været  en  varm  Ven  af  Stænderforfat- 
ningen, i  første  Række  for  at  Statens  Embedsmænd  ende- 
lig en  Gang  kunde  komme  under  en  effektiv  Kontrol.  Og 
netop  dette  Synspunkt  havde  i  høj  Grad  vundet  Kongens 
Samstemning  —  »jeg  kan  dog  ikke  altid  holde  Øje  med 
de  Karle;  nu  skal  det  nok  faa  en  Ende  med  deres  Mage- 
lighed« ! 

Hvad  Kjobenhavn  angaar,  saa  havde  ogsaa  her  Julirevo- 
lutionen givet  stærk  Genlyd  i  de  dannede  Hovedstads- 
kredse —  vi  Danske  har,  lige  fra  Jean  de  France's  Dage, 
altid  været  meget  modtagelige  for  Paavirkninger  udenlands- 
fra!  J.  L.  Heiberg  skrev  til  sin  gamle  Fader  i  Paris:  >Jeg 
vilde  ønske,  du  kunde  se  den  Enthusiasme,  som  denne 
store  Begivenhed  har  opvakt  her  i  Landet,  hvor  vi  dog  er 

saa  langt  borte  fra  Centrum.  Vort  'Athenæum«  har  faaet 
Udseende  af  en  politisk  Børs.  Ved  Hjælp  af  den  her  flo- 
rerende Dampskibsfart  faar  vi  næslen  daglig  nye  Poster. 
For  nu  at  tilfredsstille  den  store  Mængde  Læsende  i  »Athe- 
næum«  læses  Aviserne  op  for  Forsamlingen,  saa  snart  de 
er  ankomne,  og  dernæst  gøres  Uddrag  af  dem,  som  op- 
slaas  paa  Væggene. «  Den  senere  Forfatter  af  »Trolddom  , 
P.  V.  Jacobsen,  mente  i  et  Brev  til  Prins  Christians  Privat- 
sekretær, Adler,  at  kunne  oplyse  om,  at  i  hvert  Fald  i  før- 
ste Omgang  havde  selv  Frederik  VI  været  »gunstig  stemt 
overfor  Thronskiftet  i  Paris:  han  mente,  at  en  Mand  skulde 
holde  sit  Ord,  og  at  Carl  X  havde  fortjent  sin  Skæbne 
ved  at  bryde  det.«  Arkæologen  Brøndsted,  der  i  Modsæt- 
ning til  de  fleste  Danske  havde  grumme  liden  Sympathi 
for  Franskmændene,  skrev  i  August  fra  Paris:  »Hidtil  er 
denne  Revolution  vistnok  den  i  enhver  Henseende  vær- 
digste og  skønneste,  vi  har  oplevet:  denne  Gang  i  det 
mindste  var  al  Lovlighed  og  Ret  paa  Folkets  og  al  Uret  og 
Voldsomhed  paa  Modpartens  Side.«  I  Samklang  hermed 
udtaler  Biskop  Mynster:  »Det  maa  aldeles  erkendes,  at 
den  franske  Revolution  1830  saavel  var  retmæssig,  som  at 
den  blev  udført  med  megen  Moderation,  og  at  den  uden 
Tvivl  var  nødvendig,  om  ikke  alt  efterhaanden  skulde 
vende  tilbage  til  Tilstanden  før  1789«.  Og  selv  den  altid 
hyperkonservative  5øre/i  Kierkegaard  udtalte  i  et  Foredrag 
i  Studenterforeningen^:  »Juli-Revolutionen  udmærkede  sig 
ved  Elegants  og  Finhed,  det  var  en  af  en  øvet  Chirurg 
foretagen  heldig  Operation.  Alle  de  voldsomme  Optrin, 
som  ledsagede  Revolutionen  af  1789,  var  ikke  her  til 
Stede,  og  saaledes  staar  Juli-Revolutionen    som   et  mærke- 

^  Den  28.  November  1835. 

ligt  Eksempel  paa  en    for  alle  uvedkommende  Bestanddele 
fri,  ren  og  bar  Revolution. < 

Den    7.  September    blev    i    Brunsvig   Slottet    brændt    og 
Hertugen  fordreven:  da  Efterretningen  herom  naaede  Kjo- 
benhavn  (10.  September),  udbrød  der  Pøbeloptøjer  paa  Ga- 
derne,  og   det   kom    til   at  gaa   ud   over  —  Jøderne!    P.  V. 
Jacobsen  skriver  herom  i  det  ovenfor  citerede  Brev:    »Gade- 
drengene  her   i    Byen    har    begyndt  Jødespektakler    paany 
(sidste  Gang  var  jo  i  1819).    Disse  begyndte  i  Mandags  og 
vedvarede   i   Gaar  Aftes.     Der  sloges  Ruder  ind,   og    nogle 
gamle  Jøder  er  maltrakterede.    Det  er  en  yderst  skandaløs 
Historie,   men  karakteristisk:    den   danske  Pøbel  hører  om 
de  fremmede  Uroligheder,  skal  eftergøre  dem  og  fmder  nu 
intet   andet  Objekt  end  at  udøse  deres  Galde  paa  de  stak- 
kels Jøder.     Paa   politiske  Hensigter  er  her  næppe  Tanke. 
Der  skal   vel   have   været  nogle  slemme  Plakater  opslaaet: 
»Leve  Kongen,  Kongeloven  afskaffes« ;  en  Artilleriofficer  fandt 
en    saadan    og   bragte   den    til   Haflfner,   denne   lob    igen    til 
Konii'en;  men   han  lo  derad.« 

Han  kunde  ogsaa  rolig  le  derad  —  herhjemme  i  hans 
Kjøbenhavn  var  der  ingen  politisk  Revolution  i  Luften. 
Man  indskrænkede  sig  til  ved  Opførelsen  af  »den  Stumme 
i  Portici«  at  klappe  demonstrativt  paa  det  Sted,  hvor  Fol- 
ket afvæbner  Soldaterne,  »men  da  denne  Scene  efter  vort 
Theaters  maadelige  Kræfter  i  slige  Scener  tog  sig  noget 
fattig  og  komisk  ud«,  opløste  Demonstrationen  sig  i  en 
hjertelig  Latter.  De  rigtige  Kjøbenhavnere  attærdigede  Juli- 
Revolutionen  med  en  Vits:  »Cheferne  for  Nationalgarden  i 
Paris  og  her  i  vor  Hovedstad  (Borgervæbningen),  Lafayette 
og  Wegener,  ligner  ganske  hinanden  —  den  første  er  tapper, 
den  anden  (Vin)tapper,  den  første  har  udmærket  sig  i  ad- 
skillige Affærer   i   og   udenfor  Europa,   den   anden  gør  og- 

saa  store  Affærer  i  Rom  og  Vin  (Wien),  begge  er  Venner 
af  Lafitte<  ^ 

Det  eneste  lidt  dristige  Skridt,  der  blev  foretaget  i  umid- 
delbar Følge  af  Revolutionen,  var,  at  David  i  Heibergs 
»flyvende  Post«  —  der  vel  at  mærke  ingen  Ret  havde  til 
at  befatte  sig  med  Udenrigspolitik  —  ofTentliggjorde  en 
Række  Artikler:  »Breve  til  en  Politicus  paa  Landet«,  hvori 
han  gjorde  Rede  for  de  revolutionære  Pariser  Begivenheders 
Oprindelse,  Gang  og  Fremtids-Retydning.  Men  om  nogen 
Applicering  paa  danske  Forhold  var  der  heri  slet  ikke 
Tale,  det  hele  var  ganske  tamt  og  ganske  platonisk  o: 
ufrugtbart.  Saa  var  rigtignok  Uwe  Jens  Lornsens  Optræ- 
den i  November  s.  A.  ganske  anderledes  »statsfarlig«,  da 
han  i  sit  ovennævnte  Værk  rent  ud  fordrede  en  demo- 
kratisk Forfatning  indført  i  Hertugdommerne  —  men  i 
»Kjøbenhavnsposten«,  som  snart  skulde  blive  den  hjemlige 
Liberalismes  Hovedorgan,  vandt  dette  saa  liden  Anklang, 
at  Lornsens  Skrift  i  et  Par  Linier  blev  afTærdiget  som  in- 
deholdende >' oprørske  Hensigter«.  Hans  Arrestation  og 
senere  hans  Dom  og  Hensættelse  paa  1  Aar  i  Rendsborg 
Fæstning  blev  da  ogsaa  kun  lige  nævnt  »kort  og  tørt«, 
uden    den    allermindste   Beklagelse    eller  Sympathi -Ytring. 

Det  virkede  derfor  som  en  fuldstændig  Overraskelse, 
da  Statstidende  den  IL  Februar  1831  bragte  Meddelelsen 
om,  at  Kongen  agtede  at  indføre  Provinsial-Stænder  efter 
preussisk  Mønster  i  hele  sit  Rige  —  ved  kgi.  Reskripter 
af  11.  og  13.  Januar  var  det  bleven  overdraget  det  tyske 
og  det  danske  Cancelli  at  udarbejde  Forslag  til  en  Stæn- 
deranordning henholdsvis  for  Hertugdømmerne  (hvert  for 
sig)  og  for  Kongeriget,  og  det  var  disse  Reskripter,  som 
nu  ofTentliggjordes. 

*  Breve  fra  Trolddoms  Forfatter.     Tilskueren  1889. 

Umiddelbart  efter  (den  2.  Marts)  foregik  der  lidt  af  et 
Systemskifte  i  Statsraadet :  Kongen  ønskede  at  gøre  Thron- 
følgeren  Prins  Christian  medansvarlig  for  den  nye  Institu- 
tion. Sammen  med  Prins  Christian  indtraadte  som  Med- 
lemmer af  Statsraadet  Admiral  St.  A.  Bille,  Grev  Conrad 
Rantzaa.  Breitenburg  (som  Minister  for  Hertugdømmerne), 
og  Adam  Vilhelm  Moltke,  den  sidste  som  Finansminister, 
i  hvilken  Egenskab  han  afløste  Møsting,  der  ogsaa  trak  sig 
tilbage  som  Præsident  for  Rentekamret  og  her  afløstes  af 
/. F.  G.  Schønheyder.  O. R.  Sehested  fik  sin  Afsked,  Grev  Schim- 
melmann  var  død  den  9.  Februar  og  efterfulgtes  den  16  Maj 
af  Hans  Krabbe  (Carisius),  den  danske  Gesandt  i  Stock- 
holm, der  nu  ligeledes  optoges  i  Statsraadet,  hvor  foruden 
de   nævnte  desuden  O.  Moltke  og  Stemann   havde  Sæde. 

Løftet  om  en  n}'  Stænderforfatning  vakte  i  Danmark  stor 
Glæde  —  Kjøbenhavn  illuminerede  endog  samme  Aften  — , 
og  da  Tilsagnet  i  dette  Rige  fremtraadte  som  en  fuldt- 
ud frivillig  Kongegave,  knyttedes  herved  i  første  Omgang 
»Baandet  fastere  mellem  Konge  og  Folk«.  I  Virkeligheden 
daterer  da  ogsaa  det  politiske  Liv  herhjemme  sig  fra  dette 
Tilsagns  Givelse.  Det  kunde  senere  med  Sandhedens 
Styrke  gøres  gældende,  at  til  Trods  for  Juli-Revolutionen 
og  dens  formodede  Virkninger  havde  intet  dansk  Blad 
ytret  det  mindste  Ønske  om  Indførelsen  af  Stænder-  eller 
nogen  anden  Forfatning,  før  Kongens  Ordre  til  Cancelliet 
om  at  indkomme  med  Forslag  om  de  nødvendige  Forbe- 
redelser til  Indførelsen  af  Provinsial-Stænder  fremkom  den 
11.  Februar  1831.  »Hin  Ordre  var  saaledes  den  Solstraale, 
der  fremkaldte  Journal-Literaturens  Blomster  —  før  hin 
Ordre  stod  Regeringen  og  de  Liberale  overfor  hinanden 
som  to  Væsener,  der  i  Anledning  af  Juli-Revolutionen  havde 
en  stor  Mængde  at  sige  hinanden,  men  ikke  ret  vidste,  hvor- 

29 


450 

ledes  de  skulde  begynde,  indtil  det  var  Regeringen,  som  brød 
Tavsheden«  og  derved  »gav  Signalet«  \  Men  til  Gengæld  vir- 
kede ogsaa  »Solstraalen«  meget  hastigt:  allerede  den  12.  Fe- 
bruar offentliggjorde  David  i  »Kjøbenhavnsposten«  sine  Be- 
tragtninger Om  de  preussiske  Provinsial-Stænders  Væsen«, 
og  hertil  knyttede  sig  A.F.  Tschernings  lille  Skrift  »De  preus- 
siske Provinsial-Stænders  Historie  i  korte  Træk«,  som  frem- 
kom i  de  første  Dage  i  Marts.  Fra  nu  af  begynder  ogsaa 
»Maanedsskrift  for  Literatur«  at  optage  egentlig  politiske 
Afhandlinger,  hvilke  —  som  det  af  Redaktionen  bemær- 
kedes i  en  Note  —   »Tidens  Tarv  synes  at  fordre«. 

»Pulsen,    som  før  var  rolig,   begynder  nu  at  jage  lidt.« 


Dette  varede  dog  ikke  ret  længe.  Den  28.  Maj  udkom 
de  almindelige  Anordninger  om  de  »raadgivende  Provin- 
sial-Stænder«,  hvormed  Hensigten  anførtes  at  være  at  sætte 
Kongen  »i  Stand  til  stedse  at  erholde  den  tilforladeligste 
Kundskab  om  alt,  hvad  der  kan  fremme  vort  kære  og  trofaste 
Folks  Tarv«   og  »bidrage  til  Almenaandens   Oplivelse«  ^. 

Efter  disse  Anordningers  Bekendtgørelse  var  det  en 
lang  Tid,  som  om  Pressen  i  politisk  Henseende  var  slagen 
med  Slumhed.  Men  umiddelbart  efter  blev  da  ogsaa  den 
offentlige  Opmærksomhed  beslaglagt  af  en  ny  udenlandsfra 

^  s.  Kierkegaards  Foredrag  i  Studenterforeningen  28.  November  1835. 

-  Som  bekendt  var  de  Grundsætninger,  som  fastsloges :  Oprettelsen  af  ialt  4  For- 
samlinger henholdsvis  for  Øerne,  Norrejylland,  Sonderj\'lland  og  Holsten  —  Grund- 
ejendom  som  Betingelse  for  Valgretten  —  Stænderforsamlingernes  blot  raadgivende 
Karakter  —  Indskrænkningen  i  deres  Myndighed  til  Lovgivning  vedrørende  Under- 
saatternes  personlige  og  Ejendoms-Kettigheder  samt  Forandringer  i  Skatter  og  offent- 
lige Byrder  —  Retten  til  at  indgive  Andragender  om  Lovændringer  og  føre  Besvæ- 
ring over  Maaden,  hvorpaa  Lovene  overholdes  eller  Indretningerne  bestyres  —  samt 
endelig  at  de  skulde  sammenkaldes  hvert  andet  Aar.  —  Samtidig  gaves  der  Hertug- 
dommerne det  ret  skæbnesvangre  Løfte,  at  der  i  Forening  med  Adskillelsen  af  Ad- 
ministrationen og  Bettens  Pleje  skulde  oprettes  en  fælles  højeste  Domstol  for  Sles- 
vig. Holsten  og  Lauenburg. 

kommende  Epidemi  —  denne  Gang  ingen  politisk  Om- 
gangssyge,  men  en  virkelig  Smitsot,  som  ikke  alene  rørte 
op  i  Sindet,  men  trnede  det  hele  Menneske  med  Død  og 
Fordærv. 

Allerede  i  Juni  1831  opstod  de  første  Rygter  om,  at 
Koleraen  nærmede  sig  østerfra,  og  slog  straks  Befolkningen 
med  Skræk  —  ud  paa  Efteraaret  rykkede  den  gennem 
Nordtyskland  frem  til  Hamborg,  og  der  maatte  nu  af- 
spærres ved  Ejderen  Aaret  ud,  idet  der  samtidig  blev  paa- 
budt Karantæne  i  Rigets  Havne. 

Først  i  det  følgende  Aar  begynder  den  egentlige  poli- 
tiske Frihedsbevægelse  at  gry  i  vort  Folk. 


Det  er  en  kendt  Ting,  tivor  lidet  Indtryk  Julirevolutionen 
gjorde  paa  Grundtvig  —  mangen  Gang  sidenhen  har  han 
maattet  høre  ilde  for  sin  bekendte  Ytring:  »Det  er  aaben- 
bart  med  Oprør  som  med  Krampeslag;  jo  tiere  de  kom- 
mer, des  kortere  bliver  sædvanlig  Mellemrummene,  og 
hvor  det  bliver  daglig  Vane,  kan  man  kaste  Graven  .  .  .  . 
store  Børn  maatte  vi  være,  om  vi  kan  glemme  dette  over 
de  parisiske  Skoledrenges  Ridderspil  i  Hundedagene.«  Han 
skriver  saaledes  i  en  lille  Piéce,  der  udkom  ved  Nytaars- 
skiftet  1830/31,  og  som  unægtelig  ikke  er  meget  demo- 
kratisk. Det  hedder  blandt  andet  ogsaa  heri:  »En  Rigs- 
dag med  en  Skj'ggekonge  er  en  virkelig  og  stor  Ulykke.« 
»Forholdet  er  jo  det,  at  Flerheden  paa  en  Rigsdag  vilde 
ikke  en  Gang  have  saa  meget  Begreb  om  rigtig  Statsøko- 
nomi,   som  jeg   har  —   og  det   er   dog  meget  dunkelt«  (!). 

Mere  værd  er  det  at  lægge  Mærke  til  de  Udtalelser, 
der  i  samme  Piéce  findes  om  F'orholdet  til  Holsten  og 
Slesvig:   »Jeg  kan  godt  forstaa,  at  en  Kreds,  lille  eller  stor. 

af  del  berømte  romerske  Rige,  som  f.  Eks.  Holsten,  sprog- 
forvandt med  Folk  af  de  mange  Millioner  og  af  den  bjerg- 
høje Literatur,  maatte  findes  ilde  stedt  ved  at  indlemmes 
i  det  lille  ubetydelige  Danmark.  Danske  P^olk  skulde  der- 
for være  langt  fra  at  have  det  mindste  imod,  at  Holsten 
fik  Lov  til  i  alle  Maader  at  beholde  sin  Ejendommelighed, 
og  skulde  tværtimod  inderligt  ønske  det.«  »Men  Slesvig! 
Ja,  Slesvig!  Det  ligger  jo  mellem  Danmark  og  Holsten  og 
udgør  altsaa  unægtelig  vort  Mellemværende«,  og  Sagen  er 
da  kun,  at  det  skal  ikke  skille  os  ad,  men  forbinde  os 
med  hinanden«.  »For  mine  Øjne  var  det  naturligst  at  lade 
Slesvig  eller  Sønder-Jylland  sige  selv,  tit  hvilken  Side  det 
helst  gad  hørt«.  Og  han  formoder  i  saa  Henseende,  »at 
Slesvigerne  vilde  føle  sig  hos  Kongen  mest  forbunden, 
naar  han  vilde  forbinde  dem  med  Holsten«. 

Det  meget  skeptiske  Syn  paa  Julirevolutionen  delte  han 
forøvrigt  med  saa  udmærkede  Samtidige  som  Poul  Møller, 
og  til  Dels  ogsaa  Mynster,  der  i  hvert  F'ald  »ikke  holdt 
mestet  af  den  demokratiske  Tendens  i  den  nve  franske 
Revolution«.  Hvad  der  imidlertid  har  langt  større  Inter- 
esse end  Grundtvigs  Bedømmelse  af  hin  parisiske  Begiven- 
hed, er  den  Lære,  som  han  omtrent  samtidig  —  i  Aarene 
1829-31  —  nemmede  paa  sine  trende  Eng  lands  rejser.  Den 
Paavirkning,  han  her  kom  under,  var  af  den  frugtbareste 
Art,  og  hvad  han  her  optog  i  sig,  gav  han  sit  Folk  syv- 
foldigt  tilbage.  Det  er  i  Grunden  gennem  hans  deraf  be- 
frugtede Forkyndelse  og  Virksomhed ,  at  dansk  Aandsliv 
dog  i  nogen  Maade  er  kommet  under  britisk  Indflydelse 
efter  1830.  Helt  op  til  Midten  af  Tyverne  kom  saa  at  sige 
alle  Impulser  sydfra,  og  naar  som  Modvægt  heroverfor 
de  Nationalliberale  lærte  de  Danske  at  sværme  for  alt, 
hvad   fransk  var,    kom   de   herved   under  en  ret  fremmed- 


artet  Paavirkning,  der  lidet  svarede  til,  endsige  lod  sig 
sammensmelte  med  Folkenaturen. 

Grundtvig  tog  til  Storbritannien  for  at  granske  old- 
engelske  Manuskripter,  og  egentlig  forsi  da  han  for  tredie 
Gang  kom  derover,  fik  han  Øjnene  opladt  for  det  kraftige 
britiske  Borgerliv.  Det  var  ikke  den  store  Valgretsreform, 
som  netop  den  Gang  blev  gennemført,  det  var  heller  ikke 
det  engelske  Kirkeliv,  skønt  Irving  just  paa  dette  Tids- 
punkt havde  vakt  stærk  Opsigt  —  nej,  hvad  der  tiltrak 
ham,  var  den  engelske  Folkenatur.  »Det  er  umuligt  at  se 
den  Dristighed,  hvormed  Engelskmanden  griber  alting  fat, 
den  Sikkerhed,  hvormed  han  straks  opdager,  hvorpaa  det 
kommer  an,  om  Foretagendet  skal  hakkes,  og  den  Udhol- 
denhed, hvormed  han  stræber  at  overvinde  alle  Vanske- 
ligheder, og  overvinder  dem  sædvanlig  —  umuligt  at  se 
dette  uden  al  føle,  man  er  paa  Kæmpeaandens  Enemærker, 
den  Aand,  hvem  ingen  Tanke  er  for  høj,  naar  Mennesker 
kun  kan  naa  den  —  som  man  paa  de  højeste  Bjergtoppe 
naar  til  Skyerne  —  og  hvem  intet  Storværk  er  umuligt, 
før  det  er  prøvet  med  al  den  Ivraft,  Flid  og  Standhaftig- 
hed, som  Mennesket  har  i  sin  Magt.« 

Ret  naturligt  følte  han  sig  til  en  Begyndelse  helt  fra- 
stødt af  den  engelske  Fabriksvirksomhed  —  det  gøs  i  ham, 
naar  han  kom  ind  og  saa  de  store  Hamre  gaa  af  sig  selv 
ved  Damp:  var  han  virkelig  blandt  levende  Folk  og  ikke 
blandt  Trolde  og  Svartalfer?  »Følelsen  behøver  slet  ikke 
at  være  meget  poetisk,  men  blot  at  være  menneskelig  for 
at  indskvde  en  vis  Gru  ved  Maskineriet  i  det  store,  der 
ikke  blot  gør  en  Alarm,  saa  ingen  kan  høre  Ørenlyd,  og 
sværter  og  steger  alt,  hvad  der  nærmer  sig  det,  men  gør 
Mennesker  i  Tusindtal,  baade  store  og  smaa,  til  lutter  Bi- 
ting,   lutter  Appendixer   til    Maskineriet   som    Hovedsag  og 

Grundkraft.«  Men  til  Trods  for  al  Sod  og  Snavs,  til  Trods 
for  hans  naturlige  Afsky  for  »Mekanik  og  Mathematik« 
turde  han  dog  ikke  »bryde  Staven  over  den  engelske  Vind- 
skibelighed som  et  kolossalt  Bevis  paa  Aandløshed,«  han 
maatte  tværtimod  indrømme,  at  man  var  »nødt  til  at  slutte 
fra  stærke  Virkninger  til  store  Aarsager,  fra  Dampmaskinernes 
tusindfoldige  Hestekræfter  til  menneskelig  Storhed  og  til 
Nordens  Kæmpeaand  hos  Opdagerne.« 

Skønt  han  havde  »en  stærk  Mistanke  om,  at  der  ligger 
en  hel  Del  Fortvivlelse  til  Grund  for  den  umaadelige  en- 
gelske Travlhed«,  kunde  han  dog  ikke  undgaa  at  se,  at 
Frederik  VI's  Kjøbenhavn,  efter  at  han  var  kommen  til- 
bage fra  London,  luntede  søvnigt  afsted.  Nu  plejede  Frem- 
mede, der  besøgte  Kjøbenhavn,  at  sige  om  den,  at  det  »er 
en  meget  smuk  og  morsom  By,  men  dermed  er  ogsaa  al- 
ting sagt:  thi  Kogekunst  og  Tidsfordriv  synes  at  være  det 
eneste,  som  drives  med  nogen  Kraft  og  Fyrighed.«  Men 
bedre  v^r  det  dog,  om  de  i  Stedet  for  kunde  sige:  »Vi 
keded  os  rigtignok  i  Kjøbenhavn,  men  vi  tog  Billedet  med 
os  af  en  stor  og  levende  Virksomhed,  som  vi  ikke  for 
nogen  Pris  vilde  undvære.« 

Først  og  sidst  var  det  dog  Englændernes  Sans  for 
Kendsgerningen,  som  betog  ham.  Han  lærte  at  se,  ikke 
som  tidligere  med  Arkivforskerens  trætte,  nærsynede  Øjne, 
men  med  et  Par  friske  sunde  Menneskeøjne.  »Nutiden 
var  mig  længe  en  fremmed  Verden,  hvor  jeg  paa  mine 
Besøg  vel,  som  Rejsende,  opdagede  adskilligt,  Indb3'ggerne 
oversaa,  men  ogsaa  studsede  over  meget,  der  var  dem  vel- 
bekendt, troede  at  se  meget,  som  slet  ikke  var  til  —  fordi 
en  fjern  Lighed  med  noget  i  min  Verden  skuffede  mig  — 
og  kom  især  tit  galt  afsled  ved  det,  jeg  behandlede  le- 
vende Folk,  som  de  var  døde  o:  behandlede  deres  Skygger 

ligesom  andre  Sk3'gger,  uden  at  ænse  den  mærkelige  For- 
skel, det  gør,  om  Skyggen  har  et  Legeme  eller  ikke.  Det 
var  først  i  England  —  hvor  Fortid  og  Nutid  forunderlig 
romantisk  og  dog  ganske  virkeligt  mødes  —  jeg  lærte  at 
kende  Forskel  paa  Skyggerne  med  og  uden  Legeme  og 
blev  derved  hartad  ligesaa  godt  hjemme  i  den  nærværende 
som  i  den  forbigangne  Tid,  og  lærte,  ved  Sammenligningen, 
at  tage  billigt  Hensyn  til  det  unægtelige  Fortrin,  det  giver 
baade  Ting  og  Personer:  at  være  virkelig  til,  ogsaa  udenfor 
vor  Hjerne,  en  Egenskab,  paa  hvis  Savn  al  historisk  og 
poetisk  Herlighed  kun  forgæves  stræber  at  raade  Bod.« 

Omtrent  halvandet  Aar  efter  hans  Hjemkomst  fra  Eng- 
land udkom  hans  »Nordens  Mvtholoffi«,  som  indlededes 
med  det  berømte  Rimbrev  til  nordiske  Paarørende: 

Ja,  1  Sønner  af  Kæmpeæt! 
Lad  os  forstaa  vor  Fordel  ret: 
Slagne  vi  er  over  hver  sin  Læst, 
Frihed  er,  hvad   os  tjener  bedst, 
Frihed,  men  ikke  som  Ild  og  Vand, 
Pest  og  Hunger  og  Ødeland, 
Frihed,  men  ikke  som  Ulv  og  Bjørn, 
Ikkun  som  voksne  Menneske-Børn. 


Frihed  lad  være  vort  Løsen  i  Nord, 
Frihed  for  Loke  saavel  som  for   Thor, 
Frihed  for  Ordet  i  Verdenen  ny. 
Som  til  sig  selv  det  har  skabt  under  Sky: 
Tankens  og  Troens  og  Vidskabens  Land. 
Frihed  for  alt,  hvad  der  stammer  fra  Aand, 
Som  ikke  ændres,  men  arges  ved  Baand. 

Egentlig  er  først  dette  Kvad  —  ved  at  give  ej  alene 
en  Opsang,  men  et  vækkende  Løsen  —  Frihedens  BJarke- 
maal  i  vort  P'olk. 


cenen  er  et  Klasseværelse  i  Borgerdydskolen  paa 
Christianshavn  ved  Tyvernes  Midte:  paa  Kathe- 
deret staar  Theologen  Peter  Andreas  Fenger,  høj 
og  smuk,  med  stærke  brune  Øjne  og  Sundhedsrødme  paa 
sin  Kind.  Paa  Skolebænken  sidder  som  halvvoksne  Yng- 
linge Carl  Christian  Hall,  Carl  Emil  Fenger,  Vilhelm  Birke- 
dal, Jørgen  Victor  Bloch  og  Andreas  Buntzen.  Det  er  en 
Aftentime,  Vintersolen  er  ved  sin  Nedgang  og  kaster  sine 
sidste  Straaler  paa  den  elskede  Lærers  Aasyn,  som  han 
staar  der  og  taler  stærke  Ord  i  Troens  Navn.  Og  for  de 
betagne  Disciple  træder  frem  »Billedet  af  Moses,  da  han 
stod  foran  den  brændende  Tornebusk;  saa  rank,  saa  højnet 
og  baaret  af  en  indre  mægtig  Livsstrømning  stod  han  der: 
Solstraalen  derudefra  og  Straalen  i  hans  eget  Øje  mødtes 
som  i  en  Forklarelsens  Glans«. 

Og  vi  kan  dreje  paa  Erindringens  Kukkasse  og  faa  Bil- 
ledet frem  af  et  andet  Klasseværelse  i  samme  Skole,  der 
sidder  paa  Skolebænken  Frederik  og  Martin  Hammerich, 
Christian  Sigfred  Ley,  Harald  Anthon  Laurent  og  Lauritz 
Christian  Hagen;  paa  Kathederet  throner  /.  C.  Lindberg,  den 
grundtvigske  Kirkeretnings  utrættelige  Advokat,  der  læser 
Korrektur  paa  et  af  sine  Stridsskrifter  mod  H.  N.  Clausen, 
medens  han  lader  Eleverne  skøtte  sig  selv. 

Ja,  der  sad  Side  om  Side  paa  Skolebænken:  en  Frem- 

tidens  Garde  i  Færd  med  at  rykke  op  til  ved  Skiftet  mel- 
lem Tyverne  og  Trediverne  at  træde  ind  i  Livet  med  det 
Kald  efterhaanden  at  kunne  tage  Førerstillinger  i  Danmarks 
politiske  og  kirkelige  Liv. 

Birkedals  Legekammerat  og  Fostbroder  fra  Barndoms- 
aarene  var  Carl  Christopher  Andræ  —  og  da  hans  Klasses 
Hold  1829  blev  Studenter,  blev  det  Kærnen  i  en  lille  Kreds, 
et  »Tolvmandslag«  i  Studenterforeningen,  hvortil  sluttede 
sig  Ditlev  Gothardt  Monrad,  Frederik  Marcus  Knuth  og  Just 
Georg  Valdemar  Aagaard.  Et  Par  Aar  efter  kom  ogsaa  Poul 
Frederik  Barfod  til:  han  blev  Birkedals  Sambo,  ligesom 
Carl  Ferdinand  Allen  (der  blev  Student  1830)  som  Alum- 
nus  paa  Regensen  boede  sammen  med  Monrad. 

Det  var  et  »engt  Ungdomssamfund,  hvis  Løsen  kan  ud- 
trykkes med  de  tre  Ord:  Danskhed,  Frihed  og  Begejstring 
for  Aandslivets  Indhold  under  Digtningens  og  Aandsløftel- 
sens  Banner*.  De  unge  Mænd  samledes  skiftevis  hos  hver- 
andre, oplæste  Afhandlinger  og  Digte,  spiste  saa  til  Aften 
og  drak  derefter  —  Biskop!  Disse  Sammenkomster,  vid- 
ner Birkedal,  »var  Glanspunkterne  i  vort  Ungdomsliv,  i 
dem  smeltede  Alvor  og  Gammen  sammen  paa  den  skøn- 
neste Maade.  Naar  vi  saa  efter  et  saadant  Gilde  hen  ad 
Natten  Arm  i  Arm  gik  ud  til  Langebro,  stod  der  og  stir- 
rede paa  Maanens  Skin  hen  over  Kalvebodstrand,  da  fik 
vort  romantiske  Sind  Næring,  Drøm  og  Virkelighed  blan- 
dede sig  sammen  i  vore  Tanker  . 

Naar  nu  hertil  føjes,  at  ogsaa  Ploug  blev  Student  i  1829 
og  Orla  Lehmann  var  bleven  det  to  Aar  før,  saa  har  vi  som 
i  en  Buket  samlet  Nationalliberalismens  fornemste  Navne 
—  Navne,  som  alle  skulde  komme  til  at  prange  paa  de 
kommende  Dages  Plakater  som  Indehavere  af  Hovedroller 
i  Tidens  Drama.    Ploug  levede  sine  første  Studenteraar  hos 

en  pertentlig  Onkel  og  kom  først  1833  ind  paa  Regensen, 
Orla  Lehmann  boede  hos  sine  Forældre,  havde  sit  vante 
Tilhold  i  sin  Families  Skød,  sine  Venner  og  Fornøjelser  i 
dennes  Omgangskreds  og  kom  som  F'ølge  deraf  heller  ikke 
ind  i  det  Liv,  som  havde  sit  Hjem  i  Foreningen  eller  paa 
Regensen,  før  lidt  ind  i  30erne.  Desto  bedre  var  altsaa  den 
øvrige  nationalliberale  Klike  personlig  sammensvejset  lige 
fra  den  tidligste  Ungdoms  Dage. 

Men  som  alt  lige  ovenfor  berettet,  var  det  ingenlunde 
Politik,  som  bandt  »Tolvmandslagets«  Medlemmer  til  hver- 
andre i  deres  første  Studenterdage  —  det  var  Ynglinge- 
Sværmeri  og  Poesi-Dyrkelse,  ganske  som  i  T3werne.  Natur- 
ligvis —  da  de  just  som  Følge  af  den  Stemnings-Revæge- 
lighed,  som  de  opelskede  hos  sig  selv,  var  lette  at  be- 
gejstre, blev  de  ogsaa  opflammede  af  Enthusiasme  ved 
om  Aftenen  den  11.  Februar  1831  at  modtage  Rudskabet 
om,  at  Kong  F'rederik  havde  skænket  sit  Folk  en  Stænder- 
forfatning —  men  yderst  betegnende  gav  den  Frihedsrus, 
dette  hensatte  dem  i,  sig  det  yderst  lo^^ale  Udtryk,  at  man 
sporenstregs  vilde  ud  paa  Amalienborg  og  bringe  Drotten 
en  Takke-Hyldest.  Man  sendte  Rud  fra  Foreningen  til  Re- 
gensen, fik  samlet  en  nogenlunde  talrig  Studenter-Flok 
og  begav  sig  ud  til  Palæet,  skønt  Klokken  var  bleven  om- 
trent 11.  Frederik  VI  var  imidlertid  paa  sin  sædvanlige 
Aftentur  hos  Fru  Dannemand  paa  Toldbodvej,  hvorfra  Ge- 
neraladjudant Riilow  skyndsomst  maatte  hente  ham  hjem 
—  han  modtog  paa  Slotspladsen  særdeles  huldrig  Deputa- 
tionens Leveraab,  men  tilføjede:  »Tak  skal  I  ha',  Rørn, 
men  gaa  nu  hjem  og  i  Seng.«  Hvorpaa  de  unge  Friheds- 
Demonstranter  trak  sig  slukørede  tilbage. 

Ifølge  Rirkedals  Vidnesbyrd  havde  den  forudgaaende 
Juli-Revolution    ikke   i    mindste   Maade   opildnet   hans  lille 

Vennelag  —  derimod  blev  det  dybt  grebet  af  Polens 
Skæbne:  i  November  1830  udbrød,  som  bekendt,  Oprøret  i 
Warschau,  og  i  de  følgende  tre  Fjerdingaar  (til  September 
1831)  kæmpede  Polakkerne  deres  haabløse  Kamp  for  Fri- 
heden. »Den  hvide  Ørns  Vingeslag  fra  Ostrolenka  og  Var- 
sjava  bragte  ogsaa  Luftbølgerne  til  at  suse  om  vore  Kinder 
—  med  bankende  Hjerter  lyttede  vi  til  Frasagnene  om 
Heltene,  der  stred  og  blødte  i  den  ulige  Strid:  den  hvide 
Ørn  mod  den  sorte  fra  Ruslands  Stepper.«  »Dønningerne 
af  disse  Bølgeslag  naaede  ogsaa  Danmark,  og  fra  den  Tid 
begyndte  der  noget  Andet  end  det  Æsthetiske  at  røre  sig 
i  vort  Folks  ledende  Kredse.« 

Tidspunktet  er  utvivlsomt  rigtig  angivet:  det  var  først, 
efter  at  den  polske  Rejsning  var  knust,  henimod  Nytaars- 
skiftet  1831/1832,  at  Politiken  for  Alvor  begyndte  at  faa 
Tag  »i  vort  Folks  ledende  Kredse«  —eller  dog  i  hvertFald 
blive  til  en  Interesse,  omend  ikke  endnu  til  en  Drivtjeder! 
Dette  var  fornemmelig  Orla  Lehmanns  Værk.  Det  er  ham, 
som  lærte  de  Danske  at  drive  Politik.  Og  han  begyndte, 
naturligt  nok,  med  Studenterne,  med  de  Unge. 

Vel  sandt,  baade  David  og  Tscherning  var  før  paa  Pletten. 
Alleredej  Marts  1831  holdt  David  sit  første  politiske  Fore- 
drag i  Studenterforeningen  —  han  fortsatte  i  1833  med  at 
tale  om  den  engelske  Valgretsreform  og  »Vor  Tids  politi- 
ske Tendens«.  Ovenfor  er  fortalt  om  hans  og  Tschernings 
Skrifter  samme  Foraar  angaaende  Stænderforfatningen. 
Ligesom  af  disse  Tschernings  Piéce  er  langt  den  kækkeste 
—  han  var  for  sit  Vedkommende  straks  paa  det  rene  med, 
at  »det  stænderske  Væsen«  var  Lappeskræderi«  og  en 
Frugt  af  »tvsk  Abelyst  :  det  var  Norge,  ikke  Preussen, 
der  burde  være  Mønstret  —  saaledes  var  det  ogsaa  ham, 
der  gjorde  det  første  positive  Skridt  til  at  organisere  Libe- 

ralismen  herhjemme.  Ikke  ret  længe  efler  Udstedelsen  af 
Anordningen  28.  Maj  1831  om  Provinsial-Stændernes  Ind- 
førelse udstedte  han  nemlig  en  Indbydelse  til  at  danne  et 
28.  Maj-Selskab  med  det  Formaal  at  udvikle  og  opøve  Med- 
lemmerne til  Behandlingen  af  offentlige  Anliggender  — 
herfor  lagde  imidlertid  Cancelliet  sig  i  Vejene  Næste  Aar 
(1832)  stillede  han  sig  i  Spidsen  for  Afholdelsen  af  en 
Skydebane-Fest  for  28.  Maj-Dagen ,  og  denne  blev  en  stor 
Succes.  Allerede  af  den  Grund  kan  1832  med  Rette  nævnes 
som  det  Aar,  der  sætter  Skel  i  vor  indre  Udvikling:  med 
28.  Maj -Festen  begynder  de  politiske  Banketter  i  Danmark. 

Som  det  urolige  Hoved  Tscherning  var,  blev  han  imid- 
lertid i  den  følgende  Tid  gennem  forskellige  Smaaskrifter 
om  Militærvæsenet  ved  med  at  træde  Magthaverne  paa 
Tæerne,  den  6.  Juni  1833  fik  han  da  ogsaa  et,  forovrigt  i 
Formen  særdeles  naadigt  Tilhold  fra  Kongen  om  at  begive 
sig  udenlands  paa  en  længere  Tjenesterejse  (altsaa  en  Slags 
mild  og  midlertidig  Landsforvisning)  og  gik  dermed  for  en 
Stund  (1833 — 38)  ud  af  Danmarks  Friheds-Saga.  Hvor 
højtbegavet  og  maalbevidst  han  end  var,  saa  var  dog  denne 
egensindige  og  sære  Mand  ej  heller  skikket  til  at  være 
Bannerfører,  endsige  Folkevækker,  hele  hans  Liv  igennem 
faldt  det  ham  svært  at  gaa  i  Spænd  med  andre  —  selv 
naar  han  fik  Lov  at  gaa  forrest!  Og  David  kunde  vel  be- 
lære og  forklare,  men  hverken  slaa  Gnister  af  Stene  eller 
tænde  Ild  i  unge  Sjæle:  ved  hans  Vugge  havde  den  gode 
F^e  ikke  lagt  en  Førerstav,  men  kun  en  Pegepind. 

Den  Mand  derimod,  som  —  for  at  bruge  hans  egne 
Udtryk  —  havde  »den  Naadegave  at  udvikle  det  skarpt 
tænkte  ved  en  uimodstaaelig  Dialektik  og  i  et  Sprog,  fuldt 

^  i  Cancelliet  finder  sig  ikke  beføjet  til  at  sanktionere  Associationer  med  et  saa- 
dant  politisk   Formaal  som  det  omhandlede«  (Oktober  1831). 

af  Kraft,  Højhed  og  Ynde,  at  kunne  opflamme  Hjerterne  og 
styrke  Villierne«,  var  Or/a  Le/7/na/7n  (skønt  endnu  den  Gang 
kun  en  Yngling  først  i  Tyvernej.  Det  blev  da  ogsaa,  som 
alt  sagt,  især  hans  Mission  at  vække  vort  Folks  ledende 
Kredse«   til  politisk  Liv. 

Aaret  1828  betegner  han  selv  i  sine  Erindringer  som 
»Grødetiden«  i  hans  Sjæl.  Hans  Familie  laa  denne  Som- 
mer paa  Landet«  i  Valby,  og  han  færdedes  da  Dagen  lang 
i  (den  hint  Aar  aflukkede)  Søndermark  som  i  sin  »egen 
hellige  Lund«.  Her  fordybede  han  sig  i  Oehlenschlager,  i 
Shakespeare  og  Goethe,  fremfor  alt  Heine  og  Johannes 
Muller.  »Il  faut  ou  faire  des  actions  qui  méritent  d'étre 
écrites,  ou  écrire  des  livres  qui  méritent  d'étre  lus«  —  Orla 
Lehmann  ønskede  brændende  at  gøre  begge  Dele  I  »Wo 
das  meiste  Leben,  dort  ist  der  Sieg«  —  i  dette  Ord  fandt 
han  Grundakkorden  i  den  Sejrsforvisning,  hvormed  jeg, 
berust  af  Aandens  unge  Most  kastede  mig  ind  i  det  aan- 
delige  Livs  Rørelser,  blandt  hvilke  navnlig  Frihedsbegejst- 
ringen  i  mit  Bryst  fandt  en  klangfuld  Sangbund.«  Man 
lægge  Mærke  til:  det  var  i  1828  —  to  Aar  forinden  Juli- 
Revolutionen.  Hans  »P'rihedsbegejstring«  var  saaledes  ikke 
skabt  af  denne,  saa  lidt  som  af  nogen  anden  politisk  Be- 
givenhed, men  indsuget  gennem  Literaturen,  altsaa  af  æsthe- 
tisk  Oprindelse. 

Den  var  først  og  fremmest  Trangen  til  i  souverain  Fri- 
hed at  kunne  folde  sit  eget  Væsen  ud.  tryg  for  herunder 
ikke  at  kunne  støde  paa  nogen  hæmmende  Skranke  — 
en  ægte  romantisk  Fordring  til  Livet  I  Tschernings  Demo- 
kratisme tager  sit  Udgangspunkt  i  hans  Medfølelse  for  Al- 
muen, —  Lehmanns  derimod  i  hans  egen  Personlighed. 
For  hans  brændende  Ærgerrighed  og  knejsende  Selvfølelse 
syntes  ham  Datidens  Danmark  at   være   meget    for  lille  og 

lavloftet,  en  snæver,  skummel  Husmandsstue,  hvor  han 
ønskede  sig  en  høj,  luftig  Festhal.  Han  følte  sig,  bekender 
han,  allerede  som  ISaarig  »tynget  og  sammenpresset  af 
Smaaligheden  i  alle  vore  Forhold«  —  den  danske  Lunken- 
hed og  Sindighed  stemmede  ham  for  Brystet.  Og  Gang 
paa  Gang  gentog  han  for  sig  selv  Mullers  Ord:  »In  kleinen 
Staaten  ersterben  die  grossen  Gedanken  aus  Mangel  an 
grossen  Leidenschaften«. 

De  store  Lidenskaber  —  her  er  man  kommen  helt  ind 
til  Kærnen  i  hans  Personlighed.  For  ham  var  Lidenskaben 
en  hellig  Magt,  den,  som  egentlig  bevægede  Verden.  Og  just 
den,  følte  han,  veg  man  her  i  Landet  sky  tilbage  for,  var  bange 
for  at  give  sig  i  Vold  —  krympede  sig  endog  for  over- 
hovedet at  lade  den  vederfares  selv  blot  en  relativ  Ret. 

Da  han  i  1836  som  26aarig  Yngling  tørnede  saa  haardt 
sammen  med  den  da  23aarige  Søren  Kierkegaard  i  Pole- 
miken  om  Tyvernes  historiske  Værd,  følte  han  det,  som 
han  var  stødt  paa  noget  hans  Natur  uendelig  tjernt  og 
fremmedartet  —  med  Rette:  Søren  Kierkegaard  hørte  aaben- 
bart  til  den  kritiske,  han  selv  til  den  dogmatiske  Aandstype. 
Den  Virkning,  som  de  Tvende  har  øvet  paa  deres  Folk, 
har  visselig  ogsaa  været  vidt  forskellig:  Orla  Lehmann  har 
vendt  Tanker  og  Sind  udefter  mod  Samfunds-Siden  i  Til- 
værelsen, Søren  Kierkegaard  indefier,  mod  Selvet  ogJeg'et. 
Og  dog  har  de  een  Væsens-Ejendommelighed  fælles:  Liden- 
skaben —  og  Lidenskabs-Dyrkelsen.  Naar  Søren  Kierke- 
gaard i  1841  skriver  i  sin  Dagbog:  Lidenskab,  det  er  dog 
Hovedsagen,  det  er  den  egentlige  Kraftmaaler  for  Men- 
neskene: derfor  er  vor  Tid  saa  ussel,  fordi  den  ingen 
Lidenskaber  har«  —  saa  er  disse  Ord  som  talt  ud  af  Orla 
Lehmanns  Hjerte.  Lidenskaben,  der  krænger  sig  til  æt- 
sende   Ironi,    det    er    Søren    Kierkegaard   —   Lidenskaben, 

der  hæver  sig  til  flammende  Pathos.  —  det  er  Orla  Leh- 
mann ^ 

Yderst  betegnende  er  det  derfor  ogsaa,  at  Orla  Lehmanns 
første  offentlige  Fremtræden  er  som  Skaber  og  Leder  af  et 
Fakkeltog. 

Ved  det  aarlige  Rektorskifte  paa  Kjøbenhavns  Universitet 
greb  i  1832  Regeringen  mod  Sædvane  ind  for  at  udelukke 
Prof.  H.  N.  Clausen  fra  Posten.  Den  30.  Juni,  da  Universi- 
tetets Aarsfest  med  Rektorskiftet  fandt  Sted,  fandt  da  Re- 
gensprovsten Orla  Lehmann  i  Færd  med,  staaende  paa  Ror- 
det  under  det  gamle  Lindetræ,  at  opægge  Studenterne  til 
samme  Aften  at  bringe  Clausen  et  Fakkeltog  paa  hans 
Landsted  i  Taarbæk  (»Søbakken«),  som  Hyldest-  og  Pro- 
test-Demonstration. Med  største  Energi  fik  han  ogsaa  Toget 
bragt  i  Stand  paa  faa  Timer,  og  som  dets  selvskrevne  Ord- 
fører endte  han  sin  Tale  til  Professoren  med  at  pege  paa 
det  Ranner,  de  danske  Studenter  aldrig  vilde  svigte:  Re- 
gejstring  for  Frihedens  hellige  Sag  og  inderlig  Kærlighed 
til  dens  værdige  Forfægtere. 

Det  var  just  dette  Ij^sende  Ranner,  det  faldt  ham  natur- 
ligst at  rejse  i  Faklens  Form  —  Faklen,  dette  ydre  Symbol 
paa  Lidenskabens  hellige  Lue,  baaren  som  en  Fane,  en 
Fane  med  Farver  af  Ild  I  Og  selv  var  han  jo  ogsaa  som  en 
højt  hævet  Fakkel,  hvis  vilde,  røde  Flammeskær  paa  een 
Gang  virked'  som  en  Fest  og  en  Fare  —  hvis  opadpegende 
Ildtunge  satte  unge  Sjæle  i  Rrand,  mens  Røgen  sved  og 
bed  i  de  Gamles  Øjne. 

Hvad  han  vilde,  var  netop  bare  det  at  tænde^  —   der- 

^  Begge  har  ogsaa  sat  deres  Præg  paa  den  efterfolgende  Tids  otTentlige  Debat  — 
i  Retning  af  at  skærpe  Agitationen  indtil  Voldsomhed  og  polemisk  sætte  Sagen  paa 
Spidsen  !  Orla  Lehmann  har  for  sin  Part  desuden  lært  Eftertiden  den  ophøjede  In- 
dignations Sprog,  Søren  Kierkegaard  den  lune  Parodiering.  Hørup  er  den  sidstes 
Elev  (til  Dels  ligeledes  Holstein-Ledreborg)  —  ogsaa  fordi  hans  Stils  Hythme  gaar 
paa  »de  sjællandske  Noder<. 

*  Man  mærke  hans  eget  stadige  Yndlings- l'dtrj'k:  »opflammet. 

for  sprudede  der  ogsaa  stadig  Gnister  af  ham,  i  de  føl- 
gende Aar  er  han  saa  at  sige  overalt  paa  Færde,  ikke  blot 
—  men  ganske  vist  forst  —  i  Studenterforeningen,  ogsaa 
blandt  Haandværkerne  og  den  opkommende  Industris  Folk, 
ikke  blot  som  Bladmand  og  Journalist,  men  ogsaa  som  Taler 
og  Foreningsstifter. 

Noget  bestemt  politisk  Maal  havde  han  derimod  ikke. 
Lige  fra  sin  første  Optræden  vidste  Tscherning  nøje,  huad 
han  vilde  (som  Uwe  Jens  Lornsen  havde  vidst  det)  —  den 
unge  Orla  Lehmann  vidste  det  derimod  ikke.  Det  er  i 
Grunden  til  at  smile  ad,  at  han  i  Sommeren  1832  udnæv- 
ner Clausen  til  Friheds-Høvding  og  faar  ham  højtidelig  ud- 
styret som  saadan  ved  at  omringe  ham  med  en  Garde  af 
begejstrede  F'akkelbærere  —  Clausen  har  i  sine  Erindringer 
troskyldig  bekendt,  at  hans  Liv  lige  til  1831  havde  ligget 
»langt  borte«  fra  al  »Syslen  med  det  offentlige  Livs  Fælles- 
anliggender« ,  endsige  med  Politik.  F'ørst  gennem  hans 
»Embedsbroder^,  Botanikeren  Prof.  /.  F.  Schouw,  vaktes  i 
de  følgende  Aar,  navnlig  i  1834,  hans  Interesse  for  Trykke- 
frihed —  og  omtrent  samtidig  blev  han,  i  hvis  Aarer  »der 
randt  slesvigsk  Blod«,  »vaagen«  overfor  Tyskhedsbestræ- 
belser  i  Sønderjylland.  Paa  samme  Maade  kom  »den  skan- 
dinaviske Tanke  først  i  en  fremrykket  Alder  til  Klarhed 
og  Fasthed«  hos  ham  (o:  henimod  Slutningen  al  30erne)  ^ 
Tydelige  F'orestillinger  om  faste  Friheds-Maal  (udenfor  den 
rent  videnskabelige  Forsker-Frihed,  som  ingen  antastede) 
har  derfor  end  ikke  foresvævet  ham,  da  han  af  Orla  Leh- 
mann blev  puffet  frem  i  første  Række. 

Og  nu  Orla  Lehmann  selv  —  ja,  det  varede  længe,  in- 
den han  selv  fik  (dannede  sig)  en  politisk  Idé.    Bortset  fra 


M.X.Clausen:   Mit  Levneds  og  min  Tids  Historie. 

den  lyriske  Opfattelse  af  ham,  som  har  fundet  Udtryk  i  saa- 
danne  Benævnelser  som    Frihedens  Brudgom  «,    »vor  Illades 
Achilleus«    (saa   er   det    dog    bedre    og  sandere,    man    har 
kaldt  Ploug:    vor  Tyrtæos),  staar   han  jo  særlig  for  Efter- 
tiden som  Danskhedens  Talsmand,  en  Nationalitetens  Apo- 
stel,   navnlig    i    Forholdet    til   Sønderjylland.     Men    ingen- 
lunde helt  med  Bette.     I  hans  tN'ske  Faders  Hjem  var  det 
ikke  Modersmaalets  Trængsel  i  Slesvig,  som  fik  hans  Hjerte 
til  at  banke  hurtigere  —  det  var  Faderens  »livlige  Fortæl- 
linger«  om  Englands  offentlige  Forhold   (som  Martin  Leh- 
mann  havde    erhvervet   Kendskab    til   gennem    et      4aarigt 
Ophold  i  en  anset  Whig-Familie«),  der  dannede  det  første 
Grundlag  for  hans  politiske  Opdragelse.    I  hans     Gærings- 
Tid«   (1828)  var  han,  som  vi  alt  har  set,  opfyldt  af  en  ro- 
mantisk Hero-Dyrkelse,   der   skabte   en   brændende  Daads- 
trang  i  hans  Sjæl,  en  Lyst  til  selv  at  blive    en  stor  Mand. 
Og  da  han  som  23aarig  rejser  ud  med  allehaande  vage  og 
ubestemte  Friheds-Ideer  eller  vel  rettere  Friheds-Længsler 
i  sin  Hjerne,  yar   det  ham   helt   naturligt   at  søge  fortrolig 
Omgang  med  de  Mænd,  der  senere  førte  Slesvigholstener- 
nes  Sag   imod  Danmark.     Han   blev    »i   høj  Grad    indtaget 
af  Balemanns   »milde  og  forstandige  Personlighed«   og  den 
ubegrænsede  Tillid,   han  den  Gang   nød   baade   som   Men- 
neske og  som  Sagfører«,  han   modtog  af  Beselers  > mandige 
Skønhed  og  stolte  Holdning  det  Indtryk,  at  han  havde  en 
betydningsfuld  Fremtid  for  sig«   og  da  netop  (i  1833)  »a//e« 
derovre   »var  opf\idt  af  Vrede  over«,  at.  det  tyske  Cancelli 
havde  nægtet  ham  Bestalling  som  Advokat,   fordi  han   ikke 
vilde  aflægge  den  saakaldte  Homagial-Ed  paa  Kongens  ab- 
solutum  dominium,   var   dette     en    Følelse,  jeg  den   Gang 
tilfulde  delte  ^«     Paa  samme  Maade    følte  han   sig   overfor 

'  .)fr.  her  og  i  det  følgende  Orla  Lehmann:  Efterladte  Skrifter  I.  Del. 

Nyholsteneren  Olshaiisen  som  »naturlig  Bundsforvandt«  — 
og  han  indtoges  for  den  Opfattelse,  som  man  i  de  slesvig- 
holstenske Kredse,  han  færdedes  i,  stadig  gjorde  gældende, 
nemlig  al  der  umulig  kunde  være  »nogen  Modsætning 
mellem  de  danske  og  de  tyske  Liberale,  de  var  tværtimod 
naturlig  Allierede  i  den  fælles  Kamp  mod  Enevælden,  der 
—  retlig  hos  os,  faktisk  hos  dem  —  var  vor  fælles  Fjende«. 
Endnu  i  Foraarel  1839  hævder  han  selv  det  samme  Stand- 
punkt i  et  Brev  til  Hjort- Lo  ren  zen:  »Lornsen  selbst  sagt, 
wir  wollen  wenigstens  Felnde  zusammen  haben  —  nun 
wohl,  unsere  Feinde  sind  die  Vertreter  des  ancien  regime, 
und  wir  sind  also  von  vornherein  natiirliche  Verbiindete.« 

Det  er  i  det  samme  Brev,  hvor  der  forekommer  den 
yderst  karakteristiske  Ytring:  »Wie  wenig  ich  ein  Stock- 
dåne  bin,  ersehen  Sie  daraus,  dass  ich  nichts  dagegen 
håbe,  dass  diess  jetzige  Danemark,  das  nichts  ist  als  ein 
Familienfideicommis,  ein  Giitercomplexus  des  holstein- 
oldenburgischen  Hauses,  untergehe  (!)«.  Og  senere  25.  Ok- 
tober 1840:  »Sie  wissen  es,  ich  will  nicht  Danemark,  son- 
dern  den  dreieinigen  Norden«. 

Der  er  heri  saavist  ingen  ægte  Kærlighed  til  Danskhed 
eller  til  hans  F'ødeland  som  saadant  (hans  Fædreland  var  det 
jo  kun  paa  mødrene  Side)  —  men  vel  en  flammende  Uvilje 
mod  det  herskende  Begimente.  I  mange  Maader  var  han 
saa  lidt  dansk  —  i  Skind  som  i  Sind!  Han  havde  et  sort- 
lokket  Apollohoved,  og  hans  fremtrædende  Tilbøjelighed« 
var  for  det  energiske  og  chevaleresque«  \  hvorimod  han 
ganske  manglede  den  Hall'ske  Jævnhed.  Hans  henrivende 
Veltalenhed  var  ej  heller  dansk:  »det«,  som  han  havde 
»forud  for  andre:  la  grande  parole«^,  var  vel  fængende, 
men  tændte  ikke   helt  sjældent  kun  Straaild.     Og  ihvorvel 

^  Jul.  Clausen:   Af  Orla   Lehmanns   Papirer. 

han  var  en  Mester  i  det  danske  Sprog,  ihvorvel  han  vidste 
»mandelig  at  hidse  Sprogets  kvindehge  Lidenskab  .,  saa 
kendte  han  dog  ikke  sit  Modersmaals  yndige,  tækkeUge, 
livsaHge  ForkærHghed  for  Mellemtanken  og  Bibegrebet  og 
Tillægsordet  og  Stemningens  Smaasnakken  og  Overgangens 
Nynnen  og  Bøjningens  Inderlighed  . 

Saa  fremmedartet  som  hans  Naturel  var  fra  det  danske, 
var  det  intet  Under,  at  han  fandt  sig  saa  lidt  til  Rette  i  sin 
Ungdoms  hjemlige  Forhold.  Men  naturligvis  var  det  først  og 
fremmest  det  snævre  og  smaatskaarne  i  Datidens  Danmark, 
der  pinte  ham  —  han  elskede  nu  en  Gang  ikke  Idyllen,  og 
hvem  der  ikke  elsker  Idyllen,  kan  strengt  taget  heller  ikke 
elske  Danmark ^  For  ham  som  for  Hamlet  var  Danmark  den- 
gang et  Fængsel.  Først  H.  C.  Andersen  skulde  lidt  senere 
opdage,  det  egentlig  ikke  var  noget  Fængsel,  men  kun  en 
skikkelig  —  Andedaml  Men  hvor  skulde  denne  fremmede 
Fugl,  der  netop  ikke  var  en  grim  Ælling,  men  allerede  som 
ganske  ung  havde  Svanebruset  og  den  blændende  skønne 
Fjederham,  den  stolte  Holdning  og  det  store  Vingefang,  føle 
sig  hjemme  i  den  snadrende  Andegaard.  Alle  Lidenskaber  var 
jo,  for  at  bruge  et  Hørup'sk  Udtryk,  bleven  til  Fedt  —  saa 


'  Det  var  først  langt  senere  under  Krigsbegivenhederne  i  1848.  at  han  lærte 
at  elske  sit  Folk.  Han  skriver  til  sin  Hustru  den  16.  Maj:  »En  Præstekone  i  Jyl- 
land havde  3  herlige  Sønner.  Den  ældste  drog  ud  i  Krigen  og  faldt  i  Slaget  ved 
Bau.  Da  gik  den  anden  hen  til  sin  Moder  og  sagde:  Min  Broder  er  falden;  det  bor 
sig  mig  at  tage  hans  Plads.  Moderen  velsignede  sin  Søn,  og  han  gik.  Han  faldt  i 
Slaget  ved  Slesvig.  Da  denne  Tidende  naaede  Moderen,  rejste  hun  sig  og  sagde  til 
sin  3.  Son:  Du  er  den  eneste,  jeg  har  tilbage;  men  du  kan  ikke  blive  her  —  det 
bæres  mig  for,  at  dine  Brødre  kalder.  Om  til  Sejr  eller  Dod.  det  staar  i  Guds 
Haand,  men  blev  du  hjemme,  da  mistede  jeg  dig.  Moderen  velsignede  sin  Søn,  og 
han  gik.  Se,  saaledes  .  er  den  dejligste  Sagatid  vendt  tilbage.  —  —  Staar  ikke  det 
lille  Danmark  selv  ene  mod  det  store  Tyskland  saa  stolt,  at  jeg  næsten  ærgrer  mig 
over,  at  vi  faar  Hjælp?«  Forinden  disse  Oplevelser  fødte  Danmarks-Kærligheden  i 
ham,  var  ogsaa  i  Forholdet  til  Ti/sk  den  lidenskabelige  Uvilje  overfor  den  nationale 
Modsætning  Drivfjederen :  med  sand  V^ellyst  slynger  han  i  1842  Herweghs  Ord  i  Ho- 
vedet paa  Tyskland:   >Wir  haben  lang  genug  geliebt,  wir  mu.ssen  endlich  bassen. 'f^ 

drog  han  da  udenlands  for  endelig  at  finde  en  Lidenskab, 
en  stor  Passion! 

Paa  sin  Rejsefærd  ude  i  den  store  Verden  traf  han  da 
virkelig  en  stor  Tanke:  Tysklands  Enhed  —  den  tyske 
F'olkestarnmes  Samling  i  een  stor  Forbunds-Stat,  skønt 
den  nu  var  splittet  i  et  Mangefold  af  hver  for  sig  paa 
deres  Selvstændighed  pukkende,  indbyrdes  uenige  Smaa- 
stater.  Det  har  aabenbart  slaaet  ham:  »so  ein  Ding  miissen 
wir  auch  haben.«^  Ja,  der  var  jo  Skandinavismen  —  de 
tre  nordiske  Frændefolks  Sammenslutning!  Den  maatte 
ovenikøbet  være  lettere  gennemførlig,  ganske  anderledes 
haandterlig:  de  var  jo  kun  skilt  i  tre  Stater  og  havde 
desuden  i  sin  Tid  været  forenede,  udgjort  et  Treforbund 
—  selv  havde  han  som  Skoledreng  med  Begejstring  skil- 
dret Kalmarunionen.  Tscherning  havde  allerede  været 
inde  paa  den  samme  Tanke  (forøvrigt  paa  rent  praktisk, 
saa  at  sige  økonomisk  Basis ^)  —  var  dette  ikke  den  store 
Udvej  af  al  den  provinsielle  Elendighed,  hvori  man  baade 
hjemme  og  i  Hertugdømmerne  stak  lige  til  Halsen! 

I  de  følgende  Aar  modnes  denne  Grundopfattelse  hos 
ham  —  det  er  da  ogsaa  først  igennem  den,  han  kommer 
ind  paa  sin  Kamp  for  det  danske  Sprog  i  Slesvig  og 
senere  til  sin  EJderdanisme^.  I  det  ovenfor  citerede  Brev 
(fra  Foraaret  1839)  fortsætter  han  umiddelbart  efter  at 
have  erklæret  sin  Ligegyldighed  ved  (det  daværende)  Dan- 
marks Undergang:  »Dergrosse  scandinavische  Volksstamm, 
der  einst  eine  grosse  welthistorische  Rolle  spielte  (der 
die  Kiisten  der  Ostsee  beherrschte  und  cultivirte,  die 
englische  P'reiheit  griindete,  an  der   Spitze    der  Kreuzziige 

*  Jfr.   Hother  Ploug:  Carl   Ploug  1813—48,  S.  12;^  og  157  f. 

-  I  hans  Udkast  til  en  Artikel  om  Skandinavismen  hedder  det  om  >Forbin- 
delscn  med  de  to  andre  skandinaviske  liiger« :  »Denne  Forbindelse  maa  styrkes  ved 
gensidige  Handelsfordelei. 

stand,  die  Reformation  rettete)  —  der  wird  einmal  wieder 
auftreten  als  ein  eigenes,  einiges,  weltgiiltiges  Moment  in 
der  Entwickelung  des  Menschengesclilechtes  —  der  wird 
nie  vergehen,  aber  kraftiger  und  schoner  aus  dem  Tode 
dieses  dynastischen  Wirrwarrs  erstehen.  Danemark,  Nor- 
wegen  und  Schweden,  das  sind  seine  Factoren  —  Schles- 
wig  und  Finland,  dass  sind  bestrittene  Theile  desselben«  ! 
Og  i  1843  skrev  han  fra  Paris  til  Ploug,  at  han  nu  for 
Alvor  (»voldsomt  )  vilde  studere  Nordens  Historie  for  at 
skrive  en  skandinavisk  Piéce  —  »der  har  du  mit  Pro- 
gram: jeg  er  ked  af  Danmark,  og  jeg  er  aldeles  tilsinds 
at  spille  va  banqiie  med  hele  det  oldenborg-russiske  Cleresi. 
Du  vil  kunne  bevidne,  at  jeg  altid  har  sagt,  at  det  olden- 
borgske Danmark  ikke  kunde  fylde  mit  Sind,  men  at  den 
skandinaviske  Idé  var  stor  nok  (!)  —  at  det  var  Umagen 
værd  at  leve  og,  naar  saa  skal  være,  at  dø  for  den.« 

I  Begyndelsen  af  30erne  var  han  imidlertid  langtfra 
kommen  saa  vidt  endnu,  navnlig  da  slet  ikke  før  sin  Tysk- 
lands-Rejse (1833),  hvorfra  egentlig  først  hans  senere  »Pro- 
gram« stammer.  Forinden  havde  han,  som  alt  sagt,  i  Mod- 
sætning til  en  Mand  som  Tscherning  intetsomhelst  fast  poli- 
tisk Maal,  ingen  ledende  politisk  Idé  —  og  denne  Svaghed 
delte  han  med  hine  Aars  øvrige  Frihedsmænd  (stadig 
bortset  fra  Tscherning).  Hans  store  Antagonist  Søren  Kierke- 
gaard har  taget  Tidens  liberale  Type  fortræffelig  paa  Kor- 
net: «Det  er  det  Besynderlige,  som  er  forbeholdt  Menne- 
skene i  en  saadan  Gærings -Tid:  at  have  en  Tendens,  at 
være  i  Farten  i  Ansigtets  Sved  for  Tendensens  Skyld  — 
uden  egentlig  med  sig  selv  at  vide,  hvor  man  tenderer 
hen«.  I  Stedet  for  som  Enkelt,  Hver  især,  at  blive  enig 
med  sig  selv  om,  hvad  man  vil  in  concreto,  inden  man 
begynder  at  ytre   sig,    har   man  en  overtroisk  Forestilling 

om  det  gavnlige  i  al  foranledige  en  Diskussion.  Man  har 
en  overtroisk  Forestilling  om,  at  Tidsaanden,  medens  In- 
dividerne hver  for  sig  ikke  ved,  hvad  de  ville,  skulde  ved 
sin  Dialektik  være  i  Stand  til  at  gøre  aabenbart,  hvad  det 
er,  man  egentlig  vil,  saa  d'Hrr.  Tendens-Havere  selv  kunne 
faa  at  vide,  hvordan  de  egentlig  tendere «.  »Man  mener  som 
saa  (uden  selv  at  have  nogen  nærmere  Forestilling  om, 
hvorledes  det  mulige  Tryk  skal  afhjælpes):  naar  der  blot 
bliver  gjort  Anskrig,  saa  kommer  det  saamænd  nok«  — 
som  om  der  var  »en  eventyrlig  Forstærknings- Bataillon  i 
Nærheden :  de  virkelige  Mennesker  skriger  jo  med,  hos 
dem  kan  man  altsaa  ikke  vente  at  finde  Hjælpen.« 

Der  ligger  da  ogsaa  en  ubevidst  Ironi  i  selve  det  Navn, 
man  den  Gang  gav  de  Liberale  —  man  kaldte  dem  nemlig 
»Beuægelsespartiet«.  Havde  Danmarks-Historien  i  20erne 
haft  en  Hviletid,  en  langtrukken  Pause,  saa  skulde  nu  blot 
alt  sættes  i  Bevægelse,  deri  laa  den  store  Helsebod,  Livet 
skulde  ikke  mere  leues  o:  man  skulde  ikke  længer  besinde 
sig  paa  det  at  leve,  men  blot  bevæge  sig,  komme  i  Fait, 
altsaa  være  i  Aande  —  bare  ikke  staa  stille,  men  gaa 
fremad.  I  naivest  mulig  Form  dukker  saaledes  nu  Loven 
om  Fremskridtet  op  og  bliver  forholdvis  hurtig  et  politisk 
Dogme  af  urokkeligste  Art.  Der  ligger  deri  den  rigtige  Er- 
kendelse, at  baade  den  menneskelige  Natur  og  Samfundets 
Organisme  er  underkastet  Udviklingens  Lov  —  der  ligger 
deri  den  farlige  Misforstaaelse,  at  Fremskridt  behøver  at 
føre  til,  endsige  i  og  foi'  sig  at  være  Menneske- Lykke: 
Gang  paa  Gang  viser  Fremskridtet  sig  tværtimod  at  være 
en  Fjende  af  Menneske-Lykke. 

Blot  at  ville  bevæge,  kritiserer  Søren  Kierkegaard,  »er  i 
Grunden,  ligesom  En  vilde  tilbyde  sig  at  gøre  et  Kunst- 
stykke —  »dersom  det  lykkes«,  og  for  en  Fuldstændigheds 


471 

Skyld  sætte  det  med  paa  Plakaten.  Den,  der  vil  bevæge 
Noget,  maa  selv  staa  last,  men  Bevægelses -Manden  har 
Intet  fast,  det  er  først  fast  —  naar  det  er  blevet  fast  d: 
bagefter!  Han  maa  derfor  ønske,  det  Bestaaende  er  svagt 
og  afl'ældigt,  for  desto  lettere  at  sejre.  Er  dette  ikke  Til- 
fældet, maa  han  bruge  ethvert  Middel  for  at  sejre,  List, 
Snildhed,  Haandtryk,  Complimenter,  et  trumfende  Fanden 
gale  mig  og  et  indrømmende :  Hvad  behager.  Reformato- 
rens Optræden  maa  være  som  dens,  der  soger  Condition 
med  at  gaa  Ærinder  i  Byen,  eller  som  en  væver  Urtekræm- 
mer paa  en  travl  Torvedag:  han  maa  endog  paa  behørig 
Sted  prutte  i  Forhold  til  Planen  selv,  faa  den  behørigt 
forkludret  ved  Hjælp  af  Komiteer,  og  fremfor  alt  maa  der 
gaa  Bud  til  Publikum  med  en  yderst  forbindtlig  og  ind- 
smigrende Invitation,  om  et  højstæret  Publikum  ikke  vil 
gøre  Urtekræm  —  eller  hvad  jeg  vilde  sige:  Reformatoren 
den  Ære  at  staa  Fadder  til  Barnet:  og  saa  endelig  sejrer  dette 
Kludderi.  En  saadan  Bevægelses-Mand  vil  bevæge  Andre, 
men  i  Grunden  vil  han,  at  de  Andre  skal  holde  paa  ham, 
at  han  kan  staa  fast«.  Eller  et  andet  Sted  yderst  træffende: 
»Bevægelses-Manden  kunde  man  maaske  bedst  kalde  en 
Røre-Pind  —  Røre  er  jo  netop  op  og  ned,  rundtomkring 
ligesom  Stangen  i  en  Smørkærne,  ligesom  dens  Fødder,  der 
træder  Tørv,  ligesom  Rygte  og  Bysnak,  ligesom  Sløven  i 
Kokkepigens  Haand,  naar  hun  rorer  i  Røret  <. 

Som  vi  ved,  var  det  ikke  mindst  paa  Orla  Lehmann, 
Søren  Kierkegaard  i  Studenterforeningen  gjorde  sine  Stu- 
dier —  og  han  turde  ligeledes  have  haft  ham  for  Øje,  da 
han  skrev  i  1841:  Vor  Tid  fordrer,  om  ikke  høj  saa  dog 
højrøstet  Pathos,  om  ikke  Spekulation  saa  dog  Resultat, 
om  ikke  Sandhed  saa  dog  Overbevisning,  om  ikke  Ærlig- 
hed saa  dog  Forsikringer  derom,  om  ikke  Følelse  saa  dog 

Vidlløftigheder  den  belræffende.  Den  udpræger  derfor  og- 
saa  en  ganske  ny  Art  af  privilegerede  Ansigter.  Den  til- 
lader ikke,  at  Munden  trodsigt  lukker  sig,  eller  at  Over- 
læben bæver  i  Kaadhed,  den  fordrer,  at  Munden  skal  staa 
aaben :  thi  hvorledes  kunde  man  vel  tænke  sig  en  sand  og 
ægte  F'ædrelandsven  uden  talende,  et  dybsindigt,  tænk- 
somt dogmatisk  Ansigt  uden  med  en  Mund,  der  var  i  Stand 
til  at  sluge  hele  Verden,  hvorledes  kunde  man  forestille 
sig  en  Virtuos  paa  det  levende  Ords  Overflødighedshorn 
uden  med  opspilet  Mund?« 

Men  hvor  rammende  denne  Karakteristik  end  er  i 
mange  Maader,  hvor  aabent  et  Blik  for  Skyggesiderne  ved 
en  vis  Slags  Politik  den  end  viser,  saa  var  der  dog  ikke 
.desto  mindre  den  Gang  en  politisk  Opgave,  som  denne 
skarpsindige  Tænker  intet  Blik  havde  for.  Det  var  netop 
denne  Opgave,  Orla  Lehmann  tog  op  som  sin  og  egentlig 
løste  med  lykkelig  Haand  I  Februarhæftet  1832  af  »Maa- 
nedsskrift  for  Literatur«  lod  han  indrykke  en  lille  Afhand- 
ling om  Fdg.  25.  Maj  1831.  Han  udvikler  heri,  at  det  er 
»unægteligt,  at  der  hos  os  findes  en  forunderlig  Mangel  paa 
den  befrugtende  Varme,  den  fyrige  Begejstring,  som  ene 
formaar  at  føde  store  Tanker  og  store  Kræfter  —  en  Mangel 
paa  levende,  kraftig  Interesse  for  vore  egne  dyrebareste 
Anliggender,  som  vi  ikke  kan  betragte  som  et  lykkeligt 
Varsel«.  Denne  »Lunkenhed  og  Ligegyldighed  for  det,  der 
dybest  griber  ind  i  vor  Statstilværelse«,  genfinder  han 
navnlig  ogsaa  i  sin  egen  Tid,  om  hvilken  det  dog  ellers 
»er  blevet  til  et  staaende  Mundheld,  at  dens  Retning  er 
politisk  .  »Hvad  vi  savner,  er  aldeles  uafhængigt  af  en- 
hver Regeringsform,  nemlig  den  store  Regulator  i  enhver 
Statsmaskine:  den  offentlige  Mening«.  »Selv  den  fuldkom- 
neste Folkerepræsentation  er  jo  ikke  andet  end  det  Brænd- 

punkt,  hvori  den  offentlige  Mening  ligesom  personlig- 
gøres for  med  retslig  Virkning  at  udtale  Nationens  Villie«. 
»Men  i  den  offentlige  Menings  Natur  ligger  det  at  tænke 
højt  —  er  den  stum,  da  varsler  det  enten  Storm  eller 
Vindstille,  begge  lige  farlige  for  Statsskibets  heldige  Fart  \ 

Med  genial  Sikkerhed  har  her  den  unge  22aarige  Mand 
grebet  den  Opgave,  som  Tiden  stillede  hans  Samtids  Dan- 
mark: at  faa  skabt  en  offentlig  Mening  —  en  af  Rege- 
ringen uafhængig  offentlig  Mening,  for  hvis  Dom,  poli- 
tisk set.  Alt  og  Alle  og  da  ogsaa  Myndighederne  maatte 
bøje  sig. 

Ovenfor  er  det  sagt,  at  det  var  Politik,  der  trængtes 
til  —  og  for  Købmandsstanden  og  dens  Repræsentation: 
Grosserer-Societetets  Komite  gjaldt  dette  ligesaa  fuldt  som 
for  hele  det  øvrige  Samfund  herhjemme.  Men  Politik  og 
Politik  er  jo  ikke  to  Ting.  men  hundrede  Ting.  Med  den 
ensidige  Partipolitik,  der  synes  at  skulle  blive  den  her- 
skende i  vor  Tid,  har  en  Købmandskorporation  som  saa- 
dan  intet  at  skaffe.  Dagen  og  Vejen  er  for  Erhvervsorga- 
nisationerne ikke  Politik,  og  skulde  de  endelig  have  en 
politisk  Hældning,  maatte  det  vel  nærmest  være  i  Retning 
af  den  til  enhver  Tid  herskende  Regering,  som  de  i  Virke- 
ligheden nødig  maa  lægge  sig  ud  med,  forinden  de  kan 
være  vis  paa  at  faa  den  st\Ttet  i  en  Fart.  Til  enhver  Tid 
kan  og  bør  de  derimod  være  med  til  i  hvert  enkelt  Spørgs- 
maal,  hvori  de  har  en  Interesse,  at  skabe  den  offentlige 
Mening,  for  hvilken  endogsaa  tilsidst  en  Rigsdag  bøjer  sig 
(skønt  parlamentariske  Forsamlinger  i  de  senere  Aar  har 
vist  sig  langt  mindre  paavirkelige  af  store  aandelige  Strøm- 
ninger i  Folket,  end  tidligere  Enevoldsregeringer  mangen 
god  Gang  har  været).  Og  i  Trediverne  var  det  just  det. 
hvorpaa  det  stod:   at   faa   skabt   en    ny  Magt  ,ved  Siden   af 

Regeringen,  overfor  Regeringen,  en  Magt,  der  tilsidst,  om 
Regeringen  ikke  vilde  bøje  sig,  kunde  blive  ouer  den. 
Ingen  saa  det  klarere  og  hastigere  end  netop  Komiteens 
ledende  Mænd  —  og  medens  der  derfor  i  den  følgende 
Tid  fra  den  akademiske  Verden  kunde  stilles  et  Person- 
kontingent af  Mænd  som  Orla  Lehmann  (skønt  yngst  bør 
han  nævnes  først),  David,  I.  F.  Schouw  og  H.  N.  Clausen 
til  at  gaa  i  Spidsen  for  Løsningen  af  den  Opgave,  der  nu 
stilledes  af  Tidens  Krav,  saa  kunde  Komiteen  for  sit  Ved- 
kommende møde  op  med  Mænd  af  ikke  mindre  politisk 
Modenhed  saasom  L.  A'^.  Hvidt,  P.  C.  Kniidtzon  og  A^  J. 
Meinert. 

Sluttelig  bør  det  endnu  tilføjes,  at  selv  om  Orla  Leh- 
mann ingenlunde  begyndte  med  at  have  noget  fast  poli- 
tisk Maal,  end  ikke  en  stor  ledende  Idé,  saa  var  der  dog 
for  saa  vidt  god  Politik  i  det  »Røre«,  det  Friheds-Røre, 
han  fremfor  nogen  i  den  følgende  Tid  skabte.  Nemlig 
den  Politik:  overhovedet  al  faa  rejst  Opposition  mod  Re- 
geringen. Til  S3^vende  og  sidst  er  al  Politiks  Urtype:  for 
og  imod  den  til  enhver  Tid  siddende  Regering.  Englæn- 
derne med  deres  sunde,  politiske  Sans  har  i  Aarhundreder 
vidst  dette:  overfor  dem,  som  enten  i  Kraft  af  Ret  og  Lov 
eller  blot  af  tilfældige  Magtforhold  sidder  inde  med  Lande- 
styrel,  bør  der  altid  som  Modvægt  staa  en  aarvaagen  Op- 
position, der  øver  Kritik  og  Kontrol.  Regeringspartiet  og 
Oppositionspartiet  —  andre  Partier  behøves  egentlig  ikke, 
og  det  er  Tegn  paa  den  politiske  Kunsts  Forfald,  naar  nu 
Pai4amenterne,   selv  det  britiske,  splittes  i   Klassepartier. 

Ogsaa  dette  saa  Orla  Lehmann  tidligere  og  klarere  end 
nogen  herhjemme.  F'ørst  med  ham  kom  der  Salt  i  vort 
offentlige  Livs  Suppe  —  ovenikøbet  attisk  Sall. 


om  paavist.  var  de  spæde  Frihedsspirer,  der  pip- 
pede  frem    i    den   danske  Bladliteralur   i  Begyn- 
delsen af  Trediverne,   fremlokkede   af  den     Sol- 
straale«,  som  den  kongelige  Naades  Sol  nedsendte  hin  11. 
Februar  1831,  da  Tilsagnet  om  Stændernes  Indførelse  blev 
offentliggjort.      Kun    tvende   Mænd,    nemlig    Tscherning   og 
Dauid,  var  forud  klare  paa.  at  der  ogsaa  herhjemme  burde 
ske  politiske  Omdannelser  i  Retning  af  en  Konstitution,  og 
ene   disse   to    lurede   for   saa   vidt    paa    Lejligheden.     Men 
ligesom  disse  Synspunkter  havde  dannet  sig  hos  dem  begge 
længe  forinden   1830,  saa  at  Juli-Revolutionen  og  de  deraf 
fremkaldte  Frihedsrørelser  for  saa  vidt  ikke  kom  til  at  spille 
nogen  afgørende  Rolle  for  dem,  saaledes  gik  disse  Begiven- 
heder ogsaa    ret   sporløst   hen   over  de  unge  Akademikeres 
Hoveder.    Selv  de  mest  opvakte  iblandt  dem,  saaledes  det 
ovenfor  omtalte  »Tolvma  udslag  s  stak  for  dybt  i  det  æsthe- 
liske    og   var  for  vant    til    at    betragte    det,   der  skete  ude  i 
den  store  Verden,  som  et  Skuespil,  de  skulde  betragte  som 
Tilskuere,  men  ikke  deltage  i  som  Aktører,   til  at  foretage 
sig   noget   andet   og  mere   end   at  føje  et  nyt  Sværmeri  til 
deres  øvrige:  Sværmeriet  for  Friheden!  Endog  for  den  lidt 
ældre  Orla  Lehmann  gjaldt  jo  dette.    Det  var  som  sagt  forst, 
da  det  kongelige  Løfte  om  Stænderforfatningens  Indførelse 
rykkede   Frihedsproblemel   ind    i    den  hjemlige  Synskreds, 

at  det  som  en  Aabenbarelse  gik  op  for  den  akademiske 
Ungdoms  Bevidsthed,  at  der  ikke  længer  var  Tale  om  et 
F'antasifoster,  men  at  P'rihedssagen  var  et  tiaandgribeligt 
Maal,  en  Frugt,  som  vel  hang  højt,  men  som  det  ogsaa 
vel  var  muligt  at  naa  og  plukke. 

Helt  anderledes  maatte  Juli-Revolutionen  virke  paa  de 
Mænd,  som  hint  Aar  sad  i  Grosserer-Societetets  Komite. 
Det  var  ikke  drømmende  Ynglinge,  men  gamle  eller  mid- 
aldrende, forlængst  modne  Mænd,  som  i  hvert  Fald  var 
fuldt  fortrolige  med  Betydningen  af  den  økonomiske  Fri- 
hed. Paa  Erhvervsomraadet  havde  de  herskende  Theorier 
allerede  i  Tyverne  været  liberale,  og  som  vi  har  set,  laa 
Ordet  »Handelsfrihed«  Komiteen  mundret  paa  Læben  hver 
Gang,  den  overhovedet  skulde  udtale  sig  om  »Tidens  Krav«. 
Men  hertil  kom,  at  de  tvende  Mænd,  som  var  de  ledende 
indenfor  Komiteen,  nemlig  L.  N.  Hvidt,  der  var  53  Aar,  og 
Fr.  Tutein,  der  endog  var  73  Aar,  i  deres  Ungdoms  Dage 
havde  indsuget  det  store  Revolutions-Aarhundredes  Ideer 
og  personlig  oplevet,  hvorledes  disse  havde  befrugtet  Lan- 
dets Lovgivning.  Ganske  naturligt  stod  Halvfemserne  i  det 
svundne  Sekel  for  Hvidt  og  Tutein  som  den  gyldne  Tid, 
Oplysningens  og  Borgerfrihedens  Tid,  og  den  derpaa  føl- 
gende Periode  fra  1807  til  1830  som  en  lang  skummel 
Vinternat,  hvori  de  havde  maattet  lade  deres  liberale  Sym- 
pathier  gaa  i  Hi.  Paa  dem  har  det  derfor  sikkert  nok  vir- 
ket som  et  Dagningens  Frembrud,  da  Efterretningerne  om 
Juli-Revolutionen  og  den  deraf  skabte  Frihedsrejsning  rundt 
omkring  i  Landene  indløb  hertil.  Atter  blev  Signalet  givet 
fra  la  belle  France  —  og  denne  Gang  foretoges  ovenikøbet 
Gennembrudet  paa  saa  sindig  og  maadeholden  Vis,  at  man 
virkelig  havde  Lov  til  at  tro,  det  nu  var  en  lutret  og  der- 
for ogsaa  holdbar  F'rihed,   der  omsider  havde  sejret.     Na- 

turligt  nok  maatte  derfor  det  skete  opmuntre  og  frigøre 
dem  —  ikke  ildne  dem  til  at  gaa  i  Stormgang  mod  det 
bestaaende,  men  vel  til  at  tage  trøstig  fat  med  friske 
Kræfter  paa  det  Reformarbejde,  det  var  deres  Hverv  at 
søge  gennemført.  De  var  gamle  nok  til  at  vide,  at  der  er 
langt  frem  fra  Daggry,  til  Solen  staar  paa  sin  Middags- 
højde; men  Morgenrøden  varslede  dog  atter  Dag  i  Dan- 
mark —  og  følgelig  var  det  i  hvert  Fald  Tid  at  gøre  sig 
rede  til  Dagens  Gerning. 

Den  ydre  Foranledning  til  med  nyvakt  Energi  at  tage 
fat  paa  Løsningen  af  de  Tidens  Spørgsmaal,  som  trods  tid- 
ligere Anstrengelser  endnu  laa  uløst  hen  fra  Tyverne,  blev 
netop  givet  i  de  sidste  Maaneder  af  1830. 

Som  allerede  tidligere  fortalt,  havde  Komiteen  med  stør- 
ste Ærbødighed  i  Marts  s.  A.  bragt  sit  halvfemte  Aar  gamle 
Andragende  til  Kongen  (af  31.  Oktober  1825)  i  Collegiernes 
Erindring.  Til  Trods  for  Kongens  Løfte  om  gunstig  Over- 
vejelse var  man  stadig  uden  Svar  —  kun  havde  man  un- 
derhaanden  hørt  en  lille  Fugl  synge  om,  at  Cancelliet 
skulde  have  ladet  Magistraten  vide,  at  det  i  hvert  Fald 
ikke  vilde  gaa  ind  paa  at  paalægge  fremmede  Handelsrej- 
sende nogen  Afgift.  Hen  paa  Forsommeren  erfarede  man 
endelig,  at  de  høje  Collegier  havde  tilkendegivet  Magistra- 
ten ,  at  de  overhovedet  ikke  paa  noget  Punkt  mente  at 
kunne  imødekomme  Komiteens  Andragende. 

»Man  fortæller  om  Till  Uglspil,  at  han  blev  sendt  i 
Byen  af  sin  Madmor  for  at  hente  for  4  Skilling  Eddike. 
Han  blev  borte  i  henimod  3  Aar.  Mod  det  3die  Aars 
Slutning  kom  han  styrtende  ind  ad  Døren,  tabte  Flasken, 
saa  den  gik  itu,  spildte  derved  Eddiken  og  raabte:  Det 
Hastværk  har  Fanden  skabt«.  Man  kommer  uvilkaarlig  til 
at  tænke   paa   denne  gamle   Historie,    naar   man    hører,   at 

et  af  de  Punkter  i  nævnte  Andragende,  som  var  bleven  be- 
handlet i  Collegierne,  nemlig  Spørgsmaalet  om  en  Afgift 
for  Handelsrejsende,  havde  været  under  Overvejelse  i  disse 
siden  —  1822,  altsaa  i  samfulde  8  Aar!  Det  nævnte  Aar, 
1822,  havde  Stadens  32  Mænd  foreslaaet,  at  fremmede  Rej- 
sende, som  opholdt  sig  her  i  Byen  over  1  Maaned  i  Han- 
delsforretninger, skulde  betale  Næringsskat  og  bære  andre 
borgerlige  Byrder.  Grosserer-Societetets  Komite  havde  ikke 
alene  overfor  Magistraten  sluttet  sig  hertil,  men  desuden  i 
sin  ovenfor  omtalte  Henvendelse  til  Regeringen  under  30. 
December  s.  A.  taget  Ordet  for,  at  Anordningen  af  23.  April 
1817  skulde  ændres  derhen,  at  ingen  udenrigsk  Købmand 
maatte  foretage  noget  Køb  eller  Salg  her  i  Riget  i  sit  eget 
Navn,  men  kun  ved  Hjælp  af  en  dertil  antagen  handelsbe- 
rettiget  Borger,  et  Forslag,  som  blev  gentaget  i  Adressen 
til  Kongen  af  1825.  Men  3  Aar  forinden,  nemlig  den 
8.  November  1822,  havde  Commerce-Collegiet  paa  den  For- 
anledning, som  de  32  Mænds  og  Komiteens  Ønske  havde 
givet,  udkastet  den  Tanke  overfor  Magistraten,  at  fremmede 
Handelsrejsende  ved  deres  Ankomst  her  til  Landet  skulde 
løse  en  Koncession  til  at  drive  Handel  og  herfor  betale 
en  vis  Afgift  —  den  20.  Juni  1823  henstillede  den  dette 
Forslag  til  det  danske  Cancellis  Overvejelse.  Collegiet 
brevvekslede  derefter  med  Cancelliet  om  Sagen  i  Løbet 
af  Aaret  1824  —  Commerce-Collegiet  fandt  i  hvert  Fald 
den  af  Magistraten  foreslaaede  Afgift  uforholdsmæssig  høj, 
»ligesom  det  turde  blive  vanskeligt  at  kontrollere  Ved- 
kommende, der  skulde  erlægge  denne  Afgift«.  Cancelliet 
stillede  sig  derimod  helt  vrangvilligt  til  Sagen  \  som  derpaa 
gik  tilbage  til  Magistraten.     Overfor  denne  fastholdt  imid- 


'  Skrivelse  til  G.  T.  14.  December  1824. 

lertid  de  32  Mænd  Afgiftens  Berettigelse  og  foreslog,  at  der 
skulde  svares  en  vis  Afgift  pr.  Maaned,  saaledes  at  den 
samlede  Afgiftssum  for  et  helt  Aar  derefter  vilde  blive 
250  Rdl.  hojere,  end  hvad  der  var  Maksimum  for  en  han- 
delsberettiget  Borgers  Xæringsskat.  Magistraten  opfattede 
dette  F'orslag  derhen,  at  Meningen  med  en  saa  høj  Afgift 
aabenbart  maatte  være  den  (hvad  der  jo  egentlig  ogsaa  var 
Komiteens  oprindelige  Standpunkt)  at  holde  de  Fremmede 
borte  og  tvinge  de  paagældende  fremmede  Handelshuse  til 
at  vælge  deres  Kommissionærer  blandt  Landets  egne  Børn. 
Destoværre  forsvandt  imidlertid  dette  Synspunkt  senere 
fuldstændig  af  Overvejelserne. 

Da  Sagen  derefter  paany  af  Magistraten  under  7.  Marts 
1825  indsendtes  til  General-Toldkamret,  begyndte  dette 
efterhaanden  at  vænne  sig  til  Tanken  om  en  Afgifts 
Nødvendighed,  men  Cancelliet  strittede  fremdeles  bestemt 
iniod^  Imidlertid  indkom  jo  Komiteens  Andragende  af 
31.  Oktober  1825,  hvorved  —  bl.  a.  —  dette  Spørgsmaal 
tilligemed  Spørgsmaalet  om  Grosserernes  Handelsberetti- 
gelse  paany  gennem  Kongens  Henvisning  af  Aktstykket  til 
Collegiernes  Prøvelse  kom  under  disses  Behandling.  For 
Cancelliets  Vedkommende  strakte  denne  sig  gennem  1826 
— 28.  Udslaget  gjorde  endelig  Præsidenten,  Stemann,  som 
efter  den  aarelange  Votering  af  CoUegiets  Medlemmer  en- 
delig den  15.  Januar  1828  afgav  sit  Slutningsvotum.  Han 
maatte  paa  det  bestemteste  fraraade  at  paalægge  de  F'rem- 
mede,  som  opholdt  sig  i  Handelsanliggender  her  i  Riget, 
nogensomhelst  ny  Afgift.  Som  Amtmand  for  Sorø  Amt 
havde  han  allerede  i  December  1823  afgivet  en  Erklæring 
herom,  som  han  endnu  kunde  henholde  sig  til.  Han 
havde   heri   opl3'st,    at  efter  hans    Erfaring  fik   man  bedre 

»  Svarskrivelse  til  G.  T.  af  26.  .Marts  1825. 

Køb  paa  fremmede  Produkter,  naar  disse  af  Ejerne  bragtes 
til  Afsætningsstedet  og  der  falbødes,  end  naar  Køberne 
maatte  tage  dem  fra  Sælgerne  paa  disses  Hjemsted.  Lige- 
ledes solgtes  efter  hans  Mening  Landets  Produkter  fordel- 
agtigere, naar  Køberne  indfandt  sig  for  at  tilforhandle  sig 
dem,  end  naar  de  for  egen  Regning  eksporteredes  for  at 
afhændes  i  fremmed  Land. 

Det  endte  herefter  med,  at  Cancelliet  bestemt  fraraadede 
Afgiften. 

Med  Hensyn  til  de  andre  Punkter  i  Komiteens  An- 
dragende fandt  der,  som  alt  nævnt,  samtidig  i  de  sidste 
Aar  af  Tyverne  en  langsommelig  Drøftelse  Sted  i  Cancel- 
liet. Ørsted  udtalte  herunder  for  sit  Vedkommende,  at 
det  var  en  Fejltagelse  af  Grossererne,  naar  de  tilskrev  de  i 
den  nyere  Tid  foretagne  Forandringer  i  Handelslovgivnin- 
gen den  svækkede  Tilstand,  hvori  Handelen  befandt  sig. 
Denne  skyldtes  nemlig  aabenbart  1)  de  ydre  Konjunkturer, 
2)  Mængden  af  Grosserere  og  3)  Svagheden  af  de  Midler, 
der  raadedes  over  til  at  drive  en  virkelig  Storhandel,  og 
herpaa  vilde  der  næppe  kunne  raades  Bod  ved  at  give 
Grossererne  Lejlighed  til  en  Afsætning,  der  dog  tilkom 
Detailhandlerne.  Men  disse  burde  da  paa  den  anden  Side 
ogsaa  tvinges  til  at  tage  deres  Varer  fra  Grossererne. 

Stemanns  Slutningsvotum  i  1828  gik  ud  paa,  at  der 
ikke  var  nogen  overvejende  Grund,  der  talte  for  at  give 
Grossererne  den  Rettighed  til  Udsalg  i  mindre  Partier,  som 
Fdg.  4.  August  1742  §  11  havde  indrømmet  dem,  men  som 
ved  Anordningen  af  23.  April  1817  var  bleven  indskrænket. 
Naar  der  under  Sagens  Behandling  var  fremkommet  det 
Ændringsforslag,  at  Grossererne  skulde  kunne  faa  Ret  til 
at  indtræde  i  et  hvilketsomhelst  Handelslaug  uden  at  have 
opfyldt    de   Betingelser,    som    Detailhandlerne    var    under- 

kastet  for  at  indlemmes  i  Lauget,  saa  kunde  han  heller 
ikke  billige  denne  Udvej.  Ligesaa  lidt  kunde  han  tiltræde 
den  Formening,  at  de  Detailhandlere,  der  havde  erhvervet 
den  i  PI.  af  1.  Oktober  1810  omhandlede  Ret,  skulde  er- 
lægge forhøjet  Afgift  til  Statskassen,  da  han  overhovedet 
ikke  mente,  at  slige  Bevillinger  skulde  vanskeliggøres. 
Ørsted  var  i  Modsætning  til  Stemann  villig  til  at  indrøm- 
me Grossererne  deres  Begæring  om  Ret  til  Detailhandel, 
men  tilføjede,  at  han  frafaldt  dette,  hvis  Flertallet  af  Col- 
legiet  holdt  paa,  at  det  burde  have  sit  Forblivende  ved 
Anordningen  af  23.  April  1817.  Da  nu  Flertallet  stod  paa 
Stemanns  Side,  endte  det  hele  med,  at  Cancelliet  gik  helt 
imod  Grosserer-Societetets  Komite. 

Herom  modtog,  som  alt  ovenfor  berettet,  Komiteen  Med- 
delelse gennem  Magistraten  i  Forsommeren  1830  under 
den  noget  afsnubbede  Form,  »at  Cancelliet  for  Tiden  ikke 
finder  Anledning  til  at  indlade  sig  paa  det  nævnte  An- 
dragende.« 

Det  var  lige  to  Maaneder  før  Juli-Revolutionen,  at  den 
danske  Collegie-Styrelse  mente  saaledes  at  kunne  feje  den 
kjøbenhavnske  Handelsstand  til  Side.  Tidspunktet  var 
aabenbart  ikke  gunstig  valgt  —  men  herom  havde  selv- 
følgelig de  høje  Cancelli-Herrer  ikke    deri  fjerneste  Anelse! 

Komiteen  gav  Grossererne  Underretning  om  Svaret  paa 
en  Generalforsamling  den  26.  Januar  1831  og  3'trede  sam- 
tidig sin  levende  Utilfredshed  med  dette  Resultat.  Det  gav 
stærk  Genklang  i  Forsamlingen.  Man  mærker  straks,  at 
Stemningen  var  bleven  frejdigere  og  fordringsfuldere  — 
den  ny  Tids  Aand  var  kommen  over  Grossererne:  man 
var  ikke  længer  paa  nogen  Maade  til  Sinds  at  taale  denne 
overlegne  Affærdigelse,  hvis  uhøflige  Korthed  ovenikøbet 
stod  i  saa  skærende  en  Modsætning  til  den  cancellilangsom- 

melige  Behandling,  der  var  gaaet  forud.  Der  maatte  alt- 
saa  gøres  noget  —  der  maatte  foretages  en  Aktion,  som 
kunde  klodse,  Collegiernes  gnavne  Uvilje  og  sejge  Mod- 
stand maatte  brydes.  Og  hvad  fandt  man  saa  paa  —  ja 
ogsaa  dette  er  saare  betegnende  for  Tiden:  man  var  straks 
klar  over,  at  skulde  der  foretages  en  Haupt-  und  Staats- 
action  mod  Embedsmandsvældet,  ja  saa  maatte  man  natur- 
ligvis —  gaa  til  Kongen! 

Det  besluttedes  altsaa  at  udarbejde  en  n\^  Adresse  i 
Lighed  med  den  foregaaende  og  at  indgive  den  til  Kongen 
ved  en  Deputation.  Til  at  udarbejde  det  n3'e  Udkast  ned- 
sattes et  Udvalg,  bestående  af  3  af  Komiteens  Medlemmer 
(Fiedler,  Duntzfelt  og  Zinn)  og  3  af  Generalforsamlingen 
valgte  Medlemmer  (P.  C.  Knudsen,  Rønnenkamp  og  A.  N. 
Hansen).  Da  Udvalget  havde  endt  sit  Arbejde,  blev  det 
forelagt  Komiteen,  som  vedtog  det  i  dets  endelige  Form 
den  13.  Juli  1831    og  udfærdigede  det  under  samme  Dato. 

I  denne  anden  Adresse  til  Kongen  liedder  det  efter  en  Henvis- 
ning til  det  al'slaaende  Svar  paa  Komiteens  Adresse  af  31.  Oktober 
1825:  »Med  den  F'ritnodighed,  som  Deres  Majestæt  bestandig  hylder, 
og  som  især,  hvor  det  gælder  et  saa  vigtigt  Anliggende,  uden  Tvivl  hos 
os  bør  ventes,  tager  vi  ikke  i  Betænkning  at  erklære,  at  det  vist  er  den 
højeste  Tid,  at  Foranstaltninger  træffes  til  at  ophjælpe  Kjøbenhavns  saa 
meget  aftagende  Handel;  thi  ikke  alene  Krigen  og  dens  ødelæggende 
Følger  har  forvoldt  saa  dybe  Saar  i  den  Velstand,  som  fordum  herskede 
hos  Handelsstanden  —  ogsaa  den  mere  eller  mindre  passive  Stilling, 
som  Konjunkturerne  i  de  siden  Freden  henrundne  Aar  har  paanødet 
tiere  af  vore  Handelshuse,  har  meget  bidraget  til  at  formindske  Kræf- 
terne til  nyttige  og  for  Staten  indbringende  Handelsforetagender,  og  under 
fortsat  uforandrede  Forhold  bør  det  saaledes  ikke  uden  Grund  befrygtes, 
at  selv  en  mulig  indtrællende  heldigere  Handelskonjunktur  for  Danmark 
ikke,  eller  kun  i  ringe  Grad,  vil  kunne  udnyttes  af  dem,  som  ifølge  deres 
Stilling  og  Kundskaber  dertil  synes  at  have  nærmest  Adgang«.  Særlig 
var  det  gaaet  ud  over  Kjøbenhavn,  »det  maatte  være  paafaldende  for 
enhver,  at  medens  andre  Stæder,  navnlig  Hamborg,  har  genvundet 
en    blomstrende   og   berigende,   aarlig    tiltagende  Handel,  har  Kjøben- 

havn,  til  Trods  for  sin  heldige  Beliggenhed,  fortræffelige  Havn  og  flere 
andre  Fordele,  maattet  se  sin  Handel  aarlig  formindskes,  saa  at  den 
kun  indtager  en  aldeles  underordnet  Plads  blandt  Europas  Handels- 
stæder«.  Det  fortjente  derfor  den  alvorligste  Opmærksomhed  at  ud- 
finde Midlerne  til  en  Bedring  heri.  Man  androg  da  om,  at  Kongen 
vilde  nedsætte  en  dertil  beskikket  Kommission  til  at  undersøge  Han- 
delens Tilstand  for  derefter  at  fastslaa  Midlerne  til  dens  Genoplivelse, 
og  at  det  maatte  paalægges  denne  Kommission  med  Hensyn  til  Be- 
dømmelsen af  de  eventuelle  Forslag  ogsaa  at  indhente  praktiske 
Mænds  Erfaring  og  Mening. 

Begge  Dele  var  nødvendige:  man  maatte  saavel  have  Mænd,  der 
havde  klart  Overblik  over  samtlige  Næringsvejes  indbyrdes  Forhold 
og  et  omfattende  Kendskab  til  Landets  Lovgivning,  som  Mænd  med 
praktisk  Erfaring  og  F'ortrolighed  med  de  gældende  Lovbestemmelsers 
Virkninger  i  det  enkelte. 

Overfor  denne  Kommission  vilde  da  Komiteen  forbinde  sig  til 
nærmere  at  udvikle  og  dokumentere  sit  Syn  paa  Sagen. 

Som  Punkter  for  Kommissionens  Behandling  pegede  man  paa: 

1)  Muligheden  af  at  »befri  Kjøbenhavns  Handel  for  Laiigstuang, 
subsidiært  genindføre  den  alt  noksom  omtalte  §  11  i  Fdg.  4.  August 
1742;  2)  Pligt  for  fremmede  Handelsagenter  til,  som  i  Preussen,  mod 
en  vis  Afgift  at  løse  en  Bevilling:  3)  aarlig  Revision  af  Transittold- 
tarifen  og  en  yderligere  Nedsættelse  af  Skibsafgifterne.  4)  Mulig- 
heden af  Auktionsgebyrernes  Nedsættelse ^  5^  Ophævelsen  af  det 
Karantænegebyr,  der  affordredes  en  Kaptajn,  som  efter  at  have  ankret 
op  paa  Reden  ønskede  at  gaa  i  Land^.  —  Endvidere  beklagede  man 
sig  ())  over,  at  Brandassurance-Kompagniet,  der  ved  sin  Oktroj  af  4. 
April  1798  havde  faaet  Monopol  paa  Forsikring  af  alle  Slags  Løsøre, 
opkrævede  V«  pCt.  (mod  Vs  pCt.  i  udenlandske  Selskaber)  af  de  Varer, 
som   henlaa  i  Pakhuse,   selv  om    disse   bestod   af  Mur-  og  Bindings- 


^  >I  vor  fordums  saa  levende  Handelsperiode«  havde  den  offentlige  Auktion 
over  Købmandsgods  været  det  Middel,  hvortil  man  fornemmelig  havde  tyet,  men  nu 
umuliggjordes  det  saa  at  sige  ved  de  altfor  hoje  (lebyrer.  som  Sportelreglementet  af 
22.  Marts  1814  havde  indfort.  Herefter  lob  Afgifterne  ved  en  Auktion  ofte  op  til 
6— 8  pCt.,  medens  i  Hamborg,  Amsterdam  og  London,  hvor  .\uktioner  i  det  store 
var  meget  hyppige.  Afgiften  til  det  Offentlige  kun  var  V«  pCt. 

-  Dette,  som  var  2  Udi.  pr.  Mand  af  Besætningen,  var  ikke  alene  uheldigt  for 
Hovedstadens  Provianteringsforretning,  men  det  viste  sig  desuden  ofte,  at  naar 
Skipperen  var  kommen  i  Land  og  derigennem  havde  faaet  Lejlighed  til  at  gøre  sig 
bekendt  med  Markedets  Tilstand  1  Ostersøen.  foretrak  han  at  omsætte  Ladningen  i 
Kjøbenhavii.  Herfra  virkede  imidlertid  det  nævnte  Gebyr  ligefrem  afskrækkende, 
ja,  mangen  Kaptajn  sejlede  uden  videre  bort,  saa  snart  han  hørte,  at  han  skulde 
betale  saa  meget. 

værk   -    og   førte  7)  et  hvast  Angreb  paa   et  andet  Monopol ,    nemlig 
det  Asiatiske  Kompagnis. 

Hovedsagelig  rettede  man  dog  sit  Skyts  mod  Øresiindstolden  som 
rent  ødelæggende  for  Kjøbenhavns  Transithandel.  Sundtolden,  hvis 
traktatmæssige  Grundstørrelse  var  1  pCt.  af  Værdien,  var  bleven  sat 
paa  en  Tid,  da  alle  Priser  var  langt  højere  end  nu  (1831).  Told- 
satserne var  nemlig  bleven  udregnede  straks  efter  Freden  i  1814  og 
bleven  ansatte  i  Rigsbankpenge  Navneværdi.  Kfterhaanden  som 
Rigsbanksedlerne  var  stegne  i  Kurs.  var  derfor  Sundtolden  bleven  en 
mere  og  mere  besværlig  Byrde.  Paa  liere  af  de  Artikler,  som  for- 
nemmelig kunde  transitere  over  Kjøbenhavn,  løb  den  endogsaa  op 
til  7  pCt.  af  Varens  Værdi  efter  de  da  gældende  Priser.  Disse  7  pCt., 
som  ikke  ved  Genudførsel  fra  Sundet  erstattedes,  paahvilede  derimod 
ifølge  Forholdenes  Natur  ikke  Varerne,  naar  de  tilførtes  fra  Ham- 
borg —  og  derfor  var  endog  den  Provinshandel,  der  syntes  natur- 
ligt at  tilhøre  Kjøbenhavn,  for  ikke  at  tale  om  Handelen  paa  Norge 
og  den  Del  af  Sverige,  som  ligger  nord  for  Sundet,  for  en  betydelig 
Del  gaaet  over  til  Elbstaden.  Man  foreslog  derfor  (som  det  alt  fandt 
Sted  med  Hensyn  til  Raasukker)  en  Udførselspræmie  for  de  ved 
Sundtolden  stærkest  betyngede  Artikler,  naar  de  fra  Oplagene  i  Kjø- 
benhavn udførtes  til  Østersøhavnene  —  samt  for  de  Varer,  der  ud- 
førtes til  Steder  nord  for  Sundet  efter  at  være  komne  sydfra  og 
altsaa  uden  at  have  erlagt  Sundtold,  en  Ekstraafgift,  svarende  til 
denne  Told. 

Det    kan    straks    lier    indskydes,    at   Asiatisk    Kompagni 

først  opløstes  1843  ved  Oktrojens  Udløb  —  Handelen  blev 

dog  frigivet  i  1839. 


I  denne  nye  Henvendelse  til  Majestæten  skal  man  først 
og  fremmest  lægge  Mærke  til  Tonen  (»som  gør  Musiken«). 
Den  er  anslaaet  med  en  Bestemthed,  som  i  ingen  tidligere 
Henvendelse  har  noget  Sidestykke  —  man  sammenligne 
saaledés  blot  hermed  den  hyperærbødige  Skrivelse  til 
Rentekami^et  i  Januar  1829  (jfr.  Side  413  f.).  Nu  nøjes  man 
ikke  længer  med  at  henstille  dette  eller  hint  til  Majestætens 
vise  Overvejelse,  men  gør  ham  uden  videre  opmærksom 
paa,   at   det    »vist   er   den  højeste  Tid«,  at  der  gøiTs  noget, 

og  noget  virksomt,  for  at  oplijælpe  Kjøbenhavns  Handel. 
Og  efter  at  have  ligesom  revet  Kongen  Krigen  1801 — 14,  der 
dog  nu  var  en  saare  gammel  Historie,  i  Næsen,  maner  man 
ham,  at  selv  om  der  ogsaa  skulde  komme  en  stor  Bedring 
af  Handelskonjunkturerne  udefra,  saa  bliver  det  vist  for 
silde,  hvis  der  nu  ikke  tages  alvorligt  og  grundigt  fat.  Man 
kræver  endelig  sine  Sager  behandlet  for  et  nyt  Forum:  en 
Kommission,  hvori  praktiske  Købmænd  faar  Sæde,  og  som 
forøvrigt  sammensættes  af  Embedsmænd  fra  alle  3  Colle- 
gier,  med  hvilke  man  staar  i  Forbindelse  (Cancelliel,  Com- 
merce-Collegiet  og  Direktionen  for  Statsgælden),  —  for  at  der 
ikke  længer  skulde  gives  disse  Departementer  Lejlighed  til 
den  indbyrdes  Brevvekslings  rædselsfulde  Omsvøb. 

Endelig  udkaster  man  et  formeligt  Program  for  denne 
Kommissions  Arbejde  —  og  derigennem  samtidig  et  Pro- 
gram for  Komiteens  eget  Samfundsarbejde  til  Handelens 
Fremme  og  Opkomst  i  den  nærmeste  Tid:  en  Beform  af 
Næringsvæsenet  —  Beskatning  af  fremmede  Handelsrejsende 
—  en  Toldreform  —  Nedsættelse  eller  Ophævelse  af  Skibs- 
afgifterne —  og  endelig  last  not  least:  Transithandelens  Gen- 
opliuelse  ved  Foranstaltninger,  der  afbød  Øresundstoldens 
skadelige  Indflydelse  paa  Kjøbenhavns  Eksportomsætning. 

Det  er  da  dette  Program,  som  det  i  Løbet  af  det  næste 
Tiaar  l^'kkes  Komiteen  at  gennemføre  Punkt  for  Punkt. 


en  af  Grosserer-Societetets  Komite  i  Sommeren 
1831  indgivne  Adresse  til  Kongen  blev  af  denne 
naadig  modtaget  og  henvist  til  Commerce-Colle- 
giets  Behandling.  Paa  det  derom  givne  Vink  foreslog  Col- 
legiet  Nedsættelsen  af  en  blandet  Kommission,  hvilket  blev 
bifaldet  ved  kgl.  Res.  21.  September  1831,  hvorpaa  Kom- 
missoriet udfærdigedes  under  5.  Oktober  s.  A.  Cancelliet  ud- 
pegede for  sit  Vedkommende  Konferensraad  Ørsted  og  den 
Deputerede  H.  G.  Bentzen,  Commerce-CoUegiet  den  Depu- 
terede Ernst  Kirstein  og  den  Kommitterede  Etatsraad  Peter 
Thonning;  endelig  indtraadte  fra  den  kgl.  Direktion  for 
Statsgælden  Konferensraad  N.  A.  Holten,  Chef  for  Bureauet 
for  de  udenlandske  Betalinger,  samt  Etatsraad  V.  F.  John- 
sen, Medlem  af  Statsgældsdirektionen. 

For  saa  vidt  var  alting  godt  og  vel,  men  den  nedsatte 
Kommission,  henholdsvis  de  tre  Collegier,  af  hvis  Embeds- 
mænd den  var  sammensat,  undlod  fuldstændig  »at  ind- 
hente praktiske  Mænds  Erfaringer  og  Formeninger«  eller 
med  andre  Ord  »at  tilkalde  nogle  Grosserere  til  at  tage 
Sæde  i  Kommissionen  for  paa  denne  Maade  at  erhverve 
yderligere  Oplysninger«  —  hvad  der  dog  var  stillet  i  Ud- 
sigt ved  Commerce-Collegiets  Indstillinger  om  denne  Sag. 
I  Løbet  af  det  første  Aar  fik  den  kun  naaet  at  udarbejde 
et  Forslag  til  en  Forordning  om  Nedsættelse   af  Auktions- 

gebyrerne  ved  Salg  af  Handelsvarer  —  en  af  de  mindre 
Sager,  som  Komiteen  i  sin  Adresse  havde  peget  paa  Øn- 
skeligheden af.  Forordningen  udkom  under  27.  Juli  1832 
»for  at  fremme  Omsætningen«  og  nedsatte  Gebyrerne  til 
en  degressiv  Skala  fra  2  til  V«  pCt.  Ogsaa  paa  et  Par 
andre,  mindre  vigtige  Punkter  .sørgede  Kommissionen  i 
1832  —  33  for  at  skaffe  nogle  af  de  ønskede  Lettelser,  saaledes 
med  Hensyn  til  Karantænegebyrerne  og  billige  Brandforsik- 
rings-Præmier for  Pakhusvarer:  den  bevægede  Brandassu- 
rance-Kompagniet til  at  nedsætte  Præmien  fra  Vs  til  Ys  pCt. 
Men  bortset  fra  denne  efter  Omstændighederne  ret  be- 
grænsede Imødekommen,  og  til  Trods  for,  at  -Øresunds- 
tolden  var  bleven  henvist  til  en  særlig  Kommission,  og 
Stoffet  altsaa  dog  derved  var  blevet  saa  meget  mindre,  be- 
handlede man  de  egentlige  Hovedspørgsmaal  med  saa  stor 
Sindighed,  for  ikke  at  sige  Sendrægtighed,  at  Kongen  efter 
2  Aars  Forløb  (24.  September  1833]  gav  Commerce-CoUe- 
giet  Befaling  til  at  indberette,  hvor  vidt  Kommissionen 
havde  »fremmet  sine  Forhandlinger,  samt  om  Forestillinger 
desangaaende  snart  kunde  ventes  at  vorde  nedlagt«.  Syn- 
derligt Indtryk  gjorde  delte  ikke  paa  Kommissionen,  den 
fortsatte  sit  Luntetrav ;  i  Stedet  for  Sammenkomster,  hvor 
man  mundtlig  kunde  have  drøftet  Sagerne,  lod  man  hver 
enkelt  af  disse  cirkulere  mellem  Medlemmerne  til  skriftlig 
Votering,  ganske  ligesom  det  var  Forretningsgangen  inden- 
for selve  CoUegierne. 

F'orholdsvis  kort  efter  den  kongelige  Maning,  nemlig 
under  21.  Oktober  1833,  afgav  dog  Ørsted  sit  Votum.  Dette 
gik  ud  paa ,  at  naar  Grossererne  ønskede  atter  at  faa  de 
i  Commerce-Forordningen  af  1742  §  11  bestemte  Mindste- 
maal,  saa  synes  Retfærdighed  og  Billighed  at  tale  for  denne 
Restituering    af    en    Grænse,    som     fordum    havde    skillet 

mellem  de  to  Slags  Handel.  At  gaa  helt  ned  fra  50  Rdl. 
til  20  Rdl.  var  han  dog  noget  betænkelig  ved:  han  havde 
undersøgt  Priserne  paa  et  stort  Antal  Varer  og  maatte 
derefter  formene,  at  32  Rdl.  var  et  passende  Mindstemaal. 
Naar  det  var  bleven  forebragt  Kommissionen,  at  Grossererne 
ønskede  Tilladelse  til  at  indtræde  i  Handelslaugene,  maatte 
han  dog  holde  for,  at  det  vistnok  vilde  være  ret  sjældent, 
at  »en  ganske  reel  Groshandler  skulde  ønske  at  faa  Til- 
ladelse til  at  nedsætte  sig  som  Urtekræmmer  eller  lig- 
nende«. Men  endelig  —  hvad  der  var  det  vigtigste  — 
foreslog  han,  at  Kommissionen  dog  nu  skulde  skride  til  at 
faa  tilkaldt  nogle  Grosserere  og  i  saa  Henseende  henvende 
sig  til  Komiteen. 

Som  Følge  af  det'  sendrægtige  Tempo,  hvori  man  ar- 
bejdede, skete  dette  dog  først  under  10.  Maj  1834,  altsaa 
tre  Fjerdingaar  efter. 

Den  23.  Maj  udpegede  da  Komiteen  for  sit  Vedkommende 
W.  Duntzfelt  og  W.  Fiedler  til  at  indtræde  som  Medlemmer 
af  Kommissionen.  Imidlertid  var  den  15.  Maj  1834  Loven 
om  den  endelige  Ordning  af  Stænderne  bleven  udsendt. 
Da  det  var  trukket  saa  længe  ud  med  Forberedelserne 
og  Overvejelserne,  var  man  tilsidst  i  de  liberale  Hoved- 
stadskredse begyndt  at  blive  ængstelig  for,  at  det  hele 
skulde  ende  som  Rhinen  i  Sandet.  Nu  saa  man  dog,  at  det 
blev  til  noget,  og  selv  om  man  var  meget  skuffet,  saavel  ved- 
blivende over  at  Kongeriget  havde  faaet  2  Stænderforsamlinger 
i  Stedet  for  1,  som  over  at  Forhandlingerne  ikke  skulde 
offentliggøres,  saa  var  man  dog  paa  den  anden  Side  for- 
nøjet med,  at  Institutionen  havde  et  efter  Omstændighederne 
mere  demokratisk  Tilsnit  end  det  preussiske  Mønster,  og 
i  hvert  Fald  indsaa  man,  at  man  var  naaet  til  et  Vende- 
punkt i  det  offentlige  Liv,   og  at  der  var  banet  Fremtiden 

en  helt  ny  Vej.  Dette  skabte  uvilkaarlig  en  frejdigere  og 
tillidsfuldere  Stemning  i  den  .fremmelige  og  oplyste  Del  af 
Befolkningen  —  og  da  selvfølgelig  ogsaa  i  Handelsstanden. 

Da  man  nu  i  denne  var  bleven  ked  af  at  vente  paa  Kom- 
missionens Smøleri,  slog  man  atter  til  Lyd  for  sine  For- 
dringer. Den  første  Stænderforsamling  skulde  først  sam- 
mentræde Oktober  1835,  og  indtil  da  maatte  man  altsaa,  som 
sædvanlig,  henvende  sig  til  Landets  Konge.  Man  beslut- 
tede sig  saa  meget  hellere  hertil,  som  man  havde  nye 
Ting  paa  Hjerte  og  saa  meget  bedre  kunde  benytte  Anled- 
ningen til  at  bringe  sine  tidligere  Forslag  i  Erindring. 

I  den  nye  Forestilling  til  Kongen  af  23.  Juli  1834  gen- 
toges  alle   Punkter    i   Adressen    af  31.  Oktober  1825    og   af 
13.  Juli    1831,    hvortil    henvistes    »for    ej    at    trætte    Deres 
Majestæt   med    ufornøden  Gentagelse«.     Man  ønskede  dog, 
»ej  at  lade  være  ubemærket«: 

1)  Angaaende  en  Genudvidelse  af  Grosserernes  Ret  til  at  sælge 
Varer  i  mindre  Partier  havde  den  nedsatte  Kommission  jo  nylig 
anmodet  Komiteen  om  at  udpege  nogle  af  dens  Medlemmer  til 
at  tage  Del  i  dens  Forhandlinger,  og  deraf  drog  man  den  Slut- 
ning, at  dette  Anliggende  ikke  var  gaaet  i  Forglemmelse; 

2)  ankede  Grossererne  over,  at  Øresunds  Toldkammer  siden  Begyn- 
delsen af  forrige  Aar  havde  fordret  Told  af  danske  Skibe,  som 
sendtes  paa  Fiskeri  i  det  nordlige  Ishav,  hvilke  indtil  da  var 
bleven  behandlet  som  afgiftsfri. 

3)  Man  ønskede  dernæst  Frigivelse  af  Handelen  paa  Grønland  og 
Færøerne,  hvilket  Skridt  upaatvivlelig  vilde  bidrage  til  en  Ud- 
videlse af  den  danske  Handel  i  Almindelighed,  men  ogsaa  til 
disse  Øers  »Uddannelse«. 

4)  Man  ønskede  fremdeles,  at  den  ved  Fdg.  13.  Marts  1812  paabudne 
12V2pCt.'s  Afgift  af  danske  Skibe,  der  solgtes  til  fremmede  Staters 
Borgere,  maatte  blive  ophævet. 

5)  Endelig  androg  Grossererne  om,  at  Transittolden  paa  fremmede 
Sukkere,  som  ved  Fdg.  19.  Februar  s.  A.  var  bleven  forhøjet,  igen 
maatte  blive  nedsat. 

Dette    sidste    var    dog    ikke    bogstavelig    at    lorstaa.      Da    nemlig 
Transittolden   at   Sukkere,   som    i   Fdg.  af  28.  Maj  1825  var  bestemt 

til  1  pCt.,  ved  Fdg.  af  19.  Februar  KS.'U  var  fastsat  til  10  Sk.  r.  S. 
pr.  100  Pd.  af  brune  og  16  Sk.  r.  S.  pr.  100  Fd.  af  hvide  Sukkere,  og 
dette  omtrent  udgjorde  1  pCt.  af  disse  Varers  Middelpris,  kunde  Tolden 
ikke  i  og  for  sig  siges  ved  den  sidstnævnte  Forordning  at  være  bleven 
forhøjet.  Men  man  vilde  derved  henpege  paa  den  ved  Fl.  24.  Marts 
s.  A.  ophævede  (iflg.  Res.  7.  Maj  1823  lilstaaede)  Udførselspræmie  af 
16  Sk.  pr.  100  Fd.  af  Sukkere  fra  fremmede  Steder,  som  fra  Transit- 
oplag i  Kjøbenhavn  udførtes  til  fremmede  Steder.  Ved  denne  sidste 
Forholdsregel  Vilde  nemlig  efter  Komiteens  Opfattelse  Stadens  Kom- 
missionshandel  med  fremmede  Sukkere  blive  tilintetgjort.  Som  det 
vil  mindes,  var  nemlig  hin  Eksportpræmie  en  Erstatning  for  den  høje 
Øresundstold,  som  denne  Vareartikel  bar,  og  uden  denne  Kompensa- 
tion vilde  det  ikke  længer  ret  vel  være  muligt  for  Kjøbenhavn  at  kon- 
kurrere med  Hamborg,  ligesom  det  ogsaa  vilde  være  skadeligt  for 
Afsætningen  af  de  dansk-vestindiske  Sukkere  fra  Kjøbenhavn  til  Ud- 
landet, da  de  fremmede  Købere  naturligvis  med  deres  Ordrer  søgte 
hen  til  det  Marked,  hvor  de  kunde  finde  de  bedst  assorterede  Forraad. 

Den  nævnte  Plakat  af  24.  Marts  1834  var  det  sidste  Led 
i  den  store  Refoi^m,  hvorved  den  vestindiske  Handel  blev 
givet  fri. 

Den  12.  November  1832  havde  Jacob  Holm  henledt  Ko- 
miteens Opmærksomhed  paa,  at  General-Toldkamret  var 
i  Færd  med  til  Kongen  at  indgive  en  Indstilling  om  en 
Forandring  ved  den  vestindiske  Næring  paa  St.  Croix  i 
Henseende  til  Handelens  Frigivelse  o:  fuldstændig  Udfør- 
selsfrihed  for  Dansk  Vestindiens  Vedkommende  —  og  han 
tilraadede  ivrigt,  at  Komiteen  skulde  andrage  om,  at  en 
saadan  eventuel  Beslutnings  Ikraftsættelse  i  det  mindste 
blev  udskudt  et  Aar,  efter  at  den  kgl.  Resolution  herom 
eventuelt  var  offentliggjort. 

Jacob  Holm  havde  faaet  den  rigtige  Fært,  og  naar  Spo- 
rene forfulgtes,  førte  de  til  Generalmajor  u.  Scholten,  Vest- 
indiens Generalguvernør,  som  var  kommen  til  Stede  her  i 
Byen  for  at  støtte  et  fra  indflydelsesrige  Plantere  paa  St. 
Croix  indgivet  Andragende  om  et  Systemskifte  for  den  vest- 
indiske   Handels  Vedkommende.     Forholdene   derovre  var 

vedblivende  slette:  Planterne  kunde  ikke  komme  ad  af  den 
Gæld.  de  efterhaanden  havde  viklet  sig  ind  i,  men  var 
tværtimod  bleven  mere  og  mere  økonomisk  afhængige  af 
de  kjøbenhavnske  Sukkergrosserere.  Der  er  grundet  An- 
ledning til  at  tro.  at  en  af  Hovedaarsagerne  til  Plantage- 
ejernes slette  økonomiske  Kaar  var  det  flotte  Liv,  de  efter- 
haanden var  bleven  vant  til  at  føre  —  i  skarp  Modsætning 
til  vore  hjemlige  Erhvervsdrivende  havde  de  ikke  i  Ty- 
verne lært  som  disse  at  sætte  Tæring  efter  Næring.  Nu 
foresvævede  der  dem  noget  om,  at  naar  blot  de  fik  Han- 
delsfrihed  —  hvilket  Slagord  den  Gang  allerede  var  blevet 
Fane  og  Løsen  over  hele  Verden,  saa  vilde  ganske  af  sig 
selv  alt  blive  godt.  1  hvert  Fald  vilde  man  jo  ojensN^nlig 
blive  fri  for  det  økonomiske  Aag,  som  Kjøbenhavns  Mo- 
nopol af  Planterne  ansaas  for  —  i  Stedet  for  at  skulle 
sende  deres  Sukker  som  Afdrag  og  Renter  af  deres  Gæld 
til  de  kjøbenhavnske  Handlende  kunde  de  sælge  det  til 
andre  Handlende  paa  andre  Steder  og  putte  Pengene  i 
deres  egen  Lomme.  Man  kunde  næppe  fortænke  de  kjø- 
benhavnske Grosserere  i.  at  denne  Udsigt  ikke  forekom 
dem  særdeles  lystelig.  Som  vi  tidligere  har  set,  var  Ko- 
miteen fuldkommen  klar  over,  at  den  Handelsfrihed«,  som 
ogsaa  vor  hjemlige  Grossererstand  hyldede,  just  i  Kraft 
heraf  med  Føje  kunde  paaberaabes  til  Brug  for  Frigivelsen 
af  den  vestindiske  Handel,  men  som  det  vil  erindres  af 
det  foregaaende.  havde  Komiteen  tidligere  hævdet,  at  under 
de  slette  Forhold,  hvorunder  den  kjøbenhavnske  Handel 
virkede,  havde  dens  hidtidige  Monopolstilling  været  saa  at 
sige  dens  eneste  Støtte,  og  man  havde  nu  en  Gang  ind- 
rettet sig  paa  dennes  fortsatte  Gyldighed  som  en  historisk 
fastslaaet  Kendsgerning.  Man  blev  derfor  overordentlig  op- 
skræmmet  af  det  Vink,   Jacob  Holm  gav,  navnlig  da  man 

nurtig  skaffede  sig  at  vide,  at  hans  Anbringende  havde 
sin  Rigtighed:  de  vestindiske  Planteres  Henvendelse  havde 
fundet  viihgt  Øre  hos  Regeringen.  Denne  var  nemhg  mis- 
l'ornøjet  med,  at  Statens  (3verskud  af  de  vestindiske  Øer 
var  begyndt  at  gaa  stærkt  tilbage:  medens  del  i  Tiaaret 
1820—29  havde  været  gennemsnitlig  313,000  Rbdl.,  var  det 
i  Aaret  1830  gaaet  ned  til  295,000,  1831  videre  til  107,000 
—  og  i  1832  forvandledes  det  endog  til  et  Underskud  paa 
14,000  Rbdl.  Man  havde  derfor  ogsaa  vel  vogtet  sig  for 
at  indhente  nogen  tjenstlig  Erklæring  fra  Komiteen,  hvis 
Standpunkt  til  Sagen  jo  forud  var  kendt  —  man  ønskede 
ikke  at  hindres  i  at  fuldbyrde  det  besluttede  Systemskifte. 
Nu  indsendte  imidlertid  Komiteen  under  29.  November 
1832  et  langt  Indsigelsesbrev  til  Commerce-Collegiet : 

Man  liavde  underhaanden  erfaret,  at  der  var  Planer  oppe  om  at 
give  de  dansk-vestindiske  Øer  Udførselsfrihed  for  deres  Produkter,  og 
skyldte  da  at  gøre  opmærksom  paa,  at  dette  vilde  faa  en  højst  skadelig 
Indflydelse  paa  Hovedstadens  allerede  saa  stærkt  indskrænkede  Skibs- 
fart, navnlig  da  hvis  Foranstaltningen  iværksattes  pludselig  og  uden 
tilbørlig  Forberedelse  —  særlig  vilde  det  komme  til  at  gaa  ud  over 
de  mange  Skibsredere,  der  i  dette  Efteraar  allerede  havde  udsendt 
deres  Skibe  til  St.  Croix  og  truflet  deres  Dispositioner  under  de  be- 
staaende  Forudsætninger. 

Komiteen  maatte  derfor  beklage,  at  den  hidtil  havde  »savnet  al 
Anledning  til  at  ytre  sig  om  et  Anliggende,  der  ikke  kan  andel  end 
have  en  væ^sentlig  hidflydelse  paa  Kjøbenhavns  Handel«,  og  den  kunde 
derfor  ikke  »tilbageholde  det  Ønske,  at  ingen  Beslutning  maatte  vorde 
tagen,  uden  at  Komiteen,  hvis  I^ligt  det  er  at  tale  den  kjøbenhavnske 
Handelsstands  Sag,  er  bleven  bekendt  med  og  har  kunnet  ytre  sig 
om  de  enkelte  Dele  af  denne  P'oranstaltning«.  Sagens  Vigtighed  maatte 
tjene  til  Undskyldning  for  denne  Frimodighed,  med  hvilken  man  nu 
uden  at  være  spurgt  foretog  denne  Henvendelse  og  altsaa  paa  For- 
haand  ytrede  sin  Mening  om  det  alt  udarbejdede  Lovudkast.  Komi- 
teen kendte  kun  dette  gennem  enkelte  af  sine  Medlemmer,  som  man 
for  rum  Tid  siden  havde  vist  den  Tillid  al  konturere  med,  og 
havde  »saaledes  egentlig  ingen  Mening  at  ytre  om  samme  i  det  hele, 
men    den    havde   dog  Grund   til    at    antage,   al   det    væsentligt   gik   ud 

paa,  al  det  skal  være  tilladt  i  fremmede  Skibe  og  til  fremmede  Stæder 
uden  Indskrænkning  og  blot  med  en  noget  større  Udførselstold  at 
udføre  Produkter  fra  Øen  St.  Croix,  og  at  ikkun  Udførslen  til  Moder- 
landet skulde  være  indskrænket  til  danske  Skibe«.  »Om  og  hvorvidt 
nu  en  saadan  Forandring  i  det  hidtil  gældende  System  vilde  kunne 
afhjælpe  eller  dog  lindre  den  paa  bemeldte  0  herskende  Nød,  og  om 
og  hvorvidt  de  Fordele,  som  derved  mulig  vilde  opstaa  for  samme, 
vilde  kunne  opveje  det  deraf  flydende  Tab  for  den  danske  Skibsfart, 
er  Spørgsmaal,  over  hvilke  Komiteen  -  som  forøvrigt  ikke  kan  andet 
end  ønske  saa  stor  Handelsfrihed  som  mulig  —  ej  finder  sig  opfordret 
til  her  at  ytre  sin  Anskuelse.  Men  hvad  den  paa  det  bestemteste  i 
alle  Handelsindretninger  maa  erklære  sig  imod,  er  en  pludselig  og 
uforberedt  Overgang  fra  et  System  til  det  aldeles  modsatte,  da  en 
saadan  nødvendig   maa   have  en  højst  skadelig  Forvirring  til  Følge«. 

Efter  den  hidtil  gældende  Lovgivning  skulde  alle  Produkter  paa 
St.  Croix  udføres  i  danske  Skibe  og  for  Størstedelen  til  Kjøbenhavn, 
og  ikkun  det  Kva.ntum  var  derfra  undtaget,  der  udfordredes  til  Be- 
taling af  de  til  Øen  indførte  Plantagefornødenheder.  »Lad  nu  end 
dette  være  et  kunstigt  S^^stem,  saa  er  det  dog  et  System,  der  er  bygget 
paa  Regeringsbeslutninger,  og  man  kan  vistnok  ikke  lægge  den  danske 
Handlende  til  Last,  at  han  i  Tillid  til  disses  Rigtighed  og  stolende 
paa  deres  Uforanderlighed  har  gjort  sig  mange  og  kostbare  Indret- 
ninger, hvilke  han  ikke  uden  store  Opofrelser  kan  give  en  anden 
Retning.  Delte  Offer  vil  og  maa  han  imidlertid  bringe,  naar  ikkun 
en  passende  Tid  dertil  levnes  ham,  og  det  vil  derfor  vistnok  ikke 
kunne  anses  for  ubilligt,  naar  han  forlanger,  at  en  saa  indgribende 
Forholdsregel  først  sættes  i  Værk  nogle  Aar  efter,  at  Lovbestemmelsen 
derom  er  bragt  til  offentlig  Kundskab«.  Sligt  var  »Himlen  være  lovet 
ikke  uden  Eksempel  i  den  danske  Lovhistorie«,  hvorom  henvises  til 
Lovgivningen  om  Slavehandelen,  altsaa  netop  »et  vestindisk  Anliggende«. 

Specielt  vilde  det  være  aldeles  urimeligt,  om  en  ny  Bestemmelse 
skulde  kunne  faa  Indflydelse  paa  de  Skibe,  der  allerede  var  udsendt 
til  St.  Croix  i  Efteraaret  1832.  Disses  Drægtighed  udgjorde  tilsammen 
2,450  Kml. :  de  var  som  sædvanlig  bleven  udsendt  fra  Midten  af 
September  til  Slutningen  af  November,  medens  Afskibningerne  fra 
St.  Croix  den  Gang  plejede  at  finde  Sted  fra  April  til  Slutningen 
af  Juli. 

Da  nu  altsaa  Sagen  alligevel  var  bleven  røbet,  og  Ko- 
miteen derved  havde  faaet  Lejlighed  til  at  gøre  sin  Ind- 
sigelse, fandt  Regeringen  det  klogest  at  føje  Komiteen,  og 
under  11.  December  fremsendte  derfor  Commerce-Collegiet 

Lovudkastet  og  udbad  sig  Komiteens  Betænkning.  Man  var 
imidlertid  fast  bestemt  paa,  at  Komiteen  ikke  skulde  have 
Lov  til  at  sylte  Sagen  —  allerede  den  3.  Januar  1833  ryk- 
kede man  for  Svar.  Dette  blev  derfor  ogsaa  afgivet  faa 
Dage  efter,  nemlig  den   10.  Januar: 

»Med  laknemiiielig  Eikendelse  af  den  Komiteen  derved  udviste 
Opmærlcsonihed  tiar  vi  modtaget  det  liøje  Collegiums  særdeles  ærede 
Sl<rivelse  af  11.  December  C  A.  tillige  med  det  deri  fremsendte  For- 
slag til  Anordning  for  St.  Croix«.  »Thi  om  det  end  muligen  ej  kunde 
være  af  Betydenhed,  hvad  Komiteen  udenfor  det,  den  allerede  i  sin 
ærbødige  Skrivelse  af  29.  November  1.  A.  har  tilladt  sig  at  bemærke, 
videre  kan  sige  om  denne  Genstand,  og  endskønt  Sagen  allerede  synes 
at  være  kommen  saa  vidt,  at  Komiteen  næppe  tør  .vente,  at  dens 
Ytringer  vil  kunne  have  nogen  væsentlig  Indllydelse  paa  samme,  saa 
indser  den  dog,  at  det  upaatvivlelig  vilde  have  vakt  Utilfredshed  hos 
den  Del  af  den  danske  Handelsstand,  hvis  Repræsentant  den  har  den 
Ære  at  være,  om  den  ej  havde  søgt  at  forskaffe  sig  Lejlighed  til  at 
ytre  sine  Tanker  om  et  Anliggende,  der  har  en  saa  væsentlig  Ind- 
flydelse paa  denne«.  Forslaget  var,  udviklede  Komiteen  videre,  jo 
fremkaldt  af  Ejendomsbesidderne  paa  St.  Croix  —  kunde  da  disses 
Nød  herved  afhjælpes?  Heri  var  ogsaa  den  danske  Handelsstand 
levende  interesseret,  da  den  havde  saa  store  Kapitaler  anbragt  derude, 
men  den  maatte  sige,  at  don  ikke  kunde  anse  Aarsagerne  til  den  paa 
Øen  herskende  Nød  at  ligge  i  dens  Handelsforhold  til  Moderlandet. 

Om  de  enkelte  Punkter  ytrede  man  for  det  første,  at  man  ikke 
ret  saa,  at  der  ved  den  foreslaaede  Reform  af  Skibsafgifterne  var 
naaet  noget  væsentligt  —  naar  der  i  denne  Sammenhæng  (for  første 
Gang  i  dansk  Lovgivning)  taltes  om  »Ton«,  saa  var  denne  Benæv- 
nelse for  Skibsmaal  jo  forskellig  i  Frankrig,  England  og  Amerika, 
og  som  Følge  deraf  maatte  der  sættes  et  bestemt  Forhold  mellem 
Ton  og  Kommercelæst,  nemlig  2  Tons  —  1  Kml.  For  det  andet  var 
det  naturligt,  at  Øernes  Befolkning,  der  kun  j)roducerede  Sukker  og 
Rom,  fik  billig  Lejlighed  til  at  forskaffe  sig  Malerialier  og  Redskaber 
toldfrit,  i  hvilken  Anledning  man  indskyder  følgende  pudsige  Digres- 
sion:  »Det  er  ubegribeligt,  hvorledes  det  engelske  Parlament  har 
kunnet  tabe  delte  Synspunkt  af  Sigte,  da  det  i  1825  vilde  indføre  et 
friere  Handelssystem  paa  de  engelsk-vestindiske  Øer  og  af  Omsorg 
for  Canadas  Interesser  bestemte  en  saadan  Forhøjelse  af  Tolden  paa 
de  Fornødenheder,  der  til  disse  Øer  indføres  fra  de  nordamerikanske 
Stater,   fremfor   dem,    der    indføres   fra    Canada,    at   det    kunde  betale 

sig  at  føre  Produkterne  fra  New  York  til  Canada  og  derfra  til  Ja- 
maica«. For  det  tredie:  den  store  Principforandring  traadte  først  for 
Alvor  frem  ved  Fastsættelsen  af  Udførselsafgifterne,  og  dette  kunde 
ikke  andet  end  faa  en  væsentlig  Indflydelse  paa  Kjøbenhavns  Handel, 
»og  da  denne  allerede  i  de  sidste  25  Aar  er  gaaet  betydeligt  tilbage 
i  Sammenligning  med  de  fleste  andre  danske  Købstæders  Handel  — 
især  efter  at  Udførslen  af  Landets  Produkter,  den  betydeligste  Handels- 
gren, der  er  bleven  tilbage  for  Danmark,  og  af  hvilken  nu  næsten 
alle  de  øvrige  er  afhængige,  hvilken  Udførsel,  medens  Norge  var  for- 
enet   med    Fædrelandet,   næsten   aldeles   var  Hovedstaden    forbeholdt, 

nu   er   fordelt   paa   alle  Rigets  Søstæder bør   man  vistnok  nøje 

tage  et  Skridt  under  Overvejelse,  der  kan  have  manges  Ødelæggelse 
til  Følge,  førend  man  dertil  bestemmer  sig.« 

Hidtil  havde  det  kun  været  tilladt  at  udføre  Sukker  fra  St.  Croix 
til  fremmede  Slæder  for  et  saa' stort  Beløb,  som  man  dertil  i  samme 
Aar  indførte  Plantagefornødenheder  for,  og  dette  gjaldt  endda  kun 
fra  Fdg.  29.  Maj  1823,  indtil  hvilken  Tid  ikkun  det  halve  Beløb  af 
indførte  Plantagefornødenheder  kunde  i  Sukker  udføres  til  fremmede 
Stæder.  Øens  hele  øvrige  Sukkerproduktion  var  bestemt  til  at  ud- 
føres i  danske  Skibe  til  Kjøbenhavn  med  ganske  enkelte  Undtagelser. 
»Var  nu  Spørgsmaalet  om  fra  nyt  af  at  etablere  et  Handelsforhold 
mellem  Moderlandet  og  Kolonierne,  da  vilde  Komiteen  ingenlunde 
lilraade  et  saa  kunstigt  og  med  Tidens  Aand  saa  lidet  stemmende 
System,  men  dette  System  har  med  saare  ringe  Modifikationer  været 
gældende,  saa  længe  Foreningen  mellem  Moderlandet  og  Kolonierne 
har  fundet  Sted,  og  har  saaledes  indflettet  sig  i  alle  Moderlandets 
vigtigste  Handelsforhold,  at  dette  ej  pludselig  og  paa  een  Gang  lader 
sig  forandre,  uden  at  der  derved  gøres  Brud  paa  manges  lovligt  er- 
hvervede Rettigheder.« 

Nu  foresloges  uindskrænket  Udførsel  af  alle  Øens  Produkter  til 
alle  fremmede  Stæder  i  alle  Nationers  Skibe,  dog  saaledes,  at  de 
Produkter,  der  enten  udførtes  i  hvilkesomhelst  Skibe  til  fremmede 
Stæder  eller  i  fremmede  Skibe  til  danske  Stæder,  ved  Udførslen  skulde 
erlægge  noget  større  Afgift.  Dette  var  mere  vidtgaaende  end  den 
sidste  Koloniallovgivning  i  England,  som  indskrænkede  Udførslen  at 
Piodukter  fra  Kolonierne  til  Moderlandet  li!  britiske  Skibe,  »lige- 
som det  heller  ikke  tør  lades  ubemærket,  at  Kjøbenhavn  efter  dette 
System  maa  dele  den  vestindiske  Handel  med  alle  fremmede 
Slæder« ;  dog  i  saa  Henseende  fandt  der  nogen  Beskyttelse  Sled  for- 
medelst den  højere  Udførselstold,  men  desuden  maalte  Kjøbenhavn 
finde  sig  i  at  blive  stillet  paa  lige  Fod  med  alle  danske  Byer. 

Komiteen  erkendte,  at  man  maatte  skride  frem  med  Tiden,  og 
al   del   hidtil   gældende  Kolonialsyslem    ikke   mere  svarede  til  Tidens 

Fordringer,  »men  den  kjøbenhavnske  Handelsstand  ved,  al  den  Be- 
redvillighed, hvormed  den  ofte  tilforn  i  de  mest  kritiske  Øjeblikke 
har  ilet  Regeringen  til  Hjælp,  har  erhvervet  den  Ret  til  at  vente,  at 
Hans  Majestæt  vil,  førend  han  i  sin  Visdom  lager  en  Beslutning  i 
et  Anliggende,  der  ligger  dens  Interesser  saa  nær,  paa  det  nøjeste 
overveje,  om  de  Fordele,  som  ved  den  tilsigtede  Forandring  kan  op- 
naas  for  St.  (^roix,  er  i  Stand  til  at  opveje  de  Tab,  som  derved  vil 
opstaa  ej  alene  for  Kjøbenhavns  Handlende,  men  ogsaa  for  de  mange 
andre  af  Hovedstadens  Indvaanere,  som  er  hos  disse,  og  hvis  Til- 
værelse saa  godt  som  er  afhængig  af  dem  —  og  den  gør  under  alle 
Omstændigheder  Hegning  paa,  at  Hans  Majestæt,  om  han  i  sin  Vis- 
dom skulde  finde  sig  foranlediget  til  at  tage  en  for  dem  skadelig 
Beslutning,  vil  paa  anden  Maade  erstatte  dem  det  Tab,  som  derved 
lides,  i  hvilken  Henseende  Komiteen  tør  forbeholde  sig  at  fremkomme 
med  sine  allerærbødigste  Forslag.« 

Man  androg  derfor  om,  al  i  hvert  P'ald  den  nye  Ordning  først 
maatte  træde  i  Kraft  1837. 

Regeringen  havde  imidlertid  taget  sit  Parti  og  skred 
til  den  vestindiske  Handels  Frigørelse  uden  at  tage  det 
mindste  Hensyn  til  Komiteens  Henstillinger.  Ved  Fdg. 
6.  Juni  1833  —  der  i  sin  koi^te  Intimation  blot  henviste  til 
»Tidsomstændighederne«  —  ophævedes  alle  bestaaende  For- 
bud og  Indskrænkninger  med  Hensyn  til  Søfart  og  Handel 
paa  St.  Croix.  Der  tilstedtes  alle  Skibe  uden  Undtagelse, 
udenlandske  eller  fremmede,  fra  indenlandske  eller  frem- 
mede Stæder,  Adgang  til  St.  Croix  og  Ret  til  der  at  udlosse 
og  indtage  Ladning  og  føre  den  til  hvilket  indenlandsk 
eller  fremmed  Sted,  de  ønskede.  De  hidtil  paabudte  Af- 
gifter af  Skibene  ophævedes  med  Undtagelse  af  Ankerpenge. 
Alle  Varer  af  indenlandsk  eller  udenlandsk  Oprindelse  fra 
indenlandsk  eller  udenlandsk  Sted  maatte  indføres  ved 
Toldstederne  i  Christianssted  og  Frederikssted,  Majs  og  de 
fleste  Plantagefornødenheder  endog  toldfrit.  Det  samme 
gjaldt  endvidere  for  alle  Moderlandets  Produkter  og  her 
fortoldede  Varer,  naar  de  indførtes  paa  danske  Skibe, 
løvrigt   sattes  Toldafgiften  til  5  eller  I2V2  pCt.  af  Værdien 

(mod  tidligere  henholdsvis  5—10  og  5 — 15  pCl.),  hvad  der 
for  de  fleste  var  en  betydelig  Nedsættelse.  Ligeledes  maatte 
alle  Varer  uden  Undtagelse  udføres  fra  St.  Croix  saavel  i 
fremmed  som  i  dansk  Skib  —  men  her  gjordes  der  dog 
nogen  Forskel:  saaledes  kunde  Sukker  i  danske  Skibe 
føres  til  Danmark  mod  5  pCt.  (tidligere  772  pCt.),  men  til 
fremmede  Stæder  mod  I2V2  pCt.  (tidligere  IOV2  pCt.),  lige- 
som der  i  alle  Tilfælde  skulde  svares  I2V2  pCt.  af  Sukker, 
der  udførtes  i  fremmede  Skibe. 

I  Samklang  hermed  omordnedes  Toldsatserne  det  føl- 
gende Aar  ved  Fdg.  19.  Februar.  —  medens  den  nys  nævnte 
Forordning  havde  ophævet  Kjøbenhavns  Monopol  med 
Hensyn  til  St.  Croix  Sukker,  ophævedes  det  nu  ogsaa  med 
Hensyn  til  alle  andre  Sukkere,  som  herefter  frit  kunde  ind- 
føres til  alle  Toldsteder  i  Kongeriget.  For  St.  Croix  Suk- 
ker, der  indførtes  i  danske  Skibe,  skulde  der  dog  betales 
en  noget  mindre  Indførselstold  end  for  de  andre  Suk- 
kere. Transittolden  sattes  derimod  ens  for  alle  Sukkere, 
og  da  denne,  som  det  vil  erindres,  hidtil  havde  været  min- 
dre for  fremmede  Sukkere  end  for  St.  Croix  Sukker,  fordi 
dette  sidste  var  fri  for  at  betale  Øresundstold,  laa  der  o«- 
saa  heri  en  Begunstigelse  af  St.  Croix  Sukker.  Ved  den 
alt  ovenfor  omtalte  Plakat  af  24.  Marts  s.  A.  ophævedes 
endelig  den  ved  kgi.  Res.  7.  Maj  1823  bevilgede  Præmie 
for  udført  Raasukker  fra  Kjøbenhavn. 

Skønt  man  ved  at  differentiere  den  vestindiske  Udfør- 
selstold og  den  danske  Indførselstold  søgte  at  fastholde 
Samhandelen  mellem  Moderlandet  og  Kolonierne,  saa  hjalp 
dette  saare  lidet.  Medens  Tilførslen  af  Sukker  fra  St.  Croix 
til  Danmark  og  Hertugdømmerne  hidtil  havde  udgjort  en 
Snes  Millioner  Pund  aarlig,  hvoraf  det  meste  til  Kjøben- 
havn, sank  den  nu  ned  til  9  Millioner  Pund.    Efter  at  St. 

Croix  havde  faaet  Lov  til  at  udl'ore  sit  Sukker  med  alle 
europæiske  Skibe,  og  hvorhen  det  skulde  være,  gik  i  de 
nærmest  følgende  Aar  ca.  13  Millioner  Pund  til  fremmede 
Steder. 

Hvor  meget  Gavn  Planterne  paa  St.  Croix  har  haft  heraf, 
skal  være  usagt,  men  det  visse  var,  at  Kjøbenhavns  Handel 
blev  mægtigt  skadet.  Det  var  fra  denne  Stad,  Dansk  Vest- 
indien hidtil  saa  at  sige  udelukkende  var  bleven  forsynet 
med  Varer,  og  hertil  var  ogsaa  den  ganske  overvejende  Del 
af  St.  Croix's  Sukkerproduktion  gaaet.  Nu  kunde  St.  Croix 
importere  sit  Behov,  hvorfra  det  vilde,  og  solgte  altsaa  knapt 
Vs  af  sit  Sukker  til  den  gamle  P'orbindelse.  Nogen  Transit- 
forretning af  Betydning  med  andet  Sukker  lykkedes  det 
ikke  Kjøbenhavn  at  oparbejde,  og  med  St.  Croix  Sukker 
betalte  den  sig  ikke  mere.  Følgen  var  bl.  a.,  at  Komiteens 
mest  fremragende  Medlem,  L.  N.  Hvidt,  om  hvem  vi  alt 
ovenfor  har  oplyst,  at  han  fremfor  nogen  havde  drevet 
Handel  med  St.  Croix,  maatte  se  sin  Forretning  gaa  saa  stærkt 
tilbage,  at  han  helt  opgav  at  føre  den  videre.  Saa  meget 
hellere  bestemte  han  sig  til  at  modtage  et  Tilbud  fra  Na- 
tionalbankens Repræsentantskab,  hvis  Formand  han  var, 
om  at  overtage  Posten  som  en  af  Bankens  Direktører  (1835). 


Komiteens  ovenfor  gengivne  Erklæring  af  10.  Januar  1833 
til  Commerce-Collegiet  sluttede  med  følgende  bittersøde  Be- 
mærkning: »Skønt  nu  den  kjøbenhavnske  Handelsstand 
savner  en  saa  mægtig  Talsmand,  som  de  vestindiske  Plan- 
tere har«  —  nemlig  Scholten  — ,  »nedlægger  Komiteen  dog 
ved  denne  Lejlighed  sin  Pen  i  den  gladeste  Forventning; 
thi    den    Iver   og  Varme,   Regeringen    ved   denne  Lejlighed 

har  vist  for  at  fremme  og  befordre  liberale  Handelsideer, 
omend  disses  Realisation  fordrer  betydelige  Ofre  fra  andre 
Sider,  levner  ingen  Tvivl  hos  Komiteen  om,  at  de  beskedne 
Ønsker,  den  ved  flere  Lejligheder  har  vovet  at  gøre,  ogsaa 
en  Gang  vil  komme  i  Betragtning.« 

Da  der  sad  en  Kommission  og  arbejdede  paa,  at  disse 
»beskedne  Ønsker«  ogsaa  en  Gang  kunde  »komme  i  Betragt- 
ning«, var  det  ej  heller  ubeskedent  at  nære  Forvisning 
herom.  De  høje  Collegieherrer  havde  jo  ganske  uformodet 
vist  sig  som  overbevisningstro  Tilhængere  af  Handelsfrihe- 
dens  Theori  og  havde  ovenikøbet  vist  stor  Hast  ved  i  det 
nys  omhandlede  Tilfælde  at  føre  disse  Theorier  ud  i  Livet 
—  hvorfor  skulde  de  da  ikke  ogsaa  være  villige  til  nogenledes 
skyndsomt  at  realisere  dem  indadtil  som  Næringsfrihed? 

Komiteen  gav  sig  altsaa  til  fortrøstningsfuldt  og  taal- 
modigt  at  vente  —  den  ventede  halvandet  Aar:  saa  brast, 
som  vi  alt  har  set,  Taalmodigheden,  og  man  indgik  med 
den  nye  Forestilling  til  Kongen  af  23.  Juli  1834. 

Herpaa  sænkede  sig  imidlertid  atter  fem  Fjerdingaars 
Tavshed  over  Sagen  —  paa  Grund  af  den  skriftlige  Votering 
i  Kommissionen  har  aabenbart  Komiteens  Repræsentanter 
i  denne  knapt  nok  haft  fuld  Rede  paa,  hvad  der  egentlig 
foregik  i  denne,  endsige  i  Collegierne,  efter  at  Kommis- 
sionen havde  gjort  sine  Indstillinger.  Men  nu  traadte  den 
1.  Oktober  Østifternes  Stænderforsamling  i  Roskilde  sam- 
men —  og  dermed  havde  man  altsaa  faaet  et  Forum,  hvor 
man  kunde  henvende  sig. 

Man  tøvede  da  heller  intet  Øjeblik.  Allerede  4  Dage 
efter  var  man  paa  Pletten  med  sine  Krav.  • 

aa  eet  vigtigt  Omraade  viste  det  sig,  at  Komiteens 
Gerninger  i  Tyverne  iklve  havde  været  forgæves: 
hvad  man  disse  Aar  havde  saaet,  kom  man  i 
Trediverne  til  at  høste.  Nemlig  med  Hensyn  til  Handels- 
bøgers  Førelse!  Denne  Sag  var  vel  gemt  i  Collegierne,  men 
ikke  glemt  —  den  15.  Marts  1832  tilskrev  Cancelliet  Komi- 
teen og  udbad  sig  dennes  Betænkning  over  et  Udkast  til 
en  Anordning,  hvorved  det  skulde  bestemmes,  hvilke  Bøger 
en  Købmand  var  pligtig  at  føre,  og  hvilket  Stempelpapir 
hertil  skulde  bruges.  I  sit  Svar  under  26.  Juni  s.  A.  hen- 
viste Komiteen  først  til  sine  ovenfor  gengivne  Skrivelser  af 
28.  Oktober  1820  og  23.  August  1821.  Hertil  ønskede  man 
nu  at  føje:  saa  meget  Komiteen  paa  den  ene  Side  følte  sig 
overbevist  om  Gavnligheden  af,  at  Købmandens  Bøger  førtes 
med  den  største  Orden,  og  at  passende  Tvangsmidler  bragtes 
i  Anvendelse  mod  de  Købmænd,  der  ikke  af  egen  Drift 
overholdt  dette,  saa  troede  man  dog  paa  den  anden  Side, 
at  det  ikke  var  mindre  skadeligt,  at  Overholdelsen  deraf 
sikredes  ved  en  Kontrol,  saaledes  som  Cancelliet  havde 
tænkt  paa  at  indføre.  Herved  vilde  Købmanden  blive  udsat 
for,  at  hans  Bøger  gennemsaas  af  Uvedkommende,  eller  med 
andre  Ord:  af  nogle,  som  han  ikke  kunde  ønske  at  med- 
dele eller  give  Underretning  om  sine  Transaktioner  eller 
sit  Mellemværende  med  andre,  en  Tvang,  der  absolut  maatte 

virke  skadeligt  for  den  offentlige  Kredit.  Man  maatte  derfor 
bestemt  fraraade,  at  den  vedkommende  Øvrighed,  som  i 
Cancelliets  Forslag  paatænkt,  skulde  bemyndiges  til  at  skaffe 
sig  Vished  om,  at  Købmændenes  Bøger  var  ordentlig  ført  — 
en  Kundskab,  som  iøvrigt  ikke  lod  sig  erhverve  ved  et  over- 
fladisk Gennemsyn,  hvorimod  Komiteen  antog,  at  enhver 
Købmand  har  tilstrækkelig  Opfordring  til  at  holde  ordent- 
lig Bogføring,  naar  han  ved,  at  hans  Bøger  i  modsat  Fald 
er  uden  Beviskraft,  og  naar  han  i  Tilfælde  af  Fallit  har 
Præsumtion  mod  sig  for  Svig  og  saaledes  udsætter  sig  for 
en  kriminel  Undersøgelse. 

Fra  Cancelliets  Side  var  der  bleven  peget  den  Vanske- 
lighed, som  Gennemførelsen  af  Lovbestemmelser  om  Bog- 
føringspligt  kunde  medføre,  at  der  letteligen  vilde  opstaa 
Spørgsmaal  om,  hvad  der  da  skulde  forstaas  ved  en  rigtig 
Bogføring.  Komiteen  indrømmede  dette:  Det  er  vist  nok 
en  Sandhed,  at  der  gives  Grosserere,  som  i  denne  Hen- 
seende mangler  de  fornødne  Kundskaber,  hvilket  er  en 
højst  naturlig  Følge  af,  at  Anordningen  af  23.  April  1817 
alene  som  Betingelse  for  at  erhverve  Borgerskab  som  saadan 
fordrer,  at  Supplikanten  beviser  at  eje  30  Kommercelæster, 
og  at  der  mod  hans  moralske  Karakter  intet  er  at  erindre, 
hvoraf  følger,  at  dette  Borgerskab  ofte  meddeles  Personer, 
der  enten  i  det  hele  eller  til  Dels  er  blottede  for  de  Kund- 
skaber, som  dog  ved  deres  Fag  er  absolut  nødvendige  (!).« 
Og  med  en  vis  Bitterhed  tilføjede  Komiteen  med  et  Side- 
spark til  Magistraten,  at  den  stadig,  naar  slige  Subjekter 
havde  begæret  dens  Attest,  eller  Magistraten  havde  fordret 
dens  Erklæringer  over  deres  Ansøgninger,  havde  modsat 
sig  deres  Antagelse,  men  dens  Forestillinger  havde  stedse 
været  uden  Virkning,  fordi  man  paaberaabte  sig,  at  den 
nævnte  Anordning  ikke  indeholdt  noget  i  saa  Henseende. 

Komiteen  fandt  det  derfor  nu,  naar  en  Anordning  som 
den  paatænkte  udkom,  betimeligt  og  foi  maalstjenligt  at  be- 
stemme, at  ingen  maatte  faa  Borgerskab  som  Grosserer, 
uden  at  han  ved  Attest  fra  Komiteen  eller  paa  anden  tro- 
værdig Maade  havde  godtgjort  at  være  i  Besiddelse  af  de 
til  en  saadan  Handels  Førelse  fornødne  Kundskaber.  Sam- 
tidig burde  de,  som  for  Tiden  drev  Handel  uden  lil  Bunds 
at  forstaa  Bogføring,  formentlig  erholde  Opfordring  til  enten 
selv  at  erhverve  den  fornødne  Kundskab  heri  eller  lade 
deres  Bøgers  Førelse  udføre  ved  kyndige  Folk. 

Hvad  der  navnlig  syntes  at  have  interesseret  Regeringen 
i  denne  Sag,  var,  at  der  gennem  saadanne  nye  Lovbestem- 
melser kunde  foretages  en  Udvidelse  af  Stempelpapirs  Be- 
nyttelse, hvorved  Statskassen  vilde  faa  forøgede  Indtægter. 
I  den  Anledning  gjorde  Komiteen  gældende,  at  naar  en 
Mand  skulde  føre  alle  de  Bøger,  som  man  havde  propo- 
neret,  vilde  det  blive  en  for  mange  trykkende  Afgift,  om 
der  til  dem  alle  skulde  bruges  Stempelpapir  og  Autorisation, 
og  dette  kunde  da  let  friste  til  at  undlade  denne  saa  nyt- 
tige Forholdsregel.  »Da  Komiteen  er  overbevist  om,  at  det 
Offentlige  ikke  vil  tage  Hensyn  til  en  ubetydelig  Indtægt 
for  at  fremme  saa  vigtige  Anliggender,  tillader  man  sig  at 
foreslaa,  at  der  alene  til  Hovedbogen  skal  bruges  det  i  det 
høje  Collegiums  Skrivelse  nævnte  Stempelpapir,  og  at  der 
blot  til  sammes  Autorisation  skal  erlægges  Betaling,  hvor- 
imod de  øvrige  Bøger  kan  føres  paa  slet  Papir  og  gratis 
autoriseres.« 

Man  saa  endelig  med  Tilfredsstillelse,  at  det  var  Rege- 
ringens Hensigt  at  tillægge  de  autoriserede  Bøger  Beviskraft. 

Komiteens  Henstillinger  blev  i  alt  væsentligt  fulgt  ved 
den  under  1.  Juni  1832  udkomne  Anordning.  Det  blev 
herefter  gjort  til   ufravigelig  Pligt  for  alle  Grosserere.  Inter- 

essenter  i  Handelslaiigenu  og  Provinskøbmænd,  endvidere 
for  Veksellerere,  Apothekere,  Boghandlere,  Handelskommis- 
sionærer og  alle,  hvis  Handel  maatte  sætles  over  Høkere, 
i  det  mindste  at  være  forsynede  med  en  Journal  og  en 
Hovedbog,  der  skulde  være  lovlig  autoriserede,  og  hvori 
det  første  og  det  sidste  Ark  skulde  være  Stempelpapir. 
Stempeltaksten  sattes  dog  forholdsvis  lavt,  nemlig  for  Ho- 
vedbogens Vedkommende  til  4.  Klasse  Nr.  7  (o:  3  Rdl.  48  (^ 
Sølv),  for  de  andre  Bøger  til  4.  Klasse  Nr.  5  (84  Rb/?  Sølv), 
hvilket  var  en  Nedsættelse  fra  den  tidligere  Takst  i  Fdg. 
3.  December  1828  §  5  litr.  i  fo:  8  Rbdl.  Sølv). 

I  Anordningens  §  8  fastsloges  det.  at  ikkun  saadanne 
Handelsbøger,  der  var  indrettede  i  Overensstemmelse  med 
denne  Anordnings  Forskrifter  og  derhos  var  ordentlig  ført, 
skulde  i  Rettergang  nyde  den  rette  Købmandsbøger  iflg. 
D.  L.  o — 14 — 48,  49  og  50  tilkommende  Beviskraft,  saa  at 
den,  der  i  Overensstemmelse  med  samme  søgtes  som  De- 
bitor, skulde,  naar  intet  videre  Bevis  tilvejebragtes  enten 
for  eller  imod  Fordringsrettigheden,  i  Almindelighed  være 
pligtig  til  edelig  at  fralægge  sig  Fordringen  ved  saakaldt 
Benægtelsesed  (D.  L.  1 — 14 — 6). 

I  Modstrid  med  Komiteen  paalagdes  det  Øvrighederne 
ved  alle  forekommende  Lejligheder  at  have  Indseende  med, 
at  de  Handlende  var  forsynede  med  de  befalede  Bøger,  og 
at  disse  var  indrettede  paa  anordnet  Maade.  I  en  Skri- 
velse lU  Cancelliet  af  26.  Juni  1832  androg  Komiteen  der- 
for om,  at  det  maatte  blive  tilkendegivet  Øvrighederne,  at 
denne  Pligt  ikkun  indskrænkede  sig  til  at  paase,  at  der 
ikke  førtes  uautoriserede  Bøger,  men  ikke  strakte  sig  til 
at  efterse,  hvorledes  Bøgerne  var  ført.  Samtidig  ansøgte 
man  om,  at  den  i  Forordningen  fastsatte  Frist  af  3  Maa- 
neder,  inden  hvilke  alle  hidtil  førte,  men  ikke  autoriserede 

Handelsbøger  skulde  være  autoriserede  og  behørig  stemp- 
lede, maatte  blive  forlænget  til  1.  Januar  1833,  hvorved 
det  i  Anordningen  bestemte  Eftersyn  af  Bøgerne,  der  for- 
inden Autorisationen  skulde  finde  Sted,  kunde  undgaas. 

Man  ønskede  med  andre  Ord  at  værge  Købmanden 
imod  at  blive  kigget  i  Kortene  eller  set  paa  Fingrene  af 
Myndighederne. 

Cancelliet  stod  imidlertid  paa  det  Standpunkt,  at  naar 
det  nu  som  Følge  af  Komiteens  Bestræbelser  ved  den  nys 
udkomne  Anordning  af  1.  Juni  s.  A.  var  fastslaaet  at  være 
en  Pligt  for  enhver  Købmand  at  være  forsynet  med  lovlig 
indrettede  Bøger,  saa  var  denne  legale  Tvang  til  forsvarlig 
Bogføring  ingenlunde  noget  n3^t,  Komiteen  havde  fundet 
paa,  men  i  Virkeligheden  en  gammel  Lovregel  —  som  gan- 
ske vist  var  gaaet  i  Glemme  og  derfor  ogsaa  behøvede  at 
indskærpes  paany,  men  hvis  Bestaaen  man  dog  derfor 
ingenlunde  kunde  se  bort  fra.  Cancelliet  svarede  derfor 
Komiteen  under  7.  August  s.  A.,  at  den  fandt  saa  meget 
mindre  Føje  til  at  bevirke  nogen  Forlængelse  af  den  fore- 
skrevne Frist,  som  det  forlængst  burde  være  enhver  Køb- 
mand bekendt,  at  han  ifølge  Beskr.  31.  Januar  1738  skulde 
føre  autoriserede  Bøger,  hvilken  Forskrift  altsaa  nu  aaben- 
bart  var  oversiddet  af  særdeles  mange,  der  følgelig  maatte 
være  glade  til,  at  man  viste  dem  den  Lemfældighed  at  give 
dem  3  Maaneder  til  at  raade  Bod  paa  deres  Forsømmelig- 
hed. Collegiet  kunde  heller  ikke  finde,  at  det  Eftersyn, 
som  skulde  finde  Sted  forinden  Autorisationens  Meddelelse, 
kunde  have  den  af  Komiteen  omforklarede  skadelige  Ind- 
flydelse paa  de  Paagældendes  Kredit,  da  samme  blot  vilde 
angaa  Bøgernes  udvortes  Form,  og  i  alt  Fald  maatte  en- 
hver ved  at  undlade  at  faa  Bøgerne  autoriserede  tilskrive 
sig  selv,   at   de   derved    ikke   erholdt   den   ønskelige  Bevis- 

kraft.  Hvad  endelig  angik  den  Øvrigheden  paalagte  Pligt 
til  ved  forekommende  Lejligheder  at  have  Indseende  med, 
hvorvidt  Lovbudet  blev  behørig  efterlevet,  da  var  dette 
blot  en  Gentagelse  af  Reskr.  3L  Januar  1738,  og  man  be- 
roligede Komiteen  derhen,  at  det  ikke  var  Meningen  her- 
med, at  vedkommende  Øvrighed  skulde  foretage  noget 
Eftersyn  af  Maaden,  hvorpaa  Bogholderiet  eller  Bøgerne  i 
det  hele  var  ført  —  det  vilde  derfor  ogsaa  være  ufor- 
nødent herom  at  give  Øvrighederne  nogen  F'orklaring. 


Som  det  vil  mindes,  var  det  under  6.  November  1810 
bleven  forbudt  saavel  at  udstede  som  at  endossere  eller  ac- 
ceptere Veksler  i  dansk  Courant,  naar  disse  lød  paa  en  Be- 
talingstid, der  laa  længere  end  8  Dage  fra  Acceptdagen. 
Ved  Fdg.  26.  September  1811  gjordes  der  den  yderligere 
Indskrænkning,  at  Veksler  i  dansk  Courant,  der  blev  trukket 
paa  Kjøbenhavn  fra  noget  fremmed  Sted  eller  fra  noget 
Sted  i  Hertugdømmerne  sydligere  end  Haderslev  og  Tøn- 
der eller  fra  noget  andet  indenlandsk  Sted  for  fremmed 
Regning,  altid  skulde  være  udstedt  til  Betaling  straks  paa 
Sigt  (a  vista).  Ved  Gancelli-Plakat  22.  Marts  1813  bestem- 
tes det  derefter,  at  denne  Begrænsning  vedblivende  skulde 
gælde  for  alle  i  Seddelmønt  udstedte  Veksler,  saa  at  her- 
efter vel  Veksler  igen  maatte  trækkes  paa  langt  Sigt,  saavel 
udenlands  som  indenlands,  men  kun  forsaavidt  de  lød 
paa  Betaling  i  rede  Sølv  —  og  den  j^derligere  Indskrænk- 
ning, som  Fdg.  26.  September  1811  bestemte,  gjordes 
gældende  for  alle  Veksler,  der  var  trukne  paa  Kjøbenhavn 
eller  andet  Sled.  I  §  10  i  Vekselforordningen  18.  Maj 
1825   erklæredes   det   udtrykkelig,   at   den    nysnævnte  Can- 

celli-Plakat  22.  Marts  1813  frenideles  og  indtil  videre  skulde 
have  fuld  Gyldighed  —  og  i  den  Kommission,  hvori 
Vekselforordningen  blev  udarbejdet,  hævede  der  sig  efter 
Ørsteds  Vidnesbyrd  ingen  Røst  for  at  komme  bort  fra  disse 
Indskrænkninger. 

I  1833  rejste  sig  imidlertid  det  Spørgsmaal,  om  ikke 
§  10  rettelig  burde  ophæves.  Saavel  Finansdeputationen 
som  Statsgældsdirektionen  var  slemt  herfor,  hvorimod  Stem- 
merne i  Bestyrelsen  for  Nationalbanken  var  lige  delte,  saa 
at  den  omhandlede  Forandring  kun  fik  Stemmeflerhed 
derved,  at  Formanden  erklærede  sig  for  samme. 

Ganske  naturligt  blev  ogsaa  Grosserer-Societetets  Komite 
hørt,  og  den  afgav  sin  Erklæring  under  15.  Januar  1834. 
Komiteen  delte  sig  ved  denne  Lejlighed  i  et  Flertal  og  et 
Mindretal. 

Flertallet  skønnede  aldeles  ikke,  at  langsigtige  Seddelveksler  sav- 
nedes nu,  da  ikkun  saare  laa  Handler  i  det  store  skele  i  Sedler,  og 
da  Sølvveksler  var  tilladte  og  hyppigt  i  Brug.  Den  danske  Handlende 
som  forskrev  Varer  fra  fremmede  Steder,  lod  lige  saa  lidt  nu  som 
tidligere  trassere  paa  sig,  men  maatte  anvise  Beløbet  enten  i  Ham- 
borg, Amsterdam  eller  I^ondon,  paa  hvilke  Stæder  der  ligeledes  tras- 
seredes for  Betalingen  af  de  Varer,  som  forsendtes  til  Udlandet.  For 
Jyllands  Vedkommende  havde  Sølv  for  en  Del  trængt  Sedlerne  ud, 
for  Landets  andre  Dele  var  Forholdet  vidt  forskelligt  fra  1807,  da  Kjø- 
benhavn  var  ikke  alene  Oplagssted  for  alle  de  danske  Produkter,  der 
skulde  afskibes  til  Udlandet,  men  ogsaa  en  Stabelplads  for  alle  de 
udenlandske  Varer,  de  danske  Provinser  behøvede.  Nu  havde  desto 
værre  næsten  alle  Købmænd  i  de  danske  Provinsstæder  sat  sig  i  For- 
bindelse med  de  udenlandske  Handelspladser  og  forskrev  de  Varer,  de 
tra'ngte  til,  direkte  fra  samme,  hvoraf  Følgen  var,  at  de  sjældent  eller 
aldrig  havde  al  remittere  til  Kjøbenhavn.  Naar  de  nu  solgte  danske 
Produkler  til  Kjøbenhavn,  betalles  Priserne  enten  i  Hamborger  Banco, 
i  rede  Sølv  eller  i  Sedler.  1  første  Tilfælde  lod  de  sig  remillere  Veksler 
paa  Hamborg,  i  andet  Tilfælde  trasserede  de  i  rede  Sølv  paa  Kjøben- 
havn, lod  saadanne  V^eksler  der  diskontere  og  sig  Beløbet  remittere 
enten  i  Sølvmønt  eller  Sedler;  og  i  sidsle  Tilfælde  lod  de  sig  gøre 
Remisser  i  Sedler  eller,  om  de  havde  udenlandske   Belnlingcr  at  gøre, 

indkøbte  fremmede  Veksler  for  Beløbet.  Om  det  da  nu  blev  dem 
tilladt  at  trække  paa  Kjøbenhavn  i  Sedler  paa  lang  Sigt,  saa  vilde 
der  dog  paa  Trasseringsstedet  ingen  Remittenter  findes,  og  da  altsaa 
der  ej  kunde  afsættes  Veksler,  nødsagedes  de  alligevel  til  at  gøre  samme 
Transaktion,  som  de  nu  gjorde  med  deres  Tratter  paa  rede  Sølv :  lade 
dem  indsende  til  Kjøbenhavn  for  der  at  faa  dem  diskonterede. 

Mindretallet  udtalte  overfor  Flertallets  Paastand  om,  at  langsigtige 
Veksler  var  der  ingen  Brug  for,  fordi  Sølvveksler  kunde  tjene  i  Seddel- 
vekslernes Sted,  at  Sedler  var  det  eneste  Cirkulationsmiddel  i  en  stor 
Del  af  Landet,  og  for  de  Industridrivende  i  denne  Del  var  det  en 
stor  Gene  at  benytte  et  Kreditmiddel  i  en  anden  Mønt  end  den  cirku- 
lerende. Skulde  Seddelveksler  desuagtet  vise  sig  unødvendige,  vilde 
jo  Ophævelsen  af  Forbudet  imod  dem  kun  blive  en  tom  Formalitet, 
og  »da  denne  værste  Følge  ingen  Frygt  kan  indgyde,  kunde  man 
vel  ved  Ophævelsen  af  Forbudet  give  Erfaringen  Lejlighed  lil  at  vise, 
om  ikke  maaske  nyttige  Følger  deraf  vilde  opstaa.«  Dette  sidste 
troede  Mindretallet. 

Savnet  af  lange  Seddelveksler  havde  sikkert  bidraget  sit  —  om- 
end  langt  fra  været  Hovedaarsagen  —  til  at  formindske  Handels- 
samkvemmet mellem  Hovedstaden  og  Provinserne. 

P'orbudet  mod  lange  Veksler  var  endelig  en  ganske  usædvanlig 
Forholdsregel,  uden  Sidestykke  selv  i  Lande,  der  som  Østerrig,  Norge  og 
Sverige  havde  haft  et  »urealisabelt  Seddel-Cirkulationsmiddel« :  overalt 
var  Udstedelsen  af  lange  Veksler  heri  fuldkommen  tilladelig.  For- 
budet var  bleven  fremkaldt  ved  overordentlige  Omstændigheder,  der 
forlængst  var  ophørt  at  eksistere. 

Da  nu  ogsaa  i  Cancelliet,  i  Modsætning  til  de  finan- 
sielle Collegiei%  Flertallet  var  imod  Forandringen,  bestemte 
Kongen  sig  paa  Grund  af  den  store  Meningsulighed  til  ved 
PI.  14.  Maj  1835  kun  at  bifalde  Ophævelsen  af  §  10  i  Fdg. 
18.  Maj  1822  og  dermed  de  ovenfor  omhandlede  Indskrænk- 
ninger, med  den  tilføjede  Bestemmelse,  at  dette  kun  skulde 
gælde  indtil  videre. 

Provinsial-Stænderne  skulde  just  om  faa  Maaneder  samles 
for  første  Gang,  og  derved  blev  der  jo  for  disse  en  bekvem 
Lejlighed  til,  hvis  der  næredes  nogen  Betænkelighed  ved 
denne  Lovforandring,  at  indgive  en  Petition  desangaaende, 
hvorimod  man  ikke  fandt,   det  var  nødvendigt   ligefrem  at 

forelægge  dem  Loven  til  Betænkning.  Da  Stænderne  traadte 
sammen  i  Oktober  s.  A.,  viste  de  imidlertid  ikke  den  mind- 
ste Lyst  til  at  gøre  nogen  Indsigelse,  saavist  som  den  gen- 
givne Frihed  ej  heller  havde  haft  den  befrygtede  skadelige 
Indflydelse  paa  Seddelkursen.  Faktisk  vedblev  denne  mid- 
lertidige Lovbestemmelse  at  bestaa  —  og  der  er  al  Grund 
til  at  tro,  at  den  i  de  følgende  Aar,  indtil  Sedlerne  i  1845 
endelig  blev  indløselige  i  Sølv,  har  haft  den  gavnlige  Virk- 
ning at  bidrage  til,  at  Kjøbenhavn  genvandt  noget  af  sin 
forrige  Samhandel  med  Provinskøbstæderne. 

Ovennævnte  Plakat  gjorde  en  lignende  Forandring  i 
Fdg.  26.  Juni  1824  angaaende  de  indtil  da  stedse  i  Lovgiv- 
ningen højst  miskendte  indenbys  Veksler,  som  hidtil  kun 
havde  maattet  lyde  paa  rede  Sølv,  men  herefter  ogsaa  kunde 
udstedes  paa  Sedler. 

Plakaten  af  14.  Maj  1835  blev  hilset  med  stor  Glæde  af 
Købmandsstanden  —  saaledes  skrev  Komiteens  Formand 
Tutein  straks  efter  glædestraalende  til  sin  Søn:  »Det  vil  i 
høj  Grad  lette  den  indenlandske  Handel.« 

Han  har  aabenbart  hørt  til  Mindretallet  —  der,  som  saa 
ofte,  fik  Ret. 


Ved  PI.  af  12  Oktober  1836  hævedes  endelig  den  hidtil 
fastsatte  Minimumsgrænse  af  200  Rbdl.  for  indenbys  Veksler. 
Komiteen  havde  selv  i  1824  foreslaaet  dette  Minimum,  men 
maatte  paa  given  F'oranledning  indrømme,  at  Trangen  til 
at  erholde  Kredit  paa  ubetydelige  Summer  stedse  er  vokset« 
med  Kjøbenhavns  »aftagende  Handel«.  Grossererne  maatte 
ofte  yde  Fabrikanter  og  Detaillister  Kredit  paa  Summer 
langt  under  200  Rbdl.  (Skriv,  til  CC.  af  7i2  1835). 


nsdagen  den  l.Juiii  1831  var  det  50  Aar  siden, 
Komiteens  Formand,  Erich  Erichsen,  var  indtraadt 
som  Associé  i  Handelshuset  C.  S.  Blachs  Enke«S:Co., 
der  siden  da  havde  været  under  hans  Ledelse.  I  den  An- 
ledning opsøgte  Komiteens  Medlemmer  ham  i  hans  Hjem, 
hvor  han  paa  Grund  af  Upasselighed  var  sengeliggende, 
for  at  bevidne  ham,  »hvor  levende  Andel  Komiteen  tog  i 
den  sjældne  Lykke,  der  var  faldet  i  hans  Lod,  at  kunne  i 
en  saa  sorgfri  og  behagelig  Stilling  opleve  en  for  ham  saa 
interessant  Dag.«  Hertil  knyttede  Komiteen  sin  Lykønsk- 
ning til,  at  Kongen  havde  udnævnt  ham  til  Konferens- 
raad  for  derved  at  gøre  denne  Dag  »endnu  mere  uforglem- 
melig for  ham.« 

Knap  2  Aar  efter  maatte  Konferensraaden  imidlertid 
meddele  Komiteen,  at  han  maatte  nedlægge  sin  Post  som 
Formand,  hans  Firma  havde  da  standset  sine  Betalinger  I 
Komiteen  tilskrev  ham  straks,  »at  man  med  Bedrøvelse 
havde  erfaret  det  ham  mødte  Uheld  og  tilkendegav  ham 
Komiteens  Deltagelse  deri.  I  hans  Sted  valgtes  Er.  Tutein 
med  7  Stemmer  til  Formand,  hvilket  Valg  blev  bifaldet  af 
Commerce-CoUegiet  den  20.  Juli  s.  A.  Lige  forinden  havde 
Komiteen  tilstillet  Erichsen  en  Takkeskrivelse  »for  den 
ivrige  og  redelige  Villie,«  hvormed  han  i  saa  lang  en  Aar- 
række   havde    styret   Komiteens    Forhandlinger.     Man    tog 


510 

»hjertelig  Del  i  hans  tunge  Skæbne <,  som  imidlertid  sik- 
kert »Bevidstheden  om  alt  det  gode<,  han  i  saa  mange  Aar 
havde  virket,    »vilde  give  ham  Kraft  til  at  bære  « 

Da  Fritz  Tutein  overtog  Formandsposten,  var  han  76  Aar 
gammel,  men  i  fuld  Vigueur,  levende  optaget  af  det  ydre 
Livs  Foreteelser.  Hvor  rask  og  rørig  han  var  og  fuld  af 
fysisk  Styrke  og  aandeligt  Liv,  fremgaar  deraf,  at  han  endnu 
20  Aar  efter  faar  følgende  Vidnesbyrd  af  Saint-Aubain: 
»Den  gamle  Herre  holder  sig  tappert.  Han  har  changeret 
og  anlagt  en  ærværdig  hvid  Paryk  i  Stedet  for  den  Hør  dito, 
han  hidtil  har  baaret,  og  Ærværdigheden  klæder  ham 
meget  godt.  I  Fredags  spillede  han  sin  L'hombre  med 
megen  Livlighed,  og  i  Gaar  Aftes  deltog  han  i  en  musikalsk 
Rout  hos  Pipina  og  konverserede  Damerne  saa  længe,  at 
de  unge  Lømler  blev  jaloux  derover. «  Han  havde  hele  sit 
Liv  igennem  baade  Interesser  og  Passioner,  særlig  var  han 
Elsker  af  Musik.  Først  og  fremmest  var  han  dog  en  udad- 
vendt og  »objektiv«  Natur,  der  yndede  Begivenheder  og 
Afveksling,  stadig  og  ivrig  fulgte  med  og  derfor  ej  alene 
var  levende  optaget,  men  lod  sig  fuldstændig  rive  med  af 
store  Hændelser.  Skønt  han  var  Søn  af  en  indfødt  Baden- 
ser,  saa  at  sige  var  opdraget  paa  og  med  Tysk,  var  preus- 
sisk Generalkonsul,  blev  han  dog  saa  greben  af  patriotisk 
Begejstring  i  1848,  at  han  nedlagde  sin  Konsulpost,  da 
Preusserne  understøttede  Oprørerne  —  overfor  disse  følte 
han  sig  til  den  Grad  betaget  af  Harme,  at  han  overfor  sin 
Sønnedatters  Fæstemand,  Slesvig-Holsteneren  Liliencron, 
Gang  paa  Gang  lod  sig  forlyde  med,  at  han  vilde  lade 
ham  sparke  ned  ad  Trappen  med  det  hele  Slæng  —  »de 
Køtere « ! 

Som  den  fødte  Forretningsmand  han  var,  havde  han 
bjerget  sin  Formue  gennem  alle  Aarhundredets  Omskiftel- 

ser.  En  ikke  helt  ringe  Del  deraf  havde  han  sat  i  Godset 
Marienborg  paa  Møen,  hvor  nu  hans  Søn  Peter  Adolph, 
den  senere  saa  bekendte  PoHtiker,  residerede.  Baade  Fa- 
der og  Søn  var  stærkt  paavirkede  af  Tidens  Hberale  Ideer 
—  for  den  Gamles  Vedkommende  var  det,  som  vi  har 
set,  saa  ^^derst  naturligt,  fordi  han  ligesom  haabede  at  gen- 
opleve sin  Ungdom  —  man  erindre,  at  han  var  en  Yng- 
ling i  Tyverne  under  den  franske  Revolutions  Begiven- 
heder. 

Fra  Aarene  1832-45  er  der  i  Slægten  bevaret  en  Del 
Breve,  som  han  tilskrev  Sønnen  Peter  Adolph.  Navnlig  i 
i  Aarene  1832-35  skrev  han  ofte  et  Par  Gange  om  Ugen  til 
Yndlingssønnen  og  udtalte  sig  da  med  største  Aabenhed  om 
alle  Slags  offentlige  F'orhold. 

Gennem  disse  Breve,  der  velvilligst  er  stillede  til  nær- 
værende P'orfatters  Raadighed,  faar  man  et  særdeles  inter- 
essant Indtryk  af,  hvorledes  Begivenhederne  i  hine  ind- 
holdsrige Aar  log  sig  ud  for  en  Storkøbmands  Øjne.  Det  sete 
afhænger  af  Øjnene,  der  ser  —  hvad  der  i  hine  Aar  foregik 
i  det  offentlige  Liv,  er  saa  ofte  bleven  beskrevet,  at  enhver 
Dansk,  som  har  nogen  Interesse  for  sit  Fædrelands  Hi- 
storie, kender  det  paa  sine  Fingre,  men  det  turde  i  hvert 
Fald  have  sin  Interesse  i  nærværende  Sammenhæng  at  faa 
set  det  gennem  Tuteins  Briller  —  at  faa  et  Indblik  i,  hvilke 
Tanker  og  Følelser  der  sattes  i  Bevægelse  hos  det  danske 
Købmandsskabs  F'ørstemahd. 

De  paagældende  Breve  er  alle  skrevne  paa  Tysk  —  i 
de  fleste  Tilfælde  vil  dog  de  Steder,  som  vedkommer  os, 
blive  gengivne  i  Oversættelse. 

Ikke  saa  snart  havde  Tutein  i  Besvndelsen  af  1832  læst 
Orla  Lehmanns  ovenfor  omtalte  Artikel  i  »Maanedsskrift 
for    Literatur«    om    Fdg.  af  28.  Maj   1831,    før    han    straks 

skrev  til  sin  Søn  Peter,  hvor  glad  han  var  over  den  af  »En 
Ubekendt«  skrevne  Artikel  (den  fremtraadte  nemlig  ano- 
nymt), navnlig  fordi  den  med  saa  stor  Styrke  fremhævede, 
at  Offentligheden  var  den  fornemste  Løftestang  for  Sam- 
fundets Trivsel. 

Da  der  først  i  April  kom  Meddelelse  om,  at  de  saa- 
kaldte  »erfarne  Mænd«  —  til  Stænderforfatningens  Forbe- 
redelse —  var  udpegede  og  skulde  møde  paa  Christiansborg 
den  30.  April,  betegner  han  dem  nok  saa  frejdigt  i  et  Brev 
som  »enten  Servile  eller  Nulliteter  —  jeg  kunde  umuligt  staa 
iblandt  dem,  da  jeg  er  i  komplet  Vanry  for  min  Uafhængig- 
hed—  en  ganske  vist  ogsaa  hos  os  saare  sjælden  Stilling.« 

Tre  Dage  efter  (den  6.  April  1832):  »Den  politiske 
Krise  vedvarer,  der  er  overalt  i  Europa  hos  Absolutisterne 
Lyst  til  at  gribe  til  Sværdet;  kun  holdes  de  tilbage  af 
Skræk  for  Følgerne.  Imedens  er  Polen  forvandlet  til  en 
russisk  Provins  og  dens  Nationalitet  undertrykt  —  kan  da 
de  diplomatiske  Forhandlinger  jævne  alt?  Hvis  ikke,  saa 
skulde  man  jo  tro,  der  maatte  opstaa  en  Krig  om  Prin- 
cipper, der  vilde  rase  over  hele  Europa.« 

Og  han  tilføjer:  »Das  Fieber  ist  hier  nicht  zu  vertilgen, 
sei  es  tellurisch  oder  kosmisch,  wir  haben  es  am  Halse«! 
Den  17.  April  skriver  han  i  Anledning  af  vedvarende  Urolig.- 
heder  i  Paris  af  revolutionær  Art:  »Verden  og  dens  Beboere 
er  revolutionære  —  Bjerge  bliver  Dale,  og  af  Dalen  bliver  der 
igen  et  Bjerg.  Den  højsindede  Pøbel  i  Paris,  les  heros  de 
juillet,  har  opført  sig  som  Kannibaler  fra  New  Zealand  — 
kun  har  de  vel  ikke  som  hine  saltet  de  Dræbtes  Hoveder  og 
brugt  dem  som  Handelsartikel  —  men  dette  forfængelige  og 
fordærvede  Folkefærd  er  pjaltet  nok  til  ved  sine  Udskejelser 
at  give  sig  til  Pris  for  Aristokraterne.«  Medens  han  saa- 
ledes  ser  med  megen  Skepsis  paa  Begivenhedernes  Udvik- 

vikling  i  Frankrig,  omtaler  han  i  Maj  Greys  Ministerium  i 
England  og  Reformbillen  med  største  Sympathi. 

Om  den  af  Tscherning  arrangerede  28.  Maj-Fest  paa 
Skydebanen  skrev  han  et  helt  Brev:  >' Der  var  80  Deltagere, 
virkelige  Patrioter,  for  at  fejre  Dagen«  —  »det  var  den 
første  Forsamling,  hvori  man  følte  noget  nationalt,  og  hvori 
der  viste  sig  nogen  Efterligning  af  Briterne  —  Præsident 
var  N.  David,  Vicepræsident  Salicath,  og  saa  var  der  Tscher- 
ning, Bruhn  m.fl.;  en  Fornyelse  af  Sammenkomsten  paa  denne 
Dag  blev  kortelig  paakaldt.  løvrigt  var  der  Sentiments  og 
Toaster,  Glæde  over  Ørsted,  hvis  Skaal  blev  udbragt  under 
et  rasende  Bifald  —  var  vi  en  Smule  videre  i  vor  Sag, 
kunde  man  have  ventet  et  Pereat  for  S(temann),  dog  vilde 
man  begribeligvis  intet  fordærve.« 

Vi  maa  nu  gøre  et  langt  Spring.  I  Juli  1833  fortæller 
han  om  x\fskedsgildet  for  Tscherning  hos  Madam  Lynge 
paa  Frederiksberg,  og  hvorledes  der  ved  denne  Lejlighed 
var  bleven  bragt  ham  et  Valet  og  en  Hyldest  af  300  (I) 
Studenter. 

Den  12.  November  1833  beskrev  han  en  Audiens  hos 
Majestæten,  »som  ved  alle  Lejligheder  er  meget  huldrig 
imod  mig«;  »Forværelset  var  fyldt  med  Supplikanter,  og 
fandt  jeg  ogsaa  her  det  gamle  Udsagn  bekræftet,  at  alt 
bliver  bedst  naaet  ved  Gunst  —  da  jeg  kom,  var  jeg  knap 
traadt  frem,  før  jeg  øjeblikkelig  blev  indladt«.  Man  ser 
altsaa,  at  trods  hans  store  Frihedssind  stod  Kongen  og  han 
paa  den  bedste  Fod. 

Tre  Aar'  efter  kom  han  igen  til  Frederik  VI  og  skrev 
da  (den  17.  December  1836):  »Da  jeg  ikke  havde  set  ham 
saa  lang  Tid,  udtalte  jeg  min  Glæde  over  at  se  Majestæten 
igen  i  saa  fuld  Vigueur,  hvad  der  foranledigede  ham  — 
som  altid  viser  sig  særdeles   venlig   overfor  mig  —  til  det 

Spørgsmaal,  hvor  gammel  jeg  var.  Ganske  uventet  var  ham 
det  høje  Alderstal  (79),  hvorpaa  jeg  svarede,  at  magre  Folk 
stedse  havde  det  Fortrin  at  kunne  ældes  uden  at  ændre 
deres  Udseende  paafaldende.  Kongen  fører  sig  særdeles 
godt  med  sine  halvfjerds  Aar,  men  jeg  har  aldrig  set  en 
tyndere  Mand,  og  den  militære  Dragt  klæder  ham  des- 
uden særdeles  ilde.« 

Den  15.  F'ebruar  1834  meddeler  han:  »Man  fabler  her 
om,  at  Stænderforfalningen  skal  udkomme  den  1.  Marts«  — 
som  bekendt  udkom  Anordningen  først  den  15.  Maj  —  »en 
Sag,  som  har  været  befamlet  saa  længe  og  af  saa  mange 
Fingre,  kan  kun  blive  flov«. 

Den  15.  Marts  s.  A.  fortæller  han  om  Prins  Frederik 
(den  senere  Frederik  VII).  Denne  havde  jo  opført  sig  saa 
slet  i  sit  Ægteskab  med  Prinsesse  Wilhelmine  Marie,  at 
Kongen  i  Marts  1834  forviste  ham  til  Jægerspris  og  senere 
efter  Ægteskabets  Ophævelse  sendte  ham  paa  et  længere 
Søtogt  til  Island.  Tuteins  Brev  handler  om  Forvisningen 
til  Jægerspris  »nach  frequenter  Betrunkenheit«  —  Prinsen 
havde  gjort  sig  skyldig  i  »eine  so  pobelhafte  Auffuhrung, 
dass  man  sich  davor  ekelt«. 

I  Foraaret  1834  beklager  han  sig  Gang  paa  Gang,  Brev 
efter  Brev,  over  de  slette  politiske  Forhold.  »Alt  er  her 
flovt  og  dødt  —  Regeringen  ligger  noksaa  rart  i  Bureau- 
kratiets Hænder  uden  at  have  noget  virkeligt  Ansvar;  om 
egentlig  Regering  hører  man  intet«.  —  »Det  er  forøvrigt«, 
skriver  han  en  Gang,  da  det  er  slaaet  fejl  for  ham  at  faa 
fedet  en  Del  Okser,  »ikke  uforklarligt,  at  der  i  et  Land, 
hvor  man  har  800  Kammerjunkere  og  Etatsraader,  hvoraf 
Halvdelen  maa  understøttes  med  Gratialer,  ikke  findes  et 
ordentligt  Slagte-  og  Salteii  —  det  hele  civile  og  militære 
»Tiggerkram«  absorberer  jo  alt«. 

Den  12.  Juli  meddeler  han,  at  der  i  Sverige  er  bleven 
indgivet  en  Petition  til  Kongen  om  at  erstatte  de  4  Stæn- 
derforsamlinger med  en  Nationalrepræsentation:  »Der  er 
altsaa,  som  det  synes,  brudt  en  Bane  —  hvem  ved,  hvad 
der  kan  ryste  vort  sovende  Folk  op?  Størstedelen  har  jo 
i  vor  Hovedstad  lagt  Hovedet  tankeløst  og  blidt  til  Hvile 
paa  kgl.  Obligationer  og  trækker  deres  Renter,  ubekymrede 
om,  hvorfra  de  kommer  —  jeg  tænker,  dette  er  Hoved- 
grunden til  vor  store  Apathi«.  Videre  meddeler  han  i 
August,  at  Hoflivet  er   »semper  lustig,  ellers  er  alt  Armod«. 

Men  en  Glæde  har  han  dog,  nemlig  den  at  se,  hvor- 
ledes Folkets  Syn  bliver  opklaret  og  berigtiget  gennem  saa- 
danne  Blade  som  Professor  Davids  »Fædrelandet«  og  Liun- 
ges  »Kjøbenhavnsposten«.  »Trods  al  Formørkelse  trænger 
dog  Lyset  igennem«.  Man  erindre,  at  de  samme  Blade, 
hvori  den  aldrende  Mand  fandt  saa  meget  Behag,  netop 
var  dem,  som  i  høj  Grad  forargede  alle  hans  Jævnaldrende 
ved  deres  Dristighed  og  fripostige  Tone. 

Naar  han  imidlertid  var  fremskreden  nok  til  at  finde 
Behag  i  denne  Læsning,  vil  man  heller  ikke  forbavses  over, 
at  da  der  ved  Aarsskiftet  1834/35  blev  anlagt  Sag  mod 
David  for  tre  Artikler  i  »Fædrelandet«,  samtidig  med  at 
han  blev  suspenderet  fra  sit  Embede  som  Professor,  blev 
Tutein  greben  af  stor  Harme.  I  et  Brev  den  3.  Januar  1835 
taler  han  om  den  »skandaløse  Tendensproces  mod  David« 
efter  preussisk  Mønster  —  »man  maa  frygte  alt,  hvis  Dom- 
merne ikke  viser  sig  besjælede  af  den  gode  Aand«.  Med 
Henrykkelse  læser  han,  hvad  »P'ædrelandet«  skriver  om 
Sagsanlæget  mod  David,   »denne  lødige  Natur«. 

Fuldkommen  saddelfast  var  han  dog  ikke.  Han  for- 
tæller en  14  Dages  Tid  efter,  hvorledes  han  har  haft  Be- 
søg af  Kammerherre  Castenschiold,  der  forøvrigt  havde  be- 

budet,  at  Stænderne  vilde  blive  sammenkaldt  til  Efteraaret 
(hvad  der  jo  ogsaa  skete).  Denne  havde  ytret,  at  Davids 
Skriverier  havde  mere  skadet  end  gavnet  Frihedens  Sag, 
navnlig  den  bekendte  Sætning  i  »Fædrelandet« s  Nr.  11 
om,  at  efter  Juli-Revolutionen  vilde  Soldaten  ikke  saa  let 
lade  sig  bruge  mod  sine  Medborgere,  men  vilde  føle,  al  han, 
uagtet  han  har  faaet  Uniform  paa,  dog  derfor  ikke  ophørte 
at  være  Borger  i  samme  Stat  som  hans  Frænder  og  Ven- 
ner. Tutein  tilføjer:  »Jeg  kunde  ikke  heller  nægte,  at  en 
saadan  Bemærkning  syntes  mig  temmelig  voldsom  og 
smagte  af  Revolution  —  jeg  tror,  at  hvis  David  overhove- 
det kommer  godt  fra  det,  vil  han  faa  en  ikke  ringe 
Bødestraf. « 

Paa  dette  Tidspunkt  var  del,  at  det  overhovedet  trak 
op  til  en  yderligere  Indskrænkning  af  Trykkefriheden: 
Kongen  havde  fordret  Betænkning  af  den  Kommission, 
der  havde  været  nedsat  for  at  tage  Stænderforordningen 
under  Overvejelse  (de  to  Cancelli-Præsidenter  og  de  to  Pro- 
kurører:  Moltke,  Ørsted,  Stemann  og  Høpp),  hvorvidt  der 
ikke  burde  indføres  formelig  Censur  i  Danmark  uden  Ap- 
pel til  Domstolene.  Da  Tutein  hørte  Ryglerne  herom,  skrev 
han  den  7.  Februar  til  Sønnen:  »Den  danske  Himmel 
hænger  fuld  af  Despotismens  uvejrssvangre  Skyer.  Man 
taler  ikke  om  andet  end  Censurlove  paa  rigtig  tysk  Ma- 
ner. Man  vil  allsaa  ikke  have  nogen  Oplysning,  der  stiger 
op  franeden,  men  en  Formørkelse,  der  sænker  sig  ned 
fraoven.  I  Gaar  var  der  en  Forsamling  af  Deputerede  og 
Supplikanter,  deriblandt  ogsaa  nogle  mindre  Godsejere,  for 
at  drøfte  denne  Sag:  man  besluttede  en  Petition,  Professor 
Clausen  havde  allerede  sat  en  op,  og  den  blev  i  Dag  frem- 
lagt til  Underskrift  for  enhver.  I  Dag  paa  Børsen  opdagede 
jeg   da   ved   den  Mængde,    som    strømmede   til,    at  F'olkets 

døde  Masse  dog  kan  blive  sat  i  Bevægelse.  Til  sin  For- 
undring havde  han  iagttaget,  at  hverken  Professor  Bang, 
Godsejer  Scavenius  eller  Baadmand  Hammerich  havde  dri- 
stet sig  til  at  underskrive. 

Tutein  berører  derpaa  videre  den  20.  Februar,  hvor- 
ledes den  til  Majestæten  stilede  Adresse  bl.  a.  udtaler,  at 
Efterverdenen  vil  vidne,  at  i  det  halve  Aarhundrede,  Fre- 
derik VI  havde  styret  Danmark,  havde  Landet  gennem- 
gaaet  en  mægtig  Udvikling,  og  blandt  alle  de  Foranstalt- 
ninger, der  begunstigede  denne,  var  ingen  saa  vigtig  og 
velgørende  som  en  Trykkefrihed,  bygget  paa  den  i  vor  Lov- 
givning opstillede  Grundsætning,  at  Forfatningen  kun  ved 
Love  kan  indskrænke  dens  Virksomhed,  og  at  Overtrædelse 
af  disse  maa  undergives  en  Domstols  Kendelse.  Dagen  efter 
skulde  Adressen,  der  alt  havde  faaet  6-700  Underskrifter 
—  det  rette  Tal  var  dog  kun  572  —  indgives  til  Maje- 
stæten :  blandt  Navnene  fandt  man  nogle  Professorer  (27), 
forskellige  Titulærpersoner,  Søofficerer,  Literater,  Købmænd 
og  Studenter.  Derimod  ingen  Landofficerer  eller  egentlige 
Embedsmænd!  »Den  fjendtlige  Falanks  har  altsaa  aaben- 
baret  sig,  dens  Farve  er  Fejghed  eller  Ligegyldighed  for 
et  vigtigt  Emancipations-Anliggende.« 

Dybt  nedslaaet  meddeler  han  derpaa  den  3.  Marts 
Kongens  bekendte  Svar  (af  26.  Februar):  »Det  har  været 
Os  uventet  at  se,  at  flere  af  Vore  kære  og  tro  Undersaatter 
har  kunnet  ansøge  om,  at  ingen  Forandring  i  Trykkefri- 
hedsanordningen  maatte  foretages:  thi  ligesom  Vor  lands- 
faderlige Opmærksomhed  har  været  henvendt  paa  at  bi- 
drage alt,  hvad  der  stod  i  Vor  kongelige  Magt,  til  at  virke 
for  Statens  og  Folkets  Vel,  kan  heller  ingen  uden  Vi  alene 
være  i  Stand  til  at  bedømme,  hvad  der  er  begges  sande  Gavn 
og  Bedste.«    Tutein  begynder  med:   »Af  m.ine  tidligere  Breve 

vil  du  have  erfaret,  livor  svag  min  Tro  paa  politisk  Fri- 
hed var  her  i  vort  jammerlige  Land.«  Nu  efter  »den  For- 
smag paa  Aandens  UndertrN^kkelse«,  som  dette  Kongens  Svar 
til  Nationen  havde  givet,  »maa  Borgerret  anses  for  at  være 
ophævet  og  Stænderne ,  der  rimeligvis  heller  aldrig  bliver 
sammenkaldt,  at  være  Nul.  La  vie  est  courte,  mais  cepen- 
dant  ennuyeuse,  har  Bruyére  allerede  for  lang  Tid  siden 
sagt  —  uden  at  kende  os  Danske.« 

Og  faa  Dage  efter  fortæller  han  igen:  »Utilfredsheden 
over  Hans  Majestæts  Svar  er  almindelig.  Ifølge  Bygtet  skal 
Svaret  være  bleven  opklæbet  paa  Ulfeldts  komiske  Søjle  — 
hvad  der  imidlertid  er  sikkert,  er,  at  da  Hans  Majestæt  i 
Tordags  drog  tilbage  fra  Højesteret  gennem  Gaderne,  tog 
meget  faa  deres  Hat  af  for  Kongens  Vogn,  som  var  om- 
given af  Gardere,  og  da  Stemanns  Vogn  kom  tilsyne,  lød 
et  højt  Pereat,  den  første  Gang  ved  Holmens  Bro,  den  an- 
den Gang  ved  Erichsens  Palæ  —  og  tredie  Gang  udenfor 
ham  selv  —  ligesom  der  ogsaa  ved  Komediehuset  blev 
raabt  Pereat  for  Kierulf,  som  sad  i  Vogn  sammen  med 
Bræstrup.     Kongen  saa  elendig  og  sørgmodig  ud.« 

Nogle  Dage  efter  sender  han  sin  Søn  en  Artikel  i  «Kjø- 
benhavnsposten  <,  for  at  han  deri  kan  læse,  hvorledes  Til- 
bagekørslen fra  Højesteret  bliver  »persifleret  i  en  mesterlig 
Artikel«.  Han  fortæller  videre,  hvorledes  Stemann  endnu 
samme  Aften  skulde  have  haft  nok  et  Pereat  fra  Studen- 
ternes Side,  men  Politiet  forhindrede  det.  Endelig  meddeler 
han  med  Glæde,  hvorledes  der  i  »Times«  havde  staaet  en 
voldsom  Artikel  mod  Kongens  »brutale  Svar«,  og  hvorledes 
endog  »Morning  Chronicle«  for  6.  Marts  havde  kaldt  Fre- 
derik VI  for  en   »ordbrydende  Apostat«. 

I  Slutningen  af  Marts  fik  kan  imidlertid  andet  at  tænke 
paa.     Han    skriver:      Man    taler   om    Udnævnelsen   af  den 

kongelige  Kommissarius  og  nævner  Ørsted  —  jeg  kan  ikke 
tvivle  om  Mandens  Fortræffelighed,  kun  paa  denne  Post 
har  jeg  ikke  ønsket  ham.  Hans  Talent  og  conciliatoriske 
Gemyt  skal  nok  faa  mig  Stænderne  til  at  slumre  ind.«  I 
Maj  kom  Udnævnelsen  sammen  med  Indkaldelsen  af  Stæn- 
derne til  1.  Oktober,  hvad  han  skynder  sig  med  at  med- 
dele Sønnen.  »Kløften  mellem  de  Konservative  og  de  Frem- 
adskridende .  skriver  han,  »bliver  stadig  større  og  dybere, 
men  iøvrigt  er  alt  dumpt  og  stille  som  i  en  Grav.« 

Et  Par  Dage  efter  vender  han  tilbage  til  Ørsteds  Ud- 
nævnelse, samtidig  med  at  han  meddeler,  at  David  vel  er 
bleven  frikendt  ved  Hof-  og  Stadsretten  den  18.  Maj,  men 
at  det  Offentlige  appellerer  Sagen  til  Højesteret:  »Jeg  tror, 
at  jeg  allerede  har  ytret  mig  om  Valget  af  den  kongelige 
Kommissarius  for  Stænderne;  en  saadan  Forsamling  er  for 
os  noget  fremmed  —  for  det  store  Flertal  i  den  vil  det 
være  det  bekvemmeste  at  slutte  sig  til  hans  Mening,  og  til 
Undersøgelse,  Diskussion  og  Opposition  vil  der  saaledes 
ikke  blive  Lejlighed;  hvorhen  han  styrer,  vil  Faarene  springe 
efter  —  og  hans  Panegyrik  over  Indretningen  af  Banken  i 
1813  er  endnu  stadig  frisk  i  min  Erindring!« 

Kort  efter  har  han  en  stor  Glæde,  nemlig  at  deltage  i 
28.  Maj-Festen  (1835),  som  paa  Christi  Himmelfartsdag  blev 
fejret  af  192  Personer  paa  Skydebanen.  Kaptajn  Dahlerup 
var  Præsident  og  udfyldte  sit  Hverv  særdeles  godt,  der  blev 
udbragt  en  Skaal  for  Pressefriheden,  og  Algreen-Ussing 
holdt  en  »bidende  Tale  om  Embedsmændenes  Hemmelig- 
hedskræmmeri og  Uduelighed.  Salicath  udbragte  en  Skaal 
for  vore  Koner  som  Deputerede  og  de  smukke  Piger  som 
Suppleanter.     Kl.  9  brød  Selskabet  op.« 

Umiddelbart  efter  skrev  han,  at  Kongen  med  Rette  kan 
spørge    om:    hvortil    al   den    Opposition?    —      Har    I    ikke 

for  3  Aar  siden  smigret  Fyrsten  saa  meget  som  muligt  paa 
Grund  af  hans  frivillige  Sammenkaldelse  af  de  endnu  ikke, 
forsamlede  Stænder,  har  I  ikke  lobhudlet  ham,  hører  man 
endnu  ikke  stadig  den  gamle  Sang  om  Baandet,  som  skal 
sammenknytte  Folk  og  Fyrste  —  jo  vist  er  det  saaledes, 
men  var  det  dog  ikke  tilladt  at  haabe  paa,  at  vi  en  Gang 
kunde  ryste  det  søvnige  Folk  op  og  faa  det  til  igen  al  staa 
paa  sine  egne  Ben?« 

Om  Sommeren  gør  han  en  Rejse  til  Hamborg,  hvor 
han  ikke  havde  været  i  11  Aar,  og  bliver  slaaet  af  denne 
Stads  prægtige,  til  Dels  yi^pige  Udseende.  Under  Indtrykket 
heraf  skriver  han  den  22.  August:  »Jeg  kan  ikke  nægte,  at 
den  uundgaaelige  Sammenstilling  og  deraf  følgende  Sam- 
menligning med  Hamborg  ærgrer  mig,  og  der  vil  gaa  no- 
gen Tid,  inden  disse  Billeder  atter  skydes  i  Baggrunden  — 
hvor  meget  kunde  vi  dog  ikke  have  beholdt,  som  vor  Stu- 
piditet har  bortødslet!« 

Den  2.  December  1835  meddeler  han  oprømt  Davids 
Frikendelse  ved  Højesteret  og  »Absolutisternes  tydelige 
Ærgrelse«  —  »hans  Forsvarer  fik  3  Hurraer  Kl.  9  om  Af- 
tenen og  maatte  ud  at  takke  for  Publikums  Deltagelse.« 

Ved  Aarsskiftet  1835/36  spaar  han  forsagt,  at  de  Kon- 
servative vistnok  længe  endnu  vil  kunne  føre  det  store 
Ord.  Tragikomisk  er  saaledes  at  se,  hvorledes  der  udfol- 
des de  smaaligste  Bestræbelser  for  at  kunne  faa  Lov  til  at 
tage  Del  i  Hoffesterne.   Stadig  er  der  en  kunstig  Skillevæg 

—  alt  hinsides  er  nobelt,  alt  paa  denne  Side  plebejisk  — 
og  ingen  gør  i  saa  Henseende  saa  megen  Skade  som  Kvin- 
derne. »Jeg  tænker  saaledes  paa  min  kære  Josephine  (Svi- 
gerdatteren f.  Siboni),  med  alle  sine  Fejl  en   herlig  Kvinde 

—  til  sin  Mands  (Sønnen  Ferdinands)  store  Ærgrelse  er  luui 

stadig  oppe  i  eet  Virvar  af  Hoffester,  Baller,  Assembleer, 
Koncerter  og  Theaterforestillinger« 

I  Anledning  af,  at  han  med  Held  havde  spekuleret  i 
norske  Papirer,  som  nu  nærmede  sig  Pari,  skrev  han  i 
April  1836:  »Hvor  har  dog  Norge  hævet  sig  ved  sin  Fri- 
hedsordning  og  Konstitution«  —  men  han  tilføjer,  at  han 
hverken  kan  forlige  sig  med  Klimaet  deroppe  eller  det 
herskende  Bonderegimente,  »hvor  kære  Folkene  end  er 
mig,  gad  jeg  dog  ikke  gerne  staa  under  dem.« 

Senere,  i  Juli,  vender  han  tilbage  til  Norge  og  klager 
igen  over,  at  der  er  »for  mange  Bønder  i  deres  Storting  I 
Af  deres  Halse  lyder  En  stedse  blot  i  Møde:  »»Vi  er  gamle 
Nordboer«,  medens  de  savner  Forkundskaber,  Overblik  og 
Evne  til  at  kunne  afveje  Tingene.  >»De  fordyber  sig  stadig 
i  Ubetydeligheder,  hvad  der  kun  er  til  Held  for  Bernadotte.« 

Om  Efteraaret  fejredes  en  stor  kirkelig  Højtid :  den  tredie 
Jubelfest  for  Reformationens  Indførelse.  Han  skriver  her- 
om den  28.  Oktober:  »»Den  religiøse  Fests  Lystighed  og 
Daarskab  sætter  hele  Staden  i  Bevægelse  og  naturligvis 
ikke  mindst  den  Plaskregn  af  Æresbevisninger  og  Titler, 
som  enhver  venter  dog  i  det  mindste  at  faa  en  Draabe 
af«.  Og  videre  den  5.  November:  »»Reformationsfesten  blev 
til  en  Hoffest«,  man  spærrede  Byens  Porte  fra  Kl.  9  om 
Morgenen,  saa  at  Forstædernes  Bebgere.  der  ikke  var 
slupne  ind  i  Staden  inden  dette  Klokkeslet,  maatte  blive 
udenfor.  Der  var  Masser  af  Husarer  og  andre  Militære 
paa  Benene  —  ^>en  saadan  Ringeagt  for  Folket,  en  saadan 
Mangel  paa  Begreb  om  Festens  Aand  er  betegnende  for 
Embedsmændenes  Stupiditet.  Al  sund,  paa  Kundskab  støt- 
tet Kritik  glider  af  paa  vore  Embedsmænds  tykke  Hud«. 
Alligevel  var  han  glad  over  »Fædrelandets«  højst  ironiske 
Behandling  af  P'esten. 

Endnu  den  3.  December  er  han  ikke  kommen  i  Lige- 
vægt efter  sin  Ærgrelse  over  Reformationsfesten:  »Der  er 
intet  glædeligt  at  berette  fra  denne  By.  Af  offentligt  Liv 
sporer  man  intet,  intet  kan  ryste  Byen  op  af  dens  Stag- 
nation —  og  tilmed  er  alt  bygget  paa  Sand.  Den  fri- 
vole Tankeløshed  har  faaet  lan^t  større  Raaderum  end 
ellers  ved  den  bagvendte  Reformationsfest,  Forfængelig- 
heden over  at  høre  til  Hofpartiet  har  siden  da  bredt  sig 
endnu  mere.  Hvis  jeg  endnu  ikke  havde  forskelligt  at 
tage  Hensyn  til,  som  jeg  ikke  kan  skyde  til  Side,  vilde  jeg 
allerhelst  trække  mig  tilbage  som  en  Snegl  i  sit  Hus,  da 
jeg  altfor  ofte  væmmes  ved,  hvad  jeg  oplever«. 

Den  17.  December  meddeler  han,  at  han  haft  et  Herre- 
selskab for  Medlemmer  af  Stænderforsamlingen  i  Roskilde, 
deriblandt  Bang,  Haagen  og  Schouw,  hvilken  sidste  faldt 
særlig  i  hans  Smag,  Samtidig  klager  han  imidlertid  over, 
at  Schouw  i  sit  Blad  ikke  udtrvkker  sie  med  den  Frimo- 
dighed,  der  sømmer  sig  en  Folketaler  —  »kan  vi  da  al- 
drig faa  Luft?  Det  er  stadig  den  hæse  Servilitet,  som  dæm- 
per vore  Stemmer:  saa  indeholder  »Fædrelandet«  dog  langt 
bedre  Ting«. 


It  efter  som   Tiden   nærmede   sis",    da    den    første 


Stænderforsamling  skulde  træde   sammen  i  Ros- 


kilde (den  1.  Oktober  1835),  blev  Hovedstadens 
Borgerskab  grebet  af  en  Forventningens  og  Utaalmodighe- 
dens  Stemning.  I  Handelslaugene  følte  man  sig  foruroliget 
over,  hvad  der  vel  kunde  komme  ud  af  Arbejdet  i  den 
Kommission,  som  var  bleven  nedsat  efter  Grosserer-Socie- 
tetets Komites  Ønske,  og  hvori  den  nu  ovenikøbet  havde 
faaet  Repræsentanter.  Der  var  sivet  Forlydender  ud  om, 
at  man  drøftede  Muligheden  af  at  give  Grossererne  Ret  til 
at  indtræde  i  Handelslaugene.  Indenfor  Grosserernes  Kreds 
var  man  først  og  fremmest  optaget  af,  hvad  det  blev  til 
med  det  Arbejde  paa  den  nye  Toldreform,  som  var  be- 
troet en  allerede  i  1831  nedsat  kgl.  Tarif-Kommission.  Den 
eneste  Henvendelse  fra  denne.  Komiteen  havde  faaet,  var 
en  Opfordring  til  at  give  den  Oplysninger  om  de  rette 
Normer  for  Beregningen  af  Tara-Godtgørelser.  Man  var 
under  disse  Omstændigheder  meget  utilfreds  med,  at  Ko- 
miteen ikke  fik  en  Stemme  med  i  Laget,  naar  det  gjaldt 
Fastsættelsen  af  selve  Toldsatserne.  Komiteen  sammen- 
kaldte da  Societetet  til  en  ekstraordinær  Generalforsamling 
den  23.  September  med  Stændernes  nære  Sammentræden 
for  Øje.  Det  meddeltes  udtrykkelig,  at  Forsamlingen  var 
indkaldt  for  al  give   dem   af  Handelsstandens  Medlemmer, 

der  havde  Forslag,  al  indgive  til  Stændernes  forestaaende 
Sammenkomst,  Lejlighed  til,  om  de  maatte  ønske  saadant,  at 
gøre  Komiteen  bekendt  dermed,  eventuelt  foredrage  dem 
gennem  samme.  Generalforsamlingen  besluttede,  at  Komi- 
teen skulde  tilskrive  de  kjøbenhavnske  Deputerede  i  Ros- 
kilde Stænderforsamling,  at  man  ønskede  sig  Udkastet  til 
den  nye  Toldtarif  forelagt  til  Erklæring,  saa  snart  samme 
kom  Stænderne  i  Hænde. 

Det  overdroges  fremdeles  Komiteen  at  have  sin  Op- 
mærksomhed henvendt  paa  de  Forestillinger,  der  maatte 
blive  indgivet  til  Stænderne  angaaende  Handelsstandens 
Tarv,  og  saavel  modtage  de  Forslag,  der  i  den  Anledning 
maatte  indkomme  fra  Handlende,  som,  naar  den  nye  Told- 
tarif indkom,  og  Udkastet  erholdtes,  da  at  meddele  Stæn- 
derforsamlingen gennem  de  kjøbenhavnske  Deputerede  det 
fornødne. 

I  Overensstemmelse  hermed  indgav  da,  som  alt  oven- 
for berettet,  Komiteen  allerede  5  Dage  efter,  at  Stænderfor- 
samlingen i  Roskilde  var  aabnet,  en  Henvendelse  til  denne 
og  greb,  ganske  naturligt,  samtidig  Lejligheden  til  mulig 
at  faa  noget  større  Fart  i  det  andet  store  Anliggende,  som 
laa  Grossererstanden  paa  Sinde,  nemlig  Reformen  af  Næ- 
ringsvæsenet. 

Samtidig  med  at  Komiteen  under  5.  Oktober  1835  an- 
modede de  kjøbenhavnske  Deputerede  ved  Stænderforsam- 
lingen i  Roskilde  om  at  foranstalte,  at  Udkastet  til  den 
nye  Toldtarif  blev  den  meddelt,  udbad  den  sig  derfor  i  en 
Skrivelse  til  disse  af  samme  Dato  dens  Medvirkning  i  de  An- 
liggender, hvorom  man  tidligere  havde  ingivet  F'orestillin- 
ger  til  Regeringen.  I  denne  Henvendelse  berørte  man  kor- 
telig de  Punkter,  paa  hvilke  Handelsstanden  ønskede  at  hen- 
lede Stændernes  Opmærksomhed,  og  disse  var  da  følgende: 

1)  »Uindskrænket  Handelsfrihed  tor  alle  skalteydende  Købmænd  til 
Handel  saavel  en  gros  som  en  detail,  eller  saafremt  andre  Hensyn 
for  Tiden  endnu  ikke  tillade  en  saadan  fuldkommen  Nedbrydelse 
af  de  Skranker,  som  hæmme  Handelsvirksomheden,  da  i  det 
mindste,  som  Forberedelse  til  en  'Overgang  til  Handelslaugenes 
fuldkomne  Ophævelse,  at  tilstede  i  Lighed  med  den  stedfindende 
frie  Adgang  til  at  blive  Grosserer  en  friere  Adgang  til  at  erhverve 
Handelsberettigelse  som  Detailhandler,  saaledes  at  enhver,  der 
kan  tilvejebringe  Beviser  paa  uplettet  Vandel  og  paalidelige  Køb- 
mænds Erklæring  om  at  besidde  en  god  praktisk  Øvelse  for 
Handelen,  og  som  derhos  underkaster  sig  en  vis  theoretisk  Prøve, 
maatte  være  berettiget  til  at  indtræde  i  hvilkesomhelst  af  Handels- 
laugene  i  Analogi  med  den  Rettighed,  som  med  Hensyn  til  Haand- 
værkerlaugene  er  tilstaaet  dem,  som  har  gennemgaaet  den  Poly- 
tekniske Læreanstalt,  hvoraf  der  ogsaa  maatte  følge,  at  de,  der 
har  taget  Borgerskab  paa  Handel  en  gros,  maatte  have  samme 
Rettighed  som  Købmanden  i  Købstæderne,  der  har  mindre  Byrder 
end  Grossererne  i  Kjøbenhavn,  ved  nemlig  at  kunne  oprette  en 
Detailhandel  ved  at  gaa  ind  som  Interessent  i  vedkommende 
Handelslaug  og  som  Selvfølge  underkaste  sig  de  for  samme  gæl- 
dende Love  og  Forpligtelser;  samt  endelig  Rettighed  for  Gros- 
sererne at  udsælge  de  Varekvantiteter,  som  findes  specificerede  i 
§  11  i  Fdg.  4.  August  1742,  dog  at  der  overlades  dem  Valget  som 
Maalestok  for  deres  Varesalg  at  antage  et  Minimum  af  20  Rbd. 
Værdi  uden  at  være  bunden  ved  dette  Minimum  ved  bevislige 
Salg  til  inden-  eller  udenbys  Købmænd. 

2)  Revision  af  Tarifen  for  Øresundstolden  eller  Bevilling  af  en  Ud- 
førselspræmie  for  de  ved  Sundtolden  stærkt  fordyrede  Artikler, 
som  herfra  udføres  til  Østersøen,  i  Analogi  med  den  ved  kgl.  Res. 
af  7.  Maj  1823  tilstaaede  (nu  ophævede)  Eksporlpræmie  for  Raa- 
sukker. 

3)  Tilstaaelsen  af  en  Godtgørelse  af  den  erlagte  Sundtold  for  alle 
gennem  Sundet  hidkomne  Varer,  som  igen  udførtes  til  Steder  be- 
liggende nord  for  Sundet.  Endelig  i  Forbindelse  hermed  Fri- 
tagelse for  Sundtold  af  danske  Skibe,  som  sendes  paa  Fiskeri  i 
det  nordlige  Ishav. 

4)  Frigivelse  af  Handel  paa  Grønland  og  Færøerne  samt  paa  China. 

5)  Udførselsgodtgørelse  for  Landets  Produkter,  naar  de  eksporteredes 
fra  Kjøbenhavn. 

5)    Oprettelsen  af  et  Handelstribunal  i  Hovedstaden. 

7)  Udbydelsen  af  det  Offentliges  Fornødenheder  til  offentlig  Licitation. 

8)  Revision  af  Fallitloven. 

For  saa  vidt  havde  man  ikke  behøvet  særlig  at  skynde 
paa  Kommissionen  og  Regeringen,  som  de  vel  i  1835  havde 
arbejdet  med  vanlig  Sindighed,  men  dog  i  hvert  Fald 
fremmet  Sagen  om  Grosserernes  Handelsberettigelse  saa 
langt,  at  der  maaske  allerede  var  udkommet  en  kgl.  An- 
ordning, om  ikke  netop  den  imødesete  Sammentræden  af 
den  første  Stænderforsamling  i  Oktober  havde  gjort  det 
naturligt  at  forelægge  samme  Sagen. 

Allerede  i  Forsommeren  1835  havde  Commerce-Collegiet 
paa  Grundlag  af  Kommissionens  Betænkning  foretaget  en 
Indstilling  til  Kongen.  Det  hed  heri,  at  det  virkelig  syntes 
haardt,  »naar  selv  de  største  Handelshuse  maatte  befatte 
sig  med  mindre  Affærer  for  at  blive  i  Virksomhed,  Gros- 
sererne —  som  er  udelukkede  fra  Detailhandelen,  medens 
derimod  Handelslaugene  ifølge  PI.  1.  Oktober  1810  kunde 
handle  en  gros  med  de  Varesorter,  som  det  tilkom  dem  at 
sælge  en  detail  —  skal  tvinges  til  at  frasige  sig  endogsaa 
de  mindste  Affærer,  som  i  bedre  Tider  stod  dem  aabne, 
og  ved  hvilke  en  Handelsmand  kan  lægge  Grundvolden 
til  mere  udvidet  Virksomhed  i  Fremtiden.«  Derfor  ansaa 
man  det  ogsaa  for  rimeligt  at  genindføre  §  11  i  Commerce- 
Forordningen  af  4.  August  1742  og  i  Overensstemmelse 
hermed  baade  tillade  Grosserere  at  sælge  »ethvert  Parti«, 
der  naaede  en  Værdi  af  20  Rdl.  Sølv,  og  paa  den  anden 
Side  at  beholde  Frihed  til  at  sælge  de  i  §  11  opregnede 
Varesorter  i  de  for  hver  især  bestemte  Kvantiteter,  omendog 
Værdien  blev  under  20  Rdl.  Man  lægge  vel  Mærke  til 
Ordene:  »ethvert  Parti«,  hvorved  altsaa  maa  menes:  et- 
hvert Vareparti  —  uanset  om  det  bestod  af  forskellige 
Varesorter,  naar  det  blot  var  samlet  og  solgtes   under  eet. 

I  Overensstemmelse  hermed  havde  man  udarbejdet  en 
Plakat  af  følgende  Indhold: 

§1- 
»Ligesom  Grossererne  herefter  maa  saavel  underhaanden  som 
ved  otTentlige  Auktioner  sælge  Varer  i  saadanne  Partier,  som  Com- 
merce-Forordningen  at  1742  §  11  omhandler,  saaledes  maa  de  end- 
ydermere  sælge  enhver  Varesort,  hvad  enten  den  hører  til  de  deri 
udtrykkelig  nævnte  eller  ikke,  i  Kvantiteter  ringere  end  20  RbdI. 
Sølv.  De  kan  derhos  benytte  sig  af  forannævnte  Paragrafs  øvrige 
Bestemmelser,  for  saa  vidt  disse  med  Hensyn  til  en  eller  anden 
Varesort  hjemler  Adgang  til  at-  udsælge  en  Kvantitet,  hvorfor  Prisen 
er  mindre  end  20  Rbdl.  Sølv. 

§2. 
Den  ved  Fdg.  27.  Juli  1832  §  1  tilstaaede  Lettelse  af  Auktions- 
salæret  for  frivillige  Auktioner  over  Handelsvarer,  som  sælges  i  større 
Partier,  maa  være  anvendelig  i  alle  de  Tilfælde,  hvor  den  Kvantitet, 
der  sælges  ved  eet  Hammerslag,  er  af  den  Størrelse,  at  den  i  Medfør 
af  forannævnte  Regel  ligger  indenfor  Grænserne  af  Groshandel.« 

Ret  ejendommeligt  er  det  her  at  se,  at  da  Collegiet  skal 
lil  at  drage  Konklusionen  af  sine  egne  Præmisser  og  saa- 
ledes sætte  sine  Tanker  i  Lovform,  forlader  det  sit  eget 
Standpunkt  om,  at  det  skulde  tillades  Grossererne  at  sælge 
ethvert  Vareparti,  der  naaede  en  Værdi  af  20  Rdl.  og  skriver 
i  Stedet  for:   »enhver  Varesort«. 

Kongen  bifaldt  foreløbig  Collegiets  Forslag  i  Principet 
under  27.  Maj  1835.  Under  12.  August  s.  A.  indgav  der- 
paa  Commerce-Collegiet  en  Forestilling  om,  at  et  Lovud- 
kast af  ovenanførte  Indhold  maatte  forelægges  Stænderne 
til  Betænkning,  og  fik  herpaa  kgl.  Approbation  under  15.  Au- 
gust s.  A. 

Man  vil  saaledes  se,  a4  Sagen  alligevel  vilde  være  kom- 
men til  Stændernes  Behandling.  Var  denne  blot  bleven 
fremkaldt  ved  Komiteens  Henvendelse  til  de  kjøbenhavn- 
ske  Deputerede,  havde  det  paagældende  Anliggende  højst 
kunnet  blive  Genstand  for  en  Petition  fra  den  vedkom- 
mende   Stænderforsamlings    Side.      Xu    blev    det    derimod 

forelagt  af  Regeringen  til  Erklæring,  hvad  der  selvfølgelig 
gav  Sagen  en  helt  anden  og  gunstigere  Vending. 

Samme  Dag  som  Komiteen  henvendte  sig  til  de  kjø- 
benhavnske  Deputerede,  forelagde  allerede  Ørsted  som  Kom- 
missarius,  paa  Forsamlingens  tredie  Møde,  det  ovenfor  gen- 
givne Udkast  til  en  Plakat  om  nærmere  Bestemmelse  af 
Grosserernes  Handelsret.  Det  blev  henvist  til  et  Femmands- 
udvalg,  hvori  Etatsraad  Huidt,  P.  C.  Kmidtzon  og  H.  P.  Han- 
sen fik  Sæde.  Af  disse  var  de  to  førstnævnte  Medlemmer 
af  Komiteen,  og  den  tredie  havde  sin  Broder,  Å.  N.  Hansen, 
siddende  i  denne,  ligesom  han  overhovedet  stod  hele  den 
paagældende  Kreds  personlig  nær.  Dette  er  da  et  beteg- 
nende Tidens  Træk,  at  den  kjøbenhavnske  Handelsstand 
straks  fra  første  Færd  lod  nogle  af  sine  bedste  Mænd 
gaa  ind  i  selve  det  ofl'entlige  politiske  Liv.  Af  de  12  her 
i  Kjøbenhavn  valgte  Medlemmer  var  foruden  de  3  nævnte 
tillige  Agent  Johannes  Hammerich  Repræsentant  for  denne 
Stand  —  og  Hvidt  og  Knudtzon  var  som  sagt  fremtrædende 
Medlemmer  af  selve  Grosserer-Societetets  Komite. 

Efter  de  Erfaringer,  man  havde  gjort  i  Løbet  af  Tyverne 
og  Trediverne,  ansaa  man  det  med  andre  Ord  for  nødven- 
digt, at  Hovedstadens  Købmænd  foruden  deres  faglige  Re- 
præsentationsorgan  fik  et  arkimedisk  Punkt  i  selve  den  nye 
politiske  Sfære  ved  at  sætte  et  Par  af  sine  mest  fremra- 
gende Tillidsmænd  ind  i  den  nye  Tingforsamling.  Og 
hvor  rigtigt  dette  var  set  og  gjort,  fremgaar  allerede  nok- 
som deraf,  at  det  nu  altsaa  i  Stænderne  blev  nogle  af  de 
samme  Medlemmer,  der  oprindelig  qua  Komite-Medlemmer 
havde  fremført  Grosserernes  Krav,  som  fik  Lejlighed  til  i 
anden  Egenskab  endnu  en  Gang  at  give  disse  Krav  for- 
nødent Eftertryk  paa  rette  Sted,  Tid  og  Maade. 

L.  N.  Hvidt  var  som  skabt  til  dette  nve  Hverv.  Han  stod 

i  F'orvejen  for  den  ofTentlige  Bevidsthed  som  en  af  Borger- 
skabels bedste  Mænd.  Den  gamle  Frihedslvæmpe  følte  sig 
som  en  Fisk  i  Vandet.  Særdeles  betegnende  er  han  paa 
et  Lithografi  fra  den  Tid,  som  endnu  findes  i  meget  gamle 
Hjem,  fremstillet  sammen  med  /.  F.  Schouw  og  H.  X.  Clausen. 
Del  var  det  Trekløver,  som  i  første  Omgang  det  liberale 
Danmark  saa  op  til,  og  hvis  Færd  det  fulgte  med  Tillid 
—  »de  Tre  repræsenterede  henholdsvis  Villiestyrken  (Hvidt), 
Klarheden  (Clausen)  og  Humaniteten  (Schouw)  hos  den  n3^e 
Tids  Bannerførere  <  \  Og  af  disse  tre  var  ogsaa  Hvidt  utvivl- 
somt den  gæveste  —  djærv  indtil  Hidsighed,  maalbevidst  ind- 
til Stædighed,  fuld  af  Handlekraft.  Han  havde  i  Sommeren 
1832  været  blandt  »de  oplyste  Mænd«,  som  gennemgik  Ud- 
kastet til  Stænderforfatningen,  og  havde  der  idelig  med  stor 
Bestemthed  støttet  Ørsteds  Forsøg  paa  at  faa  gjort  den  saa 
liberal  som  muligt,  navnlig  i  Retning  af  Offentlighed.  Ikke 
mindst  derved  havde  han  erhvervet  sig  stor  Popularitet. 

Peter  Christian  Knudtzon  var  født  i  selve  Revolutions- 
aaret  1789  i  Norge  (Christianssund),  hvorhen  hans  sønder- 
jydske  Fader  var  draget  i  1780.  Han  blev  opdraget  hos 
en  Slægtning  i  Slesvig.  I  1805  rejste  han  til  Kjøbenhavn 
for  der  at  bryde  sig  en  Vej ,  kom  paa  Kontor  hos  en  af 
Byens  dygtigste  Købmænd,  Holbech,  og  tog  1807  som  Liv- 
jæger Del  i  det  bekendte  Udfald  i  Classens  Have.  1810 
giftede  han  sig  og  etablerede  sig  som  Grosserer  i  Kjøben- 
havn. Han  forstod  at  vende  de  følgende  Aars  vekslende 
Konjunkturer  til  sit  Held,  navnlig  spekulerede  han  med 
stor  Dygtighed  i  Køb  og  Salg  af  kjøbenhavnske  Ejen- 
domme —  blot  paa  en  enkelt  realiserede  han  saaledes  en 
Fortjeneste  af  50,000  Rdl.  Allerede  i  1814  besad  han  saa 
stor  en  Formue,  at  han  sammen  med  C.  F.  Hage  og  E.  Erich- 

^  Bille  i  Biografisk  Leksikon. 

sen  kunde  forstrække  Kronprins  Christian  med  100,000  Rdl. 
som  Hjælp  til  Norges  Forsyning  med  Korn  i  dette  skæbne- 
svangre Aar.  Siden  maatte  han  vel  tvende  Gange  (1818  og 
1820)  standse  sine  Betalinger,  men  kom  forholdsvis  hurtigt 
paa  Fode  igen.  I  1831  stiftede  han  sammen  med  sin  Ven 
Grosserer  C.  Rønnenkamp  og  Hambro  S:  Søn  »Grosserer- 
Societetets  Understøttelsesfond  —  allerede  1824  havde  han 
faaet  Sæde  i  de  32  Mænds  Forsamling.  I  Trediverne  var 
han  den  største  islandske  Købmand  i  Danmark  og  beher- 
skede saa  at  sige  hele  den  sydlige  Fjerdedel  af  Øen  med 
Reykjavik  som  Midtpunkt.  Han  handlede  dels  under  eget 
Firma,  dels  sammen  med  andre  og  holdt  en  hel  lille  Flaade 
af  mindre  Fiskerfartøjer  i  Virksomhed  under  Island,  naar 
Fiskeriet  der  var  i  Gang.  Selvfølgelig  havde  han  ogsaa 
Skibe,  som  herfra  gik  paa  Islandsfart  med  Forbrugsartikler, 
eller  de  hentede  Salt  i  St.  Ybes  til  Øen  og  gik  tilbage  med 
Klipfisk  til  Bilbao  eller  andre  Middelhavshavne  for  derpaa 
al  vende  hjem  til  Kjøbenhavn  med  Frugt.  Foruden  disse 
Skibe  gik  for  hans  Regning  to  anselige  Barker  i  Fragtfart 
paa  fjerne  Stæder,  navnlig  Batavia. 

P.  C.  Knudtzon  var  en  høj,  bredskuldret  Mand,  som 
førte  sig  med  en  vis  Værdighed  —  selv  da  han  var  gam- 
mel, kunde  yngre  Damer  falde  i  Henrykkelse  over  »hans 
pragtfulde  Ydre«  med  den  høje  Pande,  hvorover  det  graa 
Haar  laa  i  en  Bølge,  den  store  Næse,  som  paa  en  ejen- 
dommelig Maade  gav  Aasynets  selvfølende  Udtryk  en  for- 
øget Accent,  og  den  yderst  talende  Mundlinie.  Om  hans 
kloge,  livlige  Øjne  laa  stadig  et  Smil  paa  Lur,  halvdulgt  i 
et  helt  Viftenet  af  det,  man  kalder  »Skælms-Streger«.  Og 
i  Virkeligheden  var  han  ogsaa  en  saare  skæmtefuld  Mand, 
fuld  af  Vid  og  Lune,  der  bundede  i  et  uforanderlig  godt 
Humør.     Han  var  en  livsglad  Mand,   som    elskede  et  fest- 

ligt  Lag,  var  vennesæl,  gavmild  og  gæstfri.  Sin  Hage  gemte 
han  mellem  el  Par  store  P'adermordere,  helt  aabne  foran, 
om  Halsen  slyngede  sig  flere  Gange  et  bredt  Atlaskes-Bind. 
Dragten  var  altid  af  mørkt  Stof  med  store  Skøder.  Over  hele 
Skikkelsen  fra  Isse  til  Fod  var  der  et  Præg  af  fornem  Vel- 
stand, som  i  Forbindelse  med  hans  fysiske  Kraft  skal  have 
virket  ret  imponerende. 

I  1831  mistede  han  sin  første  Hustru,  men  giftede  sig 
8  Aar  efter  med  en  Datter  af  Grosserer  Fr.  Gotschalk  og 
blev  derved  Svoger  til  Chr.  Broberg,  Komiteens  senere  Næst- 
formand. 

Gotschalk,  der  før  ham  var  Komiteens  Næstformand, 
var  født  i  Rhin-Preussen  (Remscheid),  hvorfra  han  flygtede 
til  Danmark  i  Efteraaret  1806,  da  Napoleon  udskrev  Sol- 
dater. Netop  om  Aftenen,  da  han  vilde  af  Sted,  mødte  han 
i  Skumringen  Udskrivningskommissæren  indenfor  Faderens 
Enemærker.  Som  han  skraaede  over  Gaarden,  kom  nævnte 
Embedsmand  imod  ham,  forvekslede  ham  i  Tusmørket 
med  F'aderen  og  sagde  til  ham:  »Hr.  Gotschalk,  det  er  mig 
meldt,  at  Deres  Søn  paatænker  at  flygte  for  at  unddrage 
sig  Krigstjenesten.  Jeg  kommer  for  at  advare  Eder  der- 
imod. Straffen  derfor  er  Døden.«  »Ach,  mein  Sohn  ist 
schon  drei  Tage  fort«,  svarede  den  unge,  gik  videre  som 
i  et  Ærinde  ud  af  Gaarden,  lige  ind  i  Stalden,  sadlede  sin 
Hest  og  red  nu  mod  Nord  saa  stærkt,  som  Hesten  kunde 
taale  det,  indtil  han  kom  paa  dansk  Grund  i  Altona. 
I  Kjøbenhavn  fik  han  hurtig  dannet  sig  en  stor  Forret- 
ning, og  1813  giftede  han  sig  med  en  Frøken  Kierulf. 
Overfor  hende  —  Grandmama  —  optraadte  Knudtzon  med 
en  Ridderlighed,  der  om  muligt  var  endnu  større  end  den, 
han  iagttog  overfor  alle  andre  Damer.  Mellem  ham  og 
Grandpapa   var   Forholdet   derimod    kun  reserveret  høfligt, 

thi  denne  tørre  og  snusfornuftige  Mand  yndede  ikke  den 
ligesaa  gamle  Svigersøns  myndige  Væsen  og  udfordrende 
Festivitas. 

Endnu  skal  om  Knudtzon  berettes,  at  han  paa  en  af 
sine  mange  Islandsfarter,  nemlig  i  Aaret  1834,  kom  i  sært 
fortroligt  Forhold  til  den  senere  Frederik  VII,  som  netop 
da  var  bleven  landsforvist  til  Island  paa  Grund  af  sit  tid- 
ligere omtalte  Forhold  til  sin  Hustru,  Frederik  VI's  Datter. 
Med  en  rød  Fez  paa  Hovedet  plejede  Prins  Frederik  at 
sidde  paa  Knudtzons  Skibskiste,  der  var  stillet  op  paa  hans 
Kontor  i  Reykjavik,  og  naar  engelske  Gæster  kom  ind,  og 
Knudtzon  præsenterede  »The  prince  of  Denmark«  (»Ham- 
lets Efterfølger«!),  vidste  de  i  Almindelighed  ikke,  om  de 
skulde  tage  Præsentationen  alvorlig.  Blandt  alt  det  meget, 
som  den  da  26aarige  Prins  udtalte  til  sin  kommercielle 
Omgangsfælle,  skal  blot  en  enkelt  Ytring  her  anføres:  »Ja, 
naar  jeg  en  Gang  bliver  Konge,  saa  kan  de  sgu  faa  ti  For- 
fatninger for  en!«  —  (also  sprach  Zarathustra)  saalunde 
talte  Grundlovens  ædle  Giver! 

Blandt  sine  Standsfæller  erhvervede  Knudtzon  sig  ikke 
alene  stor  Anseelse,  men  blev  en  meget  afholdt  Mand. 
Det  var  derfor  ogsaa  kun  naturligt,*  at  man  sørgede  for  at 
faa  ham  valgt  til  Stænderdeputeret,  saa  meget  mere  som 
han  gennem  sin  Virksomhed  i  de  32  Mænds  Forsamling  var 
vant  til  offentlig  Gerning.  Som  Følge  af  hans  djærve  Syn 
paa  Tilværelsen  og  hans  Verdenshorizont  kunde  man  rolig 
stole  paa  hans  liberale  Sindelag.  Det  bør  dog  maaske  her 
tilføjes,  at  han  ogsaa  i  denne  Henseende  viste  et  gyldent 
Maadehold  og  derfor  senere  stillede  sig  ret  køligt  overfor 
de  unge  Nationalliberales  til  Tider  ret  uvorne  Angreb  — 
ej  alene  paa  randen  regime,  men  særlig  paa  Christian  VIII's 
noble  og  vidtskuende  Personlighed. 

Stor  og  statelig  var  P.  C.  Knudtzon  —  saadan  var  over- 
hovedet Købmandstypeii  den  Gang.  Om  den  tredie  af  de 
kjøbenhavnske  Deputerede,  som  paa  Grund  af  sin  Indsigt 
i  Handelsforhold  fik  Sæde  i  det  paagældende  Stænderud- 
valg, Vinhandler  Hans  Peter  Hansen,  gjaldt  det  ligeledes: 
en  vældig,  stærktbygget  Mand  med  en  vis  barsk  Myndig- 
hed i  sit  Væsen,  hvormed  hans  ru  og  dybe  Stemme  gan- 
ske harmonerede.  I  sine  Manddomsaar  var  han  tilmed  en 
opfarende  Natur,  kunde  endog  blive  ustyrlig  hidsig,  naar 
han  mente  at  staa  overfor  træsk  eller  uredelig  P'ærd.  Bag 
den  haarde  Skal  gemte  han  imidlertid  et  ejegodt  Gemyt. 
Det  var  netop  hans  altfor  godlidende  Velvilje,  der  langt 
senere,  under  Krisen  i  1857,  bragte  Nationalbanken  saa 
stærkt  i  Knibe:  han  havde  som  Direktør  for  Banken  (hvad 
han  blev  1846)  nemlig  vist  en  altfor  rundelig  og  uforsigtig 
Liberalitet  i  sin  Laangivning. 

Paa  det  her  omhandlede  Tidspunkt  var  han  i  omfat- 
tende Grad  den  kjøbenhavnske  Handelsstands  Tillidsmand 
og  blev  da  ogsaa  i  de  nærmest  følgende  Aar  Gang  paa 
Gang  dens  naturlige  Hjælper  og  Baadgiver. 

H.  P.  Hansen  var  uddannet  i  F'aderen,  Vinhandler  God- 
fred Hansens  Forretning  og  aabnede  selv  1822  en  Vin- 
handel, medens  han  først  1840  tog  Grossererborgerskab. 
Han  nød  ikke  alene  Anseelse  som  en  dygtig  Forretnings- 
mand, men  navnlig  ogsaa  som  den,  der  i  kommercielle 
Anliggender  havde  Vidsyn  og  store  Kundskaber.  I  Kraft 
heraf  følte  han  det  som  sin  Pligt  at  kæmpe  ej  alene  for 
Handelsfrihed,  men  overhovedet  for  P'rihed  i  alle  Samfunds- 
forhold. Han  var  først  og  fremmest  en  ivrig  Talsmand  for 
den  fulde  Offentliggørelse  af  Stændernes  Forhandlinger  og 
stred    med    ilter    Overbevisning    for    Skattebevillingsretten. 

I  Tredivernes  liberale  Opposition  kom  han  derved  naturligt 
til  stedse  at  staa  i  første  Række. 

Dette  gjaldt  ogsaa  et  andet  af  Komiteens  Medlemmer, 
nemlig  den  lige  Aaret  i  Forvejen  indtraadte  Nicolai  Jona- 
than Meinert.  Han  var  af  nord  fri  si  sk  Byrd,  født  1791  i  Kjø- 
benhavn,  hvor  Faderen  ved  Siden  af  at  være  Renteskriver 
drev  en  ret  betydelig  Handel,  især  paa  Norge.  1804  kom 
han  paa  Faderens  Kontor  og  overtog  efter  hans  Død  For- 
retningen. Ude  i  Strandgade  paa  Christianshavn  voksede 
denne  sig  efterhaanden  stor  —  og  blev  et  af  de  betyde- 
lige Handelshuse,  som  i  hine  Aar  kastede  en  vis  Glans 
over  denne  Staddel.  Hvad  der  ogsaa  personlig  knyttede 
ham  til  denne,  var  hans  Søsters  Giftermaal  med  Præsten 
ved  Frelserens  Kirke,  Rasmus  Fenger,  Fader  til  Peter  An- 
dreas og  Carl  Emil  Fenger. 

Meinert  blev  allerede  1817  optaget  blandt  Stadens  32 
Mænd  og  siden  i  1840  valgt  til  Borgerrepræsentant  — 
1842-48  var  han  vel  ogsaa  Stænderdeputeret,  men  holdt 
sig  dog  som  aktiv  Deltager  i  Politik  altid  noget  tilbage: 
personlig  Fremtræden  for  Offentligheden  var  egentlig  ikke 
hans  Sag.  Derimod  var  han  altid  rede  med  Navn  og  Pung, 
naar  der  skulde  slaas  et  Slag  for  Frihedens  Sag,  og  idelig 
støder  man  derfor  i  Trediverne  og  Fj^rrerne  paa  hans 
Medunderskrift,  naar  de  ledende  liberale  Mænd  rettede  en 
offentlig  Henvendelse  til  Medborgerne  af  politisk  Art  — 
saaledes  var  han  bl.  a.  i  1835  Medstifter  af  det  saa  navn- 
kundige Trykkefrihedsselskab  (hvis  Dannelse  netop  var 
Bevægelsespartiets  Svar  paa  Kongens  Affærdigelse  afTrN^kke- 
frihedsadressen  —  »Vi  alene  vide«). 

Medens  Hvidt,  Knudtzon  og  Meinert  saaledes  ligesom 
fordoblede  den  kjøbenhavnske  Handelsstands  Indflydelse 
paa  offentlige  Anliggender  ved    paa  en  Gang  at  virke  gen- 

nem  Grosserer-Societetets  Komite  og  gennem  det  politiske 
Liv,  saa  lioldt  H.  P.  Hansens  Broder,  A.  N.  Hansen,  sig  der- 
imod helt  indenfor  Komiteens  Sfære.  Indenfor  denne  vandt 
han  til  Gengæld  efterhaanden  stor  Indflydelse,  ja  prægede  i 
Trediverne  mere  og  mere  Komiteens  Gerning. 

Hambro  havde  den  hos  fremragende  Mænd  sjældne 
Evne  at  »opdage«  unge  Dygtigheder,  og  hvad  mere  var: 
han  havde  den  endnu  sjældnere  Evne  at  opelske  deres 
Vækst  uden  smaalig  Jalousi.  Han  saa  hurtigt,  hvad  der 
boede  i  en  pur  ung  Mand,  Andreas  Nicolai  Hansen  (f.  14. 
Septbr.  1798),  som  dennes  Fader,  Vinhandler  Godfred  Han- 
sen, satte  i  Lære  hos  ham.  Han  lod  ham  derfor  tidlig 
komme  ud  og  se  sig  om  i  Verden,  gav  ham  Lejlighed  til 
at  prøve  sine  Vinger  og  handle  selvstændigt  under  stort 
Ansvar.  I  Aaret  1819  blev  A.  N.  Hansen  sat  til  at  varetage 
Hambro's  Forretninger  paa  Øerne  Jersey  og  Guernsey,  som 
tjente  til  Anløbssted  for  Firmaets  Skibe  paa  deres  over- 
søiske Farter.  Da  derpaa  i  1821  den  danske  Regering  skulde 
afslutte  det  saakaldte  Haldemann-Goldschmidl'ske  5  Pro- 
cents Laan  i  London  paa  3  Mill.  £  og  hertil  benyttede  Hu- 
set Hambro's  Bistand,  var  det  atter  A.  N.  Hansen,  der  i 
Forening  med  Hambro's  Kompagnon,  Gerson,  ordnede  Sa- 
gen i  London.  Og  da  dernæst  Hambro  maatte  paatage  sig 
at  arrangere  Udbetalingen  af  Norges  Andel  i  det  dansk- 
norske Monarkis  fælles  Statsgæld,  og  Toldintraderne  her- 
for blev  stillet  i  Sikkerhed,  drog  A.  N.  Hansen  til  Christi- 
ania i  1825  som  Tilsynshavende  paa  Firmaets  Vegne. 

Denne  Norgesfærd  havde,  til  Trods  for  den  ialt  kun 
varede  et  Aars  Tid,  nær  forandret  hele  A.  N.  Hansens  Løbe- 
bane. Med  sin  driftige  Natur  kunde  han  ikke  ligge  ledig, 
men  grundlagde  sig  straks  en  Forretning,  navnlig  med 
Korn,  som  hurtig  tog  et  saa  forbavsende  Opsving,  at  A.  N. 

Hansen  inden  ret  længe  blev  en  hel  Handels -Matador  i 
den  da  forøvrigt  lidet  anselige  By,  hvor  han  hastigt  slog 
Rod  og  følte  sig  hjemme. 

Ugerne  og  modstræbende  fulgte  han  derfor  Hambro's 
Kaldelse  i  1826.  I  dette  Aar  døde  just  Gerson,  og  Hambro 
vilde  da  ikke  slippe  en  Kraft  som  A.  N.  Hansen,  for  hvis 
administrative  Evner  og  Initiativ-Rigdom  der  netop  var  det 
størst  mulige  Raaderum  i  den  stadig  voksende  Hambro'ske 
Forretning.  Da  Hansen  rejste  fra  Christiania,  lod  han  sin 
unge  Hustru,  Emma  Eliza  Grut,  som  han  den  7.  Juli  1825 
havde  ægtet  paa  Guernsey,  blive  tilbage  —  saa  fast  troede 
han  paa,  han  selv  kom  hurtigt  igen.  Hambro  anvendte 
imidlertid  den  mest  smigrende  Overtalelse  for  at  faa  ham 
til  at  blive  i  Danmark,  og  skønt  han  var  fuld  af  Tvivl  om, 
han  ikke  dermed  vendte  sin  Lykke  Ryggen,  gav  han  ende- 
lig efter.  Det  kan  straks  siges,  at  han  heller  aldrig  siden 
fortrød  det. 

A.  N.  Hansen  blev  nu  optagen  som  Associé  i  det  Ham- 
bro'ske Hus  og  tog  sig  med  Iver  og  Held  af  dettes  betyde- 
lige Vareforretning.  Den  2.  Maj  1829  fik  han  selv  Borger- 
brev som  Grosserer. 

I  Slutningen  af  Tj^verne  blev  man  rundt  om  i  Europa 
opmærksom  paa,  at  det  i  Handelen  med  Ris  .var  fordel- 
agtigt at  lade  Afskalningen  foretage  paa  Importstedet  i  Ste- 
det for  som  forhen  i  Produktionslandene,  Nordamerika  og 
Ostindien:  dels  blev  Bekostningen  herved  meget  mindre, 
dels  blev  Kvaliteten  langt  bedre,  da  Risen  i  afskallet  Til- 
stand kun  daarlig  taalte  den  lange  Transport.  Man  be- 
gyndte i  England  at  bygge  Rismøller,  Eksemplet  blev  fulgt 
i  Holland  og  Frankrig,  og  der  blev  først  i  Trediverne  fra 
de  sidstnævnte  Lande  gjort  Forsøg  paa  at  eksportere  Ri- 
sengryn til  Nabolandene.     Der  opstod   herved  en  F^are  for 

Kjøbenhavns  daværende  ret  betydelige  Transithandel  med 
Ris  paa  Østersøen,  og  for  virksomt  at  hævde  Stillingen 
fattede  da  A.  N.  Hansen  den  Idé  at  anlægge  en  Rismølle 
herhjemme  og  derfra  forsyne  saavel  vore  udenlandske 
Kunder  som  det  indenlandske  Forbrug   med  afskallet  Ris. 

I  Efteraaret  1831  indgik  derfor  C.  J.  Hambro  &  Søn 
med  et  Andragende  til  Frederik  VI  om  forskellige  Pri- 
vileo'ier  til  Gennemførelsen  af  det  nævnte  Forehavende. 
Der  fremstilledes  heri  den  Plan:  at  opføre  en  med  Damp 
dreven  Rismølle  til  Afskalning  af  Padd}^  og  Nellow,  som 
hidbragtes  direkte  fra  Produktionsstederne  ved  Firmaets 
Skibe.  Da  det  herved  fremkomne  Affald  er  et  fortrinligt 
Kreaturfoder,  gav  dette  endvidere  Anledning  til  at  sætte  et 
Slagteri  og  et  Salteri  af  Kød  og  Flæsk  i  Forbindelse  med 
Mølle-Anlæget  for  derved  at  skabe  en  større  Eksport  af 
Fedevarer.  Da  endelig  Rishandelen  var  begrænset  til  visse 
Tider  af  Aaret,  og  Møllen  derfor  kun  kunde  paaregnes  at 
være  i  Gang  det  halve  Aar,  agtedes  den  overskridende 
Dampkraft  benyttet  til  Formaling  af  Korn,  dog  kun  naar 
Konjunkturerne  tillod  en  Afsætning  af  Mel  eller  Skibsbrød 
til  Udlandet. 

Planen  tiltalte  højligen  Cancellim3'ndighederne,  og  under 
4.  November  1831  udvirkede  de  en  kgl.  Bevilling,  hvor- 
ved der  gaves  C.  .1.  Hambro  &  Søn  10  Aars  Eneret  til  i 
Danmark  at  drive  et  Dampmølleværk  til  Afskalning  af 
Ris.  Endvidere  fik  Handelshuset  Toldfrihed  paa  Maski- 
ner og  Stenkul,  Ret  til  at  tage  den  raa  Ris  paa  Kreditop- 
lag m.  m.  m. 

Allerede  Dagen  efter  indgik  C.  J.  Hambro  &  Son  med 
en  ny  Ansøgning  til  Majestæten.  Denne  Gang  gjaldt  det 
»for  uopholdelig  at  kunne  lægge  Haand  paa  Værket«,  at 
faa  en  passende  Byggeplads.     Man  havde  i  saa  Henseende 


538 

udset  sig  den  saakaldte  Bodenhoffs  Plads  paa  Christianshavn, 
syd  for  Trangraven. 

Ogsaa  denne  Sag  gik  i  Orden  efter  Handelshusets  Ønske, 
Pladsen  blev  det  tilskødet  den  26.  April  1832,  og  i  Løbet 
af  faa  Aar  rejstes  derpaa  det  store,  vidtforgrenede,  ja,  for 
Datidens  Forhold  ligefrem  imponerende  Etablissement,  som 
A.  N.  Hansen  havde  planlagt  —  og  Landet  fik  herved  sin 
første  Dampmølle. 

I  dette  nye  Foretagende,  som  traadte  i  Drift  1838,  ord- 
nedes nu  Forholdet  saaledes,  at  det  overdroges  til  et  In- 
teressentskab, bestaaende  af  Joseph  Hambro,  Sønnen  Carl 
Hambro,  A.  N.  Hansen  og  Alfred  Mansell.  Den  førstnævnte 
blev  lodtagen  i  Forretningen  med  Vs  de  tre  øvrige  med 
^'6  hver.     Kapitalen  sattes  til  ca.  300,000  Mk.  Banco. 

Myndig  og  maalbevidst  —  saaledes  var  hele  A.  N.  Han- 
sens Optræden.  Det  var,  som  om  i  ham  hin  stortskaarne 
Købmandstype  fra  forforrige  Aarhundredes  Slutning  var 
genopstanden  til  nyt  Liv.  Intet  Under,  at  han  ogsaa  ud- 
adtil vandt  Hæder,  Anseelse  og  Indflydelse.  Vant  som  han 
var  til  at  se  alle  lystre  sig  og  alt  lykkes  for  sig,  havde  han 
ondt  ved  at  taale  andre  Meninger  ved  Siden  af  sin,  og  i 
sine  bedste  Manddomsaar  kunde  han  være  stivnakket  ind- 
til Stejlhed  og  kort  for  Hovedet  indtil  Utilgængelighed. 
Ved  hans  Deltagelse  i  det  offentlige  Liv  blev  dog  dette 
bedre  med  Aarene:  fra  hans  temperamentsfulde  Indre 
sprudlede  der  større  Varme  frem,  og  hans  voldsomme  Hef- 
tighed omdannedes  lidt  efter  lidt  til  venlig  og  virksom  Iver 
for  Medmenneskers  Vel.  Med  al  sin  Særhed  var  han  paa 
sin  Vis  hjertevindende,  og  da  han  endelig  ogsaa  forlenedes 
med  Alderens  Værdighed,  naaede  han  i  sin  Stand  frem  til 
en  Førsterangs-Stilling,  som  i  lige  Grad  hvilede  paa  Agtelse 
og  Sympathi. 

Det  ovenfor  omtalte  Stænderudvalg  afgav  allerede  den 
19,  Oktober  1835  sin  Betænkning,  hvorefter  Sagen  blev  un- 
derkastet en  Førstebehandling  i  Forsamlingen  den  27.  s.  M. 
og  endelig  afgjort  den  2.  November.  I  Udvalgets  Betænk- 
ning blev  der  taget  skelligt  Hensyn  til  det  af  Grosserer- 
Societetets  Komite  under  5.  Oktober  indgivne  Andragende 
til  de  kjøbenhavnske  Deputerede,  og  heraf  bærer  da  ogsaa 
den  af  Østifternes  Stænderforsamling  afgivne  Erklæring 
tydelige  Mærker. 

I  denne,  som  er  dateret  den  16.  November  1835,  hed- 
der det,  at  Forsamlingen 

nærer  »den  Overbevisning,  at  en  almindelig  Handelsfrihed  nu 
mere  end  nogensinde  før  vilde  tjene  til  oplive  Handelen  og  give  den 
en  mere  udvidet  Virksomhed«,  og  den  kunde  derfor  »ikke  andet  end 
finde,  at  de  Andragender  fra  Grosserer-Societetets  Komite  (af  1825  og 
1831),  der  havde  foranlediget  Bestemmelsen  i  Udkastets  §  1,  er  grun- 
dede paa  Billighed«.  Man  ønskede  imidlertid  Paragrafen  udvidet, 
saaledes  at  det  tillodes  Grosserere  til  udenbys  Købmænd  at  sælge  flere 
til  et  enkelt  Handelslaug  henlagte  Varesorter,  naar  disses  samlede 
Værdi  udgjorde  20  Rbdl.  Sølv. 

»Det  synes  nemlig,  at  man  maa  skelne  mellem  den  Handel,  Gros- 
sereren slutter  med  Købmænd,  og  den,  hvorved  en  Vare  gaar  direkte 
over  i  Konsumentens  Haand.  Med  Hensyn  til  den  sidste  er  Udkastets 
Bestemmelse  aldeles  fyldestgørende,  men  i  Henseende  til  den  første 
vil  (irossererne,  især  ved  deres  Transaktioner  med  udenbj's  Købmænd, 
føle  sig  paa  en  baade  for  dem  og  Handelen  i  Almindelighed  skadelig 
Maade  saare  indskrænkede.  Den  udenbys  Købmand,  som  skal  for- 
syne sig  med  Varer,  søger  nemlig  derhen,  hvor  han  tinder  det  bedst 
assorterede  Lager,  efterdi  han  der  paa  een  Gang,  ved  een  Transaktion, 
ved  een  Transport  og  saaledes  ved  eet  Arbejde  kan  faa  sine  For- 
nødenheder tilfredsstillede.  Men  nu  gives  der  mange  Fabriks-  og 
Manufakturvarer,  der  ej  er  opregnede  i  selve  Forordningen  af  4.  August 
1742  §  11,  af  hvilke  Detailhandleren  sjældent  eller  aldrig  paa  een 
Gang  køber  for  20  Rdl.,  og  Grossereren  vilde  derfor  i  mange  Tilfælde 
miste  en  god  Kunde  og  saaledes  ogsaa  Afsætningen  af  andre  større 
Varekvantiteter,  som  Købmanden  maatte  behøve,  naar  han  ikke  til- 
lige kunde  tilfredsstille  dennes  Rekvisitioner  af  en  eller  anden  Artikel, 
som    han   maatte   ønske   at   erholde  i   ringere  Kvantiteter,  ligesom  og 

den  udenbys  Købmand  vil  opnaa  en  for  hans  Transaktioner  viglig 
Lettelse«.     Dette  Indstillingspunkt  vedtoges  med  61   Stemmer  mod  4. 

Endvidere  anbefalede  man  et  Tillæg  til  Loven,  en  ny  §  3,  der 
skulde  indeholde  en  Tilladelse  for  Grosserere  til  under  visse  Betin- 
gelser at  træde  ind  i  Detailhandlernes  Klasse.  »Der  gives  nemlig 
næppe  noget  Medlem  af  Borgersamfundet,  der  befinder  sig  i  en  uhel- 
digere Stilling  end  en  Grosserer,  som  ved  ugunstige  Omstændigheder, 
for  hvis  Paavirken  han  formedelst  den  med  hans  Foretagende  for- 
bundne større  Fare  er  udsat  mere  end  nogen  anden,  har  for  en  stor 
Del  tabt  den  Kapital,  der  er  en  udelukkende  Betingelse  for  hans 
Virksomhed.  At  genvinde  denne  Kapital  er  for  ham  i  mange  Til- 
fælde yderst  vanskeligt  og  i  de  Heste  Tilfælde  aldeles  umuligt,  hvor- 
imod hans  Stilling  vil  vinde  betydelig  Sikkerhed,  dersom  ham  aabnedes 
Udsigt  til  under  saadanne  Omstændigheder  at  gaa  over  i  en  Detail- 
handlerklasse«. 

Derved  vilde  der  desuden  ogsaa  ske  en  Tilnærmelse  mellem  Gros- 
og  Detailhandelens  forskellige  Klasser,  og  saaledes  »en  ønskelig  Over- 
gang til  en  uindskrænket  Handelsfrihed  forberedes«. 

»For  at  der  imidlertid  ikke  paa  denne  Maade  skulde  levnes  en 
Bagdør  for  Indtrædelse  i  Detailhandlernes  Klasse,  maatte  denne  Adgang 
til  en  mere  udvidet  Handelsfrihed  kun  staa  aaben  for  dem,  som  i  en 
Række  af  Aar  havde  haft  Borgerskab  som  Grosserer,  hvem  det  derhos 
maatte  paaligge  paa  den  i  Anordningen  af  23.  April  foreskrevne  Maade 
at  bevise  deres  personlige  Kvalifikationer  saavel  som  at  opfylde,  hvad 
der  ved  Laugets  Indretning  er  paalagt  dets  Medlemmer.« 

Man  havde  fra  enkelte  Sider  i  Forsamlingen  indvendt  herimod, 
at  saa  kunde  Detailhandelen  let  blive  overfyldt,  men  herpaa  havde 
man  fra  Flertallets  Side  svaret,  at  »naar  der  klages  over,  at  enkelte 
næringsdrivende  Klasser  overfyldes,  ligger  just  Grunden  til  denne  Klage 
i  de  med  Laugsvæsenet  indførte  Indskrænkninger,  der  gør  det  umuligt 
for  de  enkelte  Individer  at  forlade  den  en  Gang  valgte  Næringsvej, 
omend  denne  langtfra  frembyder  de  fornødne  Subsistensmidler«.  Man 
foreslog  derfor,  at  Plakaten  yderligere  maatte  indeholde  den  Bestem- 
melse, at  en  Grosserer,  der  i  5  Aar  havde  haft  Borgerskab,  som  saadan 
maatte  indtræde  i  et  hvilketsomhelst  Handelslaug  med  de  i  PI.  1.  Ok- 
tober 1810  hjemlede  Rettigheder  til  Engros-Handel,  naar  han  paa 
lovbefalet  Maade  godtgjorde  at  være  dertil  kvalificeret  og  derhos  opgav 
sit  Borgerskab  som  Grosserer. 

Man  tilføjede  imidlertid  udtrykkelig,  at  hvis  Indføjelsen  af  en 
saadan  Tilladelse  »skulde  foranledige  nogen  Standsning  i  Plakatens 
Udfærdigelse  derved,  at  det  kunde  blive  anset  for  nødvendigt  at  ind- 
hente Vedkommendes  Betænkning,  da  Plakaten  straks  maatte  uden 
Tillæg  emanere«. 

Endelig  vedtoges  det  med  &)  Stemmer  mod  4  >  al  frembære  Ønsket 
om,  at  det  maatte  behage  Hans  Majestæt  at  tage  under  allerhøjeste 
Overvejelse,  om  ikke  en  almindelig  Handelst'rihed  maatte  efter  en  vis 
Tids  Forløb  kunne  ved  Ophævelse  af  de  nuværende  Handelslaugs- 
indretninger  tilstaas  og  derved  aabnes  Talentet  Lejlighed  til  paa  en 
mere  passende  Maade  at  udvikle  sig  uden  at  opofre  8  eller  10  af 
sine  bedste  Aar  ved  et  som  oftest  Aanden  nedtrykkende  Arbejde«. 

Den  jydske  Slænderforsamling  afgav  derpaa  sin  Be- 
tænkning under  30.  Maj  1836.  Den  tiltraadte  i  det  væsent- 
lige de  af  Østifternes  Stænderforsamling  udviklede  Ansku- 
elser »og  navnlig  den,  at  den  størst  mulige  Frihed  i  Han- 
delen ligesom  i  enhver  anden  (!)  Industrigren  er  det  væsent- 
ligste og  fordelagtigste,  samt  at  det  vil  være  gavnligt,  om 
en  almindelis  Handelsfrihed  kunde  tilstedes  der,  hvor  den 
endnu  er  underkastet  Indskrænkninger.«  Med  48  Stemmer 
mod  3  anbefaledes  den  første  af  de  af  Østifternes  Stænder- 
forsamling stillede  Ændringer,  med  46  mod  5  den  anden, 
og  endelig  vedtoges  det  med  39  Stemmer  mod  2,  at  der 
skulde  tilføjes  Lovudkastet,  »at  den  derved  skete  Udvidelse 
af  Grosserernes  Handelsret  hverken  skal  forandre  den  Ret- 
tighed, der  er  tilstaaet  fremmede  Handlende  ved  Anord- 
ningen 23.  April  1817  eller  den  Skipperne  ved  Fdg.  4.  Au- 
gust 1742  tilstaaede  Udsalgsret.« 

De  af  Stænderne  ønskede  Ændringer  fandt  ikke  Colle- 
giernes  Bifald,  men  i  Henhold  til  det  af  Østifternes  Stæn- 
derforsamlins'  udtrvkte  Ønske,  blev  derfor  Plakaten  —  under 
19.  Oktober  1836  —  udgivet  i  den  af  Regeringen  oprindelig 
foreslaaede  Skikkelse. 

Hermed  var  altsaa  dog  Komiteen  og  Grossererne  i  een 
vigtig  Henseende  kommen  et  godt  Stykke  videre. 

Da  Regeringen  ikke  havde  ment  straks  og  umiddel- 
bart at  kunne  acceptere  de  af  Stænderforsamlingerne  fore- 
slaaede  Ændringer,  anmodede  Cancelliet  under  20.  Oktober 
1836  Kjøbenhavns  Magistrat  om  at  afgive  Betænkning 
om  disse,  ligesom  samtidig  Handelslaugenes  Ytringer  ind- 
hentedes. 

Magistraten  æskede  først  (28.  December  1836)  de  32 
Mænds  Erklæring,  som  afgaves  den   19.  April   1837. 

Naturligvis  var  der,  hedder  det  heri,  blandt  disse  forskellige  An- 
skuelser, men  »den  Mening  syntes  imidlertid  at  tinde  temmelig  al- 
mindeligt Bifald,  at  en  stedse  mere  udvidet  Handelsfrihed  maa  anses 
for  ,særdeles  ønskelig,  —  naar  kuns  Overgangen  forberedes  successivt 
og  ikke  sker  ved  Krænkelse  af  allerede  bestaaende  Rettigheder«. 

Det  første  af  Østifternes  Stænderforsamling  stillede  Forslag  fandt 
man  »ej  tilraadeligt«  —  man  syntes,  at  PI.  19.  Oktober  1836  havde 
truffet  det  rette.  Men  iøvrigt  gjorde  man  (ligesom  man  havde  gjort 
det  i  StænderforsamHngen)  opmærksom  paa,  at  Fdg.  4.  August  1742 
liavde  tilladt  Grossererne  at  udsælge  de  vigtigste  Vareartikler  i  samme 
Colli,  hvori  de  var  indført,  ganske  uden  Hensyn  til  Kvantiteten  — 
og  deraf  havde  disse  i  den  senere  Tid  betjent  sig  ved  at  indforskrive 
en  Række  Varer  i  ganske  smaa  Pakninger. 

Iøvrigt  burde  efter  de  32  Mænds  Mening  Detailhandlerne  have 
en  Ækvivalent  for  Grosserernes  udvidede  Handelsret  —  og  denne 
skulde  hverken  mere  eller  mindre  end  bestaa  i  Ret  til  tillige  at  handle 
en  gros  uden  Indskrænkning  af  Varesorter  efter  de  for  Groshandelen 
gældende  Bestemmelser.  Man  var  ogsaa  bekendt  med,  at  Handels- 
laugene  havde  villet  ansøge  Stænderne  herom,  men  var  kommen 
for  sent. 

Et  Mindretal  g,jorde  dog  heroverfor  opmærksom  paa,  at  derved 
vilde  Detailhandlerne  blive  de  mest  begunstigede,  »og  at  reciproke 
Rettigheder  burde  være  Basis  for  en  udvidet  Handelsfrihed«,  altsaa 
Grossererne  indrømmes  en  endnu  mere  udvidet  Ret  til  at  handle 
en  detail. 

Med  Hensyn  til  Punkt  2  om  Grosserernes  Ret  til  eventuelt  at 
indtræde  i  Handelslaugene  bemærkedes  det,  at  naar  Laugsmedlem- 
merne  gjorde  Fordring  paa  udelukkende  Ret  til  Detailhandel,  saa  var 
dette  »en  Fordring,  som  intet  oplyst  Samfund  længer  kan  give  Med- 
hold«. Det  oplystes,  at  »da  baade  Provinskøbmænd  og  Hovedstads- 
detaillister nuomstunder  for  Størstedelen  forskriver  deres  Varer  direkte 

fra  Udlandet,  medens  de  derimod  forhen  hentede  disse  fra  Gros- 
serernes Pakhuse,  er  (irossererne  derved  bleven  bragte  i  én  meget 
misHg  Forfatning,  og  det  er  klart,  at  naar  en  Grosserer  ikke  kan 
handle  en  gros  og  ikke  maa  sælge  en  detail,  skades  derved  Landets 
Handel  i  Almindelighed«.  En  Forandring  syntes  derfor  baade  nød- 
vendig og  ønskelig,  men  man  havde  ikke  kunnet  enes  om  noget  be- 
stemt Forslag. 

Angaaende  almindelig  Handelsfrihed  maatte  man  sluttelig  ind- 
rømme, at  Laugene  endnu  stedse  »stod  til  Hinder  for  en  friere  Virk- 
somhed —  naturligvis  vilde  den  Tid  komme,  da  selv  Handelslaugene 
vilde  føle  Nødvendigheden  af  en  friere  Virksomhed«,  men  fastholdes 
maatte  det,  »at  de  Hindringer,  som  her  viste  sig  skadelige  for  det  al- 
mene Bedste,  bør  med  Sindighed,  Varsomhed  og  Agtelse  for  det,  som 
er  anset  for  lige  med  Ejendomsretten,  søges  hævede,  saa  at  alle  Ved- 
kommende gives  Tid  til  at  ordne  sig  efter  de  nye  Forhold«. 

Magistraten  afgav  derpaa  sin  Betænkning  den  12.  Juli 
1837.  Efter  megen  Væven  frem  og  tilbage  —  hvoraf  dog 
saa  meget  fremgaar,  at  man  var  højst  uvillig  stemt  overfor 
de  af  Østifternes  Stænderforsamling  foreslaaede  Tillæg  — 
endte  man  med  at  foreslaa  en  ny  Kommission  nedsat  sær- 
lig med  Hensyn  til  Spørgsmaalet  om  Handelsfrihedens  Ind- 
førelse. Denne  skulde  da  bestaa  af  5  af  Grosserer-Societe- 
tets Medlemmer  og  en  Repræsentant  for  hver  af  de  5  Han- 
delslaug  og  skulde  navnlig  beskæftige  sig  med  de  fremti- 
dige Grænser  mellem  Detailhandel  og  Groshandel. 

Heroverfor  tog  imidlertid  i  Cancelliet  Ørsted  til  Orde 
meget  skarpt  under  13.  September  s.  A.: 

»Jeg  skønner  ikke,  at  den  af  Magistraten  foreslaaede  Kommission 
kan  føre  til  noget  Resultat.  Saavel  Grossererne  som  Handelslaugene 
har  allerede,  navnlig  og  i  de  32  Mænds  Forsamling,  faaet  overflødig 
Lejlighed  til  at  udtale  sig  over  de  opkastede  Spørgsmaal,  og  det  ses 
ikke,  hvorledes  Sagen  kan  bringes  videre  ved  en  Sammentræden  af 
5  Grosserere  og  et  Medlem  fra  hvert  af  Laugene.  Mindst  kan  jeg  til- 
raade,  at  der  ved  at  etablere  en  saadan  Komite  skulde  gives  mindste 
Vink  til,  at  der  kunde  være  Erstatrfing  at  vente  for  Laugene,  om  der 
skete  nogen  Modifikation,  som  lettede  Adgangen  til  <^)ptagelse  i  samme.« 

»Hvad  Stænderforsamlingens  første  Petitum  augaar,  da  finder  jeg 

ikke,  at  samme,  der  kun  angaar  Afsætning  til  udenbys  Handlende, 
hvilken  Afsætning,  som  Magistraten  maa  indrømme,  ilike  hører  til 
Detaillisternes  egentlige  Handelssfære,  kunde  være  af  nogen  ind- 
gribende Indilydelse  paa  disses  Tilstand,  og  hvad  Magistraten  anfører 
om,  at  (irossererne  vilde  kunne  være  i  Stand  til  at  sælge  Varer  til 
lettere  Pris  end  Detaillisterne,  vilde,  hvis  det  virkelig  forholdt  sig 
saa,  snarere  tale  for  hin  Frihed  end  mod  den;  thi  det  vilde  dog 
være  urigtigt,  om  Handelslovgivningen  for  Kjøbenhavn  skulde  be- 
svære denne  Stads  Afsætning  til  andre  Rigets  Købstæder,  saaledes  at 
den  tabte  denne  sin  Afsa'tning,  fordi  man  frygtede  for,  at  den  skulde 
falde  i  Grosserernes  Hænder.  I  alle  Argumenter  af  den  foranførte 
Slags  ligger  en  Erkendelse  af  den  betydelige  Hindring  for  Borgernes 
Erhverv  og  billige  Forsyning  med  deres  Fornødenheder,  som  de  nu- 
værende Laugsindretninger  indeholder,  hvad  der  altsaa  netop  maatte 
motivere  Ønsket  om  Forandring.« 

Man  ser  saaledes,  at  den  taabeligt  naive  Maade,  hvor- 
paa  Detailhandelens  altfor  ivrige  Venner  og  Beskyltere  ar- 
gumenterede, paa  dette  Tidspunkt  havde  bragt  den  tidligere 
dog  ret  laugsvenlige  Ørsted  til  at  svinge  over  mod  Laugenes 
Ophævelse  og  Næringsfrihedens  Indførelse. 

I  Overensstemmelse  hermed  fandt  han  heller  ingen  Be- 
tænkelighed ved  at  indgaa  paa  det  af  Østifternes  Stænder- 
forsamling stillede  Forslag  om  at  tillade  Grossererne  at 
indtræde  i  Handelslaugene.  Overfor  disses  Indsigelser  her- 
imod påaviser  han  gennem  en  længere  Udvikling,  at  Laugs- 
artiklerne  ikke  var  bindende  for  Regeringen,  overhovedet 
ikke  Privilegier  i  egentlig  Forstand.  Det  gjaldt  derfor 
fi^emfor  alt«  om  at  benytte  Lejligheden  til  at  henlede 
Laugenes  Opmærksomhed  paa,  at  de  ikke  havde  nogen 
Ret  til  at  fordre,  at  de  Bestemmelser,  som  fastsatte  Betin- 
gelserne for  Optagelse  i  samme,  skulde  være  uforanderlige. 
»Der  maa  overhovedet  handles  i  en  Aand,  der  bringer  dem 
til  at  forberede  sig  paa  Næringernes  successive  Befrielse 
for  de  mange  Baand,  som  for  Tiden  hæmmer  den  frie  Be- 
vægelse i  den  borgerlige  Virksomhed.     Jeg  kan  ikke  fore- 

stille  mig,  at  slig  Befrielse  hos  os  kan  eller  bor  indføres 
anderledes  end  ved  successive  og  lempelige  Fremskridt  paa 
den  Vej,  som  Lovgivningen  i  mange  Aar  har  betraadt. 
Den  pludselige  Befrielse,  saaledes  som  den  fandt  Sted  i 
det  revolutionære  Frankrig  og  siden  i  en  paa  omfattende 
Reformer  rig  'Periode  i  Preussen,  kunde  saaledes  ryste  en 
Mængde  Borgeres  Velfærd,  at  man  næppe  tør  eller  kan 
vove  derpaa.« 

Han  sluttede  endelig  med  denne  ganske  ejendommelige 
Udtalelse:  »Det  kan  efter  mit  Begreb  uden  mindste  Be- 
tænkelighed omvendt  tillades  enhver  Interessent  i  et  Han- 
delslaug  i  Forbindelse  med  den  til  Langet  hørende  Handel 
at  drive  fuldstændig  Grosserernæring  efter  dertil  erhvervet 
Bemjmdigelse  af  Magistraten,  naar  han  blot  iøvrigt  opfylder 
de  Betingelser,  som  kræves  til  at  tage  Borgerskab  som 
Grosserer,  deriblandt  at  erlægge  den  befalede  Afgift  til 
Statskassen.  Grosserernæringen  bør  være  saa  fri  som  mu- 
ligt, og  Grossererne  kan  intet  lide  ved,  at  en  Mand,  som 
ellers  er  kvalificeret  til  at  nedsætte  sig  i  denne  Egenskab, 
tillige  driver  Detailhandel. 

Dette  er,  som  man  ser,  et  for  den  daværende  Tid  ret 
radikalt  Standpunkt,  men  han  tilføjer  da  ogsaa.  at  »for 
Øjeblikket  kan  imidlertid  ikke  nogen  yderligere  Foranstalt- 
ning til  at  frembringe  en  større  Handelsfrihed  tilraades  — 
allerede  det,  der  var  foreslaaet,  vilde  jo  »opvække  ikke 
liden  Ængstelse  og  Beklagelse  hos  Laugene,  der  jo  i  en- 
hver Indskrænkning  af  deres  Næringsrettigheder,  hvor  ube- 
tydelig og  billig  den  end  er,  ser  Vejen  til  deres  fuldkomne 
Ødelæggelse.« 

Dermed  var  Magistratens  Forslag  om  at  nedsætte  en  ny 
Kommission  ihjelslaaet.  Man  blev  med  Hensyn  til  Gros- 
serernes Handelsberettigelse  i  Henseende  til  Salget  af  Vare- 

kvantiteter  staaende  ved  PI.  19.  Oktober  1836,  men  imøde- 
kom Stændernes  Ønske  ved  gennem  PI.  13.  December  1837 
at  tillade  Grossererne  at  indtræde  i  et  hvilketsomhelst  Han- 
delslaug  i  Kjøbenhavn  og  altsaa  faa  Ret  til  Detailsalg,  naar 
de  i  8  Aar  havde  haft  Grossererborgerskab,  havde  været 
ansat  til  det  dobbelte  af  den  mindste  Næringsskat,  der  be- 
taltes af  Grosserere,  og  havde  underkastet  sig  den  for 
Langet  gældende  Eksamination.  I  hvert  enkelt  Tilfælde 
skulde  dog.  forinden  Bevillingen  gaves,  Lauget,  Magistraten 
og  de  32  Mænd  høres. 


Efter  saa  mange  og  lange  Aars  Anstrengelser  kunde 
disse  Resultater  SN^nes  smaa  og  tarvelige  nok  —  navnlig 
maalt  med  den  efterfølgende  Tids  Maalestok  (jfr.  S.  594 — 95). 
Men  da  de  blev  opnaaede,  betegnede  de  ikke  desto  mindre 
et  relativt  vigtigt  Fremskridt  —  og  blev  ogsaa  hilst  som  et 
saadant.  Ej  alene  var  et  attraaet  Gode  omsider  vundet,  men 
man  tog  det  ogsaa  som  et  Varsel  om  en  ny  Aand  —  en 
nær  Eftertid  skulde  godtgøre,  med  hvor  megen  Ret  man 
saa  Tingene  under  denne  Synsvinkel. 


EFteraaret  1835  stillede  Orla  Lehmann  sig  i  den 
politiske  Presses  Tjeneste,  idet  han  blev  Dagbla- 
det »Kjøbenhavnsposten  s  ledende  Pen.  Det  var 
ingen  let  Sag  under  de  daværende  Forhold  at  drive  Oppo- 
sition i  et  Blad  med  den  fornødne  Frimodighed:  det  var 
jo  netop  i  Februar  1835,  Frederik  VI  saa  skarpt  havde  af- 
vist Trykkefrihedsadressen,  og  da  han  idelig  irriteredes  af 
den  Smudspresse,  som  netop  i  hine  Aar  var  skudt  op, 
holdt  han  stadig  i  højstegen  Person  Censurmyndighederne 
til  Ilden.  Det  lykkedes  imidlertid  Orla  Lehmann  saa  godt 
at  løse  denne  Opgave  og  samle  Opmærksomheden  om  sin 
journalistiske  Virksomhed,  at  han  begyndte  at  forsone  sig 
om  ikke  med  »das  jetzige  Danemark  <,  saa  dog  —  i  afgjort 
Modsætning  til  Fr.  Tutein  —  i  højeste  Grad  med  den  Tid, 
hvori  han  levede.  (Was  Ihr  den  Geist  der  Zeiten  heisst, 
das  ist  im  Grund  der  Herren  eigner  Geist,  in  dem  die 
Zeiten  sich  bespiegeln). 

1836  blev  ogsaa  i  den  Henseende  et  Mærkeaar  i  hans 
Liv,  og  derigennem  i  den  danske  Historie,  at  det  netop 
blev  det  Aar,  da  der  ved  hans  Tale  i  Trykkefriheds-Selska- 
bet om  Modersmaalets  undertrykte  Stilling  i  Sønderjylland 
blev  »kastet  et  Odinsspyd  ned  over  Hertugdømmerne«. 

Men  netop  i  1836  mødte  han  ogsaa  en  af  sine  skarpeste 
Modstandere,  idet  han  ved  at  forherlige   sin   egen  Tid  paa 

Bekostning  af  Tyverne  blev  nødsaget  til  at  krydse  Klinge 
med  den  purunge,  da  22aarige  Søren  Kierkegaard. 

Da  det  netop  i  1836  trak  op  til  nye  Indskrænkninger 
i  Trykkefriheden  —  Stænderne  maatte  behandle  et  Udkast 
herom  — ,  skrev  Orla  Lehmann  en  Serie  anonyme  Artikler 
om  denne  Genstand  i  »Kjøbenhavnsposten«.  Navnlig  den 
femte  gjorde  stor  Opsigt. 

Heri  beskrives  først,  hvorledes  i  sin  Tid  (1807-14)  Krig, 

Nederlag,   Ydmygelse,   Bankerot   og   Misvækst   var  stormet 

ind  paa  vort  ulykkelige  Folk  — 

»hvad  Under  da,  om  det  (i  den  lølgende  Tid)  vendte  Blikket 
bort  fra  Nutiden  og  flygtede  lien  blandt  Oldtidens  dunkle  Skikkelser 
for  i  Beskuelsen  af  en  formentlig  fordums  Storhed  at  glemme  den 
nærværende  Lidenhed.  Del  offentlige  Liv  var  hyllet  i  Sorgens  Nat 
—  hvad  Under  da,  om  al  Deltagelse  trak  sig  tilbage  i  Familielivet, 
og  at  man  der  for  vel  tillukkede  Døre  søgte  at  indrette  sig  saa 
hyggeligt  og  varmt,  som  man  kunde,  og  more  sig  paa  bedste  Maade. 
Der  indtraadte  saaledes  en  Art  af  »Stillleben«,  hvori  man  æsthetise- 
rede,  legede  med  >  gamle  Danmark«  og  »Danebrog«,  eller  naar  man 
en  Gang  vilde  holde  sig  til  Virkeligheden,  koketterede  med  »Sjølunds 
Bøgelunde«  og  »Kodans  Vover«,  men  under  disse  Ranglerier  glemte 
eller  manglede  Mod  til  rask  at  tage  fat  paa  det,  der  dog  egentligen 
var  om  at  gøre:  med  Kraft  og  Klogskab  at  genoprette,  hvad  alle  de 
Storme,  der  var  overgaaede  Danmark,  havde  nedrevet.«  »Ved  den 
ethvert  Folk  iboende  vegetative  Ivraft  lægedes  imidlertid  lidt  efter  lidt 
Landets  Saar,  mere  <iiioique  end  parceque,  og  alt  som  man  kom  mere 
til  Kræfter,  voksede  ogsaa  Modet  og  Tilliden  til  en  bedre  Fremtid, 
og  alt  som  hver  enkelt  begyndte  at  faa  det  bedre,  tiltog  ogsaa  Lysten 
til  at  tænke  paa  og  arbejde  for  det  Heles  Vel.«  »Dette  vaagnende 
Statsborgersind,  dette  saa  ofte  miskendte  Noget,  som  vi  tænker  os 
ved  det  saa  ofte  misbrugte  Ord  Almenaand,  er  det,  hvoraf  Danmark 
skal  vente  sin  Genfødelse.«  »Det  er  denne  Folkelivets  og  F'olkefri- 
hedens  Morgendæmring,  vi  for  Øjeblikket  befinder  os  i  (I)«. 

Han  taler  videre  om,  at  der 

»i  de  sidste  20  Afkræftelsens  Aar  —  o:  1810-^iO  —  havde  udbredt 
sig  en  vis  sentimental-idyllisk  Stemning  over  Folket,  der  vel  var  en 
naturlig  Følge  af  den  almindelige  Forknytteise,  men  kun  lidet  svarede 
til  den  alvorlige  reformatoriske  Aand,  som  man  ellers  betragter  som 

vor  Tids  Særkende«. Det  gik  os  som  Børn,  der  synger  i  Mørke 

tor  at  fordrive  eller  i  det  mindste  overdøve  deres  Angst;  det  var,  som 
om  den  hemmelige  Bevidsthed  om,  hvor  løs  den  Grund  var,  hvorpaa 
man  stod,  bragte  Folk  til  med  ængstelig  Lystighed  at  klamre  sig  fast 
til  det  fælles  Centrum,  som  om  man  hvert  Øjeblik  frygtede  for,  at 
det  hele  skulde  falde  fra  hinanden.  Jo  mindre  tilfredsstillende  Lan- 
dets Tilstand  var,  desto  ivrigere  blev  man  for  at  paadigte  det  den 
manglende  Herlighed.«  Der  dannede  sig  en  »ubehagelig  Danskhed, 
hvis  Brovten  og  Selvros  netop  hidrørte  fra,  men  paa  den  anden  Side 
ogsaa  forunderligt  kontrasterede  med  vor  virkelige  Tilstand.« 

Men  nu  (o:  i  1836)  begyndte  endelig  »den  patriotiske 
Lirekassemusik«   at  gaa  af  Mode, 

»thi  hele  Folkelivet  har  taget  en  langt  værdigere,  alvorligere  og 
mere  positiv  Retning.«  »Vi  kan  godt  forklare  os  det,  om  der  gives 
dem,  som  med  en  Slags  Længsel  tænker  tilbage  paa  den  gode  gamle 
Tid,  da  man  levede  lystigt  og  flot  —  »in  den  Tag  hinein«  —  spiste 
og  drak,  lod  fem  være  lige,  eller  i  det  højeste  ved  et  L'hombrebord 
i  en  Klub  slog  en  lille  Vittighed  af  sig  mod  »Adjutantregimentet«.« 
»Det  var  en  fidel  Tid,  da  Kaperiet  gik,  saa  det  stod  efter,  da  man 
kunde  faa  en  Hundreddalerseddel  for  en  Specie  og  en  kgl.  Obligation 
for  en  Snes  Daler.  —  Vi  kan  godt  forklare  os,  om  mangen  En  med 
Velbehag  dvæler  ved  den  fredelige,  hyggelige  Tid,  da  man  var  saa 
veltilfreds  med  alt,  da  hver  passede  sit  og  lod  Regeringen  sørge  for 
Resten,  da  man  tog  i  Skoven  eller  gik  paa  Komedie,  glædede  sig 
over  hver  Kærminde,  man  fandt  i  Danavang,  og  lod  sig  begejstre  af 

N.T.Bruun.«     »Vi   kan   godt   forklare   os,   sagde   vi Nej!   Nej! 

det  er  umuligt,  umuligt,  at  nogen  ærlig  Sjæl  for  Alvor  kan  tænke  paa 
disse  Fornedrelsens  Tider  eller  denne  misere  yénérale  uden  Ruelse  og 
Smerte,  umuligt,  at  nogen  kan  se  paa  den  Alvor  og  Ærlighed,  hvor- 
med nu  alt  stræber  fremad,  uden  med  Glæde  og  Velbehag  at  skue  ind 
i  den  Fremtid,  der  en  Gang  skal  høste,  hvad  Nutiden  saaer.« 

Artiklen  slutter  med  en  Skildring  af  Pressens  Kaar, 
hvilke  langtfra  stod  paa  Højde  med  den  Frimodighedens 
Styrke,  Tiden  fordrede.  Men  han  trøster  sig:  Paa  Regn 
følger  Solskin  —  regner  der  nu  Bebrejdelser  ned  over  Pres- 
sen, saa  faar  den  slaa  sin  Paraply  op,  indtil  der  atter  bli- 
ver Solskin,  og  kommer  der  et  Udkast  til  et  Tordenvejr, 
saa  gaar  den  ind  i  en  Port,  til  Uvejret  er  omme.« 

Den  18.  Februar  indeholdt  Kjøbenhavns  flyvende  Post 
en  Artikel:  »Kjobenhavnspostens  Morgenbetragtninger«, 
hvori  Søren  Kierkegaard  under  Mærket  B.  tager  Orla  Leh- 
manns Skildring  af  Fortiden  op  til  kritisk  Behandling. 
Det  hedder  heri : 

»Det  er  bekendt  fra  Maieikunslen,  at  sort  Grund  bidinj^er  meget 
tit  at  hæve  Farverne,  og  det  er  derfor  en  let  Sag,  ved  at  beskrive  en 
foregaaende  Tilstand  som  sentimental-idyllisk  eller  patriarkal-idyllisk, 
at  faa  den  nærværende  til  at  overgaa  den  i  Kraft;  hvorvel  det  dog 
altid  l)liver  underligt,  da  det  netop  er  »l^arndommen< ,  iivori  vi  leve, 
bvor  just  det  Sentimentale,  som  den  taagede,  dæmrende,  endnu  ikke 
til  Klarhed  komne  Kraft  og  det  Idylliske  plejer  at  være  fremher- 
skende. Det  er  nu  vist  nok  sandt,  at  Kjøbenhavnsposten  har  for- 
længst tabt  sin  æsthetiske  og  senere  ogsaa  sin  politiske  Uskyld,  og  at 
den  for  saa  vidt  godt  kan  smile  ad  en  formentlig  Uskyldighedstilstand: 
der  er  ogsaa  en  haandgribelig  Modsætning  mellem  hin  Tids  saakaldte 
»Lirekassemusik«  og  Ivjøbenhavnspostens  Meiodramcr  med  Accom- 
pagnement  af  den  revolutionære  Clarinet;  det  er  vist  nok,  at  der  er 
stor  Forskellighed  mellem  hinTids  jævne  Simpelhed  og  Kjobenhavns- 
postens cothurnisk-bestøvlede,  højtragiske  Holdning,  der  rigtignok 
passer  underligt  til  dens  Morgenbetragtninger,  og  erindrer  om  Don 
Quixote,  der  springer  op  i  Drømme  og  i  bar  Skjorte  gererer  sig  som 
Helt  —  en  Holdning,  der  bliver  endnu  mere  ophøjet  derved,  at  Helten 
har  forsynet  sig  med  en  »Paraply«  (det  maa  da  formodentlig  være 
en  Familieparaply,  siden  alle  Medarbejdere  i  Kjøbenhavnsposten  og 
allsaa  Sætteren  med,  skal  gaa  under  den);  —  der  er  vist  nok  en  stor 
Forskel  imellem  hin  af  Kjøbenhavnsposten  beskrevne  Tid  og  den  Tid, 
der  begynder  sin  Æra  fra  Ivjøbenhavnsi)ostens  bekendte  Metamor- 
phose.«   —  — 

»Hvorledes  var  da  hin  Tid  beskatfen,  hin  »sentimental-idylliske« 
Tid,  der  -—  dette  være  sagt  in  parenthesi  —  staar  betegnet  med 
den  største  literære  Virksomhed,  Danmark  maaske  nogensinde  har 
set  —  hvorledes  var  den  beskaffen?  Man  var  »fornøjet  med  Alt: 
hver  passede  sit  og  lod  Regeringen  sørge  for  Resten«;  men  man  var 
derhos  »virkelig  bange,  og  sang  af  Skræk,  ligesom  Børn  for  at  for- 
drive eller  i  det  mindste  overdøve  deres  Angst.«  »Landels  Tilstand  var 
mindre  tilfredsstillende:  I^'olket  var  nedbøjet  af  Sorg  og  Kummer  i 
hine  triste  Tider« ;  og  dog  »var  man  glad  og  fornøjet,  tog  i  Skoven, 
og  glædede  sig  over  enhver  Kærminde,  man  fandt  i  Danevang!« 
»Men  om  det  nu  ogsaa  var  et  Faktum,  at  man  i  Sorgens  Tid  skuede 

tilbage  til  de  forsvundne  Velmagtsdage,  var  der  da  noget  galt  deri? 
Det  Forkerte  og  Sørgelige  i  Tiden  niaa  man  dog  vel  være  bleven  sig 
bevidst,  siden  det  var  det,  der  betingede,  at  man  skuede  tilbage.  Og 
er  da  ikke  Bevidstheden  om,  hvad  man  en  Gang  har  været,  netop 
det  mest  styrkende  for  en  ny  og  kraftig  Virksomhed?  Jeg  ved  vel, 
at  det  gaar  med  Stater  som  med  enkelte  Mennesker,  og  at  et  Indi- 
vid, der  aldrig  har  duet  til  noget,  altid  har  en  forskrækkelig  Hast- 
værk ind  i  Tiden  og  aldrig  tør  se  sig  om,  for  at  ikke  den  bag  ham 
liggende  Ødelæggelsens  Vederstyggelighed  skal  forstene  ham  ligesom 
Loths  Hustru  fordum;  men  for  den,  der  har  haft  bedre  Tider,  er  en 
saadan  Tilbageskuen  vist  i  høj  Grad  gavnlig.« 

»Man  taaler,  at  en  stor  Hund  gøer,  ogsaa  paa  urette  Sted;  men 
disse  Smaa-Hunde,  der  altid  bjæffe  og  i  Farens  Øjeblik  kryber  i 
Skjul  (»ind  i  en  Port  i  Tordenvejr«),  er  utaalelige.  Man  har  nu  saa 
længe  talt  om  den  energiske,  reformatoriske  Aand,  der  gaar  igennem 
Kjøbenhavnsposten,  men  jeg  maa  tilstaa,  jeg  har  endnu  aldrig  kunnet 
finde  den,  og  skulde  Kjøbenhavnsposten  vedblive  med  »Mette«  at  for- 
sikre: »der  staar  en  Helt,  Forræder,  saa  siger  jeg,  som  før:  »Madam, 
der  staar  en  Skræder.«  Hvor  er  da  hin  energiske,  hin  alvorsfulde 
Reformations-Aand?  Er  det  hine  anonyme  Reformatorer  (jeg  kan 
næsten  ikke  udtale  disse  Ord  i  eet  Aandedrag),  der  har  deres  For- 
billede i  hin  anonyme  eller  snarere  pseudonyme  Reformator:  Paradis- 
Slangen?«  — 

Den  4.  Marts  ilede  derefter  Jo/^s.  Hage  i  Fædrelandet  Kjø- 
benhavnsposten til  Undsætning  med  en  længere  Artikel,  der 
overhovedet  omhandler  Flyvepostens  Polemik.  Derigennem 
kommer  Bladet  ogsaa  ind  paa  Søren  Kierkegaards  B. -Artikel, 
som  det  vel  »i  det  hele  finder  velskreven«,  men  ikke  retfær- 
dig. Forfatteren  i  Kjøbenhavnsposten  havde  jo  ingenlunde 
lastet  den  fordums  Tid  i  Almindeliohed,  men  kun  frem- 
stillet  dens  Mangel  paa  Interesse  for  det  Almene. 

»Og  hvad  nu  hint  Tilbagesyn  paa  den  svundne  Tid  angaar,  da 
er  det  naturligt  nok,  at  man  dvæler  ved  den ;  men  dette  maa  da  ej 
svække  den  Kraft,  hvormed  vi  skal  møde  Fremtiden,  der  er  den, 
vi  nærmest  har  at  gøre  med,  og  er  det  urigtigt  at  have,  som  Flyve- 
posten betegnende  udtrykker  sig.  Hastværk  ind  i  Tiden,  saa  er  det 
ligesaa  urigtigt  at  gaa  dorsk  og  modløs  ind  i  Tiden.  < 

Den  12.  og  15.  Marts  vender  derefter  Søren  Kierkegaard 
i  Kjøbenhavns  flyvende  Post,  stadig  under  Mærket  B.,  ud- 
førlig tilbage  til  Emnet  og  skriver  blandt  andet: 

»Om  vi  nu  virkelig  kan  indrømme  Fædrelandet,  at  Kjøbenhavns- 
posten  ikke  liar  talt  om  den  forbigangne  Tid  i  Almindeligbed,  men 
kun  i  en  speciel  Henseende,  skal  vi  nu  lidt  nærmere  overveje.  Vi 
vil  i  den  Henseende  erindre  om,  at  Kjøbenbavnsposten  karakteriserer 
hin    forsvundne   Tid   som    »sentimental-idyllisk«,   som    »Afkræftelsens 

Aar.« Dersom  bin  Tidsalder  virkelig  havde  været  svag,  da  bavde 

den  ligget  under  for  alle  bine  voldsomme  Lidelser,  dens  Liv  var 
blevet  et  Skyggeliv;  men  det  er  saa  langt  fra,  at  det  var  Tilfælde,  at 
vi  netop  maa  beundre  dens  rige  poetiske  Fylde.  Det  er  derfor  en 
Ubilligbed,  saavel  som  en  psykologisk  Urimeligbed  at  beskylde  bin  Tid 
for  at  bave  været  »sentimental-idyllisk«,  tbi  da  enhver  Tidsalder  bar 
sit  eget  Grundpræg,  sin  Karakter,  bvoraf  alle  dens  Livsytringer  maa 
bære  Farve,  saa  maa  ogsaa  ber  det  politiske  Liv  staa  i  et  nødvendigt 
Forbold  til  den  Kraft,  som  Kjøbenbavnsposten  selv  indrømmer  bin 
Tidsalder  i  det  Hele.  Det  vilde  være  ubilligt  at  beskylde  den  Rid- 
der, der,  efter  at  have  mistet  hvad  ham  var  det  kæreste  ber  paa 
Jorden,  gik  ud  paa  Eventyr,  og  dog  ofte  mindedes  med  Vemod  sit 
Tab;  det  vilde  være  ubilligt  og  upsykologisk  at  beskylde  ham  for  at 
være  sentimental-idyllisk.  Det  vilde  være  ubilligt  at  beskylde  vor 
Samtid,  dersom  den  havde  nogen  Kraft  i  den  Retning,  som  den  har 
gjort  sig  til  sit  Livs  Opgave,  og  man  ikke  snarere  maatte  beklage  at 
se  saa  mange  berusede  af  det  Skillings-Øl,  der  bydes  den  af  Jour- 
nalerne, og  hvad  der  hidtil  var  leveret  ikke  snarere  var  at  anse  for 
en  Smule  tidlig  Petersille  til  den  Kraft-Suppe,  som  der  endnu  kun 
er  Tale  om  —  det  vilde  være  ubilligt  at  beskylde  den,  formedelst  dens 
Mangel  paa  Interesse  for  Æsthetik  og  for  Livets  højere  Formaal,  for 
at  være  sentimental-idyllisk;  tbi  een  Tidsalder  kan  ikke  gøre  Alt:  og 
kan  vor  Samtid  bringe  det  saa  vidt  i  politisk  Intelligens  som  hin  Tid 
i  æstbetisk,  da  kan  den  med  Ro  lægge  sig  i  Graven,  omend  en  hæv- 
nende Nemesis  lader  følge  en  Slægt,  der  maner  den  op,  for  i  indbildt 
Dygtigbed  at  triumfere  paa  dens  Bekostning.« 

Nu  traadte  den  31.  Marts  0/7«  Lehmann  frem  i  Kjøben- 
bavnsposten under  sit  fulde  Navn.  Han  vender  sig  mod 
den  Anke,  at  hans  første  Artikel  skulde  have  været  »ensidig 
og  uretfærdig  baade  ved  at  sætte  den  foregaaende  Tid  for 
lavt  og  ved  at  sætte  vor  nærværende  Tid  for  højt    —  den 

gamle  Tids  Lyssider,  navnlig  dens  literære  Dygtighed, 
skulde  han  have  forbigaaet  og  til  Gengæld  uden  Føje  til- 
lagt sin  egen  Tid  reformatorisk  Stræben  og  Kraft.  Men,« 
fortsætter  han, 

»naar  man  læser  den  paaankede  Artikel  i  Sammenhæng,  vil  man 
finde,  at  den  kun  taler  om  det  politiske  Livs  Bevægelser,  og  i  den 
Henseende  vil  næppe  nogen  nægte,  at  den  beskrevne  Tid  var  en  sør- 
gelig Tid.  »Der  var  derfor  ikke  bestemt  Anledning  til  at  tale  om 
Grundtvigs  og  Oehlenschlågers  Digtninge,  hvis  Retning  maaske  netop 
var  betinget  af  de  kraftigere  Naturers  Lede  ved  hin  Tids  Daarlighed, 
eller  om  den  Baggesen'ske  Polemik,  hvis  indgribende  og  vedvarende 
Virkning  maaske  er  det  største  Bevis  paa  Fortidens  Fortabthed:  her 
var  ikke  Tale  om  at  give  en  omfattende  Karakteristik  af  en  vis 
Tid,  men  kun  om  at  forfølge  en  vis  Retning  fra  dens  Udgang  gen- 
nem dens  Forfald  og  til  dens  Genopstandelse«  —  nemlig  den  i  Slut- 
ningen af  det  18.  xAarhundrede  raadende  liberale  Aandsretning.  Naar 
B.  havde  spottet  over  Tidens  reformatoriske  Stræben,  saa  maatte  man 
ingenlunde  identificere  den  med  Kjøbenhavnspostens  Fdgiver  og  Med- 
arbejdere —  »vort  politiske  Liv  er  endnu  i  sin  Barndom«  og  han 
maatte  indrømme,  at  hin  Stræben  visselig  »endnu  ikke  havde  udfoldet 
nogen  stor  Kraft.« 

B.s  Kritik  syntes  imidlertid  kun  »at  være  Vehiklet  for  en  Del 
mere  eller  mindre  passende  Spøg,  og  for  saa  vidt  som  dette  giver 
grundet  Anledning  til  at  betragte  det  hele  som  en  Stiløvelse  i  den 
humoristiske  Maner,  kan  man  som  saadan  vist  ikke  frakende  den  en 
vis  Virtuositet,  men  idet  Hensigten  dermed  da  ikke  bliver  at  oplyse 
nogen,  men  kun  at  more  —  ligegA'ldigt  om  sig  selv  eller  andre  —  kan 
man  gerne  nægte  den  Sandhedskærlighed,  uden  derved  at  træde  For- 
fatterens Moralitet  for  nær.  I  det  mindste  findes  der  saa  haandgribe- 
lige,  skønt  stundom  ret  morsomme.  Fordrejelser  og  Skævheder,  at 
man  under  en  anden  Forudsætning  maatte  drage  enten  Forfatterens 
Intelligens  eller  hans  bona  fides  i  Tvivl;  men  da  der  til  det  første 
ikke  er  nogen  Anledning,  og  det  sidste  er  noget,  hvortil  jeg  ikke 
lettelig  kan  bekvemme  mig,  saa  er  den  P'ortolkning,  jeg  har  fulgt, 
vistnok  den  billigste  af  alle,  at  nemlig  Forfatteren  i  Kjøbenhavns- 
postens Artikel  har  troet  at  se  en  uretfærdig  Nedsætten  af  den  fore- 
gaaende  og  en  uretfærdig  Ophøjen  af  den  nærværende  Tid,  og  idet 
han  optraadte  mod  denne  formentlige  Ensidighed,  har  givet  sin  dialek- 
tiske Aandsretning  og  satiriske  Lune  frit  Spil  med  en  poetisk  Licens, 
som  stundom  rigtignok  har  forledet  ham  til  usømmelig  Kaadhed  eller 
krænkende  Uretfærdighed.« 

Han  vilde  sluttelig  sætte  sit  Navn  under  og  bede  B.  be- 
tragte det  »som  en  lille  Hotlighed  mod  ham,  da  jeg  ser, 
det  er  ham  behageligt  at  vide,  med  hvem  han  har  at 
gøre;  men  jeg  maa  tillige  bede  ham  ikke  dermed  at  lade 
sig  genere  i  at  bevare  sin  cgQu  Anonymitet,  da  det  er  mig 
aldeles  ligegyldigl,  hvad  Navn   min  Modstander  har. 

Søren  Kierkegaard  afslutter  derpaa  Debatten  den  10. 
April  i  Kjøbenhavns  flyvende  Post  med  en  Artikel,  som  er 
stilet  til  »Hr.  Orla  Lehmann«  —  og  underskrevet  »S.  Kier- 
kegaard .     Det  hedder  heri   blandt  andet: 

»Hvad  det  angaar,  at  »man  gerne  Ivan  være  enig  med  mig  i,  at 
vore  Relormatorer  mangler  Kraft  og  Mandiglied,  fordi  man  mener,  at 
en  Ivraftigere  og  alvorligere  Aand  Iiegynder  at  vaagne  hos  Folket, <: 
saa  vil  man  lægge  Mærke  til,  dels  at  det  er  vanskeligt  at  fastholde 
Forestillingen  om  en  kraftig  Tid,  hvis  ordførende  hulivider  mangler 
Kraft,  dels,  hvad  her  er  Hovedsagen,  at  disse  Ord  alvorligere  og 
kraftigere  er  Komparativer,  og  det,  Sammenligningen  anstilles  med, 
er  den  forbigangne  Tid,  der  altsaa  ikke  engang  var  saa  alvorlig  og 
kraftig  som  en  Tid,  hvis  ordførende  Individer  mangler  Kraft  og  Man- 
dighed. BetrætTende  Slutningen  af  Hr.  Lehmanns  Drøftelse  af  den 
anden  Anke,  hvis  Ord  lyder  saaledes:  »den  beror  paa  en  Misforstaaelse, 
idet  han  vel  har  Ret  i,  at  vort  politiske  Liv  og  dettes  reformatoriske 
Stræben  endnu  ikke  har  udfoldet  nogen  stor  Kraft;  men  har  Uret  i 
at  indvende  det  mod  en  Artikel,  der  har  paastaaet  det  selvsamme;« 
maa  jeg  erindre,  at  jeg  aldrig  har  indvendt  det  mod  Artiklen,  at  den 
sagde,  at  vor  Tid  manglede  Kraft;  men  dels  dadlet  den,  fordi  den 
sagde,  at  vor  kraftløse  Tid  var  bedre  end  den  forbigangne,  dels  fordi 
den  selv  var  et  daarligt  reformatorisk  Arbejde.  En  daarlig  Artikel 
nemlig  i  et  Blad,  der  udgiver  sig  for  at  være  reformatorisk,  en  daarlig 
Artikel,  der  selv  er  et  reformatorisk  Forsøg,  er  dog  vel  eo  ipso  et 
daarligt  reformatorisk  Produkt.  Og  da  nu  fremdeles  Hr.  Lehmann 
gerne  kan  være  enig  med  mig  i,  at  vor  Tids  Reformatorer  mangler 
Kraft  og  Mandighed,  og  Kjøbenhavnsposten  udgør  et  Led  i  denne 
Kæde  (og  dog  vel  ikke  hører  til  de  Undtagelser,  Hr.  Lehmann  taler 
om),  og  en  Reformator  uden  Kraft  og  Mandighed  egentlig  er  et  Intet, 
en  Blomst  uden  Farve  og  Lugt,  Parodien  paa  den  sande  Reformator, 
saa  kan  jeg  ikke  se  andet  end,  at  jeg  med  fuldkommen  Ret  har  sagt. 

at  Kjøbenhavnspostens  Færd  var  Parodien  paa  den  reformatoriske 
Stræben:  thi  den  forholder  sig  til  denne  som  Børnekorstoget  til  Gott- 
fred  af  Bouillons.« 

Til    Hr.  Lehmanns   ovenfor  citerede  Udfald   imod   hans 
Person  svarer  han  følgende: 

»Heraf  lærer  vi  nu,  at  Hensigten  af  en  Stiløvelse  i  den  humori- 
stiske Maner  ikke  er  at  oplyse,  men  kun  at  more.  Dette  maa  vi 
benægte:  thi  Hensigten  af  en  Øvelse  er  altid  at  opnaa  en  vis  Færdig- 
hed: Hensigten  af  en  Stiløvelse  i  Prædikeforedraget  er  ikke  at  op- 
bygge, men  at  opnaa  Dygtighed  til  at  kunne  opbygge:  Hensigten  af 
en  Stiløvelse  i  den  humoristiske  Maner  er  altsaa  ikke  »kun  at  more  . 
Men  vi  vil  for  et  Øjeblik  antage,  at  Hensigten  af  denne  saakaldte 
Stiløvelse  i  den  humoristiske  Maner  kun  var  den  at  more,  for  da  at 
dvæle  ved  den  næste  Sætning,  »at  man  gerne  kan  nægte  den  (det 
skal  formodentlig  være  Forfatteren)  Sandhedskærlighed,  uden  derved 
at  træde  Forfatterens  Moralitet  for  nær.«  Jeg  ved  nemlig  ikke,  hvad 
det  vil  sige,  at  nægte  mig  Sandhedskærlighed,  fordi  jeg  vil  more,  da 
dog  vel  det  at  more  er  noget  aldeles  uskyldigt,  og  først  naar  man 
søger  at  more  paa  Sandhedens  Bekostning,  først  da  kan  man  sigtes 
for  Mangel  paa  Sandhedskærlighed.  Dette  sidste  skulde  altsaa  be- 
vises; men  bliver  det  bevist,  da  følger  deraf  ingenlunde,  at  man 
træder  min  Moralitet  for  nær  ved  at  sige  det,  da  der  i  saa  Fald  ikke 
kan  være  Tale  i  det  konkrete  Tilfælde  om  min  Moralitet,  men  om 
min  Immoralitet.  At  jeg  nu  virkelig  har  haft  til  Hensigt  at  more, 
med  Bevidsthed  om,  at  det  skete  paa  Sandhedens  Bekostning,  det 
skal  formodentlig  det  følgende  Punktum  oplyse.  Hvad  de  deri  om- 
talte haandgribelige,  skønt  stundom  ret  morsomme  Skævheder  an- 
gaar,  da  angriber  disse  Ord  endnu  ikke  min  Sandhedskærlighed; 
men  Udtrykket:  »Fordrejelser«  synes  at  ruinere  denne.  Dog,  da  der 
ikke  er  bevist  noget  desangaaende,  forbeholder  vi  os  at  svare  paa 
denne  Beskyldning,  naar  Fordi-ejelserne  en  Gang  bliver  paaviste,  og 
gaar  nu  over  til  de  følgende  Ord,  at  man  under  en  anden  Forud- 
sætning enten  nuia  drage  min  Intelligens  eller  bona  fides  i  Tvivl. 
Heraf  lærer  man,  at  under  den  Forudsætning,  »at  En  vil  more«,  be- 
høver man  ikke  at  drage  hans  bona  fides  i  Tvivl,  uagtet  der  i  det. 
han  siger,  findes  »haandgribelige  Fordrejelser* .  derimod  under  en 
anden  Forudsætning  (f.  Eks.  naar  En  vil  kede)  maa  man  paa  (iruad 
af  disse  samme  Fordrejelser  drage  Forfatterens  bona  fides  i  Tvivl. 
Vi  gaar  videre.  Hr.  Lehmann  har,  som  vi  har  set,  opstillet  et  Di- 
lemma, han  maa  nemlig  under  en  anden  Forudsætning  enlen  drage 
min    Intelligens    eller   min    bona    fides    i    Tvivl;    men   hvad   er   da 

det  for  en  Forudsætning,  der  modsættes  denne  »anden  Forudsæt- 
ning«? Det  er  den,  at  min  Hensigt  blot  har  været  at  more;  men 
under  den  Forudsætning  kan  der  umuligen  fremkomme  noget  saadant 
Dilemma,  da,  som  sagt,  det  at  ville  more  er  noget  aldeles  uskyldigt. 
Hr.  Lehmann  har  derfor  ogsaa  en  anden  Forudsætning,  den  nemlig 
at  ville  more  paa  Sandhedens  Bekostning,  og  saa  er  Dilemmaet  rig- 
tigt stillet.  Uheldigvis  er  imidlertid  Hr.  Lehmann  bleven  slaaende 
ligesom  det  skolastiske  Æsel  fordum  (til  at  drage  min  Intelligens  i 
Tvivl  er  der  ingen  Grund,  og  til  at  drage  min  bona  fides  i  Tvivl, 
kan  han  ikke  bekvemme  sig),  og  jeg  kan  ikke,  hvor  gerne  jeg  end 
vilde,  hjælpe  ham  ud,  da  han  ikke  selv  vil,  og  maa  altsaa  lade  ham 
blive  staaende.  I  det  følgende  kommer  pludselig  en  ny  Fortolkning, 
som  Hr.  Lehmann  har  fulgt,  styrtende  til  Hjælp,  den  nemlig,  at  mit 
Angreb  har  sin  Grund  i  hin  Artikels  formentlige  Ensidighed.  Hvor- 
ledes nu  denne  Fortolkning  lader  sig  forene  med  den  foregaaende 
om,  at  det  hele  var  en  humoristisk  Stiløvelse  blot  for  at  more, 
hvorledes  disse  Fortolkninger  er  komne  sammen  i  det  samme  Punk- 
tum, og  som  det  synes  for  at  oplyse  hverandre,  er  ikke  let  at  indse. 
Nu  er  jeg  færdig  med  min  Kommentar  og  vil  blot  tilføje,  at  det  slet 
ikke  har  forundret  mig,  at  saavel  Hr.  Hage  som  Hr.  Lehmann  har 
antaget,  at  mine  Artikler  blot  var  til  for  at  more;  thi  Formen  stikker 
rigtignok  en  Del  af  mod  den  højtidelige  Bedemandsstil,  man  i  Al- 
mindelighed finder  i  Kjøbenhavnsposten;  denne  kan  nemlig  sige 
med  Gert  Westphaler:  »Jeg  tror  ikke,  noget  Menneske,  end  ikke  mine 
Uvenner  skal  sige,  at  jeg  nogen  Tid  har  ført  Snak  paa  Bane  .  .  .  jeg 
fører  lutter  politiske  og  udenlandske  Discourser,  som  ikke  findes  udi 
mange   Bøger,   og  hvis  Værdi   ikke  kan  opvejes   med  det  røde  Guld« 

—  og,  hvad  denne  Strid  med  mig  angaar,  føje  til:  »Er  det  ikke  ube- 
gribeligt, at  saadan  Slyngel  som  Jørgen  Handskemager  tør  foragte  og 
kaste  paa  Nakken  af  min  Tale.« 

»Hr.  Lehmann  siger,  at  han  har  sat  sit  Navn  under  for  at  vise 
mig  en  lille  Høflighed,  jeg  sætter  mit  under  af  Konsekvens,  og  da 
det  lader  til,  at  Hr.  Lehmann  ellers  har  skrevet  en  Del,  siden  han 
siger,  at  han  vil  sætte  sit  Navn  under  disse  Linier,  kan  jeg  ikke 
noksom  glæde  mig  over  denne  Forandring  til  det,  som  jeg  i  det  mindste 
anser  for  det  bedre,  jeg  kan  ikke  noksom  glæde  mig,  siger  jeg,  over 
denne  Forandring,  ligesom  heller  ikke  noksom  lykønske  Kjøbenhavns- 
posten til  den  af  dens  Puppe  udviklede  Sommerfugl.« 

Med  dette  dialektiske  Fyrværkeri  endte  hele  Polemiken 

—  Orla  Lehmann  har  aabenbart  haft  en  tydelig  Fornem- 
melse  af  at   have   fundet   sin   Overmand  i  Debatten,  skønt 

det  var  en  af  de  allerførste  Gange,  Søren  Kierkegaard  offent- 
lig fremtraadte  som  Skribent.  Hvad  der  er  særlig  ram- 
mende i  hans  Artikler,  er  hans  Paavisning  af  den  Naivitet, 
hvormed  Orla  Lehmann  ansaa  sin  egen  Tid,  o;  den  Tid, 
hvori  nu  han  traadte  frem  paa  Scenen,  som  mere  for- 
jættelsesfuld  og  morgenrødmende  end  hin  fjerne,  da  han 
endnu  ikke  selv  kunde  knappe  sine  Bukser,  og  som  han 
derfor  finder  saa  ussel. 

Man  mindes  uvilkaarlig  Samtalen  i  F'aust  2den  Del 
mellem  Mephistopheles  og  Baccalaureus:  i  dennes  sidste 
Slutningsreplik  forekommer  just  disse  Ord: 

Dies  ist  der  Jugend  edelster  Beruf. 

Die  Welt,  sie  war  nicht,  eh'  ich  sie  erschuf  — 

hvorefter  Mephistopheles  siger: 

Original,  fahr  hin  in  deiner  Pracht! 

Wie  wurde  dich  die  Einsicht  kranken: 

Wer  kann  was  dummes,  wer  was  kluges  denken, 

Das  nicht  die  Vorwelt  schon  gedacht. 


den  sidste  Periode  af  Frederik  VI's  Regering  var 
Forbilledet  stadig  Preussen  —  lige  fra  Stænder- 
forfatningen til  Afgifter  for  Handelsrejsende!  Hel- 
digvis fik  man  herved  med  i  Købet  nogen  liberal  Tendens, 
Frugten  af  den  Stein-Hardenberg'ske  Styrelse.  Mægtigt  Ind- 
tryk maatte  det  navnlig  gøre  paa  den  holstenske  Del  af 
Monarkiet,  hvad  der  under  Preussens  Ledelse  foregik  i 
Tyskland  paa  Toldomraadet.  1828  lykkedes  det  Preussen 
at  knytte  Hessen-Darmstadt  toldpolitisk  til  sig.  1829  dan- 
nedes Toldunionen  mellem  Preussen-Hessen  og  de  allerede 
indbyrdes  toldforenede  Sydstater  Bayern  og  Wiirttemberg 
—  og  1831  sluttede  Hessen-Cassel  sig  til  Toldforbundet. 

Holstenerne  følte  alligevel  ingen  Trang  til  at  søge  told- 
politisk Tilkn3^tning  sydpaa  —  saa  meget  vigtigere  var  det, 
inden  Tendenser  i  den  Retning  vaagnede,  saa  vidt  mu- 
ligt at  skabe  toldpolitisk  Enhed  i  det  danske  Monarkis 
forskellige  Lande.  Hvad  der  foregik  i  Tyskland,  manede 
overhovedet  til  Foretagelsen  af  rationelle  og  liberale  Told- 
reformer. 

Som  alt  berettet,  var  der  allerede  i  1831  bleven  nedsat 
en  Kommission  til  Forberedelse  af  en  saadan  Toldrevi- 
sion for  Kongeriget  —  samtidig  gjorde  en  Kommission  for 
Hertugdømmerne  et  tilsvarende  Arbejde  for  disses  Ved- 
kommende.    Den    tyske  Toldforenings  Ikrafttræden  den  1. 

Januar  1834  tilskyndede  dem  yderligere  til  snarest  at  fuld- 
føre deres  Hverv. 

Den  13.  Oktober  1835  blev  det  nye  Toldlovudkast  fore- 
lagt Stænderforsamlingen  i  Roskilde.  Grosserer-Societetets 
Komite  havde  forgæves  forud,  nemlig  den  4.  August  s.  A. 
anmodet  Regeringen  om  at  faa  det  forelagt  til  Betænkning, 
og  da  dette  ikke  var  sket,  bad  man,  som  alt  fortalt.  Stæn- 
derforsamlingen om  at  gøre  det.  Derved  fik  Komiteen  det 
da  ogsaa  til  Behandling,  og  ved  sin  udførlige  Betænkning 
af  3.  November  s.  A.  fik  den  ogsaa  stor  Indflydelse  paa 
Enkelthederne  i  Lovens  Affattelse. 

Den  nye  Toldlov  udkom  den  1.  Maj  1838.  Den  er  rig- 
tigt bleven  betegnet  som  et  Skridt  videre  paa  den  Bane, 
man  slog  ind  paa  ved  Toldforordningen  af  1797.  Man  gik 
videre  med  at  frigøre  Importen  af  Raa-  og  Hjælpestoffer. 
Paa  forarbejdede  Varer  sattes  Toldsatserne  til  12 — 20  pCt. 
mod  tidligere  15 — 24  pCt.,  Finanstoldsatserne  derimod  gen- 
nemgaaende  til  10  pCt.  af  Varens  Pris  paa  Produktions- 
stedet —  dog  saaledes  at  Luksusartikler  som  Tobak  og  Vin 
kom  til  at  tolde  op  til  20  pCt.  Efter  megen  Strid  nedsat- 
tes Tolden  paa  færdige  Manufakturvarer  til  30  pCt.,  ihvor- 
vel Flerlallet  af  Kommissionen  havde  foreslaaet  43  pCt. 
Indførselsforbudet  mod  raffineret  Sukker  hævedes,  men  er- 
stattedes med  en  høj  Told.  Den  ved  Fdg.  1.  Oktober  1802 
paabudte  Ekstraafgift  af  274  pCt.,  som  efter  den  senere 
Fdg.  23.  Juni  1811  var  ophævet  for  alle  toldpligtige  Varer 
og  siden  den  Tid  alene  hvilede  paa  de  toldfrie  Varer,  bort- 
faldt nu  endelig.  Udførselstolden  indskrænkedes  til  en  Snes 
Poster.  Transittolden  reguleredes  atter,  saa  den  gennem- 
gaaende  kun  blev  1  pCt.  Endelig  mistede  Kjøbenhavn  sin 
privilegerede  Stilling  som  Stemplingssted  for  alle  fremmede 
Manufakturvarer. 

Det  største  Fremskridt,  som  skete  ved  Toldforordningen 
af  12.  Maj  1838,  var  imidlertid,  at  den  hidtil  bestaaende 
Ulighed  i  Tariferne  for  henholdsvis  Kongeriget  og  Hertug- 
dømmerne i  alt  væsentligt  ophævedes.  Saaledes  forsvandt 
al  Udførselstold  til  Hertugdømmerne,  medens  den  over- 
vejende Mængde  af  Varer  belagdes  med  ensartede  Indfør- 
selstoldsatser ved  Kongerigels  Grænser  og  kunde  toldfrit 
føres  fra  den  ene  Statsdel  til  den  anden.  Da  der  fra  gam- 
mel Tid  bestod  visse  Toldfrihedsprivilegier  i  Holsten,  var 
denne  Side  af  Sagen  vanskelig  nok  at  gennemføre,  men 
Regeringen  gik  frem  med  stor  Bestemthed.  Toldgrænsen 
mellem  Hertugdømmerne  og  Kongeriget  vedblev  dog  at 
bestaa,  da  der  for  enkelte  Varer  saasom  Spirituosa,  Vin, 
Kaffe  og  stempelpligtige  Manufakturvarer  bevaredes  forskel- 
lige Toldsatser,  saa  at  Opkrævningen  af  en  Differentialtold 
for  disse  blev  nødvendig  ved  Artiklernes  Overførsel  fra  den 
ene  Landsdel  til  den  anden.  Et  vigtigt  Skridt  i  Frihandels- 
retning  skete  ved,  at  den  hidtil  bestaaende  Differencetold 
paa  Industriprodukter  —  halv  Indførselstold  fra  Hertug- 
dømmerne til  Kongeriget  —  gennemgaaende  blev  hævet. 
Selvfølgelig  var  man  i  de  interesserede  Kredse  i  Kongeriget 
ikke  saa  lidt  betuttet  herover,  men  Tendensen  i  Stænderne 
gik  nu  en  Gang  nærmest  i  Frihandelsretning.  Ganske  sær- 
lig udtalte  Hvidt  sig  stærkt  mod  Toldbeskyttelse:  principielt 
kunde  han  kun  anerkende  »F'inansernes  Fornødenhed  som 
bestemmende  Ansættelsen  af  Toldsatser«  —  og  naar  man 
henviste  til  andre  Landes  Eksempler,  saa  havde  dette  næppe 
nogen  Vægt,  saa  længe  vor  Industri  var  saa  langt  fra  at 
kunne  arbejde  for  Udlandet.  Navnlig  lyder  det  ejendom- 
meligt i  vore  Øren  at  høre  ham  sige:  »Naar  man  anfører, 
at  England  har  ved  dette  Beskyttelsessystem  naaet  et  saare 
højt  Punkt  blandt  industridrivende  Nationer,  da  maatte  han 

henvise  til  de  store  berømte  Forfattere  i  Statsøkonomien, 
som  var  enige  i,  at  Storbritannien  havde  naaet  denne  Højde 
Irods  det  saaledes  anvendte  System,  men  ikke  ued  dette« 
—  man  erindre,  at  Frihandelens  store  Gennembrud  i  Eng- 
land først  fandt  Sted  en  halv  Snes  Aar  senere. 


Det  selvstændige,  af  Regeringen  uafhængige  Privatinsti- 
tut, som  det  allerede  i  1813  var  bleven  lovet,  at  Rigsbanken 
skulde  omdannes  til,  traadte  ifølge  kgl.  aabent  Brev  af 
6.  April  1818  ud  i  Livet  den  1.  August  s.  A.  under  Navnet 
Nationalbanken.  Oktrojen  blev  udstedt  den  4.  Juli  s.  A., 
og  Banken  bestemtes  til  først  og  fremmest  at  virke  for  el 
sikkert  Pengevæsen  i  Landet.  Det  lykkedes  da  ogsaa  efter- 
haanden  Nationalbanken  at  løse  denne  Opgave  —  alt  tid- 
ligere er  nævnt,  at  den  med  dette  for  Øje  i  Februar  1820 
optog  i  Sedler  et  5  pCt.s  Obligationslaan  (lydende  paa  rede 
Sølv)^  af  6  Mill.  Rbdl.  for  ekstraordinært  at  bidrage  til 
Kursens  P'æstnelse.  Efter  at  disse  6  Mill.  Rdl.  Sedler  var 
tilintetgjort,  gik  Bankens  Seddelgæld,  som  i  1818  udgjorde 
27V2  Mill.  Rdl.,  ned  til  c.  20  Mill.  Kursen  gik  op  til  260 
—250,  naaede  i  1825,  trods  Krisen,  til  210  —  i  1827  var 
højeste  Kurs  225,  V^  under  Pari,  og  derefter  gik  den  nogen- 
ledes regelmæssigt  frem,  til  den  naaede  sit  Pari-Standpunkt 
i  Efteraaret  1838.  Sedlerne  kunde  dog  først  erklæres  ind- 
løselige med  Sølv  1845. 

I  Løbet  af  Trediverne  foregik  der  saaledes  en  stadig 
fremadskridende  Bedring  i  Landets  Pengevæsen,  hvad  der 
selvfølgelig    i    mange    Maader    havde    en    heldig  Virkning. 

^  Efter  Kursen  ved  Laaiiets  Begyndelse  svarende  til  7V2  pCA.  —  ved  dets  Slut- 
ning 6V2  pCt. 

Men  det  Tryk,  som  derved  lagdes  paa  Priserne,  var  nalur- 
ligvis  ikke  gavnligt  for  Handelen,  og  Købmandsvirksom- 
heden i  Hovedstaden  havde  da  endnu  det  meste  af  dette 
Decennium  overordentlig  vanskelige  Kaar.  Idelig  og  idelig 
maatte  Komiteen,  og  med  fuld  P'øje,  rejse  Klager  og  Kære- 
maal  over  den  kjøbenhavnske  Handels  slette  Konkurrence- 
stand i  Forholdet  til  Hambor«. 

I  det  Udkast  til  den  nve  Toldlov,  som  1835  blev  fore- 
lagt  Stænderne,  havde  Regeiingen  imødekommet  Komiteens 
Henstillinger,  at  der  ved  Varers  Indførsel  til  Fortoldning 
eller  Transitoplag,  skulde  erlægges  en  Afgift  som  Tillæg 
til  Indførselstolden,  naar  Sundet,  Bælterne  eller  den  sles- 
vig-holstenske  Kanal  ikke  var  passeret.  Hensigten  hermed 
var  at  hjælpe  Kjøbenhavn  overfor  Hamborg,  som  jo  kunde 
forsyne  Hertugdømmerne  og  store  Dele  af  Kongeriget,  uden 
at  Varerne  blev  fordyret  med  nogen  Sundtold.  Forslaget 
vedtoges  i  Østifternes  Stænderforsamling,  men  mødte  levende 
Modstand  i  Jyllands:  man  vilde  paa  Halvøen  ikke  have 
ødelagt  sin  Handel  til  Fordel  for  Kjøbenhavns  og  frygtede 
for,  at  Tillægstolden  vilde  skade  den  Omsætning,  som  Jylland 
drev  paa  en  Del  af  Norge  og  Sverige,  eftersom  den  Stad, 
som  for  denne  Handel  var  den  naturlige  Konkurrent,  nem- 
lig Gøteborg,  jo  i  ethvert  Fald  ikke  kom  til  at  svare  denne 
»Quasi-Sundtold«.  Regeringen  bestemte  sig  herefter  til  at 
lade  denne  Bestemmelse  gaa  ud  af  den  endelige  Lov.  Da 
et  Forlydende  herom  i  April  1838  naaede  Komiteen,  til- 
skrev den  Sporenstregs  (under  14.  April)  General-Toldkam- 
ret, at  »da  den  i  disse  Dage  erfarede  —  vel  ikkun  som  et 
Rygte,  men  dog  som  et  Rygte,  der  ikke  mangler  Grund«  — 
at  Tillægsafgiftens  Indførelse  vai'  opgivet,  maatte  man  ind- 
trængende anmode  om,  at  der  da  i  ethvert  Fald  maatte  til- 
staas    Kjøbenhavn   en  Godtgørelse  af  den    erlagte  Sundtold 

for  de  Varer,  der  genudførtes  gennem  Sundet,  eftersom  man 
i  modsat  Fald  vilde  kunne  risikere,  at  det  snart  kom  saa 
vidt,  at  selv  de  kjøbenhavnske  Forbrugere  forsynede  sig 
med  Kaffe,  Sukker  og  Bomuld  fra  Kallundborg,  Frederiks- 
sund og  Holbæk,  der  alle  laa  udenfor  Sundtold-Linien. 

Hertil  blev  der  dog  ikke  taget  Hensyn  ved  den  endelige 
Toldlov  af  1.  Maj   1838. 

Komiteen  indgav  derefter  den  30.  Oktober  s.  A.  gennem 
sit  Medlem,  Grosserer  Knudtzon,  et  Andragende  til  Stæn- 
derne og  beklagede  sig  her  over,  at  hin  Toldafgift  paa 
Varer,  som  ikke  havde  passeret  Sundet  eller  Bælterne,  ikke 
fandtes  optaget  i  den  nye  Toldforordning. 

»Den  store  Vigtighed,  Sagen  har  for  Kjøbenhavns  Handel,  til- 
skynder os  endnu  en  Gang  at  henvende  Forsamlingens  Opmærksom- 
hed paa  denne  Genstand  og  at  henstille  til  dens  gunstige  Overvejelse 
andre  Midler  til  det  samme  Øjemeds  Opnaaelse.«  Forholdet  var  jo 
nemlig  dette,,  at  »al  Vareforsendelse  gaar  ud  fra  de  større  Handels- 
stæder  som  fra  et  Middelpunkt  over  en  vis  ved  naturlig  Behggenhed 
bestemt  Kreds.  Et  saadant  Middelpunkt  er  Kjøbenhavn  for  Landene 
ved  Østersøen  paa  den  ene  Side  og  for  Landene  ved  Kattegat  paa 
den  anden  Side«  —  men  »i  Stedet  for  at  være  et  Middelpunkt  bliver 
Kjøbenhavn  et  Yderpunkt  i  Cirklen,«  idet  den  sidste  og  bedste  »Halv- 
kreds af  dens  Handelsomraade«  (Landene  omkring  Kattegat)  blev  den 
ved  Øresundstolden  berøvet.  Man  opfordrede  derfor  Stænderne  til 
hos  Regeringen  at  petitionere  om,  at  Sundtolden  maatte  tilbagebetales 
paa  Kaffe,  Sukker,  Rom,  Tobak,  Bomuld,  Ris,  Farvetræ,  The,  Peber 
og  Vin,  naar  de  igen  fra  Kjøbenhavn  udpasserede  Sundet. 

Baade  i  Regeringen  og  fra  tiere  Sider  i  Stænderforsam- 
lingen var  man  imidlertid  betænkelig  ved  en  saadan  Til- 
bagebetaling af  Tolden  for  Kjøbenhavns  Vedkommende, 
naar  Varerne  gik  tilbage  gennem  Sundet,  eftersom  man  Jo 
ikke  kunde  give  udenlandske  Stæder  syd  for  Kjøbenhavn 
en  tilsvarende  Erstatning  og  derved  let  vilde  komme  i 
Strid  med  Sundtoldtraktaterne,  som  krævede  ligelig  Be- 
handling.   Efter  at  Forsamlingens  Præsident  havde  ytret,  at 

sikkert  et  Forslag  til  ved  andre  Midler  at  ophjælpe  Kjø- 
benhavns Handelsstand  vilde  være  Forsamlingen  meget 
velkomment,  tog  Grosserer  Knudtzon  i  Mødet  den  13.  No- 
vember Petitionen  tilbage. 

Da  altsaa  hverken  den  ene  eller  den  anden  af  de  Veje, 
man  var  slaaet  ind  paa,  viste  sig  farbar,  maatte  Komi- 
teen foreløbig  slaa  sig  til  Taals  og  lade  den  tyngende  Sten, 
som  den  ikke  havde  kunnet  løfte,  blive  liggende.  Efter 
det  Vink,  der  var  givet  under  disse  Forhandlinger,  og  da 
ogsaa  Regeringen  i  Principet  havde  udtalt  Villighed  til  at 
imødekomme  den  kjøbenhavnske  Handelsstands  Ønsker, 
maatte  man  se  at  udfinde  en  eller  anden  Begunstigelse,  der 
kunde  tjene  som  Modvægt,  og  ad  denne  Vej  faa  Transit- 
handelen lettet. 

En  Lejlighed  hertil  frembød  sig  Aaret  efter. 

I  Højsommeren  1839  bestemte,  som  alt  ovenfor  nævnt, 
Regeringen  sig  endelig  til  helt  at  frigive  den  ostindiske 
Handel  og  udbad  sig  derfor  den  31.  August  Komiteens  Be- 
tænkning om,  hvorvidt  Fdg.  af  16.  Juni  1797,  som  under- 
kastede den  nævnte  Handel  visse  nærmere  bestemte  Ind- 
skrænkninger, nu  kunde  ophæves  uden  al  Erstatning. 

Komiteen  havde  intet  imod,  at  den  nævnte  Forordning 
bortfaldt,  da  Bibeholdelsen  af  denne  nu  længst  forældede 
Lov  ej  længer  kunde  være  af  nogen  stor  praktisk  Betyd- 
ning, men  samtidig  greb  den  Lejligheden  til  at  udtale 
følgende: 

Del  var  umiskendeligt,  al  Iiin  Forordning  var  bygget  paa  del  Princip 
al  IVeninie  Landets  Handel  med  fjerne  Verdensdele  ved  særegne  Be- 
gunsligelser,  el  Princip,  som  det  i  den  store  Handels  hiteresse  altid 
niaalle  være  ønskeligt  at  fastliolde.  Komiteen  kunde  derfor  ikke  ud- 
tale sig  for  del  hensigtsmæssige  i  at  hæve  hin  l^^orordning  uden  lillige 
at   tage  Anledning   lil   al   ytre   sig   om    del  ønskelige  i,   al  den  maatte 

afløses  af  nye  og  andre  Koncessioner,  der  passede  til  Handetens  nu- 
værende Beskatfenhed  og  Tarv. 

I  hine  fjerne  Dage  gik  Langvejslarten  næsten  altid  til  Asien,  da 
de  transatlantiske  Lande  var  lukkel  for  den.  Xu  var  derimod  Lande 
som  Brasilien.  Domingo.  Havana  af  langt  større  Vigtighed  for  vor 
Handelsrørelse  end  Indien,  men  just  her  havde  Fremmede  trængt  sig 
ind  imellem  Danmark  og  hine  Lande,  og  Tilvejebringelsen  af  en 
direkte  Handel  vilde  kræve  en  særegen  Opmuntring.  Del  kunde  dog 
vist  ikke  være  Staten  ligegyldigt,  at  Fremmede  drev  den  Handel  paa 
fjerne  Egne,  som  vort  Lands  naturlige  Behov  og  Beliggenhed  burde 
sikre  dets  egne  Købmænd  og  Søfolk.  Det  turde  derfor  vel  være  værd 
at  forsøge,  om  der  heri  ikke  kunde  ske  nogen  P'orandring  ved  en 
billig  Gunstbevisning  fra  Statens  Side.  Xu  var  jo  lige  det  modsatte 
Tilfældet,  da  Tilførslen  af  oversøiske  Produkter  til  Kjøbenhavn  var 
betynget  med  Sundtolden. 

Komiteen  henstillede  derfor,  at  Regeringen  til  Lettelse  af  den 
direkte  Handel  paa  fjerne  Verdensdele  skulde  yde  Fritagelse  for  Laste- 
penge, naar  Skibene  udgik  fra  eller  direkte  indkom  til  danske  Havne 
med  Ladning  fra  et  transatlantisk  Marked,  samt  at  ligeledes  i  saa 
Fald  Indførselstoldens  Beløb  nedsattes  med  2,")  "/o  for  alle  de  trans- 
atlantiske Landes  Hovedprodukter. 

Det  Tab,  som  Toldintraderne  herved  vilde  lide,  blev  jo  erstattet 
ved  en  større  Indtægt  af  Sundtolden,  desuden  vilde  Toldbesvigelser 
finde  Sted  i  langt  mindre  Grad  ved  den  direkte  Tilførsel,  som  sker 
i  det  store,  medens  indirekte  Tilførsler  i  høj  Grad  egner  sig  til  at 
foregaa  under  Form  af  Smughandel. 

Da  saadanne  Begunstigelser  ogsaa  vilde  komme  Handelen  paa 
Ostindien  til  Gode,  saa  vilde  denne  deri  finde  en  passende  Erstatning 
for  Ophævelse  af  de  ældre  Koncessioner  i  Fdg.  af  16.  Juni  1797. 

Den  Udvej,  som  Komiteen  her  havde  peget  paa,  skulde 
senere  vise  sig  al  være  den,  som  førte  udenom  Vanske- 
lighederne. Dog  ogsaa  i  selve  Sundtolden  skulde  det  lyk- 
kes at  faa  gennemført  Lempelser  —  men  først  efter  Frede- 
rik Vl's  Dod. 


I  1839  hk  et  andet  af  de  Anliggender,  som  allerede  i 
en  Aarrække  havde  ligget  Komiteen  paa  Sinde,  sin  ende- 
lige Afgørelse,   nemlig  Beskatningen   af  fremmede  Handels- 

rejsende.  I  1835-36  loges  denne  Sag  op  af  Stænderforsam- 
lingen i  Holsten,  hvor  de  Handlende  rundt  omkring  i  Her- 
tugdømmets Købstæder  og  Flækker  var  forbitrede  over  den 
Konkurrence,  som  Handelsrejsende  fra  Hamborg  og  Llibeck 
paaførte  dem,  Regeringen  lod  derfor  udarbejde  et  Udkast 
til  en  Lov,  hvorefter  der  paalagdes  fremmede  Handelsrej- 
sende og  Indfødte,  der  rejste  for  fremmede  Købmænd  eller 
Fabrikanter,  en  Rekognition  af  70  Rdl.  aarlig.  Under  For- 
slagets Behandling  i  1836  i  de  slesvigske  Stænder  fore- 
slog man  80  Rdl.,  naar  Vedkommende  repræsenterede  eet 
Handelshus,  og  Halvdelen  mere  for  hvert  nyt  Handelshus, 
han  repræsenterede.  Endvidere  henstilledes  det,  at  frem- 
mede Handelshuses  i  Landet  boende  Agenter  og  Kommis- 
sionærer kun  skulde  erlægge  halv  Afgift,  da  de  jo  dog  som 
skatteydende  Borgere  bar  de  samme  Byrder  som  andre 
Købmænd  (den  rette  Konsekvens  heraf,  at  de  slet  intet 
skulde  betale,  dristede  man  sig  altsaa  endnu  ikke  til  at 
drage).  Hertil  blev  der  dog  intet  Hens\^n  taget  ved  den 
Forordning  om  Prøvehandelen  i  Hertugdømmerne,  der  ud- 
kom under  24.  Oktober  1837.  Kun  blev  Stænderforsamlin- 
gen fulgt,  for  saa  vidt  som  den  aarlige  Rekognition  sattes 
til  80  Rdl.  for  det  første  Hus  og  40  Rdl.  for  hvert  nyt  Firma. 
Da  derefter  den  jydske  Stænderforsamling  petitionerede 
om,  at  der  maatte  udstedes  en  tilsvarende  Lovbestemmelse 
for  Kongeriget,  udarbejdede  Commerce-Collegiet  paa  Grund- 
lag af  den  slesvig-holstenske  Forordning  en  Anordning  for 
Danmark  angaaende  saakaldt  Prøvehandel  og  forelagde 
Komiteen  Udkast  til  Betænkning.  Ihvorvel  dette  Forslag  i 
store  Træk  ganske  faldt  sammen  med  de  Ønsker,  Komiteen 
lige  fra  1817  Gang  paa  Gang  havde  frembaaret,  saa  gik 
nu,  da  man  stod  overfor  Kravets  Fyldestgørelse,  Komiteen 
i  Stykker  overfor  Sagen. 

Et  knebcnl  Flertal  udtalte  vel  i  Erklæringen  (3.  Mai  181^8),  at 
Rejsende,  der  indfandt  sig  her  i  Landet  for  at  modtage  Bestillinger 
paa  udenlandske  Varer,  fornul'tigvis  ikke  kunde  besvære  sig  over,  at 
der  paalagdes  dem  en  moderat  Afgilt,  og  for  saa  vidt  kunde  Komi- 
teen billige  (irundtrækkene  i  det  paagældende  Lovudkast.  Det  havde 
imidlertid  aldrig  været  Komiteens  Mening  at  foranledige  unødvendige 
Indskrænkninger  i  den  frie  Handel  eller  bevirke,  at  Fremmede  sattes 
ude  af  Stand  til  at  drive  Handelsforretninger  her  i  Landet,  man  burde 
derfor  indskrænke  sig  til  at  fastslaa.  at  den  Købmand  og  Fabrikant, 
til  hvem  den  fremmede  Rejsende  henvendte  sig,  skulde  være  berettiget 
til  at  handle  med  den  paagældende  Varesort,  og  at  Handelen  kun 
kunde  omfatte  Varepartier  en  gros. 

Et  Mindretal  var  helt  imod  Beskatning  af  Rejsende  for  fremmede 
Handelshuse,  som  en  Forholdsregel,  der  stod  aldeles  i  Modstrid  med 
Tidens  Tendens  til  en  friere  Udvikhng  af  Landets  Handel.  De  Rej- 
sende lagde  desuden  mange  Penge  her  i  Landet  —  og  en  Skat  paa 
dem  vilde  blot  fordyre  Varerne,  saa  at  det  tilsidst  blev  de  inden- 
landske Forbrugere,  som  udredede  Afgiften. 

Et  andet  Mindretal  fordrede  Afgiften  sat  til  højst  50  a  60  Rdl. 
aarlig,  svarende  til  Middelbeløbet  af  en  Grosserers  Næringsskat  »thi 
de  andre  Tynger,  som  Grossererne  maatle  bære,  kunde  gaa  op  imod 
de  fremmede  Agenters  Rejseomkostninger  og  Opholdspenge.« 

Endelig  maatte  en  tilrejsende  Købmand ,  hvis  Hensigt  det  blot 
var  ved  personlig  Nærværelse  at  skaffe  sig  nye  Forbindelser  til  fælles 
Nytte,  være  aldeles  fri  for  Afgift.  Fdg.  af  24.  Oktober  1837  skelnede 
rigtigt  mellem  de  egenthge  Prøvehandlere  og  Handelsagenter  i  den 
sidstnævnte  Betydning. 

Udkastet  forelagdes  derefter  Kongerigets  Stænder  til  Be- 
tænkning: den  jydske  Stænderforsamling  afgav  sin  under 
15.  August,  og  Østifternes  afgaves  under  7.  December  1838. 
Skønt  Modtagelsen  hos  sidstnævnte  kun  blev  en  succes 
d'estime,  da  Betænkelighederne  fra  Komiteens  Mindretal  gav 
Genklang  i  Forsamlingen,  udkom  dog  paa  Basis  af  de  af 
Stænderne  afgivne  Betænkninger  den  endnu  gældende  For- 
ordning om  Fremmedes  Handelsberettigelse  af  8.  Juni  1839. 
Rekognitionen  sattes  ogsaa  for  Kongeriget  til  henholdsvis 
80  og  40  Rdl.  Adgangsbeviset  indskrænkedes  til  kun  at 
give  Ret  til   Falbydeise   af  Varer    til  Næringsdrivende   og  i 

Engros- Partier,  og  der  blev  fastsat  samme  Afgift  for  frem- 
mede Handelshuses  udenlandske  og  indenlandske  Agenter. 
Medens  imidlertid  Fdg.  24.  Oktober  18.37  ogsaa  havde  fast- 
sat en  Afgift  for  indenlandske  Huses  Handelsrejsende, 
fandtes  der  i  Fdg.  8.  Juni  1839  ikke  nogen  tilsvarende  Be- 
stemmelse. Adgangsbeviset  kom  til  al  gælde  baade  for 
Kongeriget  og  Hertugdømmerne,  og  hvor  det  end  løstes, 
gav  det  altsaa  Ret  til  at  handle  i  hele  Monarkiet. 


VEJBRUD  OG  VINDING 


(1839—1857) 


o   Fædreland.    Insul   har  Du   talu: 

Din   gamle   Konge  sover! 

Kt  rastlost   Liv   til   Arbejd   skabt 

Henskylled   Tidens  Vover. 

ICt   Hjerte   brast,   der  banked  ømt 

For   Landet  og  for   Folket. 

Et  Hjerte  brast,   der   mildt  har   dømt 

Og  Dommen   mildt   fortolket! 

Og  skont  den  Fremtid,  Han  har  skabt. 

Dig  rige   Frugter  lover  — 

O   Fædreland,   hvad   har  Du   tabt! 

Din  gamle  Konge  sover! 

irsdagen  den  3.  December  1839  ved  Morgengiy 
døde  Frederik  VI  —  og  Klokken  12  udraabtes 
Christian  VIII  paa  Amalienborg  til  Konge.  Sjæl- 
dent eller  aldrig  er  en  ny  Drot  her  i  Landet  bleven  mødt 
med  saa  højstemte  Forventninger.  Det  var  den  Mand,  der 
i  sin  Tid  havde  skænket  Norge  den  frieste  Forfatning  i 
Europa  —  og  om  hvis  lange  Thronfølger -Tilværelse  her  i 
Landet  der  stod  et  Skær  af  Frihedens  Lysning.  Alle  vidste, 
at  den  modne  Mand  med  den  vide  S3niskreds  og  grundige 
Indsigt  i  Regeringsanliggender  var  en  forfaren  Statsmand, 
der  allerede  længe  havde  forberedt  sig  paa  sin  Kongeger- 
ning. Med  formelig  Længsel  havde  man  alt  i  længere  Tid 
set  hen  til  hans  Thronbestigelse:  saaledes  skrev,  betegnende 
nok,  den  4.  April  1835  Tutein  til  sin  Søn:  »Med  Prins  Chri- 
stian havde  jeg  i  Gaar  ved  den  engelske  Ministers  Fest  en 
kort  Samtale,  hvori  han  lod  nogle  særdeles  nedladende  og 
forstandige  Ord  falde  til  mig  —  moge  er  unser  Souverån 
seini«  I  Frederik  VLs  sidste  Aar  havde  efterhaanden  en 
stor  Utaalmodi^fhed  »rebet  Landets  ledende  Kredse:  den 
Halvsøvn,  hvori  Samfundet  uroligt  havde  kastet  sig,  be- 
gyndte at  vare  dem  for  længe  —  men  nu  endelig  dagedes 
det:    »Nu   kommer  den   favre  Tid,  vi   vented  saa   længel« 

I  C.  N.  Davids  Ugeskrift  »Fædrelandet«,  der  straks  be- 
gyndte at  udkomme  som  Dagblad,  udgivet  af  ham,  Balthn- 
sar  Christensen,  I.  F.  Giødwad,  Orla  Lehmann  og  (Dispa- 
chør)  A.  Wesselij,  blev  Tonen  straks  slaaet  an  med  den  Ud- 
talelse, at  hvor  højt  man  end  maatte  ære  Mindet  om  den 
hedenfarne  Konge,  saa  skulde  dog  >  ingen  kunne  paastaa, 
at  han  i  Ordets  egentlige  Forstand  var  uor  Tids  Konge.  Men 
det  er  Christian  VIII«,  og  Artiklen  ender  med  endnu  en 
Gang  at  slaa  fast,  at  just  Christian  VIII  var  »uor  Tids  Konge«. 

Dette  Nummer  udkom  den  6.  December,  men  allerede 
længe  forinden  havde  Orla  Lehmann  været  paa  Færde. 
Det  var,  som  om  han  havde  staaet  med  Foden  i  Stigbøjlen, 
blot  ventende  paa  det  Øjeblik,  den  gamle  Konge  døde  — 
øjeblikkelig  er  han  i  Sadlen  og  rider  samme  Dag  ud  til 
Dystløb  mod  det  gamle  Regimente  ved  straks  at  søge  Kong 
Christian  indfanget  for  det  optrækkende  Nye.  Endnu  om 
Aftenen,  som  Frederik  VI  døde  om  Morgenen,  faar  han  sam- 
menkaldt Studenterne  til  et  Mode  paa  Hotel  d'Angleterre  og 
foreslaar  dem  straks  Dagen  efter  at  indgaa  til  Kongen  med 
en  af  ham  forfattet  Adresse.  Danmarks  studerende  Ungdom 
skulde  være  »blandt  de  første,  der  med  glad  Forventning 
hilser  det  nye  Regimente,  som  under  Deres  Majestæts  ind- 
sigtsfulde Forsorg  lover  Danmark  en  kraftfuld  og  frugtbrin- 
gende Udvikling  af  alle  Livets  højere  Goder.«  Adressen  skul- 
de hævde,  at  »en  af  de  vigtigste  Betingelser  for  de  ideelle 
Interessers  friske  og  frodige  Liv  er  Trykkefriheden,  den 
mægtigste  Støtte  for  Folkenes  Oplysning,  Frihed  og  Dyd  I 
Deres  Majestæts  oplyste  og  frisindede  Karakter  er  os  en 
Borgen  for,  at  den  vil  vorde  befriet  fra  alle  de  trykkende 
Baand,  som  nu  hæmmer  dens  daglige  Virksomhed.«  Og 
videre  pegedes  der  paa  den  norske  F'orfatning:  »Deres 
Majestæt  har  forlængst  givet  Verden  et  usvigeligt  Pant  paa 

den  Aand,  der  vil  besjæle  Deres  Regering,  ved  at  skænke 
et  elsket  Broderfolk,  der  i  Aandskultur  visselig  ikke  stod 
over  os  Danske,  den  Forfatning,  som  har  kaldt  dets  slum- 
rende Kræfter  til  Live  og  i  Historiens  Aarboger  beredt 
Deres  Majestæt  en  Hæder,  som  det  nu  er  givet  Dem  paa 
den  herlififste  Maade  at  stadfæste.« 

Disse  temmelig  tydelige  Vink  til  Kongen  om  snarest  at 
give  Landet  en  fri  Forfatning  mødte  dog  stor  Modstand  i 
Forsamlingen  —  blandt  andet  fraraadede  Madvig  med  væg- 
tige Ord  »det  hele  Foretagende,  om  hvis  Ubetimelighed 
jeg  havde  en  inderlig  Overbevisning«^  — ,  og  det  var  næppe 
lykkedes  Orla  Lehmann  at  gennemføre  sit  Forehavende, 
hvis  han  ikke  havde  faaet  en  uventet  Hjælp  i  den  unge 
D.  G.  Monrad,  der  rent  tilfældig  var  kommen  til  Stede. 
forstod,  at  hans  Fylgje  kaldte  paa  ham,  greb  ind  og  ved 
sin  store  Veltalenhed    fik  revet  Forsamlingen  med. 

r 

Kongen  modtog  de  unge  Mennesker  særdeles  naadigt, 
takkede  for  deres  loyale  Følelser,  forsikrede  dem  om,  at 
Tr3'kkefriheden  ikke  havde  nogen  varmere  Ven  end  ham, 
men  forklarede  dem  tillige,  halvt  faderligt,  at  naar  de 
havde  talt  om  den  norske  Konstitution,  maatte  man  vel 
erindre,  at  den  var  fremkommen  under  ganske  særegne 
Omstændigheder  og  derfor  næppe  heller  var  bleven  et  til- 
strækkelig modent  Lovværk.  Og  om  danske  Forhold  sagde 
han  rent  ud,  at  Frederik  VI  havde  gjort  et  stort  Frem- 
skridt ved  Stændernes  Indførelse,  »derved  maatte  man  nu 
blive  staaende  .  Overhovedet  vilde  han  forbeholde  sig  at 
spørge  »Erfaringen  og  ikke  forudfattede  Meninger  til  Raads 
med  Hensyn  til  Forandringer  i  det  bestaaende. 

Disse  sidste  Ytringer,  der  ikke  passede  i  Krammet, 
overhørte    man    man    imidlertid  nred  Villie    og    hagede  sig 

'  Madvigs  Livserindringer,  S.  127 

desto  mere  fast  i  Udtalelsen  om.  at  den  nye  Konge  var 
Trykkefrihedens  varme  Ven. 

Eller  de  liberale  Akademikere  kom  faa  Dage  efter, 
ganske  naturligt,  de  liberale  Handelsmænd  —  i  iVIellemtiden 
var  der  kommet  nogle  af  de  Kongemagten  nærstaaende 
Institutioner,  hvis  Hvidestadresser  væsentlie  kun  var  skvl- 
dige  Høfligheds-Tilkendegivelser  overfor  den  nye  Arveherre. 
Som  de  frisindede  Studenter  havde  vakt  stor  Opsigt,  saa- 
ledes  samlede  i  anden  Række  den  offentlige  Opmærksom- 
hed sig  om  Købmandsstandens  Adresse. 

Denne  var  bleven  vedtaget  paa  en  ekstraordinær  Gene- 
ralforsamling i  Grosserer-Societetet,  der  øjeblikkelig  var 
bleven  sammenkaldt  i  Anlednin£[  af  Thronskiftet.  Det  viste 
sig,  at  Etatsraad  Hvidt  havde  et  af  ham  forfattet  Udkast 
til  en  Adresse  med  i  Lommen,  og  efter  at  han  havde  op- 
læst det,  blev  det  eenstemmig  antaget.  Der  rejste  sig  dog 
bagefter  Stemmer  for,  at  Koncepten  skulde  underkastes 
nærmere  Prøvelse  af  et  Udvalg,  men  dette  blev  efter  en 
længere  Diskussion  forkastet  med  52  Stemmer  mod  11. 
Det  overdroges  endelig  Komiteen  in  corpore  at  overbringe 
Majestæten  denne  Adresse  i  Handelsstandens  Navn.  Adres- 
sen havde  følgende  Ordlyd : 

»Allernaadigste  Konge. 

»I  det  Øjeblik,  da  det  hele  Folk  iler  at  hilse  Deres  Majestæt  ved 
Deres  Thionbestigelse,  niaatte  det  ogsaa  tillades  den  kjøben havnske 
Handelsstand  at  bringe  Deres  Majestæt  sin  Hylding  og  Lykønskning.« 

»Folket,  gennemtrængt  af  Taknemmelighed  mod  Forsynet,  fordi 
Fuldendelsen  af  det  herlige  Værk,  Deres  Majestæts  ophøjede  For- 
gænger kun  kunde  forberede  og  begynde,  er  bleven  forbeholdt  en 
Fyrste,  der  allerede  tidligere  har  givet  Verden  et  beundringsværdigt 
Bevis  paa  sin  Ærbødighed  for  Menneskets  hellige  Rettigheder  og  sin 
Indsigt  i  de  sociale  Forholds  Ordning,  ser  med  tillidsfuld  Forvent- 
ning de  velgørende  Virkninger  i  Møde,  som  Tankens  friere  Ytring  og 
et  simplificeret  Bestyrelses-  og  F'inansvæsen  vilde  have  baade  paa  de 

moralske  og  fysiske  Tilstande,  men  idet  den  kjøbenhavnske  Handels- 
stand knytter  sine  Forventninger  om  disse  Genstande  til  det  hele 
øvrige  Folks,  vover  det  tillige  til  Deres  Majestæts  allerhøjeste  Op- 
mærksomhed særligen  at  anbefale  den  Tilstand,  hvori  Hovedstadens 
Handel,  der  en  Gang  var  en  af  Landets  vigtigste  Rigdomskilder,  nu 
befinder  sig.« 

»Virkningerne  af  ugunstige  Konjunkturer,  og  hvad  der  er  en  nød- 
vendig Følge  af  Handelsforholdenes  Forandring,  kan  ingen  menneskelig 
Visdom  tilintetgøre,  men  der  gives  Baand,  som  indskrænker  Virksom- 
heden, der  gives  forældede  Indretninger,  der  modsætter  sig  Handelens 
Udvidelser,  og  Nutiden  kræver  en  Lettelse  i  Kommunikationsmidlerne, 
som  Fortiden  ej   forstod  at  vurdere.« 

»Den  kjøbenhavnske  Handelsstand  nærer  tilHdsfuld  den  Over- 
bevisning, at  Deres  Majestæt,  som  saa  nøje  kender  Handelsviden- 
skabens  prøvede  Grundsætninger,  højmodigen  vil  bidrage  til,  at  saa- 
danne  Lettelser  tilvejebringes,  vil  løse  Handelen  af  de  Baand,  der 
endnu  betynger  den,  og  skænke  Kjøbenhavn  som  Handelsstad  den 
Frihed,  der  vil  være  i  Stand  til  ogsaa  at  hæve  dens  Velstand.  Folkets 
hele  Haab  hænger  ved  Deres  Majestæts  Liv,  uafladeligen  vil  derfor 
de  varmeste  Bønner  opstige  til  Himlen  om,  at  den  Almægtige  vil  tage 
Deres  Majestæt  i  sin  Varetægt,  og  skænke  Dem  en  lang  Række  af 
lykkelige  Aar,  i  hvilke  De  da  selv  vil  være  Vidne  til  den  Velstand, 
enhver  Regent,  der  bygger  Landet  med  Frihed  og  Lov,  altid  er  sikker 
paa  at  udbrede  omkring  sig.« 

»Længe  leve  Kongen!« 

Adressen  blev  den  10.  December  overgivet  Kong  Chri- 
stian, der  efter  endt  Oplæsning  svarede,  at  han  med  sær- 
deles Tilfredshed  modtog  denne  Adresse  fra  Kjøbenhavns 
Handelsstand.  Ligesom  hans  forevigede  Forgænger  havde 
søgt  at  virke  til  Bedste  for  Handelen,  saaledes  vilde  det 
ogsaa  blive  Genstand  for  hans  virksomste  Bestræbelser  at 
fremme  denne  vigtige  NæiMngsvej  i  Landet  og  at  ophjælpe 
Hovedstadens  Handel.  Hs.  Majestæts  første  og  væsentlig- 
ste Omsorg  skulde  være  rettet  paa  at  befæste  den  størst 
mulige  Orden  i  Finanserne,  han  ansaa  dette  som  en  Pligt 
mod  sit  Folk.  Det  maatte  være  indlysende,  at  den  Ind- 
tægt, som  tilflød  Statsgældskassen  af  Tolden  i  Kjøben- 
havn,  var  af  saa   stor  Vigtighed  for  denne,  at  omfattende 

Forandringer  i  Toldbestemmelserne  ikke  uden  moden  Over- 
vejelse kunde  forelages,  men  det  vilde  være  Hs.  Majestæt 
særdeles  magtpaaliggende  at  bevilge  Handelen  alle  de  Let- 
telser, som  Omstændighederne  tillod,  og  det  vilde  være 
ham  kært  i  denne  Henseende  at  modtage  Forslag  fra  Han- 
delsstanden selv,  thi,  tilføjede  Hs.  Majestæt,  »det  er  paa  de 
Handlendes  Indsigter,  jeg  i  denne  vigtige  Sag  fornemme- 
ligst  maa  stole«. 


Gang  paa  Gang  er  der  fortalt  om  den  Adressestorm, 
som  de  to  allerede  nævnte  blev  Forløbere  for.  Fra  alle 
mulige  Korporationer  og  Købstæder  myldrede  det  ind  med 
Deputationer,  hvis  Hyldest  af  den  nye  Konge  paa  mere  eller 
mindre  tilsløret  Maade  varierede  de  i  Studenteradressen  an- 
slaaede  Ledemotiver:  Forventningen  om  Trykkefriheden  og 
en  Konstitution  efter  norsk  Mønster.  Som  oftest  var  dog 
disse  -Ønsker  saaledes  indsaucede  i  den  Kongesmiger, 
som  man  nu  en  Gang  var  vant  til  at  bruge  overfor  den 
enevældige  Monark,  at  Kongen  kunde  lade  dem  passere 
og  nøjes  med  rent  stereotypt  at  opfordre  de  Kredse,  hvor- 
fra Adresserne  kom,  til  blot  at  vise  ham  Tillid.  Men  efter- 
haanden  trættedes  han  ganske  naturligt,  og  da  tilsidst  en 
Adresse  fra  Korsør,  underskreven  af  108  Borgere,  plum- 
pede lige  ud  med,  at  nu  kom  der  jo  nok  en  fri  Forfat- 
ning, vakte  det  ikke  hans  Majestæts  Bifald«.  Han  sva- 
rede ret  hvast,  at  naar  man  saaledes  »frembærer  Ønsker 
om  F'orandringer  i  P'orfatningen,  som  om  saadanne  var 
nødvendige  iil  Folkels  Lykke«,  saa  var  dog  ikke  Korsør 
Kommune  den  naturlige  Tolk  for  mulige  Ønsker  i  denne 
Retning  hos  Folket.  Og  han  tilføjede,  at  de  forskellige 
Henvendelser   til   ham   efterhaanden   havde   en   saa  forhav- 

sende  indbvrdes  Lighed,  at  man  fristedes  til  at  forklare 
denne  af  en  fælles  Oprindelse  og  til  at  antage,  at  de  alle 
udgik  fra  een  og  samme  Kilde,  saa  at  de  altsaa  var  et  Ud- 
tryk for  ganske  enkeltes  Mening  og  ikke  for  store  Dele  af 
Folket. 

Han  hentydede  her  aabenbart  til,  at  det  var  den  lille 
Redaktionskreds  i  »Fædrelandet«,  navnlig  Orla  Lehmann 
—  hvem  han  særlig  havde  i  Kikkerten  — ,  som  her  stadig 
var  paa  Spil  og  fik  puffet  de  brave  Borgere,  nu  fra  en 
Kommune,  nu  fra  en  anden,  frem  til  at  sige,  hvad  disse 
faa  Mænd  selv  havde  paa  Hjerte.  Og  i  Virkeligheden  viste 
det  følgende  Nummer  af  »Fædrelandet«,  at  Kongen  havde 
ramt  rigtigt.  Efter  at  det  her  er  udviklet,  at  slige  Adresser 
plejer  at  være  forfattede  af  en  enkelt,  fortsættes  der:  »Be- 
viset for,  at  en  Adresse  udtaler  en  fælles  Overbevisning, 
ligger  ikke  i  Affattelsen,  men  i  Vedtagelsen  —  det  er  ikke 
Skrivningen,  men  Underskrivningen,  hvorpaa  det  kommer 
an«.  »Hvad  en  myndig  Mand  underskriver,  det  kender  og 
mener  han.«  »At  de  108  Beboere  af  Korsør  og  Omegn 
ikke  har  tiltalt  Hans  Majestæt  med  deres  egne  Ord,  følger 
alene  deraf,  at  de  alle  108  har  talt  med  de  samme  Ord, 
og  om  den  ene,  hvis  Ord  alle  108  har  gjort  til  deres,  er 
en  af  de  108  eller  en  Hujidredeogniende,  og  om  han  bor 
i  eller  udenfor  Korsør,  kan  vi  efter  vor  bedste  Overbevis- 
ning ikke  anse  for  andet  end  højst  uvæsentligt.«  Der  kvit- 
teredes med  andre  Ord  for  Kongens  Spydighed. 

Efterhaanden  gik  det  mere  og  mere  tydeligt  op  for  de 
Liberale,  at  Kong  Christian  ingenlunde  var  villig,  endsige 
rede  til  at  skænke  Landet  politisk  Frihed.  Da  man  omsider 
var  bleven  fuldkommen  klar  herover,  føltes  Skuffelsen  saa 
dyb,  at  Stemningen  overfor  Kongen  slog  helt  om:  den  tid- 
ligere Folkeyndest  blev  afløst  af  en  dulgt  Harme,  som  fandt 

sit  Udiryk  deri,  at  man  bar  en  haanlig  Ligegyldighed  til 
Skue  overfor  Kongens  og  Kongehusets  Færd.  Da  saaledes 
Kongeparret  fejrede  sit  Sølvbryllup  den  22.  Maj  1840,  inde- 
holdt »Fædrelandet-  en  ligefrem  Opfordring  til  Borgerne 
om  at  ignorere  denne  Begivenhed,  og  Folgen  vai\  at  da 
Majestæterne  fra  Sorgenfri  tog  ind  til  Holmen  for  at  over- 
være Linieskibet  »Christian  den  8de  s  Atløbning  af  Stabe- 
len, var  der  knap  nogen,  som  hilste  paa  dem.  Biskop 
Mynster  fortæller  i  sine  Erindringer:  Om  Aftenen  var  der 
Balparé.  Paa  Slottet  var  alt  glimrende.  Kongen  var  som 
altid  en  behagelig  og  forekommende  Vært.  Udenfor  i  Ga- 
derne brusede  og  gærede  det,  ikke  som  ved  Tummelen  ved 
en  Glædesfest,  men  snarere  som  ved  et  begyndende  Oprør. 
Man  spurgte  paa  Slottet  med  megen  Ængstelighed  om  Efter- 
retninger fra  Byen;   men   det   kom    dog  ikke   til   Udbrud«. 

Fra  nu  af  stod  Kongen  i  Kampstilling  til  den  liberale 
Oppositions  Ledere  —  og  tog  i  saa  Henseende  særlig  Sigte 
paa  Akademikerne.  Til  en  Begyndelse  viste  han  desuden 
ligesaa  liden  Tilbøjelighed  til  Reformer  paa  det  økonomiske 
Omraade  som  paa  det  politiske,  gjorde  ligesaa  lidt  Skridt 
til  at  indføre  Handelsfrihed  som  til  at  skænke  Landet  en 
Konstitution.  Købmandsstandens  fremmeligste  Mænd  tabte 
derfor  ogsaa  saare  hurtigt  Taalmodigheden.  Allerede  tvende 
Maaneder  efter  Indgivelsen  af  Komiteens  Hyldningsadresse, 
nemlig  den  12.  P'ebruar  1840,  vedtog  Grosserer-Societetet, 
som  paa  denne  Dag  afholdt  sin  aarlige  Generalforsamling, 
at  der  paany  skulde  rettes  en  Henvendelse  til  Kongen  og 
af  Regeringen  kræves  bestemte  Reformer,  i  første  Række: 
Sundtoldens  Godtgørelse  ved  Genudførsel  og  en  Toldrabat 
af  25  pCt.  for  de  transatlantiske  Hovedprodukter,  naar  de 
indførtes  direkte. 

Komiteen   overdrog  derefter   Diintzfelt,  Andreas  Hansen 

og  Generalkonsul  Weidemann  at  udarbejde  den  paagæl- 
dende Petition  til  Kongen.  Komiteens  sædvanlige  Konci- 
pist,  L.  i\.  Hvidt,  havde  meldt  sig  fortrydelig:  han  fandt 
det  lidet  opportunt  saa  hurtigt  efter  den  første  Adresse, 
overhovedet  saa  tidligt  efter  Thronskiftet,  at  møde  op  med 
en  hel  Række  formulerede  Fordringer.  Den  nye  Konge 
burde  have  fair  trial!  Han  afslog  derfor  endog  at  deltage 
i  Diskussionen  om  Adressens  Indhold  og  blev  borte  fra 
det  paagældende  Møde.  —  Tremandsudvalgets  Adresse- 
udkast blev  vedtaget  paa  et  Mode  den  11.  Marts  og  ind- 
givet den  16.  Marts. 

Den  begyndte  med  disse  Ord : 

»Da  Grosserer-Societetets  Komite  nød  den  Ære  at  frembære  for 
Deres  Mnjestæt  Handelsstandens  allerunderdanigste  Lykønskninger  til 
Deres  Thronbestigelse,  behagede  det  Deres  Majestæt  i  de  liuldrigste 
Udtryk  at  opfordre  den  til  at  fremkomme  med  Forestillinger  om, 
hvad  den  maatte  anse  tjenlig  til  at  fremme  Kjøbenhavns  Handel:  men 
selv  om  vi  ikke  ved  dette  Bevis  paa  Deres  Majestæts  Naade  og  Inter- 
esse for  Handelen  følte  os  særligen  tilskyndede  til  at  nærme  os  Thronen 
for  at  tale  Handelens  Sag,  saa  maatte  vi  dog  i  det  nærværende  Øje- 
blik ledes  dertil  ved  den  Erkendelse,  at  en  Monark  har  besteget  Thronen, 
hvis  kundskabsrige  Aand  ogsaa  fatter  og  gennemtrænger  Handelens 
Væsen  og  Betydning,  og  til  hvis  vise  Prøvelse  vi  derfor  tillidsfuldt 
bør  ile  at  henstille  de  Ønsker,  som  Handelens  Stilling  giver  os  An- 
ledning til.« 

Man  fremkom  derefter  med  Forslag  om  en  Reform  af 
Handelslaugene,  fuldstændig  Lighed  mellem  Kongeriget  og 
Hertugdømmerne  i  Henseende  til  Toldafgifter,  den  færøiske 
og  grønlandske  Handels  Frigivelse,  Lastepengenes  Ophæ- 
velse og  Subvention  af  Postruterne  Kjøbenhavn  —  Kiel. 
Kjøbenhavn — Jylland,  Kjøbenhavn — Malmo  og  Kjøbenhavn 
— Stettin,  for  at  de  herefter  kunde  blive  besørget  med  Damp- 
skibe. Adressen  sluttede  med  en  Demærkning  om,  at  det 
hidtil  stadig  var  forblevet  ved  »Anerkendelsen  af  det  ubil- 
lige og  upolitiske  i  de  Ryrder,  som  hviler  paa  vor  direkte 

Handel«,  men  uden  at  der  endnu  var  sket  nosfet  svnder- 
ligt  for  at  lette  den,  saa  at  der  var  tilstrækkelig  Grund  til 
at  fremkomme  med  Begæring  herom 

Da  der  var  hengaaet  tre  Fjerdingaar,  og  man  endnu 
stadig  intet  havde  hørt  fra  Regeringen,  tilskrev  Komiteen 
den  25.  Januar  1841  General-Toldkamret  og  indledede  sit 
Brev  med  følgende  spydige  Beklagelse:  »Endskønt  det  af 
undertegnede  Komite  under  16.  Marts  f.  A.  for  Thronen 
nedlagte  allerunderdanigste  Andragende  betrætfende  adskil- 
lige Lettelser  for  Kjøbenhavns  Handel  endnu  ikke  har  haft 
disse  til  P'ølge,  nærer  Handelsstanden  dog  ikke  den  rin- 
geste Tvivl  om,  at  denne  Genstand  vedvarende  værdiges 
Allerhøjestes  Opmærksomhed,  og  holder  sig  overbevist  om, 
at  de  høje  Regeringscollegier,  der  har  at  drøfte  dette  for 
Handelen  vigtige  Anliggende,  ikke  vil  undlade  at  virke  til 
dets  skyndsomste  Afgørelse.  I  denne  Overbevisning  maa 
Handelsstanden  søge  Trøst,  naar  den  har  at  beklage,  at 
atter  et  Aar  er  udløbet,  der  ikke  bragte  Kjøbenhavns  Han- 
del Befrielse  for  de  ubillige  og  uretfærdige  Baand,  der  er 
den  paalagte.« 

Hvad  der  saaledes  havde  bragt  den  kjøbenhavnske 
Handelsstands  Utaalmodighed  paa  Kogepunktet  var  de  op- 
dukkende holstenske  Jernbaneplaner.  I  Løbet  af  1840  var 
Spørgsmaalet  om  Anlæg  af  Jernbaner  endelig  blevet  aktu- 
elt i  Danmark  —  og  navnlig  drøftede  man  i  Holsten  med 
voksende  Iver  Planen  om  Anlæg  af  en  Jernbane  fra  Østersø 
til  Vesterhav.  Her  stredes  Kiel  og  Flensborg  om  at  blive 
Endepunktet  til  den  ene  Side,  medens  samtidig  Kong  Chri- 
stian satte  sig  imod,  at  der  førtes  en  Bane  mellem  Ham- 
borg og  Liibeck  over  dansk  Omraade.  Paa  Vesterhavssiden 
maatte  det  da  ret  naturligt  blive  den  danske  Stad  Altona, 
som  blev  Endepunktet.    Den   18.  Maj  1840  udkom  Bekendt- 

gøreisen  om.  at  Selskaber,  der  vilde  anlægge  en  Bane 
mellem  de  to  Have,  kunde  faa  Bevilling  derpaa  saaledes, 
at  Staten  overtog  en  Fjerdedel  af  Aktierne.  Tydeligere  og 
tydeligere  gik  det  derefter  den  følgende  Tid  i  Retning  af, 
at  Banen  kom  til  at  gaa  mellem  Kiel  og  Altona  —  men 
da  Altona  saa  at  sige  var  sammenvokset  med  Hamborg, 
vilde  dette  jo  betj^de,  at  denne  Kjøbenhavns  store  Kon- 
kurrent fik  sin  østersøiske  Handelsforbindelse  end  yder- 
ligere lettet.  Man  vil  forstaa,  at  Kjøbenhavns  Købmands- 
stand med  denne  Udsigt  for  Øje  maatte  have  —  for  at 
bruge  Komiteens  Ord  —  »røbet  en  paafaldende  og  last- 
værdig Ligegyldighed  overfor  sine  egne  Interesser« ,  om 
den  nu  ikke  trængte  paa  for  skyndsomst  at  faa  de  uhel- 
dige Følger  af  Øresundstolden  afbødede,  forinden  den  hol- 
stenske Jernbane  kom  i  Stand. 

I  nogen  Maade  lykkedes  dette  da  ogsaa  i  den  nærmeste 
Tid  (den  endelige  Afløsning  af  Sundtolden  kom  først  1857). 
»Allerhøjstsamme«  havde  straks  efter  Modtagelsen  af  Komi- 
teens Adresse  sat  Regerings-Maskineriet  i  Bevægelse.  Ved 
kgl.  Reskript  af  31.  Marts  1840  var  det  bleven  paalagt  Gene- 
ral-Toldkamret al  afgive  Betænkning  over  Komiteens  An- 
dragende. Behandlingen  blev  imidlertid  kun  træg.  indtil 
Komiteen  langt  hen  paa  Aaret  1841  fik  en  Forbundsfælle  i 
den  slesvigske  Stænderforsamling.  Denne  fremhævede  lige- 
ledes, at  Sundtolden  var  en  Hovedaarsag  til  den  danske 
Handels  Forfald,  og  pegede  eksempelvis  paa,  at  den  ved 
Kafi'e  ikke  blot  viste  sin  hæmmende  Virkning  i  Forhold 
til  Hamborg — Altona,  men  ogsaa  med  Hensyn  til  Preussen, 
der  rabaterede  2V2  V«  '^t  Indførselstolden  paa  alle  Varer, 
som  passerede  Sundet.  Derved  fik  endelig  Cancelliherrerne 
Øjnene  op  for  den  paafaldende  Tomhed  i  Hovedstadens 
Havn,   de  mange  store  Pakhuse,   som  henstaa  ubenyttede. 

og  Fortoldningernes  aftagende  Mængde  i  Modsætning  til 
deres  store  Antal  i  Provinsstæderne,  hvilket  sidste  ikke 
blot  kan  tilskrives  det  stigende  Forbrug  i  disse  Stæder, 
men  øjensynlig  ogsaa  skyldes  en  successiv  Overgang  af 
Fortoldningerne  fra  Kjøbenhavn  til  disse.« 

Man  erkendte  ogsaa,  at  »den  direkte  Handel  med  over- 
søiske Produkter,  som  tidligere  dreves  med  megen  Kraft 
over  Kjøbenhavn,  nu  har  forladt  denne  Plads.«  Ikke  alene 
beherskede  Hamborg  den  danske  Provinshandel,  men 
efterhaanden  havde  ogsaa  Grossererne  i  Kjøbenhavn  »fundet 
Regning  ved  at  forskrive  Sukker,  Kaffe,  Ris,  Tobak  m.  v. 
over  Hamborg«.  De  »særegne  Grunde«,  som  Komiteen 
havde  paavist  hertil,  nemlig  Sundtolden  og  Lastepengene, 
var  man  dog  til  en  vis  Grad  Herre  over,  og  man  beslultede 
sig  derfor  omsider  til,  saavel  i  Henseende  hertil  som  paa 
en  Række  andre  vigtige  Punkter  at  følge  Komiteens  Hen- 
stillinger. 

Allerede  ved  Deklarationer  af  4.  og  19.  Juni  1841  blev 
der  for  det  første  foretaget  væsentlige  Nedsættelser  i  Sund- 
tolden (en  helt  ny  Øresunds-  og  Slrøm-Toldrulle  udstedtes 
under  1.  Januar  1842  sammen  med  en  udførlig  Bekendt- 
gørelse om  indenlandske  Skibes  og  Varers  Behandling  i 
Sundet  og  Bælterne).  Efter  Sundtoldens  Nedsættelse  fra- 
faldt Komiteen  sit  Forslag  om  den  foreslaaede  Præmie  af 
henholdsvis  Sundtoldens  hele  og  halve  Beløb,  efter  som 
de  omhandlede  Varer  genudførtes  til  Steder  udenfor  eller 
indenfor  Sundet.  Den  erkendte  nemlig,  at  naar  Sundlolden 
var  bleven  nedsat  til  1  %  af  Varens  Værdi,  vilde  den 
ikke  i  nogen  høj  Grad  være  trykkende  for  Handelen,  naar 
blot  de  Varer,  for  hvilke  den  var  erlagt,  i  alle  Tilfælde  fri- 
toges for  Transittold. 

Sit  Forslag  om  Toldremissionen  fastholdt  derimod  Komi- 

teen,  væsentlig  dog  for  Sukker  og  Katfes  Vedkommende, 
medens  den  samtidig  indrømmede,  at  en  slig  Rabat  ikke 
kunde  alene  forlanges  for  Kjøbenhavn,  men,  naar  Sund- 
tolden var  erlagt,  maatte  komme  den  direkte  Indførsel  fra 
Produktionsstederne  eller  fra  transatlantiske  Havne  i  Al- 
mindelighed  til  Gode. 

En  Plakat  af  14.  April  1842  gav  herefter  følgende  Let- 
telser og  Begunstigelser: 

1)  I.astepengene  mellem  KjøbenhaMi  og  andre  Toldsteder  i  Dan- 
mark og  Hertugdømmerne  nedsattes  til  det  halve.  2)  Fritagelsen  for 
Transittold  ved  Genudførsel  af  Varer,  som  havde  erlagt  Øresundstold, 
udvidedes  til  ogsaa  at  gælde  for  de  fra  Kreditoplaget  udførte  Varer. 
3)  For  KatTe,  alle  Slags  Raasukkere,  Ris,  The,  Haatobak  og  visse 
Planteolier  tilstodes  en  Remission  af  25  pCt.  i  Indførselstoldens  og  Told- 
sportlernes  Beløb,  naar  Varerne  var  indladede  i  en  transatlantisk  eller 
asiatisk  Havn  og  førtes  direkte  til  toldpligtig  Havn  i  det  danske  Rige 
i  danske  eller  fremmede  privilegerede  Nationers  Skibe,  som  ved  \Jd- 
klarering  til  transatlantisk  eller  asiatisk  Havn  havde  bestuvet  mindst 
den  halve  Læstedrægtighed  med  indenlandske  Produkter.  Og  naar 
Sundet,  Bælterne  eller  den  slesvig-holstenske  Kanal  ikke  var  passeret, 
skulde  endelig  Sundtoldens  I3eløb   afkortes  i  Remissionen. 

Det  kan  tilføjes,  at  efter  Komiteens  indtrængende  An- 
modning blev  denne  Lovbestemmelse  udvidet  ved  PI.  af 
27.  Marts  1844  til  at  omfatte  alle  »transatlantiske,  afrikanske, 
ostindiske  og  chinesiske  Produkter  (med  Undtagelse  af  Rom 
og  Arrak),  saa  at  der  for  samtlige  disse  Artikler  tilstodes 
en  Remission  af  25  pCt  i  Indførselstoldens  og  Sportlernes 
Beløb  under  de  ovenfor  nævnte  Betingelser  —  ligesom  der 
samtidig  gaves  en  lignende  Remission  i  de  for  Indgaaende 
bestemte  Lastepenge  af  Skibets  med  remissionsberettigede 
\'arer  bestuvede  Drægtighed. 


Løbet  af  1840  tørnede  Kongen  Gang  paa  Gang 
sammen  med  den  liberale  Opposition,  som  gen- 
nem Stænderne  stillede  Krav  om  disses  Omdan- 
nelse i  Retning  af  en  Folkerepræsentation  for  Kongeriget 
med  Bevillingsret.  Den  kjøbenhavnske  Handelsstands  Re- 
præsentanter i  Roskilde  Stænderforsamling  var  i  saa  Hen- 
seende blandt  de  ivrigste.  Da  Kongen  gennem  Rejser  i 
Landet  fik  det  Indtryk,  at  det  egentligt  kun  var  de  ledende 
Hovedstadskredse  —  Grossererne  og  Akademikerne  — ,  som 
endelig  vilde  have  en  fri  Forfatning  og  derfor  lauede  Folke- 
stemning ved  paa  behændig  Maade  at  trække  i  Traadene, 
satte  han  haardt  mod  haardt  og  tvang  derved  Oppositionen 
i  Knæ. 

I  Slutningen  af  1840  foretoges  Valget  til  Stænderne  for 
Aarene  1842-46.  Den  23.  December  valgtes  Lehmann  paa 
F'yen  ind  i  Østifternes  Stænderforsamling  —  allerede  den 
9.  April  var  han  bleven  kaaret  til  iMedlem  af  den  Borger- 
repræsentation, som  var  bleven  oprettet  ved  den  nye  Kom- 
munalforfatning, Kongen  havde  skænket  Hovedstaden  \yt- 
aarsdag  1840.  L.  N.  Hvidt  blev  samtidig  Borgerrepræsen- 
tant og  fra  Marts  1841  Forsamlingens  Formand.  Mellem 
den  ældre  og  yngre  Frihedskæmpe  blev  F'orholdet  snart 
det  hjerteligste:  i  Breve  til  Orla  Lehmann  kalder  Hvidt 
ham  »min  højstærede  Ven«,  og  underskriver  sig  som  »Deres 

inderlig  hengivne«.  Ogsaa  i  Stænderne  blev  Lehmann  mod- 
taget med  stor  Velvilje  af  de  Næringsdrivendes  liberale 
Talsmænd  —  det  gik  som  i  Eventyret:  den  nye  Svane  var 
saa  ung  og  dejlig,  at  de  gamle  Svaner  nejede  for  den, 
svømmede  rundt  omkring  den  og  strøg  den  med  Næbbet. 
Den  gamle  Frihedsmand  Drewsen,  der  var  bleven  valgt  af 
tre  forskellige  Landkredse,  bad  ham  rejse  med  sig  ned  til 
Falster,  hvor  Drewsen  personlig  vilde  forklare  Vælgerne,  at 
han  ikke  kunde  repræsentere  dem.  Ved  denne  Lejlighed 
holdt  Orla  Lehmann  den  30.  Januar  1841  en  glimrende  Tale 
om  den  konstitutionelle  Statsforms  Fortrin  fremfor  det  uind- 
skrænkede Kongedømme.  I  Februar  blev  han  derpaa  sat 
under  offentlig  Tiltale  for  at  have  søgt  »at  udbrede  Had 
og  Misnøje  mod  Danmarks  Forfatning«. 

Bekymret  skrev  Tutein  umiddelbart  efter  til  sin  Søn : 
»Die  Kleinkråmerei  der  vorigen  Regierung  wird  fort- 
gesetzt,  alles  soli  unter  S.  M.  ressortieren«  —  men  navn- 
lig var  dog  Sagsanlæget  mod  Lehmann  et  unødvendigt 
»Pineri «. 

I  April  1841  skrev  han  videre  særdeles  mistrøstig:  Vi 
lever  stille,  af  og  til  rystede  ved  despotiske  Begivenheder, 
der  minder  om  Oldtiden,  saaledes  den  barbariske  Bibehol- 
delse af  Fortidens  Love,  hvorved  alt  kan  blive  inddraget 
under  Begrebet  Majestætsfornærmelser  —  Hensigten  er 
umiskendelig:  at  slaa  al  Opposition  ned<.  Og  smittet  af 
den  Forsigtighed,  Sagsanlæget  havde  indgydt  Oppositionen, 
tilføjer  han:  »Lehmanns  Valg  til  Andenformand  i  Borger- 
repræsentationen er  utvivlsomt  ogsaa  uoverlagt,  og  det  var 
taabeligt  og  udfordrende  af  ham  at  modtage  det,  da  han 
jo  dog  med  Ære  kunde  have  afslaaet  det;  Cancelliet  har 
med  Skaansomhed  gjort  Repræsentanterne  opmærksomme 
herpaa.« 

I  December  1841  skrev  han  lidt  mere  fortrøstningfuldt: 
>Der  opstaar  nu  en  Mængde  forskellige  Spørgsmaal,  som 
man  ikke  tidligere  turde  opkaste,  men  hvori  man  om 
ikke  resolverer  saa  dog  argumenterer  og  diskuterer  —  vi 
maa  takke  vore  Oppositionsblade  derfor«.  Særlig  glæder 
han  sig  over  Goldschmidts  nye  Blad  »Korsaren«,  »hvis 
Dagsnummer  er  overordentlig  skarpt«. 

Den  4.  December  1841  faldt  i  Lehmanns  Sag  Hof-  og 
Stadsretsdommen,  der  ikendte  ham  en  Bøde  af  500  Bdl. 
I  Midten  af  Januar  kom  Sagen  for  Højesteret,  for  hvis 
Skranke  Lehmann  selv  holdt  Talen.  Den  21.  Januar  skrev 
Tutein:  »I  Gaar  blev  Lehmanns  Procedure  afsluttet.  Hans 
Defension  var  en  Tordentale  i  tidligei-e  aldrig  for  dette 
Areopag  hørte  Ord«.  »Med  eksempelløs  Sjælsstyrke«  gen- 
nemførte han  sin  Tale —  »hans  Dom  (der  lød  paa  3  Maa- 
neders  Fængsel)  vakte  stort  Børe.  En  vældig  F'olkemængde 
modtog  ham  ved  Udgangen  af  Højesteret  og  fulgte  ham  til 
hans  Hjem  (paa  lille  Kjøbmagergade)  med  Leve-  og  Hurra- 
raab,  og  det  kostede  ham  Møje  at  forhindre,  at  de  spændte 
Hestene  fra.  Senere  gentog  Demonstrationerne  sig,  og 
navnlig  var  der  foran  Amalienborg  et  rasende  Spektakel, 
saa  at  Politiet  maatte  hugge  ind«.  Det  kan  her  indføjes, 
at  da  han  den  21.  April  løslodes  af  Fængslet,  blev  han  at- 
ter Genstand  for  store  Demonstrationer  —  og  i  lang  Tid 
efter  solgte  man  Lehmann-Kager  og  Lehmann-Bolscher ! 

Følelserne  i  Købmandsstandens  ledende  Kredse  overfor 
Christian  VIH  giver  Tutein  i  et  noget  senere  Brev  følgende 
Udtryk:  »Den  Nimbus,  der  tidligere  omstraalede  den  Aller- 
højeste i  vort  Land,  bliver  daglig  mere  og  mere  gennem- 
hullet. Overhovedet  bliver  nu  alt  belyst  og  kritisk  gen- 
nemgaaet,  uden  at  det  længer  er  til  at  hindre  —  men  man 
følger  aabenbart  Ordsjiroget:     Il  faut  bien  les  laisser  crier, 

puisquoii  les  écorche«^  Jeg  bestræber  mig  for  at  vende 
mine  Øjne  bort  derfra,  da  jeg  ellers  bliver  altfor  grebet  af 
Mismod«. 

Den  10.  November  1842  fortæller  han  pludselig,  at  Leh- 
mann rejser  til  Paris  og  vil  blive  borte,  saa  længe  hans 
Penge  tillader  ham  det.  thi  her  er  alle  Døre  foreløbig  luk- 
kede for  ham.  »Han  har  som  saa  mange  andre  fundet  saa 
megen  Ynkelighed  i  Roskilde,  hvor  der  savnes  en  leading 
man:  der  var  intet  frit  udpræget  Parti,  alt  var  derfor  lut- 
ter Egoisme  og  Mistro«. 

Hvor  besynderligt  end  dette  lyder,  efter  at  man  har 
hørt  om  al  den  Begejstring,  som  Aaret  før  ombølgede  Leh- 
mann, saa  var  det  ikke  desto  mindre  rigtigt  —  det  var  i 
Løbet  af  1841-42  lykkedes  Kong  Christian  at  splitte  Op- 
positionen ved  at  drage  forskellige  af  de  ældre  Liberale 
til  sig.  og  da  Lehmann  fandt  det  efter  Omstændighederne 
opportunt  at  stille  sig  velvillig  overfor  det  imodekom- 
mende  Forslag  fra  Regeringens  Side,  at  der  skulde  dannes 
et  Fællesudvalg  (»Stænderkomiteen«)  fra  alle  fire  Forsam- 
linger, blev  han  forkætret  af  det  radikale  Parti,  der  havde 
dannet  sig  bagved  de  Liberale  med  Goldschmidts  Kor- 
saren« som  Organ.  Han  troede  det  derfor  rigtigt  nogen 
Tid  at  trække  sig  ud  af  det  offentlige  Liv  og  samle  nye 
Indtryk. 

Men  desuden  traadle  i  1842  Nationalitetskampen  om 
Sønderjylland  saa  stærkt  i  P^orgrunden,  at  man  overhove- 
det mente  fra  den  liberale  Oppositions  Side  foreløbig  at 
maatte  lade  Kravet  om  en  Konstitution  træde  i  Baggrun- 
den. Denne  Politik  blev  allerede  inaugureret  ved  Leh- 
manns bekendte  Tale  ved  28.  Maj-Festen  1842  paa  Skyde- 

^  En  Variation  af  det  gamle  Muiullield  om  Skatteyderne  >il  faut  tondre  ses 
brebis  et  non  pas  les  écorcher«. 

banen,    hvor   EJderdanisinen    med    storst    mulig    Skarphed 
proklameredes. 

1842  er  et  af  de  store  Mærkeaar  i  Danmarks  Historie. 
I  Maj  1842  blev  for  første  Gang  Plougs  Sang  »Længe  var 
Nordens  herlige  Stamme«  sungen  af  skandinaviske  Stu- 
denter —  i  Foraaret  begyndte  den  store  Drøftelse  i  tyske 
Presseorganer  om  Kongeriget  Danmarks  Tilslutning  til  det 
tyske  Forbund  (»Danmark  som  Tysklands  Admiralstat«)  — 
og  idet  disse  Tanker  med  Voldsomhed  affærdigedes  af  Leh- 
mann saavel  gennem  Artikler  i  »Fædrelandet«  som  i  hans 
nysnævnte  Tale,  traf  egentlig  Danmark  sit  Valg  mellem  at 
knj^tte  sin  Fremtid  sydpaa  eller  nordpaa.  Da  endelig 
Hiort  Lorenzen  den  11.  November  taler  Dansk  i  Slesvigs 
Slændersal  —  »og  blev  ved  at  tale  Dansk«  — .  var  Loddet 
endelig   kastet,    Brudet  mellem  Dansk  og  Tysk  fuldbyrdet. 


Ogsaa  for  Grosserer-Societetet  blev  1842  et  afgørende  Aar. 
Dette  hang  sammen  med  Christian  VIII's  hele  Politik.  Trods 
alle  Beskyldninger  for  Vankelmodighed  —  hvad  enhver  Stats- 
mand, der  lytter  til  alle  Sider  og  atter  og  alter  nøje  over- 
vejer, stedse  udsættes  for  — ,  var  han  dog  fast  bestemt  paa 
eet,  nemlig  ikke  at  give  politisk  Frihed  straks,  men  først 
forberede  den  gennem  en  Bække  fremadskridende  Stadier, 
hvorved  Folket  efterhaanden  vænnedes  til  selv  al  varetage 
sine  Anliggender.  Dette  stemmede  ogsaa  med  Grundtræk- 
ket i  hans  Karakter,  saaledes  som  denne  havde  formet  sig 
gennem  den  lange  Ventetid,  inden  han  besteg  Thronen,  og 
gennem  hans  Besøg  ved  fremmede  Hotfer  i  T\^verne.  Han 
nærede  en  Ulyst  til  Springet,  som  grænsede  til  Ubeslut- 
somhed —  enhver   afgørende  Beslutning  er  jo   egentlig  et 

Spring!  Men  netop  fordi  han  ønskede  at  bane  Vejen  til 
den  frie  Forfatning,  at  vænne  Folket  lidt  efter  lidt  til  at 
kunne  bruge  en  saadan,  naar  det  en  Gang  fik  den,  var  han 
ret  villig  til  at  give  Selvstyre  paa  begrænsede  Samfunds- 
omraader.  Derfor  var  han,  en  knap  Maaned  efter  at  være 
bleven  Konge,  begyndt  med  at  give  Kjøbenhavn  en  efter 
Tidsforholdene  ret  udstrakt  kommunal  Selvstændighed.  Og 
ligesom  han  allerede  i  1840,  efter  hvad  vi  ovenfor  har  be- 
rettet, havde  laant  Øre  til  den  kjøbenhavnske  Købmands- 
stands Henstillinger  om  Lettelser  for  Handelen,  saaledes 
maatte  det  ogsaa  falde  i  frugtbar  Jordbund  hos  hans  Re- 
gering at  imødekomme  et  Krav  fra  Hovedstadens  Grosserer- 
stand om  Selvstyre  i  dens  egne  Forhold. 

Anmodningen  herom  fremkom  den  14.  Februar  1842  i 
en  Skrivelse  til  General-Toldkamret  og  Commerce-Col- 
legiet.  Man  henviste  heri  til,  at  naar  den  gældende  An- 
ordning 23.  April  1817  havde  ordnet  det  saaledes,  at  Socie- 
tetet havde  en  Indstillingsret  med  Hensyn  til  Valget  af  sine 
Repræsentanter  i  Komiteen,  saa  var  dette  »paa  den  Tid  i 
fuldkommen  Harmoni  med  Regeringens  Tendens  til  at  have 
sin  stvrende  Haand  i  alle  de  Institutioner  i  Samfundet,  der 
kunde  komme  i  Berøring  med  det  Offentlige,  og  at  over- 
lade saa  lidt  som  muligt  til  Medlemmernes  frie  og  selv- 
stændige Styrelse.«  Imidlertid  syntes  dette  ikke  længer 
»at  kunne  lade  sig  forene  med  de  mere  folkelige  Grund- 
sætninger, som  i  det  sidste  Decennium  har  gjort  sig  gæl- 
dende, navnlig  i  Henseende  til  Organisationen  baade  af 
Provinsial-Stænderne  og  Kommunalrepra^sentationerne.  Saa- 
vel  paa  Grund  heraf,  som  da  det  fejlagtige  i  den  nu  gæl- 
dende Forslagsmaade  —  der  ingen  Garanti  frembyder  for, 
at  de  Grosserere,  som  de  Voterende  anser  for  mest  kvali- 
ficerede  til   at   indtræde   i   Komiteen,   eller   det  Medlem   af 

Komiteen,  der  maatte  anses  for  bedst  eonet  til  at  lunaere 
som  sammes  Formand,  vil  for  det  kgi.  Collegium  fortrinlig 
blive  bragt  i  Forslag  —  er  indlysende,  har  Grossererne 
paa  den  den  2.  Februar  d.  A.  holdte  Generalforsamling  over- 
draget Komiteen  at  ansøge  det  høje  Collegium  om  gunstigst 
at  ville  ved   en  allernaadigst   Forestilling  søge  udvirket, 

»at  det  for  Fremtiden  maa  være  Grossererne  over- 
ladt selv  at  vælge  Medlemmerne  af  deres  Komite, 
og  at  det  ligeledes  maa  være  Komiteens  Medlemmer 
overladt  selv  at  vælge  Komiteens  Formand.« 

»Idel  vi  nu  pligtskyldigst  anbefaler  dette  Anliggende  til 
det  kgl.  Collegiums  behagelige  Forsorg,  tror  vi  at  burde 
tilføje,  at  Komiteens  hidtilværende  Formand,  Etatsraad 
F.  Tutein,  paa  Grund  af  sin  høje  Alder  har  udmeldt  sig  af 
Komiteen,  og  at  denne  Post  saaledes  for  Tiden  er  vakant, 
men  at  Komiteen  har  besluttet  ej  at  gøre  noget  videre 
Skridt  til  sammes  Besættelse,  førend  en  Allerhøjeste  Be- 
slutning angaaende  det  foranførte  Andragende  er  bleven 
afgivet.  < 

P^oruden  Tutein  sad  den  Gang  i  Komiteen  L.  N.  Hvidt, 
Duntzfelt,  Fr.  Gotschalk,  A.  N.  Hansen,  Meinert,  Sass,  I.  Frø- 
lich,  P.  de  Coninck,  Conr.  Weidemann,  Henr.  Prætorius  og 
Georg  Petersen.     I  Stedet  for  Tutein  valgtes  P.  Rahlff. 

Paa  Commerce-CoUegiets  Stilling  til  Sagen  synes  det 
mest  afgørende  at  have  været  dette,  at  da  man  dog  altid 
havde  plejet  af  de  tre,  der  blev  indstillede  for  hver  ledig 
Plads,  at  vælge  den,  der  havde  faaet  de  fleste  Stemmer, 
saa  kunde  man  ligesaa  godt  lade  dette  Forhold  vedblive 
legalifer  at  bestaa,  at  den,  den  der  fik  de  fleste  Stemmer 
af  Generalforsamlingen,  blev  Medlem  af  Komiteen. 

Som  alt  ovenfor  paavist,  faldt  en  Imødekommen  paa 
dette    Punkt    fuldstændig    i    Traad    med    Kong    Christians 

Politik  —  og  da  saaledes  Konge  og  Collegium  var  enige, 
fik  Grosserer-Societetets  Medlemmer  Ret  til  herefter  frit  at 
vælge  deres  Komite  ved  kgl.  Reskript  af  6".  April  184^2,  som 
kommuniceredes  Komiteen  ved  en  Skrivelse  fra  Commerce- 
Collegiet  af  19.  s.  M. 

I  Komiteens  Møde  den  2.  Maj  valgtes  derpaa  Etatsraad 
L.  N.  Hvidt  med  10  af  de  tilstedeværende  11  Stemmer  til 
Komiteens  første  Formand  under  den  nye  Ordning. 


For  første  Gang  her  i  Danmark  var  saaledes  paa  et 
offentligretligt  Omraade  den  frie,  lige  og  direkte  Valgret 
bleven  indført. 

Som  det  gik,  den  Gang  det  i  1818  gjordes  til  legal  Pligt 
for  Grossererne  at  træde  ind  i  Societetet  og  yde  Bidrag  til 
Dækningen  af  dets  Udgifter  saaledes  vakte  ogsaa  denne 
nye  betydningsfulde  Lovregel  ingenlunde  straks  den  rette 
Vurdering  og  Paaskønnelse.  Selv  sidenhen  har  det  ofte 
skortet  herpaa:  i  mange  og  lange  Aar  har  forskellige  Op- 
positionspartier indenfor  Societetet  spildt  Tid  og  Møje  paa 
at  faa  Generalforsamlingen  (d.  e.  Valgforsamlingen)  slaaet 
op  til  at  faa  en  Slags  sideordnet  Betydning  med  Komiteen 
—  ret  som  om  Folketingsvælgerne  ved  gamle  Dages  offent- 
lige Valghandling  havde  lagt  hele  Vægten  paa  at  give  denne 
afgørende  Betydning  — ,  i  Stedet  for  at  gøre  deres  mulige 
Indflydelse  gældende  paa  den  eneste  naturlige  og  virksomme 
Maade,  nemlig  ved  de  fuldkommen  demokratisk  ordnede 
Valg,  hvorigennem  Societetet  har  Magt  til  i  Løbet  af  faa 
Aar  at  forny  hele  sin  Repræsentation. 

Selve  Komiteen  saa  naturligvis  nok  i  1842,  hvad  der 
var  opnaaet,  og  hvor  let  man  var  kommen  til  det  —  den 
gennemskuede   vel    ogsaa    tydeligt   Aarsagssammenhængen. 

Men  fordi  Grossererne  havde  vundet,  hvad  de  nærmest 
vilde,  svigtede  deres  Tilhdsmænd  ingenlunde  Frihedens 
Sag  ude  i  det  offentlige  Samfundsliv.  Medens  adskillige  af 
de  mest  fremtrædende  Liberale  af  den  ældre  Skole  enten, 
som  David  og  Algreen-Ussing,  lod  sig  helt  vinde  af  Rege- 
ringen eller,  som  Schoiuv  og  Clausen,  holdt  sig  forsigtigt 
noget  paa  Afstand  af  den  yngre  Kreds,  hvis  Organ  var 
»Fædrelandet«  —  ingen  af  de  tvende  sidstnævnte  kom  saa- 
ledes,  betegnende  nok,  i  Løbet  af  Fyrrerne  nogensinde  paa 
Bladets  Kontor  før  i  selve  Martsdaffene  1848^  — ,  saa  viste 
Mænd  som  L.  A^.  Hvidt  og  H.  P.  Hansen  uforanderlig  Tro- 
skab imod  det  yngre  Hold  af  Frihedsmænd.  I  en  Mand 
som  Hvidt,  der  nu  efterhaanden  var  kommen  op  i  60erne, 
slumrede  der  nu  en  Gang  en  mægtig  Oppositionsaand  — 
eller  rettere  sagt:  han  kunde  lade  den  sove  et  Aarti  igen- 
nem, om  saa  skulde  være,  men  ogsaa  vække  den  naarsom- 
helst,  og  den  viste  sig  da  straks  frisk,  aarvaagen  og  mor- 
genduelig. Med  ungdommelig  Iver  tog  han  sig  ogsaa  de 
følgende  Aar  af  Nationalitetskampen  og  begejstredes  for 
Skandinavismen,  saa  at  hans  offentlige  Færd  overhovedet 
blev  vævet  sammen  med  den  nationalliberale  Politik. 
I  Martsdagene  1848  dirigerede  han  Casino-Møderne  —  og 
hin  berømmelige  Vaardag  (21.  Marts),  da  Folketoget  fra 
Raadhuset  gik  til  Frederik  VH  paa  Christiansborg  Slot  for 
at  kræve  nye,  ansvarlige  Ministre  udnævnt,  gik  gamle  Hvidt 
i  Spidsen.  Det  er  vel  værd  at  mindes,  at  han  sikkert  selv 
har  haft  den  fulde  Følelse  af,  at  det  ligesaa  vel  var  i  hans 
Egenskab  af  Formand  for  Grosserer-Societetets  Komite  som 
af  P'ormand  for  Borgerrepræsentationen. 

Thi  hvad  der  sikkert  i  højeste  Grad  glædede  Grossererne 
ved  Reformen  i  April  1842,  var,  at  Komiteen  nu  selv  kunde 

'  Jfr.  Hother  Ploug:   Carl   Ploug. 

vælge  sin  Formand  og  derved  faa  Lejlighed  lil  at  vælge 
en  Mand  saa  ganske  efter  Købmandsstandens  og  Borger- 
skabets Hjerte.  Hvidts  store  Popularitet  fandt  da  ogsaa 
Udtryk  i  den  storslaaede  Hyldest,  der  blev  bragt  ham  hin 
24.  Januar  1848,  da  en  vældig  Folkeskare  fulgte  ham  fra 
Børsen  til  hans  Hjem  i  Kronprinsessegade  28  under  stadig 
fornyede  Hurraraab. 

Hans  lille  firskaarne  Person  med  det  store  Hoved,  de 
skarpe  Træk  og  det  stærke  Underbid,  det  strittende  hvide  Haar 
og  de  buskede  Øjenbryn,  gjorde  først  og  fremmest  Indtryk 
af  ukuelig  Villiestyrke.  Saare  karakteristisk  for  Manden  var 
ogsaa  hans  Haandskrift:  hverken  skarp  eller  sirlig,  hverken 
fin  eller  elegant,  men  stor,  klar  og  fast,  myndig  og  tydelig. 
Og  saaledes  var  han  ogsaa  nøjagtigt  som  Menneske:  hans 
Væsen  og  Færd  var  stadig  holdt  i  Lapidarstil.  Hans  usvige- 
lige Pligttroskab,  hans  frie,  djærve  Borgersind,  hans  stor- 
ladne og  retlinede  Tænkemaade,  først  og  sidst  hans  Karak- 
ters Ubøjelighed,  lod  hver  af  hans  Henstillinger  og  Hand- 
linger virke  som  en  Forskrift  og  Vejvisning  til  tryg  og 
trofast  Efterfølgelse.    En  helstøbt  Mand  —  en  født  Høvding! 

Det  fortælles  om  ham,  hvorledes  han  efter  paa  hin  hi- 
storiske Dag  at  have  ledet  Folketoget  til  den  nye  Drot, 
straks  efter  at  det  kongelige  Svar  var  givet,  og  Toget  havde 
opløst  sig,  begav  sig  op  paa  Børsen  og  ned  i  Nationalban- 
ken for  at  passe  sin  vante  Dagsgerning  i  Omsætningens 
Tjeneste.  Der  ligger  heri  noget  saare  symbolsk  —  naar  Tider 
vorde  tunge,  og  Fædrelandet  kalder:  i  første  Bække  paa 
Ansvarets  Post  —  men  under  alle  Forhold  røgtende  Da- 
gens Dont  stilfærdigt  og  standhaftigt!  Dette  er  Traditio- 
nen fra  Hvidts  Dage,  som  Grosserer-Societetets  Komite  siden 
da,  ogsaa  under  nærværende  Krig,  har  stræbt  efter  at  følge 
og  fortsætte. 

or  at  føre  Selvstyrets  Udviklingslinie  til  dens  Ende- 
maal  og  Højdepunkt  skal  sluttelig  endnu  berettes, 
at  i  Aaret  1857  gik  Børsbygningen,  efter  For- 
handlinger med  Finansministeriet  fra  10.  Februar  1855, 
over  i  Grosserer-Societetets  Eje,  saa  at  Komiteen  blev  Herre 
i  sit  eget  Hus. 

Samme  Aar  lovfæstedes  under  den  frie  Forfatning  (5.  Juni- 
Grundloven)  Grosserer-Societetets  Selvst}^^. 

Næringsloven  af  29.  December  1857  ophævede  Handels- 
laugene  og  indførte  for  Kjøbenhavns  Vedkommende  de  2 
Handelsklasser:  Detailhandelen  og  Engros-Handelen,  hver 
med  sit  Borgerskab,  saaledes  at  Detailhandleren  (Detaillisten) 
herefter  kun  maa  handle  en  detail  02  kun  fra  aaben  Bod  — 
og  Grossereren  i  sin  Egenskab  af  Grosserer  kun  en  gros 
indenfor  de  Mindste-Kvanta,  som  Loven  nærmere  bestem- 
mer. Disse  Grænser  for  Engros-Handelen  kommer  dog 
ikke  i  Betragtning,  naar  Varerne  sælges  til  en  anden,  som 
dermed  er  handelsberettiget,  ligesom  det  ogsaa  er  Grosse- 
rerne tilladt  at  sælge  enhver  Varesort  i  Kvantiteter  til  Salgs- 
pris af  mindst  20  Rdl.  I  den  Grossererne  ved  Pi.  af  0.  No- 
vember 1821  forbeholdte  Ret  til  Kreditoplag  gjorde  Næ- 
ringsloven ingen   Forandring. 

Desuden  gaves  der  nu  Grossererne  Adgang  til  ogsaa 
at  drive  Detailhandel  mod  tillige  at  løse  Detailhandler- 
borgerskab.     Og  dermed   var   altsaa    et   Spørgsmaal,   der   i 

noget  over  el  Aarhundrede  idelig  og  idelig  havde  sysselsat 
Grosserer-Societetet  og  været  Genstand  for  dets  uafladelige 
Hovedbrud,  saa  at  det  tilsidst  maatte  synes  en  gordisk  Knude, 
endelig  blevet   løst  saa  let  og  saa    lykkeligt  som  en  Sløjfe. 

For  at  vinde  Grossererborgerskab  kræves  ifølge  Næ- 
ringsloven herefter  kun  de  almindelige  Betingelser  for  Bor- 
gerskabers Erhvervelse,  nemlig  at  Vedkommende  er  fuld- 
myndig, at  Vedkommende  ikke  ved  Dom  er  funden  skyl- 
dig til  Straf  paa  Æren  eller  offentligt  Arbejde  eller  er  un- 
der Tiltale  for  en  Forbrydelse,  der  kan  medføre  saadan 
Straf;  endelig,  forsaavidt  Vedkommende  ikke  har  Indføds- 
ret, at  Vedkommende  i  det  mindste  i  5  Aar  har  opholdt 
og  ernæret  sig  ærlig  her  i  Riget. 

Mens  alle  andre  Laug  og  lignende  offentligretlige  Tvangs- 
organisationer  ophævedes  ved  Næringsloven,  lod  denne 
Grosserernes  Association  bestaa  uforandret.  Det  hedder  i 
Lovens  §  31:  »Grosserer-Societetet  i  Kjøbenhavn  og  den 
dermed  forbundne  Komite  vedbliver  under  sin  nærværende 
Indretning  og  med  den  samme  for  Tiden  tilkommende 
Virksomhed.' 

Ved  at  Grosserer-Societetet  faar  Børsen  til  Selveje  og 
lovfæstet  sit  Selvstyre,  bøjer  Udviklingslinien,  hvis  Kurve 
lige  fra  1817  stilede  imod  Selvstændighed  og  Uafhængig- 
hed, tilbage  i  sig  selv  som  en  Spiral.  Ringen  er  nu  sluttet, 
hvert  Led  overalt  lige  stærkt:  paa  intet  Punkt  kan  længer 
et  fremmed  Element  bryde  igennem  og  blande  sig  ind  i 
Børsens  Ledelse  og  Groshandlerstandens  indre  Anliggender. 

Det  var  det,  som  Komiteen  havde  vundet  gennem  de 
første  40  Aar  af  sin  Tilværelse. 

HF  Schovelin,   Julius  Viliielm 

3651  Fra  kongegunst  til 

C6S33         selvstyrs 

